\NormalFont\ShortTitle{Nahum}

{\MTB Keneki

\par }{\MT Nahum

\par }{\IMT Kuɓa̱yuwa̱

\par }{\IM Katagarda ka Nahum ka ishipa i ma̱za̱nga̱ i ɗa adama a̱ uyikpi u Niniva, likuci i gbayin i Asiriya i na yi a tsurala n Isaraila. Ugan ba a ɗana ta̱ katagarda ka a ka̱ya̱ ka (612) kafu a matsa Yesu. I ta̱ e kene uyikpi u Niniva atakaci a̱ Ka̱shila̱ a ɗa adama a ugbamukaci u ni n ka gbani-gbani ka̱ ni. Atakaci a nampa a̱ ta̱wa̱ ta̱ a ukocishi u tsumani ci cindere kafu a matsa Yesu.

\par }{\IOT Ili i na yi punu udari

\par }{\IO Afada adama a Niniva 1:1-15

\par }{\IO Uyikpi u Niniva 2:1; 3:19



\par }\ChapOne{1}{\PP \VerseOne{1}Akaka adama a Niniva. Na lo va ɗaɗa katagarda ka kene ka na keneki Nahum vuza va aza a Elikoshi we enei.


\par }{\SH Wupa u Vuzavaguɗu adama a Niniva
\par }
{\Q \VS{2}Vuzavaguɗu Ka̱shile vuza cisheꞋe ɗa,

\par }{\QB vuza na u ci yaꞋan katsupu,

\par }{\Q Vuzavaguɗu vuza katsupu ɗa,

\par }{\QB vuza va asuvu a usuɗukpi kpamu.

\par }{\Q Vuzavaguɗu u tsu tsupa ta̱ irala i ni,

\par }{\QB u tsu bonoko ta̱ wupa u ni a̱ ubuta̱ wi irala i ni.


\par }{\Q \VS{3}Vuzavaguɗu vuza wupa ɗa gogoꞋo ba,

\par }{\QB ama vuza tsu tsugbayin n utsura ɗa,

\par }{\QB Vuzavaguɗu wi a̱ kukpa̱ɗa̱ kutakacika vuza vu unushi ba.

\par }{\Q Uye u na Vuzavaguɗu u tsu wala, kabatalikpau ka gbayin ka tsu vugula̱ ta̱,

\par }{\QB eleshu kpamu ɗaɗa kubuta̱ ku ene a̱ ni.


\par }{\Q \VS{4}U tsu ɓarangu ta̱ mala ali me ɗekpe,

\par }{\QB u tsu zuwa ta̱ nyeneke ra̱ka̱ n ɗekpe.

\par }{\Q ali n ubuta̱ u kalina a Bashan nu nsasan n Kamelu dem,

\par }{\QB a na i n mita̱ ma̱ ta̱ku nu nɗanga n tsu ɗekpe ta̱,

\par }{\QB a̱pa̱lu a Lebano dem a tsu lumba ta̱.


\par }{\Q \VS{5}Nsasan m gbagbaꞋin n tsu gba̱ɗa̱ ta̱ e kelime ka̱ ni,

\par }{\QB aginda kpamu a tsu derikpe ta̱.

\par }{\Q Ka̱ta̱ iɗika i jengeɗe e kelime ka̱ ni,

\par }{\QB e, ali aduniyan koɓolo n ili i na yi punu dem.


\par }{\Q \VS{6}Yayi wa kufuɗa kushamgba e kelime ka̱ ni, u yaꞋan baci wupa?

\par }{\QB Yayi wa kufuɗa kugbama asuvu e kelime ka̱ ni, ɗa baci u yaꞋin wupa?

\par }{\Q Wupa u ni u tsu va̱ma̱ ta̱ tsa akina,

\par }{\QB akpanlai a gbagbaꞋin o tsu ɓoso ta̱ e kelime ka̱ ni.


\par }{\Q \VS{7}Vuzavaguɗu vuza singai ɗa,

\par }{\QB ubuta̱ u kusheɗeku u ɗa wi a kanna ka atakaci.

\par }{\Q U tsu ere ta̱ aza a na a̱ tsu sheɗeku wa̱ a̱ ni.


\par }{\Q \VS{8}Ama tsu mini ma na ma ayai wi ta̱ a kuniꞋwa̱nta̱ngu irala i ni ra̱ka̱,

\par }{\QB wi ta̱ a kuyawaka Niniva uteku,

\par }{\QB ka̱ta̱ u loko aza a na a iwain ni a kubana a̱ ka̱yimbi.


\par }{\Q \VS{9}Yiɗa̱i i zuwai ɗa yi a kushiya tsurala n Vuzavaguɗu?

\par }{\QB Ili ra̱ka̱ ko yiɗa̱i baci wi ta̱ a kubonoko i ɗa gbani,

\par }{\QB babu vuza na u kuyaꞋan tsurala n a̱yi kure.


\par }{\Q \VS{10}Irala i ni,

\par }{\QB i ta̱ ugbaɓi tsa awana,

\par }{\Q i ta̱ an osoꞋi a na a osoꞋi ma̱ra̱ ma makai le,

\par }{\QB a n nwalu n a tangalangi a maza me le,

\par }{\Q i ta̱ o kusongu le ra̱ka̱,

\par }{\QB an mita̱ me ɗekpu.


\par }{\Q \VS{11}Punu a̱ ka̱tsuma̱ ka Niniva, ɗa vuza yoku wu uta̱i,

\par }{\QB vuza na u foɓusoi ka gbani-gbani a kubana u Vuzavaguɗu,

\par }{\Q u nekei odoki a gbani-gbani.


\par }{\PP \VS{12}Ili i na Vuzavaguɗu u danai i ɗaɗa na,

\par }{\Q <<A̱ɗa̱ aza Asuriya, ko a na wo okpoi yi ta̱ n ka̱bunda̱i,

\par }{\QB tukpa n utsura kpamu,

\par }{\QB i ta̱ kugbatya ɗa̱, ka̱ta̱ a takpa ɗa̱.

\par }{\Q A̱ɗa̱ aza a Yahuda, ko a na wo okpoi n neke ɗa̱ ta̱ atakaci,

\par }{\QB mi o kudoku ma takacika ɗa̱ kpamu ba.


\par }{\Q \VS{13}Gogo na mi ta̱ o kukoɗo kogboro ke eɗeku a̱ ɗa̱,

\par }{\QB ka na aza Niniva a zuwakai ɗa̱,

\par }{\Q ka̱ta̱ kpamu n kasa ikani,

\par }{\QB i na a shiyakai ɗa̱.>>


\par }{\Q \VS{14}Vuzavaguɗu u neke ta̱ kadanshi,

\par }{\QB adama a Niniva u danai,

\par }{\Q <<I o kudoku kupana kula ku nu ba.

\par }{\QB A̱ma̱li u sheꞋwei n uluwi a̱ nu,

\par }{\QB mi ta̱ a kukapa a ɗa a̱ ka̱tsuma̱ ka a̱Ꞌisa̱ a̱ma̱li a̱ nu,

\par }{\Q ka̱ta̱ n foɓuso ko wu kasaun,

\par }{\QB adama a na avu ili i ma̱riki i ɗa ba.>>


\par }{\Q \VS{15}La̱na̱, a gaɗi vu nsasan m gbagbaꞋin,

\par }{\QB ene a vuza na u tsu tuka̱ n arabali a singai a ɗa na,

\par }{\QB a̱yi na u tsu sala ukuna u ma̱ta̱na̱.

\par }{\Q Avu Yahuda, zuwa ka̱ɗiva̱ a̱ nu,

\par }{\QB Shatangu uzuwakpani u nu.

\par }{\Q Adama a na ili i gbani-gbani i nanlo Niniva,

\par }{\QB a takpai ta̱ ra̱ka̱.

\par }{\QB i ta̱ a ku una le ra̱ka̱-ra̱ka̱.




\par }\Chap{2}{\SH Uyikpi u Niniva
\par }
{\Q \VerseOne{1}Vuza munuka u foɓuso ta̱, avu Niniva,

\par }{\QB u zuwa ta̱ osoji a mashilya ma̱ likuci ma.

\par }{\Q a yaꞋan kindi ku ubuta̱ u kusheɗeku wu n nshilya,

\par }{\QB foɓuso mayin,

\par }{\QB ɓolongu osoji a̱ nu ra̱ka̱.


\par }{\Q \VS{2}Adama a na Vuzavaguɗu wi ta̱ o kubonoko,

\par }{\QB n ugaꞋin u Yahuda n wa aza a Isaraila ra̱ka̱,

\par }{\Q ko ɗa baci aza a̱ kupura̱ uciyi,

\par }{\QB a̱ pura̱i uciyi u likuci u le ra̱ka̱,

\par }{\QB ko ɗa baci a̱ la̱nga̱sa̱i a shina a̱ nɗimbi e le.


\par }{\Q \VS{3}Nra̱ga̱ mo osoji ma aza a Niniva n na n fuɗai kuvon,

\par }{\QB n shilyamgba ta̱ ushili,

\par }{\Q osoji i ta̱ u uki,

\par }{\QB n akashi a̱ shili.

\par }{\Q Ekeke o doku e le a kutasa,

\par }{\QB tsu melentsu ma akina,

\par }{\QB a̱ kuɗa̱ngusa̱ nsara e kuneke le wovon.


\par }{\Q \VS{4}Odoku, n ekeke odoku o kuvon,

\par }{\QB a̱ ka̱na̱i ilaɗi i kavama a uye,

\par }{\Q a kubana n obonoi,

\par }{\QB punu asuvu a̱ ka̱ba̱nga̱ ka̱ likuci.

\par }{\Q ku uta̱ ku le tsu kutashi ku ma̱kuni ku ɗa,

\par }{\QB a nwalu a na ulaɗi.


\par }{\Q \VS{5}Mogono ma Niniva me ɗekei osoji a gbagbaꞋin a̱ ni,

\par }{\QB ɗa a̱ ka̱na̱i ku ta̱ɗa̱tsa̱ n yikpa̱i a uye a̱ kuta̱wa̱.

\par }{\Q A dakakai a kubana a mashilya ma̱ likuci ma,

\par }{\QB ɗa a̱ shikpa̱i i na i kere le.


\par }{\Q \VS{6}A̱ ɓa̱yuwa̱i adaɓa a̱ mini,

\par }{\QB ɗa kpaꞋa ku mogono ku ripula̱i.


\par }{\Q \VS{7}O foɗoi Egbere aminya ɗa a lazai n a̱yi,

\par }{\QB agbashi a nkere n ni a̱ ma̱shi,

\par }{\Q ma̱shi ma kpalu me le tsu ma̱shi ma moɗoi ma a,

\par }{\QB a zuwai ekiye e le aci.


\par }{\Q \VS{8}Tsu mini ma na mo ɓosoi a̱ ka̱sha̱n,

\par }{\QB aza a Niniva a kusuma a̱ ku uta̱ punu,

\par }{\Q uma a kudana le <<Shamgbai! Shamgbai!>>

\par }{\QB Ama babu vuza na u kpatalai wu indanai kucina̱.


\par }{\Q \VS{9}Pura̱ngi azurufa.

\par }{\QB Pura̱ngi azanariya.

\par }{\Q Likuci ya yi ta̱ tukpa nu uciyi kakau,

\par }{\QB uciyi u ni wi n uteku ba.


\par }{\Q \VS{10}Niniva u na̱mgba̱ ta̱,

\par }{\QB wo okpo ta̱ agali,

\par }{\QB a̱ɗu a uma a̱ ni e derikpe ta̱,

\par }{\QB a̱ka̱nga̱tsu e le e kujeꞋe,

\par }{\Q a̱kyun e le kpamu a mɓa̱la̱,

\par }{\QB a̱shi e le ra̱ka̱ a̱ ula̱nga̱shi.


\par }{\Q \VS{11}Yiɗa̱i i ciya̱i likuci i Niniva,

\par }{\Q i na yi tsu kpenle ki ikawu?

\par }{\Q Kpenle ku na a̱ tsu ɓa̱na̱ muku mi ikawu,

\par }{\Q ubuta̱ u na kawu n a̱ma̱ci e le a̱ tsu ka̱ra̱Ꞌa̱,

\par }{\QB koɓolo n muku mi ikawu babu wovon.


\par }{\Q \VS{12}Kawu u tsu saza ta̱ i na,

\par }{\QB i yawai ni koɓolo m muku n ni,

\par }{\Q ka̱ta̱ kpamu wu una ka vuka vu ni manama,

\par }{\QB u shatangu kpenle ku ni n uciyi ugbani,

\par }{\QB ungu a̱ ni kpamu nu nnama n kakamba.


\par }{\Q \VS{13}Vuzavaguɗu u danai,

\par }{\QB <<Mi ta̱ a tsurala n avu Niniva,

\par }{\Q mi ta̱ o kusongu ekeke o odoku o kuvon a̱ nu,

\par }{\QB ka̱ta̱ kotokobi ku una osoji a̱ nu aza a na i tsu ikawu,

\par }{\QB mi ta̱ a̱ kusa̱nka̱ wu vu una uduniyan.

\par }{\QB Ka̱ta̱ n sa̱nka̱ aza u suki a̱ nu kubanka n akaka a na e kuneke wovon.>>




\par }\Chap{3}{\SH Niniva wi ta̱ o ko okpo agali
\par }
{\PP \VerseOne{1}Ili ya atakaci i ɗa avu likuci i munuka,

\par }{\QB a̱yi na u shanai tukpa n aꞋuwa a̱bunda̱i,

\par }{\Q n ucanuku u na a isai.


\par }{\Q \VS{2}Panai, izumgbi yi nshashau n yi ekeke,

\par }{\QB n izumgbi ya ilaɗi yo odoku,

\par }{\QB n kugba̱ɗa̱ ke ekeke o odoku.


\par }{\Q \VS{3}Inda biꞋi akumbi odoku o kuvon,

\par }{\QB otokobi nu nsara a kutasa tsa akina,

\par }{\Q na ɗa koɓolo ka uma ka na unai,

\par }{\QB na ɗa kaginga ke even a uma,

\par }{\Q even a uma babu uteku,

\par }{\QB uma a̱ kuta̱ɗa̱tsa̱ a gaɗi vu even a ikyamba.


\par }{\Q \VS{4}Ili i nanlo ra̱ka̱ i yaꞋan ta̱ adama a tsugbani ci Niniva,

\par }{\QB kashakanlai kasingai ka nanlo ka una̱ wu uyoꞋo,

\par }{\Q ma̱ma̱ci mo tsuboci ma a,

\par }{\QB a̱yi na u ya̱nsa̱i uduniyan ubuta̱ u tsugbani u ni,

\par }{\QB uma kpamu a̱ ubuta̱ wa alaꞋwin a̱ ni.


\par }{\Q \VS{5}Vuzavaguɗu malaꞋimili u danai, mi ta̱ a tsurala n avu,

\par }{\QB mi ta̱ a̱ ku Va̱ga̱lukpa̱ ciyanpa tsu nu, ka̱ta̱ m palaka a̱shi a̱ ni.

\par }{\Q Ka̱ta̱ n zuwa iɗika kakau yi ene ciyampa tsu nu,

\par }{\QB ka̱ta̱ tsugono kpamu ce ene wono u nu.


\par }{\Q \VS{6}Mi ta̱ a ku vishangu wu ili yu unata,

\par }{\QB ka̱ta̱ n goyo wu,

\par }{\QB n bonoko wu ili i kugoyi.


\par }{\Q \VS{7}Aza a na e enei nu ra̱ka̱ i ta̱ a kusuma ka̱ta̱ a dana,

\par }{\QB <<Niniva wo okpo ta̱ agali, ya yi u kuyaꞋan kpalu ku ni?>>

\par }{\QB Te ɗai n kuciya̱ aza na e kuneke yi kadanshi ka uremi u ka̱ɗu?


\par }{\Q \VS{8}Niniva, avu vu laꞋa ta̱ likuci i Tebesu,

\par }{\QB i na yi a ka̱kina̱ ka kuyene ku Nilu,

\par }{\QB m mini uka̱ra̱Ꞌi u ni dem?

\par }{\Q Mala maꞋa ubuta̱ u kusheɗeku u ni,

\par }{\QB mini maꞋa mashilya ma ni.


\par }{\Q \VS{9}Itopiya m Masar ɗa utsura u ni,

\par }{\QB Futu n Libiya ele ɗa a̱ tsu ɓa̱nka̱ yi,


\par }{\Q \VS{10}N nannai dem a ɗikai ni,

\par }{\QB a bankai ugbashi,

\par }{\Q a minjarai aci a̱ muku n ni,

\par }{\QB a nsanji mu uye dem.

\par }{\Q A yaꞋin kazagba adama nkoshi m gba̱ra̱-gba̱ra̱ n ni

\par }{\QB ɗa a shiyai uma a gbagbaꞋin a̱ ni dem ni ikani.


\par }{\Q \VS{11}Avu a̱ ka̱ci ka̱ nu Niniva vi ta̱ o kusoꞋo ma̱ra̱ ma makau,

\par }{\QB ka̱ta̱ vu takacika n a̱bunda̱i,

\par }{\QB ali vu la̱nsa̱ ubuta̱ u kusheɗeku a̱ ubuta̱ wi irala i nu.


\par }{\Q \VS{12}Nshilya mu utsura u nu ra̱ka̱ mi ta̱ o ko okpo babu utsura,

\par }{\QB i ta̱ a kulyaꞋa le tsu umaci u ma̱biri,

\par }{\QB u na u geꞋwei,

\par }{\Q a makyan ma na baci a̱ gba̱ɗa̱i maɗanga ma,

\par }{\QB ka̱ta̱ umaci wa u yikpa̱ a̱ una̱ u vuza na u kulyaꞋa le.


\par }{\Q \VS{13}La̱na̱ biꞋi osoji a̱ nu,

\par }{\QB i ta̱ tsa a̱ma̱ci e mere ma̱ nu.

\par }{\Q Utsutsu wi iɗika i nu yi ta̱ uɓa̱yuwi,

\par }{\QB adama a irala i nu,

\par }{\QB akina e leɓece ta̱ agbaguratsu e le.


\par }{\Q \VS{14}Kenuku mini adama a na i ta̱ a ku kambuku wu,

\par }{\QB tarai mini ma̱ a̱bunda̱i kafu kuvon ku yawa.

\par }{\Q Doku katsura ka nshilya n nu,

\par }{\QB bana a kadaɓa vu na̱na̱ ciꞋin,

\par }{\QB ɗika ili kuyaꞋanka iputa̱.


\par }{\Q \VS{15}Dem n ofoɓuso a nampa,

\par }{\QB akina a ɗa a kulyaꞋa wu,

\par }{\Q kotokobi kpamu ki ta̱ a kugbatya kuɗeku ku nu.

\par }{\QB Ka̱ta̱ a lyaꞋa wu tsa kakyuꞋun.

\par }{\Q Vu doku ka̱bunda̱i ka̱ nu tsa akyuꞋun,

\par }{\QB ɗa vu yimkpai n ka̱bunda̱i ci ishigi.


\par }{\Q \VS{16}Vu doki ka̱bunda̱i ka aza a tsulaga a̱ nu,

\par }{\QB ali a laꞋi ka̱bunda̱i ka azangata a gaɗi,

\par }{\Q e le i ta̱ tsu nta̱ɗa̱ma̱ci n na n tsu ba̱ra̱kpa̱ evelyu e le,

\par }{\QB ka̱ta̱ a imkpa a laza.


\par }{\Q \VS{17}Ngono n nu i ta̱ tsu nta̱ɗa̱ma̱ci,

\par }{\QB nkoshi m gba̱ra̱-gba̱ra̱ n nu mi ta̱ an ka̱kuma̱ ka nta̱ɗa̱ma̱ci

\par }{\QB a ku tele a̱ wuya̱n

\par }{\Q a ayin a uta̱ni

\par }{\QB ka̱ta̱ makyan ma na baci kanna ku uta̱i a imkpa a laza,

\par }{\QB babu vuza na u yevei ubuta̱ u na a kubana.


\par }{\Q \VS{18}Avu mogono ma Asiriya,

\par }{\QB nguɓi n nu n lata ta̱,

\par }{\Q e yevei a̱ nu a gbaɗika ta̱.

\par }{\QB Uma a̱ nu a wacuwai a nsasan,

\par }{\QB babu vuza na u ku ɓolongu le.


\par }{\Q \VS{19}Babu i na i kupotsotongu untsu a̱ nu,

\par }{\QB untsu a̱ nu a munuka a ɗa.

\par }{\Q Vuza na baci de dem u panai arabali a̱ nu,

\par }{\QB ka̱ta̱ u ɓasa ekiye u dana,

\par }{\Q adama a na yayi u kpa̱ɗa̱i ku takacika,

\par }{\QB ekiye a̱ nu?

\par }