\NormalFont\ShortTitle{Zafaniya}

{\MTB Katagarda ka

\par }{\MT Zafaniya

\par }{\IMT Kuɓa̱yuwa̱

\par }{\IP Keneki Zafaniya u dana ta̱ uma kadanshi ka̱ Ka̱shile a ayin a ukocishi a tsumani ci cindere kafu a matsa Yesu (KY). U yotso ta̱ u yaꞋan ta̱ kene ku nampa a̱ya̱ kupa kafu mogono Josaya u lapula ukuna u kutoni a̱ ka̱ya̱ ka amangatawa̱nta̱li n kamanga n kete (621) kafu a matsa Yesu (KY).

\par }{\IP Katagarda ka ki ta̱ uɗiki n kadanshi ka ukuna u kene ku na uma a kiwanai n uɗa. Kanna ka afada n kanna ka wuya ki ta̱ lo a̱ kuta̱wa̱ ka na Vuzavaguɗu u kutakacika Yahuda adama a na wi ta̱ a kucikpa a̱ma̱li. Vuzavaguɗu wi ta̱ feu a kutakacika iɗika i uma i na i buwai.

\par }{\IP Ko a na wo okpoi a takacika ta̱ ɗe Urushelima, a kubana kelime i ta̱ o kubonoko likuci ya tsu na yi ishi cau. Uma i ta̱ a̱ kuda̱sa̱ngu punu, i ta̱ o ko okpo aza a usuɓi n ma̱riki. Vuzavaguɗu n ka̱ci ka̱ ni wi ta̱ a kupana uyoꞋo u yaꞋan ma̱za̱nga̱ adama a uma a̱ ni a na a buwai, a na u yaꞋansakai nwalu n le.

\par }{\IOT Ili i na yi punu udari

\par }{\IO Kanna ka na Vuzavaguɗu u kutakacika aza a Yahuda ki ta̱ lo a̱ kuta̱wa̱ 1:1-18

\par }{\IO Uɗeki adama a̱ kushika̱ ku unushi 2:1-3

\par }{\IO Atakaci adama a iɗika i uma a na e yevei Ka̱shile ba 2:4-15

\par }{\IO Atakaci a Urushelima n wishi u ni 3:1-13

\par }{\IO Vishipa vu ma̱za̱nga̱ 3:14-20



\par }\ChapOne{1}{\SH Kanna ka afada a Vuzavaguɗu wa aza a Yahuda
\par }
{\PP \VerseOne{1}Vuzavaguɗu u yaꞋin kadanshi n Zafaniya kolobo ka̱ Kushi, matsukaya ma Gedaliya, vuza na esheku a̱ ni Amariya, maku ma Hezekaya, a ayin a na Josaya kolobo ka Amon wi o tsugono tsu Yahuda.

\VS{2}Vuzavaguɗu u danai,

\par }{\QB <<Mi ta̱ a ku una ili ra̱ka̱,

\par }{\QB a aduniyan.>>


\par }{\Q \VS{3}<<Mi ta̱ a ku una uma nu nnama dem,

\par }{\QB Mi ta̱ a̱ ku una nnu n gaɗi,

\par }{\QB n adan a mala,

\par }{\Q mi ta̱ kpamu a̱ ku una aza a gbani-gbani n a̱ma̱li e le,

\par }{\QB ka̱ta̱ m pura̱ngu vuma vu lima̱ aduniyan.>>


\par }{\Q \VS{4}<<Mi ta̱ a̱ kuba̱rukpa̱ kukiye ku va̱ n yaꞋan tsurala n Yahuda,

\par }{\QB n aza a na i a̱ ida̱shi a Urushelima dem.

\par }{\Q A̱ ubuta̱ u nanlo ɗa mi a ku una aza a na a buwai a kucikpa ka̱ma̱li ka Balu,

\par }{\QB n ula a anan ganu va̱ a̱ma̱li a nanlo.


\par }{\Q \VS{5}Mi ta̱ a ku una aza a na a tsu kumba gaɗi vu kukpa̱,

\par }{\QB a cikpa kanna n wotoi n azangata.

\par }{\Q Mi ta̱ a ku una aza a na a̱ tsu kuɗa̱ngu a kucina n Vuzavaguɗu,

\par }{\QB i kpamu a kucina n ka̱ma̱li ka Moleka.


\par }{\Q \VS{6}Mi ta̱ a ku una aza a na o bonoi n ka̱ca̱pa̱,

\par }{\QB a̱ ka̱sukpa̱i kutono Vuzavaguɗu,

\par }{\QB n aza a na a̱ kpa̱ɗa̱i kula̱nsa̱ ili u Vuzavaguɗu,

\par }{\QB kpamu a̱ la̱nsa̱ kusheshe ku ni ba.>>


\par }{\Q \VS{7}Paɗa bini e kelime ka Vuzavaguɗu Ka̱shile,

\par }{\QB adama a na kanna ka Vuzavaguɗu ka yawa ta̱ ɗevu,

\par }{\Q Vuzavaguɗu wi ta̱ kufoɓuso kanna ka afada,

\par }{\QB kpamu u zagba ta̱ aza a na a kuyaꞋan a ɗa,


\par }{\Q \VS{8}A kanna ka nanlo, mpa Vuzavaguɗu,

\par }{\QB <<Mi ta̱ a kutakacika aza e kelime n aza o tsugono,

\par }{\QB n aza a na i o kutono kuyongo ki iɗika yi uduma.


\par }{\Q \VS{9}A kanna ka nanlo mi ta̱ a kutakacika,

\par }{\QB aza a na a banai a̱ ubuta̱ u ka̱ɗiva̱ ka̱ a̱ma̱li,\FTNT{*}{{\FR 1:9 }{\FR{1:9
}}{\FT{Na va kuyongo ku ɗa ka aza o kutoni ka̱ a̱ma̱li a Filisitiya. La̱na̱ 1 Sam 5:5}}}

\par }{\Q n ele na a shatangi iꞋuwa yi nva̱li ma̱ a̱ma̱li n le,

\par }{\QB n ukuna u modoruko n kalyaꞋa.


\par }{\Q \VS{10}Vuzavaguɗu u danai, <<A kanna ka nanlo,

\par }{\QB i ta̱ a kupana ma̱shi na ɗe a̱ Utsutsu u Kadan,

\par }{\QB a pana yoroli ɗe a kakambu ke ire,

\par }{\QB n izumgbi yi ili o kuɓososo a gaɗi vu nsasan.


\par }{\Q \VS{11}Shika̱i, a̱ɗa̱ na yi ida̱shi a uɓon u kuden ku Morota,

\par }{\QB adama a na i ta̱ a ku una aza a tsulaga ra̱ka̱,

\par }{\QB n edengi azanariya n azurufa ra̱ka̱ i ta̱ a ku una le.


\par }{\Q \VS{12}A ayin a nanlo mi ta̱ a̱ kula̱nsa̱ Urushelima nu nkuni,

\par }{\QB mi ta̱ a kutakacika aza a na a tsu zuwaka nu ukuna ba,

\par }{\QB aza a na a tsu dana a̱ɗu e le,

\par }{\Q <Vuzavaguɗu wi a kuyaꞋanka tsu kasingai ba,

\par }{\QB ko u yaꞋanka tsu i gbani-gbani ba.>


\par }{\Q \VS{13}I ta̱ a̱ kupura̱ uciyi u le,

\par }{\QB ka̱ta̱ o ɓoso iꞋuwa i le,

\par }{\Q ko a na wo okpoi a maꞋa ta̱ iꞋuwa,

\par }{\QB ama a̱ kuda̱sa̱ngu punu ba,

\par }{\Q i ta̱ a kucimba ashina a itacishi,

\par }{\QB ama o kusoꞋo ma̱kya̱n ma ba.>>


\par }{\SH Kanna ka gbayin ka Vuzavaguɗu
\par }
{\Q \VS{14}Kanna ka gbayin ka Vuzavaguɗu ka yawa ta̱ ɗevu,

\par }{\QB ka yawa ta̱ ɗevu ɗa kpamu ki a̱ kuta̱wa̱ gogoꞋo.

\par }{\Q Izumgbi i kanna ka Vuzavaguɗu yi ta̱ n okono,

\par }{\QB a kanna ka nanlo keyevi ko kuvon ki ta̱ a̱ kushika̱ ka̱u.


\par }{\Q \VS{15}Kanna ka nanlo ki ta̱ o ko okpo kanna ka wupa,

\par }{\QB kanna ku una̱mgbuka̱tsuma̱ n atakaci,

\par }{\Q kanna ka̱ munuka n kula̱nga̱su,

\par }{\QB kanna ka̱ ka̱yimbi ka kpaɓam,

\par }{\QB kanna ke eleshu n ka̱yimbi ka gbayin,


\par }{\Q \VS{16}kanna ka̱ ku uvula̱ avana n isali i kuvon,

\par }{\QB adama a̱ likuci yi ukanji n nshilya mu ugaɗi.


\par }{\Q \VS{17}Mi ta̱ a̱ ku tuka̱ n atakaci a̱ ubuta̱ u uma,

\par }{\QB ali a wala tsa̱ a̱yimba̱,

\par }{\QB adama a na a nusaka ta̱ Vuzavaguɗu,

\par }{\Q i ta̱ a̱ kutsuwa̱n mpasa tsu mini,

\par }{\QB inyama yi ikyamba i le an tsuta̱.


\par }{\Q \VS{18}A kanna ka wupa ka Vuzavaguɗu,

\par }{\QB azanariya ko azurufa e le,

\par }{\QB a kufuɗa ku isa le ba.

\par }{\Q A̱ ka̱tsuma̱ ka̱ usuɗukpi u cisheꞋe u ni,

\par }{\QB aduniyan dem i ta̱ a kuyaꞋan wu uni,

\par }{\Q wi ta̱ a̱ kutuka̱ n uteku wa aduniyan gogoꞋo lo.




\par }\Chap{2}{\SH Afada adama irala i Yahuda
\par }
{\PP \VerseOne{1}Ɓolongi, ɓolongi a̱ ubuta̱ ute,

\par }{\QB a̱ɗa̱ uduniyan u na wi n wono ba,


\par }{\Q \VS{2}kafu makyan ma na a zuwai ma yawa,

\par }{\QB kafu o loko ɗa̱ tsu kopo,

\par }{\Q kafu wupa u Vuzavaguɗu u ta̱wa̱ ɗa̱,

\par }{\QB kafu kanna ka wupa ka Vuzavaguɗu ka̱ ta̱wa̱ ɗa̱.


\par }{\Q \VS{3}La̱nsa̱i Vuzavaguɗu,

\par }{\QB a̱ɗa̱ aza a na i goyoi ka̱ci ka̱ ɗa̱ aduniyan.

\par }{\Q a̱ɗa̱ na yi o kutono wila̱ u ni,

\par }{\QB la̱nsa̱i kasingai n kugoyo ka̱ci ka̱ ɗa̱,

\par }{\QB u gaꞋan ba o sokongu ɗa̱ a kanna ka wupa Vuzavaguɗu.


\par }{\Q \VS{4}Likuci i Gaza yi ta̱ o kokpo ko vuza,

\par }{\QB Ashikelon wo okpo agali.

\par }{\Q I ta̱ o kuloko aza a Ashidodu n kanna a kaci,

\par }{\QB ka̱ta̱ a̱ mutsukpa̱ iɗika i Ekoron.


\par }{\Q \VS{5}Ili ya atakaci i ɗa wa aza a na i o kuyongo a̱ ka̱kina̱ ka mala,

\par }{\QB a̱ɗa̱ uma e Keritiya.

\par }{\Q Kadanshi ka Vuzavaguɗu ki ta̱ a tsurala n avu,

\par }{\QB avu KanaꞋana, iɗika ya aza a̱ Filisitiya.

\par }{\Q I ta̱ a ku una wu,

\par }{\QB ko vuza u kubuwa n wuma ba.


\par }{\Q \VS{6}Ka̱kina̱ ka mala, ki ta̱ o kokpo ubuta̱ u kaguɓa,

\par }{\QB wi ta̱ o ku okpo ubuta̱ wu nguɓi n ushiga wu nkyon.


\par }{\Q \VS{7}Ka̱kina̱ ka mala ka ki ta̱ o kokpo ubuta̱ wu uka̱ni,

\par }{\QB wa aza a kagimi ka kpaꞋa ku Yahuda,

\par }{\QB ubuta̱ u na a kuyaꞋan kaguɓa.

\par }{\Q N kulivi a vaku lo,

\par }{\QB a iꞋuwa ya aza a Ashikelon.

\par }{\Q Vuzavaguɗu Ka̱shile ke le wi ta̱ a̱ kula̱na̱ le,

\par }{\QB wi ta̱ kpamu o kubonoko le n uciyi u le.


\par }{\SH Afada adama a Mowabu n Amona
\par }
{\PP \VS{8}<<M pana ta̱ ulami u na aza a Mowabu a yaꞋin, n ishikushi i na aza a Amona a yaꞋin,

\par }{\Q tsu na a yaꞋankai uma a̱ va̱ ulami,

\par }{\QB ɗa a yaꞋin a̱ra̱ɗi a danai i ta̱ a kulyaꞋa iɗika i uma a̱ va̱


\par }{\Q \VS{9}<<Adama a nannai,

\par }{\QB mpa Vuzavaguɗu MalaꞋimili, Ka̱shile ki Isaraila,

\par }{\QB n danai, n kucina ta̱ n wuma u va̱,

\par }{\Q mayun Mowabu wi ta̱ o kokpo tsu Sodom,

\par }{\QB Amona tamkpamu tsu Gomora,

\par }{\Q iɗika ya yi ta̱ o kokpo ubuta̱ wa awana,

\par }{\QB n enle a mkpaɗi a na a buwa n ugaꞋin ba ko wannai.

\par }{\Q Uma a̱ va̱ a na a buwai i ta̱ a̱ ku pura̱ ucanuku u le,

\par }{\QB a lyaꞋa uka̱ni u le.>>


\par }{\Q \VS{10}Na ɗa katsupu ka na a̱ kuciya̱ adama a̱ a̱ra̱ɗi e le,

\par }{\QB adama a ishikushi n ulami u na a yaꞋankai uma a Vuzavaguɗu MalaꞋimili,


\par }{\Q \VS{11}Vuzavaguɗu wi ta̱ o ku okpo ili i wovon we ele,

\par }{\QB wi ta̱ a ku una a̱ma̱li aduniyan ra̱ka̱,

\par }{\Q yaba dem aduniyan wi ta̱ a̱ ku kuɗa̱ngu wa̱ a̱ ni,

\par }{\QB a ubuta̱ u na wi n iɗika yi uduniya u na u buwai.


\par }{\SH Afada adama a iɗika i Kushi
\par }
{\Q \VS{12}A̱ɗa̱ aza a̱ Kushi

\par }{\QB i ta̱ a ku una ɗa̱ n kotokobi.


\par }{\SH Afada adama a Asiriya
\par }
{\Q \VS{13}Vuzavaguɗu wi ta̱ a̱ kuba̱rukpa̱ kukiye ku ni u shilika̱ n uɓon u gaɗi,

\par }{\QB wi ta̱ a ku una Asiriya,

\par }{\Q wi ta̱ o kubonoko Niniva agali,

\par }{\QB uɗekpu tsu kakamba.\XREF{}{{\XO 2:13 }{\XO{2:13
}}{\XT{Ish 10:5-34; 14:24-27; Nah 1:1--3:19}}}


\par }{\Q \VS{14}Ushiga wi ili i kuzuwa wi ta̱ a kuvaku e mere,

\par }{\QB nu nnama n kakamba dem.

\par }{\Q Asakali n ma̱kpa̱tuwa̱n,

\par }{\QB i ta̱ o kuyongo a̱ kumiꞋi ku ni.

\par }{\Q Ma̱shi ma̱kpa̱tuwa̱n a̱ kuta̱ n katusu,

\par }{\QB ma agawun tamkpamu a̱ utsutsu,

\par }{\QB i ta̱ a kupalukpa kukpa̱Ꞌa̱,

\par }{\QB a̱ ka̱sukpa̱ ogboli a nɗanga n sida e keteshe.


\par }{\Q \VS{15}Na ɗa likuci yi shi n tsugbayin,

\par }{\QB i na yi shi n ma̱ta̱na̱.

\par }{\Q I na i tsu danaka ka̱ci ka̱ ni,

\par }{\QB <<Vuza vu yoku wi lo ba mpa ɗa koci.>>

\par }{\Q la̱na̱ tsu na wo okpoi agali,

\par }{\QB ubuta̱ wi ivaꞋin yi nnama n kakamba.

\par }{\Q Vuza na baci u walai lo dem,

\par }{\QB wi ta̱ a kuyaꞋan ka̱curu, ka̱ta̱ u gba̱ɗa̱ kaci.




\par }\Chap{3}{\SH Unushi u Urushelima n ushibi u ni
\par }
{\Q \VerseOne{1}Ili ya atakaci a kubana a̱ likuci yi ugbamiwasuvu,

\par }{\QB likuci yi nshinda̱ n modoruko!


\par }{\Q \VS{2}U tsu panaka vuza ba,

\par }{\QB u tsu ushuku a lapulaka yi ba.

\par }{\Q U zuwa ka̱ɗu u Vuzavaguɗu ba,

\par }{\QB u gbaga Ka̱shile ka̱ ni ba.


\par }{\Q \VS{3}Aza e kelime a̱ ni ikawu i yura̱ i ɗa,

\par }{\QB ayaꞋinfada a̱ ni nkunzukunzu n ɗa n na n tsu uta̱ n kulivi,

\par }{\QB ele na a tsu buka ili yi asa ba.


\par }{\Q \VS{4}Eneki a̱ ni uma a kavama a ɗa,

\par }{\QB aza a kalyaꞋa a ɗa.

\par }{\Q Anan ganu a̱ ni a natukpai,

\par }{\QB ili i na yi ciɗa.

\par }{\Q Ɗa kpamu a̱ kpa̱ɗa̱i kutono wila̱ u Ka̱shile.


\par }{\Q \VS{5}Vuzavaguɗu na wi punu a̱ likuci ya,

\par }{\QB wi ta̱ n usuɓi,

\par }{\QB u tsu nusa ba.

\par }{\Q Usana lakam u tsu yaꞋan ta̱ kasingai,

\par }{\QB babu usana u na u tsu kpa̱ɗa̱ kuyaꞋan kasingai,

\par }{\QB ama uma a gbani-gbani i n wono ba.


\par }{\Q \VS{6}Vuzavaguɗu u danai, <<N takpa ta̱ kumaci ka aduniyan,

\par }{\QB ubuta̱ wu utsura u le u na̱mgba̱ ta̱.

\par }{\Q Ɗa kpamu n la̱nga̱sa̱i uye u le,

\par }{\QB ko vuza u tsu tono punu ba.

\par }{\Q O bonokoi likuci i le agali,

\par }{\QB ali ko vuza a buwaka punu ba,

\par }{\QB ko vuza u buwa punu ba.


\par }{\Q \VS{7}N danai, <Mayun uma a̱ va̱ a pana wovon u va̱,

\par }{\QB ushuku n kulapulu.>

\par }{\Q I o kudoku kutakpa asuvu e le,

\par }{\QB a kakuna ka na m ɓarangi le ba.

\par }{\Q Ama ɗa o doku yaꞋin mali,

\par }{\QB a natukpa ka̱ci ke le.


\par }{\Q \VS{8}Vuzavaguɗu u danai,

\par }{\QB << Vanai, kanna ka na n kuɗa̱nga̱ n yaꞋan kadanshi adama a̱ɗa̱,

\par }{\Q adama a na n sheshe ta̱ n ɓolongu uma aduniyan,

\par }{\QB n tsugono kakau,

\par }{\Q adama a na n tsuwa̱nka̱ le wupa u va̱,

\par }{\QB n asuvu a usuɗukpi a̱ va̱ dem.

\par }{\Q adama asuvu a usuɗukpi e cisheꞋe tsu va̱,

\par }{\QB i ta̱ o kusongu aduniyan ra̱ka̱.


\par }{\Q \VS{9}<<Ka̱ta̱ m bonoko elentsu a uma a̱ va̱ ciɗa,

\par }{\QB adama a na ra̱ka̱ vi le e ɗeke kula ku Vuzavaguɗu,

\par }{\QB ka̱ta̱ a cikpa yi n ka̱ɗu ke te.


\par }{\Q \VS{10}Ili i na i ɗikai a nɗolu n Kushi,

\par }{\QB aza a na a ci cikpa mu,

\par }{\QB uma a̱ va̱ a na i uwaciwi,

\par }{\QB i ta̱ a̱ kutuka̱ mu n kuneꞋe.


\par }{\Q \VS{11}<<A kanna ka nanlo i e kuneke wu wono ba,

\par }{\QB adama a ugbamiwasuvu u na vu yaꞋankai mu ba,

\par }{\Q adama a na mi ta̱ a ku utuka̱ aza ugbamiwasuvu,

\par }{\QB n aza a̱ra̱ɗi e mere ma̱ ɗa̱.

\par }{\Q Yi o kudoku ya yaꞋan ugbamukaci,

\par }{\QB a kusan ku ciɗa ku va̱ ba.


\par }{\Q \VS{12}Ama mi ta̱ a̱ kuka̱sukpa̱ aza a̱ ma̱riki,

\par }{\QB n aza a na o goyoi ka̱ci ke le,

\par }{\QB aza a na e nekei a̱ɗu e le u Vuzavaguɗu.


\par }{\Q \VS{13}Aza a Isaraila a na a buwai,

\par }{\QB i o kudoku a yaꞋan unushi ba,

\par }{\QB i kpamu a kudansa aꞋuwa ba,

\par }{\QB adama a na kelentsu ka aꞋuwa ki o kuyongo a una̱ u le ba.

\par }{\Q I ta̱ a kuyaꞋan kalina a vaku,

\par }{\QB ko vuza u kurikpa̱sa̱ le ba.>>


\par }{\Q \VS{14}YaꞋan ishipa, avu Sihiyona,

\par }{\QB ɗa̱ngusa̱ ka̱la̱ka̱tsu ka̱u avu Isaraila.

\par }{\Q YaꞋan ma̱za̱nga̱ n izoshi,

\par }{\QB avu Urushelima.


\par }{\Q \VS{15}Vuzavaguɗu u takpaka wu ta̱ atakaci a̱ nu,

\par }{\QB ɗa kpamu u lokoi irala i nu.

\par }{\Q Vuzavaguɗu, mogono mi Isaraila, mi ta̱ e mere ma̱ nu,

\par }{\QB vi a kupana wovon ba.


\par }{\Q \VS{16}A kanna ka nanlo i ta̱ a kudana Urushelima,

\par }{\QB <<Ka̱ta̱ vu pana wovon ba, avu Sihiyona,

\par }{\QB ka̱ta̱ vu ka̱sukpa̱ ekiye a̱ nu a̱ kuwa̱ ba.


\par }{\Q \VS{17}Vuzavaguɗu Ka̱shile ka̱ nu ki ta̱ e mere ma̱ nu,

\par }{\QB kovonshi kaꞋa ka na ka̱ tsu ciya̱ ulyaꞋi.

\par }{\Q Wi ta̱ a kuyaꞋan ma̱za̱nga̱ n avu,

\par }{\QB wi ta̱ a ku sabaꞋasaka wu n ucigi u ni,

\par }{\QB wi ta̱ a kuyaꞋan ma̱za̱nga̱ n avu a̱ ubuta̱ u kuyaꞋan ki ishipa.


\par }{\Q \VS{18}Tsu na a ci yaꞋan a kanna ka̱ ka̱ɗiva̱,

\par }{\QB mi ta̱ a kutakpaka ɗa̱ ka gbani-gbani,

\par }{\QB i o kudoku e neke ɗa̱ wono ba.


\par }{\Q \VS{19}A ayin a nanlo, mi ta̱ a kutakacika,

\par }{\QB aza a na i a kutakacika wu ra̱ka̱,

\par }{\Q mi ta̱ a ku wawa ma̱kutsuma̱,

\par }{\QB mi ta̱ kpamu o kuɓolongu aza a na ishi a wacuwai.

\par }{\Q Mi ta̱ o kubonoko wono ucikpi,

\par }{\QB i ta̱ a kulyaꞋa kula aduniyan.


\par }{\Q \VS{20}A ayin a nanlo mi ta̱ o kubonoko ɗa̱ a kpaꞋa,

\par }{\QB n ɓolongu ɗa̱ a̱ ubuta̱ ute,

\par }{\QB ka̱ta̱ n zuwa ɗa̱ i yaꞋan kula.

\par }{\Q i ciya̱ ucikpi a ubuta̱ u uma aduniyan dem,

\par }{\QB a ayin a na baci m bonokoi ɗa̱ n una̱singai u ɗa̱.>>

\par }{\Q Mpa Vuzavaguɗu n dansai.

\par }