\NormalFont\ShortTitle{Obodiya}

{\MT Katagarda ko

\par }{\MTB Obodiya

\par }{\IMT Kuɓa̱yuwa̱

\par }{\IM Katagarda ke kenu ka nampa a ɗana ta̱ kaꞋa ayin atakaci, ana Urushelima u yikpa̱i a̱ ka̱ya̱ ka (586) kafu a matsa Yesu Kirisiti. Aza a Edom a na i a uɓon u ɗakai n tsugaɗi n Urushelima, ele irala ya aza a Yahuda i ɗa. A makyan ma na Urushelima u yikpa̱i, a yaꞋin ma̱za̱nga̱ n atakaci aza e le, a na a kupana asuvayali e le. Nannai koci ba ɗa a uwai a̱ pura̱i ucanuku u likuci wa, a̱ ɓa̱nka̱i aza a na a̱ tuka̱i likuci ya n kuvon. Obodiya u yaꞋin kene u danai, i ta̱ a kutakacika Edom, i ta̱ a kulyaꞋa yi n kuvon tsu na a kuyaꞋanka kagimi ka irala yi Isaraila.

\par }{\IOT Ili i na yi punu udari a katagarda ka nampa

\par }{\IOT 1 Atakaci aza a Edom 1:1-14

\par }{\IOT 1 Kanna ka Vuzavaguɗu 1:15-21



\par }\OneChap {\SH Kene ku uyikpi u Edom
\par }
{\PP \VerseOne{1}Na ɗa akaka a Vuzavaguɗu MalaꞋimili a na Obodiya wu enei tsa alatani a ukuna wu iɗika i Edom.\XREF{}{{\XO 1:1 }{\XO{1:1
}}{\XT{Ish 34:5-17; 63:1-6; Ij 25:12-14; 35:1-15; Em 1:11-12; Mal 1:2-5}}}

\par }{\Q A̱ suki vuza vu usuki uduniyan,

\par }{\QB ɗa kpamu tsu panai akaka u Vuzavaguɗu a danai,

\par }{\Q <<Ɗenga̱i tsu bana ci yaꞋan kuvon n iɗika i Edom.>>


\par }{\Q \VS{2}Vuzavaguɗu u danai,

\par }{\QB La̱na̱, n kubonoko wu ta̱ vu okpo kenu a̱ ka̱tsuma̱ ku uduniyan u na u buwai,

\par }{\QB i ta̱ o goyo wu ko kenu ba.


\par }{\Q \VS{3}A̱ra̱ɗi a̱ nu o doro wu ta̱ avu Edom,

\par }{\QB avu na vi a̱ ida̱shi a kaɓatsu,

\par }{\QB avu na vi a̱ ida̱shi a gaɗi vu nsasan m gbagbaꞋin,

\par }{\Q a ku dana a̱ ka̱ɗu ka̱ nu,

\par }{\QB <<Yayi u kufuɗa kucipa̱ka̱ mu a iɗika?>>


\par }{\Q \VS{4}Ko vi ishi baci vi ɗimkpai gaɗi tsu mashangi,

\par }{\QB ko vi ishi vu yaꞋan kpaꞋa a̱ ka̱tsuma̱ ka azangata,

\par }{\QB mi ta̱ o kurono wu ɗe n cipa̱ka̱ a iɗika.


\par }{\Q \VS{5}Ɗa baci oboki a uwai a kpaꞋa ku nu,

\par }{\QB ɗa baci kpamu aza a̱ ma̱ga̱la̱ka̱ a̱ ta̱wa̱i nu n kayin,

\par }{\QB i ta̱ a kuɗika ili i na a cigai ɗa.

\par }{\Q ɗa baci kpamu oboki a umaci wu nɗanga a uwai a kashina ka̱ nu,

\par }{\QB kuɗayu ku ɗa a̱ kuka̱sukpa̱ka̱ wu koci,


\par }{\Q \VS{6}Ama a̱ɗa̱ uma e Edom, kumaci ku Isuwa,

\par }{\QB a una wu ta̱,

\par }{\QB uciyi u ɗa̱ ra̱ka̱ a̱ pura̱ ta̱ u ɗa.


\par }{\Q \VS{7}Uduniyan u na vu gbaɓai kaci n e le,

\par }{\QB i ta̱ o kuloko wu a iɗika i nu.

\par }{\QB i ta̱ a̱ kuya̱nsa̱ wu ka̱ta̱ a lyaꞋa wu n kuvon.

\par }{\Q a̱ja̱Ꞌa̱ a na vi a kulyaꞋa ilikulya koɓolo n e le,

\par }{\QB i ta̱ a ku azuku wu maza,

\par }{\QB ka̱ta̱ a dana vi n ugboji ba.


\par }{\Q \VS{8}Mpa Vuzavaguɗu n dana ta̱,

\par }{\Q a kanna ka na n kutakacika Edom,

\par }{\QB mi ta̱ a ku una aza a ugboji a Edom,

\par }{\QB mi ta̱ a ku takpa aza e kuyeve a nsansa n Isuwa.


\par }{\Q \VS{9}Teman, ovonshi a utsura a̱ nu i ta̱ a kupana wovon,

\par }{\QB i ta̱ a ku una yaba dem a kusan ku Isuwa.


\par }{\SH Unushi u Edom
\par }
{\Q \VS{10}Adama o kuyongo ku wuya ku na vu yaꞋankai vuza nu Yakubu,

\par }{\QB vi ta̱ o ku okpo n wono,

\par }{\QB i ta̱ a ku una wu ra̱ka̱-ra̱ka̱.


\par }{\Q \VS{11}A kanna ka nanlo vu shamgbai a kakambu a kinda,

\par }{\QB a makyan ma na irala a̱ pura̱i u uciyi u ni,

\par }{\QB omoci kpamu o ɓosoi a̱ utsutsu u ni,

\par }{\QB ɗa a taɗuki kazagba adama a Urushelima,

\par }{\QB avu feu vu okpoi tsu vuza te a̱ ka̱tsuma̱ ke le.


\par }{\Q \VS{12}U gaꞋan vu yaꞋan ma̱za̱nga̱ adama atakaci a na vuza nu u uwai ba.

\par }{\QB U gaꞋan vu yaꞋan ma̱za̱nga̱ adama atakaci aza a Yahuda a kanna ka na i a ku una le ba.

\par }{\Q U gaꞋan vu zoꞋoso le a kanna ka a atakaci e le ba.


\par }{\Q \VS{13}U gaꞋan vu uwa a̱ likuci i uma a̱ va̱,

\par }{\QB a kanna ka na i atakaci ba,

\par }{\QB u gaꞋan vu yaꞋan ma̱za̱nga̱ adama a̱ ma̱dukpa̱ ma na ma̱ ciya̱i vuza nu ba.


\par }{\Q \VS{14}U gaꞋan vu shamgba a nsanji mu uye vu una aza a na a cigai a laꞋaka ba.

\par }{\QB u gaꞋan vu neke aza a na a sumai a laꞋakai ekiye a irala i le,

\par }{\QB a kanna ka na atakaci ke le ba.


\par }{\SH Kanna ka Vuzavaguɗu ki ta̱ ɗevu
\par }
{\Q \VS{15}Kanna ka na mpa Vuzavaguɗu n kuyaꞋanka, uduniya ra̱ka̱ afada ka yawa ta̱ ɗevu.

\par }{\Q Avu Edom ili i na vu yaꞋin, i ta̱ feu a kuyaꞋanka wu i ɗa.

\par }{\QB Ili i na vu yaꞋin, yi ta̱ o kubono a ka̱ci ka̱ nu.


\par }{\Q \VS{16}Tsu na i soꞋi atakaci,

\par }{\QB a kusan ku ciɗa ku va̱,

\par }{\Q ta feu uduniya u na u buwai a kutakacika nannai,

\par }{\QB i ta̱ o ku soꞋo atakaci,

\par }{\QB ali okpo adanshi ka̱ta̱ a yaꞋan le ba.


\par }{\SH UlyaꞋi wa aza Isaraila a ukocishi
\par }
{\Q \VS{17}Ama i ta̱ a̱ kuciya̱ aza a na a laꞋakai a kusan ku Sihiyona,

\par }{\QB wi ta̱ o ko okpo ubuta̱ wu ida̱shi i ciɗa.

\par }{\QB Ka̱ta̱ kumaci ku Yakubu ku doku ku ciya̱ ili yi uka̱ni i le.


\par }{\Q \VS{18}Kumaci ku Yakubu ki ta̱ kokpo tsa akina,

\par }{\QB kpaꞋa ku Isufu tsu melentsu ma akina,

\par }{\Q kpaꞋa ku Isuwa ko okpo ciꞋiwa̱,

\par }{\QB i ta̱ o kusongu le una le.

\par }{\Q Ko vuza u kulaꞋaka ba,

\par }{\QB mpa Vuzavaguɗu n dansai.


\par }{\PP \VS{19}Aza a Isaraila a na i a Negebu,

\par }{\QB i ta̱ a̱ kuka̱na̱ kusan ku Isuwa,

\par }{\Q aza a na i a idashi aginda aza a Yahuda,

\par }{\QB i ta̱ a ku isa iɗika ya aza a Filisitiya,

\par }{\Q aza a Isaraila i ta̱ a kulyaꞋa uka̱ni,

\par }{\QB wu uɓon wi iɗika ya aza a Ifirayimu n Samariya.

\par }{\QB kumaci ku Bayami kpamu ku lyaꞋa Giliyadu.

\VS{20}Kabunda̱i ko osoji ka Isaraila a na a bankai ugbashi,

\par }{\QB i ta̱ o kubono a̱ ka̱na̱ iɗika ya aza KanaꞋana, ali a kubana a zarefatu.

\par }{\Q Agbashi a na i a Urushelima a uɓon u Sefaradu

\par }{\QB i ta̱ a ku isa likuci i Negebu.


\par }{\Q \VS{21}Aza na a laꞋakai n wuma i ta̱ a ku gaɗukpa,

\par }{\QB a kubana a kusan ku Sihiyona a Urushelima,

\par }{\Q a̱ ka̱na̱ kusan ku Isuwa,

\par }{\QB Vuzavaguɗu n ka̱ci ka̱ ni ɗa u kulyaꞋa tsugono ɗe.

\par }