\NormalFont\ShortTitle{Hosiya}

{\MT Hosiya

\par }{\IS Kuɓa̱yuwa̱

\par }{\IP Keniki Hosiya u yaꞋan ta̱ ulinga u ni a uɓon u gaɗi wi iɗika ya aza a Isaraila, ana Keneki Emosu u kotsoi ulinga u ni a ayin a atakaci kafu Samariya u yikpa̱ a̱ ka̱ya̱ ka 721 BC. Ili i na u zuwakai katsura kudansa i ɗaɗa ukuna u kutono ka̱ a̱ma̱li ku uma a nanlo koɓolo n ukpa̱ɗi u kuneke a̱ɗu u le u Ka̱shile. Hosiya u gisanki ukpa̱ɗi u kuneke wa̱ a̱ɗu u nampa derere n yolo i ni i na u yaꞋin n vuka vu ukpa̱ɗi u kushiya kaci. Derere tsu na vuka vi ni Goma u kpa̱ɗa̱i kusuɓa̱ yi, nannai ɗa uma a̱ Ka̱shile a̱ ka̱sukpa̱i Vuzavaguɗu. Adama a ukuna u nampa, afada i ta̱ a̱ kuta̱wa̱ wa aza a Isaraila. N nannai dem a kubana a uteku, ucigi u gbayin u Ka̱shile wi ta̱ a kuyaꞋan ulinga, ka̱ta̱ u bonoko iɗika ya kpamu wa̱ ni ali ucigi wa u lyaꞋa kelime feu. Ucigi u nampa u yotsongu ta̱ u ɗa a̱ ubuta̱ u kuyaꞋan kadanshi, <<Nini ɗai n kuka̱sukpa̱ ɗa̱, a̱ɗa̱ aza a Isaraila? Ka̱ɗu ka̱ va̱ ka̱ kuka̱sukpa̱ mu n yaꞋan nannai ba. Ucigi u va̱ a kubana wa̱ ɗa̱ wi ta̱ n utsura ka̱u.>> 11:8.

\par }{\IS Ukuna u Katagarda ka nampa

\par }{\IP Yolo i Hosiya n limata i ni 1:1-3, 5 Akaka a wuya a kubana wa aza a Isaraila 4:1-1; 3:16 Akaka a kucinukpaka ku unushi n uzuwakpani 14:1-9.



\par }\ChapOne{1}{\PP \VerseOne{1}Vuzavaguɗu u yaꞋin kadanshi n Hosiya maku ma Beri, a makyan ma na mogono Uziya wi o tsugono, ɗa kpamu u lyaꞋi kelime a ayin o Jotam, Ahazu n Hezekiya ngono n Yahuda, n ayin a na Jerobuwam maku ma Jowashi wi mogono mi Isaraila.


\par }{\SH Vuka vu Hosiya m muku n ni
\par }
{\PP \VS{2}Akaka a ugiti a na Vuzavaguɗu u danai Hosiya, a ɗaɗa, <<Bana, vu ɗika kashakanlai wo okpo vuka vu nu, ka̱ta̱ i matsa muku n tsugbani, tsu na uma a̱ va̱ i a tsugbani ka̱u, a̱ ka̱sukpa̱i uye u Vuzavaguɗu.>>

\VS{3}Ɗa u banai u zuwai Gomaru, mekere ma Dibilayim, ɗa u yaꞋin ka̱tsuma̱ ali ɗa u matsakai ni maku mo kolobo.


\par }{\PP \VS{4}Ɗa Vuzavaguɗu u danai Hosiya, <<Vu neꞋe maku ma kula Jezirelu, adama a na makyan kenu mi ta̱ a kutakacika kpaꞋa ku Jehu adama a mpasa n Jezirelu. Ka̱ta̱ kpamu n zuwa tsugono tsu kpaꞋa tsa aza a Isaraila tsu kotso.

\VS{5}A kanna ka nanlo kaꞋa ma kuzuwa utsura wa aza a Isaraila u kotso ɗe a̱ ka̱ra̱ ka Jezirelu.>>


\par }{\PP \VS{6}Ɗa Gomaru u doku u ɗikai ka̱tsuma̱ u matsai mekere. Ɗa Vuzavaguɗu u danai Hosiya, <<NeꞋe maku ma kula Lo-rahama, ɗaɗa mi a kupana asuvayali a kpaꞋa ku Isaraila, ali n cinukpaka le unushi u le ba.

\VS{7}Ama mi ta̱ a kupana asuvayali a kpaꞋa ku Yahuda, Mpa Vuzavaguɗu Ka̱shile ke le mi ta̱ a ku isa le. Ama ba n ucanuku u kuvon ko kayaꞋa ko kotokobi ko odoku ko akumbi e le ba,>>


\par }{\PP \VS{8}Ana Gomaru u kasai Lo-rahama mani, ɗa u doku u ɗikai ka̱tsuma̱ ko yoku u matsai maku mo kolobo.

\VS{9}Ɗa Vuzavaguɗu u danai, <<NeꞋe maku ma kula Lo-ami. adama a na Vuzavaguɗu u dana ta̱ aza a Isaraila uma a̱ va̱ a ɗa ba, mpa kpamu Ka̱shile ke le kaꞋa mi ba.>>


\par }{\PP \VS{10}Ko n nannai dem, ka̱bunda̱i ka aza a Isaraila ki ta̱ o ko okpo tsu kayala ka mala, ka na ki kugisanku ko kukece ba. A̱ ubuta̱ u na wi ishi u danai le, <<A̱ɗa̱ uma a̱ va̱ a ɗa yi ba,>> Ka̱ta̱ a dana le,<<Muku n Ka̱shile ka wuma.>>

\VS{11}Ka̱ta̱ o ɓolongu uma Yahuda n uma a Isaraila okpo vu te, i ta̱ a zagbaka ka̱ci ke le vuza kelime vi te, n vuza kelime vu nanlo ɗa a̱ ku uta̱ isa iɗika le. Adama a na kanna ka nanlo ki ta̱ o ko okpo kanna ka gbayin ka Jezirelu.




\par }\Chap{2}{\SH Unambi wu usuɓi wi Isaraila
\par }
{\PP \VerseOne{1}Ka̱ta̱ vu ɗeke aza a̱ nu a Isaraila, <<Uma a̱ va̱>>, n ataku a̱ nu,<<M pana ta̱ asuvayali e le.>>


\par }{\Q \VS{2}<<Dana Isaraila a̱na̱ku a̱ nu, dana yi,

\par }{\QB adama a na a̱yi vuka vu va̱ ɗa kpamu ba,

\par }{\QB mpa kpamu vali vu ni ɗa ba.

\par }{\Q Danai yi u ka̱sukpa̱ tsugbani n tsu cishakanlai,

\par }{\QB u sa̱nka̱ uma a na a kusaꞋwa yi mani.


\par }{\Q \VS{3}Ta baci nannai ba, mi ta̱ ka̱sukpa̱i yi koshomboɗi,

\par }{\QB n ka̱sukpa̱ yi tsu na a matsai ni,

\par }{\QB ka̱ta̱ m bonoko yi tsu iɗika i na yi n ili ba

\par }{\QB ali mu una yi n kakuli.


\par }{\Q \VS{4}Mi a kupana asuvayali e le ba,

\par }{\QB adama a na ele muku n na a matsai a̱ ubuta̱ u cishakanlai n ɗa.


\par }{\Q \VS{5}Adama a na a̱na̱ku e le kashakanlai kaꞋa,

\par }{\QB a̱yi na u matsai le va u yaꞋan ta̱ ili i wono.

\par }{\Q U danai, <Mi ta̱ o kutono ncigi n va̱,

\par }{\QB ele na e ci neke mu ilikulya m mini mo kusoꞋo,

\par }{\QB n tsugbere, n arikinla, m maniꞋin ali n ma̱kya̱n.>


\par }{\Q \VS{6}Adama a nannai mi ta̱ a kukanza uye u ni n awana,

\par }{\QB Mi ta̱ a kumaꞋaka yi mashilya adama a na ka̱ta̱ u ciya̱ uye u ku uta̱ ba.


\par }{\Q \VS{7}Wi ta̱ kutono ncigi n ni, ama wi a kucina le ba,

\par }{\QB Wi ta̱ a̱ kula̱nsa̱ le ama we kene le ba.

\par }{\Q Ka̱ta̱ u dana, <Mi ta̱ o kubono u vali vu va̱ vu ugiti,

\par }{\QB adama a na ida̱shi i vali vu va̱, i laꞋa ta̱ i gogo na.>


\par }{\Q \VS{8}Ama u yeve a na mpa ɗa n ci n neke yi ilikulya, ma̱kya̱n ma savu m maniꞋin ba,

\par }{\QB n azurufa n azanariya n a̱bunda̱i,

\par }{\QB a na u yaꞋankai ulinga a̱ ubuta̱ u ka̱ma̱li ka Balu.


\par }{\Q \VS{9}Adama a nannai a makyan ma vukyaꞋa mi ta̱ a̱ a ku isa ilikulyaꞋa i va̱,

\par }{\QB n ma̱kya̱n ma̱ va̱,

\par }{\Q n tsugbere tsu va̱,

\par }{\QB a na n neke ni u palakai ka̱ci ka̱ ni.


\par }{\Q \VS{10}Gogo na mi ta̱ a̱ kuka̱sukpa̱ yi koshomboɗi,

\par }{\QB a̱ a̱shi a ncigi n ni,

\par }{\QB babu vuza na wa ku isa yi ekiye a̱ va̱.


\par }{\Q \VS{11}Mi ta̱ a kuzuwa yi u kpa̱ɗa̱ ku yaꞋan ma̱za̱nga̱,

\par }{\QB n ka̱ɗiva̱ ka̱ ni ka na u ci yaꞋan a̱ ka̱ya̱ dem, n ko wotoi u savu,

\par }{\QB n ka kanna ka Ashibi ka̱ ni, n ka kanna kakau ka̱ ni.


\par }{\Q \VS{12}Mi ta̱ a̱ kula̱nga̱sa̱ ashina a itacishi a̱ ni, nu nɗanga mu mbiri n ni, n na u danai,

\par }{\QB <Na va ɗaɗa katsupu ka̱ va̱,

\par }{\Q ka na ncigi n va̱ n nekei mu>

\par }{\QB mi ta̱ a kuzuwa le okpo kakamba ka na ki n ili ba,

\par }{\QB ka̱ta̱ nnama n kakamba n takuma le.


\par }{\Q \VS{13}Mi ta̱ a kutakacika yi, adama a ayin a na u cinukpai nu mpa,

\par }{\Q ana u songi ili i ma̱gula̱ni yi alyuka u Balu,

\par }{\Q u ukai iliyatsuvu nu nkawani ma azanariya,

\par }{\QB u tonoi ncigi n ni,

\par }{\Q mpa Vuzavaguɗu n danai.


\par }{\SH Ucigi u Vuzavaguɗu a̱ ubuta̱ u uma a̱ ni
\par }
{\Q \VS{14}<<Adama a nannai mi ta̱ a kukparasa yi

\par }{\QB m banka yi e meremune,

\par }{\QB ka̱ta̱ n yaꞋanka yi kadanshi ka na ka kuvaꞋanka yi ka̱ɗu.


\par }{\Q \VS{15}Ta ɗe n kubonoko yi n kashina ki itacishi ka̱ ni,

\par }{\QB ka̱ta̱ m bonoko una̱mgbi u ka̱tsuma̱ u ni, ubuta̱ u kukeɗe a̱pa̱Ꞌa̱,

\par }{\Q Ta ɗe wa ku ushuku mu,

\par }{\QB tsu ayin e cikere ci ni,

\par }{\QB n tsu makyan ma na wu uta̱i a iɗika i Masar.


\par }{\Q \VS{16}Vuzavaguɗu u danai, <<A kanna ka nanlo,

\par }{\QB vi ta̱ e kuɗeke mu, <Vali vu va̱,>

\par }{\QB Vi o kudoku kuɗeke mu <Balu ba.>


\par }{\Q \VS{17}Mi ta̱ a kutakpa kula ku Balu a una̱ u ni,

\par }{\QB wi o kudoku kuɗeke kula ku ni ba.


\par }{\Q \VS{18}A kanna ka nanlo mi ta̱ a kuyaꞋan uzuwakpani,

\par }{\QB nu nnama n kakamba nu nnu,

\par }{\Q n ili i na yi a̱ nkuɗa̱ru a iɗika,

\par }{\QB adama a na uma o yongo m ma̱ta̱na̱.

\par }{\Q Mi ta̱ o kukoɗoso ucanuku u kuvon a iɗika ya,

\par }{\QB kotokobi n utan,

\par }{\QB ka̱ta̱ a yaꞋan ida̱shi i le m ma̱ta̱na̱.


\par }{\Q \VS{19}Mi ta̱ a kuɗika wu vo okpo vuka vu va̱ vu ko wannai,

\par }{\QB mi ta̱ a̱ kuɓa̱na̱ wu n usuɓi n kamayun,

\par }{\Q n yotsongu ucigi u na u tsu sabaꞋa ba,

\par }{\QB n asuvayali.


\par }{\Q \VS{20}Mi ta̱ a̱ kuɓa̱na̱ wu n usuɓi,

\par }{\QB vi ta̱ e kuyeve a na mpa ɗa Vuzavaguɗu.


\par }{\Q \VS{21}Vuzavaguɗu u danai, <<A kanna ka nanlo mi ta̱ a̱ ku ushuku avasa a̱ ni,

\par }{\QB ka̱ta̱ n yoꞋo mini a iɗika.


\par }{\Q \VS{22}Ka̱ta̱ iɗika i matsa ishina,

\par }{\QB m ma̱kya̱n m maniꞋin ma zaitu,

\par }{\Q i ta̱ a̱ ku ushuku n ka̱la̱ka̱tsu ke te a dana,

\par }{\QB Jezirelu vi ca̱Ꞌa̱ vu Ka̱shile,


\par }{\Q \VS{23}Mi ta̱ a kuzuwa uma a̱ va̱ a lyaꞋa kelime a iɗika,

\par }{\QB ka̱ta̱ m pana asuvayali a uma a na n danai mi a kupana asuvayali e le ba,

\par }{\Q ka̱ta̱ n dana aza a na n danai uma a̱ va̱ ɗa ba, <A̱ɗa̱ ɗa uma a̱ va̱,>

\par }{\QB Ka̱ta̱ ele feu a dana, <Avu ɗa Ka̱shile ka̱ tsu.> >>




\par }\Chap{3}{\SH Hosiya u shiba̱i vuka vi ni
\par }
{\PP \VerseOne{1}Vuzavaguɗu u doku u danai mu, <<Bana, vu bonoko n vuka vu nu, vu na wi o kutono ali o yoku a tsugbani n e le. Vu ciga yi tsu na mpa Vuzavaguɗu mi a kuciga aza a Isaraila, ko a na wo okpoi o bono ta̱ kutono a̱ma̱li a kucikalasa kuneke akala alyuka u ka̱ma̱li.>>

\VS{2}Ɗa n tsupai ikebe i tsumana i ni azurufa gendu n itabi i na i yawai kagisamkpatsu amangatawun n amangerenkupa, (150)

\VS{3}Ɗa n danai ni,<<Vi ta̱ a̱ kuda̱sa̱ngu nu mpa ayin e re. Vi a kubana a̱ ubuta̱ u tsushakanlai ko vu vaku n vali vu yoku ba. Ta feu mpa nannai mi a kuvaku n avu ba.>>

\VS{4}Nannai va wi ta̱ a kadanshi aza a Isaraila i ta̱ a kuyaꞋan ayin ka̱u babu mogono ko vuza kelime, kpamu babu alyuka ko katalikalyuka, ko efodu ko a̱ma̱li a na o kutono.

\VS{5}Ka nanlo ko kotso baci aza a Isaraila i ta̱ o kubono kula̱nsa̱ Vuzavaguɗu Ka̱shile ke le n mogono me le Dawuda, n wovon u ɗa o kubono u Vuzavaguɗu adama a na a̱ ciya̱ kasingai ka̱ ni a ayin a ukocishi.




\par }\Chap{4}{\SH Ka̱shile ke kecei unushi wa aza a Isaraila
\par }
{\Q \VerseOne{1}A̱ɗa̱ aza a Isaraila, panai kadanshi ka Vuzavaguɗu,

\par }{\QB adama a na Vuzavaguɗu wi ta̱ n kadanshi n a̱ɗa̱, a̱ɗa̱ na yi a̱ ida̱shi a iɗika ya,

\par }{\Q adama a na ko kamayun n ucigi,

\par }{\QB ko kuyeve ku Vuzavaguɗu a iɗika ya.


\par }{\Q \VS{2}I ta̱ a kuyaꞋan akucina a tsu shatangu ba, n aꞋuwa n munuka, n tsugbani,

\par }{\Q nu nsata, n uboki n kutsuwa̱n ku mpasa ma aza babu unushi a makyan dem,


\par }{\Q \VS{3}Adama nannai iɗika ya yi ta̱ e kuɗekpe,

\par }{\QB ili i na yi punu ra̱ka̱ yi ta̱ e kuɗekpe,

\par }{\Q nnama n kakamba nu nnu n adan i ta̱ a̱ kukuwa̱.


\par }{\Q \VS{4}Ɗa Vuzavaguɗu u danai,

\par }{\QB Ka̱ta̱ vuza u neke toku unushi ba ko u ɓarangu yi,

\par }{\QB adama a na n a̱ɗa̱ ɗa mi a kadanshi a̱ɗa̱ anan ganu.


\par }{\Q \VS{5}Adama a nannai, avu ganu vi ta̱ a̱ kuta̱ɗa̱tsa̱ n kanna n kayin.

\par }{\QB keneki feu ki ta̱ a̱ kuta̱ɗa̱tsa̱ n avu n kayin.

\par }{\Q mi ta̱ a ku una Isaraila a̱na̱ku a̱ nu.


\par }{\QB \VS{6}Uma a̱ va̱ i ta̱ a̱ kukuwa̱ adama a unashi.

\par }{\Q A na wo okpoi a̱ɗa̱ anan ganu i iwain kula̱nsa̱ kuyeve,

\par }{\QB mpa feu mi ta̱ a ku iwan ɗa̱ a ulinga u tsuganu,

\par }{\Q adama a na i cinukpa ta̱ n wila̱ u Ka̱shile,

\par }{\QB mpa feu mi ta̱ a kucinukpa n muku n ɗa̱ a ulinga u tsuganu.


\par }{\Q \VS{7}Tsu na anan ganu i o kudoku n ka̱bunda̱i,

\par }{\QB ta feu unushi o kudoku n ka̱bunda̱i nannai,

\par }{\QB mi ta̱ o kubonoko tsugbayin ci le tsu okpo ili yi unata̱.


\par }{\Q \VS{8}I ka̱na̱i ku kuɓolonku ka̱ci ka̱ ɗa̱ uciyi n kuneꞋe ku unushi ku uma a̱ va̱,

\par }{\QB ɗa a̱ ka̱sukpi uma a lyaꞋi kelime n kuyaꞋan unushi wa.


\par }{\Q \VS{9}Tsu na uma i, ta feu anan ganu nannai okpoi una̱ u te.

\par }{\QB Mi ta̱ a kutakacika le adama a kawuya ke le,

\par }{\QB mi ta̱ a kutsupa le derere vu ulinga u le.


\par }{\BB \par }
{\Q \VS{10}Yi ta̱ a kulyaꞋa ama yi a̱ kucuwa̱ ba,

\par }{\QB yi ta̱ kpamu a kuyaꞋan cishakanlai adama a na i ciya̱ muku

\par }{\QB ama yi a̱ kuciya̱ limata ba,

\par }{\Q adama a na i iwan ta̱ Vuzavaguɗu i tonoi a̱ma̱li,

\VS{11}ɗa Vuzavaguɗu u danai,

\par }{\QB kuyaꞋan cishakanlai, n ma̱kya̱n ma savu,

\par }{\Q n ma̱kya̱n ma na ma lamkpai,

\par }{\QB ma tsu zuwa ta̱ uma a̱ va̱ kupuwa̱nka̱.

\VS{12}uma a̱ va̱ i ta̱ a̱ kula̱nsa̱ kuyeve.

\par }{\QB a̱ ubuta̱ wa̱ a̱ma̱li a nɗanga a na e sheꞋwei,

\par }{\Q a dana le ili i na a kuyaꞋan,

\par }{\QB e kusheshe ku le ka̱ma̱li ka ki ta̱ a kudana le,

\par }{\QB ili i na yi a̱ kuta̱wa̱,

\par }{\Q a̱ɗu a cishakanlai a̱ ya̱nsa̱i le, ɗa a̱ kpa̱ɗa̱i kutono Ka̱shile ke le.


\par }{\Q \VS{13}a yaꞋansai alyuka gaɗi vu nsasan,

\par }{\QB ɗa kpamu o songi kuneꞋen gaɗi va aginda,

\par }{\Q n a̱miꞋin a nɗanga n Oku,

\par }{\QB adama a na i ta̱ n kulu ku sungai.

\par }{\Q ɗa i zuwai n kere n ɗa̱ n ka̱na̱i cishakanlai,

\par }{\QB ejene a̱ ɗa̱ tamkpamu a̱ ka̱na̱i tsugbani.


\par }{\Q \VS{14}Mi a kutakacika muku mu nkere n ɗa̱,

\par }{\QB a makyan ma na i a cishakanlai ba,

\par }{\Q ko n takacika ejene a̱ ɗa̱, adama a tsugbani ba,

\par }{\QB adama a na ali feu yi ta̱ a kuyaꞋan nannai,

\par }{\Q i tsu vaku ta̱ n ashakanlai a̱ nva̱li ma̱ a̱ma̱li,

\par }{\QB ɗa kpamu yi o kutono a̱ma̱ci o yoku pulai,

\par }{\QB uma a na a iwai kupana, i a̱ kukpa̱ɗa̱ ku ene ba.


\par }{\Q \VS{15}Ko a na wo okpoi aza a Isaraila i ta̱ a tsugbani,

\par }{\QB ka̱ta̱ aza a Yahuda a yaꞋan unushi tsu nanlo ba.

\par }{\Q ka̱ta̱ i bana i yaꞋan kucikpa a Giliga ba,

\par }{\QB ko tana i gaɗukpa a kubana Betu-avin ba,

\par }{\QB ka̱ta̱ i yaꞋan a kucina n kula ku Vuzavaguɗu a̱ ubuta̱ wa ba.


\par }{\Q \VS{16}Aza a Isaraila i ta̱ n ugbamukaci,

\par }{\QB tsu makparagi,

\par }{\Q Nini ɗai Vuzavaguɗu u kuguɓa le,

\par }{\QB tsu mokyon ma na i a kuguɓa a̱ ubuta̱ wi ijanu?


\par }{\Q \VS{17}Ka̱sukpa̱i aza a Isaraila endeꞋen n le,

\par }{\QB adama a na i o kutono ta̱ a̱ma̱li.


\par }{\Q \VS{18}Makyan ma na baci o kotsoi isoꞋoshi i le,

\par }{\QB ka̱ ta̱ a lyaꞋa kelime n cishakanlai ci le,

\par }{\Q a tsu laꞋa ta̱ n kuciga ili i wono,

\par }{\QB a na a̱ kuciya̱ tsugbayin.


\par }{\Q \VS{19}Kabatalikpau ki ta̱ a̱ kupura̱ngu le gbende,

\par }{\QB ka̱ ta̱ kuneꞋen ku le ko okpo le ili i wono.




\par }\Chap{5}{\SH Atakaci adama aza a Isaraila n Yahuda
\par }
{\Q \VerseOne{1}Panai ka nampa, a̱ɗa̱ anan ganu,

\par }{\QB kira̱nga̱i, a̱ɗa̱ uma a Isaraila,

\par }{\Q zuwai atsuvu, aza a kpaꞋa ku tsugono,

\par }{\QB i ta̱ a kuyaꞋanka ɗa̱ afada,

\par }{\Q adama a na yi okpo ta̱ maza a Mizipa,

\par }{\QB a̱ ubuta̱ u kucikpa a̱ma̱li ɗe a Taboru.


\par }{\Q \VS{2}Ɗa i ga̱va̱ka̱i le kpenle ku uga̱vi adama a na ya aza le,

\par }{\QB mi ta̱ a kutakacika yaba dem vu ɗa̱.


\par }{\Q \VS{3}Mpa n yeve ta̱ ka̱ɗu ka Ifirayimu,

\par }{\QB Aza a Isaraila i usokongi a̱ va̱ ba.

\par }{\Q a̱ɗa̱ kumaci ku Ifirayimu, i yaꞋan ta̱ cishakanlai,

\par }{\QB Aza a Isaraila tankpamu a natukpa ta̱.


\par }{\Q \VS{4}Ka gbani-gbani ke le ka̱ ka̱sukpa̱ le o bono u Ka̱shile ke le ba,

\par }{\QB adama a na i ta̱ n a̱ɗu a cishakanlai,

\par }{\QB adama a nannai e yeve Vuzavaguɗu kpamu ba.


\par }{\Q \VS{5}Ugbamukaci wa aza a Isaraila wu uta̱ ta̱ e keteshe,

\par }{\QB Aza a Ifirayimu i ta̱ a̱ kuta̱ɗa̱tsa̱ adama a unushi u le,

\par }{\QB aza a Yahuda feu a̱ kuta̱ɗa̱tsa̱ n ele.


\par }{\Q \VS{6}N ushiga wu nlala n wa anaka,

\par }{\QB i ta̱ a kubana kula̱nsa̱ Vuzavaguɗu,

\par }{\Q ama i a̱ kuciya̱ yi ba,

\par }{\QB adama a na u ka̱sukpa̱ le ta̱.


\par }{\Q \VS{7}A yaꞋanka ta̱ Vuzavaguɗu unambi wu usuɓi,

\par }{\QB a matsai muku n na mi n ni ba.

\par }{\Q a̱ ka̱ɗiva̱ ko wotoi u savu,

\par }{\QB i ta̱ a ku una le n ili i kashina i le.


\par }{\Q \VS{8}Lika̱i kavana a Gibiya,

\par }{\QB i lika̱ vushari a Rama.

\par }{\Q yaꞋin yoroli i kuvon a Betu-avin,

\par }{\QB yaꞋin kujeꞋe ku kuvon kumaci ku Bayami.


\par }{\Q \VS{9}Iɗika i Ifirayimu yi ta̱ o kokpo agali, a kanna ka atakaci,

\par }{\QB a̱ ka̱tsuma̱ ka kumaci ki Isaraila,

\par }{\QB n dansa ta̱ ili i na yi a̱ kugita̱ mayun.


\par }{\Q \VS{10}Aza e kelime a Yahuda,

\par }{\QB okpoi tsu aza a na a tsu takpa atali e kureꞋe ku kashina,

\par }{\Q mi ta̱ a̱ kutsuwa̱n ka̱ le wupa u va̱,

\par }{\QB tsu na mini ma tsu aya.


\par }{\Q \VS{11}Aza a Ifirayimu i ta̱ a̱ ka̱tsuma̱ ka atakaci,

\par }{\QB afada a lyaꞋa le ta̱,

\par }{\QB adama a na e sheshe ta̱ kutono a̱ma̱li.


\par }{\Q \VS{12}Adama a nannai mi ta̱ o kokpo tsu kazun a Ifirayimu,

\par }{\QB ka̱ ta̱ n zuwa aza a Yahuda okpo agali.


\par }{\Q \VS{13}Ana aza a Ifirayimu enei mɓa̱la̱ n le,

\par }{\QB aza a Yahuda feu enei usa̱n u le,

\par }{\Q ɗa aza a Ifirayimu o bonoi a Asiriya,

\par }{\QB a̱ ubuta̱ u mogono ma gbayin.

\par }{\QB Ama mogono ma̱ kuɓa̱nka̱ le, ko wu isa le ba.


\par }{\Q \VS{14}Mi ta̱ o kokpo tsu kawu wa aza a Ifirayimu,

\par }{\QB tsu maku ma kawu kpamu wa aza a Yahuda.

\par }{\Q mi ta̱ a ku sazasa le ka̱ta̱ n laza,

\par }{\QB babu vuza na u ku isa le ekiye a̱ va̱.


\par }{\Q \VS{15}Ka̱ ta̱ m bono a̱ ubuta̱ wu ida̱shi i va̱,

\par }{\QB ali makyan ma na a̱ la̱nsa̱i mu a̱ shika̱i unushi u le.

\par }{\Q a̱ ka̱tsuma̱ ka atakaci ele ɗa a̱ kula̱nsa̱ mu.




\par }\Chap{6}{\SH Uma a yaꞋin kapalaka̱shi ku unushi u le
\par }
{\PP \VerseOne{1}<<Ta̱wa̱i, tsu bonoi u Vuzavaguɗu.

\par }{\QB U sazasa tsu ta̱, ama wi ta̱ o kupotsokpo tsu gogo na,

\par }{\Q u uka tsu ta̱ muna,

\par }{\QB ama wi ta̱ a̱ ku pala untsu a̱ tsu.


\par }{\Q \VS{2}Ci yaꞋan baci ayin ere wi ta̱ a̱ kusabaꞋa tsu,

\par }{\QB a kanna ka tatsu wi ta̱ a̱ kuɗa̱ngusa̱ tsu,

\par }{\QB ka̱ ta̱ tsu da̱sa̱ngu e kelime ka̱ ni.


\par }{\Q \VS{3}Tsu kira̱nga̱i, adama a na tsu yevei Vuzavaguɗu,

\par }{\QB kuta̱wa̱ ku ni mayun ɗa tsu na ubuta̱ u tsu akana.

\par }{\Q wi ta̱ a̱ kuta̱wa̱ tsu, tsu mini ma̱ Ka̱shile,

\par }{\QB tsu mini ma kaꞋwun, ma na ma tsu zuwa iɗika i ta̱na̱.>>


\par }{\Q \VS{4}Vuzavaguɗu u danai, yiɗa̱i n kuyaꞋanka n a̱ ɗa̱, aza a Ifirayimu?

\par }{\QB Yiɗa̱i n kuyaꞋanka n a̱ ɗa̱, aza a Yahuda?

\par }{\Q Ucigi u ɗa̱ wi ta̱ tsu egele makyan kenu tsu puwa̱nka̱,

\par }{\QB tsu ciza tsu na tsu tsu sa̱ruwa̱ n usana.


\par }{\Q \VS{5}Adama a nannai ɗa n suki eneki a̱ va̱ a kapusai nu,

\par }{\QB mu unai le n kadanshi ka̱ una̱ u va̱,

\par }{\QB afada a̱ va̱ i ta̱ tsu kutashi ku kanna.


\par }{\Q \VS{6}n ciga alyuka a̱ ɗa̱ ba,

\par }{\QB ama in ciga ta̱ kamayun n usuɓi wa̱ a̱ ɗa̱,

\par }{\QB kuyeve ku Ka̱shile kulaꞋa ta̱ alyuka o kusongu.


\par }{\Q \VS{7}Ama a sula ta̱ uzuwakpani u va̱ tsu A̱da̱mu,

\par }{\QB a yaꞋankai mu unambi wu usuɓi.


\par }{\Q \VS{8}Giliyadu likuci i ɗa ya aza a ka gbani-gbani,

\par }{\QB wi ta̱ a̱ kuka̱ra̱sa̱ n urotu wu mpasa.


\par }{\Q \VS{9}Tsu na aza a̱ ma̱ga̱la̱ka̱ a̱ tsu puta̱ vuma,

\par }{\QB ta anan ganu a gbaɓai kaci nannai,

\par }{\Q adama a na a yaꞋan munuka a uye u Shekem,

\par }{\QB a kuyaꞋan ka gbani-gbani.


\par }{\Q \VS{10}Me ene ta̱ ili yi unata̱ a kpaꞋa ki Isaraila,

\par }{\Q aza a Ifirayimu a kuyaꞋan cishakanlai,

\par }{\QB ɗa aza a Isaraila okpoi o kutono a̱ma̱li.

\par }{\QB aza a Isaraila a natukpa ta̱ ka̱ci ke le.


\par }{\Q \VS{11}A̱ɗa̱ aza a Yahuda,

\par }{\QB a zuwaka ɗa̱ ta̱ kanna ka vu kyaꞋa.

\par }{\Q a makyan ma na ma kubono n uma a̱ va̱ a na a̱ pura̱i a kubana a ugbashi,

\par }{\QB m bonoko le n uciyi u le.




\par }\Chap{7}{\SH Unushi wa aza a Isaraila n ugbamukaci u le
\par }
{\PP \VerseOne{1}A makyan ma na baci n cigai kupotsotongu aza a Isaraila,

\par }{\Q ka̱ta̱ unushi wa aza a Ifirayimu wu uta̱ e keteshe

\par }{\QB n ka gbani-gbani ka aza a Samariya ka̱ uta̱ e keteshe,

\par }{\QB adama a na a yaꞋan ta̱ unambi wu usuɓi.

\par }{\Q ele oboki a ɗa n aza a̱ ma̱ga̱la̱ka̱,


\par }{\Q \VS{2}Ama a zuwaka,

\par }{\QB a na mi a kuciɓa n ka gbani-gbani ke le ba,

\par }{\Q gogo na ka gbani-gbani ka̱ ka̱ra̱Ꞌa̱ le ta̱,

\par }{\QB ki ta̱ a̱ a̱shi a̱ va̱.


\par }{\Q \VS{3}A kuzuwa mogono ma̱za̱nga̱ n ka gbani-gbani ke le,

\par }{\QB aza e kelime feu a̱ ma̱za̱nga̱ n unambi wu usuɓi u le.


\par }{\Q \VS{4}Ra̱ka̱ vu le i ta̱ a mali ma tsugbani,

\par }{\QB tsu akina a kazatsu,

\par }{\Q tsu akina a na o kudoku nɗanga ba,

\par }{\QB a makyan ma na a̱yi biꞋi a kulapa kiya.

\par }{\Q ali a kubana a makyan ma na kiya ka ku shitai,

\VS{5}A kanna ka̱ ka̱ɗiva̱ ka kuzuwa mogono ma savu,

\par }{\QB a tsu zuwa ta̱ mogono n aza e kelime o soꞋo ma̱ra̱ ali ma maka le,

\par }{\QB ka̱ta̱ u gbaɓa kaci n aza a kavama.


\par }{\Q \VS{6}Asuvu a usuɗukpi a na akina a kazatsu,

\par }{\QB wupa u le u tsu yongo ta̱ a kutasa ali kayin washi.

\par }{\Q n usana wu uta̱ tsu melentsu ma akina.


\par }{\Q \VS{7}Ra̱ka̱ vu le asuvu a usuɗukpi tsu akina a kazatsu,

\par }{\QB a ku una aza o tsugono e le.

\par }{\Q ngono n le ra̱ka̱ a̱ yikpa̱ ta̱,

\par }{\QB ko vuza u sa̱la̱ka̱ mu ba.


\par }{\SH Aza a Isaraila n uduniyan u na u buwai
\par }
{\Q \VS{8}Aza a Ifirayimu a gbaɓai kaci n uduniya,

\par }{\QB okpoi tsu kemeshe ka na a vadalukpai ba.


\par }{\Q \VS{9}Omoci a̱ ka̱na̱i kulyaꞋa utsura u le, ama a zuka ba,

\par }{\QB ka̱nji ka̱ri ka̱ uta̱i le, ama e yeve ba,


\par }{\Q \VS{10}A̱ra̱ɗi aza a Isaraila wu uta̱i e keteshe,

\par }{\QB n nannai dem o bono wa̱ va̱ ba,

\par }{\QB mpa na mi Vuzavaguɗu Ka̱shile ke le.

\par }{\QB kpamu a̱ la̱nsa̱ mu ba.


\par }{\Q \VS{11}Aza a Ifirayimu i ta̱ tsu moɗoi,

\par }{\QB gogo lo a̱ ya̱nsa̱ le adama a na i n ugboji ba,

\par }{\Q anana a̱ la̱nsa̱ uɓa̱nki wa aza a Masar,

\par }{\QB makpaꞋa a panaka le a̱ ku la̱nsa̱ uɓa̱nki wa aza Asiriya.


\par }{\Q \VS{12}Makyan ma na baci a kulaza, mi ta̱ a ku taɗuku maza ma̱va̱,

\par }{\QB mi ta̱ a̱ kucipa̱ka̱ le iɗika tsu na a ci yaꞋanka nnunu n na mi a ciꞋimkpi gaɗi.


\par }{\Q \VS{13}Ili ya atakaci a kubana we le,

\par }{\QB adama a na a suma mu ta̱,

\par }{\Q i ta̱ a̱ kukuwa̱,

\par }{\QB adama a na a yaꞋanka mu ta̱ ugbamukaci.

\par }{\Q ko a na wo okpoi n ciga ta̱ kushiba̱ le,

\par }{\QB ama ɗa a̱ ka̱na̱i kuyaꞋanka mu aꞋuwa.


\par }{\Q \VS{14}A̱ shika̱ ma̱shi me le a kubana wa̱ a̱ va̱ n ka̱ɗu ke te ba,

\par }{\QB a na i a̱ ma̱shi a iꞋuwa i le,

\par }{\Q a kiɗasai ikyamba i le tsu aza o kutono a̱ma̱li

\par }{\QB adama a ufolu ilikulya n ma̱kya̱n

\par }{\QB a yaꞋankai mu ugbamukaci.


\par }{\Q \VS{15}Ko a na wo okpoi mpa ɗa m gbarai le,

\par }{\QB n zuwai le a tsurukpai,

\par }{\QB ama n nannai dem ɗa i a kuyaꞋanka mu kawuya.


\par }{\Q \VS{16}A vadalukpakai mu kucina̱, o kutono a̱ma̱li a gbani.

\par }{\QB i ta̱ tsu utan u na u koɗoi.

\par }{\Q I ta̱ a ku una aza a̱ gba̱ra̱-gba̱ra̱ e le n kotokobi,

\par }{\QB adama a kadanshi ka̱ a̱ra̱ɗi ke le.

\par }{\Q i ta̱ o ko okpo ili i ma̱ka̱n a iɗika i Masar.




\par }\Chap{8}{\SH Aza a Isaraila a̱ ka̱sukpa̱i uye u Ka̱shila̱
\par }
{\PP \VerseOne{1}Zuwa kavana a una̱ u nu, tsu kajimba,

\par }{\QB irala i ɗa̱ yi a̱ kucipa̱ a gaɗi vu uma a Vuzavaguɗu,

\par }{\QB adama a na uma a sula ta̱ uzuwakpani u va̱,

\par }{\QB ɗa a yaꞋankai wila̱ uva̱ ugbamiwasuvu.


\par }{\Q \VS{2}A̱shika̱i wa̱ a̱ va̱,

\par }{\QB a kudana, <<Ka̱shila̱, a̱tsu aza a Isaraila tsu yeve wu ta̱.>>


\par }{\Q \VS{3}Ama aza a Isaraila a iwan ta̱ ili i na yi i singai,

\par }{\QB adama a nannai irala yi ta̱ a kuguva le.


\par }{\Q \VS{4}A zuwai ngono, ama n wu ushuki uva̱ ba.

\par }{\QB a zuwai aza e kelime ama ba n wu ushuki uva̱ ɗa ba.

\par }{\Q a yaꞋankai ka̱ci ke le a̱ma̱li n azurufa n azanariya e le,

\par }{\QB na lo wo okpo le ta̱ ili i munuka.


\par }{\Q \VS{5}Avu Samariya n iwan ta̱ ka̱ma̱li ke medendem ka nanlo, ka na vu maꞋin.

\par }{\QB Wupa uva̱ wi ta̱ a kaci ka̱ nu.

\par }{\Q Ali wannai ɗa̱i vi a̱ kuka̱sukpa̱ kuyaꞋan ili yu unata?


\par }{\Q \VS{6}Ka̱ma̱li ka ka aza Isaraila kaꞋa,

\par }{\Q kesheꞋwi kaꞋa ka yaꞋin kaꞋa.

\par }{\Q ka̱ma̱li kaꞋa Ka̱shile ka ba.

\par }{\QB ka̱ma̱li ka nanlo ki iyoci i medendem ma Samariya.

\par }{\QB i ta̱ kuɓoso kaꞋa.


\par }{\Q \VS{7}Ɗa uma a Samariya a̱ ca̱Ꞌi ili i gbani,

\par }{\QB adama nannai i a kukyaꞋa ili ba.

\par }{\Q adama a na ilya i na yi kashani yi n aci ba,

\par }{\QB yi a kumatsa muku ba.

\par }{\Q ko i matsa baci, omoci a ɗa i a ku lyaꞋi ɗa.


\par }{\Q \VS{8}O soɗongi aza a Isaraila ra̱ka̱,

\par }{\QB ama gogo na i ta̱ a̱ ka̱tsuma̱ ka uma,

\par }{\QB tsu ili i gbani.


\par }{\Q \VS{9}Adama a na a laza ta̱ a kubana wa aza Asuriya

\par }{\QB tsu makparagi ma na mi a̱ ka̱ka̱ra̱sa̱ endeꞋin.

\par }{\QB tsugono tsa aza a Isaraila a uɓon u gaɗi a tsupa ta̱ ikebe.

\par }{\QB i kula̱nsa̱ we eri wa aza o yoku


\par }{\Q \VS{10}Ko a na wo okpoi a tsupa ta̱ ikebe a uduniya,

\par }{\QB Mi ta̱ o kudoku kuɓolongu le.

\par }{\Q I ta̱ kpamu a̱ ku na̱mgba̱ ka̱tsuma̱,

\par }{\QB adama atakaci o mogono ma gbayin.


\par }{\Q \VS{11}<<A makyan ma na aza a Isaraila a uɓon u gaɗi i o kudoku kumaꞋa atali alyuka

\par }{\QB adama alyuka a kutakpa ku unushi,

\par }{\QB ta kpamu atali alyuka a nanlo okpoi ubuta̱ u kudoku kuyaꞋan unushi.


\par }{\Q \VS{12}Ko kuyaꞋin ku ɗa baci n ɗanakai le wila̱ uva̱,

\par }{\QB ama ayin tutu a ɗika ta̱ u ɗa ili i savu.


\par }{\Q \VS{13}A tsu pana ta̱ uyoꞋo u kuneke alyuka adama a ku takuma inyama,

\par }{\QB ama mpa Vuzavaguɗu n tsu pana uyoꞋo u le ba.

\par }{\QB Vuzavaguɗu wi ta̱ a kuciɓa n ka gbani-gbani ke le.

\par }{\Q mi ta̱ a kutakacika le adama unushi u le.

\par }{\QB Mi ta̱ a kuzuwa le o kubono a Masar.


\par }{\Q \VS{14}Aza a Isaraila a cinukpai n vuza na u yaꞋin le,

\par }{\QB a maꞋin iꞋuwa i gbagbaꞋin,

\par }{\QB Aza a Yahuda feu a maꞋa ta̱ nshilya n likuci n a̱ bunda̱i.

\par }{\Q Ama mi ta̱ a̱ ku suku n akina a̱ likuci ya,

\par }{\QB ka̱ta̱ akina a o songu iꞋuwa yi ngono n le ma.>>




\par }\Chap{9}{\SH Atakaci aza a Isaraila
\par }
{\PP \VerseOne{1}Ka̱ta̱ i yaꞋan ma̱za̱nga̱ ba, a̱ɗa̱ aza a Isaraila,

\par }{\QB ka̱ta̱ i yaꞋan ma̱za̱nga̱ tsu uma a na a buwai ba.

\par }{\Q Adama a na i yaꞋan ta̱ unambi wu usuɓi, ɗa i ka̱sukpa̱i Ka̱shile ka̱ ɗa̱.

\par }{\QB i tonoi a̱ma̱li, tsu kashakanlai ka na ki o kutono ali.

\par }{\QB a̱ ubuta̱ wu ulanga u kulapu dem,

\par }{\QB i dengei ka̱ci ka̱ ɗa̱ a̱ ka̱ma̱li ka Balu,

\par }{\QB tsu ashakanlai,

\par }{\QB yi ta̱ a kupana uyoꞋo u katsupu ka na yi e, kusheshe a̱yi ɗa u nekei ɗa̱.


\par }{\Q \VS{2}Ubuta̱ wu ulanga u kulapu n ubuta̱ u kupisha ma̱kya̱n wi a ku lyaꞋatangu ba.

\par }{\QB ma̱kya̱n ma savu mi a ku yawa le ba.


\par }{\Q \VS{3}Uma a Isaraila a uɓon u gaɗi a̱ kuda̱sa̱ngu iɗika i Vuzavaguɗu ba,

\par }{\QB i ta̱ o kubonoko n aza o yoku a masar.

\par }{\QB aza o yoku kpamu i ta̱ a kubana Asiriya.

\par }{\QB ra̱ka̱ vi le i ta̱ a kulyaꞋa ilikulya yi unata.


\par }{\Q \VS{4}I a kufuɗa kuneke Vuzavaguɗu alyuka a̱ ma̱kya̱n ba.

\par }{\QB wi a kuyaꞋan ma̱za̱nga̱ n kuneꞋe ku le ba.

\par }{\QB ili i kulyaꞋa i le n alyuka e le i natukpa le ta̱,

\par }{\Q tsu ili kulyaꞋa ya aza a kpalu.

\par }{\QB vuza na baci de dem u lyaꞋi i ɗa wi ta̱ o ko okpo n ma̱shinda̱.

\par }{\Q adama a na ili i kulyaꞋa ya yi ta̱ a kuyaꞋanka le a̱guma̱ a kambulu koci,

\par }{\QB i a kubanka i ɗa a kpaꞋa ku Vuzavaguɗu ba.


\par }{\Q \VS{5}Yiɗa̱i tana yi a kuyaꞋansa,

\par }{\QB a kanna ka na o foɓusoi adama a̱ ka̱ɗiva̱?

\par }{\QB Kanna ka̱ ka̱ɗiva̱ ka Vuzavaguɗu?


\par }{\Q \VS{6}Ko i laꞋaka baci n wuma u ɗa̱ a kanna ka nanlo,

\par }{\QB Aza a Masar i ta̱ o kuɓolongu ɗa̱,

\par }{\QB i ta̱ a kuciɗa̱ngu ɗa̱ a Memfisu a iɗika i le.

\par }{\Q Awana i ta̱ a ku isa ili i singai i ɗa̱.

\par }{\QB awana a i ta̱ a kupala a̱pa̱m e le.


\par }{\Q \VS{7}Ayin atakaci a̱ ta̱wa̱ ta̱,

\par }{\QB kanna ka katsupu ka yawa ta̱.

\par }{\QB ayin a na yi a̱ kuciya̱ katsupu ka ili i na i yaꞋin,

\par }{\QB Isaraila wi ta̱ e kuyeve.

\par }{\Q A danai, keneki kalau kaꞋa,

\par }{\QB i dana ta̱ kpamu vuza na wi n ayinviki kadanshi n a̱yi kajarishi kaꞋa.

\par }{\QB adama ka̱bunda̱i ka̱ unushi ka̱ ɗa̱, i iwain mu.


\par }{\Q \VS{8}Keneki, a̱yi ɗa vuza kindi adama a uma Isaraila e kelime ka Ka̱shile ka̱ ni,

\par }{\QB ama n nanai dem yi a kuzuwaka le maza. a uye u le ra̱ka̱ tsu nnunu.

\par }{\QB A kpaꞋa ku Vuzavaguɗu feu i ta̱ a tsurala n keneki.


\par }{\Q \VS{9}A bana ta̱ daꞋangi a̱ ka̱tsuma̱ ku unambi u kamayun,

\par }{\QB tsu ayin a aza a Gibiya.

\par }{\Q Vuzavaguɗu wi ta̱ a kuciɓa n kawuya ka̱ ɗa̱.

\par }{\QB wi ta̱ a ku takacika ɗa̱ adama unushi u ɗa̱.


\par }{\Q \VS{10}<<Vuzavaguɗu u danai, n cina ta̱ aza a Isaraila a kakamba a na umaci u ma̱biri.

\par }{\QB me ene ta̱ ikaya i ɗa̱ tsu umaci wu ugiti u ma̱biri,

\par }{\Q ama a na a̱ ta̱wa̱i a Balu-piyo,

\par }{\QB ɗa erengi ka̱ci ke le u ka̱ma̱li ka Balu

\par }{\QB ɗa okpoi ili yu unata ci ili i na a cigai.


\par }{\Q \VS{11}Tsugbayin tsu Ifirayimu ci ta̱ a ku imkpa tsu manunu

\par }{\QB babu kumatsa, babu kpamu kuyaꞋan ku ka̱tsuma̱, babu kuɗika ku ka̱tsuma̱


\par }{\Q \VS{12}Ko o woku muku,

\par }{\QB mi ta̱ a ku una n ɗa babu o gbonguro.

\par }{\QB ali a kubana a vuza vu ukocishi,

\par }{\Q ke le ko kotso ta̱ a makyan ma na baci n ka̱sukpa̱i le.


\par }{\Q \VS{13}Mayun, me ene ta̱ kumaci ku Ifirayimu, tsu nɗanga n dabino a iɗika i singai.

\par }{\QB ama ɗanna anana,

\par }{\Q Isaraila a̱ utuka̱ ta̱ n muku n le a kukiɗa.>>


\par }{\Q \VS{14}Neke le, Vuzavaguɗu

\par }{\QB yiɗa̱i vi e kuneke le?

\par }{\Q Neke le kamatsatsu ka na ka̱ kutuka̱ n ka̱tsuma̱ ba,

\par }{\QB koɓolo n mani me ɗekpu.


\par }{\Q \VS{15}<<Adama a ka gbani-gbani ke le a Giliga,

\par }{\QB Ta ɗe n iwain le.

\par }{\Q Adama a unushi u na a yaꞋin,

\par }{\QB Mi ta̱ o kuloko le a kpaꞋa ku va̱.

\par }{\Q Mpa m buwa a kuciga le kpamu ba,

\par }{\QB aza a gbagbaꞋin e le ra̱ka̱ aza o kugoyi a ɗa


\par }{\Q \VS{16}A una ta̱ uma a Ifirayimu,

\par }{\QB aralu e le e ɗekpe ta̱,

\par }{\QB a kumatsa muku ba.

\par }{\Q Ko ta na a matsa baci,

\par }{\QB Mi ta̱ a ku una muku n le n na a cigai.>>


\par }{\Q \VS{17}Ka̱shila̱ ka̱ va̱ ki ta̱ a ku iwan le,

\par }{\QB adama a na o tono kadanshi ka̱ ni ba,

\par }{\QB i ta̱ o ko okpo aza a̱ ka̱ka̱ra̱sa̱ a̱ ka̱tsuma̱ a uma aduniyan.




\par }\Chap{10}{\SH Afada a Vuzavaguɗu a kubana wa aza a Isaraila
\par }
{\PP \VerseOne{1}Aza a Isaraila i ta̱ tsu maɗanga mi itacishi,

\par }{\QB ma na ma tsu neke umaci n a̱bunda̱i.

\par }{\Q a makyan ma na muku n le mi o kudoku,

\par }{\QB Ta feu atali alyuka a̱ma̱li e le o kudokusu nannai.

\par }{\Q a makyan ma na uciyi wi iɗika i le wi o kudoku n ka̱bunda̱i,

\par }{\QB ta feu tsuloboi tsu katalikalyuka ka ki a kuyimkpa nannai.


\par }{\Q \VS{2}A̱ɗu e le e pecei kure,

\par }{\QB ama gogo na mayun ɗa a isa atakaci a unushi u le.

\par }{\Q Vuzavaguɗu wi ta̱ o kuɓososo atali alyuka ele ra̱ka̱

\par }{\QB ka̱ ta̱ kpamu u la̱nga̱sa̱ atali a na a tsu yaꞋan ka alyuka.


\par }{\Q \VS{3}Gogo na i ta̱ a kudana, <<Tsu buwa n mogono ba,

\par }{\QB adama a na tsu pana wovon u Vuzavaguɗu ba.

\par }{\Q Ko cishi baci n mogono,

\par }{\QB ama yiɗa̱i mogono mi a kufuɗa kuyaꞋan ka tsu?>>


\par }{\Q \VS{4}Motonu maꞋan koci i a kuyaꞋan,

\par }{\QB a kuyaꞋan a uzuwakpani wa aꞋuwa,

\par }{\QB adama a nannai afada aꞋuwa a̱ ka̱na̱i kuɗa̱nga̱,

\par }{\Q tsu mita̱ ma gbani-gbani mo tsukono a kashina.


\par }{\Q \VS{5}Aza a na i a ida̱shi a Samariya e jeꞋekei ikyamba adama o wovon,

\par }{\QB adama a̱ ka̱ma̱li ke medendem ma Betu-avin,

\par }{\QB uma i ta̱ a kuyaꞋan kpalu adama a̱ ni.

\par }{\QB anan ganu vu ka̱ma̱li va, i ta̱ a̱ ku na̱mgba̱, ka̱tsuma̱ adama a̱ ni,

\par }{\QB adama a na tsugbayin tsu ka̱ma̱li ka tsu ka̱sukpa̱ yi ta̱.


\par }{\Q \VS{6}I ta̱ a kubanka m medendem ma Asiriya

\par }{\QB adama a na a tsupaka mogono ma gbayin utafu.

\par }{\Q I ta̱ e kuneke Ifiraimu wono,

\par }{\QB Aza a Isaraila tana i ta̱ a kupana wono, adama odoki a na o tonoi.


\par }{\Q \VS{7}Mogono ma aza a Samariya mi ta̱ a̱ ku puwa̱nka̱,

\par }{\QB tsu kapufu a gaɗi vu mini.


\par }{\Q \VS{8}Ubuta̱ wa avasa a gaɗi vu aginda a Avin,

\par }{\QB a uɓon u na aza a Isaraila a tsu yaꞋan unushi,

\par }{\Q ra̱ka̱ i ta̱ o kuɓoso le,

\par }{\QB Awana i ta̱ o ku gbonguro a gaɗi vu atali alyuka ele,

\par }{\Q Uma i ta̱ a kudana nsasan m gbagbaꞋin ma, <<palai tsu,>>

\par }{\QB wa nsasan n kenkeꞋen kpamu, <<Yikpa̱i a gaɗi vu tsu>>

\par }{\QB Vuzavaguɗu u kiɗaka ta̱ aza a Isaraila afada.


\par }{\Q \VS{9}Vuzavaguɗu u danai, ali a̱ ugiti wu unushi u ɗa̱ a Gibiya,

\par }{\QB i ka̱sukpa̱ ba

\par }{\Q kuvon tana ki ta̱ a kulyaꞋa le a Gibiya?


\par }{\Q \VS{10}Mi ta̱ a kutakacika uma a nanlo aza a unushi,

\par }{\QB ka̱ ta̱ o ɓolongu uduniyan a yaꞋan tsurala n e le,

\par }{\QB i ta̱ a kutakacika ɗa̱ adama a unushi wa̱ a̱bunda̱i u ɗa̱.


\par }{\Q \VS{11}Kumaci ka aza a Ifiraimu ki ta̱ tsu kanaka ka na a piꞋisakai kunima,

\par }{\QB ka na kpamu ka tsu pana uyoꞋo u kuyaꞋan kuyelyukpu.

\par }{\Q gogo na n zuwaka ta̱ Isaraila kogboro ka̱ a̱miki e kuɗeku ku singai ku ni.

\par }{\QB n zuwai kumaci ku Yahuda ku rono ma̱ba̱ri ma kulima.

\par }{\Q kumaci ku Yakubu tankpamu ki ta̱ a kucimba ka ka̱ci ka̱ ni.


\par }{\Q \VS{12}YaꞋankai ka̱ci ka̱ ɗa̱ vica̱Ꞌa̱ vu singai,

\par }{\QB ka̱ ta̱ i kyaꞋa ili i na i cigai,

\par }{\QB adama a na makyan ma kula̱nsa̱ Vuzavaguɗu ma yawa ta̱,

\par }{\Q adama a na u ta̱wa̱ u tsuwa̱nka̱ tsu una̱singai.


\par }{\Q \VS{13}Ama ɗa i kucukpai i ca̱Ꞌi kawuya,

\par }{\QB ɗa kpamu i kyaꞋi kawuya,

\par }{\QB i lyaꞋi katsupu ka aꞋuwa.

\par }{\Q Adama a na i neke ta̱ a̱ɗu a uye u ka̱ci ka̱ ɗa̱,

\par }{\QB koɓolo kpamu n ka̱bunda̱i ko ovonshi a̱ ɗa̱.


\par }{\Q \VS{14}Adama a nannai yoroli i kuvon yi ta̱ a̱ kuɗa̱nga̱ a̱ ka̱tsuma̱ ka uma a̱ nu,

\par }{\QB a̱ likuci yi ukanji i ɗa̱ ra̱ka̱, i ta̱ o kuɓoso le.

\par }{\Q uteku tsu na Shalmanezer wu unai Betarbel a kanna ka kuvon,

\par }{\QB ɗa kpamu u ɓasangi aci a̱ma̱ci koɓolo n a̱ muku a iɗika.


\par }{\Q \VS{15}Ta feu a kuyaꞋanka ɗa̱ nannai, A̱ɗa̱ aza e Betelu,

\par }{\QB adama a ka gbani-gbani ka̱ a̱bunda̱i ka̱ ɗa̱.

\par }{\Q n ugiti u kuvon i ta̱ a ku una mogono mi Israila.




\par }\Chap{11}{\SH Ucigi u Ka̱shile wa aza a Isaraila
\par }
{\Q \VerseOne{1}A makyan ma na Isaraila wi maku me kenu, n ciga yi ta̱,

\par }{\QB ɗe a Masar n ɗekushei ni maku ma̱va̱.


\par }{\Q \VS{2}A makyan ma na mi a kudoku kuɗekushe le,

\par }{\QB ta feu kpamu i a kulyaꞋa kelime n kuyaꞋan kugoyi nannai.

\par }{\Q ɗa i a kuneke Balu alyuka,

\par }{\QB i a kusongu ku yi ili i ma̱gula̱ni.


\par }{\Q \VS{3}Ko a na wo okpoi mpa ɗa n piꞋisakai Ifirayimu nwalu.

\par }{\QB N ɗikai le ekiye a̱ va̱,

\par }{\QB ama e yeve a na mpa ɗa n la̱na̱i le ba.


\par }{\Q \VS{4}N ronoi le n tuka̱i wa̱ a̱ va̱ n awin a usuɓi,

\par }{\QB n shiyai le n ucigi,

\par }{\Q ba n awin atakaci tsu irala i ɗa̱ ba.

\par }{\QB mo okpoi le tsu vuza vu kuɗika kogboro eɗeku e le.

\par }{\QB ɗa n kuɗa̱ngi n lyaꞋatangi le.


\par }{\Q \VS{5}Tsu na wo okpoi uma a̱ va̱ a iwain kubono a ubuta̱ u va̱,

\par }{\QB i ta̱ o kubono a iɗika i masar,

\par }{\QB mogono ma Asiriya tana wi ta̱ a kulyaꞋaka le tsugono.


\par }{\Q \VS{6}Kotokobi ko kuvon ki ta̱ a la̱nga̱sa̱ likuci i le,

\par }{\QB kuvon ki ta̱ a ku una anan ganu va̱ a̱ma̱li e le,

\par }{\QB adama odoki a gbani-gbani e le.


\par }{\Q \VS{7}Uma e sheshe ta̱ ɗa a̱ ka̱sukpa̱i mu,

\par }{\QB ko tsu na wo okpoi e ɗekushe mu Vuzavaguɗu,

\par }{\QB babu vuza na u cikpai ni.


\par }{\Q \VS{8}Nini ɗai n kusabaꞋa ɗa̱, a̱ɗa̱ aza a Ifiraimu?

\par }{\QB Nini ɗai n ku ka̱sukpa̱ ɗa̱, a̱ɗa̱ aza a Isaraila?

\par }{\QB Nini ɗai n kubonoko ɗa̱ tsu Aduma? Nini ɗai n kuyaꞋan n avu tsu Zeboyim?

\par }{\Q Ka̱ɗu ka̱ va̱ ki ta̱ izumgbi a̱ ka̱tsuma̱ ka̱ va̱,

\par }{\QB asuvayali a̱ va̱ wa̱ nu i ta̱ o kudokusu.


\par }{\Q \VS{9}Mi a kutakacika wu a wupa wu usuɗukpi ba,

\par }{\QB mi kpamu a kudoku ku una aza a Isaraila a uɓon u gaɗi ba

\par }{\Q adama a na mpa Ka̱shile kaꞋa, mpa vuma ɗa ba,

\par }{\QB mpa ɗa vuza ciɗa na mi a̱ ka̱tsuma̱ ka̱ ɗa̱.

\par }{\QB mi a̱ kuta̱wa̱ ɗa̱ n ka̱ɗu ka̱ usuɗukpi ba.


\par }{\Q \VS{10}Uma a̱ va̱ i ta̱ o kutono Vuzavaguɗu,

\par }{\QB Mpa Vuzavaguɗu vuza na u kuyaꞋan yura̱ tsu kawu.

\par }{\Q muku n va̱ ra̱ka̱ mi ta̱ a̱ kuta̱wa̱ n kujeꞋeke ki ikyamba,

\par }{\QB i ta̱ a̱ kuta̱wa̱ a iɗika i ka̱livi.


\par }{\Q \VS{11}I ta̱ a̱ kuta̱wa̱ n kujeꞋe ki ikyamba a Masar,

\par }{\QB tsu moɗoi kpamu a iɗika i Asiriya,

\par }{\QB mi ta̱ kpamu o kubono ko le a iꞋuwa i le.

\par }{\QB Mpa vuza Vuzavaguɗu n dansai.


\par }{\SH Unushi wa aza a Isaraila
\par }
{\Q \VS{12}Aza a Ifiraimu a kanza mu ta̱ n aꞋuwa,

\par }{\QB ɗa kpamu kpaꞋa ka aza a Isaraila ku kanzai mu kula̱nga̱su.

\par }{\Q Ama aza a Yahuda a vadalukpakai mu kucina̱,

\par }{\QB mpa na mi Ka̱shile ka ciɗa.




\par }\Chap{12}{\PP \VerseOne{1}Ili i na aza a Isaraila a uɓon u gaɗi i a kuyaꞋan, yo okpo ta̱ gbani a na aza a na i a kuguɓa wunla̱i i o kutono wunla̱i u kasana kulivi dem. I o kudoku kuyaꞋan aꞋuwa n vishili, ɗa a zuwai uzuwakpani n iɗika i Asiriya, i kpamu a kubansuka n maniꞋin ma zaitu a iɗika i Masar.

\VS{2}Vuzavaguɗu wi ta̱ n kadanshi adama uma a Yahuda, wi ta̱ a kutakacika aza a Isaraila adama a uye u le, wi ta̱ a kutsupa le derere tsu ulinga u na a yaꞋin.

\VS{3}Babu na tana a matsa akaya e le Yakubu, u ka̱na̱i ka̱civa̱ ka̱ vuza̱ ni, makyan ma na u gbonguroi ɗa u yaꞋin mpolo n Ka̱shile.

\VS{4}Yakubu u yaꞋan ta̱ mpolo n kalingata ɗa u ciya̱i ulyaꞋi. U yaꞋin ma̱shi ma̱ kula̱nsa̱ una̱singai, u kalingata. Vuzavaguɗu u cinai ni e Betelu, taɗe u yaꞋin kadanshi n a̱yi.

\VS{5}Vuzavaguɗu Ka̱shile MalaꞋimili, Vuzavaguɗu ɗa kula kuni.

\VS{6}Adama a nannai, i bono u Ka̱shile ka̱ ɗa̱. I ciga yi, i yaꞋan a fada a mayun, i zuwa a̱ɗu a̱ ɗa̱ u Ka̱shile ka̱ ɗa̱ ayin dem.

\VS{7}Vuzavaguɗu u danai, <<Aza a tsulaga a tsu yaꞋan ta̱ u linga n kagisamkpatsu ka aꞋuwa, ɗa kpamu i ucigi u kuyaꞋan kalyaꞋa.

\VS{8}Aza a Isaraila a uɓon u gaɗi a danai, gogo na ci ta̱ n uciyi. Tsu ciya̱ka̱ ta̱ ka̱ci ka̱tsu uciyi. A̱ ka̱tsuma̱ ku uciyi u tsu ra̱ka̱, a̱ kuciya̱ tsu n ka gbani-gbani ba, ana a kudana tsu yaꞋan ta̱ unushi ba.

\VS{9}Mpa Vuzavaguɗu mpa ɗa Ka̱shile ka̱ ɗa̱, ali ɗe a iɗika i Masar, mi ta̱ o kudoku ku zuwa ɗa̱ i da̱sa̱ngu a uye, uteku tsu na i yaꞋin, a ayin a ka̱ɗiva̱ ka na a zuwakai ɗa̱.

\VS{10}N yaꞋankai ɗa̱ kadanshi n una̱ u eneki, Mpa ɗa n nekei eneki a yaꞋin kene n a̱bunda̱i, ɗa n nekei ɗa̱ kadanshi n asan.>>

\VS{11}Ko n tsu nannai dem a Giliyadu ka̱ma̱li ki ta̱ ɗe, ama kutoni ku ɗa̱ ku gbani ku ɗa. Ɗe a Giliga i ci yaꞋan ta̱ alyuka obomburom, ama atali alyuka a̱ɗa̱, i ta̱ a kutaɗuku su le a̱ ka̱pula̱ka̱.

\VS{12}Akaya a̱ tsu Yakubu u sumai a kubana a iɗika i Siriya, ta ɗe a̱yi u yaꞋin tsugbashi tsu kula̱nsa̱ vuka u zuwa, adama a na u ciya̱ vuka, u yaꞋin kaguɓa ka nlala.

\VS{13}Nu utsura u kukiye ku keneki, Vuzavaguɗu wu utuka̱i aza a Isaraila a Masar, n kukiye ku keneki kpamu ɗa we erei le.

\VS{14}Ɗa aza a Isaraila a zuwai Ka̱shila̱ ka yaꞋin wupa ka̱u, Vuzavaguɗu wi ta̱ n katsupu adama a unushi u le, n wono u na a̱ tsunki ni.




\par }\Chap{13}{\SH Wupa u Vuzavaguɗu wa aza a Isaraila
\par }
{\Q \VerseOne{1}Ana Ifirayimu u yaꞋin kadanshi, ɗa uma a̱ ka̱na̱i kujeꞋeke ikyamba,

\par }{\QB a cikpa yi ta̱ a̱ ka̱tsuma̱ ki Isaraila.

\par }{\QB Ama u yaꞋan ta̱ unushi a̱ ubuta̱ u kutono ka̱ma̱li ka Balu, ɗa u kuwa̱i.


\par }{\Q \VS{2}Ali n anana i ta̱ a kulyaꞋa kelime n kuyaꞋan unushi,

\par }{\QB ɗa u yaꞋankai ka̱ci ka̱ ni ka̱ma̱li,

\par }{\Q ayimi a na a fuɗai ɗa a ci yaꞋan ka̱ma̱li ka azurufa.

\par }{\QB a̱ma̱li a ra̱ka̱ ulinga we ekiye u ɗa.

\par }{\Q u tsu dana ta̱ uma e neke le alyuka,

\par }{\QB <<Oɓongu iyoci i kobomburon ka.>>


\par }{\Q \VS{3}Adama a nannai i ta̱ o ko okpo tsu egele a usana,

\par }{\QB tsu ciza tsu na tsu laza gogo lo,

\par }{\QB tsu kopo ka na wunla̱i u tsu pura̱ a̱ ubuta̱ wu ulanga u kulapu ki ishina.

\par }{\QB tsu ka̱nga̱ e kenle.


\par }{\Q \VS{4}Ama mpa ɗa Vuzavaguɗu Ka̱shila̱ ka̱ ɗa̱,

\par }{\QB ili i na i ɗikai a iɗika i masar.

\par }{\QB I yeve Ka̱shile koyoku ba sai mpa,

\par }{\Q mpa ɗa kishi koci babu koyoku.


\par }{\Q \VS{5}Mpa ɗa n la̱na̱i ɗa̱ e meremune,

\par }{\QB a iɗika i na yi n mini ba.


\par }{\Q \VS{6}Ama a na i ciya̱i uciyi wi ili i kuzuwa,

\par }{\QB i lyaꞋi ɗa i cuwa̱i, wuma u ɗa̱ u panai uyoꞋo,

\par }{\QB ɗa i yaꞋin a̱ra̱ɗi,

\par }{\QB i cinukpai nu mpa.


\par }{\Q \VS{7}Mi ta̱ a̱ kuta̱wa̱ ɗa̱ tsu kawu,

\par }{\QB m puta̱ ɗa̱ tsu mesheꞋe ma kakamba.


\par }{\Q \VS{8}Mi ta̱ a̱ kuta̱wa̱ le tsu Ka̱kunzu,

\par }{\QB ka na a̱ pura̱i muku n ni.

\par }{\Q mi ta̱ a ku saza nka̱nga̱ n le, n takuma le tsu kawu,

\par }{\QB tsu manama ma kakamba mi ta̱ a ku sazasa le.


\par }{\Q \VS{9}A̱ɗa̱ uma a Isaraila, mi ta̱ a ku una ɗa̱,

\par }{\QB Yayi wi a kufuɗa kuɓa̱nka̱ ɗa̱?


\par }{\Q \VS{10}Gogo na teɗai mogono ma̱ ɗa̱?

\par }{\QB Ɗekei ni adama a na u ɓa̱nka̱ ɗa̱,

\par }{\QB Te ɗai aza e kelime a̱ likuci i ɗa̱?

\par }{\Q Aza a na i folonoi mu n neke ɗa̱,

\par }{\QB <<YaꞋan ele a̱ ɓa̱nka̱ ɗa̱.>>


\par }{\Q \VS{11}N wupa u ɗa n nekei ɗa̱ mogono,

\par }{\QB ɗa mu n takpai ni n asuvusuɗukpi.


\par }{\Q \VS{12}O ɓolongu ta̱ unushi wa aza a Ifirayimu,

\par }{\QB a zuwai unushi u le o mopon.


\par }{\Q \VS{13}atakaci a̱ ta̱wa̱ yi ta̱ tsu vuka vu limata,

\par }{\QB ama wi ta̱ tsu maku ma na mi n ugboji ba,

\par }{\Q vuza na u iwain a matsai yi a makyan ma na ma gaꞋin.


\par }{\Q \VS{14}M shiba̱ le a̱ ubuta̱ wu utsura wu ukpa̱

\par }{\QB N wawa le a̱ ubuta̱ wu ukpa̱

\par }{\Q Avu ukpa̱ teɗai ma̱dukpa̱ ma̱ nu?

\par }{\QB Kasaun teɗai munuka ma̱ nu mi?

\par }{\Q Mpa mi o kudoku kupana asuvayali e le kpamu ba.


\par }{\QB \VS{15}Ko a na wo okpoi aza a Isaraila i ta̱ a kuyimkpa tsu mita̱,

\par }{\Q wunla̱i u kasana wi ta̱ a̱ kuzuwa le e ɗekpe.

\par }{\QB Wunla̱i u Vuzavaguɗu u ɗa u kulapa ɗe a kakamba.

\par }{\Q a̱shi a̱ mini i ta̱ e kuɗekpe,

\par }{\QB ayinva e le i ta̱ e kuɗekpe.

\par }{\Q wunla̱i wa wi ta̱ a̱ kupura̱ ucanuku u kuzuwa u singai u le ra̱ka̱,

\par }{\QB u la̱nga̱sa̱ ili i na i gaꞋin dem.


\par }{\Q \VS{16}Aza a Samariya i ta̱ a ku isa katsupu ku unushi u le,

\par }{\QB adama a na yaꞋanka ta̱ Ka̱shila̱ ke le ugbami u kaci.

\par }{\Q I ta̱ a kubana ukpa̱ u kotokobi,

\par }{\QB i ta̱ a kuɓasangu su aci e nreɓu n le a iɗika,

\par }{\QB ka̱ ta̱ kpamu a ɓatsa a̱ma̱ci e le a na i n a̱tsuma̱.




\par }\Chap{14}{\SH Ufolu u kubono u Vuzavaguɗu
\par }
{\PP \VerseOne{1}A̱ɗa̱ uma a Isaraila, bonoi a̱ ubuta̱ u Vuzavaguɗu Ka̱shile ka̱ ɗa̱,

\par }{\QB adama a na unushi u ɗa̱ u zuwa ɗa̱ ta̱ ma̱ta̱ɗa̱.


\par }{\Q \VS{2}Bonoi u Vuzavaguɗu n kadanshi,

\par }{\QB i folono yi, <<Cinukpaka tsu unushi u tsu,

\par }{\QB isa tsu adama a kasingai ka̱ nu,

\par }{\QB a̱tsu ci ta̱ a kucikpa wu nu una̱ u tsu.


\par }{\Q \VS{3}Aza Asiriya a kufuɗa ku isa tsu ba,

\par }{\QB ci kpamu a kuzuwa a̱ɗu odoku o kuvon ba.

\par }{\QB ko tsu dana a̱ma̱li,

\par }{\QB a̱ɗa̱ ɗa Ka̱shile ka̱ tsu,

\par }{\Q adama a na wa̱ a̱ nu u ɗa makpaꞋan ma tsu ciya̱ kasingai.


\par }{\Q \VS{4}Vuzavaguɗu u danai,

\par }{\QB mi ta̱ a kucinukpa ka le unushi u le,

\par }{\QB Mi ta̱ a kuciga le n ka̱ɗu ka̱va̱ ba̱ri,

\par }{\QB adama a na wupa u va̱ we ele u vaku ta̱.


\par }{\Q \VS{5}Mi ta̱ o kokpo tsu ciza wa aza a Isaraila,

\par }{\QB i ta̱ a kulyaꞋa kelime tsu apulufa,

\par }{\QB i ta̱ a kuyaꞋan aralu tsu nɗanga n gbagbaꞋin n Sida a Lebano.

\VS{6}Acaka e le i ta̱ a kutatsa,

\par }{\QB ugaꞋin u le wi ta̱ o ko okpo tsu nɗanga n Zaitu,

\par }{\QB i ta̱ a kuyaꞋan ma̱gula̱ni,

\par }{\QB tsu nɗanga n Sida a Lebano.


\par }{\Q \VS{7}I ta̱ o kubono a̱ da̱sa̱ngu a̱ kulu ku le,

\par }{\QB i ta̱ a kucimba ishina n a̱bunda̱i,

\par }{\Q i ta̱ a kuyaꞋan a̱pa̱lu tsu kashina ki itacishi.

\par }{\QB Ma̱gula̱ni me ele mi ta̱ a̱ ku uta̱ kula tsu ma̱kya̱n a Lebano.

\VS{8}Aza a Ifirayimu i ta̱ a kudana,

\par }{\QB yiɗa̱i i burai tsu n a̱ma̱li?

\par }{\QB Adama a na mpa Ka̱shile ke le kaꞋa,

\par }{\Q mpa ɗa n kupana ka le, n zuwaka le una̱singai.

\par }{\QB tsu nɗanga ma̱ a̱vuku m a̱bunda̱i a makyan dem,

\par }{\QB ta feu mpa Vuzavaguɗu n kuzuwa le a yimkpa nannai,

\par }{\QB mpa ɗa kumiꞋi ku una̱singai u le.>>


\par }{\Q \VS{9}Yayi wi n ugboji?

\par }{\QB YaꞋan u yeve ili nampa ya,

\par }{\QB Yayi wi n kuyeve?

\par }{\QB YaꞋan u yeve i ɗa.

\par }{\Q Adama a na uye u Vuzavaguɗu derere ɗa u ɗa wi,

\par }{\QB aza a kamayun a̱ ka̱ɗu, a ci yaꞋan ta̱ nwalu a uye wa n ma̱ta̱na̱,

\par }{\QB ama aza a unushi wu ucigi u ka̱ɗu, a̱ tsu ta̱ɗa̱tsa̱ ta̱ we ele.

\par }