\NormalFont\ShortTitle{Ishipa i Sulemanu}

{\MT Vishipa vu Sulemanu

\par }{\IMT Kuɓa̱yuwa̱

\par }{\IP Ilina u kula ku katagarda ka nampa
{\BK{Vishipa vu Sulemanu, ki a kadanshi
}} Ɗa ɗa vishipa vu na vu laꞋi nu uyoꞋo a̱ ka̱tsuma̱ ki ishipa. Katagarda ka nampa kita̱ uɗiki n ishipa i na mekere n kolobo a tsu yaꞋankpanai kadanshi ku ucigi u le. Makyan ma yoku a yaꞋan kadanshi adama a̱ ka̱ci ke le. Makyan ma yoku kpamu a yaꞋanka ka̱ci ke le ko a̱ja̱Ꞌa̱ e le.

\par }{\IP Ishipa i nampa ya, utuka̱ ta̱ i ɗa e keteshe n uye kakau. A ubuta̱ u yoku i ta̱ a kufuɗa kudana kolobo ka a̱yi ɗa mogono Sulemanu n ka̱ci ka̱ ni. I ta̱ kpamu a kufuɗa kukece katagarda ka tsu kuyongo, tsu na a ɗikai mekere ma a bankai a kpaꞋa ku mogono Sulemanu, ama mekere ma mi ta̱ a kuciga vuza yoku na ɗe a̱ likuci i le, a ukocishi de mavuka ma ma doku ta̱ ma gasa n kolobo ku ucigi ka likuci i le. I ta̱ kpamu a kufuɗa ku utuka̱ n arabali a nampa e keteshe tsu urotu u kuyongo u Ka̱shile n uma a̱ ni, ko Vuzavaguɗu n aza o kutoni a̱ ni.

\par }{\IP Kpamu i ta̱ a kufuɗa e kece katagarda ka nampa ci ishipa i na yi a kadanshi ku ukuna wu ucigi ugbayin u na ugain a̱ ciya̱ a ubuta̱ u vuka n vali. Nannai bi ba, i ta̱ a kadanshi i ta̱ a kufuɗa kuyaꞋan ishipa i nampa a ubuta̱ u yolo a iɗika yi Isaraila i cau.

\par }{\IP Nnama n a̱pa̱lu a na ulai a katagarda ka nampa iyoci i ɗa yu ucanuku wi ikebe nu tsuloboi kpamu, u na u zuwai uma a ciɓa nu ngono n ugain wa a̱ma̱li n ucigi.

\par }{\IOT Ili i na yi punu udari a katagarda ka nampa.

\par }{\IO Vishipa vu ugiti 1:1; 2.7

\par }{\IO Vishipa vu i re 2:8; 3:5

\par }{\IO Vishipa vu tatsu 3:6; 5:1

\par }{\IO Vishipa vu na̱shi 5:2; 6:3

\par }{\IO Vishipa vu tawun 6:4; 8:14

\par }{\IB \par }


\ChapOne{1}{\PP \VerseOne{1}Ishipa i Sulemanu i na i laꞋi n uyoꞋo.


\par }{\SH Vishipa vu ugiti
\par }
{\SP Mekere maꞋa ma cananai

\par }{\Q \VS{2}YaꞋan u como mu n una̱ u ni

\par }{\QB adama a na ucigi u nu u laꞋa ta̱ ma̱kya̱n uyoꞋo.


\par }{\Q \VS{3}Ma̱gula̱ni ma maniꞋin ma̱ nu, mi ta̱ n ugaꞋin u kutsumgba,

\par }{\QB kula ku nu tana ki ta̱ ci ili i ma̱gula̱ni i na a vishangi.

\par }{\QB ɗaɗa i zuwai ɗa a̱ma̱ci i a kuciga wu.


\par }{\Q \VS{4}YaꞋan gogoꞋo vu ɗika mu tsu suma,

\par }{\QB yaꞋan mogono ma banka mu a̱ kunu ku ni,

\par }{\Q Ci yaꞋan ma̱za̱nga̱ koɓolo,

\par }{\QB mi ta̱ a kucikpa ucigi u nu u laꞋa ma̱kya̱n,

\par }{\Q ɗaɗa i zuwai nkere mi a kuciga wu.


\par }{\Q \VS{5}Mpa vuza lima̱ ɗa, ama mi ta̱ n tsuloboi.

\par }{\QB a̱ɗa̱ nkere n Urushelima,

\par }{\QB mpa vuza lima̱ ɗa tsu a a̱pa̱m e Kedaru,

\par }{\QB tsu kakashi ku utsutsu ka̱ ka̱pa̱m ka Sulemanu.


\par }{\Q \VS{6}Ka̱ta̱ yi inda mu bi-bi-bi ba

\par }{\QB adama a na mpa vuza lima̱ ɗa,

\par }{\QB adama a na kanna kaꞋa ko songu mu ta̱ ɗa n lima̱na̱i.

\par }{\Q Ataku a̱ va̱ a yaꞋan ta̱ wupa nu mpa

\par }{\QB a zuwai mu n yaꞋan ulinga a kashina ki itacishi,

\par }{\QB n ciya̱ makyan ma na n kula̱na̱ ikyamba i va̱ ba.


\par }{\Q \VS{7}Dana mu, avu macigi ma̱ va̱, teɗai vi a kaguɓa ka ushiga u nu?

\par }{\QB Kpamu teɗai vu tsu banka n ushiga u nu wu uvuka kanna ka suɗukpa baci?

\par }{\Q Yiɗa̱i i zuwai mo kokpo tsu vuka vu na a palai

\par }{\QB a̱ ka̱ka̱ra̱sa̱ a ushiga wa̱ a̱ja̱Ꞌa̱ a̱ nu?


\par }{\Q \VS{8}Avu na vu laꞋi n tsuloboi a̱ ka̱tsuma̱ ka̱ a̱ma̱ci, vu yeve baci ubuta̱ ba,

\par }{\QB tono ura̱Ꞌa̱ wu nlala n na o tsu tono

\par }{\Q vu guɓa nraɗika n nu

\par }{\QB ɗevu n a̱pa̱m a nguɓi.


\par }{\Q \VS{9}Avu macigi ma̱ va̱,

\par }{\QB tsuloboi tsu nu u pura̱ ta̱ ugboji u va̱,

\par }{\Q tsu kodoku ka na ki o kurono ucanuku

\par }{\QB we ekeke odoku o kuvon a FiriꞋauna.


\par }{\Q \VS{10}Ili ya atsuvu i doku ta̱ nguji n nu ugaꞋin,

\par }{\QB kuɗeku ku nu ki ta̱ ucindali n idolu i singai.


\par }{\Q \VS{11}Ci ta̱ a kuyaꞋanka wu ili ya atsuvu ya azanariya,

\par }{\QB n ukali wa azurufa.


\par }{\Q \VS{12}A makyan ma na mogono mi a̱ ubuta̱ u kirukpa ku ni,

\par }{\QB ili ma̱gula̱ ni i va̱ i ka̱na̱ ta̱ ubuta̱ dem m ma̱gula̱ni.


\par }{\Q \VS{13}Macigi ma̱ va̱ mi ta̱ tsu kazuwatsu ma Muru wa̱ va̱,

\par }{\QB a ivaꞋin a̱ ma̱ka̱nga̱ ma̱ va̱.


\par }{\Q \VS{14}Macigi ma̱ va̱ mi ta̱ tsu ka̱kutsu ka̱ a̱pa̱lu a kakamba wa̱ va̱

\par }{\QB ashina itacishi i Enu-gedi.


\par }{\Q \VS{15}Avu vi ta̱ n tsuloboi macigi ma̱ va̱.

\par }{\QB Mayun, avu vi ta̱ n tsuloboi.

\par }{\QB A̱shi a̱ nu i ta̱ kure-kure tsu moɗoi.


\par }{\Q \VS{16}Avu vi ta̱ n tsuloboi, Macigi ma̱ va̱.

\par }{\QB Avu vi ta̱ a kuɗika ugboji u va̱.

\par }{\QB ivaꞋamkpatsu i tsu yi ta̱ leku an mita̱ ma̱ ta̱ku.


\par }{\Q \VS{17}Aburakpatsu a kpaꞋa a̱ tsu nɗanga n sida n ɗa,

\par }{\QB nɗanga n Firi n ɗa ashamkpatsu a kpaꞋa a tsu.




\par }\Chap{2}{\SP Mekere maꞋa ma laꞋi kelime n kadanshi

\par }{\Q \VerseOne{1}Mpa a̱pa̱lu a ɗa akamba a Sharon,

\par }{\QB apulufa a ɗa a̱ ka̱ra̱Ꞌa̱.


\par }{\Q \VS{2}Tsu apulufa a̱ ka̱tsuma̱ ka awana

\par }{\QB ta macigi ma̱ va̱ mi nannai a̱ ka̱tsuma̱ ka n kere.


\par }{\Q \VS{3}Tsu maɗanga ma ruman a̱ ka̱tsuma̱ ka nɗanga n kutsun

\par }{\QB ta macigi ma̱ va̱ mi nannai a̱ ka̱tsuma̱ ko olobo.

\par }{\Q Mi ta̱ a̱ ma̱za̱nga̱ n da̱sa̱ngu a̱ kulu ku ni,

\par }{\QB umaci u ni wi ta̱ n uyoꞋo u kulyaꞋa tsu na n cigai.


\par }{\Q \VS{4}U bankai mu e kefeku ka na i a̱ ka̱ɗiva̱,

\par }{\QB Ucigi u ni urotu u ɗa wa̱ va̱.


\par }{\Q \VS{5}LyaꞋatangu mu n akala a umaci u ma̱biri e uɗekpu,

\par }{\QB Neke mu ma̱kya̱n n soꞋo ka̱ta̱ wuma u va̱ bono,

\par }{\QB adama a na mi ta̱ a̱ kukuwa̱ adama a ucigi.


\par }{\Q \VS{6}Kukiye ku ugula̱ ku ni ki ta̱ ɗaka vu kaci ka̱ va̱,

\par }{\QB kukiye ku usingai ku ni kpamu ku oɓongi mu.


\par }{\Q \VS{7}Nkere n Urushelima,

\par }{\QB yaꞋankai mu uzuwakpani

\par }{\QB n ula a nreꞋe nu nsheun\FTNT{*}{{\FR 2:7 }{\FR{2:7
}}{\FQ{n ula a nreꞋe nu nsheun
}}{\FT{Akucina a̱ ɗa a na a ci yaꞋan a na a ci ciga e ɗeke kula̱ ku Ka̱shile e keteshe ba.}}} n keteshe

\par }{\Q a na ya ku gbandarasa tsu ba

\par }{\QB makyan ma na ci a kupana uyoꞋo.


\par }{\Q \VS{8}Pana, macigi ma̱ va̱

\par }{\QB la̱na̱, a̱yi ɗa na u yawai,

\par }{\Q a kaɗikpangusu a gaɗi va atali,

\par }{\QB e kujeꞋe a gaɗi vu aginda.


\par }{\Q \VS{9}Macigi ma̱ va̱ mi ta̱ tsu mesheun ko maku me mereꞋe.

\par }{\QB La̱na̱, a̱yi ɗa na ɗe kashani uka̱ra̱Ꞌi u mashilya ma̱ tsu,

\par }{\Q a̱ kula̱nuku su n katusu ka̱ kunu,

\par }{\QB a ku inda mu a kakashi ku utsutsu.


\par }{\Q \VS{10}Macigi ma̱ va̱ ma yaꞋan ta̱ kadanshi nu mpa, u danai,

\par }{\QB <<Ɗa̱nga̱, macigi ma̱ va̱ tsu wala,

\par }{\QB vuza vu ugaꞋin vu va̱, tono mu.


\par }{\Q \VS{11}La̱na̱, lyushi i laza ta̱,

\par }{\QB mini ma̱ Ka̱shile ma laza ɗe,

\par }{\QB kpamu ma laza ɗe.


\par }{\Q \VS{12}A̱pa̱lu uta̱ ta̱ aduniya,

\par }{\QB makyan mi ishipa ma yawa ta̱,

\par }{\Q a kupana ma̱shi mo moɗoi

\par }{\QB a̱ ubuta̱ ra̱ka̱ a iɗika i tsu.


\par }{\Q \VS{13}Nɗanga m ma̱biri m matsa ta̱,

\par }{\QB a̱pa̱lu a nɗanga mi itacishi n neke ta̱ ma̱gula̱ni me le.

\par }{\Q ɗa̱nga̱, tsu wala, macigi ma̱ va̱,

\par }{\QB vuza vu ugain vu va̱.>>


\par }{\Q \VS{14}Avu moɗoi ma̱ va̱ a kungu ku kaɓatsu,

\par }{\QB a̱ ubuta̱ u kusheɗeku a kakambu ka katali,

\par }{\Q yotsongu mu a̱shi a̱ nu,

\par }{\QB yaꞋan m pana ka̱la̱ka̱tsu ka̱ nu,

\par }{\Q adama a na ka̱la̱ka̱tsu ka̱ nu ki ta̱ uyoꞋo u kupana,

\par }{\QB a̱shi a̱ nu kpamu i ta̱ n ugaꞋin u ku inda.


\par }{\Q \VS{15}Ka̱na̱ka̱i tsu nsheꞋe n kakamba,

\par }{\QB m muku mu nsheꞋe n kakamba.

\par }{\Q Aza a na i a̱ kula̱nga̱sa̱ ashina a itacishi,

\par }{\QB ashina a itacishi a̱ tsu a na i a̱pa̱lu.


\par }{\Q \VS{16}Macigi ma̱ va̱ vuza vu va̱ ɗa, mpa feu vuza ni ɗa,

\par }{\QB u tsu guɓa ta̱ ushiga u ni a̱ ka̱tsuma̱ ka apulufa.


\par }{\Q \VS{17}Ali kayin a ka asa,

\par }{\QB makyan ma na ubuta̱ wu akanai,

\par }{\Q macigi ma̱ va̱, kpatala,

\par }{\QB vu okpo tsu mesheun,

\par }{\QB ko tsu maku me mereꞋe

\par }{\QB a gaɗi va aginda.




\par }\Chap{3}{\SH Alatani a vuka vu savu
\par }
{\Q \VerseOne{1}N kayin mpa alavu a kajiba ka̱ va̱,

\par }{\QB n la̱nsa̱i vuza na n cigai,

\par }{\QB n la̱nsa̱i ni ama me ene yi ba.


\par }{\Q \VS{2}Mi ta̱ a̱ kuɗa̱nga̱ n ka̱ra̱Ꞌa̱ likuci,

\par }{\QB n tono uye-uye u likuci n asuvu a̱ likuci a,

\par }{\Q mi ta̱ a̱ kula̱nsa̱ vuza na ka̱ɗu ka̱ va̱ ka cigai,

\par }{\QB n la̱nsa̱ yi ta̱ ama me ene yi ba.


\par }{\Q \VS{3}Aza a ku inda likuci a gasai nu mpa

\par }{\QB ele na i a̱ kuka̱ra̱Ꞌa̱ likuci ya.

\par }{\QB <<Me ecei le, yi eneke mu ta̱ vuza na ka̱ɗu ka̱ va̱ ka cigai?>>


\par }{\Q \VS{4}U geshe ba ana n lazai le,

\par }{\QB ɗa me enei vuza na ka̱ɗu ka̱ va̱ ka cigai.

\par }{\Q n ka̱na̱i ni n ka̱sukpa̱ yi u laza ba

\par }{\QB ali n tuka̱i ni a kpaꞋa ka̱ a̱na̱ku a̱ va̱,

\par }{\QB a̱ kunu ku na a̱na̱ku a̱ va̱ a matsai mu.


\par }{\Q \VS{5}A̱ɗa̱ nkere n Urushelima,

\par }{\QB yaꞋankai mu uzuwakpani

\par }{\QB n kula ku nreꞋe nu nsheun,

\par }{\QB aza a ugaꞋin u kinda a aginda.

\par }{\QB Tsu na a tsu kucina n Ka̱shile MalaꞋimili,

\par }{\QB i kucina a na ya ku gbandarasa tsu ba

\par }{\QB makyan ma na ci a kupana uyoꞋo.


\par }{\Q \VS{6}Yayi na lo a̱ ku uta̱ a kakamba ka

\par }{\QB an kogbodolu ka̱ ka̱nga̱,

\par }{\QB n ili i ma̱gula̱ni ma̱ Muru,

\par }{\QB ili i ma̱gula̱ni i na aza a tsulaga a yaꞋin?


\par }{\Q \VS{7}La̱na̱, kakuba ka kuɗika Sulemanu mogono kaꞋa,

\par }{\QB uka̱ra̱Ꞌi n a̱yi osoji amangatatsu a ɗa o kusoku yi,

\par }{\QB osoji a Isaraila a ɗa aza a na a fuɗai kuvon.


\par }{\Q \VS{8}Ra̱ka̱ vu le i ta̱ n otokobi,

\par }{\QB eyevi a̱ vishili a ɗa ka̱u,

\par }{\Q yaba dem n kotokobi ka̱ ni a̱ ma̱kuta̱,

\par }{\QB i ta̱ ufoɓushi adama a uma

\par }{\QB a gbani-gbani a na a̱ tsu ɗa̱nga̱ n kayin.


\par }{\Q \VS{9}Mogono Sulemanu u yaꞋankai ka̱ci ka̱ ni,

\par }{\QB kakuba ka kuɗika mogono,

\par }{\QB ka na u yaꞋin nu nɗanga n Lebano.


\par }{\Q \VS{10}U yaꞋin aburakpatsu a kuɗika kakuba ka n azurufa,

\par }{\QB a palai kucina̱ ku ni n

\par }{\QB kakashi ka azanariya,

\par }{\QB nkere n Urushelima n kalai ni n ucigi.


\par }{\Q \VS{11}Uta̱i a̱ɗa̱ nkere n Sihiyona,

\par }{\QB yi ene mogono Sulemanu u ukai okolokolo,

\par }{\QB a na a̱na̱ku a̱ ni a ukai ni

\par }{\Q a kanna ko yolo ka̱ ni,

\par }{\QB kanna ka na ka̱ɗu ka̱ ni ka yaꞋain ma̱za̱nga̱.




\par }\Chap{4}{\SP Kolobo ka dansai

\par }{\Q \VerseOne{1}Macigi ma̱ va̱ vi ta̱ n tsuloboi,

\par }{\QB a̱shi a̱ nu i ta̱ tsu a̱shi o moɗoi punu upali.

\par }{\QB ka̱nji ka̱ nu ki ta̱ tsu ushiga wu nraɗika

\par }{\Q u na wi a̱ kugida̱la̱ a kusan ku Giliyadu.


\par }{\Q \VS{2}Anga a̱ nu i ta̱ wa̱ri buga̱-buga̱

\par }{\QB tsu ushiga wu nkyon n na a̱ sumba̱i,

\par }{\QB a takpai sararai ra̱ka̱ vu le i ta̱ ugeri,

\par }{\Q yaba dem m gbaɓi vi ni,

\par }{\QB ko vuza wi endeꞋin ba.


\par }{\Q \VS{3}Nla̱ba̱ mu una̱ u nu ushili pa̱za̱za̱

\par }{\QB adanshi vu sura ta̱ ili i shili,

\par }{\QB una̱ u nu ili i maluwa i ɗa,

\par }{\Q o yotsongi nla̱ba̱ mu una̱ u nu,

\par }{\QB nguji n nu a kutasa

\par }{\QB tsu kucina̱ ku umaci u ruman.


\par }{\Q \VS{4}Kuɗeku ku nu ki ta̱ an kumaꞋa

\par }{\QB ku ugaɗi ku Dawuda,

\par }{\QB ku na a maꞋi n tsuloboi,

\par }{\Q idolu yi ta̱ ugeri uka̱ra̱Ꞌi

\par }{\QB e kuɗeku ku nu,

\par }{\QB tsu n nra̱ga̱ ka̱kpa̱n,

\par }{\QB ra̱ka̱ vi le nra̱ga̱ mo ovonshi a ɗa.


\par }{\Q \VS{5}Mani ma̱ nu mi ta̱ a na nreꞋe n re

\par }{\QB a na mpeshe mu nreꞋe,

\par }{\QB a kalina punu apulufa.


\par }{\Q \VS{6}Ali kayin ka asa

\par }{\QB ubuta̱ dem wu akana,

\par }{\Q mi ta a kubana a kusan ka̱ Muru

\par }{\QB n kaginda ki ili i ma̱gula̱ni.


\par }{\Q \VS{7}Vu gaꞋan ta̱ macigi ma̱ va̱,

\par }{\QB ili i gusa̱ wu a ikyamba i nu ba.


\par }{\BB \par }
{\Q \VS{8}Ta̱wa̱ nu mpa a Lebano, vuka vu savu vu va̱,

\par }{\QB tsu waluka koɓolo a Lebano.

\par }{\Q Gida̱la̱ a̱ kuta̱wa̱ ɗe a kaginda ka Amana,

\par }{\QB ɗe a gaɗi vu Seru, n gaɗi vu Hamonu,

\par }{\Q ɗe e kpenle ki ikawu

\par }{\QB n kaginda ka na a̱kunzu o ci yongo.


\par }{\Q \VS{9}Vu uwa ta̱ a̱ ka̱ɗu ka̱ va̱,

\par }{\QB vutaku vu va̱, vuka vu savu vu va̱,

\par }{\QB n kindi ku a̱shi a̱ nu

\par }{\Q vu uwa ta̱ a̱ ka̱ɗu ka̱ va̱,

\par }{\QB n vudolu vu te vu kuɗeku ku nu.


\par }{\Q \VS{10}N yiɗa̱i n kugisanku n ucigi u nu,

\par }{\QB macigi ma̱ va̱ vuka vu savu vu va̱,

\par }{\Q n yiɗa̱i a kugisanku uyoꞋo wu ucigi u nu

\par }{\QB u na u laꞋi ma̱kya̱n uyoꞋo,

\par }{\QB n yiɗa̱i a kugisanku ili ma̱gula̱ni i nu

\par }{\QB i na i laꞋi ili i ma̱gula̱ni ra̱ka̱ ma̱gula̱ni.


\par }{\Q \VS{11}Nla̱ba̱ mu una̱ u nu n uyoꞋo ci ishigi,

\par }{\QB vuka vu savu vu va̱,

\par }{\Q mani n ishigi yi ta̱ e kelentsu ka̱ nu.

\par }{\QB ma̱gula̱ni mo ntogu n nu

\par }{\QB a na ili ma̱gula̱ni i Lebano.


\par }{\Q \VS{12}Avu kashina kaꞋa ka na a kanzai adama a̱ va̱,

\par }{\QB macigi ma̱ va̱ vuka vu savu vu va̱,

\par }{\QB a̱shi a̱ mini a na a kanzai,

\par }{\QB a̱shi a̱ mini a na a̱ sa̱nka̱i yaba dem.


\par }{\Q \VS{13}Mere ma̱ nkuta̱ n nu kashina ki ta̱ punu,

\par }{\QB tsu kashina ka Adini

\par }{\QB n umaci wu nɗanga u singai,

\par }{\QB ka umaci u ruman mu uyoꞋo

\par }{\QB n ili i ma̱gula̱ni mu uyoꞋo tsa ma̱jigi n nardi,


\par }{\QB \VS{14}Nardi n safaron,

\par }{\QB kalamusu n sinamon,

\par }{\QB n icuꞋu yi nɗanga i na i ci neke ma̱gula̱ni dem,

\par }{\QB m Muru n alosu,

\par }{\QB n ili i ma̱gula̱ni i na i laꞋi m ma̱gula̱ni.


\par }{\Q \VS{15}Avu a̱shi a̱ mini a ɗa a na i e kuneke mini a kashina ka,

\par }{\QB kuɗolu ku na ku ci neke mini ma wuma,

\par }{\QB mana mi e kuyene a Lebano.


\par }{\SP Mekere ma yaꞋin kadanshi

\par }{\PP \VS{16}Ɗa̱nga̱, wunla̱i wu uɓongaɗi,

\par }{\QB ta̱wa̱ wunla̱i wu uɓonɗakai

\par }{\Q vu uvula̱ kashina ka̱ va̱,

\par }{\QB tsu na ma̱gula̱ni ma̱ kimba̱i a̱ ubuta̱ dem.

\par }{\QB yaꞋan macigi ma̱ va̱ ma̱ ta̱wa̱ a kashina ka̱ ni,

\par }{\QB u lyaꞋa umaci wu nɗanga u na u laꞋi n uyoꞋo.




\par }\Chap{5}{\SP Kolobo ka dansai

\par }{\Q \VerseOne{1}N ta̱wa̱ ta̱ a kashina ka̱ va̱,

\par }{\QB macigi ma̱ va̱ vuka vu savu vu va̱,

\par }{\QB n ɓolongu ta̱ Muru vu va̱ n ili i wali i va̱.

\par }{\Q N lyaꞋa ta̱ kabashi ki ishigi n ishigi i va̱,

\par }{\QB ɗa n soꞋi ma̱kya̱n koɓolo n mani.

\par }{\SP A̱ja̱Ꞌa̱ e mekere a dansai

\par }{\Q a̱ɗa̱ na yi a maciganai

\par }{\QB lyaꞋi i soꞋo ali ma maka ɗa̱ n ucigi u ɗa̱.


\par }{\SH Vishipa vu na̱shi
\par }
{\SP Mekere ma dansai

\par }{\Q \VS{2}N lata ta̱ ama ka̱ɗu ka̱ va̱ ki ta̱ wuma.

\par }{\QB Zuwa atsuvu, macigi ma̱ va̱ mi ta̱ a̱ kuka̱la̱ utsutsu.

\par }{\SP Kolobo ka dansai

\par }{\Q <<Ɓa̱yuwa̱ ka̱ mu kamana ka̱ va̱,

\par }{\QB macigi ma̱ va̱, moɗoi ma̱ va̱,

\par }{\QB vuza babu unushi u va̱.

\par }{\Q Kaci ka̱ va̱ ka̱ ta̱na̱ ta̱ n ciza,

\par }{\QB ka̱nji ka̱ va̱ ka̱ ta̱na̱ m mele.>>


\par }{\SP Mekere ma dansai

\par }{\Q \VS{3}N foɗo ta̱ ɗe akashi a̱ va̱,

\par }{\QB ka̱ta̱ n doku n uka a ɗa?

\par }{\Q N saꞋa ta̱ ene a̱ va̱,

\par }{\QB ka̱ta̱ n doku n la̱nga̱sa̱ a ɗa?


\par }{\Q \VS{4}Macigi ma̱ va̱ ma uwaka ta̱

\par }{\QB n ekiye a̱ ni a̱ katusu ku utsutsu,

\par }{\QB ɗa ka̱ɗu ka̱ va̱ ka̱ ka̱na̱i mali ma̱ ni.


\par }{\Q \VS{5}Ɗa n ɗa̱nga̱i adama a na m ɓa̱yuwa̱ka̱ macigi ma̱ va̱,

\par }{\QB ekiye a̱ va̱ cepepe m maniꞋin ma Muru,

\par }{\Q a̱jivu a̱ va̱ a̱ kuɗa̱kpa̱ m maniꞋin ma,

\par }{\QB a na n ka̱na̱i a̱ka̱na̱tsu a utsutsu a.


\par }{\Q \VS{6}M ɓa̱yuwa̱ka̱i macigi ma̱ va̱ utsutsu,

\par }{\QB ama macigi ma̱ va̱ ma laza ɗe.

\par }{\Q Ɗa ka̱ɗu ka̱ va̱ ka̱ na̱mgba̱i

\par }{\QB adama a na u laza ta̱.

\par }{\Q n la̱nsa̱i ni ama me ene yi ba.

\par }{\QB n ka̱na̱i kuɗekushe yi ama wu ushuku ba.


\par }{\Q \VS{7}Aza a kindi a gasai nu mpa,

\par }{\QB a makyan mana i a̱ kubana n obonoi a̱ likuci,

\par }{\Q ɗa a lapai mu, a yaꞋankai mu usa̱n,

\par }{\QB ɗa a isai mu kalaba,

\par }{\QB aza a na i a kinda a mashilya ma nanlo.


\par }{\Q \VS{8}A̱ɗa̱ n kere n Urushelima, kucinakai mu,

\par }{\QB ɗa baci yenei macigi ma̱ va̱,

\par }{\Q yiɗa̱i ya ku dana yi?

\par }{\QB Danai ni n lima̱ ta̱ adama ucigi u ni.


\par }{\SP A̱ja̱Ꞌa̱ e mekere a dansai

\par }{\Q \VS{9}Avu na vu laꞋi n tsuloboi a̱ ka̱tsuma̱ ka̱ a̱ma̱ci,

\par }{\QB Yiɗa̱i i zuwai ɗa macigi ma̱ nu ma laꞋi yaba dem?

\par }{\Q Adama a̱ n yiɗa̱i vu danai tsu,

\par }{\QB tsu dana yi uteku tsu na vi a kupana?


\par }{\SP Mekere ma dansai

\par }{\Q \VS{10}Macigi ma̱ va̱ mi ta̱ n tsuloboi

\par }{\QB m ma̱ta̱na̱ n katsura kpamu,

\par }{\QB n atakaci a ɗa a̱ kuciya̱ vicuꞋu vu ni vu te

\par }{\QB a̱ ka̱tsuma̱ ka uma a̱kpa̱n kupa (10,000).


\par }{\Q \VS{11}Ka̱nji ka kaci ka̱ ni a kutasa tsu azanariya,

\par }{\QB ka̱nji ka̱ ni ulima̱ a kutasa tsu kagawun.


\par }{\Q \VS{12}A̱shi a̱ ni wa̱ri pu tsu mani

\par }{\Q tsu moɗoi ma̱ a̱ri,

\par }{\QB a̱ ka̱kina̱ ko kuɗolu.


\par }{\Q \VS{13}Aguji a̱ ni a na kashina ki ili wali,

\par }{\QB a ku utuka̱ n ma̱gula̱ni.

\par }{\Q Nla̱ba̱ mu una̱ n ni, mi ta̱ tsu a̱pa̱lu

\par }{\QB a̱ kuɗa̱kpa̱ maniꞋin ma̱ Muru.


\par }{\Q \VS{14}Ekiye a̱ ni i ta̱ tsa alangu azanariya

\par }{\QB a na a ukai atali a singai.

\par }{\Q ikyamba i ni yi ta̱ ugbori an kanga ka kagiwa,

\par }{\QB ka na a kalai n atali a Safaya.


\par }{\Q \VS{15}Ene a̱ ni ita̱ a na ashamkpatsu,

\par }{\QB atali a alabasata,

\par }{\QB a na a̱ shikpa̱i e enle azanari.

\par }{\Q Iyoci i ni yi ta̱ an Lebano,

\par }{\QB vu na vu laꞋi n tsuloboi,

\par }{\QB tsu maɗanga ma Sida.


\par }{\Q \VS{16}Una̱ uni wi ta̱ n uyoꞋo,

\par }{\QB ili i ni dem yi ta̱ n ugaꞋin.

\par }{\Q ta macigi ma̱ va̱, ka̱ja̱Ꞌa̱ ka̱ va̱ ki nannai

\par }{\QB a̱ɗa̱ nkere n Urishelima.




\par }\Chap{6}{\SP A̱ja̱Ꞌa̱ e mekere a dansai

\par }{\Q \VerseOne{1}Te ɗai Macigi ma̱ nu ma banai,

\par }{\QB avu mekere ma na ma laꞋi n

\par }{\QB tsuloboi a̱ ka̱tsuma̱ ka̱ a̱ma̱ci?

\par }{\Q Uye wene u ɗai macigi ma̱ nu mo tonoi,

\par }{\QB ciya̱ tsu ɓa̱nka̱ wu kula̱nsa̱ yi.


\par }{\SP Mekere ma dansai

\par }{\Q \VS{2}Macigi ma̱ va̱ ma gida̱la̱ ta̱ a kubana a kashina ka̱ ni,

\par }{\QB a̱ ubuta̱ u na ili i wali yi,

\par }{\Q a kaguɓa punu a kashina ka

\par }{\QB kpamu o kuɓolongu a̱pa̱lu.


\par }{\Q \VS{3}Mpa macigi maꞋa u macigi ma̱ va̱,

\par }{\QB macigi ma̱ va̱ kpamu ma̱ va̱ maꞋa,

\par }{\QB wi ta̱ a kaguɓa ka ushiga u ni punu apulufa.


\par }{\SH Vishipa vu tawun
\par }
{\SP Kolobo ka dansai

\par }{\Q \VS{4}Avu vu gaꞋan ta̱ tsu likuci i Tiriza, macigi ma̱ va̱,

\par }{\QB vu gaꞋan ta̱ tsu Urushelima,

\par }{\QB n tsuloboi tsu ka̱tsura̱ ko osoji

\par }{\QB a na i uɓa̱ni n urotu u kakashi.


\par }{\Q \VS{5}Takpa a̱shi a̱ nu wa̱ va̱,

\par }{\QB i ta̱ a̱ ku ripula̱sa̱ mu.

\par }{\Q Ka̱nji ka̱ nu ki ta̱ an ushiga wu nraɗika

\par }{\QB n na mi a̱ kugida̱la̱ aginda a Giliyadu.


\par }{\Q \VS{6}Anga a̱ nu i ta̱ tsu ushiga wu nlala

\par }{\QB n na mu uta̱i a̱ ubuta̱ u na

\par }{\QB a̱ sumba̱i le a kugaɗukpa.

\par }{\Q Yaba dem n gbaɓi vi ni,

\par }{\QB babu vu vuza te vu le na wi endeꞋin.


\par }{\Q \VS{7}Nguji n nu mi ta̱ a kutasa

\par }{\QB tsu kucina̱ ku umaci u Ruman.


\par }{\Q \VS{8}Ko ɗa baci Egbere amangatatsu i ɗe,

\par }{\QB n a̱ma̱ci a pulai amanga̱na̱shi,

\par }{\QB nu nkere n na n yeve ali ba,

\par }{\QB aza a na a laꞋi kukece,


\par }{\Q \VS{9}a̱yi ɗa koci mi a kuciga

\par }{\Q wi ta̱ n ugaꞋin tsu moɗoi,

\par }{\QB a̱yi endeꞋin a̱ ubuta̱ wa̱ a̱na̱ku a̱ ni,

\par }{\QB maku mu uleshi maꞋa wa̱ a̱na̱ku a̱ ni.

\par }{\Q Nkere mene yi baci ka̱ta̱ a dana, a̱yi vuza vu una̱singai ɗa,

\par }{\QB anan Sangina n a̱ma̱ci a pulai a tsu cikpa yi ta̱.


\par }{\SP A̱ja̱Ꞌa̱ e mekere a dansai

\par }{\Q \VS{10}Yayi a̱ kuɓa̱tsa̱ na ɗe an kanna,

\par }{\QB ugaꞋin an wotoi, a kutasa an kanna,

\par }{\QB n tsuloboi tsa azangata a na i ugeri?


\par }{\SP Mekere ma dansai

\par }{\PP \VS{11}N gida̱la̱ ta̱ a kubana a kashina ka nɗanga n alumo

\par }{\QB adama a na me ene nɗanga n na

\par }{\QB m ɓatsai a̱ ka̱ɗa̱ka̱i ka,

\par }{\Q adama a na me ene

\par }{\QB ko nɗanga mi itacishi n matsa ta̱,

\par }{\QB ko ruman u yaꞋan ta̱ a̱pa̱lu.


\par }{\Q \VS{12}Kafu n zuwaka,

\par }{\QB a̱shi a wuya a zuwai mu,

\par }{\QB me enei ka̱ci ka̱ va̱ a̱ ida̱shi,

\par }{\QB koɓolo m mogono ekeke vu odoku vi ni.


\par }{\SP A̱ja̱Ꞌa̱ e mekere ma dansai

\par }{\PP \VS{13}Bono, bono, avu mekere ma aza a Shulamiya,

\par }{\QB bono, bono adama a na ci inda wu.

\par }{\SP Mekere ma dansai

\par }{\Q Adama a̱ n yiɗa̱i yi a kinda vuza vu Shulamiya,

\par }{\QB a na wi e kujeꞋe tsu Mahanayim?




\par }\Chap{7}{\SP Kolobo ka dansai

\par }{\Q \VerseOne{1}Yiɗa̱i a ku gisanku n ugaꞋin

\par }{\QB u ene a̱ nu punu a ataka,

\par }{\QB avu mekere mo mogono,

\par }{\Q tsu na a yaꞋin nkuta̱ n nu

\par }{\QB tsa atali a singai

\par }{\QB ulinga we ekiye u vuza na u fuɗai ɗa.


\par }{\Q \VS{2}Koyoɗi ka̱ nu tsu mokokoꞋo,

\par }{\QB ma na ma tsu namba ma̱kya̱n

\par }{\QB mu usatari n icita ba.

\par }{\Q kukyun ku nu ki ta̱ tsu ma̱ta̱ka̱ ma alkama

\par }{\QB ma na apulufa a̱ ka̱ra̱Ꞌi.


\par }{\Q \VS{3}Mani ma̱ nu mi ta̱ tsu muku mu nreꞋe n re,

\par }{\QB mpeshe mu nreꞋe.


\par }{\Q \VS{4}Kuɗeku ku nu ki ta̱ tsu kumaꞋa

\par }{\QB ku na a yaꞋin n kanga ka kagiwa.

\par }{\Q A̱shi a̱ nu tsu nɗolu a Heshibon,

\par }{\QB ɗevu n utsutsu u Batu-rabimu.

\par }{\Q Vunu vu nu tsu kumaꞋa ku ugaɗi ku Lebano,

\par }{\QB ku na ki a ku inda Dimaska.


\par }{\Q \VS{5}Kaci ka̱ nu ka yaꞋanka wu ta̱

\par }{\QB okolokolo tsu katali ka Kamelu.

\par }{\Q Ka̱nji ka̱ nu ki ta̱ a kutasa ulima̱,

\par }{\QB ka tsu ɗika ta̱ asuvu a̱ va̱ mogono.


\par }{\Q \VS{6}Macigi ma̱ va̱ vi ta̱ n tsuloboi,

\par }{\QB kpamu vu tsu zuwa mu ta̱ n pana uyoꞋo.


\par }{\Q \VS{7}Kashani ka̱ nu ki ta̱ tsu mashuwa,

\par }{\QB kpamu mani ma̱ nu ma yaꞋan ta̱

\par }{\QB tsu umaci wu nɗanga.


\par }{\Q \VS{8}N danai, <<YaꞋan n kumba maɗanga,

\par }{\QB ka̱ta̱ n ka̱na̱ umaci u ni.>>

\par }{\Q ka̱sukpa̱ mani ma̱ nu mo okpo tsu umaci wi itacishi ,

\par }{\QB ma̱gula̱ni ma ayinviki a̱ nu tsu umaci u ruman,


\par }{\QB \VS{9}kpamu una̱ u nu wi ta̱ tsu ma̱kya̱n

\par }{\QB ma na ma laꞋi nu ugain.

\par }{\SP Mekere ma dansai

\par }{\Q yaꞋan ma̱kya̱n ma laza ba̱ri,

\par }{\QB a kubana ubuta̱ u macigi ma̱ va̱,

\par }{\QB ma laza sawu a ka̱tsuma̱ ka nla̱ba̱ n anga.


\par }{\Q \VS{10}Mpa vuza̱ macigi va̱ ɗa,

\par }{\QB kpamu mali ma̱ ni adama a̱ va̱ a ɗa.


\par }{\Q \VS{11}Ta̱wa̱, macigi ma̱ va̱, yaꞋan tsu bana a kakamba,

\par }{\QB yaꞋan tsu asa a̱ likuci i waꞋa.


\par }{\Q \VS{12}YaꞋan tsu bana a kashina ki itacishi nu usana,

\par }{\QB adama a na ce ene ko

\par }{\QB nɗanga mi itacishi m matsa ta̱ ɗe,

\par }{\Q ko a̱pa̱lu ele o ɓoso ta̱ ɗe,

\par }{\QB ko nɗanga n ruman m pa̱lukpa̱ ta̱ ɗe,

\par }{\QB ta ɗe n kuyotsongu wu ucigi u va̱.


\par }{\Q \VS{13}Vi ta̱ a ku tsumgba ma̱gula̱ni mi ica̱Ꞌa̱shi

\par }{\QB m ma̱gula̱ni ma umaci wu nɗanga wu uyoꞋo.

\par }{\Q cau n ku gogo na macigi ma̱ va̱.




\par }\Chap{8}{\SP mekere ma dansai

\par }{\Q \VerseOne{1}Ishi baci avu taku vu va̱ ɗa,

\par }{\QB vuza na wu apai mani ma̱ a̱na̱ku a̱va̱

\par }{\Q ɗa baci n cinai nu pulai,

\par }{\QB ɗa mo oɓongi nu,

\par }{\QB ko vuza wi a kugoyo mu ba.


\par }{\Q \VS{2}Mi ishi a kuɗika wu,

\par }{\QB n tuka̱ a kpaꞋa ka̱ a̱na̱ku a̱ va̱

\par }{\QB a̱ yi na ugbari mu.

\par }{\Q Mi shi e kuneke wu ma̱kya̱n

\par }{\QB usatari n ili wali vu soꞋo,

\par }{\QB ma̱kya̱n mu umaci u ruman u va̱.


\par }{\Q \VS{3}Kukiye ku ugula̱ ku ni ki ta̱

\par }{\QB ɗaka vu kaci ka̱ va̱,

\par }{\QB kukiye ku usingai ku ni

\par }{\QB tamkpamu, wo oɓongi nu mpa.


\par }{\Q \VS{4}A̱ɗa̱ n kere n Urushelima

\par }{\QB yaꞋankai mu uzuwakpani.

\par }{\QB yi a kugbandarasa tsu a makyan

\par }{\QB ma na ci a kupana uyoꞋo ba.


\par }{\SP A̱ja̱Ꞌa̱ a̱ e mekere a dansai

\par }{\Q \VS{5}Yayi na ɗe, a̱ ku uta̱ a kakamba,

\par }{\QB u tsubaki a kavangatsu ka Macigi ma̱ ni?

\par }{\SP Mekere ma dansai

\par }{\Q A ɗaka vu maɗanga ma ruman

\par }{\QB ɗa n jimgbasai nu,

\par }{\QB a̱ ubuta̱ u na a matsai nu,

\par }{\QB a ubuta̱ u na a̱na̱ku a̱ nu a matsai nu.


\par }{\Q \VS{6}Zuwa mu mo okpo ka̱ta̱mba̱ri a̱ ka̱ɗu ka̱ nu,

\par }{\QB mokpo tsu makawani

\par }{\QB ma ka̱ta̱mba̱ri e kukiye ku nu,

\par }{\Q adama a na utsura u va̱,

\par }{\QB wi ta̱ tsu ucigi wu ukpa̱,

\par }{\QB utsura u cisheꞋe tsu ucigi

\par }{\QB kowanai ɗa tsu kasaun.

\par }{\Q KayaꞋa ku ucigi ki ta̱ tsu kayaꞋa ka akina,

\par }{\QB tsa akina a na i a̱ kukula̱ n usuɗukpi.


\par }{\Q \VS{7}Mini ma na ma ayai,

\par }{\QB mi a kufuɗa ku una akina a ucigi a ba,

\par }{\Q nɗolu tukpa m mini

\par }{\QB n kufuɗa kupura̱ngu ucigi wa ba.

\par }{\Q Ɗa baci vuza u nekei udukuyan u ni ra̱ka̱,

\par }{\QB adama a na u tsula ucigi wa,

\par }{\QB i ta̱ o ku zoꞋoso yi o goyo yi.


\par }{\SP A̱ja̱Ꞌa̱ a̱ e mekere a dansai

\par }{\Q \VS{8}Ci ta̱ n vangu vu tsu,

\par }{\QB a̱yi na ka̱ta̱ u muɗa̱i mani ba.

\par }{\Q Yiɗa̱i tsu kuyaꞋan adama a vangu vu tsu,

\par }{\QB ɗa baci a̱ ta̱wa̱i kuyaꞋan

\par }{\QB ukuna u mazama ma̱ ni?


\par }{\Q \VS{9}Ishi baci a dana a̱yi mashilya maꞋa,

\par }{\QB ci ishi a kumaꞋaka yi mashilya mu ugaɗi ma azurufa.

\par }{\Q Ishi baci a dana a̱yi utsutsu u ɗa,

\par }{\QB ci ishi a kukanza yi nu nɗanga n Sida.


\par }{\SP Mekere ma dansai

\par }{\Q \VS{10}Mpa mashilya maꞋa,

\par }{\QB mani ma̱ va̱ maꞋa imaꞋashi yu ugaɗi ya.

\par }{\Q A̱ ubuta̱ u Macigi ma̱ va̱,

\par }{\QB mo okpo yi ta̱ ili i kutuka̱ m ma̱ta̱na̱.


\par }{\SP Kolobo kadansai

\par }{\Q \VS{11}Sulemanu wi ta̱ n kashina ki itacishi,

\par }{\QB a iɗika i Balu-hamonu.

\par }{\Q U nekei kaꞋa ekiye aza a na a kucimba kaꞋa,

\par }{\Q yaba dem wi ta̱ a̱ kutuka̱ n azurufa ka̱kpa̱n (1,000),

\par }{\QB a̱ ka̱tsuma̱ ki ikebe yu uciyi i kashina i ni.


\par }{\Q \VS{12}Ama mpa mi ta̱ n kashina ki itacishi ka̱ va̱,

\par }{\QB avu Sulemanu mi ta̱ e kuneke wu ikebe azurufa ka̱kpa̱n (1,000).

\par }{\Q mi ta̱ a kuneke,

\par }{\QB aza a ulinga azurufa amangatawenre e re (200).


\par }{\SP Kolobo kadansai

\par }{\Q \VS{13}Avu Macigi ma̱ va̱,

\par }{\QB avu na vi a ida̱shi punu a kashina ka,

\par }{\QB avu na a̱ja̱Ꞌa̱ a̱ va̱ i a̱ kula̱na̱ wu,

\par }{\QB yaꞋan m pana ka̱la̱ka̱tsu ka̱ nu.


\par }{\SP Mekere ma dansai

\par }{\Q \VS{14}Macigi ma̱ va̱,

\par }{\QB ta̱wa̱ wa̱ va̱ gogoꞋo tsu mesheun,

\par }{\Q tsu maku me mereꞋe

\par }{\QB a kubana ubuta̱ wa aginda a ili ma̱gula̱ni.

\par }