\NormalFont\ShortTitle{Juwelu}

{\MT KATAGARDA KA JUWELU

\par }{\MT Kuɓa̱yuwa̱

\par }{\IS Ukuna u Katagarda ka nampa

\par }{\IP A̱ ciya̱ ili yi a̱bunda̱i a ukuna u keneki Juwelu ba. kpamu a̱ ciya̱ e yeve a makyan ma na u yongoi n wuma ba. Ama i ta̱ o cicoꞋo a ɗana ta̱ katagarda ka̱ ni ka a makyan ma̱ a̱ya̱ amangatawantawun (500) a kubana a̱ya̱ amangatawa̱na̱shi, (400) kafu a matsa Yesu (bc) a ayin a na iɗika i Fashiya yi o tsugono tsa aduniyan.

\par }{\IP Juwelu u yaꞋan ta̱ kene ka ukuna u ma̱dukpa̱ m akyun n kanbulu a uɓon u Falisadinu. A̱ ka̱tsuma̱ ki ili nampa we ene ta̱ urotu u kanna ka̱ kuta̱wa̱ ka Vuzavaguɗu, ayin a na Vuzavaguɗu u kutakacika aza a na a iwain kusheshe ka aza a usuɓi. Keneki ka ka dana ta̱ kusheshe ku Ka̱shile n kudana uma a̱ shika̱ unushi u le, n uzuwakpani u kulapulu n una̱singai adama uma a̱ ni. Ili i kindana i ɗaɗa uzuwukpani u na Ka̱shile ka yaꞋin u danai, wi ta̱ a̱ ku suku n ayinviki a ciɗa a̱ ubuta̱ u uma a̱ ni dem, ali n a̱ma̱ci olobo nu nkoshi dem derere. Ukuna u na wi punu u keci Ma̱dukpa̱ m akyun 1:1; 2:17 Uzuwukpani u kulapulusuka 2:18-27 Kanna ka Vuzavaguɗu 2:28; 3:21.



\par }\ChapOne{1}{\PP \VerseOne{1}Vuzavaguɗu u yaꞋin kadanshi n Juwelu kolobo ka Petuwelyu.


\par }{\SH Ma̱dukpa̱ ma akyun a iɗika
\par }
{\Q \VS{2}Panai kakuna ka nampa, a̱ɗa̱ nkoshi m gba̱ra̱-gba̱ra̱,

\par }{\QB zuwai atsuvu a̱ ɗa̱, a̱ɗa̱ na yi punu ida̱shi a iɗika ya.

\par }{\Q a saꞋwa ta̱ kuyaꞋan ili i tsu nampa a ayin a̱ ɗa̱?

\par }{\QB Ko a ayin a ikaya i ɗa̱?


\par }{\Q \VS{3}Tonukoi muku n ɗa̱ kaꞋa,

\par }{\QB ka̱ta̱ muku n ɗa̱ feu o tonuko muku n le,

\par }{\QB ka̱ta̱ muku ntsukaya n ɗa̱ o tonuko ntsukaya n na n kuta̱wa̱.


\par }{\Q \VS{4}Ili i na ka̱kuma̱ ka̱ nta̱ɗa̱ma̱ci ka takumai ɗa i buwai,

\par }{\QB akyun a gbagbaꞋin o kotso a takumai,

\par }{\Q Ili i na akyun a gbagbaꞋin a takumai ɗa i buwai,

\par }{\QB ka̱kuma̱ ka̱ nta̱ɗa̱ma̱ci n kenkeꞋen ko kotso ka takumai.


\par }{\Q \VS{5}Jimgbai, a̱ɗa̱ na ma̱ra̱ ma makai, i shika̱,

\par }{\QB lapai una̱, a̱ɗa̱ na yi osoꞋi a̱ ma̱ra̱,

\par }{\Q lapai una̱ adama a unambi u ma̱kya̱n ma savu,

\par }{\QB adama a na e pece ɗa̱ ta̱ n maꞋan.


\par }{\Q \VS{6}Adama a na uma a̱ kpa̱ta̱ra̱ ta̱ iɗika i va̱,

\par }{\QB uma a utsura a ɗa,

\par }{\QB ka̱bunda̱i ke le ki kukece ba,

\par }{\Q anga e le i ta̱ n alyu tsu anga a kawu,


\par }{\Q \VS{7}A̱ la̱nga̱sa̱ ta̱ ashina a itacishi a̱ va̱,

\par }{\QB ɗa a takumai nɗanga mu mbiri.

\par }{\Q E sheꞋwei a̱vu e le ra̱ka̱,

\par }{\QB a̱ ka̱sukpa̱i acaka e le wa̱ri.


\par }{\Q \VS{8}Shika̱i tsu mekere,

\par }{\QB ma na mi a̱ ma̱shi adama a ukpa̱ u kamana ka̱ ni.


\par }{\Q \VS{9}Anan ganu a̱ na̱mgba̱i a̱tsuma̱,

\par }{\QB adama a na babu kuneꞋe ki ishina n ki ili i kusoꞋo,

\par }{\QB a kpaꞋa ku Vuzavaguɗu.


\par }{\Q \VS{10}Ashina ra̱ka̱ okpo ta̱ a̱pula̱ka̱,

\par }{\QB iɗika feu i ɗekpe ɗe,

\par }{\Q Ishina i na̱mgba̱ ɗe,

\par }{\QB ma̱kya̱n feu me ɗekpe ɗe,

\par }{\QB babu kpamu maꞋin ma zaitu.


\par }{\Q \VS{11}Na̱mgba̱i a̱tsuma̱ a̱ɗa̱ acimbi,

\par }{\QB lapai una̱, a̱ɗa̱ acimbi ashina a itacishi,

\par }{\Q na̱mgba̱i a̱tsuma̱ adama a itabi m bali,

\par }{\QB adama a na a̱ la̱nga̱sa̱ ta̱ ili i kashina.


\par }{\Q \VS{12}Ashina a itacishi a̱ ɗa̱ e ɗekpe ta̱ ra̱ka̱,

\par }{\QB nɗanga mu mbiri n ɗa̱ n ɗekpe ta̱,

\par }{\Q nɗanga n Ruman, nu nshuwa nu nɗanga n na m buwai

\par }{\QB ra̱ka̱ n ɗekpe ta̱.

\par }{\Q Mayun ma̱za̱nga̱ ma vuma vu lima̱ mo kotso ta̱.


\par }{\SH Kushika̱ ku unushi n avasa
\par }
{\Q \VS{13}A̱ɗa̱ anan ganu a na yi a kuyaꞋan alyuka,

\par }{\QB a katalikalyuka ka Vuzavaguɗu, ukai akashi a kpalu, i shika̱,

\par }{\Q i uwa A̱Ꞌisa̱ a gbayin yi asa n akashi a kpalu a̱ ɗa̱,

\par }{\Q adama a na babu ishina ko ma̱kya̱n,

\par }{\QB ma na a kuyaꞋanka alyuka A̱Ꞌisa̱ a gbayin a̱ Ka̱shile ka̱ ɗa̱.


\par }{\Q \VS{14}Salai kuyaꞋan kakuli,

\par }{\QB yaꞋin koɓolo ka gbangam.

\par }{\Q ɓolongi nkoshi m gba̱ra̱-gba̱ra̱ n uma a iɗika ya ra̱ka̱,

\par }{\QB A̱Ꞌisa̱ a gbayin a Vuzavaguɗu Ka̱shile ka̱ ɗa̱,

\par }{\Q i banka n ma̱shi ma̱ ɗa̱ u Vuzavaguɗu.


\par }{\Q \VS{15}Ili ya atakaci ɗa a kanna ka nanlo.

\par }{\QB Adama a na kanna ka Vuzavaguɗu ka yawa ta̱ ɗevu,

\par }{\QB atakaci a ɗa a MalaꞋimili a̱ kuta̱wa̱.


\par }{\Q \VS{16}A̱ a̱shi a̱ tsu ɗa a̱ la̱nga̱sa̱i tsu ilikulyaꞋa,

\par }{\QB babu ma̱za̱nga̱ n kupana ku uyoꞋo,

\par }{\QB a kpaꞋa ku Ka̱shile ka̱ tsu.


\par }{\Q \VS{17}IcuꞋu i kuwa̱i adama a uɗekpu wi iɗika,

\par }{\QB mpon n na̱mgba̱i, ɗa n fa̱da̱i.

\par }{\Q adama a na babu ishina,


\par }{\Q \VS{18}La̱na̱ tsu na anaka i a̱ yura̱.

\par }{\QB Ushiga wa anaka u yangalai,

\par }{\Q adama a na a̱ ciya̱ ijanu ba,

\par }{\QB ushiga wu nlala feu atakaci.


\par }{\Q \VS{19}Vuzavaguɗu, wa̱ a̱ nu u ɗa mi a̱ ma̱shi,

\par }{\QB adama a na akina a lyaꞋa ta̱ ubuta̱ u kalina.

\par }{\QB melentsu ma akina mo songu ta̱ nɗanga n kakamba ra̱ka̱.


\par }{\Q \VS{20}Nnama n kakamba feu mi ta̱ a̱ ma̱shi wa̱ a̱ nu,

\par }{\QB adama a na nyeneke n ɗekpe ta̱ ra̱ka̱.




\par }\Chap{2}{\SH Ma̱dukpa̱ ma akyun tsu urotu u kanna ka Vuzavaguɗu
\par }
{\Q \VerseOne{1}Lika̱i vugbala a Sihiyona,

\par }{\QB i sala a kusan ku gbayin ku ciɗa ku va̱.

\par }{\Q YaꞋan aza a na i a̱ ida̱shi a iɗika ya ra̱ka̱ e jeꞋeke ikyamba,

\par }{\QB adama a na kanna ka Vuzavaguɗu ki ta̱ lo a̱ ku ta̱wa̱, ka yawa ta̱ ɗevu.


\par }{\Q \VS{2}Kanna ka atakaci kaꞋa n ka̱yimbi,

\par }{\QB kanna ke eleshu n ka̱yimbi ka kpaɓam.

\par }{\Q tsu ka̱yimbi ke eleshu ka na ka palai nsansa,

\par }{\QB ta ka̱bunda̱i ka akyun ka ki a̱ kuta̱wa̱ nannai,

\par }{\Q ka na ka̱ta̱ a sawai ku ene ba,

\par }{\QB kpamu o kudoku ku ene tsu nanlo ba,

\par }{\QB ali ntsukaya n na n kuta̱wa̱.


\par }{\Q \VS{3}A kutakuma vica̱Ꞌa̱ tsa akina,

\par }{\Q E kelime ke le iɗika ya tsu kashina ka Adini,

\par }{\QB a̱ ka̱ca̱pa̱ ke le iɗika ya tsu ka̱pula̱ka̱,

\par }{\QB babu ili i na i kulaꞋaka ekiye e le.


\par }{\Q \VS{4}I ta̱ n iyoci yi odoku,

\par }{\QB a ilaɗi tsu odoku o kuvon.


\par }{\Q \VS{5}Ci izumgbi yi ekeke odoku,

\par }{\QB a ci ɗikpangi a gaɗi va a nsansa,

\par }{\Q ci izumgbi i kakamba ka na ki a̱ kukula̱,

\par }{\QB a na osoji a utsura ugeri adama o kuvon.


\par }{\Q \VS{6}Uma ene le baci, e ci jeꞋeke ta̱ ikyamba,

\par }{\QB a̱shi e le koli-koli.


\par }{\Q \VS{7}A̱ tsu ta̱wa̱ ta̱ tsu ovonshi,

\par }{\QB a kumba mashilya tsu osoji.

\par }{\Q A tsu dasa ta̱ derere adaru-adaru,

\par }{\QB a tsu kpatala ba.


\par }{\Q \VS{8}Babu vuza na u tsu uwa uye u vutoku,

\par }{\QB yaba dem o kutono kadaru ka̱ ni,

\par }{\Q a tsu pasamgbanai ta̱ e mere ma irala,

\par }{\QB kpamu i ku shamgbatangu ba.


\par }{\Q \VS{9}A tsu bana ta̱ n o bonoi a̱ likuci,

\par }{\QB a tsu suma ta̱ a gaɗi vu nshilya.

\par }{\Q A tsu kumba ta̱ a uwa a iꞋuwa

\par }{\QB a uwa atusu a iꞋuwa a na oboki.


\par }{\Q \VS{10}E kelime ke le iɗika i tsu gba̱ɗa̱ ta̱,

\par }{\QB ka̱ ta̱ gaɗi a̱da̱nga̱shile e jengeɗe,

\par }{\Q kanna n wotoi okpoi ka̱yimbi,

\par }{\QB azangata kpamu feu o doku e neke kutashi ba.


\par }{\Q \VS{11}N ka̱la̱ka̱tsu ka utsura ɗa Vuzavaguɗu,

\par }{\QB udanai osoji a̱ ni,

\par }{\Q yiɗa̱i a ku gisangu n ka̱bunda̱i ko osoji a̱ ni,

\par }{\QB osoji a na o tsu tono kadanshi ka̱ ni.

\par }{\QB a laꞋa ta̱ kukece,

\par }{\Q Kanna ka Vuzavaguɗu kagbayin kaꞋa,

\par }{\QB kanna ko wovon ka̱u,

\par }{\QB Yayi wa kufuɗa ku shamgba?


\par }{\SH Uɗeki u kushika̱ unushi
\par }
{\Q \VS{12}Vuzavaguɗu u danai, <<Ko n nannai.>>

\par }{\QB <<Bonoi wa̱ a̱ va̱ n a̱ɗu a̱ ɗa̱ ra̱ka̱,

\par }{\Q n kakuli n ma̱shi n una̱mgbi u ka̱tsuma̱.


\par }{\Q \VS{13}a̱ɗu a̱ ɗa̱ o yotsongu ushiki wu unushi u ɗa̱,

\par }{\QB ba kukara ku ntogu n ɗa̱ koci ba.

\par }{\Q I bono a̱ ubuta̱ u Vuzavaguɗu Ka̱shile ka̱ ɗa̱,

\par }{\QB adama a na a̱yi vuza kasingai ɗa n asuvayali,

\par }{\Q vuza na u ci yaꞋan wupa gogo ba,

\par }{\QB kpamu vuza vu ucigi u na u tsu sabaꞋa ba,

\par }{\QB ama u tsu ronono ta̱ a̱ ubuta̱ u kutuka̱ n ma̱dukpa̱.


\par }{\Q \VS{14}yayi u yevei ko Vuzavaguɗu Ka̱shile ka̱ tsu,

\par }{\QB wi ta̱ a kusabaꞋa kusheshe ku ni,

\par }{\QB u zuwaka tsu una̱singai,

\par }{\Q ali ci yaꞋan kuneꞋe ki ishina n ili i kusoꞋo?


\par }{\Q \VS{15}Lika̱i vugbala a Sihiyona,

\par }{\QB i sala kuyaꞋan kakuli.

\par }{\Q yi erengu ka̱ci ka̱ ɗa̱,

\par }{\QB ka̱ta̱ i yaꞋan koɓolo ka ciɗa.


\par }{\Q \VS{16}I ɓolongu uma,

\par }{\QB ka̱ta̱ yi erengu koɓolo ka u Vuzavaguɗu,

\par }{\Q i ɓolongu nkoshi,

\par }{\QB n muku nu nreɓu,

\par }{\QB ali vali vu savu n vuka vu savu feu uta̱ a̱ kunu ku le, a̱ ta̱wa̱.


\par }{\Q \VS{17}YaꞋan anan ganu a na i a kuyaꞋanka, Vuzavaguɗu u linga e mere ma katalikalyuka n kafalaka ka̱ A̱Ꞌisa̱ a gbayin, a̱ shika̱.

\par }{\Q A dana, <<Vuzavaguɗu pana asuvayali a uma nu.

\par }{\QB Ka̱ta̱ vu ka̱sukpa̱ uma a uka̱ni a̱ nu a yaꞋan wono ba,

\par }{\QB ka̱ta̱ vu ka̱sukpa̱ uduniyan u yoku u lyaꞋaka le tsugono ba,

\par }{\Q ali a dana,

\par }{\QB <Teɗai Ka̱shile ka̱ ɗa̱ ki?> >>


\par }{\SH Wushuki u Vuzavaguɗu
\par }
{\Q \VS{18}Ɗa Vuzavaguɗu u sa̱Ꞌa̱i iɗika i ni,

\par }{\QB u panai asuvayali a uma ni.


\par }{\PP \VS{19}Vuzavaguɗu wushuki uma a̱ ni, u danai.

\par }{\Q <<La̱na̱i, mi ta̱ a̱ kusuꞋuku ɗa̱ ishina m ma̱kya̱n n maniꞋin,

\par }{\QB ali i yawa ɗa̱, yi o kudoku ko okpo ili i ma̱ka̱n

\par }{\QB a̱ ubuta̱ u uma ba.


\par }{\Q \VS{20}<<Mi ta̱ o kuloko akyun daꞋangi n a̱ɗa̱,

\par }{\QB a na uta̱i uɓon u gaɗi a na a̱ tuka̱i ɗa̱ n kuvon,

\par }{\QB mi ta̱ o kuloko le a kubana a kakamba ka na ki n vuza ba,

\par }{\Q aza e kelime le a̱ yikpa̱ a Mala,

\par }{\QB aza a na i o kutono le tamkpamu a̱ yikpa̱ a Mala me Mere.

\par }{\Q ushami we even a ikyamba e le wi ta̱ a̱ kuɗa̱nga̱,

\par }{\QB ushami u gbani-gbani u le wi ta̱ a̱ kuka̱ra̱Ꞌa̱ a̱ ubuta̱ dem.

\par }{\QB adama a na mpa Vuzavaguɗu n yaꞋan ta̱ ili i mereve.


\par }{\Q \VS{21}Ka̱ta̱ vu pana wovon ba, avu iɗika,

\par }{\QB yaꞋan ma̱za̱nga̱ vu pana uyoꞋo,

\par }{\Q adama a na Vuzavaguɗu ɗa u yaꞋin ili i gbayin i nanlo.


\par }{\QB \VS{22}A̱ɗa̱ nnama n kakamba, ka̱ta̱ i pana wovon ba,

\par }{\QB adama a na ijanu i topo ta̱.

\par }{\Q Nɗanga kpamu feu n matsa ta̱,

\par }{\QB nɗanga ma̱ mbiri n mi itacishi a matsa ta̱ mayin.


\par }{\Q \VS{23}YaꞋin ma̱za̱nga̱, a̱ɗa̱ aza a Sihiyona,

\par }{\QB i pana uyoꞋo nu mpa Vuzavaguɗu Ka̱shile ka̱ ɗa̱,

\par }{\Q adama a na n yoꞋoko ɗa̱ ta̱ mini ma̱ ugiti,

\par }{\QB ɗa kpamu n yoꞋoko yi ɗa̱ a makyan ma na ma untsai.


\par }{\Q \VS{24}<<Ulanga u kulapu wi ta̱ a kushana tukpa n ishina,

\par }{\QB Okotsu a gbagbaꞋin i ta̱ a kushana ali a ɓarakpa.

\par }{\QB i ta̱ a kushana n ma̱kya̱n m maniꞋin ma zaitu.


\par }{\Q \VS{25}Mi ta̱ o kubonoko ɗa̱ n ili i na akyun a takumai a̱ ka̱tsuma̱ ka̱ a̱ya̱ a nanlo,

\par }{\QB akyun a gbagbaꞋin n e kenkeꞋen,

\par }{\QB nu nta̱ɗa̱ma̱ci, ko ka̱kuma̱ ka akyun a na i yevei,

\par }{\Q ɗaɗa osoji a utsura a na n suꞋuki ɗa̱.


\par }{\Q \VS{26}<<Gogo na yi ta̱ a kulyaꞋa ilikulyaꞋa ali i cuwa̱,

\par }{\QB ali i cikpa kula ku Vuzavaguɗu Ka̱shile ka̱ ɗa̱,

\par }{\QB a̱yi na u yaꞋankai ɗa̱ ili i mereve,

\par }{\Q kpamu i o kudoku kuneke uma a̱ va̱ wono ba.


\par }{\Q \VS{27}A̱ɗa̱ uma a Isaraila talo ye kuyeve a na mpa mi ta̱ a̱ ka̱tsuma̱ ka̱ ɗa̱,

\par }{\QB mpa ɗa Vuzavaguɗu Ka̱shile ka̱ ɗa̱,

\par }{\QB babu vuza vu yoku, kpamu i o kudoku kuneke uma a̱ va̱ wono ba.


\par }{\SH Kanna ka Vuzavaguɗu
\par }
{\Q \VS{28}<<Ayin a na baci ili nampa i kotsoi,

\par }{\QB ka̱ta̱ n suꞋuku uma a̱ va̱ ra̱ka̱ n ayinviki a̱ va̱.

\par }{\Q muku n ɗa̱ olobo nu nkere i ta̱ a kuyaꞋan kene,

\par }{\QB nkoshi mi ta̱ a kuyaꞋan alatani,

\par }{\QB muku mo olobo n ɗa̱ a yaꞋan kene tsa alatani.


\par }{\Q \VS{29}Ali n agbashi a̱ ɗa̱ ali n a̱ma̱ci,

\par }{\QB mi ta̱ a̱ kutsunku le ayinviki a̱ va̱ a kanna ka nanlo.


\par }{\Q \VS{30}Ka̱ta̱ n yotsongu urotu wi ili i mereve, gaɗi n iɗika,

\par }{\QB i ta̱ a̱ kutsuwa̱n mpasa n akina n ugbodoli u ka̱nga̱.


\par }{\Q \VS{31}Kanna ki ta̱ o ko okpo ka̱yimbi,

\par }{\QB wotoi tamkpamu wo okpo ushili tsu mpasa.

\par }{\Q Kafu kanna ka Vuzavaguɗu ka nanlo ka̱ ta̱wa̱.

\VS{32}Wi ta̱ o ko okpo vuza na baci dem u ɗekei,

\par }{\QB kula ku Vuzavaguɗu wi ta̱ a̱ kuciya̱ wishi,

\par }{\Q adama a na a kusan ku Sihiyona n Urushelima,

\par }{\QB i ta̱ a kuciya̱ aza a na a kulaꞋaka,

\par }{\QB tsu na mpa Vuzavaguɗu n danai,

\par }{\Q a̱ ka̱tsuma̱ ka aza na a laꞋakai

\par }{\QB i ta̱ a̱ kuciya̱ aza a na mpa Vuzavaguɗu n ɗekei.




\par }\Chap{3}{\SH Vuzavaguɗu wi ta̱ a kuyaꞋanka uduniya afada
\par }
{\Q \VerseOne{1}Vuzavaguɗu u danai, <<A ayin a nanlo,

\par }{\QB mi ta̱ o kubonoko Yahuda n Urushelima n una̱singai u le,


\par }{\Q \VS{2}Mi ta̱ o kuɓolongu uduniyan ra̱ka̱,

\par }{\QB n tuka̱ le a̱ ka̱ra̱Ꞌa̱ ka Jehoshafatu.

\par }{\Q Ta ɗe mi a kutakacika le adama a uma a̱ va̱,

\par }{\QB adama a na a wacuwa ta̱ aza a Isaraila, ili yi uka̱ni i va̱.

\par }{\Q ɗa kpamu e pecekushi iɗika i va̱.


\par }{\Q \VS{3}A yaꞋain kazagba adama uma a̱ va̱,

\par }{\QB e dengei muku mo olobo nu nkere okpoi agbashi,

\par }{\Q adama a na a tsupaka ashakanlai n ma̱kya̱n.


\par }{\PP \VS{4}<<A̱ɗa̱ aza a Taya n aza a Sidon n uɓon Filisitiya, yiɗa̱i i cigai kuyaꞋanka mu? Yi ta̱ e kusheshe i tsupa ili i na n yaꞋankai ɗa̱? Ta baci nannai, gogo na mi ta̱ a ku kucikpa kubonoko kaꞋa a kaci ka̱ ɗa̱.

\VS{5}Adama a na i pura̱ ta̱ azurufa n azanariya a na i ucanuku u singai u va̱ i bankai a̱ nva̱li ma̱ a̱ma̱li a̱ ɗa̱.

\VS{6}Ɗa kpamu i pura̱i uma a̱ va̱ aza a Yahuda n aza a Urushelima, i denke yi aza e Helene, adama a na i banka le daꞋangi n iɗika i le.

\VS{7}La̱na̱i, gogo na mpa mi ta̱ a kuzuwa le o bono a̱ ubuta̱ u na yi ishi i dengei le va, ka̱ta̱ n yaꞋanka ɗa̱ ili i na i yaꞋankai le.

\VS{8}I ta̱ e kudenke aza a Yahuda muku n ɗa̱ olobo nu nkere, ka̱ta̱ e le tamkpamu e denke aza a Sabina, a̱ ubuta̱ wu mɓa̱ri a iɗika ya aza Arabiya, mpa Vuzavaguɗu n dansai.>>


\par }{\Q \VS{9}Salai ukuna u nampa wa a̱ ka̱tsuma̱ ku uduniyan,

\par }{\QB i dana, foɓusoi kuyaꞋan kuvon.

\par }{\Q i ɗengusa̱ eyevi o kuvon,

\par }{\QB i zuwa osoji a yawa ɗevu, a laza a kubana kuvon.


\par }{\Q \VS{10}Lapai mba̱ri n vicimba n ɗa̱ mo okpo otokobi,

\par }{\QB i bonoko muwun n vikyaꞋa n ɗa̱ nsara,

\par }{\QB yaꞋan vuza babu utsura u dana,

\par }{\Q <<Mpa vuza vu utsura ɗa.>>


\par }{\Q \VS{11}Dakakai i ta̱wa̱, a̱ɗa̱ uduniyan u na yi uka̱ra̱Ꞌi n uma a̱ va̱,

\par }{\QB i ɓolongu ɗe a̱ ka̱ra̱Ꞌa̱.

\par }{\QB Vuzavaguɗu, zuwa osoji a̱ nu a gasa a̱ ubuta̱ wa.


\par }{\Q \VS{12}<<YaꞋan uduniya u ɗa̱nga̱,

\par }{\QB a̱ ka̱na̱ uye a kubana a̱ ka̱ra̱Ꞌa̱ ka afada ka Jehoshafatu,

\par }{\Q adama a na ta ɗe n ku da̱sa̱ngu,

\par }{\QB n yaꞋanka uduniyan u na wi uka̱ra̱Ꞌi n uma a̱ va̱ afada.


\par }{\Q \VS{13}Ka gbani-gbani ke le ka yimkpa ta̱,

\par }{\QB remei nkawun n ɗa̱ i kana le, tsu ishina i na i geꞋwei.

\par }{\Q Ta̱wa̱i i dasa le, tsu na a tsu pisha ma̱kya̱n,

\par }{\QB adama a na okotsu a kupisha ma̱kya̱n a shana,

\par }{\QB ogbodo a gbagbaꞋin a shana a pasa.>>


\par }{\Q \VS{14}Ka̱bunda̱i ka uma,

\par }{\QB ki ta̱ punu a̱ ka̱ra̱Ꞌa̱ ka afada a̱ Ka̱shile,

\par }{\Q adama a na kanna ka Vuzavaguɗu ka yawa ta̱ ɗevu,

\par }{\QB a̱ ka̱ra̱Ꞌa̱ ka kukiɗa afada.


\par }{\Q \VS{15}Kanna n wotoi i ta̱ o ko okpo ka̱yimbi,

\par }{\QB azangata feu kpamu e kuneke kutashi ba.


\par }{\Q \VS{16}Vuzavaguɗu wi ta̱ a kuyaꞋan yura̱ a Sihiyona,

\par }{\QB wi ta̱ a̱ kuɗa̱ngusa̱ ka̱la̱ka̱tsu ka̱ ni a Urushelima,

\par }{\QB gaɗi a̱da̱nga̱shile n iɗika yi ta̱ a̱ kugba̱ɗa̱.

\par }{\Q Ama Vuzavaguɗu ɗa ubuta̱ u kusheɗeku u uma a̱ ni,

\par }{\QB mashilya kpamu a uma a Isaraila.


\par }{\SH Una̱singai adama a uma a̱ Ka̱shile.
\par }
{\Q \VS{17}<<Talo ye kuyeve a na mpa ɗa Vuzavaguɗu Ka̱shile ka̱ ɗa̱,

\par }{\QB yi ta̱ e kuyeve a na mi a ida̱shi a Sihiyona,

\par }{\QB kusan ku ciɗa ku va̱,

\par }{\Q Urushelima wi ta̱ o okpo ciɗa,

\par }{\QB babu kpamu irala i na i kudoku kuciya̱ ulyaꞋi wa̱ a̱ ni.


\par }{\Q \VS{18}<<A kanna ka nanlo, nsansa mi ta̱ kushana n ma̱kya̱n,

\par }{\QB ka̱ta̱ aginda tamkpamu a shana n mani ma anaka,

\par }{\QB nyeneke ma aza a Yahuda ra̱ka̱ n shana n mini.

\par }{\Q ka̱shi ka̱ mini ki ta̱ a̱ ku uta̱ ɗe a kpaꞋa ku Vuzavaguɗu,

\par }{\QB ka̱ta̱ me neke ka̱ra̱Ꞌa̱ ka nɗanga n Akashiya kuta̱nu\FTNT{*}{{\FR 3:18 }{\FR{3:18
}}{\FQ{ka̱ra̱Ꞌa̱ ka nɗanga n Akashiya
}}{\FT{Ka̱ra̱Ꞌa̱ ka nampa ka ɗaɗa feu e ci ɗeke Shitim.
}}}.


\par }{\Q \VS{19}<<Ama Masar wi ta̱ o ko okpo agali,

\par }{\QB Edom tamkpamu wo okpo kakamba,

\par }{\Q adama a ka gbani-gbani ka na a yaꞋankai aza a Yahuda,

\par }{\QB a unai aza a babu unushi a iɗika i Yahuda.


\par }{\Q \VS{20}Ama Yahuda wi ta̱ o ko okpo ubuta̱ wi ida̱shi i uma ayin dem

\par }{\QB Urushelima tamkpamu a kubana a tsukaya dem


\par }{\Q \VS{21}Mi ta̱ a kutsupa unushi u munuka ma aza a babu unushi,

\par }{\QB mi a kucinukpa ka le u ɗa ba,

\par }{\QB mpa Vuzavaguɗu mi ta̱ o kuyongo a Sihiyona.>>

\par }