\NormalFont\ShortTitle{Ishipa}

{\MTB KATAGARDA

\par }{\MT ISHIPA

\par }{\IMT KUƁA̱YUWA̱

\par }{\IM Katagarda ki Ishipa, ɗaɗa katagarda ki i ishipa n ka avasa a katagarda ka ciɗa. Uma kakau ɗa a ɗanai a̱ ka̱tsuma̱ ka makyan n a̱bunda̱i. Ishipa i nampa n avasa a, aza a Isaraila o ɓolongu ta̱ i ɗa a̱ ka̱na̱i kuyaꞋan ulinga n i ɗa a̱ ubuta̱ u kucikpa u le. A ukocishi, o ɓolongi i ɗa n atagarda o kutoni.

\par }{\IP Ishipa yi uɗani i nampa n ya avasa i ta̱ u pecekushi. Ishipa i kucikpa Ka̱shile yi ta̱ lo, n yi una̱singai u Ka̱shile. Avasa a̱ kula̱nsa̱ uɓa̱nki i ta̱ lo, n a̱ kula̱nsa̱ ukeɗi n wishi. Avasa a̱ kula̱nsa̱ kucinukpa ku unushi, n a̱ kula̱nsa̱ a takacika irala. Avasa a̱ kula̱nsa̱ ugboji wi ida̱shi i ta̱ lo. Avasa a nwalu a kubana a̱ ubuta̱ u kucikpa i ta̱ lo n a kuzuwa ku mogono.

\par }{\IP Avasa a nampa ra̱ka̱ adama a vuma te n uma ra̱ka̱ ɗa. Aza o yoku a kudana tsu na vuma wi a kupana a̱ ka̱ɗu ka̱ ni, aza o yoku tankpamu a kudana ili i na uma a̱ Ka̱shile i a kuciga n tsu na uma i a kupana.

\par }{\IP Yesu u yaꞋan ta̱ ulinga n ishipa. Aza a na a ɗanai uzuwakpani u savu a yaꞋan ta̱ ulinga n i ɗa, kpamu a yaꞋan ta̱ ulinga n i ɗa a iɗanishi i le. Ili i na i ɗikai a makyan ma na a̱ ciya̱i aza o kutoni, ɗa katagarda ka ishipa ko okpoi katagarda ka tsugbayin n ka kucikpa.

\par }{\IOT Ili i na yi punu

\par }{\IP Ishipa amangatawun n amangerenkupa i ɗa, ɗa kpamu e peciki katagarda ka ugboku u tawun, tsu na i ugeri ɗanna.

\par }{\IO Ishipa 1-41

\par }{\IO Ishipa 42-72

\par }{\IO Ishipa 73-89

\par }{\IO Ishipa 90-106

\par }{\IO Ishipa (107-150)



\par }{\MS Katagarda ka iyain

\par }\PsalmChap{1}{\MR (Ishp 1--41)

\par }{\SH Ma̱za̱nga̱ ma mayun
\par }
{\Q \VerseOne{1}Vuza vu ma̱za̱nga̱ ɗa,

\par }{\QB vuza na u tsu tono odoki a uma a gbani-gbani ba,

\par }{\Q ko u tono uye wa aza a unushi ba,

\par }{\QB ko u gbaɓa kaci n aza ulami ba.


\par }{\Q \VS{2}Ama wi ta̱ a kupana uyoꞋo u tono wila̱ u Vuzavaguɗu,

\par }{\QB wi ta̱ e kusheshe ku wila̱ wa a̱ ka̱ɗu ka̱ ni kanna n kayin.


\par }{\Q \VS{3}Wi ta̱ tsu maɗanga,

\par }{\QB ma na a̱ shikpa̱i a̱ iga̱Ꞌin i mini,

\par }{\Q ma na ma tsu matsa a makyan ma̱ ni,

\par }{\QB kpamu a̱vuku a̱ ni e ci ɗekpe ba,

\par }{\Q u tsu ciya̱ ta̱ ulyaꞋi a ili i na u yaꞋin dem.


\par }{\Q \VS{4}Ama uma a gbani-gbani i nannai ba,

\par }{\QB I ta̱ tsu kopo ka na wunla̱i u tsu pura̱ngu.


\par }{\Q \VS{5}Ka̱shile ta na ki ta̱ a kutakacika uma a gbani-gbani,

\par }{\QB aza a unushi tamkpamu u pece le n uma a singai.


\par }{\Q \VS{6}Adama a na Vuzavaguɗu wi ta̱ a̱ kula̱na̱ ukuna u uma a usuɓi,

\par }{\QB Ama ulinga u uma a gbani-gbani wi ta̱ a kubanka le a̱ ukpisa̱.




\par }\PsalmChap{2}{\SH Mogono ma na Ka̱shile ka zagbai
\par }
{\Q \VerseOne{1}Yiɗa̱i i zuwai uduniyan wi e kusheshe ka gbani-gbani?

\par }{\QB Yiɗa̱i i zuwai ɗa uma i o kufoɓuso ka a gbani-gbani ka na a̱ kuciya̱ ili ba?


\par }{\Q \VS{2}Yiɗa̱i i zuwai ɗa ngono ma aduniyan o foɓusoi kuvon?

\par }{\QB Yiɗa̱i i zuwai ɗa aza o tsugono o ɓolongi ka̱ci ke le,

\par }{\QB a kuyaꞋanka Vuzavaguɗu ugbami u kaci m mogono ma na wu erengi.


\par }{\Q \VS{3}A danai,<<YaꞋan tsu uta̱ka̱ ka̱ci ka̱ tsu o tsugono ci le,

\par }{\QB n tsugono tsu Vuzavaguɗu koɓolo n mogono ma na u zagbai,

\par }{\QB tsu fa̱ta̱tsa̱ ekiye e le.>>


\par }{\Q \VS{4}Ama ɗa Vuzavaguɗu u zoꞋosoi le ɗe gaɗi a kakuba ko tsugono ci ni,

\par }{\QB u bonokoi le ili yi izoshi.


\par }{\Q \VS{5}Ɗa u ɓarangi le n wupa,

\par }{\QB wupa u ni u zuwai le a̱ rikpa̱i.


\par }{\Q \VS{6}U danai, <<A Sihiyona kusan ku ciɗa ku va̱,

\par }{\QB ɗa n zuwai mogono ma̱ va̱.>>


\par }{\Q \VS{7}Ɗa mogono ma, ma danai, mi ta̱ a kusala ili i na Vuzavaguɗu u danai.

\par }{\QB U danai mu,<<Avu maku ma̱ va̱ maꞋa,

\par }{\QB anana mo okpo ta̱ esheku a̱ nu.


\par }{\Q \VS{8}Folono mu, mi ta̱ e kuneke wu iɗika ra̱ka̱ yi okpo ili yi uka̱ni i nu,

\par }{\Q Ka̱ta̱ aduniyan okpo upecu u nu.

\VS{9}Vi ta̱ a kulyaꞋaka le tsugono n kalangu ka̱ viyum,

\par }{\QB vu ɓoso le miri-miri tsu mogbodo ma̱ ciꞋin.>>


\par }{\Q \VS{10}Adama a nannai, yaꞋin cicoꞋo, a̱ɗa̱ ngono,

\par }{\QB i vaꞋanku a̱ɗu a̱ ɗa̱, a̱ɗa̱ aza o tsugono.

\par }{\QB I bonoko a̱ɗu a̱ ɗa̱ ubuta̱ u te,

\par }{\QB a̱ɗa̱ aza o tsugono tsa aduniyan.


\par }{\Q \VS{11}YaꞋankai Vuzavaguɗu tsugbashi n wovon,

\par }{\QB i yaꞋan ma̱za̱nga̱ n i jeꞋekei ikyamba,


\par }{\Q \VS{12}Kuɗa̱ngi i lyaꞋaka maku ma\FTNT{*}{{\FR 2:12 }{\FR{2:12
}}{\FQ{maku ma
}}{\FT{N kelentsu ka Yahuda kakuna ka ka̱ uta̱ e keteshe ba}}} kayala,

\par }{\QB adama a na ka̱ta̱ u yaꞋan wupa i kuwa̱ ba,

\par }{\QB adama a na wupa u ni wi ta̱ a kufuɗa kuɗa̱nga̱ n kute,

\par }{\Q Aza a̱ ma̱za̱nga̱ a ɗa aza a na a banai wa̱ a̱ ni kula̱nsa̱ ubuta̱ u kusheɗeku.




\par }\PsalmChap{3}{\SH Avasa a usana a̱ kula̱nsa̱ uɓa̱nki
\par }
{\D Vishipa vu Dawuda a makyan ma na u sumai a̱ a̱shi a Abusalom kolobo ka̱ ni.
\par }
{\Q \VerseOne{1}Vuzavaguɗu, irala i va̱ yi ta̱ n a̱bunda̱i,

\par }{\QB aza a na i a tsurala nu mpa a yimkpa ta̱.


\par }{\Q \VS{2}n a̱bunda̱i i ta̱ a kadanshi ka̱ va̱, a kudana,

\par }{\QB <<Ka̱shile ka ku isa yi ba.>>\par }{\QS Kuvuka\par }


{\Q \VS{3}Ama avu Vuzavaguɗu, avu ɗa vi a̱ kula̱na̱ mu a̱ ubuta̱ dem,

\par }{\QB avu ɗa vi ci neke mu ulyaꞋi,

\par }{\QB vi kpamu e kuneke mu utsura u ka̱ɗu.


\par }{\Q \VS{4}N ci yaꞋan ta̱ meɗevile u Vuzavaguɗu adama a̱ uɓa̱nki,

\par }{\QB u tsu ushuki mu ta̱ ta na a kusan ku ciɗa ku ni.\par }{\QS Kuvuka\par }


{\Q \VS{5}N tsu vaku ta̱ n lata,

\par }{\QB ka̱ta̱ n ɗa̱nga̱ gbaga,

\par }{\QB adama a na Vuzavaguɗu ɗa wi a̱ kula̱na̱ mu.


\par }{\Q \VS{6}Mi a kupana wovon u uma a̱kpa̱n-a̱kpa̱n ba,

\par }{\QB aza a na i a tsurala nu mpa ukambu dem.


\par }{\Q \VS{7}Ɗa̱nga̱, Vuzavaguɗu!

\par }{\QB Vu isa mu Ka̱shile ka̱ va̱!

\par }{\Q Vu lyaꞋa irala i va̱,

\par }{\QB vu una uma a gbani-gbani ra̱ka̱.


\par }{\Q \VS{8}Wishi u tsu ta̱wa̱ ta̱ u Vuzavaguɗu,

\par }{\QB yaꞋan u zuwaka uma a̱ ni una̱singai.\par }{\QS Kuvuka\par }




\PsalmChap{4}{\SH Avasa a̱ kulivi adama a uɓa̱nki
\par }
{\D Kadanshi a kubana u vuza vu kelime vi ishipa: A yaꞋan vu ɗa n aꞋin a umolu. Vishipa vu Dawuda
\par }
{\Q \VerseOne{1}Ushuku mu a ayin a na baci n yaꞋin meɗevile,

\par }{\QB Ka̱shile ka̱ va̱!

\par }{\Q Makyan ma na mi a̱ ka̱tsuma̱ ka atakaci,

\par }{\QB vu okpo ka̱ɓa̱nki ka̱ va̱.

\par }{\QB YaꞋanka mu kasingai, vu pana avasa a̱ va̱.


\par }{\Q \VS{2}A̱ɗa̱ uma a nampa, wannai ɗai i ku ka̱sukpa̱ kula̱nga̱sa̱ kula ku va̱?

\par }{\QB Ali n wannai ɗai i ku ka̱sukpa̱ ku ciga ili gbani,

\par }{\QB n kutono ki ili ya aꞋuwa?
\par }{\QS Kuvuka\par }


{\Q \VS{3}I yeve a na Vuzavaguɗu ɗa,

\par }{\QB u zagbakai ka̱ci ka̱ ni aza a usuɓi,

\par }{\QB Vuzavaguɗu wi ta̱ a kupana ka mu ayin a na baci n ɗekei ni.


\par }{\Q \VS{4}I yaꞋan baci wupa, ka̱ta̱ i ka̱sukpa̱ u zuwa ɗa̱ i yaꞋan unushi ba.

\par }{\QB i sheshe mayin a̱ɗu a̱ ɗa̱,

\par }{\QB a makyan ma na baci i vaki a ivaꞋamkpatsu i ɗa̱.\par }{\QS Kuvuka\par }


{\Q \VS{5}Nekei Vuzavaguɗu alyuka a na o yotsoi,

\par }{\QB ka̱ta̱ i zuwa a̱ɗu a̱ ɗa̱ wa̱ a̱ ni.


\par }{\Q \VS{6}Uma n a̱bunda̱i i ta̱ lo a kudansa,

\par }{\QB <<Ishi baci a ku zuwaka tsu una̱singai?>>

\par }{\QB Vuzavaguɗu, indana tsu n asuvayali a̱ nu.


\par }{\Q \VS{7}Ma̱za̱nga̱ ma na vu nekei mu mi ta̱ n a̱bunda̱i,

\par }{\QB ali ma laꞋi aza a na i n ilikulya n ma̱kya̱n n a̱bunda̱i.


\par }{\Q \VS{8}Mi ta̱ a kuvaku, n lata m ma̱ta̱na̱,

\par }{\QB adama a na avu ɗa koci Vuzavaguɗu vi e ku ere mu.




\par }\PsalmChap{5}{\SH Avasa a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi ma kulika̱ igbala.
\par }
{\Q \VerseOne{1}Vuzavaguɗu, zuwa atsuvu vu pana kadanshi ka̱ va̱,

\par }{\QB Ka̱ta̱ vu la̱na̱ kusheshe ku ka̱ɗu ka̱ va̱.


\par }{\Q \VS{2}Mogono ma̱ va̱ n Ka̱shile ka̱ va̱,

\par }{\QB pana ma̱shi ma̱ va̱ ma̱ kula̱nsa̱ uɓa̱nki,

\par }{\QB adama a na wa̱ a̱ nu u ɗa mi a kuyaꞋan avasa.


\par }{\Q \VS{3}Mi ta̱ a kuyaꞋan avasa wa̱ a̱ nu Vuzavaguɗu,

\par }{\QB m kpasani vi ta̱ a kupana avasa a̱ va̱,

\par }{\QB n kanna vi ta̱ a kupana ufolu u va̱,

\par }{\QB ka̱ta̱ n vana wu ushuki.


\par }{\Q \VS{4}Adama a na avu Ka̱shile,

\par }{\QB vu tsu pana uyoꞋo u ka gbani-gbani ba,

\par }{\QB vu tsu ka̱sukpa̱ uma a gbani-gbani a̱ ta̱wa̱ wa̱ a̱ nu ba.


\par }{\Q \VS{5}Aza a̱ra̱ɗi a kushamgba e kelime ka̱ nu ba,

\par }{\QB vu tsu iwan ta̱ aza a kuyaꞋan kagbanigbani.


\par }{\Q \VS{6}Vu tsu una ta̱ aza aꞋuwa dem,

\par }{\QB vu tsu ene ta̱ unata wa aza a munuka,

\par }{\QB n aza o modoruko.


\par }{\Q \VS{7}Ama mpa, adama a ucigi u nu u na u tsu sabaꞋa ba,

\par }{\QB mi ta̱ a kuꞋuwa a kpaꞋa ku nu.

\par }{\Q n uwa A̱Ꞌisa̱ a gbayin a ciɗa a̱ nu n cikpa wu,

\par }{\QB n kuɗa̱ngu e kelime ka̱ nu.


\par }{\Q \VS{8}Vuzavaguɗu, tono nu mpa a uye wu usuɓi u nu,

\par }{\QB adama a na irala i va̱ i yimkpa ta̱,

\par }{\QB yotsongu mu uye u nu e keteshe ciya̱ n tono.


\par }{\Q \VS{9}I n kamayun a una̱ u le ba,

\par }{\QB a̱ɗu e le i ta̱ tukpa n ukuna u munuka,

\par }{\Q ogboroli e le asaun a ɗa,

\par }{\QB elentsu e le kpamu kadanshi ka aꞋuwa kaꞋa koci.


\par }{\Q \VS{10}Ka̱shile, kece le aza a unushi,

\par }{\QB yaꞋan kagbanigbani ke le ko bono a kaci ke le.

\par }{\Q Loko le kelime ka̱ nu, adama a unushi wa̱ a̱bunda̱i u le,

\par }{\QB adama a na a yaꞋanka wu ta̱ ugbamukaci.


\par }{\Q \VS{11}YaꞋan aza a na e sheɗeki wa̱ a̱ nu, a yaꞋan ma̱za̱nga̱.

\par }{\QB yaꞋan a̱ ka̱na̱ kuyaꞋan ishipa adama a̱ ma̱za̱nga̱.

\par }{\Q Vu inda le n ka̱ci ka̱ nu,

\par }{\QB adama aza a na a cigai kula ku nu dem

\par }{\QB a yaꞋan ma̱za̱nga̱ adama a̱ nu.


\par }{\Q \VS{12}Mayun, Vuzavaguɗu vu zuwaka ta̱ aza a usuɓi una̱singai,

\par }{\QB kasingai ka̱ nu kaꞋa ka kanzai le tsu ma̱ra̱ga̱.




\par }\PsalmChap{6}{\SH Avasa a̱ kula̱nsa̱ uɓa̱nki a makyan ma atakaci
\par }
{\D Kadanshi a kubana u vuza vu kelime vi ishipa: A yaꞋan vu ɗa n aꞋin a umolu. A yaꞋan vu ɗa n ka̱la̱ka̱tsu ka Shimenitu. Vishipa vu Dawuda.
\par }
{\Q \VerseOne{1}Vuzavaguɗu ka̱ta̱ vu ɓarangu mu a̱ ka̱tsuma̱ ka wupa u nu ba,

\par }{\QB ka̱ta̱ vu gbara mu a̱ ka̱tsuma̱ ka wupa wu usuɗukpi u nu ba.


\par }{\Q \VS{2}Pana asuvayali a̱ va̱ adama a na mo oꞋwo ta̱ ka̱u,

\par }{\QB neke mu utsura adama a na mo okpo ta̱ luɓa̱.


\par }{\Q \VS{3}Vuzavaguɗu, ka̱ɗu ka̱ va̱ ko voɗotso ta̱ ka̱u,

\par }{\QB ali wannai ɗai n kuka̱na̱ kuvana wu?


\par }{\Q \VS{4}Ta̱wa̱, Vuzavaguɗu vu isa mu,

\par }{\QB isa mu adama ucigi u nu u na u tsu sabaꞋa ba.


\par }{\Q \VS{5}A̱ ka̱tsuma̱ ka̱ a̱kpisa̱ yayi u kuciɓa n avu?

\par }{\QB Ko vuza u kucikpa wu a kasaun ba.


\par }{\Q \VS{6}Mo oꞋwo ta̱ ka̱u adama una̱mgbi u ka̱tsuma̱,

\par }{\QB Kayin dem ivaꞋamkpatsu i va̱ i tsu ta̱na̱ ta̱ adama a̱ ma̱shi,

\par }{\QB ubuta̱ u ku gbasatangu kaci ka̱ va̱ u ta̱na̱i adama a kujilya.


\par }{\Q \VS{7}A̱shi a̱ va̱ a shitasa ta̱ adama a̱ ma̱shi ma̱ a̱bunda̱i,

\par }{\QB ali a̱shi a̱ va̱ o doku ene uye ba, adama a irala i va̱.


\par }{\Q \VS{8}Ka̱sukpa̱i mu, a̱ɗa̱ aza a ka gbani-gbani,

\par }{\QB adama a na Vuzavaguɗu u pana ta̱ ma̱shi ma̱ va̱.


\par }{\Q \VS{9}Vuzavaguɗu u pana ta̱ ufolu u va̱,

\par }{\QB wu isa ta̱ avasa a̱ va̱.


\par }{\Q \VS{10}Irala i va̱ ra̱ka̱ i ta̱ a kupana wono ali e jeꞋeke ikyamba.

\par }{\QB I ta̱ a kukpatala n kafura, adama o wono wa̱ a̱bunda̱i.




\par }\PsalmChap{7}{\SH Avasa a̱ kula̱nsa̱ afada a usuɓi.
\par }
{\D A yaꞋan vu ɗa n ka̱la̱ka̱tsu ka Shigiyonotu. Vishipa vu Dawuda vu na u yaꞋankai Vuzavaguɗu adama a̱ Kushi vuza vu aza a Bayami.
\par }
{\Q \VerseOne{1}Vuzavaguɗu Ka̱shile ka̱ va̱, wa̱ a̱ nu u ɗa mi a̱ kula̱nsa̱ ubuta̱ u kusheɗeku,

\par }{\QB Wawa mu ka̱ta̱ vu isa mu ekiye aza a na i a̱ kula̱nsa̱ wuma u va̱,


\par }{\Q \VS{2}Ta baci nannai ba,

\par }{\QB i ta̱ a kubanka mu a̱ ubuta̱ u na babu vuza na u ku isa mu.

\par }{\QB Ta ɗe a ku sazasa mu tsu na kawu u tsu saza vuma.


\par }{\Q \VS{3}Vuzavaguɗu Ka̱shile ka̱ va̱, ɗa baci n yaꞋin ili i ite a̱ ka̱tsuma̱ ki ili i nampa,

\par }{\QB ali a̱ ciya̱ mu n unushi,


\par }{\Q \VS{4}ko n yaꞋankai ka̱ja̱Ꞌa̱ ka̱ va̱ ka gbani-gbani,

\par }{\QB ko ɗa baci n lyaꞋi utsura u vurala vu va̱ babu unushi.


\par }{\Q \VS{5}YaꞋan Irala i va̱ i guva mu ali a̱ ka̱na̱ mu,

\par }{\QB ka̱ta̱ a dasa mu a iɗika,

\par }{\QB a̱ ka̱sukpa̱ mu punu a iɗika ya ukpa̱.\par }{\QS Kuvuka\par }


{\Q \VS{6}Vuzavaguɗu, ɗa̱nga̱ n wupa u nu,

\par }{\QB vu yaꞋan tsurala n wupa wu irala i va̱.

\par }{\QB Ɗa̱nga̱ vu isa mu, vu yaꞋan afada a usuɓi.


\par }{\Q \VS{7}YaꞋan o ɓolongu uduniyan ra̱ka̱ wa̱ a̱ nu,

\par }{\QB vu lyaꞋa tsugono tsu le ɗe gaɗi.


\par }{\Q \VS{8}Vuzavaguɗu avu ɗa vu ci yaꞋanka uma afada,

\par }{\QB Vuzavaguɗu yaꞋanka mu afada tsu usuɓi u va̱

\par }{\QB adama a na mi n unushi ba,

\par }{\QB mi ta̱ kpamu n ma̱riki.


\par }{\Q \VS{9}Avu Ka̱shile ka ciɗa,

\par }{\QB avu na vu tsu la̱na̱ kusheshe ku vuma n ka̱ɗu ka̱ ni.

\par }{\Q Vu shamgbatangu ka gbani-gbani ka uma,

\par }{\QB ka̱ta̱ vu zuwa uma a̱ usuɓi a tsurukpa.


\par }{\Q \VS{10}Ka̱shile kaꞋa ma̱ra̱ga̱ ma̱ va̱,

\par }{\QB u tsu isa ta̱ aza a na o tsu tono yi.


\par }{\Q \VS{11}Ka̱shile kayaꞋinkafada ka̱ usuɓi kaꞋa,

\par }{\QB u tsu takacika ta̱ uma a gbani-gbani makyan dem.


\par }{\Q \VS{12}Ɗa baci uma a̱ kpa̱ɗa̱i kushika̱ unushi u le,

\par }{\QB Ka̱shile ki ta̱ e ku temgbe kotokobi ka̱ ni.

\par }{\QB u lapula ta̱ ɗe utan u ni.


\par }{\Q \VS{13}U foɓuso ta̱ ɗe ucanuku u kuvon u ni u tsukono,

\par }{\QB Ɗa u gisanki ayaꞋa akina a̱ ni.


\par }{\Q \VS{14}La̱na̱ tsu na uma a gbani-gbani e kusheshe a̱ɗu e le,

\par }{\QB O kufoɓuso ukuna wa atakaci kpamu a kuyaꞋan aꞋuwa.


\par }{\Q \VS{15}A̱ ga̱va̱ ta̱ kpenle ku uga̱vi,

\par }{\QB ɗa a kucikpa a̱ yikpa̱i punu.


\par }{\Q \VS{16}O foɓusokoi aza o yoku kawuya,

\par }{\QB ama ɗa ko bonoi a kaci ke le.

\par }{\QB o foɓusoi vishili, ɗanna vu bonoi a kaci ke le.


\par }{\Q \VS{17}N cikpa ta̱ Vuzavaguɗu adama afada e mejege a̱ ni,

\par }{\QB mi ta̱ a kuyaꞋan ishipa i kucikpa u Vuzavaguɗu MalaꞋimili.




\par }\PsalmChap{8}{\SH Tsugbayin tsu Ka̱shile n vuma
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi a yaꞋan vu ɗa tsu na <<Giti.>>
\par }
{\Q \VerseOne{1}Vuzavaguɗu, Vuzavaguɗu tsu,

\par }{\QB e yeve ta̱ tsugbayin tsu nu a̱ ubuta̱ dem aduniyan,

\par }{\Q avu na ucikpi u nu u yawai ɗe gaɗi,


\par }{\QB \VS{2}Muku nu nreɓu a kucikpa wu.

\par }{\Q ucikpi u nu wo okpo ta̱ mashilya a irala i nu,

\par }{\QB adama a na a shamgbatangu irala i nu,

\par }{\QB n aza a na i a kuciga kutsupa.


\par }{\Q \VS{3}Ana mi indai gaɗi,

\par }{\QB ulinga we ekiye a̱ nu,

\par }{\QB wotoi n azangata,

\par }{\QB a na vu zuwai a̱ ubuta̱ wi ida̱shi i le.


\par }{\Q \VS{4}Ɗa n danai, yayi vuma ali vi a̱ kusa̱Ꞌa̱ yi?

\par }{\QB Yayi vuma vu lima̱ ali vi a̱ kula̱na̱ yi?\XREF{}{{\XO 8:4 }{\XO{8:4
}}{\XT{Ishp 144:3; A Ib 2:6}}}


\par }{\Q \VS{5}N nannai dem, avu ɗa baci ba,

\par }{\QB babu ili i na i laꞋi vuma,

\par }{\QB ali vu nekei ni tsugbayin n ucikpi.


\par }{\Q \VS{6}Vu zuwai ni u lyaꞋa tsugono ci ili i na vu yaꞋin dem,

\par }{\QB Vu zuwai ili ra̱ka̱ yi okpoi ekiye a vuma,\XREF{}{{\XO 8:6 }{\XO{8:6
}}{\XT{1 Kor 15:27; Af 1:22; A Ib 2:8}}}


\par }{\Q \VS{7}nu nlala n anaka,

\par }{\QB nu nnama n kakamba feu,


\par }{\Q \VS{8}nu nnu n adan,

\par }{\QB ni ili i wuma i mini ra̱ka̱.


\par }{\Q \VS{9}Vuzavaguɗu, Vuzavaguɗu tsu,

\par }{\QB e yeve ta̱ tsugbayin tsu nu a̱ ubuta̱ dem aduniyan.




\par }\PsalmChap{9}{\SH Ucikpi u Ka̱shile adama afada a mayun.
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi, a yaꞋan vu ɗa tsu ka̱la̱ka̱tsu ka <<Ukpa̱ u maku ma̱ va̱.>>
\par }
{\Q \VerseOne{1}Vuzavaguɗu, mi ta̱ a kucikpa wu n ka̱ɗu ka̱ va̱ ra̱ka̱,

\par }{\QB mi ta̱ a kudansa ili i mereve i na vu yain.


\par }{\Q \VS{2}MalaꞋimili dem, mi ta̱ a kuyaꞋan ma̱za̱nga̱ adama a̱ nu.

\par }{\QB Mi ta̱ a kuyaꞋan ishipa n cikpa kula ku nu.


\par }{\Q \VS{3}Irala i va̱ i bono ta̱ n ka̱ca̱pa̱ ana ene nu,

\par }{\QB a̱ yikpa̱i ɗa a̱ kuwa̱i.


\par }{\Q \VS{4}Avu na vi kayaꞋinkafada ka usuɓi,

\par }{\QB vu da̱sa̱ngi a kakuba ko tsugono ka̱ nu.

\par }{\QB vu yaꞋin afada a na a yaꞋin mu derere.


\par }{\Q \VS{5}Vu ɓarangi uduniyan.

\par }{\QB ɗa vu unai uma a gbani-gbani,

\par }{\QB vu urai ula e le ko wannai.


\par }{\Q \VS{6}Unai irala i tsu ko wannai,

\par }{\QB vu mutsukpa̱i likuci-likuci i le,

\par }{\QB a cinukpai n ula e le gbende-gbende.


\par }{\Q \VS{7}Ama Vuzavaguɗu mogono maꞋa ko wannai,

\par }{\QB u zuwa ta̱ kakuba ko tsugono ci ni adama afada.


\par }{\Q \VS{8}Wi ta̱ a kuyaꞋanka aduniyan afada a usuɓi,

\par }{\QB a kukiɗaka uduniyan afada derere.


\par }{\Q \VS{9}Vuzavaguɗu ɗa ubuta̱ u kusheɗeku wa aza a na a takacikai,

\par }{\QB ubuta̱ u kusheɗeku u ɗa a makyan ma atakaci.


\par }{\Q \VS{10}Vuzavaguɗu, aza a na e yevei nu,

\par }{\QB i ta̱ a kuzuwa a̱ɗu e le wa̱ a̱ nu,

\par }{\QB vu tsu varuku vuza na u ta̱wa̱i wa̱ a̱ nu ba.


\par }{\Q \VS{11}Cikpai Vuzavaguɗu,

\par }{\QB vuza na wi o tsugono tsu Sihiyona,

\par }{\QB danai uduniyan ili i na u yain.


\par }{\Q \VS{12}Ka̱shile ki ta̱ a kuciɓa n aza a na i atakaci,

\par }{\QB u tsu cinukpa m ma̱shi me le ba,

\par }{\QB ama u tsu takacika ta̱ aza a na i o kudoro le.


\par }{\Q \VS{13}Vuzavaguɗu, pana asuvayali a̱ va̱,

\par }{\QB la̱na̱ tsu na irala i va̱ yi a kuyaꞋanka mu.

\par }{\QB Isa mu a̱ ubuta̱ wu ukpa̱, Vuzavaguɗu,


\par }{\Q \VS{14}adama a na n cikpa wu,

\par }{\QB e kelime ka uma a Sihiyona,

\par }{\QB ka̱ta̱ n yaꞋan ma̱za̱nga̱ adama a wishi u nu.


\par }{\Q \VS{15}Uma a̱ ga̱va̱ ta̱ kpenle, ɗa a̱ yikpa̱i punu,

\par }{\QB a dasai ayakuru e le,

\par }{\QB ɗa ene e le a̱ cila̱i punu.


\par }{\Q \VS{16}Vuzavaguɗu u zuwa ta̱ e yeve ni,

\par }{\QB a̱ ubuta̱ u kuyaꞋan ka afada a usuɓi,

\par }{\QB uma a gbani-gbani a̱ ka̱na̱i ka̱ci ke le n ka na a yaꞋin.\par }{\QS Kuvuka\par }


{\Q \VS{17}Uma a gbani-gbani i ta̱ a̱ gida̱la̱ a kubana asaun e le,

\par }{\QB ta feu nannai uduniyan u na u iwain Ka̱shile.


\par }{\Q \VS{18}Makyan dem ɗa a kucinukpa n aza na i a kuciga uɓa̱nki ba,

\par }{\QB e kupece vuza vu u unambi n kukeɗe a̱pa̱Ꞌa̱ ba, ko wannai.


\par }{\Q \VS{19}Vuzavaguɗu, ɗa̱nga̱!

\par }{\QB adama a na ka̱ta̱ uma a̱ ciya̱ ulyaꞋi wa̱ a̱ nu ba,

\par }{\QB yaꞋan a yaꞋanka uma a gbani-gbani afada e kelime ka̱ nu,


\par }{\Q \VS{20}Vuzavaguɗu, zuwa le e jeꞋeke ikyamba adama o wovon.

\par }{\QB vu zuwa le e yeve a na e le uma a ɗa koci.
\par }{\QS Kuvuka\par }




\PsalmChap{10}{\SH Ma̱shi adama uma a gbani-gbani
\par }
{\Q \VerseOne{1}Vuzavaguɗu yiɗa̱i i zuwai vu shamgbai daꞋin?

\par }{\QB Yiɗa̱i i zuwai ɗa vu sokongi ka̱ci ka̱ nu a makyan ma na ci atakaci?


\par }{\Q \VS{2}Uma a gbani-gbani i ta̱ a̱ra̱ɗi

\par }{\QB a kutakacika aza a unambi,

\par }{\QB zuwa ka gbani-gbani ka na o foɓusoi ko bono a kaci ke le.


\par }{\Q \VS{3}Uma a gbani-gbani a̱ra̱ɗi n kawuya ka na e sheshei a̱ɗu e le,

\par }{\QB aza a ulyopi a tsu shika ta̱ Vuzavaguɗu,

\par }{\QB kpamu o tsu goyo yi ta̱.


\par }{\Q \VS{4}Uma a gbani-gbani i ta̱ ugbamukaci,

\par }{\QB a tsu ciɓa n Ka̱shile ba.

\par }{\Q E kusheshe ku le dem, a tsu dana ta̱,

\par }{\QB <<Ka̱shile kilo ba.>>


\par }{\Q \VS{5}Uma a gbani-gbani a ci lyaꞋa ta̱ kelime a ili i na i a kuyaꞋan dem.

\par }{\QB E kuyeve afada a̱ Ka̱shile ba,

\par }{\QB o tsu goyo ta̱ irala i le.


\par }{\Q \VS{6}E kusheshe ku le a tsu dana ta̱,

\par }{\QB <<Kawuya ka̱ kuciya̱ tsu ba,

\par }{\QB ci tana a kutakacika ba.>>


\par }{\Q \VS{7}Una̱ u le wi ta̱ tukpa n ishikushi, n aꞋuwa n mavura,

\par }{\QB elentsu e le i ta̱ n ufa̱ka̱ u kadanshi ka gbani-gbani n kavama.


\par }{\Q \VS{8}O tsu bopo ta̱ a n likuci n wawaꞋa,

\par }{\QB una aza a babu unushi.

\par }{\Q A̱shi e le i ta̱ a̱ ubuta̱ wa aza a babu utsura.


\par }{\QB \VS{9}A tsu vana ta̱ a̱ ubuta̱ u na o bopoi tsu kawu,

\par }{\Q a kuvana aza a babu utsura,

\par }{\QB n ayakuru e le a ɗa a̱ tsu ka̱na̱ aza a babu utsura,

\par }{\QB ka̱ta̱ a laza n e le.


\par }{\Q \VS{10}A tsu dasa ta̱ aza a babu utsura e kpete le,

\par }{\QB o yotsongu le utsura ali a lyaꞋa le.


\par }{\Q \VS{11}E ci sheshe ta̱ a dana, <<Kabura Ka̱shile ba,

\par }{\QB u pala ta̱ a̱shi a̱ ni wi e kene tsu ba.>>


\par }{\Q \VS{12}Vuzavaguɗu, ta̱wa̱ vu wawa mu,

\par }{\QB Ka̱shile, ka̱ta̱ vu cinukpa n aza a na i a kutakacika ba.


\par }{\Q \VS{13}Yiɗa̱i i zuwai ɗa uma a gbani-gbani o ogoyoi Ka̱shile?

\par }{\QB Ali i e kusheshe n a danai, <<Wi a kutakacika tsu ba.>>


\par }{\Q \VS{14}Ama Vuzavaguɗu vi ta̱ e kene,

\par }{\QB vi ta̱ kpamu a̱ kula̱na̱ aza atakaci n aza a una̱mgbi u ka̱tsuma̱,

\par }{\QB a makyan dem vi ta̱ ufoɓushi vu ɓa̱nka̱.

\par }{\Q Wa̱ a̱ nu u ɗa aza a babu utsura a tsu zuwa a̱ɗu,

\par }{\QB avu ɗa vu tsu ɓa̱nka̱ mkpaꞋan.


\par }{\Q \VS{15}Jebe utsura u uma a gbani-gbani,

\par }{\QB takacika le adama a unushi u na a yaꞋin,

\par }{\QB ali uta̱ka̱ ka gbani-gbani ke le e keteshe.


\par }{\Q \VS{16}Vuzavaguɗu, mogono maꞋa ko wannai.

\par }{\QB uduniyan u na u tonoi a̱ma̱li,

\par }{\QB i ta̱ a ku una le a iɗika ya.


\par }{\Q \VS{17}Vuzavaguɗu, pana ma̱shi ma aza a babu utsura,

\par }{\QB pana avasa e le, vu neke le utsura u ka̱ɗu.


\par }{\Q \VS{18}Vu pana ta̱ ma̱shi ma mkpaꞋan n aza na i n utsura ba,

\par }{\QB vu yaꞋanka le afada a usuɓi,

\par }{\QB adama a na ka̱ta̱ uma o doku e neke le wovon ba.




\par }\PsalmChap{11}{\SH Ku zuwa ku ka̱ɗu u Vuzavaguɗu
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi.
\par }
{\PP \VerseOne{1}Vuzavaguɗu ɗa ubuta̱ u kusheɗeku u va̱,

\par }{\QB adama a̱ n yiɗa̱i va ku dana mu:

\par }{\QB <<Imkpa tsu manunu a kubana a nsasan,


\par }{\Q \VS{2}Uma a gbani-gbani a lapula ta̱ utan u le,

\par }{\QB kpamu a gisangi ayaꞋa e le,

\par }{\QB adama a na a tawa uma a̱ ma̱riki punu a̱ ka̱yimbi.


\par }{\Q \VS{3}Aza a usuɓi i a kufuɗa kuyaꞋan ili ba,

\par }{\QB Ɗa baci ili dem i na̱mgba̱i.>>


\par }{\Q \VS{4}Vuzavaguɗu wi ta̱ A̱Ꞌisa̱ a gbayin a ciɗa a̱ ni,

\par }{\QB kakuba ko tsugono ci ni ki ta̱ ɗe gaɗi.

\par }{\Q a̱shi a̱ ni a kindana uma a̱ ubuta̱ dem,

\par }{\Q a̱ kula̱na̱ ili i na uma i a kuyaꞋan dem.


\par }{\Q \VS{5}Vuzavaguɗu u tsu kondo ta̱ vuza vu usuɓi,

\par }{\QB n vuza gbani-gbani,

\par }{\QB u tsu iwan ta̱ aza a na a cigai kawuya,


\par }{\Q \VS{6}Wi ta̱ a̱ kusuku akina n Farinwuta,

\par }{\QB u uma a gbani-gbani,

\par }{\QB wunla̱i wu usuɗukpi u ɗa u ko okpo upecu u le.


\par }{\Q \VS{7}Adama a na Vuzavaguɗu vuza vu usuɓi ɗa,

\par }{\QB u ciga ta̱ ulinga wu usuɓi,

\par }{\QB uma a usuɓi i ta̱ e kene a̱shi a̱ ni.




\par }\PsalmChap{12}{\SH Avasa a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi, a yaꞋan vu ɗa tsu ka̱la̱ka̱tsu ka<<Shiminitu>>
\par }
{\Q \VerseOne{1}Wawa tsu Vuzavaguɗu,

\par }{\QB babu aza a̱ ma̱riki a na a buwai tsu Ka̱shile,

\par }{\QB aza a usuɓi o kotso ta̱ a̱ ka̱tsuma̱ ka aduniyan.


\par }{\Q \VS{2}Yaba dem a kuyaꞋanka toku aꞋuwa,

\par }{\QB o modoronoi n una̱ wa singai.


\par }{\Q \VS{3}Vuzavaguɗu, zuwa elentsu aza o modoruko a paɗa bini,

\par }{\QB vu zuwa una̱ wa aza a̱ra̱ɗi u paɗa bini.


\par }{\Q \VS{4}Aza a na a tsu dana, <<Ci ta̱ a̱ kuciya̱ ulyaꞋi n elentsu a̱ tsu,

\par }{\QB ci ta̱ a kudansa ili i na tsu cigai,

\par }{\QB yayi u kusa̱nka̱ tsu?>>


\par }{\Q \VS{5}Vuzavaguɗu u danai,

\par }{\QB <<Mi ta̱ a̱ kuta̱wa̱ gogo na,

\par }{\QB adama a na i ta̱ o kudoro aza a unambi.

\par }{\QB aza a na a takacikai kpamu a̱ yura̱ adama atakaci.

\par }{\QB Mi ta̱ e kuneke le ida̱shi i ma̱ta̱na̱ i na i a̱ kula̱nsa̱.>>


\par }{\Q \VS{6}Kadanshi ka Vuzavaguɗu ki ta̱ ciɗa,

\par }{\QB kadanshi ka̱ ni ki ta̱ tsa azurufa koci,

\par }{\QB azurufa a na a̱ luwa̱i n akina ali kucindere.


\par }{\Q \VS{7}Vuzavaguɗu ere tsu,

\par }{\QB ere tsu ekiye a uma a gbani-gbani,

\par }{\QB vu ere tsu ko wannai


\par }{\Q \VS{8}Adama a na uma a gbani-gbani i ta̱ lo a̱ kuka̱ra̱Ꞌa̱ a̱ ubuta̱ dem,

\par }{\Q a kucikpa ili i na yi i gbani-gbani.




\par }\PsalmChap{13}{\SH Avasa a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi.
\par }
{\Q \VerseOne{1}Vuzavaguɗu, ali n wannai ɗai va kucinukpa nu mpa?

\par }{\QB Ali n wannai ɗai va ku sokongu ku mu a̱shi a̱ nu?

\par }{\QB Ali ko wannai ɗa?


\par }{\Q \VS{2}Ali n wannai ɗai n kugbama asuvu n atakaci a nampa?

\par }{\QB Kanna dem o kuyongo n una̱mgbi u ka̱tsuma̱.

\par }{\QB Ali wannai ɗai irala i va̱ i kuka̱na̱ kuciya̱ ulyaꞋi?


\par }{\Q \VS{3}Indana mu Vuzavaguɗu Ka̱shile ka̱ va̱,

\par }{\QB zuwa mu n yongo n wuma,

\par }{\QB ka̱ta̱ vu ka̱sukpa̱ mu n kuwa̱ ba.


\par }{\Q \VS{4}Ka̱ta̱ vu ka̱sukpa̱ irala i va̱ a dana,

\par }{\QB <<Ci lyaꞋa ta̱ kelime ka̱ ni.>>

\par }{\Q Ka̱ta̱ vu ka̱sukpa̱ a yaꞋan ma̱za̱nga̱,

\par }{\QB adama a uyikpi u va̱ ba.


\par }{\Q \VS{5}Ama mpa n neke ta̱ ka̱ɗu ka̱ va̱,

\par }{\QB a ucigi u nu u na u tsu sabaꞋa ba.

\par }{\Q ka̱ɗu ka̱ va̱ ki ta̱ m ma̱za̱nga̱

\par }{\QB adama a na vu isa mu ta̱.


\par }{\Q \VS{6}Mi ta̱ a kuyaꞋan ishipa, u Vuzavaguɗu,

\par }{\QB adama a kasingai ka na wi a kuyaꞋanka mu.




\par }\PsalmChap{14}{\SH Kagbanigbani ka uma n tsulau tsu le
\par }
{\R (Ishp 53:1-6)

\par }{\D Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi.
\par }
{\Q \VerseOne{1}Alau a tsu dansa ta̱ a̱ɗu e le,

\par }{\QB <<Babu Ka̱shile.>>

\par }{\Q A̱ na̱mgba̱ ta̱ ra̱ka̱ vu le, ulinga u le ili yi unata i ɗa,

\par }{\QB babu vuza na u ci yaꞋan ili i na yi derere.\XREF{}{{\XO 14:1 }{\XO{14:1
}}{\XT{Ishp 10:4}}}


\par }{\Q \VS{2}Vuzavaguɗu wu indanai uma ɗe gaɗi,

\par }{\Q we ene ko aza e kuyeve i ta̱ punu,

\par }{\QB vuza a na wi a̱ kula̱nsa̱ u yeve Ka̱shile.


\par }{\Q \VS{3}Ra̱ka̱ vi le a̱ ka̱sukpa̱ ta̱ uye,

\par }{\QB dem vi le a̱ puwa̱nka̱ ta̱,

\par }{\QB babu vuza na wi a kuyaꞋan ka̱ ma̱riki,

\par }{\QB ko vuza te.


\par }{\Q \VS{4}Ko i n kuyeve ba?

\par }{\QB Aza a na i kuyaꞋan ka gbani-gbani ka,

\par }{\QB i n kuyeve ba?

\par }{\Q A tsu takuma ta̱ uma tsu boroji,

\par }{\QB kpamu a ci yaꞋan avasa u Vuzavaguɗu ba.


\par }{\Q \VS{5}Ama a̱ rikpa̱ ta̱ adama o wovon,

\par }{\QB adama a na Ka̱shile ki ta̱ koɓolo n uma a usuɓi.


\par }{\Q \VS{6}A̱ɗa̱ uma a gbani-gbani,

\par }{\QB i tsu la̱nga̱sa̱ ta̱ ulinga wa aza a unambi,

\par }{\QB ama Vuzavaguɗu ɗa ubuta̱ u kusheɗeku u le.


\par }{\Q \VS{7}Ishi baci a dana wishi wi Isaraila,

\par }{\QB wu uta̱ ta̱ a Sihiyona.

\par }{\Q ayin ana Vuzavaguɗu u bonokoi uma a̱ ni una̱singai u le,

\par }{\QB ntsukaya n Yakubu mi ta̱ a kuyaꞋan ma̱za̱nga̱.

\par }{\QB aza a Israila a pana u yoꞋo.




\par }\PsalmChap{15}{\SH Aza a na i a̱ idashi a kusan ku ciɗa ku Ka̱shile
\par }
{\D Vishipa vu Dawuda.
\par }
{\Q \VerseOne{1}Vuzavaguɗu,

\par }{\QB yayi u ku uwa a̱ Ma̱va̱li mo oɓolo ma̱ nu?

\par }{\Q Yayi u kuda̱sa̱ngu a Sihiyona,

\par }{\QB kusan ku ciɗa?


\par }{\Q \VS{2}Sai vuza na wi a kuyaꞋan kamayu,

\par }{\QB vuza na wi a kuyaꞋan ili yi usuɓi,

\par }{\Q vuza na kpamu wi a kudansa kamayu

\par }{\QB a̱ ka̱ɗu ka̱ni,


\par }{\Q \VS{3}Vuza na u tsu la̱nga̱sa̱ kula ku vuza yoku ba,

\par }{\QB Vuza na u ci yaꞋanka a̱ja̱Ꞌa̱ a̱ ni ka gbani-gbani ba,

\par }{\QB ko u yaꞋan kadanshi ka gbani-gbani

\par }{\QB adama vuza na i a̱ ida̱shi ɗeɗevu ba.


\par }{\Q \VS{4}Vuza na u tsu goyo aza a na Ka̱shile ka inwai,

\par }{\QB ama u tsu neke ta̱ tsugbayin wa aza na o kutono Vuzavaguɗu.

\par }{\QB U tsu shatangu ta̱ uzuwakpani u ni,

\par }{\QB ko niniɗai baci ka yaꞋin,


\par }{\Q \VS{5}Vuza na u tsu neke okopu babu kodokpotsu,

\par }{\QB u ci isa kalyaꞋa adama a na wo okpo magan ma aꞋuwa,

\par }{\QB u vuza babu unushi ba.

\par }{\QB Vuza na baci u yaꞋin nannai wi ta̱ a kushamgba mayin ko wannai.




\par }\PsalmChap{16}{\SH Kuzuwa ka̱ɗu u Vuzavaguɗu
\par }
{\D Vishipa vu Dawuda.
\par }
{\PP \VerseOne{1}Ere mu Ka̱shile,

\par }{\QB adama a na avu ɗa ubuta̱ u kusheɗeku u va̱.


\par }{\Q \VS{2}Ɗa n danai Vuzavaguɗu,

\par }{\QB <<Avu ɗa Vuzavaguɗu vu va̱,

\par }{\QB ili i singai i na mi n i ɗa ra̱ka̱, wa̱ a̱ nu u ɗa yi uta̱i.>>


\par }{\Q \VS{3}Adama aza a ciɗa a iɗika ya,

\par }{\QB ele ɗa i n tsugbayin,

\par }{\QB ele ɗa a zuwai mu ma̱za̱nga̱.


\par }{\Q \VS{4}Aza a na a zagbai o tono a̱ma̱li o yoku,

\par }{\QB o tsu ronoko ta̱ ka̱ci ka̱ le atakaci ka̱u.

\par }{\Q Mi o kuɓolongu n e le,

\par }{\QB a̱ ubuta̱ u kuyaꞋan ka alyuka ba.

\par }{\QB Mi a kucikpa a̱ma̱li e le ba.

\VS{5}Vuzavaguɗu avu ɗa ili i na mi n i ɗa koci,

\par }{\QB avu ɗa vu nekei mu ili i na n cigai dem,

\par }{\QB wuma u va̱ wi ta̱ ekiye a̱ nu.

\VS{6}KuneꞋe ku na vu yaꞋankai mu,

\par }{\QB ki ta̱ n ugain ka̱u,

\par }{\QB mayun ku singai ku ɗa.

\VS{7}N cikpa ta̱ Vuzavaguɗu, a na wi o kutono nu mpa,

\par }{\QB n kayin kpamu ka̱ɗu ka̱ va̱ ke ci neke mu ta̱ kadanshi.


\par }{\Q \VS{8}N yeve ta̱ makyan dem Vuzavaguɗu wi ta̱ nu mpa.

\par }{\QB Adama a na wi ta̱ e kukiye ku singai ku va̱,

\par }{\QB mi a̱ kurikpa̱ ba.

\VS{9}Adama a nannai ka̱ɗu ka̱ va̱ ki ta̱ m ma̱za̱nga̱,

\par }{\QB wuma u va̱ kpamu wi ta̱ a̱ ma̱za̱nga̱,

\par }{\QB ikyamba i va̱ feu yi ta̱ a kuyongo babu koyoku.


\par }{\Q \VS{10}Adama a na va̱ ku ka̱sukpa̱ mu,

\par }{\QB n yongo a kasaun ba,

\par }{\QB ko vu ka̱sukpa̱ vuza vu usuɓi u shama ba.\XREF{}{{\XO 16:10 }{\XO{16:10
}}{\XT{Azu 13:35}}}


\par }{\Q \VS{11}Vi ta̱ a̱ ku yotsongu mu uye,

\par }{\QB uye u na u kubana a̱ ubuta̱ u wuma,

\par }{\Q kuyongo ku nu koɓolo nu mpa ili i ma̱za̱nga̱ i ɗa,

\par }{\QB ida̱shi e kukiye ku usingai ku nu,

\par }{\QB uyoꞋo u ɗa ko wannai.




\par }\PsalmChap{17}{\SH Ma̱shi ma vuza vu babu unushi
\par }
{\D Avasa a Dawuda.
\par }
{\Q \VerseOne{1}Vuzavaguɗu pana ufolu u va̱ a̱ kula̱nsa̱ kamayun,

\par }{\QB pana ma̱shi ma̱ va̱, ma̱ kula̱nsa̱ uɓa̱nki.

\par }{\QB Zuwa atsuvu vu pana avasa a̱ va̱,

\par }{\QB adama a na mpa vuza va aꞋuwa ɗa ba.


\par }{\Q \VS{2}YaꞋan afada a na va kuyaꞋan o yotsongu mi ta̱ n usuɓi,

\par }{\QB adama a na vi yeve ta̱ ili i na yi derere.


\par }{\Q \VS{3}Vu la̱na̱ baci ka̱ɗu ka̱ va̱,

\par }{\QB ɗa vu ta̱wa̱i wa̱ a̱ va̱ n kayin,

\par }{\QB vu kondo mu ba ci,

\par }{\QB vi a kuciya̱ ili i gbani-gbani wa̱ a̱ va̱ ba,

\par }{\QB n sheshe ta̱ a̱ ka̱ɗu ka̱ va̱ una̱ uva̱ wi a ku nusaka wu ba.


\par }{\Q \VS{4}Tsu na uma o yoku a ci yaꞋan,

\par }{\QB mpa n tono ta̱ kadanshi ka̱ nu,

\par }{\QB n tono uye u uma a kavama ba.


\par }{\Q \VS{5}Ene a̱ va̱ i ta̱ o kutono uye u nu makyan dem,

\par }{\QB n saꞋwa kukatsukpa ba.


\par }{\Q \VS{6}N yaꞋan ta̱ avasa wa̱ a̱ nu Ka̱shile,

\par }{\QB adama a na avu vu tsu ushuku mu ta̱,

\par }{\Q zuwa atsuvu vu pana avasa a̱ va̱.


\par }{\Q \VS{7}Yotsongu ucigi u mereve u nu,

\par }{\QB ucigi u nu u na u tsu sabaꞋa ba,

\par }{\Q avu ɗa vu tsu isa aza a na i a̱ kula̱nsa̱ ubuta̱ u kusheɗeku,

\par }{\QB aza a na i a̱ kula̱nsa̱ ubuta̱ u kusheɗeku e kukiye ku usingai ku nu,

\par }{\QB a̱ ubuta̱ wi irala i le.


\par }{\Q \VS{8}Ere mu tsu maku ma̱ ka̱shi,

\par }{\QB sokongu mu a ɗaka ve evelyu a̱ nu,


\par }{\Q \VS{9}wa aza a gbani-gbani a na a cigai ku una mu,

\par }{\QB n irala i va̱ aza a na i uka̱ra̱Ꞌi nu mpa.


\par }{\Q \VS{10}I na asuvayali a̱ɗu e le ba,

\par }{\QB una̱ u le sai kadanshi ka̱ a̱ra̱ɗi.


\par }{\Q \VS{11}Gogo na i ta̱ uka̱ra̱Ꞌi nu mpa a̱ ubuta̱ u na n vadalukpai dem,

\par }{\QB a̱ kula̱nsa̱ ka̱ba̱nga̱ adama a na o polo mu a iɗika.


\par }{\Q \VS{12}Ana ikawu a̱ kula̱nsa̱ mu adama a na a sazasa,

\par }{\Q a na ikawu yi utsura,

\par }{\QB a kuvana a̱ ubuta̱ u na i ubopi.


\par }{\Q \VS{13}Ta̱wa̱, Vuzavaguɗu vu yaꞋan kuvon n irala i va̱, vu lyaꞋa le,

\par }{\QB vu isa mu n kotokobi ka̱ nu wa aza a gbani-gbani.

\VS{14}Vuzavaguɗu, isa mu n kukiye ku nu a icuꞋu i uma a nanlo,

\par }{\QB isa mu a̱ ubuta̱ u uma aduniyan a nampa,

\par }{\QB a na i n ili i na a cigai dem,

\par }{\Q takacika le n ili i na vu zuwakai le,

\par }{\QB ya muku n le feu n takacika,

\par }{\QB ali a kubana a n tsukaya n le.


\par }{\Q \VS{15}Mi ta̱ e kene wu, adama a na mpa vuza vu usuɓi ɗa,

\par }{\QB ɗa baci n jimgbai dem n ci yaꞋan ta̱ ma̱za̱nga̱ adama a na vi ta̱ koɓolo nu mpa.




\par }\PsalmChap{18}{\SH Vishipa vu ulyaꞋi vu Dawuda
\par }
{\R (2 Sam 22:1-51)

\par }{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}N ciga wu ta̱ Vuzavaguɗu,

\par }{\QB avu ɗa utsura u va̱.


\par }{\Q \VS{2}Vuzavaguɗu, avu ɗa katali ke kusheɗeku ka̱ va̱, mashilya ma̱ va̱ n kishi ka̱ va̱,

\par }{\QB Ka̱shile kaꞋa katali ke kusheɗeku ka̱ va̱, wa̱ a̱ ni u ɗa n tsu sheɗeku.

\par }{\QB ma̱ra̱ga̱ ma̱ va̱ n kishi ka̱ va̱,

\par }{\QB ubuta̱ u kusheɗeku u va̱ kpamu.


\par }{\Q \VS{3}N tsu ɗeke ta̱ Vuzavaguɗu,

\par }{\QB a̱yi na u yotsoi kucikpa,

\par }{\QB kpamu u tsu wawa mu ta̱ ekiye a irala i va̱.


\par }{\Q \VS{4}Ukpa̱ u shiya mu ta̱ kpankpaꞋan n awin a̱ ni,

\par }{\QB ka gbani-gbani ka aya ta̱ ali ka laꞋi utsura u va̱.


\par }{\Q \VS{5}Kasaun ka shiya mu ta̱ n awin a̱ ni,

\par }{\QB ukpa̱ u zuwaka mu ta̱ maza.


\par }{\Q \VS{6}A̱ ka̱tsuma̱ ka atakaci a̱ va̱, n ɗeke ta̱ Vuzavaguɗu,

\par }{\QB N ɗeke ta̱ Ka̱shile ka̱ va̱ adama a̱ kula̱nsa̱ uɓa̱nki,

\par }{\Q A̱Ꞌisa̱ a gbayin a̱ ni u panai ka̱la̱ka̱tsu ka̱ va̱,

\par }{\QB ma̱shi ma̱ va̱ ma uwa ta̱ atsuvu a̱ ni.


\par }{\Q \VS{7}Aduniyan ejeꞋi ali a̱ gba̱ɗa̱i,

\par }{\QB ɗa a̱miꞋin a nsasan ejeꞋi ɗa a̱ gba̱ɗa̱i,

\par }{\QB adama a wupa u Ka̱shile.


\par }{\Q \VS{8}Ka̱nga̱ ka̱ ka̱na̱i ku uta̱ a̱ vunu vi ni,

\par }{\QB melentsu ma akina n a̱ga̱ruwa̱shi a̱ ku uta̱ una̱ u ni,


\par }{\Q \VS{9}U ɓa̱yuwa̱i gaɗi, ɗa u cipa̱i a iɗika,

\par }{\QB eleshu a̱ lima̱ ka̱u a ɗaka vu ene a̱ ni.


\par }{\Q \VS{10}U kumbai gaɗi ve evelyu i Corobi u imkpai,

\par }{\QB a̱ kucipa̱ n ilaɗi.


\par }{\Q \VS{11}U zuwai ka̱yimbi ko okpoi kapalatsu ka̱ ni,

\par }{\QB u sheɗeki eleshu a̱ lima̱.


\par }{\Q \VS{12}Ɗa ulaɗi wu uta̱i eleshu a̱ ni,

\par }{\QB ɗa mini ma atali n melentsu ma akina,

\par }{\QB uta̱i e kelime ka̱ ni.


\par }{\Q \VS{13}Vuzavaguɗu u lapai ɗe kakpanga gaɗi,

\par }{\QB ɗa a panai ka̱la̱ka̱tsu ka MalaꞋimili.


\par }{\Q \VS{14}U tawai ayaꞋa a̱ ni, u wacuwai irala ni,

\par }{\QB n ulaɗi u ni u ɗa u lokoi le.


\par }{\Q \VS{15}A palukpai kumiꞋi ku mala e keteshe,

\par }{\QB kumiꞋi ka aduniyan ku uta̱i e keteshe,

\par }{\Q ana vu ɓarangi irala i va̱, Vuzavaguɗu,

\par }{\QB ana kpamu vu ɓarangi le n wupa.


\par }{\Q \VS{16}Vuzavaguɗu u ba̱rukpa̱i kukiye ku ni ɗe gaɗi u ɗikai mu,

\par }{\QB wu utuka̱i mu a̱ mini mu uga̱vi.


\par }{\Q \VS{17}Wu isa mu ekiye a irala i va̱ yi utsura,

\par }{\QB n wa aza a na o kovoi mu,

\par }{\QB adama a na a laꞋa ta̱ utsura u va̱.


\par }{\Q \VS{18}A kanna ka atakaci a̱ va̱, ɗa a̱ ta̱wa̱i a̱ shilika̱i nu mpa,

\par }{\QB ama ɗa vuzavaguɗu u wawai mu.


\par }{\Q \VS{19}Wu utuka̱i mu a̱ ka̱tsuma̱ ka atakaci,

\par }{\QB ɗa wi isai mu adama a na wi ta̱ a kupana uyoꞋo u va̱.


\par }{\Q \VS{20}Vuzavaguɗu u tsu tsupa mu ta̱, adama a na mpa vuza vu usuɓi ɗa,

\par }{\QB ɗa u zuwakai mu una̱singai adama a usuɓi u va̱.


\par }{\Q \VS{21}N tono ta̱ uye u Vuzavaguɗu, n ka̱sukpa̱ Vuzaguɗu Ka̱shile ka̱ va̱, adama a kuyaꞋan ka gbani-gbani ba.


\par }{\Q \VS{22}N tono ta̱ wila̱ u ni ra̱ka̱,

\par }{\QB n kpa̱ɗa̱ kutono ili i na u dansai ba.


\par }{\Q \VS{23}Ɗa mo okpoi vuza vu babu unushi a̱ ubuta̱ ni.

\par }{\QB Ɗa kpamu me erei ka̱ci ka̱ va̱ a̱ ubuta̱ u kuyaꞋan unushi.


\par }{\Q \VS{24}Adama a nannai ɗa Vuzavaguɗu u nekei mu katsupu adama a usuɓi u va̱,

\par }{\QB adama a na u yeve ta̱ mi na unushi a̱ ni ba.


\par }{\Q \VS{25}Vuzavaguɗu avu vuza vu uneki u ka̱ɗu ɗa, wa aza a na e nekei u a̱ɗu,

\par }{\QB vuza vu ma̱riki ɗa kpamu wa aza a̱ ma̱riki.


\par }{\Q \VS{26}Wa aza a̱ɗu a ciɗa, vu tsu yotsongu le ta̱ vi ta̱ ciɗa,

\par }{\QB ama vi ta̱ a tsurala n aza a ka gbani-gbani.


\par }{\Q \VS{27}Vu tsu isa ta̱ aza a na o goyoi ka̱ci ka̱ le,

\par }{\QB ama vu tsu goyo ta̱ aza a̱ra̱ɗi.


\par }{\Q \VS{28}Vuzavaguɗu, avu ɗa vu tsu neke mu kutashi,

\par }{\QB avu ɗa vu lokoi ka̱yimbi ka̱ va̱.


\par }{\Q \VS{29}N utsura u nu, mi ta̱ a ku una ka̱tsura̱ ko osoji,

\par }{\QB n utsura u Ka̱shile ka̱ va̱ mi ta̱ a kupasa mashilya dem.


\par }{\Q \VS{30}Uye u Ka̱shile wi ta̱ derere,

\par }{\QB uzuwakpani u Vuzavaguɗu mayun ɗa.

\par }{\QB a̱yi ma̱ra̱ga̱ maꞋa wa aza a na e sheɗeki wa̱ a̱ ni.


\par }{\Q \VS{31}Vuzavaguɗu koci, a̱yi ɗa Ka̱shile,

\par }{\QB Ka̱shile kaꞋa koci ubuta̱ u kusheɗeku u tsu.


\par }{\Q \VS{32}A̱yi ɗa Ka̱shile ka na ke ci neke mu utsura u ka̱ɗu,

\par }{\QB u tsu ere mu ta̱ a uye wu nwalu n va̱.


\par }{\Q \VS{33}U tsu zuwa mu ta̱ n wala n ilaɗi ko ma̱ta̱ɗa̱,

\par }{\QB tsu mesheun e kere mu a gaɗi vu nsasan.


\par }{\Q \VS{34}U tsu gbara mu adama o kuvon,

\par }{\QB ciya̱ n fuɗa kuyaꞋan ulinga n utan u viyum vi shili.


\par }{\Q \VS{35}Vuzavaguɗu vu ere mu ta̱, ɗa vu isai mu,

\par }{\QB mo okpoi vuzagbayin, adama a na vu la̱na̱ mu ta̱,

\par }{\QB utsura u nu kpamu we erei mu,


\par }{\Q \VS{36}Vu zuwa mu ta̱ a̱ ubuta̱ u na wi n ma̱ta̱ɗa̱ ba,

\par }{\QB n saꞋwa kuyikpa̱ ba.


\par }{\Q \VS{37}N guvai irala i va̱ ali n remei le,

\par }{\QB mi a kushamgba ba sai mu una le ra̱ka̱.


\par }{\Q \VS{38}Ɗa n lapai le ali a iɗika, a fuɗa a̱ ɗa̱nga̱ ba,

\par }{\QB a̱ yikpa̱i a ɗaka vu ene a̱ va̱.


\par }{\Q \VS{39}Avu ɗa vu nekei mu utsura u kuyaꞋan kuvon,

\par }{\QB vu zuwai irala i va̱ a ɗaka vu va̱.


\par }{\Q \VS{40}Vu zuwai irala i va̱ a kpatalai a sumai,

\par }{\QB ɗa mu unai aza a na i a tsurala nu mpa.


\par }{\Q \VS{41}A̱ shika̱i, ama babu vuza na wa ku isa le,

\par }{\QB e ɗekei Vuzavaguɗu, ama ɗa u kpa̱ɗa̱i ku ushuku le.


\par }{\Q \VS{42}Ɗa n lapai le luɓa̱ luɓa̱ ali okpoi tsu kubuta̱,

\par }{\QB n dasai le tsu kolyoꞋo ku uye.


\par }{\Q \VS{43}Vu isai mu a̱ ubuta̱ wa aza a ugbamiwasuvu,

\par }{\QB vu zuwai mu mo okpo vuza vu kelime vu uduniyan,

\par }{\QB uma a na n saꞋwai kuyeve ba,

\par }{\QB okpoi aza a ulinga a̱ va̱.


\par }{\Q \VS{44}Ɗa baci a panai ukuna u va̱,

\par }{\QB o tsu tono mu ta̱.

\par }{\QB Omoci a̱ kuta̱wa̱ n e nekei mu tsugbayin,


\par }{\Q \VS{45}a nambai utsura u ka̱ɗu,

\par }{\QB n kujeꞋe ki ikyamba ɗa a̱ uta̱i a̱ ubuta̱ u na e sheɗeki.


\par }{\Q \VS{46}Vuzavaguɗu wi ta̱ n wuma, una̱singai u katali ke kusheɗeku ka̱ va̱,

\par }{\QB ucikpi a kubana a̱ Ka̱shile kishi ka̱ va̱.


\par }{\Q \VS{47}A̱yi ɗa Ka̱shile ka na ka kutsupaka mu,

\par }{\QB a̱yi ɗa u zuwai uduniya wo okpoi ɗaka vu va̱,


\par }{\QB \VS{48}u tsu isa mu ta̱ e kiye a irala i va̱.

\par }{\Q u tsu neke mu ta̱ tsugbayin a̱ ubuta̱ wi irala i va̱,

\par }{\QB u tsu isa mu ta̱ ekiye a uma a kavama.


\par }{\Q \VS{49}Adama a nannai, Vuzavaguɗu,

\par }{\QB mi ta̱ a kucikpa wu a̱ ka̱tsuma̱ ku uduniyan,

\par }{\QB mi ta̱ a kuyaꞋan ishipa n cikpa kula ku nu.


\par }{\Q \VS{50}Makyan dem Ka̱shile ke ci neke ta̱ mogono ma na u zagbai ulyaꞋi,

\par }{\QB u tsu yotsongu ta̱ ucigi u na u tsu sabaꞋa ba u mazagbi ma̱ ni,

\par }{\QB u Dawuda nu ntsukaya n ni ko wannai.




\par }\PsalmChap{19}{\SH Ulinga u Ka̱shile n afada a̱ ni
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}La̱na̱ biꞋi tsu na gaɗi a̱da̱nga̱shile i a kusala tsugbayin tsu Ka̱shile,

\par }{\QB la̱na̱ biꞋi kpamu tsu na eleshu i o kuyotsongu ulinga u na u yaꞋin e keteshe.


\par }{\Q \VS{2}Kanna dem ka tsu dana ta̱ kanna ke ire tsugbayin ci ni,

\par }{\QB kayin dem ko tsu tonuko ta̱ kayin ke ire kuyeve ku ni.


\par }{\Q \VS{3}Babu ka̱la̱ka̱tsu ko kadanshi ka na a dansai,

\par }{\QB babu ka̱la̱ka̱tsu ka na a panai.


\par }{\Q \VS{4}Ama akaka e le a̱ ka̱ra̱Ꞌa̱ ta̱ aduniyan dem,

\par }{\QB kadanshi ke le ka̱ ka̱ra̱Ꞌa̱ ta̱ a̱ ubuta̱ dem aduniyan.\XREF{}{{\XO 19:4 }{\XO{19:4
}}{\XT{Rom 10:18}}}

\par }{\Q Ka̱shile ka yaꞋanka ta̱ kanna kpaꞋa ɗe gaɗi,


\par }{\QB \VS{5}Kuta̱ ku kanna ki ta̱ tsu vali vu savu a̱ ku uta̱ a̱ kunu ku ni,

\par }{\QB n ma̱za̱nga̱ tsu vuza vu na u ciya̱i ulyaꞋi a ugulani u malamanai.


\par }{\Q \VS{6}U tsu uta̱ ta̱ a uteku wa̱ a̱da̱nga̱shile,

\par }{\QB ka̱ta̱ u ka̱ra̱Ꞌa̱ a kubana a kapashi ka nan ɗe,

\par }{\QB ko ili i kusheɗeku adama a usuɗukpi u ni ba.


\par }{\Q \VS{7}Wila̱ u Vuzavaguɗu wi ta̱ derere,

\par }{\QB u tsu bonoko ta̱ wuma u savu.

\par }{\Q Kadanshi ka Vuzavaguɗu ili i kutono i ɗa,

\par }{\QB ke tsu neke ta̱ kuyeve u vuza na wi n kuyeve ba.


\par }{\Q \VS{8}Wila̱ u Vuzavaguɗu wi ta̱ mejege,

\par }{\QB u tsu tuka̱ ta̱ m ma̱za̱nga̱ a̱ ka̱ɗu.

\par }{\Q Kadanshi ka Vuzavaguɗu,

\par }{\QB ki n kadama ke kuyeve ba,

\par }{\QB ka tsu zuwa ta̱ ka̱ɗu kuyeve.


\par }{\Q \VS{9}Wovon u Vuzavaguɗu u tsu zuwa ta̱ ka̱ɗu ko yongo ciɗa ko wannai.

\par }{\Q Wila̱ u Vuzavaguɗu mayun ɗa,

\par }{\QB makyan dem wi ta̱ mejege.


\par }{\Q \VS{10}U laꞋa ta̱ azanariya ugaꞋin,

\par }{\QB ali a laꞋi azanariya a na a̱ luwa̱i koci,

\par }{\Q a laꞋa ta̱ ishigi uyoꞋo,

\par }{\QB ali a laꞋi ishigi i na a pishai.


\par }{\Q \VS{11}We e le u ɗa kagbashi ka̱ nu ka̱ tsu ciya̱ odoki,

\par }{\QB kutono ku wila̱ ki ta̱ n katsupu ka̱ a̱bunda̱i.


\par }{\Q \VS{12}Yayi u kuyeve unushi u ni?

\par }{\QB Cinukpaka mu unushi u na n yevei n e le ba.


\par }{\Q \VS{13}Ere mu ka̱ta̱ n yaꞋan unushi wu ucigi u ka̱ɗu ba,

\par }{\QB ka̱ta̱ vu ka̱sukpa̱ lyaꞋaka mu tsugono ba.

\par }{\Q Ta m ko okpo vuza vu babu unushi nannai,

\par }{\QB ka̱ta̱ n laꞋaka n kuyaꞋan ka gbani-gbani.


\par }{\Q \VS{14}YaꞋan kadanshi ka̱ va̱ n kusheshe ku va̱,

\par }{\QB ko okpo ili i ku isa wa̱ a̱ nu,

\par }{\QB Vuzavaguɗu, ubuta̱ u kusheɗeku u va̱ n ka̱shibi ka̱ va̱.




\par }\PsalmChap{20}{\SH Avasa a̱ kula̱nsa̱ ulyaꞋi
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}YaꞋan Vuzavaguɗu wu ushuku wu a ayin atakaci,

\par }{\QB yaꞋan kula ku Ka̱shile ka Yakubu ke ere wu,


\par }{\Q \VS{2}YaꞋan u suꞋuku n uɓa̱nki ɗe a̱ ubuta̱ u ciɗa u ni,

\par }{\QB ka̱ta̱ u zuwaka wu kukiye a Sihiyona.


\par }{\Q \VS{3}YaꞋan u ciɓa n alyuka a̱ nu ra̱ka̱,

\par }{\QB ka̱ta̱ kpamu u pana uyoꞋo u kuneꞋe ku kusongu ku nu.
\par }{\QS Kuvuka\par }


{\Q \VS{4}YaꞋan u neke wu ili i na ka̱ɗu ka̱ nu ka cigai dem,

\par }{\QB ka̱ta̱ u zuwa vu lyaꞋa kelime n ili i na vu sheshei kuyaꞋan dem.


\par }{\Q \VS{5}A̱tsu ci ta̱ a kuyaꞋan yoroli i ma̱za̱nga̱ adama a ulyaꞋi u kelime u nu,

\par }{\QB ci yaꞋan ka̱ɗiva̱ adama a ulyaꞋi u kelime u nu,

\par }{\Q n kucikpa ku Vuzavaguɗu Ka̱shile ka̱ tsu.

\par }{\QB Ka̱shile ka isa ta̱ ufolu u nu.


\par }{\Q \VS{6}Gogo na n yeve ta̱ Vuzavaguɗu u tsu ere ta̱ mogono ma na u zagbai,

\par }{\QB u tsu ushuki yi ta̱ ɗe gaɗi a̱ ubuta̱ u ciɗa u ni,

\par }{\QB n utsura u gbayin u ni u ɗa u tsu zuwa yi u lyaꞋa kelime.


\par }{\Q \VS{7}Aza o yoku a tsu zuwa ta̱ a̱ɗu e le wu ekeke odoku e le.

\par }{\QB aza o yoku wu odoku e le

\par }{\QB Ama a̱tsu tsu zuwa ta̱ a̱ɗu a̱ tsu u Vuzavaguɗu Ka̱shile ka̱ tsu.


\par }{\Q \VS{8}IcuꞋu i uma a nanlo i ta̱ a̱ kuta̱ɗa̱tsa̱ a̱ yikpa̱,

\par }{\QB ama a̱ tsu ci ta̱ a̱ kuɗa̱nga̱ ci shamgba n utsura.


\par }{\Q \VS{9}Vuzavaguɗu ɓa̱nka̱ mogono adama a na u ciya̱ ulyaꞋi,

\par }{\QB yaꞋan vu panaka tsu a makyan ma na ci ɗekei.




\par }\PsalmChap{21}{\SH Ucikpi adama a ulyaꞋi
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Vuzavaguɗu, adama a utsura u nu,

\par }{\QB mogono ma yaꞋan ta̱ a̱ ma̱za̱nga̱,

\par }{\QB wi ta̱ a̱ ma̱za̱nga̱ n a̱bunda̱i adama a na vu neke yi ta̱ ulyaꞋi.


\par }{\Q \VS{2}Vu neke yi ta̱ ili i na ka̱ɗu ka̱ ni ka cigai,

\par }{\QB vu kpa̱ɗa̱ ku ushuku yi ufolu u ni ba.
\par }{\QS Kuvuka\par }


{\Q \VS{3}Vu tuka̱i ni n ili i singai n a̱bunda̱i,

\par }{\QB ɗa vu zuwakai ni oroliko azanariya a kaci ka̱ ni.


\par }{\Q \VS{4}U folono wu ta̱ wuma,

\par }{\QB ɗa vu nekei ni wuma, n wuma wu ugaɗi.


\par }{\Q \VS{5}Adama a̱ uɓa̱nki u nu, u ciya̱ ta̱ ucikpi u gbayin

\par }{\QB ucikpi n tsugbayin tsu na vu nekei ni.


\par }{\Q \VS{6}Vu zuwai ni wo okpoi vuza una̱singai ko wannai,

\par }{\QB kuyongo ku nu n a̱yi u tsu zuwa yi ta̱ ma̱za̱nga̱.


\par }{\Q \VS{7}Adama a na mogono ma, ma zuwa ta̱ ka̱ɗu wa̱ a̱ ni,

\par }{\QB Vuzavaguɗu MalaꞋimili.

\par }{\Q Adama a ucigi u nu u na u tsu sabaꞋa ba,

\par }{\QB wi ta̱ o ko okpo mogono ko wannai.


\par }{\Q \VS{8}Kukiye ku nu ki ta̱ e kureme irala i nu ra̱ka̱,

\par }{\QB kukiye ku usingai ku nu ki ta e kureme aza a na a iwain nu.


\par }{\Q \VS{9}Vi ta̱ a kulyaꞋa le tsu melentsu ma akina,

\par }{\QB ayin a na baci vu yotsongi ka̱ci ka̱ nu, Vuzavaguɗu.

\par }{\Q vi ta̱ a ku una le a̱ ka̱tsuma̱ ka wupa u nu,

\par }{\QB akina i ta̱ o kusongu le ra̱ka̱.


\par }{\Q \VS{10}Mogono mi ta̱ a ku una ntsukaya n le aduniyan ra̱ka̱,

\par }{\QB n muku n le a̱ ka̱tsuma̱ ku uduniyan.


\par }{\Q \VS{11}Ko ishi baci e sheshe kuyaꞋanka wu ka gbani-gbani,

\par }{\QB ko o foɓusoi kuyaꞋanka wu kawuya,

\par }{\Q i a̱ kuciya̱ ulyaꞋi ba.


\par }{\Q \VS{12}Adama a na vi ta̱ a kuzuwa le a kpatala a suma,

\par }{\QB a makyan ma na baci vu taɗuki ayaꞋa a̱ nu.


\par }{\Q \VS{13}YaꞋan a cikpa wu adama a utsura u nu, Vuzavaguɗu.

\par }{\QB Ci ta̱ a kuyaꞋan ishipa tsu cikpa utsura u nu.




\par }\PsalmChap{22}{\SH Ma̱shi ma̱ una̱mgbuka̱tsuma̱ n ishipa i kucikpa
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Ka̱shile ka̱ va̱, Ka̱shile ka̱ va̱, yiɗa̱i i zuwai ɗa vu ka̱sukpa̱i mu?

\par }{\QB N shika̱ ta̱ ka̱u adama a̱ kula̱nsa̱ uɓa̱nki, ama ali n gogo na vu ta̱wa̱ ba.\XREF{}{{\XO 22:1 }{\XO{22:1
}}{\XT{Mat 27:46; Mar 15:34}}}


\par }{\Q \VS{2}Ka̱shile ka̱ va̱ n ɗeke wu ta̱ n kanna,

\par }{\QB vu ushuku mu ba,

\par }{\QB n ɗeke wu ta̱ n kayin, n nannai dem asuvu a̱ va̱ i a̱ ida̱shi ba.


\par }{\Q \VS{3}Ama n nannai dem avu vuza ciɗa ɗa,

\par }{\QB vuza na aza a Isaraila i a kucikpa.


\par }{\Q \VS{4}Ikaya i tsu a zuwa ta̱ a̱ɗu ele wa̱ a̱ nu,

\par }{\QB a zuwa ta̱ a̱ɗu e le wa̱ a̱ nu, ɗa tana vu wawai le.


\par }{\Q \VS{5}A banka ta̱ n ma̱shi me le wa̱ a̱ nu, ɗa vu wawai le,

\par }{\QB wa̱ a̱ nu u ɗa a zuwai a̱ɗu e le, tana vu neke le wono ba.


\par }{\Q \VS{6}Ama mpa vuma ɗa ba, mpa kazun kaꞋa koci,

\par }{\QB mu okpoi ili yi izoshi n ili i ma̱ka̱n u yaba dem.


\par }{\Q \VS{7}Vuza na baci wu enei mu dem,

\par }{\QB ka̱ta̱ u bonoko mu ili yi izoshi.

\par }{\QB o tsu goyo mu ta̱ n a̱ gba̱ɗa̱i aci e le,


\par }{\Q \VS{8}a dana,<<Vu zuwa ta̱ ka̱ɗu ka̱ nu u Vuzavaguɗu ba̱ya̱?

\par }{\QB YaꞋan wi isa wu,

\par }{\Q yaꞋan Vuzavaguɗu u wawa wu,

\par }{\QB wi baci a kupana uyoꞋo u nu.>>


\par }{\Q \VS{9}N nannai dem avu ɗa vu utuka̱i mu a̱ ka̱tsuma̱ ka̱ a̱na̱ku a̱ va̱,

\par }{\QB avu ɗa vu zuwai n yongoi n ma̱ta̱na̱ ali mpa a ku apa mani.


\par }{\Q \VS{10}Ili i na i ɗikai a kanna ka na a matsai mu,

\par }{\QB ɗa mi a kuzuwa ka̱ɗu ka̱ va̱ wa̱ a̱ nu,

\par }{\Q avu ɗa Ka̱shile ka̱ va̱,

\par }{\QB ali a kanna ka na a̱na̱ku a̱ va̱ a matsai mu.


\par }{\Q \VS{11}Ka̱ta̱ vu yaꞋan daꞋangi nu mpa ba,

\par }{\QB adama a na atakaci i ta̱ ɗevu,

\par }{\QB kpamu ko ka̱ɓa̱nki ki lo ba.


\par }{\Q \VS{12}Irala i va̱ i ka̱ra̱Ꞌa̱ mu ta̱ tsu obomburon,

\par }{\QB a na obomburon a utsura a iɗika i Bashan.


\par }{\Q \VS{13}Apukai una̱ u le a na i kawu,

\par }{\QB ci i kawu i na yi a̱ yura̱ a̱ kula̱nsa̱ mu,

\par }{\QB adama a na a karasa mu.


\par }{\Q \VS{14}Utsura u va̱ u kotsoi,

\par }{\QB mo okpoi tsu mini ma na ma̱ va̱ma̱i a iɗika,

\par }{\Q etele a̱ va̱ dem a̱ shirikpa̱ ta̱,

\par }{\QB ka̱ɗu ka va̱ ke derikpei a na abashi ishigi


\par }{\Q \VS{15}Gboroli vu va̱ vu ɗekpe ta̱ tsu kubuta̱,

\par }{\QB kelentsu ka̱ va̱ ka paɗai punu a kalakpani ka̱ va̱.

\par }{\QB Vu ka̱sukpa̱i mu ukpa̱ a iɗika.


\par }{\Q \VS{16}Ka̱tsura̱ ki irala i va̱ ka̱ ka̱ra̱Ꞌi mu,

\par }{\QB tsu koɓolo ke nsheꞋe,

\par }{\QB ɗa e wejelei ekiye a̱ va̱ n ene a̱ va̱.


\par }{\Q \VS{17}Ali etele dem okpoi e keteshe.

\par }{\QB Irala i va̱ i goyo mu ta̱, ɗa a zuwakai mu a̱shi.


\par }{\Q \VS{18}Ɗa a yaꞋin kazagba n akashi a̱ va̱,

\par }{\QB ɗa e pecekei ka̱ci ke le akashi a̱ va̱.


\par }{\Q \VS{19}Vuzavaguɗu, ka̱ta̱ vu shamgba daꞋin nu mpa ba

\par }{\QB ta̱wa̱ gogoꞋo vi isa mu, avu kawawi ka̱ va̱.


\par }{\Q \VS{20}Wawa a̱ ubuta̱ u kotokobi,

\par }{\QB isa a̱ ubuta̱ wu nsheꞋe n nampa.


\par }{\Q \VS{21}Isa mu ekiye a irala i va̱,

\par }{\QB isa mu adama a na i ta̱ a̱ kusuwa̱n mu n avana e le tsu njuma.


\par }{\Q \VS{22}Mi ta̱ a kudana uma a̱ va̱ ili i na vu yaꞋin,

\par }{\QB mi ta̱ a kucikpa wu a̱ ka̱tsuma̱ ko koɓolo ka uma.


\par }{\Q \VS{23}Cikpai ni, a̱ɗa̱ na yi a kupana wovon u Vuzavaguɗu,

\par }{\QB nekei ni tsugbayin a̱ɗa̱ kumaci ku Yakubu,

\par }{\QB cikpai ni, a̱ɗa̱ aza a Isaraila ra̱ka̱.


\par }{\Q \VS{24}Adama a na u goyo aza a unambi wu utsura ba,

\par }{\QB ko u kpa̱ɗa̱ kula̱na̱ le ba.

\par }{\Q U zuwaka le kucina̱ ba,

\par }{\QB ama u tsu ushuku le ta̱ ɗa baci e ɗekei ni.


\par }{\Q \VS{25}Mi ta̱ a ku cikpa wu e kelime ko koɓolo ka uma

\par }{\QB adama ili i na vu yaꞋin.

\par }{\Q E kelime ka aza na i o kutono wu ra̱ka̱,

\par }{\QB Ka̱ta̱ n shatangu uzuwakpani u na n yaꞋin.


\par }{\Q \VS{26}Aza a unambi i ta̱ a kulyaꞋa ali a̱ cuwa̱.

\par }{\QB Aza a na i a̱ kula̱nsa̱ Vuzavaguɗu i ta̱ a kucikpa yi,

\par }{\Q a̱ɗu e le i ta̱ a̱ okpo m ma̱za̱nga̱,

\par }{\QB ko wannai.


\par }{\Q \VS{27}Aduniyan i ta̱ a kuciɓa,

\par }{\QB i ta̱ o kubono a̱ ubuta̱ u Vuzavaguɗu,

\par }{\Q kumaci ku uma ra̱ka̱ i ta̱ a kucikpa yi.


\par }{\Q \VS{28}adama a na tsugono tsu Vuzavaguɗu tsu ɗa,

\par }{\QB Wi ta̱ o tsugono tsu uma ra̱ka̱.


\par }{\Q \VS{29}Aza a uciyi ra̱ka̱ i ta̱ a̱ ku kuɗa̱nki,

\par }{\QB n aza a na i o kubono kubuta̱ ki iɗika,

\par }{\Q n aza a na a kufuɗa kuɓa̱na̱ wuma u le ba,

\par }{\QB i ta̱ a̱ ku kuɗa̱ngu kelime ka̱ni.


\par }{\Q \VS{30}kumaci ku na ka̱ kuta̱wa̱ ki ta̱ a kucikpa yi.

\par }{\QB Ntsukaya n na mi a̱ kuta̱wa̱ i ta̱ a kupana arabali a Vuzavaguɗu.


\par }{\Q \VS{31}ele feu ta̱ a kusala ukuna u Vuzavaguɗu,

\par }{\QB wa aza a na ka̱ta̱ a matsai ba

\par }{\Q i ta̱ a kudana le,

\par }{\QB Vuzavaguɗu ɗa u wawai uma a̱ ni.




\par }\PsalmChap{23}{\SH Vuzavaguɗu ɗa maguɓi ma̱ va̱,
\par }
{\D Vishipa vu Dawuda.
\par }
{\Q \VerseOne{1}Vuzavaguɗu maguɓi ma̱ va̱ maꞋa,

\par }{\QB mi a ku namba ili ba.


\par }{\Q \VS{2}U tsu zuwa mu ta̱ n yongo a̱ ubuta̱ u na wi n ijanu i ta̱ku,

\par }{\QB u tsu tono ta̱ nu mpa a uɓon wu nyeneke n na mi e ku yene sawu.


\par }{\Q \VS{3}U tsu doku mu ta̱ utsura.

\par }{\Q U tsu tono ta̱ nu mpa a uye wu usuɓi,

\par }{\QB adama a na a cikpa kula ku ni.


\par }{\Q \VS{4}Ko ɗa baci n tonoi n kpenle ku ka̱yimbi ku ukpa̱,

\par }{\Q mi a kupana wovon ba,

\par }{\QB adama a na vi ta̱ koɓolo nu mpa,

\par }{\Q kalangu ka nwalu ka̱ nu,

\par }{\Q n kalangu ka kaguɓa ka̱ nu,

\par }{\QB i ta̱ a̱ kula̱na̱ mu,

\par }{\QB i ta̱ e ku ere wuma u va̱.


\par }{\Q \VS{5}Vu foɓuso ko mu ta̱ ka̱ɗiva̱,

\par }{\QB e kelime ki irala i va̱,

\par }{\Q vu erengu mu ta̱ n maniꞋin me kerengu,

\par }{\QB meyelyu ma̱ va̱ ma shanai ali ma ɓarakpai.


\par }{\Q \VS{6}Mayun, kasingai ka̱ nu n ucigi u nu,

\par }{\QB wi ta̱ o kuyongo nu mpa a ayin a wuma u va̱ dem,

\par }{\QB ka̱ta̱ n da̱sa̱ngu a kpaꞋa ku Vuzavaguɗu ko wannai.




\par }\PsalmChap{24}{\SH Mogono ma gbayin
\par }
{\D Vishipa vu Dawuda.
\par }
{\Q \VerseOne{1}Iɗika i Vuzavaguɗu i ɗa,

\par }{\QB n ili na yi punu dem,

\par }{\Q aduniyan a̱ ni a ɗa,

\par }{\QB n aza a na i punu ida̱shi dem.\XREF{}{{\XO 24:1 }{\XO{24:1
}}{\XT{1 Kor 10:26}}}


\par }{\Q \VS{2}Adama a na u maꞋa ta̱ a ɗa a gaɗi vu mala,

\par }{\QB u varai kumiꞋi ku ni a gaɗi vu mini.


\par }{\Q \VS{3}Yayi u yawai u kumba kusan ku Vuzavaguɗu?

\par }{\QB Yayi u yawai u uwa a̱ Ma̱va̱li mo oɓolo ma̱ ni?


\par }{\Q \VS{4}Sai vuza na ulinga we ekiye a̱ ni u ciɗa u ɗa,

\par }{\Q kpamu ka̱ɗu ka̱ ni ki ta̱ ciɗa,

\par }{\QB n vuza na u tsu tono oboci ba,

\par }{\QB ko u yaꞋan akucina a uwa ba.\XREF{}{{\XO 24:4 }{\XO{24:4
}}{\XT{Mat 5:8}}}


\par }{\Q \VS{5}Vuzavaguɗu wi ta̱ a kuzuwaka yi una̱singai.

\par }{\QB Ka̱shile kawawi ka̱ ni ki ta̱ a ku isa yi.


\par }{\Q \VS{6}IcuꞋu i uma a nanlo a ɗa,

\par }{\QB a̱ tsu la̱nsa̱ e yeve Ka̱shile,

\par }{\QB aza a na a tsu bana e kelime ka̱ Ka̱shile ka Yakubu.\par }{\QS Kuvuka\par }


{\Q \VS{7}Ɓa̱yuwa̱i utsutsu wa n wanshi,

\par }{\QB ɓa̱yuwa̱i utsutsu u cau,

\par }{\QB Adama a na mogono ma gbayin mi ta̱ a kuꞋuwa punu.


\par }{\Q \VS{8}Yayi mogono ma gbayin ma nampa?

\par }{\QB A̱yi ɗa Vuzavaguɗu, vuza vu utsura m MalaꞋimili,

\par }{\QB Vuzavaguɗu ɗa kalyaꞋi ko kuvon.


\par }{\Q \VS{9}Ɓa̱yuwa̱i utsutsu wa n wanshi,

\par }{\QB ɓa̱yuwa̱i utsutsu u cau,

\par }{\QB Adama a na mogono ma gbayin mi ta̱ a kuꞋuwa,

\VS{10}Yayi mogono ma gbayin ma nampa?

\par }{\QB A̱yi ɗa Vuzavaguɗu, vuza vu utsura MalaꞋimili,

\par }{\QB a̱yi ɗa mogono ma gbayin ma.
\par }{\QS Kuvuka\par }




\PsalmChap{25}{\SH Avasa a̱ kula̱nsa̱ ucunukpi wu unushi \newline  n we eri
\par }
{\D Vishipa vu Dawuda.
\par }
{\Q \VerseOne{1}Vuzavaguɗu, n neke ta̱ wuma u va̱ wa̱ nu.

\VS{2}Ka̱shile ka̱ va̱, wa̱ a̱ nu u ɗa n zuwai ka̱ɗu ka̱ va̱,

\par }{\Q ka̱ta̱ vu ka̱sukpa̱ mu m pana wono ba,

\par }{\QB ka̱ta̱ vu ka̱sukpa̱ irala i va̱ i yaꞋanka mu kindi ku kugoyi ba.


\par }{\Q \VS{3}Aza a na a zuwai a̱ɗu e le wa̱ a̱ nu,

\par }{\QB i kupana wono ba,

\par }{\Q ama yaꞋan aza a unambi wu usuɓi a pana wono.


\par }{\Q \VS{4}Vuzavaguɗu vu yotsongu mu uye u nu,

\par }{\QB vu piꞋisaka mu ukuna u nu.


\par }{\Q \VS{5}Tono nu mpa tsu na n kuyaꞋan kamayun,

\par }{\QB ka̱ta̱ vu piꞋisaka mu,

\par }{\Q adama a na avu ɗa Ka̱shile kishi ka̱ va̱,

\par }{\QB makyan dem n tsu zuwa ta̱ ka̱ɗu wa̱ a̱ nu.


\par }{\Q \VS{6}Vuzavaguɗu, ciɓa n kasingai ka̱ nu,

\par }{\QB n ucigi u nu u na u tsu sabaꞋa ba,

\par }{\QB u na vu yotsongi ali n ayin a cau ɗe.


\par }{\Q \VS{7}Cinukpa n unushi wu ucigi u ka̱ɗu u va̱,

\par }{\QB n unushi u na n yaꞋin a ayin a na mi ishi kolobo,

\par }{\Q adama a ucigi u nu una u tsu sabaꞋa ba n kasingai ka̱ nu,

\par }{\QB vu ciɓa nu mpa Vuzavaguɗu.


\par }{\Q \VS{8}Vuzavaguɗu vuza vu usuɓi ɗa, n kasingai kpamu,

\par }{\QB u tsu yotsongu ta̱ aza a unushi uye u na o kutono.


\par }{\Q \VS{9}U tsu tono ta̱ n aza na o ogoyoi ka̱ci ke le, a ukuna u mejege,

\par }{\QB wi ta̱ a kupiꞋisaka le tsu na o kutono yi,


\par }{\Q \VS{10}Uye u Vuzavaguɗu ra̱ka̱,

\par }{\QB ucigi u ɗa u na u tsu sabaꞋa ba n usuɓi,

\par }{\QB wa aza a na i o kutono uzuwakpani u ni n wila̱ u ni.


\par }{\Q \VS{11}Vuzavaguɗu, shatangu uzuwakpani u nu,

\par }{\QB vu cinukpaka mu unushi u va̱,

\par }{\QB adama a na wi ta̱ n a̱bunda̱i.


\par }{\Q \VS{12}Aza a na i a kupana wovon u Vuzavaguɗu,

\par }{\QB wi ta̱ o kuyotsongu le uye u na o kutono.


\par }{\Q \VS{13}I ta̱ a kulyaꞋa kelime makyan dem,

\par }{\QB ntsukaya n e le mi ta̱ a kulyaꞋa uka̱ni wi iɗika ya.


\par }{\Q \VS{14}Vuzavaguɗu wu ushuku ta̱ n aza na i a kupana wovon u ni,

\par }{\QB u tsu zuwa le ta̱ e yeve uzuwakpani u ni.


\par }{\Q \VS{15}Makyan dem a̱shi a̱ va̱ i ta̱ a̱ ubuta̱ u Vuzavaguɗu a̱ kula̱nsa̱ uɓa̱nki,

\par }{\QB adama a na a̱yi ɗa koci u ku ere mu a̱ ubuta̱ u gbani-gbani.


\par }{\Q \VS{16}Vadalukpa uɓon u va̱ Vuzavaguɗu,

\par }{\QB vu yaꞋanka mu kasingai,

\par }{\Q adama a na mi n vuza ba,

\par }{\QB kpamu ko utsura.


\par }{\Q \VS{17}Una̱mgbuka̱tsuma̱ u ka̱ɗu ka̱ va̱ o doku ta̱ a̱bunda̱i,

\par }{\QB wawa mu a̱ ka̱tsuma̱ ka atakaci a̱ va̱.


\par }{\Q \VS{18}Zuwaka n una̱mgbuka̱tsuma̱ u va̱,

\par }{\QB vu ene atakaci a̱ va̱,

\par }{\QB ka̱ta̱ vu cinukpaka mu unushi u va̱.


\par }{\Q \VS{19}La̱na̱ ka̱bunda̱i ka irala i va̱,

\par }{\QB la̱na̱ tsu na o kovoi mu.


\par }{\Q \VS{20}Ere mu ka̱ta̱ vu wawa mu,

\par }{\QB ka̱ta̱ vu ka̱sukpa̱ m pana wono ba,

\par }{\QB adama a na wa̱ a̱ nu u ɗa n ta̱wa̱i kusheɗeku.


\par }{\Q \VS{21}YaꞋan kasingai n kamayun ke ere mu,

\par }{\QB adama a na n zuwa ta̱ ka̱ɗu ka̱ va̱ wa̱ a̱ nu.


\par }{\Q \VS{22}Ka̱shile, shiba̱ aza a Isaraila,

\par }{\QB a̱ ka̱tsuma̱ ka atakaci e le.




\par }\PsalmChap{26}{\D Vishipa vu Dawuda.
\par }
{\PP \VerseOne{1}Vuzavaguɗu, yotsongu a na mpa mi n unushi ba,

\par }{\QB adama a na n yaꞋan ta̱ ili na yi derere,

\par }{\Q n neke ta̱ Vuzavaguɗu ka̱ɗu ka̱ va̱,

\par }{\QB ko munla̱i.


\par }{\Q \VS{2}Vuzavaguɗu, kondo mu,

\par }{\QB vu kondo kusheshe ku ka̱ɗu ka̱ va̱,


\par }{\Q \VS{3}Adama a na n yeve ta̱ ucigi u nu u na u tsu sabaꞋa ba,

\par }{\QB wi ta̱ o kutono nu mpa,

\par }{\QB kamayun ka̱ nu kaꞋa mi o kutono ayin tutu.


\par }{\Q \VS{4}N ci yongo n uma a kavama ba,

\par }{\QB kabura mu n aza a kapalaka̱shi ba,


\par }{\Q \VS{5}N kovo ta̱ koɓolo ka uma a gbani-gbani,

\par }{\QB n tsu yongo n uma a gbani-gbani ba,


\par }{\Q \VS{6}Vuzavaguɗu, n saꞋa ta̱ ekiye a̱ va̱,

\par }{\QB adama a na n yotsongu mi n unushi ba,

\par }{\QB n kucikpa ku ɗa n tsu dasa n ka̱ra̱Ꞌa̱ katalikalyuka ka̱ nu.


\par }{\Q \VS{7}Mi ta̱ a kucanana ishipa i kucikpa n ka̱la̱ka̱tsu ka̱u,

\par }{\QB nu n dansai ili mereve i na vu yaꞋin ra̱ka̱.


\par }{\Q \VS{8}Vuzavaguɗu, n ciga ta̱ kpaꞋa ku na vi a̱ ida̱shi,

\par }{\QB ubuta̱ u na tsugbayin tsu nu ci a̱ ida̱shi.


\par }{\Q \VS{9}Ka̱ta̱ vu una mu koɓolo n aza a unushi ba,

\par }{\QB ko vu una mu koɓolo n aza a munuka ba,


\par }{\Q \VS{10}Aza a na i a kuyaꞋan ka gbani-gbani a makyan dem,

\par }{\QB i ta̱ ufoɓushi adama a na isa kalyaꞋa.


\par }{\Q \VS{11}Ama mpa, mi ta̱ a kuyaꞋan ili i na yi mejege,

\par }{\QB pana asuvayali a̱ va̱ vu shiba̱ mu.


\par }{\Q \VS{12}N laꞋaka ta̱ a̱ ubuta̱ ka gbani-gbani dem,

\par }{\QB a̱ ka̱tsuma̱ ko koɓolo ka uma,

\par }{\Q mi ta̱ a kucikpa Vuzavaguɗu.




\par }\PsalmChap{27}{\SH Vuzavaguɗu ɗa kutashi ku va̱ n kishi ka̱ va̱
\par }
{\D Vishipa vu Dawuda.
\par }
{\PP \VerseOne{1}Vuzavaguɗu ɗa kutashi ku va̱ n kishi ka̱ va̱,

\par }{\QB wovon u yayi n kupana?

\par }{\Q Vuzavaguɗu ɗa ubuta̱ u kusheɗeku va̱,

\par }{\QB wovon u yayi n kupana?


\par }{\Q \VS{2}Ɗa baci uma a gbani-gbani a̱ ta̱wa̱i wa̱ a̱ va̱,

\par }{\QB adama a na una mu,

\par }{\QB i ta̱ a̱ kuta̱ɗa̱tsa̱ a̱ yikpa̱.


\par }{\Q \VS{3}Ko ɗa baci ka̱tsura̱ ko osoji ka̱ ka̱ra̱Ꞌi mu,

\par }{\QB mi a kupana wovon ba,

\par }{\Q ko ɗa baci irala i va̱ a̱ tuka̱i mu n kuvon,

\par }{\QB n nannai dem mi ta̱ o kuyongo n ka̱ɗu ida̱shi.


\par }{\Q \VS{4}Ili i te i ɗa n folonoi u Vuzavaguɗu,

\par }{\QB ili i na n cigai i ɗanna,

\par }{\Q ɗaɗa n da̱sa̱ngu a kpaꞋa ku Vuzavaguɗu,

\par }{\QB a ayin a wuma u va̱ ra̱ka̱,

\par }{\Q ka̱ta̱ m pana uyoꞋo u Vuzavaguɗu

\par }{\QB ka̱ta̱ kpamu n folono yi ɗe A̱Ꞌisa̱ a gbayin a̱ ni.


\par }{\Q \VS{5}A makyan ma atakaci,

\par }{\QB wi ta̱ o kufoɓo mu a̱ ubuta̱ wi ida̱shi i ni,

\par }{\QB wi ta̱ a kuzuwa mu gaɗi vu kusan ku ugaɗi.


\par }{\Q \VS{6}Ta n kulyaꞋa kelime ka irala i va̱ i na i ka̱ra̱Ꞌi nu mpa nannai,

\par }{\QB n ma̱za̱nga̱ maꞋa n kuneke alyuka A̱Ꞌisa̱ a gbayin,

\par }{\QB mi ta̱ a kuyaꞋan vishipa, n cikpa Vuzavaguɗu.


\par }{\Q \VS{7}Panaka mu Vuzavaguɗu, makyan ma na baci n ɗekei nu,

\par }{\QB pana asuvayali a̱ va̱, vu ushuku mu.


\par }{\Q \VS{8}Vu danai, <<Ta̱wa̱ wa̱ a̱ va̱.>>

\par }{\QB <<Mi ta̱ ta na a̱ kuta̱wa̱ wa̱ a̱ nu, Vuzavaguɗu.>>


\par }{\Q \VS{9}Vuzavaguɗu,

\par }{\QB ka̱ta̱ vu sokongu ku mu a̱shi a̱ nu ba,

\par }{\Q ka̱ta̱ vu loko kagbashi ka̱ nu,

\par }{\QB a̱ ka̱tsuma̱ ka wupa u nu ba,

\par }{\QB avu ɗa vi a̱ kuɓa̱nka̱ mu,

\par }{\Q ali a makyan ma ɗe,

\par }{\QB Ka̱ta̱ vu ka̱sukpa̱ mu ba,

\par }{\Q ka̱ta̱ vu varuku mu ba,

\par }{\QB Ka̱shile ka̱ va̱ kishi ka̱ va̱.


\par }{\Q \VS{10}Ko ɗa baci esheku a̱ va̱ n a̱na̱ku a̱ va̱ a variki mu,

\par }{\QB Vuzavaguɗu wi ta̱ a̱ kula̱na̱ mu.


\par }{\Q \VS{11}PiꞋisaka mu ili i na n kuyaꞋan,

\par }{\QB Vuzavaguɗu,

\par }{\Q vu tono nu mpa a uye u mejege,

\par }{\QB adama a na mi ta̱ n irala na̱ a̱bunda̱i.


\par }{\Q \VS{12}Ka̱ta̱ vu ka̱sukpa̱ mu n yikpa̱ ekiye a irala i va̱ ba,

\par }{\QB aza a na i a kuyaꞋansaka mu kadanshi ka aꞋuwa,

\par }{\QB n kadanshi ka kavama.


\par }{\Q \VS{13}N neke ta̱ ka̱ɗu, mi ta̱ o kuyongo n wuma,

\par }{\QB adama a na me ene kasingai ka Vuzavaguɗu,

\par }{\QB ka na u kuyaꞋanka uma a̱ ni.


\par }{\Q \VS{14}Zuwa ka̱ɗu u Vuzavaguɗu,

\par }{\QB vu gbama asuvu, vu yaꞋan utsura u ka̱ɗu

\par }{\QB zuwa ka̱ɗu u Vuzavaguɗu.




\par }\PsalmChap{28}{\SH Avasa a ufolu n ucikpi
\par }
{\D Vishipa vu Dawuda.
\par }
{\Q \VerseOne{1}Vuzavaguɗu avu ɗa mi a kuɗeke, katali ke kusheɗeku ku va̱,

\par }{\QB pana ma̱shi ma̱ va̱,

\par }{\Q vu ushuku mu baci ba,

\par }{\QB mi ta̱ o kokpo a̱ ka̱tsuma̱ ka aza a na a̱ gida̱la̱i a kubana ukpisa̱.


\par }{\Q \VS{2}Panaka mu,

\par }{\QB a makyan ma na mi a̱ ma̱shi

\par }{\Q a̱ kula̱nsa̱ uɓa̱nki,

\par }{\Q ɗa baci n ɗa̱ngusa̱i ekiye a̱ va̱,

\par }{\QB a kindana A̱Ꞌisa̱ a gbayin a̱ nu.


\par }{\Q \VS{3}Ka̱ta̱ vu una mu n uma a gbani-gbani ba,

\par }{\QB koɓolo n aza a na a ci yaꞋan ka gbani-gbani ba,

\par }{\Q aza a na kadanshi ke le adanshi ka̱ ma̱ta̱na̱ kaꞋa,

\par }{\QB ama a̱ɗu e le i ta̱ tukpa n tsurala.


\par }{\Q \VS{4}Tsupa le derere ci ili i na a yaꞋin,

\par }{\QB takacika le tsu ka gbani-gbani ke le,

\par }{\QB neke le i na yi untsai le derere.


\par }{\Q \VS{5}A zuwaka n ulinga u na Vuzavaguɗu u yaꞋin ba,

\par }{\QB n ili i na ekiye a̱ ni a yaꞋin ba,

\par }{\Q adama a nannai wi ta̱ a kutakacika le,

\par }{\QB wu una le ra̱ka̱.


\par }{\Q \VS{6}Cikpai Vuzavaguɗu,

\par }{\QB adama a na u pana ta̱ ma̱shi ma̱ kula̱nsa̱ uɓa̱nki ma̱ va̱.


\par }{\Q \VS{7}Vuzavaguɗu ɗa utsura u va̱,

\par }{\QB n ma̱ra̱ga̱ ma̱ va̱,

\par }{\Q n zuwa ta̱ ka̱ɗu ka̱ va̱ wa̱ a̱ ni,

\par }{\QB u ɓa̱nka̱ mu ta̱, n yaꞋan ta̱ ma̱za̱nga̱,

\par }{\QB n vishipa vu va̱ ɗa n kucikpa yi.


\par }{\Q \VS{8}Vuzavaguɗu ɗa katsura ka uma a̱ ni,

\par }{\QB mashilya ma wishi maꞋa u mogono ma na u zagbai.


\par }{\Q \VS{9}Isa uma a̱ nu Vuzavaguɗu,

\par }{\QB vu zuwaka uma a̱ uka̱ni a̱ nu una̱singai.

\par }{\QB vu okpo maguɓi me le,

\par }{\Q vu la̱na̱ le ko wannai.




\par }\PsalmChap{29}{\SH Ka̱la̱ka̱tsu ka Vuzavaguɗu a uguyi
\par }
{\D Vishipa vu Dawuda.
\par }
{\Q \VerseOne{1}Cikpai Vuzavaguɗu, a̱ɗa̱ ili i wuma i gaɗi,

\par }{\QB cikpai tsugbayin ci ni n utsura u ni.


\par }{\Q \VS{2}Cikpai kula ku gbayin ku Vuzavaguɗu,

\par }{\QB i kuɗa̱ngu e kelime ka vuza ciɗa ɗa baci uɓa̱tsa̱i.


\par }{\Q \VS{3}A pana ta̱ ka̱la̱ka̱tsu ka Vuzavaguɗu a mala,

\par }{\QB Ka̱shile ka tsugbayin ka̱ giruwa̱ ta̱,

\par }{\QB ka̱la̱ka̱tsu ka̱ tsugiruwi ka̱ ni ka̱ ɗumgba̱ ta̱ a mala.


\par }{\Q \VS{4}Ka̱la̱ka̱tsu ka Vuzavaguɗu,

\par }{\QB ki ta̱ n utsura,

\par }{\Q ka̱la̱ka̱tsu ka Vuzavaguɗu,

\par }{\QB ki ta̱ n tsugbayin.


\par }{\Q \VS{5}Ka̱la̱ka̱tsu ka Vuzavaguɗu ko tsu koɗo ta̱ nɗanga n Sida,

\par }{\QB ali nu nɗanga n sida n Lebano.


\par }{\Q \VS{6}U tsu zuwa ta̱ nsansa n Lebano n ɗikpangu tsu ndendem,

\par }{\QB ka̱ta̱ kpamu u zuwa kusan ku Hamon ku ɗikpangu tsu medendem.


\par }{\Q \VS{7}Ka̱la̱ka̱tsu ka Vuzavaguɗu,

\par }{\QB ka zuwa ta̱ tsulaɗi tsu akana.


\par }{\Q \VS{8}Ka̱la̱ka̱tsu ka Vuzavaguɗu,

\par }{\QB ka̱ tsu gba̱ɗa̱ ta̱ kakamba,

\par }{\Q ka̱la̱ka̱tsu ka Vuzavaguɗu,

\par }{\QB ka tsu gba̱ɗa̱ ta̱ kakamba ka Kadeshi.


\par }{\Q \VS{9}Ka̱la̱ka̱tsu ka Vuzavaguɗu,

\par }{\QB ka zuwa ta̱ nɗanga n gbagbaꞋin n gba̱ɗa̱i,

\par }{\Q u zuwai nɗanga n kutsu n sa̱ruwa̱i,

\par }{\Q a na a yaꞋin isali i ma̱za̱nga̱ punu AꞋisa̱ a gbayin a̱ ni,

\par }{\QB a danai,<<Tsugbayin u Ka̱shile.>>


\par }{\Q \VS{10}Vuzavaguɗu wi ta̱ o tsugono tsu mala ma gbayin,

\par }{\QB wi ta̱ a kulyaꞋa tsugono tsu mogono ko wannai.


\par }{\Q \VS{11}YaꞋan Vuzavaguɗu u neke uma a̱ ni utsura,

\par }{\QB YaꞋan Vuzavaguɗu u zuwaka le una̱singai n ma̱ta̱na̱.




\par }\PsalmChap{30}{\SH Ishipa i kucikpa adama a kupotsokpo
\par }
{\D Vishipa vu Dawuda.
\par }
{\Q \VerseOne{1}Vuzavaguɗu, mi ta̱ a kucikpa wu,

\par }{\QB adama a na vu wawa mu ta̱,

\par }{\QB ɗa vu sa̱nka̱i irala i va̱ i lyaꞋa mu.


\par }{\Q \VS{2}N folono ta̱ uɓa̱nki wa̱ nu,

\par }{\QB Vuzavaguɗu Ka̱shile ka̱ va̱,

\par }{\QB ɗa tana vu potsokpoi mu.


\par }{\Q \VS{3}Vuzavaguɗu, vu isa mu ta̱ a̱ ubuta̱ wu ukpisa̱,

\par }{\QB adama a na n ka̱na̱ ta̱ ɗe uye a̱ kugida̱la̱ e kpenle,

\par }{\QB ama ɗa vu isai mu.


\par }{\Q \VS{4}Cananai ishipa i kucikpa Vuzavaguɗu,

\par }{\QB a̱ɗa̱ uma a̱ ma̱riki.

\par }{\QB Ciɓai, n ili i na vuza ciɗa u yaꞋin,

\par }{\QB i cikpa yi.


\par }{\Q \VS{5}Wupa u ni u tsu geshe ba,

\par }{\QB ama kasingai ka̱ ni ki ta̱ lo ko wannai,

\par }{\Q a̱ kushika̱ ta̱ n kayin,

\par }{\QB ama ka̱ta̱ ma̱za̱nga̱ ma̱ ta̱wa̱ n usana.


\par }{\Q \VS{6}Mpa n ka̱ɗu a̱ ida̱shi, ɗa n danai,

\par }{\QB <<Ko vuza u kulyaꞋa kelime ka̱ va̱ ba.>>


\par }{\Q \VS{7}Vuzavaguɗu, adama a kasingai ka̱ nu,

\par }{\QB u ɗa vu shikpa̱i mu tsu katali ka gbayin ku utsura.

\par }{\Q Ama ayin a na baci vu sokongu ki mu a̱shi a̱ nu,

\par }{\QB ka̱ta̱ wovon u ka̱na̱ mu ka̱u.


\par }{\Q \VS{8}N ɗeke wu ta̱, Vuzavaguɗu,

\par }{\QB n folono ta̱ uɓa̱nki u nu.


\par }{\Q \VS{9}<<Yiɗa̱i a̱ kuciya̱ n kuwa̱ baci?

\par }{\QB Kodokpotsu ke ne ka i a̱ kuciya̱,

\par }{\Q ɗa baci n gida̱la̱i a kubana a kasaun?

\par }{\QB A̱kpisa̱ i ta̱ a kufuɗa kucikpa wu?

\par }{\QB I ta̱ a kusala usuɓi u nu?


\par }{\Q \VS{10}Vuzavaguɗu, panaka mu,

\par }{\QB pana asuvayali a̱ va̱,

\par }{\QB Ɓa̱nka̱ mu, Vuzavaguɗu.>>


\par }{\Q \VS{11}Vu bonokoi una̱mgbuka̱tsuma̱ u va̱,

\par }{\QB wo okpoi kujeꞋe ku ma̱za̱nga̱,

\par }{\Q vu foɗoi mu akashi a kpalu,

\par }{\QB vu ukai mu a̱ ma̱za̱nga̱.


\par }{\Q \VS{12}Adama a nannai, mi a kupaɗa bini ba,

\par }{\QB mi ta̱ a kucikpa wu n ishipa.

\par }{\Q Vuzavaguɗu, avu ɗa Ka̱shile ka̱va̱,

\par }{\QB mi ta̱ a kucikpa wu ko wannai.




\par }\PsalmChap{31}{\SH Avasa a uneki u ka̱ɗu u Ka̱shile
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}N ta̱wa̱ ta̱ wa̱ a̱ nu Vuzavaguɗu,

\par }{\QB adama a na vu ere mu,

\par }{\QB ka̱ta̱ vu ka̱sukpa̱ a̱ ciya̱ ulyaꞋi a̱ va̱ ba,

\par }{\QB avu Ka̱shile ka usuɓi kaꞋa,

\par }{\QB wawa mu mi ta̱ ufolu u nu.


\par }{\Q \VS{2}Pana ka mu, vu wawa mu gogo na,

\par }{\QB vu okpo ubuta̱ u kusheɗeku u va̱,

\par }{\Q mashilya ma utsura,

\par }{\QB ma na ma ku isa mu.


\par }{\Q \VS{3}Avu ɗa ubuta̱ u kusheɗeku u va̱, n mashilya ma̱ va̱,

\par }{\QB tono nu mpa tsu na vu yaꞋin uzuwakpani.


\par }{\Q \VS{4}Ere mu a maza ma na a zuwakai mu,

\par }{\QB adama a na avu ɗa ubuta̱ u kusheɗeku u va̱.


\par }{\Q \VS{5}Ekiye a̱ nu a ɗa n zuwai wuma u va̱,

\par }{\QB avu ɗa vu shiba̱i mu,

\par }{\QB Vuzavaguɗu, Ka̱shile ku usuɓi.


\par }{\Q \VS{6}N iwan ta̱ aza a na i o kutono a̱ma̱li,

\par }{\QB ama n mpa n zuwa ta̱ ka̱ɗu u Vuzavaguɗu.


\par }{\Q \VS{7}Mi ta̱ a kuyaꞋan ma̱za̱nga̱,

\par }{\QB adama a ucigi u nu u na u tsu sabaꞋa ba,

\par }{\QB vu ene ta̱ atakaci a̱ va̱,

\par }{\QB Vu yeve ta̱ mɓa̱la̱ n va̱.


\par }{\Q \VS{8}Vu neke mu ekiye irala i va̱ ba.

\par }{\QB ama vu zuwa mu ta̱ a ubuta̱ u singai.


\par }{\Q \VS{9}Vuzavaguɗu pana asuvayali a̱ va̱,

\par }{\QB adama a na mi ta̱ a̱ ka̱tsuma̱ ka atakaci.

\par }{\Q a̱shi a̱ va̱ a shitasa ta̱ adama a̱ ma̱shi,

\par }{\QB wuma u va̱ n ikyamba yi oꞋwoi yo okpoi luɓa̱.


\par }{\Q \VS{10}Una̱mgbuka̱tsuma̱ u jebe ta̱ ayin a̱ va̱,

\par }{\QB ma̱shi kpamu me jebe ta̱ a̱ya̱ a̱ va̱,

\par }{\Q utsura u va̱ u kotso ta̱,

\par }{\QB adama a̱ ka̱bunda̱i atakaci a̱ va̱,

\par }{\QB ali etele a̱ va̱ a̱ kuwa̱i.


\par }{\Q \VS{11}Ɗa mo okpoi ili ma̱ka̱n,

\par }{\QB e kelime ki irala i va̱,

\par }{\Q ili i kugoyi a̱ ubuta̱ wa aza a na ci ida̱shi ɗeɗevu,

\par }{\QB ili i wovon wa aza na e yevei mu,

\par }{\Q ene mu baci a uye, ka̱ta̱ a suma.


\par }{\Q \VS{12}A cinukpai nu mpa tsu vuza na u kuwa̱i,

\par }{\QB mo okpoi ci ili i na a variki.


\par }{\Q \VS{13}M pana ta̱ irala i va̱ a̱ kuyun,

\par }{\QB ɗa wovon u ka̱ra̱Ꞌi mu,

\par }{\QB e kusheshe adama a na a una mu.


\par }{\Q \VS{14}Ama mpa n zuwa ta̱ ka̱ɗu ka̱ va̱ wa̱ nu, Vuzavaguɗu,

\par }{\QB <<Avu ɗa Ka̱shile ka̱ va̱.>>


\par }{\Q \VS{15}Makyan dem vi ta̱ a̱ kula̱na̱ mu,

\par }{\QB vu isa mu ta̱ a̱ ubuta̱ wi irala i va̱,

\par }{\QB ekiye aza a na i a kutakacika mu.


\par }{\Q \VS{16}Mpa kagbashi ka̱ nu kaꞋa,

\par }{\QB indana mu n a̱shi a singai,

\par }{\QB isa mu adama a ucigi u nu u na u tsu sabaꞋa ba.


\par }{\Q \VS{17}Ka̱ta̱ vu ka̱sukpa̱ m pana wono ba,

\par }{\QB Vuzavaguɗu, adama a na n ɗeke wu ta̱.

\par }{\Q zuwa uma a gbani-gbani a pana wono,

\par }{\QB a̱ gida̱la̱ n ka̱bini a kubana a̱ ubuta̱ wa̱ a̱kpisa̱.


\par }{\Q \VS{18}Kuya̱ngu una̱ wa aza aꞋuwa,

\par }{\QB aza o kugoyi ra̱ka̱ n aza a̱ra̱ɗi,

\par }{\QB a na i a kuyaꞋanka aza a usuɓi kadanshi ko kugoyi.


\par }{\Q \VS{19}Ka̱bunda̱i ka̱ yiɗa̱i a kugisanku n kasingai ka̱ nu,

\par }{\QB kasingai ka na vu yaꞋankai aza a na i a kupana wovon u nu,

\par }{\QB kasingai ka na vu yaꞋin a̱ a̱shi a uma,

\par }{\Q wa aza a na i a̱ kula̱nsa̱ ubuta̱ u kusheɗeku wa̱ a̱ nu.


\par }{\Q \VS{20}Vu tsu sokongu le ta̱ a̱ ubuta̱ u nu,

\par }{\QB a nsata n uma.

\par }{\Q Vu tsu zuwa le ta̱ m ma̱ta̱na̱ a̱ ubuta̱ wi ida̱shi i nu.

\par }{\QB ka̱ta̱ a pana ishikushi i uma ba.


\par }{\Q \VS{21}Cikpai Vuzavaguɗu,

\par }{\QB adama a na u yotsongu mu ta̱ ucigi u ni,

\par }{\QB ucigi u ni u na u tsu sabaꞋa ba

\par }{\Q a makyan ma na a kanji mu n kuvon,


\par }{\Q \VS{22}M panai wovon,

\par }{\QB mpa n sheshe ta̱ vu loko mu ta̱ wa̱ a̱ nu,

\par }{\Q Ama ɗa vu panai ma̱shi ma̱ va̱,

\par }{\QB a makyan ma na n ɗekei nu kula̱nsa̱ uɓa̱nki,


\par }{\Q \VS{23}Cigai Vuzavaguɗu, a̱ɗa̱ uma a usuɓi a̱ ni,

\par }{\QB Vuzavaguɗu wi ta̱ e kere aza a usuɓi,

\par }{\QB ama u tsu takacika ta̱ aza a̱ra̱ɗi.


\par }{\Q \VS{24}tsurukpai ka̱ta̱ i gbama asuvu,

\par }{\QB ra̱ka̱ vu ɗa̱ na i keɗei a̱pa̱Ꞌa̱ u Vuzavaguɗu.




\par }\PsalmChap{32}{\SH Kushika̱ ku unushi n kucinukpa ku unushi.
\par }
{\D VicuꞋu vu tsuwaꞋi tsu Dawuda.
\par }
{\Q \VerseOne{1}Vuza vu ma̱za̱nga̱ ɗa,

\par }{\QB vuza na a cinukpai unushi u ni,

\par }{\QB vuza na a takpai unushi u ni.\XREF{}{{\XO 32:1 }{\XO{32:1
}}{\XT{Rom 4:7-8}}}


\par }{\Q \VS{2}Vuza vu ma̱za̱nga̱ ɗa,

\par }{\QB vuza na Vuzavaguɗu wi a ku ula yi n unushi ba,

\par }{\QB kpamu a̱ ciya̱ ka gbani-gbani wa̱ a̱ ni ba.


\par }{\Q \VS{3}Ana n shika̱i unushi u va̱ ba,

\par }{\QB Mo oꞋusoi ka̱ci ka̱ va̱ kanna dem a̱ ma̱shi.


\par }{\Q \VS{4}Vuzavaguɗu, vu takacika mu ta̱ kanna n kayin,

\par }{\QB utsura u va̱ u kotsoi ra̱ka̱,

\par }{\Q tsu na mita̱ me ci ɗekpe,

\par }{\QB adama a usuɗukpi u kanna ka ayin a kpandari.
\par }{\QS Kuvuka\par }


{\Q \VS{5}Ɗa n shika̱i unushi u va̱ wa̱ a̱ nu,

\par }{\QB n sokongu unushi u va̱ ba.

\par }{\Q N danai, <<Mi ta̱ a̱ kushika̱ unushi u va̱ u Vuzavaguɗu.>>

\par }{\QB Ɗa tana vu cinukpakai mu unushi u va̱.
\par }{\QS Kuvuka\par }


{\Q \VS{6}Adama a nannai yaba dem na wi o kutono wu,

\par }{\QB wi ta̱ a kuvasa wa̱ a̱ nu, a makyan ma atakaci,

\par }{\Q a makyan ma na kawuya ka̱ ta̱wa̱i le tsu mini ma na ma ayai,

\par }{\QB mi a kuyawa wu e le ba.


\par }{\Q \VS{7}Avu ɗa ubuta̱ u kusheɗeku u va̱,

\par }{\QB vi ta̱ a ku wawa mu atakaci,

\par }{\Q mi ta̱ a kucanana ishipa,

\par }{\QB adama a wishi u nu.\par }{\QS Kuvuka\par }


{\Q \VS{8}Vuzavaguɗu u danai,

\par }{\QB mi ta̱ o kuyotsongu wu uye u na vu kutono,

\par }{\Q mi ta̱ e kuneke wu kadanshi n neke wu odoki kpamu.


\par }{\Q \VS{9}Ka̱ ta̱ vo okpo n tsulau tsu kodoku ko makparagi ba,

\par }{\QB ele na sai n iryangama,

\par }{\QB ka̱ta̱ yeve o tono wu.


\par }{\Q \VS{10}Mayun ɗa aza a gbani-gbani a takacika,

\par }{\QB ama aza a na e nekei ka̱ɗu u Vuzavaguɗu,

\par }{\QB ucigi u ni u na u tsu sabaꞋa ba wi ta̱ e kere le.


\par }{\Q \VS{11}YaꞋin ma̱za̱nga̱, a̱ɗa̱ aza a usuɓi ra̱ka̱,

\par }{\QB yaꞋin ma̱za̱nga̱ adama a ili i na Vuzavaguɗu u yaꞋin,

\par }{\QB ra̱ka̱ vu ɗa̱ na yi o kutono yi,

\par }{\Q yaꞋin isali i ma̱za̱nga̱.




\par }\PsalmChap{33}{\SH Vishipa vu ucikpi
\par }
{\D Vishipa vu Dawuda.
\par }
{\Q \VerseOne{1}YaꞋin ma̱za̱nga̱, a̱ɗa̱ aza a usuɓi ra̱ka̱,

\par }{\QB adama a ili i na Vuzavaguɗu u yaꞋin,

\par }{\QB cikpai ni a̱ɗa̱ na yi o kutono yi.


\par }{\Q \VS{2}Cikpai Vuzavaguɗu n umolu,

\par }{\QB yaꞋankai ni ishipa n umolu u na wi n anꞋin kupa.


\par }{\Q \VS{3}YaꞋankai ni vishipa vu savu,

\par }{\QB waꞋakai ni umolu mayin,

\par }{\QB i yaꞋan ishipa i ma̱za̱nga̱ n kacaꞋa!


\par }{\Q \VS{4}Adama a na kadanshi ka Vuzavaguɗu mayun ɗa,

\par }{\QB kpamu ulinga u ni ra̱ka̱ wu usuɓi u ɗa.


\par }{\Q \VS{5}Vuzavaguɗu u tsu ciga ta̱ kamayun n usuɓi,

\par }{\QB aduniyan a shana ta̱ n ucigi u Vuzavaguɗu u na u tsu sabaꞋa ba.


\par }{\Q \VS{6}N uneki u kadanshi kaꞋa Vuzavaguɗu u yaꞋin gaɗi,

\par }{\QB n kadanshi ka̱ ni kaꞋa, u yaꞋin kanna, wotoi n azangata.


\par }{\Q \VS{7}U ɓolongi mini ma mala a̱ ubuta̱ ute,

\par }{\QB u zuwai mala ma uga̱vi ma,

\par }{\QB tsu vuza na u foɓoi ishina o mopon,


\par }{\Q \VS{8}YaꞋan aduniyan ra̱ka̱ a pana wovon u Vuzavaguɗu,

\par }{\QB panai wovon u ni uma aduniyan.


\par }{\Q \VS{9}N kadanshi kaꞋa u yaꞋin aduniyan,

\par }{\QB kadanshi kaꞋa u nekei ɗa ili ra̱ka̱ i shamgbai.


\par }{\Q \VS{10}Vuzavaguɗu u tsu la̱nga̱sa̱ ta̱ ofoɓuso a uma aduniyan,

\par }{\QB u tsu sabaꞋasaka ta̱ kusheshe ku uma.


\par }{\Q \VS{11}Ama kusheshe ku Vuzavaguɗu ki ta̱ lo ko wannai,

\par }{\QB kusheshe ku ka̱ɗu ku ni kpamu a makyan dem.


\par }{\Q \VS{12}Uduniyan u ma̱za̱nga̱ u ɗa u na Vuzavaguɗu ɗa Ka̱shile ka̱ ni,

\par }{\QB uma a na u zagbai okpo uma uka̱ni a̱ ni.


\par }{\Q \VS{13}Ɗe gaɗi ɗa Vuzavaguɗu u tsu indana,

\par }{\QB ka̱ta̱ wene uma dem.


\par }{\Q \VS{14}Ɗe a̱ ubuta̱ wi ida̱shi i ni u ɗa u tsu indana,

\par }{\QB u tsu ene ta̱ uma a na i a̱ ida̱shi aduniyan ra̱ka̱,


\par }{\QB \VS{15}a̱yi ɗa u yaꞋin a̱ɗu e le dem,

\par }{\QB kpamu u tsu yeve ta̱ i na a ci yaꞋansa dem.


\par }{\Q \VS{16}Mogono ma tsu ciya̱ wishi adama ovonshi a̱bunda̱i a̱ ni ba,

\par }{\QB keyevi ko kuvon ka tsu laꞋaka adama a utsura u gbayin u ni ba.


\par }{\Q \VS{17}Kuneke ku ka̱ɗu o kodoku ko kuvon, ili gbani i ɗa,

\par }{\QB n utsura u ni ra̱ka̱, wi a ku isa vuma ba.


\par }{\Q \VS{18}Ama a̱shi a Vuzavaguɗu i ta̱ a ku inda aza a na i a kupana wovon u ni,

\par }{\QB aza a na e keɗei a̱pa̱Ꞌa̱ e le

\par }{\QB a ucigi u ni u na u tsu sabaꞋa ba.


\par }{\Q \VS{19}U tsu isa le ta̱ a̱ ubuta̱ wu ukpa̱,

\par }{\QB ka̱ta̱ u zuwa le o yongo n wuma a ayin a kambulu.


\par }{\Q \VS{20}U Vuzavaguɗu u ɗa tsu keɗei a̱pa̱Ꞌa̱,

\par }{\QB a̱yi ɗa ma̱ra̱ga̱ ma̱ tsu n ka̱ɓa̱nki ka̱ tsu.


\par }{\Q \VS{21}Adama a̱ ni a ɗa ci a̱ ma̱za̱nga̱,

\par }{\QB adama a na tsu neke ta̱ a̱ɗu a̱ tsu a kula ku ciɗa ku ni.


\par }{\Q \VS{22}Vuzavaguɗu yaꞋan ucigi u ni u na u tsu sabaꞋa ba u yongo n a̱ tsu,

\par }{\QB a na tsu keɗei a̱pa̱Ꞌa̱ a̱ tsu wa̱ a̱ nu.




\par }\PsalmChap{34}{\SH Ucikpi adama a wishi
\par }
{\D Vishipa vu Dawuda.
\par }
{\Q \VerseOne{1}Mi ta̱ a kucikpa Vuzavaguɗu makyan dem,

\par }{\QB ucikpi u ni wi ta̱ o kuyongo a̱ una̱ u va̱ makyan dem.


\par }{\Q \VS{2}Mi ta̱ a kucikpa Vuzavaguɗu,

\par }{\QB yaꞋan aza ayali a pana ka̱ta̱ a yaꞋan ma̱za̱nga̱.


\par }{\Q \VS{3}Salai tsugbayin tsu Vuzavaguɗu nu mpa,

\par }{\QB tsu cikpa kula ku ni koɓolo.


\par }{\Q \VS{4}N folonoi Vuzavaguɗu, ɗa tana wu ushuki mu,

\par }{\QB ɗa wu utuka̱i mu a̱ ka̱tsuma̱ ko wovon u va̱ dem.


\par }{\Q \VS{5}Aza a na i o kudoro,

\par }{\QB a zuwai a̱shi e le wa̱ a̱ ni, a yaꞋin ma̱za̱nga̱,

\par }{\QB i o kudoku ku na̱mgba̱ ka̱tsuma̱ ba.


\par }{\Q \VS{6}Aza a unambi a yaꞋin meɗevile,

\par }{\QB ɗa ta na Vuzavaguɗu u panakai le,

\par }{\QB ɗa wi isai le a̱ ka̱tsa̱ma̱ ka atakaci e le.


\par }{\Q \VS{7}Kalingata ka̱ ni ki ta̱ e kere,

\par }{\QB aza a na i a kupana wovon u Vuzavaguɗu,

\par }{\QB wu isai le a̱ ka̱tsuma̱ ka atakaci e le.


\par }{\Q \VS{8}Kondoi yene n ka̱ci ka̱ ɗa̱ Vuzavaguɗu vuza kasingai ɗa.

\par }{\QB vuza vu una̱singai ɗa a̱yi na u ciya̱i ubuta̱ u kusheɗeku wa̱ a̱ ni.


\par }{\Q \VS{9}Yevei n ka̱ci ka̱ ɗa̱ tsu na

\par }{\QB Vuzavaguɗu wi n kasingai,

\par }{\QB vuza vu ma̱za̱nga̱ vuza na u ciya̱i

\par }{\QB ida̱shi i ma̱ta̱na̱ wa̱ ni.


\par }{\Q \VS{10}Ali ikawu feu, i tsu namba ta̱ ilikulya a pana kambulu,

\par }{\QB ama aza a na i o kutono Vuzavaguɗu,

\par }{\QB i a kunamba ili i singai ba.


\par }{\Q \VS{11}Ta̱wa̱i, a̱ɗa̱ muku n va̱, i panaka mu,

\par }{\QB mi ta̱ o kuyotsongu ɗa̱,

\par }{\QB tsu na i kupana wovon u Vuzavaguɗu.


\par }{\Q \VS{12}Yayi wi a kuciga u pana u yoꞋo u wuma u ni?

\par }{\QB Yayi u cigai wu ene ayin a singai?


\par }{\Q \VS{13}Sai, u ka̱na̱ kelentsu ka̱ ni a̱ ubuta̱ u ka gbani-gbani

\par }{\QB ka̱ta̱ kpamu u ka̱na̱ una̱ u ni a̱ ubuta̱ u kuyaꞋan ka aꞋuwa.


\par }{\Q \VS{14}U ka̱sukpa̱ ka gbani-gbani ka̱ ni, u yaꞋan kasingai,

\par }{\QB u la̱nsa̱ ma̱ta̱na̱ n ka̱ɗu ka̱ ni ra̱ka̱.


\par }{\Q \VS{15}A̱shi a Vuzavaguɗu i ta̱ a kinda aza a usuɓi,

\par }{\QB atsuvu a̱ ni kpamu i ta̱ a kupana ma̱shi me le.


\par }{\Q \VS{16}A̱shi a Vuzavaguɗu,

\par }{\QB i ta̱ a tsurala n aza a na a ci yaꞋan ka gbani-gbani,

\par }{\Q adama a na,

\par }{\QB i ta̱ a kucinukpa n ukuna u le punu aduniyan ra̱ka̱.


\par }{\Q \VS{17}Aza a usuɓi a̱ tsu shika̱ ta̱,

\par }{\QB Vuzavaguɗu tana u tsu panaka le ta̱,

\par }{\Q ka̱ta̱ wi isa le

\par }{\QB a̱ ka̱tsa̱ma̱ ka atakaci e le dem.


\par }{\Q \VS{18}Vuzavaguɗu u tsu yongo ta̱ ɗevu n aza a ugushi u ka̱ɗu,

\par }{\QB u tsu isa ta̱ aza a na utuka̱i a̱ɗu.


\par }{\Q \VS{19}Vuma vu usuɓi vu tsu takacika ta̱ ka̱u,

\par }{\QB ama Vuzavaguɗu u tsu isai ta̱ a̱ ka̱tsuma̱ ke le dem.


\par }{\Q \VS{20}Adama a na Vuzavaguɗu u tsu ere le ra̱ka̱,

\par }{\QB ko ketele ke le ke te ka na o kukoɗo.


\par }{\Q \VS{21}Ka gbani-gbani ki ta̱ a ku una vuma gbani-gbani,

\par }{\QB i ta̱ a kutakacika aza a na i a kuꞋiwan aza a usuɓi.


\par }{\Q \VS{22}Vuzavaguɗu wi ta̱ a̱ kushiba̱ wuma wa agbashi a̱ ni.

\par }{\QB aza a na a banai wa̱ a̱ ni kula̱nsa̱ ubuta̱ u kusheɗeku, i ta̱ a̱ ku ka̱sukpa̱ le n wuma.




\par }\PsalmChap{35}{\SH Avasa a̱ kula̱nsa̱ uɓa̱nki
\par }
{\D Vishipa vu Dawuda.
\par }
{\Q \VerseOne{1}Vuzavaguɗu, yaꞋan vu shilika̱ n aza a na i a̱ vishili nu mpa,

\par }{\QB yaꞋan kuvon n aza a na i o kuvon nu mpa.


\par }{\Q \VS{2}Vu ɗika ma̱ra̱ga̱ n ucanuku u kuvon u nu,

\par }{\QB vu ta̱wa̱ vu ɓa̱nka̱ mu.


\par }{\Q \VS{3}Ɗa̱ngusa̱ masara ma̱ nu n kabata,

\par }{\QB vu shilika̱ n aza a na i a ku guva mu!

\par }{\Q yaꞋan m panaka wu a kudana,

\par }{\QB <<Mpa ɗa kishi ka̱ nu.>>


\par }{\Q \VS{4}YaꞋan aza a na i a̱ kula̱nsa̱ wuma u va̱, a pana wono,

\par }{\QB zuwa aza a na i a kuyaꞋanka mu nsata a lukanasa le okpo n wono a̱ ripula̱.


\par }{\Q \VS{5}Zuwa le okpo kopo ka na wunla̱i u tsu pura̱,

\par }{\QB tsu aza a na kalingata ka Vuzavaguɗu ki o kuloko.


\par }{\Q \VS{6}YaꞋan uye u le wo okpo ka̱yimbi,

\par }{\QB wo okpo n kederi,

\par }{\QB a makyan ma na kalingata ka Vuzavaguɗu ki a ku guva le.


\par }{\Q \VS{7}Adama a na babu unushi ɗa a zuwakai mu maza,

\par }{\QB a̱ ga̱va̱ka̱i mu kpenle ku uga̱vi,

\par }{\QB adama a na n yikpa̱ punu.


\par }{\Q \VS{8}YaꞋan atakaci a cinika le babu uyevi.

\par }{\Q Ka̱sukpa̱ maza ma na azuki ma aza le.

\par }{\QB ka̱ta̱ kpamu a̱ yikpa̱ punu e kpenle ka ali a ukpisa̱.


\par }{\Q \VS{9}Ka̱ta̱ n yaꞋan ma̱za̱nga̱ adama a Vuzavaguɗu,

\par }{\QB mi ta̱ a kuyaꞋan ma̱za̱nga̱ adama a na wi isa mu ta̱.


\par }{\Q \VS{10}N ka̱ɗu kete mi ta̱ a kudana Vuzavaguɗu,

\par }{\QB <<Vuza wi lo tsu nu ba,

\par }{\Q vu tsu wawa ta̱ aza a unambi wa aza a utsura,

\par }{\QB aza a unambi n ofoloni ekiye aza a na i o kudoro le.>>


\par }{\Q \VS{11}Uma a gbani-gbani a kuyaꞋan aꞋuwa adama a̱ va̱,

\par }{\QB a bankai n kadanshi ka unushi u na n yevei ba.


\par }{\Q \VS{12}A kutsupa kasingai ka̱ va̱ n ka gbani-gbani,

\par }{\QB ali ɗa n nambai i na n kuyaꞋan n wuma.


\par }{\Q \VS{13}Ama a makyan ma na i a mɓa̱la̱,

\par }{\QB mpa n tsu uka ta̱ akashi a kpalu,

\par }{\QB n iwain kulyaꞋa ilikulyaꞋa,

\par }{\Q n vasai n kaci ka̱ va̱ uza̱liki,


\par }{\QB \VS{14}tsu na n kuyaꞋanka ka̱ja̱Ꞌa̱ ko vuza va̱ avasa,

\par }{\QB mu uta̱i a̱shi u la̱nga̱shi adama a una̱mgbi u ka̱tsuma̱,

\par }{\QB tsu vuza na wi a̱ ma̱shi ma̱ a̱na̱ku a̱ ni.


\par }{\Q \VS{15}Ama ɗa baci n ta̱ɗa̱tsa̱i,

\par }{\QB o ɓolongu a̱ ma̱za̱nga̱,

\par }{\QB irala i va̱ o ɓolongi ka̱ci ke le adama a̱ va̱ n yeve ba,

\par }{\QB a̱ ka̱na̱i ku zoꞋoso mu babu kuka̱sukpa̱.


\par }{\Q \VS{16}Tsu aza a na i kupana wovon u Ka̱shile ba,

\par }{\QB a yaꞋankai mu ma̱ka̱n ka̱u,

\par }{\Q n a lunganai mu,

\par }{\QB adama tsurala tsu na i a tsu ɗa nu mpa.


\par }{\Q \VS{17}Vuzavaguɗu,

\par }{\QB ali wannai ɗa va̱ ka̱na̱ kinda le koci?

\par }{\Q Isa mu ekiye e le,

\par }{\QB wawa wuma u va̱ a̱ ubuta̱ wi ikawu i nampa.


\par }{\Q \VS{18}Ka̱ta̱ n cikpa wu o koɓolo ka uma ka̱ a̱bunda̱i,

\par }{\QB e kelime ka uma a̱bunda̱i mi ta̱ a kucikpa wu.


\par }{\Q \VS{19}Ka̱ta̱ vu ka̱sukpa̱ irala i va̱, aza aꞋuwa a nan lo, ene uyikpi uva̱ ba.

\par }{\Q ka̱ta̱ vu ka̱sukpa̱ irala i va̱ i babu unushi,

\par }{\QB n cigipi tsu a̱shi a yaꞋan ma̱za̱nga̱,

\par }{\QB a pana uyoꞋo adama atakaci a̱ va̱ ba.


\par }{\Q \VS{20}A ci yaꞋan kadanshi kasingai ba,

\par }{\QB ama ka̱ta̱ a kucikpa a yaꞋan kadanshi ka aꞋuwa

\par }{\QB wa aza a na i a̱ ida̱shi i ma̱ta̱na̱.


\par }{\Q \VS{21}Ɗa a shikai mu a danai, <<Ehen! Ehen

\par }{\QB tsu ene wu ta̱ n a̱shi a̱ tsu.>>


\par }{\Q \VS{22}Ama avu Vuzavaguɗu vu ene ta̱ ili nampa,

\par }{\QB adama a nannai, ka̱ta̱ vu ka̱sukpa̱ le ba.

\par }{\QB Vuzavaguɗu ka̱ta̱ vu bana daꞋangi nu mpa ba.


\par }{\Q \VS{23}Vuzavaguɗu ɗa̱nga̱, vu ere mu,

\par }{\QB Ka̱shile ka̱ va̱, isa ka mu ili i na yi i va̱.


\par }{\Q \VS{24}Avu vuza vu usuɓi ɗa,

\par }{\QB Vuzavaguɗu yotsongu le unambi wu unushi u va̱,

\par }{\Q ka̱ta̱ vu ka̱sukpa̱ irala i va̱,

\par }{\QB a yaꞋan ma̱za̱nga̱ adama a̱ va̱ ba.


\par }{\Q \VS{25}Ka̱ta̱ vu ka̱sukpa̱ le a danaka ka̱ci ke le, <<Ehen! ili i na tsu cigai i ɗanna.>>

\par }{\QB Ka̱ta̱ vu ka̱sukpa̱ le a dana,

\par }{\QB <<Tsu fuɗa yi ta̱.>>


\par }{\Q \VS{26}Ka̱sukpa̱ yaba dem na u yaꞋin ma̱za̱nga̱ adama atakaci a̱ va̱,

\par }{\QB a fuɗa le ali a̱ ripula̱,

\par }{\Q yaꞋan aza a na i a kuɗika a laꞋa mu ta̱,

\par }{\QB okpo n wono n kugoyi.


\par }{\Q \VS{27}YaꞋan aza a na i a̱ ma̱za̱nga̱ adama a wishi u va̱,

\par }{\QB a sala m ma̱za̱nga̱, n a danai,

\par }{\Q <<Vuzavaguɗu vuza gbayin ɗa!

\par }{\QB wi ta̱ a̱ ma̱za̱nga̱ adama ulyaꞋi u kagbashi ka̱ ni.>>


\par }{\Q \VS{28}Ka̱ta̱ n sala ukuna wu usuɓi u nu,

\par }{\QB kanna lakam mi ta̱ a kucikpa wu.




\par }\PsalmChap{36}{\SH Ka gbani-gbani ka vuma
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Unushi wu ucigi u ka̱ɗu u tsu yaꞋan ta̱ kadanshi n uma a gbani-gbani a̱ɗu e le,

\par }{\QB i n wovon u Ka̱shile a̱ a̱shi e le ba,


\par }{\Q \VS{2}Adama a na i ta̱ a kuɗika ka̱ci ke le,

\par }{\QB ele ili i yoku i ɗa,

\par }{\Q e kene ku le,

\par }{\Q unushi u le wi a̱ ku uta̱ e keteshe ba.

\par }{\QB ali e neke le unushi.


\par }{\Q \VS{3}Kadanshi ke le ki ta̱ tukpa n ka gbani-gbani n aꞋuwa,

\par }{\QB a buwa n ugboji u na a kuyaꞋan kasingai ba.


\par }{\Q \VS{4}E ci sheshe ta̱ ka gbani-gbani a makyan ma na i a ivaꞋin ajiba ele,

\par }{\QB kuyongo kugaꞋan le ba,

\par }{\QB a ci iwan ka gbani-gbani ba.


\par }{\Q \VS{5}Vuzavaguɗu ucigi u nu u na u tsu sabaꞋa ba,

\par }{\QB u yawa ta̱ ali gaɗi a̱da̱nga̱shile,

\par }{\QB usuɓi u nu u yawa ta̱ a gaɗi vu eleshu.


\par }{\Q \VS{6}Usuɓi u nu wi ta̱ tsu nsasan n Ka̱shile,

\par }{\QB afada a̱ nu i ta̱ tsu uga̱vi u mala magbayin,

\par }{\QB Vuzavaguɗu a vu ɗa vi a̱ kula̱na̱ uma nu nnama dem.


\par }{\Q \VS{7}Ka̱shile,

\par }{\QB nu n yiɗa̱i a ku gisanku ugain wu ucigi u nu u na u tsu sabaꞋa ba?

\par }{\QB Uma a̱ tsu ciya̱ ta̱ ubuta̱ u kusheɗeku a ɗaka vu evelyu a̱ nu.


\par }{\Q \VS{8}A ci yaꞋan ta̱ ka̱ɗiva̱ n ka̱bunda̱i ki ilikulyaꞋa i na yi A̱Ꞌisa̱ a gbayin a̱ nu,

\par }{\QB vu tsu neke le ta̱ mini moku soꞋo o kuɗolu ku kasingai ku nu.


\par }{\Q \VS{9}Avu ɗa a̱shi a̱ mini a na e ci neke wuma,

\par }{\QB n kutashi ku nu ku ɗa tsu ce ene kutashi.


\par }{\Q \VS{10}LyaꞋa kelime n ucigi u nu u na u tsu sabaꞋa ba,

\par }{\QB wa aza a na e yevei nu,

\par }{\QB lyaꞋa kelime n kasingai ka̱ nu wa aza a na i n kamayun a̱ɗu.


\par }{\Q \VS{11}Ka̱ta̱ vu ka̱sukpa̱ ene aza a ugbamukaci a dasa mu ba,

\par }{\QB ko kpamu vu ka̱sukpa̱ ekiye aza a gbani-gbani o loko mu ba.


\par }{\Q \VS{12}La̱na̱ ubuta̱ u na aza a gbani-gbani a̱ yikpa̱i,

\par }{\QB ta ɗe a vaki a fuɗa a̱ ɗa̱nga̱ ba.




\par }\PsalmChap{37}{\SH Ukocishi wa aza a gbani-gbani n aza a usuɓi
\par }
{\D Vishipa vu Dawuda.
\par }
{\Q \VerseOne{1}Ka̱ta̱ vu na̱mgba̱ ka̱tsuma̱ adama a uma a gbani-gbani ba,

\par }{\QB ko kpamu vu yaꞋan cisheꞋe tsa aza a na i a kuyaꞋan ka gbani-gbani ba.


\par }{\Q \VS{2}Adama a na, megeshe kenu i ta̱ a̱ kupuwa̱nka̱ tsu mita̱ ma na me ɗekpei

\par }{\QB i ta̱ a ku lumba tsu mita̱ ma savu,


\par }{\Q \VS{3}Neke ka̱ɗu u Vuzavaguɗu,

\par }{\QB ka̱ta̱ vu yaꞋan kasingai,

\par }{\QB ka̱ta̱ vu da̱sa̱ngu a iɗika ya, vu ciya̱ ma̱ta̱na̱.


\par }{\Q \VS{4}La̱nsa̱ ma̱za̱nga̱ u Vuzavaguɗu,

\par }{\QB a̱yi tana wi ta̱ e kuneke wu i na ka̱ɗu ka̱ nu ka cigai.


\par }{\Q \VS{5}Neke ka̱ci ka̱ nu u Vuzavaguɗu,

\par }{\QB vu neke ka̱ɗu ka̱ nu wa̱ a̱ ni,

\par }{\QB wi ta̱ tana a̱ kuɓa̱nka̱ wu.


\par }{\Q \VS{6}Wi ta̱ a kuzuwa kasingai ka̱ nu ka tasa tsu kutashi,

\par }{\QB usuɓi u nu kpamu wa akana tsu kanna a kaci.


\par }{\Q \VS{7}Shamgba shiriri u Vuzavaguɗu,

\par }{\QB ka̱na̱ ka̱ɗu ka̱ nu vu vana yi,

\par }{\Q ka̱ta̱ vu na̱mgba̱ ka̱tsuma̱,

\par }{\QB adama a ulyaꞋi u kelime u vuza ba,

\par }{\Q ko u vuza vu ulyaꞋi,

\par }{\QB a̱ ka̱tsuma̱ ka̱ a ubuta̱ wo ofoɓuso a ka gbani-gbani ka̱ ni ba.


\par }{\Q \VS{8}Ka̱ta̱ vu yaꞋan wupa, ko vu na̱mgba̱ ka̱ɗu ba.

\par }{\QB ka̱ta̱ vu na̱mgba̱ ka̱tsuma̱ ba,

\par }{\Q adama a na, nannai va u tsu tuka̱ n koyoku ba,

\par }{\QB sai ka gbani-gbani.


\par }{\Q \VS{9}Aza a na a zuwai a̱ɗu u Vuzavaguɗu,

\par }{\QB i ta̱ a kuyaꞋan ida̱shi i le m ma̱ta̱na̱ a iɗika ya,

\par }{\Q ama i ta̱ o kuloko aza a gbani-gbani,


\par }{\Q \VS{10}M megeshe kenu, uma a gbani-gbani i ta̱ a̱ kupuwa̱nka̱,

\par }{\QB vi ta̱ a̱ kula̱nsa̱ le, ama vi a̱ ku ciya̱ le ba.


\par }{\Q \VS{11}Ama aza a na a ɗikai ka̱ci ke le ili ba, i ta̱ a kulyaꞋa uka̱ni wi iɗika ya,

\par }{\QB a pana uyoꞋo u ma̱ta̱na̱ mayin.


\par }{\Q \VS{12}Vuma vu gbani-gbani u tsu foɓusoko ta̱ vuma vu usuɓi kawuya,

\par }{\QB ka̱ta̱ u ka̱na̱ ku lungana yi adama a tsurala,


\par }{\Q \VS{13}ama Vuzavaguɗu u tsu zoꞋoso ta̱ vuza vu gbani-gbani,

\par }{\QB adama a na u yeve ta̱ makyan ma na a ku una yi, mi ta̱ lo a̱ kuta̱wa̱.


\par }{\Q \VS{14}Aza a gbani-gbani a tsu tala ta̱ otokobi ele,

\par }{\QB o rono ta̱ utan u le,

\par }{\QB adama a na a una aza a unambi,

\par }{\QB una aza a usuɓi.


\par }{\Q \VS{15}ama otokobi ele i ta̱ a ku una le,

\par }{\QB i ta̱ kpamu o koɗoso utan u le.


\par }{\Q \VS{16}Ili i kenu i na vuza vu usuɓi wi n i ɗa,

\par }{\QB i laꞋa ta̱ uciyi u vuma vu gbani-gbani.


\par }{\Q \VS{17}Adama a na Vuzavaguɗu wi ta̱ o kukoɗo utsura u vuza vu gbani-gbani,

\par }{\QB ama u tsu ere ta̱ vuza vu usuɓi.


\par }{\Q \VS{18}Vuzavaguɗu u tsu la̱na̱ ta̱ aza a na i o kutono yi,

\par }{\QB iɗika ya yi ta̱ okpo ili yi uka̱ni i le ko wannai,


\par }{\Q \VS{19}I a kupana wono a makyan ma atakaci ba.

\par }{\QB i ta̱ a̱ kuciya̱ ilikulyaꞋa ba̱ri a ayin a kambulu.


\par }{\Q \VS{20}Ama uma gbani-gbani i ta̱ a̱ ku kuwa̱.

\par }{\QB aza na a iwain Vuzavaguɗu i ta̱ a̱ kupuwa̱nka̱ tsu a̱pa̱lu,

\par }{\QB i ta̱ kupuwa̱nka̱ an ka̱nga̱ a laza.


\par }{\Q \VS{21}Vuza vu gbani-gbani u ci lyaꞋa ta̱ kutan ka̱ta̱ u iwan ku tsupa,

\par }{\QB ama vuza vu usuɓi vuza kasingai ɗa,

\par }{\QB vuza na u ci neke n ka̱ɗu ba̱ri.


\par }{\Q \VS{22}Aza a na Vuzavaguɗu u zuwakai una̱singai,

\par }{\QB i ta̱ a̱ kuciya̱ ida̱shi i ma̱ta̱na̱ a iɗika ya,

\par }{\QB ama aza a na u yaꞋankai una̱wuya i ta̱ o kuloko le.


\par }{\Q \VS{23}Vuzavaguɗu u tsu tono ta̱ n vuma,

\par }{\QB a uye u na u gaꞋin u tono,

\par }{\QB u tsu pana ta̱ uyoꞋo u kuyongo ku ni,


\par }{\Q \VS{24}ko u ta̱ɗa̱tsa̱ baci, wi a̱ kuyikpa̱ a iɗika ba,

\par }{\QB adama a na Vuzavaguɗu u tsu ka̱na̱ yi ta̱ n kukiye ku ni,


\par }{\Q \VS{25}Ali ayin a na mi ishi maku, ama gogo na n kutsa ta̱,

\par }{\QB n saꞋawa kene Vuzavaguɗu u vakangi vuza vu usuɓi ba,

\par }{\QB ko ene muku n ni ufolu wi ilikulya ba.


\par }{\Q \VS{26}Makyan dem u tsu neke ta̱ ili ba̱ri,

\par }{\QB u tsu neke ta̱ okopu wa aza o yoku,

\par }{\QB muku n ni una̱singai u ɗa,


\par }{\Q \VS{27}Ka̱sukpa̱i ka gbani-gbani i yaꞋan kasingai.

\par }{\QB yi ta̱ o kuyongo a iɗika ya ko wannai.


\par }{\Q \VS{28}Adama a na Vuzavaguɗu u ciga ta̱ ili i na yi derere,

\par }{\QB u tsu ka̱sukpa̱ uma a usuɓi a̱ ni ba.

\par }{\Q e kere le makyan dem,

\par }{\QB ama kumaci ku uma a gbani-gbani i ta̱ o kuloko le.


\par }{\Q \VS{29}Aza a usuɓi i ta̱ a kulyaꞋa uka̱ni wi iɗika ya,

\par }{\QB ka̱ ta̱ a̱ da̱sa̱ngu punu i ɗa ko wannai.


\par }{\Q \VS{30}Una̱ u vuza vu usuɓi u tsu dansa ta̱ kakuna ke kuyeve,

\par }{\QB kelentsu ka̱ ni ka tsu dansa ta̱ ili i na yi derere.


\par }{\Q \VS{31}Wila̱ u Ka̱shile ka̱ ni wi ta̱ a̱ ka̱ɗu ka̱ ni,

\par }{\QB u tsu ka̱sukpa̱ u ɗa ba ko wannai.


\par }{\Q \VS{32}Aza a gbani-gbani a̱ tsu puta̱ ta̱ aza a usuɓi,

\par }{\QB a̱ tsu la̱nsa̱ le ta̱ adama a na a una le.


\par }{\Q \VS{33}Ama Vuzavaguɗu wi a̱ ku ka̱sukpa̱ le ekiye i irala i le ba,

\par }{\QB ko kpamu u ka̱sukpa̱ a yaꞋanka le afada a gbani-gbani ba.


\par }{\Q \VS{34}Neke ka̱ɗu u Vuzavaguɗu,

\par }{\QB ka̱ ta̱ kpamu vu yongo a uye u ni,

\par }{\QB a̱yi tana wi ta̱ a kuzuwa wu vu ciya̱ uka̱ni wi iɗika ya,

\par }{\QB vi ta̱ e kene o kuloko uma a gbani-gbani.


\par }{\Q \VS{35}Me ene ta̱ vuma gbani-gbani ko asuvayali,

\par }{\QB u laꞋa ta̱ yaba dem ugaɗi,

\par }{\QB a na nɗanga n Lebano.


\par }{\Q \VS{36}Ama makyan kenu,

\par }{\QB a na m bonoi, me ene yi ba.

\par }{\QB n la̱nsa̱ ni, ama me ene yi ba.


\par }{\Q \VS{37}Indana uma a̱ ma̱riki, vu la̱na̱ uma a usuɓi,

\par }{\QB vuza vu ma̱ta̱na̱ u tsu ciya̱ ta̱ ntsukaya.


\par }{\Q \VS{38}Ama i ta̱ a ku una aza a unushi gbende,

\par }{\QB ka̱ta̱ a̱ pura̱ngu ntsukaya n le.


\par }{\Q \VS{39}Vuzavaguɗu u tsu isa ta̱ aza a usuɓi,

\par }{\QB a̱yi ɗa ubuta̱ u kusheɗeku u le a ayin atakaci.


\par }{\Q \VS{40}Vuzavaguɗu u tsu ɓa̱nka̱ le ta̱ ka̱ta̱ kpamu wu isa le,

\par }{\QB u tsu isa le ta̱ ekiye aza a gbani-gbani,

\par }{\QB adama a na a̱ la̱nsa̱ ta̱ ubuta̱ u ku sheɗeku wa̱ a̱ ni.




\par }\PsalmChap{38}{\SH Avasa a vuza va atakaci
\par }
{\D Vishipa vu Dawuda. Adama a ku ciɓasa.
\par }
{\Q \VerseOne{1}Vuzavaguɗu, ka̱ta̱ vu ɓarangu mu a̱ ka̱tsuma̱ ka wupa u nu ba,

\par }{\QB ka̱ta̱ vu takacika mu n asuvu a usuɗukpi a̱ nu ba,


\par }{\Q \VS{2}Vu yaꞋanka mu ta̱ usa̱n n ayaꞋa a̱ nu,

\par }{\QB ɗa feu vu lapai mu ali a iɗika.


\par }{\Q \VS{3}Adama a wupa u nu,

\par }{\QB ikyamba i va̱ yi ta̱ a̱ mɓa̱la̱.

\par }{\Q ikyamba i va̱ ra̱ka̱ i ka̱ na̱ ta̱ mɓa̱la̱,

\par }{\QB adama a unushi u va̱.


\par }{\Q \VS{4}Unushi u va̱ u laꞋa ta̱ utsura u va̱,

\par }{\QB an nu ucanuku wa̱ a̱miki, u na u laꞋi utsura u va̱.


\par }{\Q \VS{5}Adama a tsulau tsu va̱ n yaꞋin unushi,

\par }{\QB untsu a̱ va̱ a shamai ali a̱ ku uta̱ ushami,


\par }{\Q \VS{6}Mɓa̱la̱ n va̱ n yaꞋan ta̱ a̱bunda̱i,

\par }{\QB ali m poloi mu, kanna ka̱ɓula̱ mpa a̱ ma̱shi.


\par }{\Q \VS{7}Ma̱vuna̱ ma̱ ka̱na̱ mu ta̱ wuya-wuya,

\par }{\QB mi ta̱ ka̱ mɓa̱la̱ ka̱u.


\par }{\Q \VS{8}Mo oꞋwoi ka̱u,

\par }{\QB ali mo okpoi luɓa̱,

\par }{\QB ka̱ɗu ka̱ va̱ ka̱ na̱mgba̱i ka̱u,

\par }{\QB ɗa n ka̱na̱i yura̱ adama a usuɗukpi.


\par }{\Q \VS{9}Vuzavaguɗu, vu yeve ta̱ ili i na mi a kuciga.

\par }{\QB vi ta̱ kpamu a kupana yura̱ i va̱ ra̱ka̱.


\par }{\Q \VS{10}Ka̱ɗu ka̱ va̱ ki ta̱ a̱ ku muɗa̱sa̱,

\par }{\QB utsura u va̱ u kotsoi,

\par }{\QB ɗa a̱shi a̱ va̱ a̱ ka̱na̱i kene yimbi-yimbi.


\par }{\Q \VS{11}A̱ja̱Ꞌa̱ a̱ va̱ n aza a na ci a̱ ida̱shi ɗeɗevu,

\par }{\QB o doku a yawa ɗevu nu mpa ba,

\par }{\QB adama a̱ untsu a̱ va̱,

\par }{\QB ali muku n va̱ dem n sumai mu.


\par }{\Q \VS{12}Aza a na a cigai ku una mu,

\par }{\QB azuki mu maza.

\par }{\QB aza a na kpamu a cigai o doro mu,

\par }{\QB e kusheshe a yaꞋanka mu koli,

\par }{\QB kanna ka̱ɓula̱ o kufoɓuso ka gbani-gbani adama a̱ va̱.


\par }{\Q \VS{13}Mi ta̱ tsu kagulani n tsu pana ba,

\par }{\QB mi ta̱ tsu kebebe n tsu fuɗa n dansa ba.


\par }{\Q \VS{14}Mo okpoi tsu kagulani n tsu pana ba,

\par }{\QB adama a na n tsu ushuku n kadanshi ba.


\par }{\Q \VS{15}Vuzavaguɗu, n zuwa ta̱ ka̱ɗu wa̱ a̱ nu,

\par }{\QB Vuzavaguɗu Ka̱shile ka̱ va̱, avu ɗa va̱ ku ushuku mu.


\par }{\Q \VS{16}<<Ka̱ta̱ vu ka̱sukpa̱ irala i va̱,

\par }{\QB a yaꞋan ma̱za̱nga̱ adama atakaci a̱ va̱ ba,

\par }{\Q ka̱ta̱ vu ka̱sukpa̱ le a lapa ma̱ka̱nga̱,

\par }{\QB adama a uyikpi u va̱ ba.>>


\par }{\Q \VS{17}Mi ta̱ ɗevu n kuyikpa̱,

\par }{\QB mi ta̱ a̱ ka̱tsuma̱ ka atakaci ayin dem.


\par }{\Q \VS{18}N shika̱ ta̱ u nushi u va̱.

\par }{\QB unushi u va̱ u zuwa mu ta̱ atakaci.


\par }{\Q \VS{19}Aza a tsurala nu mpa ko unushi i ta̱ n utsura,

\par }{\QB aza a na a iwain mu ko unushi i ta̱ lo n a̱bunda̱i.


\par }{\Q \VS{20}Aza a na a tsu tsupa kasingai n ka gbani-gbani,

\par }{\QB i ta̱ a tsurala nu mpa,

\par }{\QB adama a na n ciga ta̱ kuyaꞋan kasingai.


\par }{\Q \VS{21}Vuzavaguɗu, ka̱ta̱ vu ka̱sukpa̱ mu ba,

\par }{\QB Ka̱shile ka̱ va̱, ka̱ta̱ vu yaꞋan daꞋin nu mpa ba.


\par }{\Q \VS{22}YaꞋan gogoꞋo vu ɓa̱nka̱ mu,

\par }{\QB Vuzavaguɗu kishi ka̱ va̱.




\par }\PsalmChap{39}{\SH Ma̱shi ma asuvayali
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka Jedutun. Vishipa vu Dawuda.
\par }
{\Q \VerseOne{1}Ɗa n danai, <<Mi ta̱ a ku zuwaka n ili i na mi a kuyaꞋan,

\par }{\QB adama a na ka̱ta̱ kelentsu ka̱ va̱,

\par }{\QB ka yaꞋan unushi ba.

\par }{\Q mi e kukeɓece ukuna ba,

\par }{\QB a makyan ma na uma a gbani-gbani i ɗevu nu mpa.>>


\par }{\Q \VS{2}M paɗai bini, n dansa ukuna ba.

\par }{\QB ko a ili i na yi i singai,

\par }{\Q ama n nannai dem atakaci a̱ va̱ o kudokusu.


\par }{\QB \VS{3}Ka̱ɗu ka̱ va̱ ka shanai n atakaci.

\par }{\Q tsu ka̱bunda̱i ka aciɓa a̱ va̱, ta atakaci a̱ va̱ okpoi nannai,

\par }{\QB mayun ɗa n yaꞋan kadanshi.


\par }{\Q \VS{4}<<Vuzavaguɗu, ayin a yain a ɗai n kuyongo aduniyan?

\par }{\QB Wanai ɗai n kukuwa̱?

\par }{\QB Yotsongu mu n yeve tsu na ayin a̱ va̱ i a kulaza gogoꞋo lo.


\par }{\Q \VS{5}La̱na̱, vu jebe ta̱ ka̱bunda̱i ka ayin a̱ va̱,

\par }{\QB ka̱bunda̱i ayin a̱ va̱ wa̱ a̱ nu,

\par }{\QB adanshi ili i yoku i ɗa ba,

\par }{\Q mayun wuma u vuza dem u laꞋa ayinviki ba.\par }{\QS Kuvuka\par }


{\QB \VS{6}Wuma u vuma dem wi ta̱ a ku vadalukpasa tsu kulu,

\par }{\QB kubana n kubono ku ni dem gbani ɗa.

\par }{\QB u tsu ɓolongu ta̱ uciyi,

\par }{\QB ama u tsu yeve ko yayi u kulyaꞋa uyoꞋo wu uɗa ba.


\par }{\Q \VS{7}Vuzavaguɗu, gogo na a̱ yiɗa̱i n kuzuwa ka̱ɗu ka̱ va̱?

\par }{\QB Wa̱ a̱ nu u ɗa n zuwai ka̱ɗu ka̱ va̱.


\par }{\Q \VS{8}Wawa mu a̱ ka̱tsuma̱ ka unushi u va̱,

\par }{\QB Ka̱ta̱ vu ka̱sukpa̱ alau o zoꞋoso mu ba̱.


\par }{\Q \VS{9}Mi ta̱ a kupaɗa bini. mi a kudansa ukuna ba,

\par }{\QB adama a na vu zuwa mu ta̱ n takacikai tsu nampa.


\par }{\Q \VS{10}Ka̱ta̱ vu doku vu takacika mu ba.

\par }{\QB n yaꞋan ta̱ ɗevu n ku kuwa̱,

\par }{\QB adama a ulapi u na vi a kuyaꞋanka mu.


\par }{\Q \VS{11}Vu tsu ɓarangu ta̱,

\par }{\QB ka̱ ta̱ kpamu vu takacika vuma adama a unushi u ni,

\par }{\Q tsu kayan,

\par }{\QB vu tsu la̱nga̱sa̱ ta̱ ili i na vuma u laꞋi n kuciga,

\par }{\QB mayun, vuza vu wuma dem wi ta̱ tsu wunla̱i u na u tsu laza.\par }{\QS Kuvuka\par }


{\Q \VS{12}Vuzavaguɗu, pana avasa a̱ va̱,

\par }{\QB vu pana ma̱shi ma̱ va̱ kpamu,

\par }{\QB ura ma̱shi ma̱ va̱,

\par }{\QB adama a na mi ta̱ koɓolo n avu,

\par }{\QB tsu komoci ka na ka kulaza,

\par }{\Q mpa komoci kaꞋa,

\par }{\QB tsu na ikaya i va̱ yi ishi cau.


\par }{\Q \VS{13}Ka̱sukpa̱ mu ko ka̱ɗu ka̱ va̱ ki ta̱ a kuvaku,

\par }{\QB kafu n laza, n ka̱sukpa̱ ubuta̱ u nampa.>>




\par }\PsalmChap{40}{\SH Vishipa vu kucikpa
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}N vana ta̱ uɓa̱nki u Vuzavaguɗu,

\par }{\QB u zuwakai mu atsuvu a̱ ni,

\par }{\QB ɗa u panai ma̱shi ma̱ va̱.


\par }{\Q \VS{2}Wu utuka̱i mu e kpenle ku kederi,

\par }{\QB a̱ ciꞋin n kolyoꞋo,

\par }{\QB u kiyangi ene a̱ va̱ a gaɗi vu katali,

\par }{\QB u takpakai mu wovon.


\par }{\Q \VS{3}U zuwai n cananai vishipa vu savu a̱ una̱ u va̱,

\par }{\QB vishipa vu kucikpa u Ka̱shile ka̱ tsu.

\par }{\Q Uma n a̱bunda̱i ene baci nannai, i ta̱ kupana wovon,

\par }{\QB ka̱ta̱ e neke a̱ɗu e le u Vuzavaguɗu.


\par }{\Q \VS{4}Vuza vu una̱singai ɗa,

\par }{\QB vuza na u zuwai ka̱ɗu u Vuzavaguɗu,

\par }{\Q vuza na u tsu tono a̱ma̱li ba,

\par }{\QB ko u gbaɓa kaci n aza a na a̱ tsu tono a̱ma̱li ba.


\par }{\Q \VS{5}Vu yaꞋanka tsu ta̱ ili n a̱bunda̱i,

\par }{\QB Vuzavaguɗu Ka̱shile ka̱ va̱,

\par }{\QB vuza wi lo tsu nu ba,

\par }{\QB n dana baci n dansa ili i mereve i nu ra̱ka̱,

\par }{\QB i laꞋa ta̱ utsura u kudansa.


\par }{\Q \VS{6}Vu ciga kuneꞋe n alyuka ba,

\par }{\QB vu ciga tana e neke wu alyuka o kusongu,

\par }{\Q a nnama a gaɗi vu katalikalyuka ba,

\par }{\Q ko kuneꞋe adama a kutakpa unushi ba

\par }{\QB kucikpa ɗa vu nekei mu atsuvu a na n ku panaka wu.


\par }{\Q \VS{7}Ɗa n danai,<<Mpa ɗa na, kadanshi ka̱ nu adama a̱ va̱,

\par }{\QB ki ta̱ a katagarda ka̱ wila̱.


\par }{\Q \VS{8}Ka̱shile n ciga ta̱ kutono ku sheshe ku nu ka̱u,

\par }{\QB n zuwa ta̱ wila̱ u nu a̱ ka̱ɗu ka̱ va̱.>>


\par }{\Q \VS{9}Vuzavaguɗu, o koɓolo ka uma a usuɓi a̱ nu ra̱ka̱,

\par }{\QB n dansa ta̱ ukuna wu usuɓi u nu.

\par }{\Q Vu yeve ta̱,

\par }{\QB mi a̱ kukpa̱ɗa̱ kudansa ukuna u nu ba.


\par }{\Q \VS{10}M ɓa̱na̱ arabali a wishi a̱ nu,

\par }{\QB adama a̱ ka̱ci ka̱ va̱ koci ba.

\par }{\Q makyan dem n tsu dansa ta̱,

\par }{\QB kamayun ka̱ nu n wishi u nu,

\par }{\Q o koɓolo ka uma usuɓi a̱ nu dem,

\par }{\QB n tsu paɗa bini ba

\par }{\Q ama n tsu dansa ta̱ kamayun ka̱ nu,

\par }{\QB n ucigi u nu u na u tsu sabaꞋa ba.


\par }{\Q \VS{11}Vuzavaguɗu,

\par }{\QB ka̱ta̱ vu ka̱sukpa̱ kupana asuvayali a̱ va̱ ba.

\par }{\Q ucigi u nu u na u tsu sabaꞋa ba n kamayun ka̱ nu,

\par }{\QB i ta̱ e ku ere mu makyan dem.


\par }{\Q \VS{12}Adama a na atakaci a̱ ka̱ra̱Ꞌa̱ mu ta̱,

\par }{\QB a laꞋa ta̱ ku kece.

\par }{\Q unushi u va̱ u laꞋa ta̱ utsura u va̱,

\par }{\QB ali n doku n fuɗa me ene ubuta̱ ba.

\par }{\Q u laꞋa ta̱ ka̱nji ka kaci ka̱ va̱ a̱bunda̱i,

\par }{\QB ali n takpai ka̱ɗu.


\par }{\Q \VS{13}Vuzavaguɗu, wawa mu,

\par }{\QB yaꞋan gogoꞋo vu ɓa̱nka̱ mu.


\par }{\Q \VS{14}YaꞋan aza a na a cigai ku una mu,

\par }{\QB a yaꞋan wono a̱ ripula̱.

\par }{\Q yaꞋan kpamu aza a na i a̱ ma̱za̱nga̱ adama atakaci a̱ va̱,

\par }{\QB okpo n wono.


\par }{\Q \VS{15}YaꞋan aza a na i a kuyaꞋanka mu ma̱ka̱n,

\par }{\QB <<A namba ili i kudansa adama o wono.>>


\par }{\Q \VS{16}YaꞋan aza a na a̱ ta̱wa̱i wa̱ a̱ nu ra̱ka̱,

\par }{\QB a yaꞋan ma̱za̱nga̱, babu una̱mgbuka̱tsuma̱,

\par }{\Q yaꞋan aza a na a cigai wishi u nu,

\par }{\QB makyan dem a dana, <<Vuzavaguɗu vuzagbayin ɗa.>>


\par }{\Q \VS{17}Neke mu utsura, mi n ka̱ɓa̱nki ba,

\par }{\QB Vuzavaguɗu ta̱wa̱ wa̱ a̱ va̱ gogoꞋo,

\par }{\Q avu ɗa kishi ka̱ va̱ n ka̱ɓa̱nki ka̱ va̱,

\par }{\QB Vuzavaguɗu vu va̱, ka̱ta̱ vu geshe ba.




\par }\PsalmChap{41}{\SH Avasa a̱ kula̱nsa̱ upotsokpi
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Vuza vu ma̱za̱nga̱ ɗa,

\par }{\QB vuza na u tsu la̱na̱ aza a unambi,

\par }{\QB Vuzavaguɗu wi ta̱ a ku wawa yi,

\par }{\QB a makyan ma atakaci.


\par }{\Q \VS{2}Vuzavaguɗu wi ta̱ e ku ere yi, u foɓo wuma u ni.

\par }{\QB Vuzavaguɗu wi ta̱ a kuzuwa yi u pana uyoꞋo a iɗika ya.

\par }{\QB wi a̱ ku ka̱sukpa̱ yi ekiye a irala i ni ba.


\par }{\Q \VS{3}Vuzavaguɗu wi ta̱ a̱ kuɓa̱nka̱ yi a ayin a na wi a̱ mɓa̱la̱.

\par }{\QB wi ta̱ o ku bonoko yi n ma̱ta̱na̱ mi ikyamba ma̱ ni mayin.


\par }{\Q \VS{4}N danai, <<Vuzavaguɗu, n yaꞋanka wu ta̱ unushi.

\par }{\QB pana asuvayali a̱ va̱ ka̱ ta̱ vu potsokpo mu.>>


\par }{\Q \VS{5}Irala i va̱ yi ta̱ a kuyaꞋansa

\par }{\QB kadanshi ka gbani-gbani adama a̱ va̱,

\par }{\Q A kudana, <<Wannai ɗai u ku kuwa̱,

\par }{\QB a cinukpa n a̱yi?>>


\par }{\Q \VS{6}Aza a na a̱ tsu ta̱wa̱ n a̱ kya̱sa̱i mu,

\par }{\QB n ka̱ɗu kete kaꞋa a̱ tsu ta̱wa̱ ba,

\par }{\QB o tsu ɓolongu su ta̱ arabali aꞋuwa adama a̱ va̱,

\par }{\QB ka̱ta̱ a bana a̱ ka̱na̱ kudansa kaꞋa a̱ ubuta̱ dem.


\par }{\Q \VS{7}Irala i va̱ ra̱ka̱ i ta̱ a̱ kuyun n otoku ele adama a̱ va̱,

\par }{\QB e kusheshe ku le n laꞋa ta̱ yaba dem ka gbani-gbani.


\par }{\Q \VS{8}A kudansa, <<Mɓa̱la̱ n ka̱na̱ yi ta̱ gbani-gbani,

\par }{\QB wi a kufuɗa ku ɗa̱nga̱ a̱ ubuta̱ mɓa̱la̱ n ni ba.>>


\par }{\Q \VS{9}Ali ka̱ja̱Ꞌa̱ ke ɗevu ka̱ va̱, vuza na n laꞋi kuneke ka̱ɗu ka̱ va̱,

\par }{\QB vuza na tsu ci lyaꞋa koɓolo, u bonoi a tsurala nu mpa.


\par }{\Q \VS{10}Vuzavaguɗu, pana asuvayali a̱ va̱,

\par }{\QB vu bonoko mu m ma̱ta̱na̱ mi ikyamba ma̱ va̱,

\par }{\QB adama a na n tsupa ili i na irala i va̱ i yaꞋankai mu.


\par }{\Q \VS{11}Mi ta̱ e kuyeve vi ta̱ a kupana uyoꞋo u va̱,

\par }{\QB adama a na i a kufuɗa kulyaꞋa kelime ka̱ va̱ ba.


\par }{\Q \VS{12}Vi ta̱ a̱ kuɓa̱nka̱ mu adama a na mi ta̱ a kuyaꞋan ili i na yi derere,

\par }{\QB Vi ta̱ a ku zuwa mu n yongo e kelime ka̱ nu ko wannai.


\par }{\Q \VS{13}YaꞋan tsu cikpa Vuzavaguɗu, Ka̱shile ka aza Israila,

\par }{\QB cikpa ni gogo na a kubana ko wannai Tanannai, Tanannai.




\par }{\MS Katagarda ke ire

\par }\PsalmChap{42}{\R (Ishp 42--72)

\par }{\SH Ma̱shi ma aza a na i a ugbashi
\par }
{\D Kadanshi a kubana u vuza vu kelime vi ishipa: VicuꞋu vu tsuwaꞋi tsu muku n Kora,
\par }
{\Q \VerseOne{1}Tsu na mereꞋe mi a mali ma̱ mini mo kuɗolu,

\par }{\QB ta feu wuma u va̱ wi a mali ma̱ nu nannai, Ka̱shile.


\par }{\Q \VS{2}Mi ta̱ a kakuli ka̱ nu,

\par }{\QB Ka̱shile, Ka̱shile ka wuma.

\par }{\Q Wannai ɗai n kubana e kelime ka̱ nu n cikpa wu?


\par }{\Q \VS{3}Kanna n kayin dem mi ta̱ a̱ ma̱shi,

\par }{\QB kujilya ku ɗa koci ili kulyaꞋa i va̱,

\par }{\Q makyan dem irala i va̱ e ku ece mu,

\par }{\QB <<Te ɗai Ka̱shile ka̱ nu ka?>>


\par }{\Q \VS{4}Ka̱ɗu ka̱ va̱ ka̱ tsu na̱mgba̱ ta̱,

\par }{\QB n ciɓa baci n ili i na i lazai ɗe,

\par }{\Q a makyan ma na n tsu bana koɓolo n uma A̱Ꞌisa̱ a gbayin,

\par }{\QB mi o kutono n e le ugeri.

\par }{\Q koɓolo ka uma aza a̱ ma̱za̱nga̱, a ku canana i ishipa,

\par }{\QB a̱ kuɗa̱ngusa̱ a̱la̱ka̱tsu a kucikpa Ka̱shile.


\par }{\Q \VS{5}Yiɗa̱i i zuwai mi una̱mgbi ka̱tsuma̱ tsu nampa?

\par }{\QB Yiɗa̱i i zuwai mi a atakaci nannai?

\par }{\Q Mi ta̱ a kuzuwa ka̱ɗu ka̱ va̱ u Ka̱shile,

\par }{\QB mi ta̱ o kudoku kucikpa yi,

\par }{\QB kishi ka̱ va̱ n Ka̱shile ka̱ va̱.


\par }{\Q \VS{6}N na̱mgba̱ ta̱ ka̱tsuma̱ ka̱u,

\par }{\Q adama nannai mi ta̱ a kuciɓa n kasingai ka̱ nu,

\par }{\Q a uɓon u Urdu, n kusan kugbayi Hamon,

\par }{\QB n kusan ku Miza.


\par }{\Q \VS{7}Atakaci a̱ va̱ i ta̱ tsu mini ma̱ uga̱vi,

\par }{\QB mini ma o kuɓolongu adama a na ma̱ pura̱ mu,

\par }{\Q aɓau ra̱ka̱,

\par }{\QB a kulyaꞋa utsura u va̱.


\par }{\Q \VS{8}Vuzavaguɗu u yotsongu ta̱ ucigi u ni u na u tsu sabaꞋa ba kanna lakam,

\par }{\QB mpa feu n canana ishipa i kucikpa yi kayin dem,

\par }{\QB n yaꞋan avasa u Ka̱shile, vuza na u nekei mu wuma.


\par }{\Q \VS{9}N danai Ka̱shile, ubuta̱ u kusheɗeku u va̱,

\par }{\QB <<Yiɗa̱i i zuwai vu cinukpai nu mpa?

\par }{\Q Yiɗa̱i i zuwai n kulyaꞋa kelime n una̱mgbuka̱tsuma̱?

\par }{\QB Adama ka gbani-gbani ka irala i va̱?>>


\par }{\Q \VS{10}Kadanshi ki irala i va̱, ka sapa mu tsu kotokobi a etele a̱ va̱,

\par }{\QB a makyan ma na i a kudana mu,

\par }{\QB <<Teɗei Ka̱shile ka̱ nu ka?>>


\par }{\Q \VS{11}Yiɗa̱i i zuwai mi una̱mgbi ka̱tsuma̱ tsu nampa?

\par }{\QB Yiɗa̱i i zuwai mi a atakaci nannai?

\par }{\Q Mi ta̱ a kuzuwa ka̱ɗu ka̱ va̱ u Ka̱shile,

\par }{\QB mi ta̱ o kudoku kucikpa yi,

\par }{\QB kishi ka̱ va̱ n Ka̱shile ka̱ va̱.




\par }\PsalmChap{43}{\SH Avasa a vuza a bankai ugbashi
\par }
{\D Vishipa vu Dawuda.
\par }
{\Q \VerseOne{1}Ka̱shile, yotsongu unambi wu unushi u va̱,

\par }{\QB vu isaka mu ili i na yi i va̱,

\par }{\Q wa aza a na a̱ kpa̱ɗa̱i kupana wovon u nu,

\par }{\QB isa mu a ekiye aza o modoruko,

\par }{\QB n aza a gbani-gbani


\par }{\Q \VS{2}Ka̱shile avu ɗa vi a ku inda mu.

\par }{\QB yiɗa̱i i zuwai ɗa vu variki mu?

\par }{\Q Yiɗa̱i i zuwai mi o kusoꞋo atakaci,

\par }{\QB adama a ka gbani-gbani ka irala i va̱?


\par }{\Q \VS{3}Suku kutashi ku nu n kamayun ka̱ nu,

\par }{\QB o tono nu mpa.

\par }{\Q vu zuwa o bono nu mpa a ka kaginda ka ciɗa ka̱ nu,

\par }{\QB o bono nu mpa a̱ ubuta̱ wi ida̱shi i nu.


\par }{\Q \VS{4}Ka̱ta̱ m bana a katalikalyuka ka̱ nu Ka̱shile,

\par }{\QB Ka̱shile, wa̱ a̱ nu ɗa, ugiti u ma̱za̱nga̱ u va̱.

\par }{\Q mi ta̱ a cikpa wu n umolu,

\par }{\QB Ka̱shile, Ka̱shile ka̱ va̱.


\par }{\Q \VS{5}Yiɗa̱i i zuwai mi una̱mgbi ka̱tsuma̱ tsu nampa?

\par }{\QB Yiɗa̱i i zuwai mi a atakaci nannai?

\par }{\Q Mi ta̱ a kuzuwa ka̱ɗu ka̱ va̱ u Ka̱shile,

\par }{\QB mi ta̱ o kudoku kucikpa yi,

\par }{\QB kishi ka̱ va̱ n Ka̱shile ka̱ va̱.




\par }\PsalmChap{44}{\SH Avasa a̱ kula̱nsa̱ wishi
\par }
{\D Kadanshi a kubana u vuza vu kelime vi ishipa: VicuꞋu vu tsuwaꞋi tsu muku n Kora.
\par }
{\Q \VerseOne{1}Ka̱shile, tsu pana ta̱ na atsuvu a̱ tsu,

\par }{\QB ikaya i tsu i dana tsu ta̱,

\par }{\Q ili i gbagbaꞋin i na vu yaꞋin a makyan me le,

\par }{\QB a ayin a cau.


\par }{\Q \VS{2}Tsu na avu n ka̱ci ka̱ nu vu lokoi aza o kutono a̱ma̱li,

\par }{\QB ɗa vu zuwai uma a̱ nu a iɗika i le.

\par }{\Q tsu na vu lokoi uduniyan u na u buwai,

\par }{\QB ama ɗa vu zuwai uma a̱ nu o yongo ba̱ri.


\par }{\Q \VS{3}N otokobi e le a ɗa a lyaꞋi iɗika ya ba,

\par }{\QB n utsura u le u ɗa a lyaꞋi iɗika ya ba,

\par }{\Q ama n utsura u nu u ɗa,

\par }{\QB tsu na vu yotsongi le vi ta̱ koɓolo n ele,

\par }{\Q vi o kuyotsongu le vu ciga le ta̱.


\par }{\Q \VS{4}Avu ɗa mogono ma̱ va̱ n Ka̱shile ka̱ va̱,

\par }{\QB vu zuwai uma a Yakubu a̱ ciya̱i ulyaꞋi.


\par }{\Q \VS{5}N utsura u nu u ɗa tsu unai irala i tsu.

\par }{\QB N kula ku nu ku ɗa tsu dasasai irala i tsu.


\par }{\Q \VS{6}N zuwa ka̱ɗu ka̱ va̱ a utan u va̱ ba,

\par }{\QB kotokobi ka̱ va̱ ki a ku isa mu ba.


\par }{\Q \VS{7}Ama vu isa tsu ta̱ ekiye a irala i tsu,

\par }{\QB vu lokoi aza a na a iwain tsu.


\par }{\Q \VS{8}Ka̱shile, ci ta̱ a ku cikpa wu makyan dem,

\par }{\QB ka̱ta̱ kpamu tsu cikpa kula ku nu ko wannai.\par }{\QS Kuvuka\par }


{\Q \VS{9}Ama gogo na Ka̱shile vu vakangu tsu ta̱,

\par }{\QB vu ka̱sukpa̱i o lokoi tsu,

\par }{\QB vu doku vu uta̱ vu yaꞋan nwalu n osoji a̱ tsu ba.


\par }{\Q \VS{10}Vu zuwai tsu sumai e kelime ka irala i tsu,

\par }{\QB ɗa isai ili i na ci ni i ɗa yo okpoi i le.


\par }{\Q \VS{11}Vu ka̱sukpa̱i a kiɗai tsu tsu nlala,

\par }{\QB ɗa vu wacuwai tsu a̱ ka̱tsuma̱ ka iɗika i yoku.


\par }{\Q \VS{12}Vu dengei uma a̱ nu,

\par }{\QB n ikebe kenu,

\par }{\QB vu ciya̱ kodokpotsu ka tsulaga tsa ba.


\par }{\Q \VS{13}Aza a na ci ida̱shi ɗeɗevu o ku zoꞋoso tsu adama a̱ nu,

\par }{\QB a kuyaꞋanka tsu ulami, o bonokoi tsu ili yi ugulani,


\par }{\Q \VS{14}Vu zuwai tsu tsu okpoi ili ya agisana a̱ ka̱tsuma̱ ku uduniyan,

\par }{\QB uduniyan a̱ kugba̱ɗa̱sa̱ ka̱ tsu aci,

\par }{\QB n o goyoi tsu,


\par }{\Q \VS{15}Makyan dem mi ta̱ a̱ ka̱tsuma̱ ko wono,

\par }{\QB wono u kimba̱ mu ta̱ ra̱ka̱.


\par }{\Q \VS{16}Adama aza a kadanshi ka gbani-gbani n ishikushi,

\par }{\QB n adama a irala i va̱ aza a na a tsu ciga ku tsupa kutan.


\par }{\Q \VS{17}Ili i nampa ya ra̱ka̱ i gita̱ ta̱ n a̱tsu,

\par }{\QB ko a na wo okpoi tsu cinukpa n avu ba,

\par }{\QB tsu koɗo kpamu uzuwakpani u na vu yaꞋin n a̱tsu ba.


\par }{\Q \VS{18}Tsu yaꞋanka wu unambi wu usuɓi ba,

\par }{\QB tsu ka̱sukpa̱ tana kutono kadanshi ka̱ nu ba.


\par }{\Q \VS{19}N nannai dem vu kpa̱ɗa̱i kuɓa̱nka̱ tsu,

\par }{\QB a nnama n kakamba n nanlo ma,

\par }{\QB vu ka̱sukpa̱i tsu a̱ ka̱yimbi ka kpaɓam.


\par }{\Q \VS{20}Ishi baci tsu ka̱sukpa̱ ta̱ kutono Ka̱shile ka̱ tsu,

\par }{\QB ci yaꞋin avasa wa̱ a̱ma̱li,


\par }{\Q \VS{21}mayun vi ta̱ e kuyeve,

\par }{\QB adama a na vu yeve ta̱ kusheshe ku uma.


\par }{\Q \VS{22}Ka̱shile, adama a̱ nu a ɗa i a ku una tsu makyan dem.

\par }{\QB o bonokoi tsu a na nkyon n na a kukiɗa.


\par }{\Q \VS{23}Ɗa̱nga̱! Vuzavaguɗu, yiɗa̱i ɗa vi alavu?

\par }{\QB Ɗa̱nga̱! Ka̱ta̱ vu iwan tsu ko wannai ba.


\par }{\Q \VS{24}Yiɗa̱i i zuwai ɗa vi o ku sokongu a̱shi a̱ nu?

\par }{\QB Yiɗa̱i i zuwai ɗa vi a kucinukpa n atakaci a̱ tsu?

\par }{\QB Adama a̱ yiɗa̱i vu zuwaka n tsu na i a kutakacika tsu ba.


\par }{\Q \VS{25}Ci yikpa̱ ta̱, ɗa a tsugbai tsu a iɗika

\par }{\QB a̱ ka̱sukpa̱i tsu ivaꞋin a̱ kubuta̱.


\par }{\Q \VS{26}Ɗa̱nga̱, vu ɓa̱nka̱ tsu,

\par }{\QB vu shiba̱ tsu,

\par }{\QB adama a ucigi u nu una u tsu sabaꞋa ba.




\par }\PsalmChap{45}{\SH Vishipa vu kushiya ku yolo i mogono
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka <<Lili>> Vishipa vu muku n Kora. VicuꞋu vu tsuwaꞋi tsu vishipa vu yolo.
\par }
{\Q \VerseOne{1}Ka̱ɗu ka̱ va̱ ka shana ta̱ n kadanshi ka singai.

\par }{\QB Makyan ma na mi a̱ ku zuɓa̱ vishipa vu mogono.

\par }{\QB Kelentsu ka̱ va̱ tsu kayakiɗani kaꞋa u kaɗani.


\par }{\Q \VS{2}A̱ ka̱tsuma̱ ka uma ra̱ka̱ avu ɗa vu laꞋi n ugaꞋin,

\par }{\QB avu vuza vu ufuɗi u kadanshi kasingai kaꞋa.

\par }{\QB Ka̱shile ka zuwaka wu ta̱ una̱singai makyan dem.


\par }{\Q \VS{3}Shiya kotokobi ka̱ nu,

\par }{\QB mogono ma tsugbayin,

\par }{\QB avu vuza vu utsura ɗa.


\par }{\Q \VS{4}A̱ ka̱tsuma̱ ka tsugbayin tsu nu yaꞋan nwalu n kulyaꞋa kelime,

\par }{\QB vu shamkpa kamayun n ku usuɓi.

\par }{\QB adama a utsura u nu, vi ta̱ a kulyaꞋa kelime.


\par }{\Q \VS{5}AyaꞋa a̱ nu i ta̱ lyalyaꞋan,

\par }{\QB a tsu sapa ta̱ a̱ɗu a irala i nu,

\par }{\QB uma a̱ ku yikpa̱sa̱ a ɗaka vu e ene a̱ nu.


\par }{\Q \VS{6}Ka̱shile, kakuba ko tsugono ka̱ nu,

\par }{\QB ki ta̱ o kuyongo ko wannai.

\par }{\Q Vi ta̱ a kulyaꞋa tsugono tsu uma a̱ nu n usuɓi.


\par }{\QB \VS{7}Vu tsu ciga ta̱ ili i na yi mejege,

\par }{\QB vu ci iwan ta̱ ili i gbani-gbani.

\par }{\Q Adama a nannai Ka̱shile, Ka̱shile ka̱ nu ka zagba wu ta̱,

\par }{\QB ɗa u tsunki nu n maniꞋin me kerengu m ma̱za̱nga̱ ma̱ a̱bunda̱i ali vu laꞋa yaba dem.


\par }{\QB \VS{8}Akashi a̱ nu a̱ ku uta̱ ma̱gula̱ni mi ili ma̱gula̱ni i Mariti n aloyes n kashiya kpamu,

\par }{\QB tsuwaꞋi a iꞋuwa yi ngono,

\par }{\Q a iꞋuwa i na a kalai n anga a kagiwa dem,

\par }{\QB a kuzuwa wu ma̱za̱nga̱.


\par }{\Q \VS{9}Muku mu nkere mo ngono,

\par }{\QB i ta̱ punu a̱ ka̱tsuma̱ ka̱ a̱ma̱ci a na a̱ ciya̱i tsugbayin,

\par }{\Q e kukiye ku usingai ku kakuba ko tsugono tsu nu,

\par }{\QB egbere wi ta̱ kisani,

\par }{\Q a uki na u canuku u singai,

\par }{\QB wa azanariya u na u laꞋi nu ugaꞋin ra̱ka̱.


\par }{\Q \VS{10}Pana ili i na n kudansa, avu vuka vu savu vu mogono,

\par }{\QB vu cinukpa n uma a̱ nu n kumaci ku nu.


\par }{\QB \VS{11}Adama a na avu vi ta̱ n ugaꞋin,

\par }{\QB mogono mi ta̱ a kuciga wu,

\par }{\QB a̱yi ɗa vali vu nu, ka̱ta̱ vu tono yi.


\par }{\Q \VS{12}Uma a Taya i ta̱ a̱ kutuka̱ wu n kuneꞋe,

\par }{\QB aza a̱ uciyi i ta̱ a̱ kuta̱wa̱ a̱ la̱nsa̱ mapasa ma singai wa̱ a̱ nu.


\par }{\Q \VS{13}Vuka vu savu vu mogono,

\par }{\QB wi ta̱ a ku uwa a kpaꞋa ku mogono,

\par }{\QB yiɗa̱i a kugisanku n ugaꞋin u ni,

\par }{\QB n tsugbere tsa azanariya tsu ɗa a caꞋi motogu ma̱ ni,


\par }{\Q \VS{14}A bankai ni a̱ ubuta̱ u mogono u uki na aminya a singai,

\par }{\QB a̱ja̱Ꞌa̱ ni nkere o kutono, a̱ tuka̱i le a̱ ubuta̱ u mogono.


\par }{\Q \VS{15}N ma̱za̱nga̱ maꞋa a̱ ta̱wa̱i,

\par }{\QB a uwai e kefeku ko mogono.


\par }{\Q \VS{16}Vi ta̱ a kumatsa muku n ali n a̱bunda̱i,

\par }{\QB aza a na a̱ ku ka̱na̱ tsugbayin ci ikaya i nu,

\par }{\QB vi ta̱ a kuzuwa le a lyaꞋa tsugono tsa aduniyan dem.


\par }{\Q \VS{17}Vishipa vu va̱ vi ta̱ a kuzuwa,

\par }{\QB a̱ ka̱na̱ kuciɓasa n kula ku nu ko wannai,

\par }{\QB ka̱ta̱ uma ra̱ka̱ a cikpa wu,

\par }{\Q ali a tsukaya tsu na tsa̱ kuta̱wa̱.




\par }\PsalmChap{46}{\SH Ka̱shile kaꞋa ubuta̱ u kusheɗeku n katsura ka̱ tsu
\par }
{\D Kadanshi a kubana u vuza vu kelime vi ishipa: Vishipa vu muku n Kora.
\par }
{\Q \VerseOne{1}Ka̱shile kaꞋa ubuta̱ u kusheɗeku u tsu n katsura ka̱ tsu,

\par }{\QB a makyan dem ufoɓushi u ɗa wi u ɓa̱nka̱ tsu a ayin atakaci.


\par }{\Q \VS{2}Adama nannai ci a kupana wovon ba,

\par }{\QB ko ɗa baci aduniyan i a̱ kugba̱ɗa̱,

\par }{\QB atali kpamu a̱ yikpa̱i a mala mu uga̱vi,


\par }{\Q \VS{3}Ko a dana baci mala mi ta̱ a kuyaꞋan yura̱ ma̱ putsuwa̱i,

\par }{\QB ko ɗa baci n sansan m gba̱ɗa̱i adama ugba̱ɗi u mala.\par }{\QS Kuvuka\par }


{\Q \VS{4}Kuɗolu ki ta̱ lo ku na ku tsu tuka̱,

\par }{\QB n ma̱za̱nga̱ a̱ likuci i Ka̱shila̱,

\par }{\QB n ubuta̱ wa̱ A̱Ꞌisa̱ a ciɗa a MalaꞋimili.


\par }{\Q \VS{5}Ka̱shile ki ta̱ a̱ ida̱shi punu a̱ likuci ya,

\par }{\QB mayun, i tana a ku una likuci ya ba,

\par }{\QB n kpasani Ka̱shile ki ta̱ a̱ kutuka̱ le n uɓa̱nki.


\par }{\Q \VS{6}Uduniyan u panai wovon,

\par }{\QB tsugono tsu gba̱ɗa̱i,

\par }{\Q a na Ka̱shile ka lapai kakpanga,

\par }{\QB aduniyan e derikpei


\par }{\Q \VS{7}Vuzavaguɗu MalaꞋimili wi ta̱ koɓolo n a̱ tsu.

\par }{\QB Ka̱shile ka Yakubu kaꞋa ubuta̱ u ku sheɗeku u tsu.
\par }{\QS Kuvuka\par }


{\Q \VS{8}Ta̱wa̱i yi ene ili i na Vuzavaguɗu u yaꞋin,

\par }{\QB indana biꞋi ili mereve i na u yaꞋin aduniyan.


\par }{\Q \VS{9}U sa̱nka̱i kuvon ubuta̱ dem aduniyan.

\par }{\QB u koɗosoi utan dem, ɗa u la̱nga̱sa̱i nsara.

\par }{\QB o kusongu ekeke o odoku n akina.


\par }{\Q \VS{10}<<U danai, paɗai bini, i yeve mpa Ka̱shile kaꞋa.

\par }{\QB MalaꞋimili maꞋa a̱ ka̱tsuma̱ ka aduniyan a na a buwai,

\par }{\QB MalaꞋimili kpamu aduniyan.>>


\par }{\Q \VS{11}Vuzavaguɗu MalaꞋimili wi ta̱ koɓolo n a̱tsu,

\par }{\QB Ka̱shile ka Yakubu, a̱yi ɗa ubuta̱ u kusheɗeku u tsu.
\par }{\QS Kuvuka\par }




\PsalmChap{47}{\SH Ka̱shile mogono ma aduniyan ra̱ka̱
\par }
{\D Kadanshi a kubana u vuza vu kelime vi ishipa: Vishipa vu muku n Kora.
\par }
{\Q \VerseOne{1}Ɓasai ekiye, adama a̱ ma̱za̱nga̱,

\par }{\QB a̱ɗa̱ uma ra̱ka̱!

\par }{\QB YaꞋin ishipa n utsura,

\par }{\QB cikpai Ka̱shile.


\par }{\Q \VS{2}Vuzavaguɗu MalaꞋimili,

\par }{\QB ili i wovon i ɗa,

\par }{\QB a̱yi mogono ma gbayin maꞋa,

\par }{\QB vuza vu tsugono tsa aduniyan ra̱ka̱.


\par }{\Q \VS{3}U nekei tsu ulyaꞋi a̱ ubuta̱ u uma ra̱ka̱,

\par }{\QB u zuwai uduniyan a ɗaka vu ene a̱ tsu.


\par }{\Q \VS{4}U zagbakai tsu iɗika yi uka̱ni i tsu,

\par }{\QB i ɗaɗa ili ya̱ a̱ra̱ɗi i uma a̱ ni,

\par }{\QB kumaci ku yakubu ku na wi a kuciga.
\par }{\QS Kuvuka\par }


{\Q \VS{5}Ka̱shile ka kumba ta̱ a gaɗi vu kakuba ko tsugono ci ni,

\par }{\QB a̱ ka̱na̱i yoroli i ma̱za̱nga̱ n a̱ lika̱i ishari,

\par }{\QB a makyan ma na Ka̱shile ki a ku kumba.


\par }{\Q \VS{6}Cananai ishipa i kucikpa Ka̱shile.

\par }{\QB cananai ishipa i kucikpa mogono ma̱ tsu.


\par }{\Q \VS{7}Ka̱shile mogono ma,

\par }{\QB aduniyan maꞋa ra̱ka̱.

\par }{\QB canana ka yi ni ishipa i kucikpa.


\par }{\Q \VS{8}Ka̱shile ki ta̱ ida̱shi a kakuba ko tsugono ka ciɗa ka̱ ni,

\par }{\QB Ka̱shile ki ta̱ a kulyaꞋa tsugono tsa aduniyan.


\par }{\Q \VS{9}Aza e kelime a kumaci ka aduniyan o ɓolongi,

\par }{\QB a gasai koɓolo n a̱ tsu,

\par }{\Q a̱ tsu uma a̱ Ka̱shile ki Ibirahi,

\par }{\QB adama a na ngono ma aduniyan ra̱ka̱,

\par }{\QB n Ka̱shile n ɗa,

\par }{\Q Ka̱shile ka na i a kucikpa mayin.




\par }\PsalmChap{48}{\SH Sihiyona likuci i Ka̱shile
\par }
{\D Vishipa vu muku n Kora.
\par }
{\Q \VerseOne{1}Vuzavaguɗu vuza gbayin ɗa,

\par }{\QB u yawa ta̱ a cikpa yi,

\par }{\QB a̱ likuci i gbayin Ka̱shile ka̱ tsu,

\par }{\Q a kusan ku ciɗa.


\par }{\Q \VS{2}Kusan ku Sihiyona ki ta̱ n ugaɗi,

\par }{\Q ili i ma̱za̱nga̱ ma aduniyan ra̱ka̱,

\par }{\QB likuci i mogono ma gbayin,

\par }{\Q tsu kusan ku uɓon u gaɗi,

\par }{\QB ku na ku laꞋi nu mgbayin.


\par }{\Q \VS{3}Ka̱shile ki ta̱ punu a̱ likuci yi nshilya ma,

\par }{\QB adama a na a̱yi n ka̱ci ka̱ ni,

\par }{\QB ubuta̱ u kusheɗeku u ɗa.


\par }{\Q \VS{4}Ɗa ngono n gbaɓai aci e le,

\par }{\QB adama a na a̱ tuka̱ n kuvon a kusan ku Sihiyona.


\par }{\Q \VS{5}Ama a na enei ni,

\par }{\Q a̱ rikpa̱i ɗa a yaꞋin mereve,

\par }{\QB a panai wovon, ɗa a sumai.


\par }{\Q \VS{6}E jeꞋekei ikyamba,

\par }{\QB ɗa a takacikai,

\par }{\QB tsu vuka vu na vi a̱ga̱nda̱ a limata.


\par }{\Q \VS{7}Tsu wunla̱i u kasana,

\par }{\QB u na u tsu ɓososo antsu a̱ mini a Tarishi.


\par }{\Q \VS{8}Tsu na tsu panai arabali ili i nanlo,

\par }{\QB gogo na tana tsu ene ta̱ i ɗa,

\par }{\QB a̱ likuci i Ka̱shile ka̱ tsu MalaꞋimili,

\par }{\Q wi ta̱ a ku ere likuci ya m ma̱ta̱na̱ ko wannai,
\par }{\QS Kuvuka\par }


{\Q \VS{9}Ka̱shile, punu A̱Ꞌisa̱ a gbayin a̱ nu,

\par }{\QB ci ta̱ a kusheshe ucigi u nu u na u tsu sabaꞋa ba,


\par }{\Q \VS{10}Ka̱shile, tsu na kula ku nu ki,

\par }{\QB ucikpi u nu u ka̱ra̱Ꞌa ta̱ aduniyan ra̱ka̱.

\par }{\Q Kukiye ku usingai ku nu,

\par }{\QB ki ta̱ a kuyaꞋan afada a usuɓi.


\par }{\Q \VS{11}YaꞋan uma a Sihiyona a yaꞋan ma̱za̱nga̱,

\par }{\QB likuci i wawaꞋa i Yahuda i yaꞋan ma̱za̱nga̱,

\par }{\QB adama afada a usuɓi.


\par }{\Q \VS{12}Banai i ka̱ra̱Ꞌa̱ likuci i Sihiyona,

\par }{\QB ka̱ta̱ i kece nshilya mu ugaɗi n ni,


\par }{\Q \VS{13}I la̱na̱ asaka a,

\par }{\QB ka̱ta̱ kpamu i coꞋoko n nshilya ma,

\par }{\Q adama a na i ciya̱ i na i ku dana,

\par }{\QB ntsukaya n ɗa̱ n na n kuta̱wa̱.


\par }{\QB \VS{14}Ta Ka̱shile ka̱ tsu ki nannai,

\par }{\Q Ka̱shile ka ko wannai,

\par }{\QB vuza na u tsu tono n a̱ tsu ko wannai.




\par }\PsalmChap{49}{\SH Kuzuwa ku ka̱ɗu a̱ uciyi tsulau tsu ɗa
\par }
{\D Kadanshi a kubana u vuza vu kelime vi ishipa: Vishipa vu muku n Kora.
\par }
{\Q \VerseOne{1}Panai ili i nampa, yaba dem,

\par }{\QB zuwai atsuvu uma a̱ ubuta̱ dem,


\par }{\Q \VS{2}Aza a̱ gba̱ra̱-gba̱ra̱ n muku,

\par }{\Q aza a uciyi n aza a unambi ra̱ka̱.


\par }{\Q \VS{3}Mi ta̱ a kuyaꞋan kadanshi n kuyeve,

\par }{\QB mi ta̱ a kuyaꞋan kusheshe ku singai.


\par }{\Q \VS{4}Mi ta̱ o kubonoko ka̱ɗu ka̱ va̱,

\par }{\QB a̱ ubuta̱ u asan,

\par }{\Q ka̱ta̱ n dana ili i na asan a i a kadanshi,

\par }{\QB a makyan ma na mi a kuwaꞋa umolu.


\par }{\Q \VS{5}Adama a̱ yiɗa̱i ɗa n kupana wovon,

\par }{\QB a makyan ma atakaci?

\par }{\QB A makyan ma na,

\par }{\QB uma a gbani-gbani a̱ ka̱ra̱Ꞌi mu,


\par }{\Q \VS{6}uma a na a zuwai a̱ɗu a̱ uciyi u le,

\par }{\QB aza a na i a̱ra̱ɗi,

\par }{\QB adama a̱ ka̱bunda̱i ka̱ uciyi u le?


\par }{\Q \VS{7}Mayun, vuza wi lo a̱ ka̱tsuma̱ ke le,

\par }{\QB vuza na wi a kufuɗa kushiba̱ vuza ni ba,

\par }{\QB ko u fuɗa u tsupa Ka̱shile ikebe,

\par }{\QB adama a̱ ka̱ci ka̱ ni ba.


\par }{\Q \VS{8}Adama a na ikebe i kushiba̱ wuma u vuma,

\par }{\QB i laꞋa ta̱ agisana,

\par }{\QB a ili i na vuma u kufuɗa ku tsupa,

\par }{\QB ko i ɗa yi a kuyawa ba,


\par }{\Q \VS{9}Yi tana kuzuwa yi u yongo n wuma ba,

\par }{\QB ko i sa̱nka̱ yi ukpa̱ u ko wannai ba.


\par }{\Q \VS{10}U tsu zuwa ta̱ aza e kuyeve a̱ kuwa̱,

\par }{\QB ta feu nannai alau n uma a kavama a̱ ku kuwa̱,

\par }{\QB a̱ ka̱sukpa̱ uciyi u le wu ntsukaya n le.


\par }{\Q \VS{11}Asaun e le i ta̱ o kokpo le iꞋuwa ko wannai,

\par }{\QB ta punu o kuyongo ayin dem,

\par }{\QB ko a na wo okpoi n tsu cau,

\par }{\QB ishi ta̱ n iɗika i ka̱ci ke le.


\par }{\Q \VS{12}Tsugbayin tsu vuma ci a̱ ku sa̱nka̱ yi ku kuwa̱ ba,

\par }{\QB wi ta̱ a̱ ku kuwa̱ tsu manama.


\par }{\Q \VS{13}La̱na̱ ili i na i kuciya̱ aza a na,

\par }{\QB zuwakai ka̱ci ke le a̱ɗu,

\par }{\QB n aza a na a̱ cuwa̱i n uciyi u le.
\par }{\QS Kuvuka\par }


{\Q \VS{14}Tsu nlala,

\par }{\QB i ta̱ o kurono le a kubanka a̱ ubuta̱ wi ida̱shi wa̱ a̱kpisa̱,

\par }{\QB ukpa̱ uɗa maguɓi me le,

\par }{\Q n usana aza a usuɓi a ɗa a kulyaꞋaka le tsugono,

\par }{\QB Ikyamba i le kpamu yi ta̱ a kushama a kasaun,

\par }{\QB a̱ ubuta̱ wi ida̱shi wa̱ a̱kpisa̱ u ɗa wi o ko okpo kpaꞋa ku le.


\par }{\Q \VS{15}Ama Ka̱shile ki ta̱ a̱ kushiba̱ mu,

\par }{\QB wi ta̱ a ku isa mu a utsura wu ukpa̱.\par }{\QS Kuvuka\par }


{\Q \VS{16}Ka̱ta̱ vu na̱mgba̱ ka̱tsuma̱ ba,

\par }{\QB ɗa baci vuza wo okpoi vuza vu uciyi,

\par }{\QB ko kpamu uciyi u ni u yimkpa baci.


\par }{\Q \VS{17}Adama a na wi a kuɗika u ɗa ba,

\par }{\QB a makyan ma na u kuwa̱i,

\par }{\QB uciyi u ni wi a ku uwa a kasaun n a̱yi ba.


\par }{\Q \VS{18}Ko ishi baci vuma ciya̱ ili ba̱ri a wuma u nampa,

\par }{\QB ana i a kcikpa yi adama a ulyaꞋi u ni.


\par }{\Q \VS{19}N nannai dem wi ta̱ a ku cina ikaya i ni i na i kuwa̱i ɗe,

\par }{\QB a̱ ubuta̱ u na ka̱yimbi ki ko wannai.


\par }{\Q \VS{20}Tsugbayin tsu vuma ci a ku sa̱nka̱ yi ku kuwa̱ ba.

\par }{\QB wi ta̱ a̱ ku kuwa̱ tsu manama.




\par }\PsalmChap{50}{\SH Ka̱shile kaꞋa vuza va afada
\par }
{\D Vishipa vu Asafa.
\par }
{\Q \VerseOne{1}Ka̱shile MalaꞋimili, Vuzavaguɗu u yaꞋin kadanshi,

\par }{\QB e kuɗeke aduniyan ra̱ka̱,

\par }{\QB a kasana a kubana a̱ ka̱livi.


\par }{\Q \VS{2}Ka̱shile ki ta̱ a ku akana a Sihiyona,

\par }{\QB a̱ likuci i singai i Sihiyona.


\par }{\BB \par }
{\Q \VS{3}Ka̱shile ka̱ tsu ka̱ ta̱wa̱ ta̱, u sokongi u ɗa wi ba.

\par }{\QB akina a munuka a̱ kuta̱wa̱ e kelime ka̱ ni,

\par }{\QB uguyi u gbayin kpamu u ka̱ra̱Ꞌi n a̱yi.


\par }{\Q \VS{4}U ɗekei gaɗi n aduniyan okpo ngan,

\par }{\QB ene tsu na wi a kuyaꞋanka uma a̱ ni afada.


\par }{\Q \VS{5}U danai, <<Ɓolongu ku mu uma a usuɓi a̱ va̱,

\par }{\QB aza a na a shatangi uzuwakpani u na mi nu u ɗa n ele,

\par }{\QB a̱ ubuta̱ u kuneꞋe ka alyuka.>>


\par }{\Q \VS{6}Gaɗi a̱da̱nga̱shile a kusala usuɓi u Ka̱shile,

\par }{\QB adama a na a̱yi ɗa wi a kuyaꞋan afada.
\par }{\QS Kuvuka\par }


{\BB \par }
{\Q \VS{7}<<Panai, a̱ɗa̱ uma a̱ va̱,

\par }{\QB mi ta̱ a kuyaꞋan kadanshi,

\par }{\QB mi ta̱ a kuyaꞋan kadanshi n dana,

\par }{\Q Isaraila yi ta̱ n unushi.

\par }{\QB Mpa ɗa Ka̱shile, Ka̱shile ka̱ ɗa̱.


\par }{\Q \VS{8}M ɓarangu ɗa̱ adama alyuka a̱ ɗa̱ ba.

\par }{\QB ko adama e kuneꞋe ku kusongu ku na yi e kuneke mu makyan dem ba.


\par }{\Q \VS{9}Mi a kuciga kobomburon ushiga u ɗa̱ ba,

\par }{\QB ko nlala a ushiga u ɗa̱ ba.


\par }{\Q \VS{10}Adama a na nnama n kakamba dem n va̱ n ɗa,

\par }{\QB a̱kpa̱n anaka a na i aginda ra̱ka̱ a̱ va̱ a ɗa.


\par }{\Q \VS{11}Nnu n na mi a ciɗinkpi gaɗi dem n va̱ n ɗa,

\par }{\QB n ili i wuma i na yi a iɗika ra̱ka̱.


\par }{\BB \par }
{\Q \VS{12}<<Ko ishi baci mi ta̱ a kupana kambulu,

\par }{\QB mi a kudana ɗa̱ ba,

\par }{\QB adama a na aduniyan n ili i na yi punu dem i va̱ i ɗa.


\par }{\Q \VS{13}n tsu takuma ta̱ inyama yi obomburon ɗa?

\par }{\QB Ko n tsu soꞋo ta̱ mpasa mu nraɗika?


\par }{\Q \VS{14}YaꞋan i neke Ka̱shile kuneꞋe ku kucikpa ku ɗa̱,

\par }{\QB ka̱ta̱ i neke malaꞋimili kuneꞋe ra̱ka̱ ku na i yaꞋin uzuwakpani.


\par }{\Q \VS{15}YaꞋin meɗevile wa̱ a̱ va̱,

\par }{\QB a makyan ma atakaci,

\par }{\QB mi ta̱ a ku isa ɗa̱,

\par }{\QB a̱ɗa̱ kpamu yi ta̱ a kucikpa mu.>>


\par }{\BB \par }
{\Q \VS{16}Ama Ka̱shile ka dana ta̱ uma a gbani-gbani,

\par }{\QB <<Yiɗa̱i i zuwai yi e kukece wila̱ uva̱?

\par }{\QB Yiɗa̱i ɗa yi a kuyaꞋan kadanshi ka uzuwakpani u va̱?


\par }{\Q \VS{17}I iwain m ɓarangu ɗa̱,

\par }{\QB ɗa kpamu i variki kadanshi ka̱ va̱.


\par }{\Q \VS{18}Yi ene baci koboki, i ci yaꞋan ta̱ cija̱Ꞌa̱ n a̱yi,

\par }{\QB i tsu gbaɓa ta̱ kaci n aza a tsugbani.


\par }{\BB \par }
{\Q \VS{19}<<Makyan dem yi ta̱ foɓushi,

\par }{\QB i dansa ka gbani-gbani,

\par }{\QB i tsu pana munla̱i ma kudansa aꞋuwa ba.


\par }{\Q \VS{20}A ufoɓushi u ɗa yi,

\par }{\QB i dansa ka gbani-gbani wa̱ aza a̱ ɗa̱,

\par }{\QB i neke le unushi.


\par }{\Q \VS{21}I yaꞋan ta̱ ili i nanlo dem,

\par }{\QB ama mpa n keɓecei ukuna ba.

\par }{\QB adama a nannai i zuwa ta̱ tsu ɗa̱ tsu ɗa mi,

\par }{\Q ama gogo na mi ta̱ a ku ɓarangu ɗa̱,

\par }{\QB mu utuka̱ n unushi u ɗa̱ e keteshe.


\par }{\BB \par }
{\Q \VS{22}<<Panai na, a̱ɗa̱ na i cinukpai nu mpa,

\par }{\QB ta baci nannai ba, mi ta̱ a ku karasa ɗa̱,

\par }{\QB ko vuza wi a ku isa ɗa̱ ba.


\par }{\Q \VS{23}Vuza na u tsu cikpa mu,

\par }{\QB a makyan ma na wi e kuneke alyuka a̱ ni,

\par }{\Q wi ta̱ e kuneke mu tsugbayin,

\par }{\QB n vuza na kpamu wi o kutono kadanshi ka̱ va̱,

\par }{\QB mi ta̱ o kuyotsongu yi wi ishi u va̱.>>




\par }\PsalmChap{51}{\SH Avasa adama a kucinukpa unushi
\par }
{\D Kadanshi a kubana u vuza vu kelime vi ishipa: Vishipa vu Dawuda ana keneki Natan u banai wa̱ ni a makyan ma na Dawuda u vaki n Besheba vuka vu Uriya.
\par }
{\Q \VerseOne{1}Ka̱shile pana asuvayali a̱ va̱,

\par }{\QB adama a ucigi u nu u na u tsu sabaꞋa ba.

\par }{\Q adama a kasingai ka̱ a̱bunda̱i ka̱ nu

\par }{\QB vu cinukpa n unushi u va̱.


\par }{\Q \VS{2}Vu SaꞋa ka gbani-gbani ka̱ va̱ ra̱ka̱,

\par }{\QB vu bonoko mu ciɗa


\par }{\Q \VS{3}Adama a na n yeve ta̱ unushi u va̱,

\par }{\QB makyan dem unushi u va̱ wi ta̱ e kelime ka̱ va̱.


\par }{\Q \VS{4}Avu ɗa koci n nusakai,

\par }{\QB n yaꞋan ta̱ ka gbani-gbani a̱ a̱shi a̱ nu,

\par }{\Q derere ɗa afada a na vu kiɗakai mu.

\par }{\QB derere ɗa vu takacika mu.


\par }{\Q \VS{5}Mayun mpa vuza vu unushi ɗa,

\par }{\QB ali a makyan ma na a̱na̱ku a̱ va̱ a ɗikai ka̱tsuma̱ ka̱ va̱.

\par }{\Q Mayun mpa vuma vu gbani-gbani ɗa,

\par }{\QB ili i na i ɗikai a makyan ma na a matsai mu.


\par }{\Q \VS{6}Mayun ka̱ɗu kamayun ka̱ va̱ kaꞋa vu cigai,

\par }{\QB shatangu ka̱ɗu ka̱ va̱ n kuyeve ku nu.


\par }{\Q \VS{7}Vu za̱Ꞌa̱ ta̱ unushi u va̱ n hisop\FTNT{*}{{\FR 51:7 }{\FR{51:7
}}{\FQ{hisop
}}{\FT{A̱vuku a ɗa a na aza a Yahuda a tsu zuwa a̱ mini adama a na ma̱ kira̱.}}}, mi ta̱ o kokpo ciɗa,

\par }{\QB vu za̱Ꞌa̱ mu, mi ta̱ a ku laꞋa tsukongoi wa̱ri.


\par }{\Q \VS{8}Ka̱ta̱ m pana uyoꞋo n ma̱za̱nga̱,

\par }{\QB yaꞋan etele a na vu yokumoi a yaꞋan ma̱za̱nga̱.


\par }{\Q \VS{9}Takpa unushi u va̱,

\par }{\QB ka̱ta̱ vu pura̱ngu ka gbani-gbani ka̱ va̱ ra̱ka̱.


\par }{\Q \VS{10}Ka̱shile, zuwaka mu ka̱ɗu ka ciɗa,

\par }{\QB vu sabaꞋaka mu ayinviki a savu o kutoni.


\par }{\Q \VS{11}Ka̱ta̱ vu loko mu kelime ka̱ nu ba,

\par }{\QB ka̱ta̱ vu takpa ayinviki a ciɗa a̱ nu wa̱ va̱ ba.


\par }{\Q \VS{12}Zuwa mu ma̱za̱nga̱ tsu na vu yaꞋin ana vu wawai mu,

\par }{\QB ka̱ ta̱ vu neke mu kadanshi n ka̱ɗu ka na n kutono wu.


\par }{\Q \VS{13}N piꞋisaka aza a unushi wila̱ u nu,

\par }{\QB ka̱ta̱ aza a unushi o bono wa̱ a̱ nu.


\par }{\Q \VS{14}Wawa wuma u va̱,

\par }{\QB a̱ ubuta̱ unushi u ku tsuwa̱n ku mpasa,

\par }{\QB Ka̱shile kishi ka̱ va̱,

\par }{\QB mi ta̱ tana a kusala kamayun ka̱ nu n ma̱za̱nga̱.


\par }{\Q \VS{15}Vuzavaguɗu, ɓa̱nka̱ mu adama a na n yaꞋan kadanshi,

\par }{\QB ka̱ta̱ n cikpa wu.


\par }{\Q \VS{16}Alyuka a na n kuneke wu i a kuyawa wu ba,

\par }{\QB vi tana a kupana uyoꞋo u, kuneꞋe ku kusongu ba.


\par }{\Q \VS{17}Ka̱shile, alyuka a̱ va̱ ɗaɗa ka̱ɗu ku usuɓi,

\par }{\QB ka̱ɗu ko kutoni,

\par }{\QB Ka̱shile vi a ku iwan a ɗa ba.


\par }{\Q \VS{18}Ka̱shile yaꞋanka Sihiyona kasingai, vu ɓa̱nka̱ yi,

\par }{\QB vu maꞋasaka nshilya n Urushelima.


\par }{\Q \VS{19}Ka̱ta̱ vu pana uyoꞋo wa alyuka a usuɓi,

\par }{\QB n alyuka o kusongu ra̱ka̱

\par }{\QB i ta̱ ku kuneke obomburon kuneꞋe ka alyuka a katalikalyuka ka̱ nu.




\par }\PsalmChap{52}{\SH Afada a̱ Ka̱shile n kasingai ka̱ ni
\par }
{\D Kadanshi a kubana u vuza vu kelime vi ishipa: VicuꞋu vu tsuwaꞋi tsu Dawuda. A makyan ma na Dowegi vuza va aza a Edom u banai u mogono Shawulu a na Ahimeleki ganu sokongi Dawuda a kpaꞋa ku ni.
\par }
{\Q \VerseOne{1}Yiɗa̱i i zuwai ɗa vi a̱ra̱ɗi n kawuya ka na vi a kuyaꞋan,

\par }{\QB avu vuzagbayin?

\par }{\QB Yiɗa̱i i zuwai vi a̱ra̱ɗi makyan dem,

\par }{\QB a̱ɗa̱ na i yaꞋin ili i wono a̱ a̱shi a̱ Ka̱shile?


\par }{\Q \VS{2}Kelentsu ka̱ nu e kusheshe ka gbani-gbani,

\par }{\QB adama a na vu la̱nga̱sa̱ aza o yoku,

\par }{\QB ki ta̱ an kutanu ka alyu,

\par }{\QB makyan dem a kuyaꞋan aꞋuwa.


\par }{\Q \VS{3}Vu laꞋa ta̱ n ku ciga kawuya n kasingai,

\par }{\QB vu laꞋa ta̱ n ku ciga ka aꞋuwa n kamayun.
\par }{\QS Kuvuka\par }


{\Q \VS{4}Vu tsu ciga ta̱ kudoro uma n kadanshi ka̱ nu,

\par }{\QB avu kayaꞋin ka aꞋuwa.


\par }{\Q \VS{5}Adama a nannai Ka̱shile ki ta̱ a̱ kula̱nga̱sa̱ wu ko wannai,

\par }{\QB wi ta̱ e kureme wu ka̱ta̱ wu utuka̱ wu a kpaꞋa ku nu,

\par }{\QB wi ta̱ kpamu a kutakpa wu a iɗika i wuma.\par }{\QS Kuvuka\par }


{\Q \VS{6}Aza a usuɓi ene baci ili i wovon i nanlo,

\par }{\QB i ta̱ o ku zoꞋoso wu, a dana,


\par }{\Q \VS{7}<<Inda biꞋi vuza na u kpa̱ɗa̱i kula̱nsa̱ ubuta̱ u kusheɗeku u Ka̱shile,

\par }{\Q adama a na u ciya̱ ida̱shi i ma̱ta̱na̱ ba,

\par }{\QB kucikpa u zuwai ka̱ɗu a̱ ubuta̱ wu uciyi u ni,

\par }{\QB a̱ kula̱nsa̱ ida̱shi i ma̱ta̱na̱ a ka gbani-gbani ka̱ ni>>


\par }{\Q \VS{8}Ama mpa mi ta̱ tsu maɗanga ma zaitu,

\par }{\QB ma na mo topoi mayin a kpaꞋa ku Ka̱shile.

\par }{\QB N neke ta̱ ka̱ɗu a ucigi u ni u na u tsu sabaꞋa ba ko wannai.


\par }{\Q \VS{9}Mi ta̱ a kucikpa wu Vuzavaguɗu,

\par }{\QB adama ili na vu yaꞋin.

\par }{\Q mi ta̱ e kuneke ka̱ɗu ka̱ va̱ wa̱ a̱ nu,

\par }{\QB mi ta̱ a ku sala kula ku nu,

\par }{\QB e kelime ka uma a usuɓi a̱ nu,

\par }{\QB adama a na avu vuza vu kasingai ɗa.




\par }\PsalmChap{53}{\SH Kawuya ka vuma
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka <<Mahalatu.>> VicuꞋu vu tsuwaꞋi tsu Dawuda.
\par }
{\R (Ishp 14:1-7)

\par }{\Q \VerseOne{1}Alau a tsu dansa ta̱ a̱ɗu e le,

\par }{\QB <<Ka̱shile ki lo ba.>>

\par }{\Q A̱ na̱mgba̱ ta̱ ra̱ka̱ vu le, ulinga u le ili yi unata i ɗa,

\par }{\QB babu vuza na u ci yaꞋan ili i na yi derere.


\par }{\Q \VS{2}Vuzavaguɗu wu indanai uma ɗe gaɗi,

\par }{\QB we ene ko aza e kuyeve i ta̱ punu,

\par }{\QB vuza a na wi a̱ kula̱nsa̱ u yeve Ka̱shile.


\par }{\Q \VS{3}Ra̱ka̱ vi le a̱ ka̱sukpa̱ ta̱ uye,

\par }{\QB dem vi le a̱ puwa̱nka̱ ta̱,

\par }{\QB babu vuza na wi a kuyaꞋan ka̱ ma̱riki,

\par }{\QB ko vuza te.


\par }{\Q \VS{4}Aza a na i a kuyaꞋan ka gbani-gbani ka,

\par }{\QB i n kuyeve ba?

\par }{\QB A tsu takuma ta̱ uma tsu boroji,

\par }{\QB kpamu a ci yaꞋan avasa u Vuzavaguɗu ba.


\par }{\Q \VS{5}Ama i ta̱ a̱ kurikpa̱ ka̱u,

\par }{\QB tsu na a saꞋwai kuyaꞋan ba,

\par }{\QB Ka̱shile ki ta̱ a ku wacuwa etele i irala i uma a̱ ni.

\par }{\Q aza a Isaraila i ta̱ o kuloko le, adama a na u iwan le ta̱.


\par }{\Q \VS{6}Ishi baci a dana wishi wi Isaraila,

\par }{\QB wu uta̱ ta̱ a Sihiyona.

\par }{\Q ana Ka̱shile ko bonokoi uma a̱ ni una̱singai u le,

\par }{\QB Yakubu wi ta̱ a kuyaꞋan ma̱za̱nga̱,

\par }{\QB ka̱ta̱ Isaraila a̱ za̱nga̱na̱.




\par }\PsalmChap{54}{\SH Avasa a̱ kula̱nsa̱ uɓa̱nki ekiye a irala i va̱
\par }
{\D Kadanshi a kubana u vuza vu kelime vi ishipa: A yaꞋan vu ɗa n aꞋin a umolu. VicuꞋu vu tsuwaꞋi tsu Dawuda. Ana vuza va aza a Zefata u banai u danai Shawulu <<Dawuda ɗa wi usheɗeki wa̱ tsu ba?>>
\par }
{\Q \VerseOne{1}Ka̱shile, wawa mu n utsura u kula ku nu,

\par }{\QB vu bonuko mu vuza vu babu unushi

\par }{\QB n utsura u nu.


\par }{\Q \VS{2}Ka̱shile, Pana avasa a̱ va̱,

\par }{\QB vu pana kadanshi ka una̱ ka̱ va̱.


\par }{\Q \VS{3}Omoci a̱ tuka̱ mu ta̱ n kuvon.

\par }{\QB uma a gbani-gbani i ta̱ a̱ kula̱nsa̱ mu una.

\par }{\QB ele ɗa aza a na e yevei a na Ka̱shile ki lo ba.
\par }{\QS Kuvuka\par }


{\Q \VS{4}N yeve ta̱ Ka̱shile kaꞋa ka̱ɓa̱nki ka̱ va̱.

\par }{\QB Vuzavaguɗu ɗa wi a̱ kula̱na̱ mu.


\par }{\Q \VS{5}Ka̱shile ki ta̱ a kutakacika irala i va̱ tsu ka gbani-gbani ke le,

\par }{\QB Wi ta̱ a ku una le adama a na a̱yi vuza vu usuɓi ɗa.


\par }{\Q \VS{6}N ucigi u ka̱ɗu mi ta̱ e kuneke wu alyuka,

\par }{\QB mi ta̱ a kucikpa wu, Vuzavaguɗu,

\par }{\QB adama a na ta ugaꞋin nannai.


\par }{\Q \VS{7}Adama a na wu ere mu ta̱ a̱ ubuta̱ wa atakaci a̱ va̱ ra̱ka̱,

\par }{\QB ɗa me enei o lokoi irala i va̱.




\par }\PsalmChap{55}{\SH Avasa a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: A yaꞋan vu ɗa n aꞋin a umolu. VicuꞋu vu tsuwaꞋi tsu Dawuda.
\par }
{\Q \VerseOne{1}Ka̱shile, pana avasa a̱ va̱,

\par }{\QB ka̱ ta̱ vu iwan kupana ufolu u va̱ ba.


\par }{\QB \VS{2}Panaka mu, vu ushuku mu,

\par }{\Q adama a na una̱mgbuka̱tsuma̱ u va̱ woꞋuso mu ta̱ ka̱u,


\par }{\QB \VS{3}Ka̱ɗu ka̱ va̱ ka̱ ɗa̱nga̱ ta̱, adama kacaꞋa ka irala i va̱,

\par }{\QB adama o modoruko ma uma a gbani-gbani,

\par }{\Q o tsu ronoko mu ta̱ atakaci,

\par }{\QB a kupana wupa u va̱ i a ku iwan mu.


\par }{\Q \VS{4}ka̱ɗu ka̱ va̱ ki ta̱ tukpa n una̱mgbuka̱tsuma̱,

\par }{\QB wovon wu ukpa̱ u ka̱na̱i mu.


\par }{\Q \VS{5}Wovon u ka̱na̱i mu ka̱u, n kujeꞋeke ki ikyamba,

\par }{\QB n rikpa̱i ka̱u.


\par }{\Q \VS{6}Ɗa n danai, <<Ishi baci mi ta̱ n evelyu tsu moɗoi,

\par }{\QB mi shi ta̱ a ku imkpa m bana n la̱nsa̱ ubuta̱ u kuvuka.


\par }{\Q \VS{7}m bana daꞋangi,

\par }{\QB n yaꞋan ɗe kpaꞋa ku va̱ e meremune.
\par }{\QS Kuvuka\par }


{\Q \VS{8}Mi ta̱ a kuyaꞋan moloko n la̱nsa̱ ubuta̱ u kusheɗeku,

\par }{\QB a gaɗi daꞋangi n wunla̱i wu utsura n uguyi.>>


\par }{\Q \VS{9}Vuzavaguɗu, la̱nga̱sa̱ kusheshe ku le,

\par }{\QB ka̱ ta̱ kpamu vu ripula̱ kadanshi ke le.

\par }{\QB adama a na me ene ta̱ ugbamukaci a̱ kuɗa̱nga̱ a̱ likuci ya.


\par }{\Q \VS{10}Kanna n kayin a̱ kuka̱ra̱Ꞌa̱sa̱ a nshilya n likuci ma,

\par }{\QB likuci ya tana yi ta̱ tukpa n unushi n ka gbani-gbani.


\par }{\Q \VS{11}Ukuna u kula̱nga̱su u shana ta̱ a̱ ubuta̱ dem a̱ likuci ya.

\par }{\QB modoruko n kawuya ka shana ta̱ a̱ ubuta̱ dem.


\par }{\Q \VS{12}Ishi baci vurala vu va̱ ɗa vi o ku zoꞋoso mu,

\par }{\QB mi shi ta̱ a ku gbama asuvu,

\par }{\Q ishi baci a dana a̱yi ɗa vuza kelime vu va̱,

\par }{\QB mi shi ta̱ a kukpaꞋwan adama a̱ ni.


\par }{\Q \VS{13}Ama avu ɗa ka̱ja̱Ꞌa̱ ka̱ va̱,

\par }{\QB vuma va̱, ka̱ja̱Ꞌa̱ ka gbagu ka̱ va̱ kpamu.


\par }{\Q \VS{14}Cau ci ishi ta̱ tsu ci yongo,

\par }{\QB tsu tsu bana ta̱ A̱Ꞌisa̱ a gbayin koɓolo.


\par }{\Q \VS{15}Ka̱shile ka zuwa ukpa̱ u ta̱wa̱ wi irala i va̱ babu uyevi,

\par }{\QB yaꞋan a bana iɗika yi ukpisa̱ n wuma u le,

\par }{\QB ka gbani-gbani ki ta̱ aꞋuwa i le n unata̱ u le.


\par }{\Q \VS{16}Ama n ɗeke ta̱ Ka̱shile ka̱ ɓa̱nka̱ mu,

\par }{\QB Vuzavaguɗu tana wi ta̱ a ku wawa mu.


\par }{\Q \VS{17}Kanna n kayin,

\par }{\QB n shika̱i n mavura,

\par }{\QB ɗa tana u panai ka̱la̱ka̱tsu ka̱ va̱.


\par }{\Q \VS{18}Wi ta̱ a̱ kushiba̱ mu,

\par }{\QB a̱ ubuta̱ u kuvon ku na n ci yaꞋan,

\par }{\QB n irala i va̱ ya̱ a̱bunda̱i.


\par }{\Q \VS{19}Ka̱shile, vuza na wi o tsugono ali n tsu cau,

\par }{\QB wi ta̱ a kupanaka mu, ka̱ta̱ u loko le,
\par }{\QS Kuvuka\par }

{\Q uma a na a tsu sabaꞋa kuyongo ku le ba.

\par }{\QB adama a na a tsu pana wovon u Ka̱shile ba.


\par }{\Q \VS{20}Ka̱ja̱Ꞌa̱ ka̱va̱, ka banka ta̱ a̱ja̱Ꞌa̱ ni vishili,

\par }{\QB u koɗoi uzuwakpani u ni.


\par }{\Q \VS{21}Kadanshi ka̱ ni ka laꞋa ta̱ maniꞋin me epeshe n pete,

\par }{\QB ama maꞋiwanai mi ta̱ punu a̱ ka̱ɗu ka̱ ni,

\par }{\Q Kadanshi ka̱ ni ka laꞋa ta̱ maniꞋin n leku,

\par }{\QB ama ki ta̱ n alyu tsu una̱ u kotokobi.


\par }{\Q \VS{22}Banka Vuzavaguɗu atakaci a̱ nu,

\par }{\QB wi ta̱ a̱ kuɓa̱nka̱ wu.

\par }{\QB wi a̱ ku ka̱sukpa̱, a lyaꞋa kelime ka vuza vu usuɓi ba.


\par }{\Q \VS{23}Ama avu, Ka̱shile vi ta̱ a ku taɗuku aza a gbani-gbani,

\par }{\QB punu a iɗika a̱ ubuta̱ wu uga̱vi,

\par }{\QB aza aꞋuwa n aza a̱ kutsuwa̱n ku mpasa,

\par }{\Q babu e pece ayin e le a duniya,

\par }{\QB ama mpa mi ta̱ e kuneke ka̱ɗu ka̱ va̱ wa̱ a̱ nu.




\par }\PsalmChap{56}{\SH Avasa a vuza na u zuwai ka̱ɗu u Ka̱shile
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ko <<Moɗoi a gaɗi vu maɗanga ma Oku.>> Vishipa vu Dawuda. Ana aza a Filisitiya e remei ni a Gatu.
\par }
{\Q \VerseOne{1}Ka̱shile, pana asuvayali a̱ va̱,

\par }{\QB adama a na uma a̱ tuka̱ mu ta̱ n kuvon,

\par }{\QB irala i va̱ yi ta̱ a kutakacika mu kanna dem.


\par }{\Q \VS{2}Kanna dem irala i va̱ yi ta̱ a ku guva mu,

\par }{\QB n ka̱bunda̱i ke le i ta̱ a̱ vishili nu mpa.


\par }{\Q \VS{3}Makyan ma na baci m panai wovon,

\par }{\QB mi ta̱ a kuzuwa ka̱ɗu ka̱ va̱ wa̱ a̱ nu.


\par }{\Q \VS{4}N zuwa ta̱ ka̱ɗu ka̱ va̱ u Ka̱shile,

\par }{\QB mi ta̱ a kucikpa uzuwakpani u ni.

\par }{\Q wa̱ a̱ ni u ɗa n zuwai ka̱ɗu, mi a ku pana wovon ba.

\par }{\QB Yiɗa̱i vuma vu lima̱ u kuyaꞋanka mu?


\par }{\Q \VS{5}Irala i va̱ i tsu oꞋuso mu ta̱ kanna dem,

\par }{\QB makyan dem i ta̱ e kusheshe,

\par }{\QB tsu na o kudoro mu.


\par }{\Q \VS{6}O tsu ɓolongu ta̱ u sokongi,

\par }{\QB a ku inda nwalu n va̱,

\par }{\QB a kuvana tsu na a ku una mu.


\par }{\Q \VS{7}Ka̱shile, ka̱ta̱ vu ka̱sukpa̱ le a laꞋaka a ka gbani-gbani ke le ba,

\par }{\QB a wupa u nu una uduniyan u nampa.


\par }{\Q \VS{8}Ɗana una̱mgbuka̱tsuma̱ u va̱,

\par }{\QB kece ka̱bunda̱i ka kujilya ka̱ va̱,

\par }{\QB i a katagarda ka̱ nu ba?


\par }{\Q \VS{9}A kanna ka na baci n ɗekei nu,

\par }{\QB irala i va̱ yi ta̱ o kubono n ka̱ca̱pa̱.

\par }{\QB adama a na n yeve ta̱ Ka̱shile ki ta̱ koɓolo nu mpa.


\par }{\Q \VS{10}Ka̱shile, mi ta̱ a kucikpa kadanshi ka̱ nu,

\par }{\QB Vuzavaguɗu, mi ta̱ a kucikpa kadanshi ka̱ nu.


\par }{\Q \VS{11}Ka̱shile, wa̱ nu u ɗa n zuwai ka̱ɗu,

\par }{\QB mi tana a kupana wovon ba.

\par }{\QB Yiɗa̱i vuma vu lima̱ u kuyaꞋan ka mu?


\par }{\Q \VS{12}Ka̱shile, mi ta̱ e kuneke wu ili i na n yaꞋin uzuwakpani.

\par }{\QB mi ta̱ e kuneke wu kuneꞋe ku kucikpa.


\par }{\Q \VS{13}Adama a na vu wawa mu ta̱ a̱ ubuta̱ wu ukpa̱,

\par }{\QB vu erei ene a̱ va̱ a̱ ubuta̱ u ma̱ta̱ɗa̱,

\par }{\Q adama a na n wala e kelime ka̱ Ka̱shile,

\par }{\QB a kutashi ku na ku tsu neke wuma.




\par }\PsalmChap{57}{\SH Avasa a̱ kula̱nsa̱ uɓa̱nki atakaci
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka<<Ka̱ta̱ a yaꞋan munuka ba.>> Vishipa vu Dawuda. Ana u sumai u Shawulu u uwai a kaɓatsu.
\par }
{\R (Ishp 108:1-5)

\par }{\Q \VerseOne{1}Pana asuvayali a̱ va̱ Ka̱shile, pana asuvayali a̱ va̱,

\par }{\QB adama a na wa̱ a̱ nu u ɗa n la̱nsa̱i ubuta̱ u kusheɗeku.

\par }{\Q Mi ta̱ e kusheɗeku a ɗaka vu evelyu a̱ nu.

\par }{\QB ali mita ra̱ka̱ ma laza.


\par }{\Q \VS{2}Mi ta̱ e kuɗeke Ka̱shile, MalaꞋimili,

\par }{\QB a̱yi Ka̱shile ka na ka ci shatangu ku mu ili dem.


\par }{\Q \VS{3}Ɗe gaɗi Ka̱shile ki ta̱ a̱ ku suꞋuku mu n wishi.

\par }{\QB o kuloko aza a na i a̱ vishili nu mpa.
\par }{\QS Kuvuka\par }

{\QB Ka̱shile ki ta̱ o ku yotsongu mu ucigi,

\par }{\QB u ni u na tsu sabaꞋa ba n usuɓi u ni.


\par }{\Q \VS{4}Wuma u va̱ wi ta̱ e mere ma ikawu,

\par }{\QB n vaki e mere ma nnama n na n tsu takuma uma.

\par }{\Q anga e le i ta̱ a na osovu n ayaꞋa,

\par }{\QB elentsu e le i ta̱ n alyu tsu otokobi.


\par }{\Q \VS{5}Ka̱shile, yaꞋan a cikpa wu a gaɗi vu eleshu,

\par }{\QB yaꞋan tsugbayin tsu nu kpamu tsu yongo aduniyan dem.


\par }{\Q \VS{6}Irala i va̱ i zuwaka mu ta̱ maza adama a na aza mu.

\par }{\QB atakaci a laꞋa ta̱ utsura u va̱.

\par }{\Q A̱ ga̱va̱ka̱i mu kpenle a uye u va̱,

\par }{\QB ama ɗa a kucikpa o bono a̱ yikpa̱i punu n ka̱ci ka̱le.
\par }{\QS Kuvuka\par }


{\Q \VS{7}Ka̱shile, ka̱ɗu ka̱ va̱ ka̱ muɗa̱ ba,

\par }{\QB ka̱ɗu ka̱ va̱ ki ta̱ ida̱shi,

\par }{\Q mi ta̱ a kuyaꞋan ishipa n cikpa wu.


\par }{\QB \VS{8}Jimgba, wuma u va̱

\par }{\Q jimgba umolu u va̱,

\par }{\QB mi ta̱ a ku jimgba n usana n ishipa i va̱.


\par }{\Q \VS{9}Vuzavaguɗu, mi ta̱ a kucikpa wu a̱ ka̱tsuma̱ ka uduniyan,

\par }{\QB mi ta̱ a kucanana ishipa i kucikpa wu a̱ ka̱tsuma̱ ka uma.


\par }{\Q \VS{10}Ucigi u gbayin u nu u yawa ta̱ gaɗi,

\par }{\QB usuɓi u nu u yawa ta̱ eleshu.


\par }{\Q \VS{11}Ka̱shile, yaꞋan a cikpa wu a gaɗi vu eleshu,

\par }{\QB yaꞋan tsugbayin tsu nu kpamu tsu yongo aduniyan dem.




\par }\PsalmChap{58}{\SH Avasa adama a na a takacika uma a gbani-gbani
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu <<Ka̱ta̱ a yaꞋan munuka ba.>> Vishipa vu Dawuda.
\par }
{\PP \VerseOne{1}A̱ɗa̱ aza o tsugono yi ta̱ e kuneke kadanshi ka mayun?

\par }{\QB Yi ta̱ a kuyaꞋanka uma afada a singai?


\par }{\Q \VS{2}A̱Ꞌa̱, a̱ɗu a̱ ɗa̱ kusheshe ku gbani-gbani ku ɗa koci yi a kuyaꞋan.

\par }{\QB yi a kuyaꞋan unushi u kuɗa̱ngusa̱ vishili a iɗika.


\par }{\Q \VS{3}Ili i na i ɗikai ele punu a̱ ka̱tsuma̱, uma a gbani-gbani a̱ ka̱sukpa̱i uye,

\par }{\QB babu a matsai le ɗa aza aꞋuwa a̱ ka̱sukpa̱i uye.


\par }{\Q \VS{4}I ta̱ tukpa n tsukono a na tsu koko,

\par }{\QB o tsu votsuku ta̱ atsuvu e le tsu kagulani ka kagbaturu,


\par }{\Q \VS{5}ka na ka tsu pana ka̱la̱ka̱tsu ka vuza vu a̱da̱bu ba.

\par }{\QB Ko u panaka ma̱zuɓi ma̱ a̱da̱bu ba.


\par }{\Q \VS{6}Ka̱shile, koɗoso anga e le ana i a malumuka n aɗa.

\par }{\QB koɗoso anga i muku mi ikawu ma, Vuzavaguɗu,


\par }{\Q \VS{7}YaꞋan a̱ puwa̱nka̱ tsu na mini me ci yene a kulaza.

\par }{\QB yaꞋan o koɗoso ayaꞋa e le, ayin a na baci a katsuki a utan u le.


\par }{\Q \VS{8}YaꞋan e derikpe tsu na kokoto ke tsu wala u ka̱sukpa̱ kederi,

\par }{\QB yaꞋan okpo tsu mereɓu ma na a matsai ukpa̱,

\par }{\QB ma na u saꞋwai kene kanna ba.


\par }{\Q \VS{9}Babu uyevi u le Ka̱shile ki ta̱ a̱ kupura̱ngu le tsu mita̱,

\par }{\QB a̱ ka̱tsuma̱ ka wupa wu usuɗukpi u ni,

\par }{\QB Ka̱shile ki ta̱ a̱ kupura̱ngu le ele biꞋi n wuma.


\par }{\Q \VS{10}Aza a usuɓi i ta̱ a̱ kuyaꞋan ma̱za̱nga̱,

\par }{\QB ayin a na baci enei a takacikai uma a gbani-gbani.

\par }{\Q i ta̱ a kuyaꞋan ma̱za̱nga̱

\par }{\QB ayin a na baci a unai irala i le ra̱ka̱.


\par }{\Q \VS{11}Ka̱ ta̱ uma a dana,

\par }{\QB <<Mayun katsupu ki ta̱ lo a vuza vu usuɓi,

\par }{\QB mayun Ka̱shile ki ta̱ lo ka na ki a kuyaꞋanka aduniyan afada.>>




\par }\PsalmChap{59}{\SH Avasa a̱ kula̱nsa̱ wishi a̱ ubuta̱ wi irala
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu <<Ka̱ta̱ a yaꞋan munuka ba.>> Vishipa vu Dawuda. Ana Shawulu u suki uma a bana inda kpaꞋa ku Dawuda adama a na una yi.
\par }
{\Q \VerseOne{1}Ka̱shile ka̱ va̱, wawa mu a̱ ubuta̱ wi irala i va̱,

\par }{\QB ere mu wa aza na i a̱ ku tuka̱ mu n vishili makyan dem.


\par }{\Q \VS{2}Wawa mu a̱ ubuta̱ uma a na a ci yaꞋan ka gbani-gbani,

\par }{\QB wawa mu a̱ ka̱tsuma̱ ka aza a̱ ku tsuwa̱n ku mpasa.


\par }{\Q \VS{3}La̱na̱, o bopoi a kuvana adama a na una mu,

\par }{\QB uma a gbani-gbani o tsu ɓolongu ta̱ adama a na a yaꞋan tsurala nu mpa.

\par }{\Q a̱ ma̱ta̱ɗa̱ ko unushi wi ili i yoku ba, Vuzavaguɗu.


\par }{\Q \VS{4}N yaꞋan unushi ba, n nannai dem i ta̱ ufoɓushi a̱ shilika̱ nu mpa.

\par }{\QB ɗa̱nga̱ vu ɓa̱nka̱ mu, vu la̱na̱ atakaci a̱ va̱.


\par }{\Q \VS{5}Avu Vuzavaguɗu Ka̱shile MalaꞋimili Ka̱shile ki Isaraila,

\par }{\QB ɗa̱nga̱ vu takacika uduniyan,

\par }{\Q ka̱ ta̱ vu pana asuvayali a uma a gbani-gbani

\par }{\QB aza o modoruko a nanlo ba.
\par }{\QS Kuvuka\par }


{\Q \VS{6}O tsu bono ta̱ n kulivi,

\par }{\QB a̱ ka̱na̱ wali a na nsheꞋe

\par }{\QB n na mi a̱ ka̱ ka̱ra̱sa̱ a̱ likuci.


\par }{\Q \VS{7}Pana kadanshi ki ishikushi ka na ki a̱ ku uta̱ una̱ u le,

\par }{\QB kadanshi ke le ki ta̱ a na otokobi,

\par }{\QB ali, a kudana, <<Yayi, u kupanaka tsu?>>


\par }{\Q \VS{8}Ama avu Vuzavuguɗu, zoꞋoso le,

\par }{\QB Vu tsu yaꞋanka ta̱ uduniyan dem ulami.


\par }{\Q \VS{9}Avu vuza vu utsura u va̱, Ka̱shile, n zuwa ta̱ katsura ka̱va̱ wa̱ nu,

\par }{\QB avu ɗa ubuta̱ u kusheɗeku u va̱.


\par }{\Q \VS{10}Ka̱shile vuza vu ucigi u na u tsu sabaꞋa ba.

\par }{\QB Ka̱shile ki ta̱ a ku wawa mu,

\par }{\QB ka̱ ta̱ u zuwa mu n zoꞋoso irala i va̱.


\par }{\Q \VS{11}Ka̱ta̱ vu una le ba, Vuzavaguɗu ke keɗetsu ka̱ va̱

\par }{\QB adama a na ka̱ta̱ uma a̱ va̱ a cinukpa ba.

\par }{\Q n utsura u nu zuwa le a̱ ka̱na̱ ka̱ ka̱ra̱sa̱,

\par }{\QB ka̱ta̱ vu la̱nga̱sa̱ le,


\par }{\Q \VS{12}Unushi wu una̱ u le,

\par }{\QB n kadanshi ku una̱ u le,

\par }{\QB yaꞋan e reme le adama a̱ra̱ɗi e le.

\par }{\Q Adama a ishikushi n aꞋuwa a na a ci yaꞋan,


\par }{\QB \VS{13}La̱nga̱sa̱ le a̱ ka̱tsuma̱ ka wupa u nu.

\par }{\QB la̱nga̱sa̱ le ali o kotso ra̱ka̱,

\par }{\Q nannai ɗa e kuyeve a na Ka̱shile kaꞋa ki o tsugono ci Isaraila

\par }{\QB ali a uteku wa aduniyan.
\par }{\QS Kuvuka\par }


{\Q \VS{14}O tsu bono ta̱ n kulivi,

\par }{\QB a̱ ka̱na̱ wali a na nsheꞋe

\par }{\QB n na mi a̱ ka̱ ka̱ra̱sa̱ a̱ likuci,


\par }{\Q \VS{15}a̱ ka̱ka̱ra̱sa̱ a̱ ubuta̱ dem a̱ kula̱nsa̱ ilikulyaꞋa

\par }{\QB a̱ ka̱na̱ ma̱shi ɗa baci a̱ cuwa̱i ba.


\par }{\Q \VS{16}Ama mpa mi ta̱ a kucanana ishipa a ukuna wu utsura u nu,

\par }{\QB usana mi ta̱ a kucanana ishipa adama a ucigi u nu u na u tsu sabaꞋa ba.

\par }{\Q Adama a na avu ɗa ubuta̱ wu ukanji va̱,

\par }{\QB ubuta̱ u kusheɗeku u va̱ a makyan ma atakaci.


\par }{\Q \VS{17}Mi ta̱ a ku cikpa wu, avu katsura ka̱va̱,

\par }{\QB avu Ka̱shile, ubuta̱ wu ukanji uva̱, Ka̱shile ka na ka cigai mu.




\par }\PsalmChap{60}{\SH Avasa adama a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu <<Lili vu uzuwakpani.>> Vishipa vu Dawuda. Ana u shilika̱i n Aram Naharami n Aram vu Zoba n ayain a na Jowabu u banai wu unai aza a Edom a̱kpa̱n kupa n ere a̱ ka̱ra̱Ꞌa̱ ka mkpaɗi.
\par }
{\Q \VerseOne{1}Ka̱shile vu iwan tsu ta̱, ali ɗa ka̱sukpa̱i a lyaꞋi utsura u tsu,

\par }{\QB vu yaꞋan ta̱ wupa n a̱ tsu,

\par }{\QB ama gogo na bonoko tsu.


\par }{\Q \VS{2}Vu zuwai iɗika i gba̱ɗa̱i ɗa i ɓatsai,

\par }{\QB gogo na ciɗa̱ngu enle a, adama a na i tsurukpa kpamu.


\par }{\Q \VS{3}Vu zuwa ta̱ uma a̱ nu a takacikai ka̱u,

\par }{\QB vu nekei tsu ma̱kya̱n ma na ma lamkpai

\par }{\QB ali ma zuwai tsu ku tangala.


\par }{\Q \VS{4}Ama vu ɗa̱ngusa̱ ta̱ urotu u kakashi wa aza a na i ku pana wovon u nu,

\par }{\QB adama a na a laꞋaka a utan.
\par }{\QS Kuvuka\par }


{\Q \VS{5}Wawa tsu vu ɓa̱nka̱ tsu n utsura u nu,

\par }{\QB adama a uma a na vu cigai a̱ ciya̱ wishi u nu,


\par }{\Q \VS{6}Ka̱shile ka yaꞋan ta̱ kadanshi a̱ ubuta̱ u ciɗa u ni.

\par }{\QB <<N ulyaꞋi mi ta̱ e kupece Shekem,

\par }{\QB ka̱ta̱ m pecukusu ka̱ra̱Ꞌa̱ ka Sukotu.


\par }{\Q \VS{7}Giliyadu vu va̱ vu ɗa, Manasa feu vu va̱ vu ɗa.

\par }{\QB Ifirayimu ɗa ma̱kuꞋun ma̱ viyum ma̱ va̱.

\par }{\QB Yahuda kalangu ko tsugono ka̱ va̱.


\par }{\Q \VS{8}Mi ta̱ o kubonoko Mowabu tsu kasasu ka̱ kuza̱Ꞌa̱ ka̱ va̱,

\par }{\QB Edom wi ta̱ o ko okpo a ɗaka vu ene a̱ va̱,

\par }{\QB Ka̱ ta̱ n yaꞋan yoroli yi ulyaꞋi wa aza a Filisitiya.>>


\par }{\Q \VS{9}Yayi u kubanka mu a̱ likuci yi u ukanji?

\par }{\QB Yayi u kutono nu mpa a kubana a iɗika i Edom?


\par }{\Q \VS{10}Ka̱shile avu ɗa vu variki tsu,

\par }{\QB Vu kpa̱ɗa̱i kudoku kuwala n osoji a̱ tsu ba?


\par }{\Q \VS{11}Ɓa̱nka̱ tsu, tsu shilika̱ ni irala i tsu,

\par }{\QB adama a na uɓa̱nki u vuma gbani ɗa.


\par }{\Q \VS{12}Ka̱shile ki baci n a̱tsu ci ta̱ a̱ kuciya̱ ulyaꞋi,

\par }{\QB wi ta̱ a kulyaꞋa irala i tsu.




\par }\PsalmChap{61}{\SH Uzuwi u ka̱ɗu a wu eri u Ka̱shile
\par }
{\D Kadanshi a kubana u vuza vu kelime vi ishipa: A yaꞋan vu ɗa n anꞋin a umolu. Vishipa vu Dawuda.
\par }
{\PP \VerseOne{1}Ka̱shile, pana ma̱shi ma̱ va̱,

\par }{\QB zuwa atsuvu wa avasa a̱ va̱.


\par }{\Q \VS{2}A uteku wa aduniyan, n ɗekei nu,

\par }{\QB n ɗeke wu ta̱ ana n takpai ka̱ɗu,

\par }{\Q vu banka mu a̱ ubuta̱ u kusheɗeku u na u laꞋi.


\par }{\Q \VS{3}Adama a na avu ɗa ubuta̱ u kusheɗeku ali ɗe,

\par }{\QB avu ɗa ubuta̱ wu ukanji e kelime ka irala i va̱.


\par }{\Q \VS{4}YaꞋan n da̱sa̱ngu a̱ ma̱va̱li ma̱ nu ko wannai.

\par }{\QB yaꞋan n ciya̱ ubuta̱ wu ida̱shi a ɗaka vu evelyu a̱ nu.
\par }{\QS Kuvuka\par }


{\Q \VS{5}Ka̱shile, vu pana ta̱ akucina a̱ va̱,

\par }{\QB ɗa vu nekei mu ili yi uka̱ni ya aza a na i a kucikpa wu.


\par }{\Q \VS{6}Zuwa wuma u mogono u geshe;

\par }{\QB vu zuwa yi u yongo n wuma ali a kubana a tsukaya.


\par }{\Q \VS{7}YaꞋan u lyaꞋa tsugono e kelime ka̱ nu, Ka̱shile, ko wannai,

\par }{\QB zuwa ucigi u nu u na u tsu sabaꞋa ba n usuɓi u nu wu ere yi.


\par }{\Q \VS{8}Adama a nannai mi ta̱ a kucanana ishipa n cikpa kula ku nu,

\par }{\QB n shatangu uzuwakpani u va̱ u kanna dem.




\par }\PsalmChap{62}{\SH Ka̱shile kaꞋa koci ubuta̱ u kusheɗeku
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka Jedutun. Vishipa vu Dawuda
\par }
{\Q \VerseOne{1}A̱ Ka̱shile kaꞋa koci wuma u va̱ u ciya̱i kuvuka,

\par }{\QB wishi u va̱ wu uta̱ ta̱ wa̱ ni.


\par }{\Q \VS{2}Ka̱shile kaꞋa koci katali ka̱va̱ n kishi ka̱ va̱,

\par }{\QB a̱yi ɗa ubuta̱ wu ukanji u va̱, mi a kupana wovon ba.


\par }{\Q \VS{3}Ali n wannai ɗai ra̱ka̱ vu ɗa̱ i ku shilika̱ n vuma vu te?

\par }{\QB Adama a na yi una yi,

\par }{\QB mashilya ma u tsubaki ma nampa,

\par }{\QB ko an mashilya ma na mi a ukuna u kuyikpa̱?


\par }{\Q \VS{4}Kusheshe ku ɗa̱ ku ɗa i cipuka̱ yi

\par }{\QB a̱ ubuta̱ u tsugbayin ci ni,

\par }{\Q I tsu pana ta̱ uyoꞋo u kuyaꞋan aꞋuwa.

\par }{\QB i tsu zuwaka ta̱ vuma una̱singai n una̱ u ɗa̱,

\par }{\QB ama a̱ɗu a̱ ɗa̱ una̱ u wuya u ɗa.
\par }{\QS Kuvuka\par }


{\Q \VS{5}A̱ Ka̱shile kaꞋa koci wuma u va̱ u ciya̱i kuvuka,

\par }{\QB wa̱ a̱ ni u ɗa n keɗei a̱pa̱Ꞌa̱.


\par }{\Q \VS{6}A̱yi ɗa koci katali ka̱ va̱ n kishi ka̱ va̱,

\par }{\QB a̱yi ɗa ubuta̱ wu ukanji u va̱,

\par }{\QB mi a kupana wovon ba.


\par }{\Q \VS{7}Wishi u va̱ n tsugbayin tsu va̱ tsu uta̱ ta̱ u Ka̱shile,

\par }{\QB a̱yi ɗa katali ka gbayin ka̱ va̱,

\par }{\QB ubuta̱ u kusheɗeku u va̱.


\par }{\Q \VS{8}Uma, zuwai a̱ɗu a̱ ɗa̱ wa̱ ni makyan dem,

\par }{\QB i dana yi ili i na yi a̱ɗu a̱ ɗa̱ ra̱ka̱.

\par }{\QB adama a na Ka̱shile kaꞋa ubuta̱ u kusheɗeku u tsu.
\par }{\QS Kuvuka\par }


{\Q \VS{9}Aza a unambi i ta̱ tsu ayinviki,

\par }{\QB aza a uciyi ukuna wa aꞋuwa u ɗa.

\par }{\Q a gisanku le baci ele ili i ɗa ba,

\par }{\QB ra̱ka̱ vu le ayinviki a ɗa koci.


\par }{\Q \VS{10}Ka̱ta̱ i zuwa a̱ɗu a̱ ɗa̱ a ukuna u modoruko ba,

\par }{\QB ko i ka̱na̱ a̱ra̱ɗi n ucanuku wu uboki ba.

\par }{\Q ko a na uciyi u yimkpai,

\par }{\QB ka̱ta̱ i zuwa a̱ɗu a̱ ɗa̱ a u ɗa ba.


\par }{\Q \VS{11}Ili i te i ɗa Ka̱shile kadanai,

\par }{\QB ama ili i re i ɗa m panai,

\par }{\Q utsura u Ka̱shile u ɗa,


\par }{\QB \VS{12}n ucigi u na u tsu sabaꞋa ba, Vuzavaguɗu

\par }{\Q Mayun vi ta̱ a kutsupa yaba dem

\par }{\QB derere vu ulinga u ni.




\par }\PsalmChap{63}{\SH Uzuwi u ka̱ɗu a̱ ubuta̱ u Ka̱shile
\par }
{\D Vishipa vu Dawuda. A makyan ma na wi a kakamba ka Yahuda.
\par }
{\Q \VerseOne{1}Ka̱shile, avu ɗa Ka̱shile ka̱ va̱,

\par }{\QB mayun, n la̱nsa̱ wu ta̱.

\par }{\Q Ka̱ɗu ka̱ va̱ ki ta̱ a kakuli ka̱ nu,

\par }{\QB ikyamba i va̱ i geshe ta̱ a kuvana wu,

\par }{\Q a iɗika i woꞋi nu uɗekpu,

\par }{\QB ubuta̱ u na wi n mini ba.


\par }{\Q \VS{2}YaꞋan me ene wu a̱ ubuta̱ u ciɗa u nu,

\par }{\QB ka̱ta̱ mi inda utsura u nu n tsugbayin tsu nu.


\par }{\Q \VS{3}Adama a ucigi u nu u na u tsu sabaꞋa ba u laꞋa ta̱ wuma,

\par }{\QB adama a nannai mi ta̱ a ku cikpa wu n una̱ u va̱.


\par }{\Q \VS{4}Mi ta̱ a kucikpa wu, a ayin a wuma va̱ ra̱ka̱

\par }{\QB mi ta̱ a̱ kuɗa̱ngusa̱ ekiye mi baci a kuyaꞋan avasa.


\par }{\Q \VS{5}Mi ta̱ a̱ kucuwa̱ tsu vuza na u lyaꞋi ilikulyaꞋa i ka̱ɗiva̱,

\par }{\QB ka̱ta̱ n canana ishipa i ma̱za̱nga̱ n cikpa wu.


\par }{\Q \VS{6}Mpa a ivaꞋin a kajiba ka̱ va̱ n ciɓai n avu,

\par }{\Q kayin n ka̱ɓula̱ n ka̱na̱i aciɓa a̱ nu,


\par }{\Q \VS{7}adama a na avu ɗa ka̱ɓa̱nki ka̱ va̱,

\par }{\QB n ma̱za̱nga̱ mi ta̱ a kuyaꞋan ishipa a ɗaka vu evelyu a̱ nu.


\par }{\Q \VS{8}Ka̱ɗu ka̱ va̱ ki ta̱ gbagu n avu,

\par }{\QB kukiye ku singai ku nu ki ta̱ uɓa̱ni nu mpa.


\par }{\Q \VS{9}Aza a na i a̱ kula̱nsa̱ wuma u va̱ i ta̱ a kuyaꞋan wuni,

\par }{\QB i ta̱ a̱ ku gida̱la̱ a kubana a̱ ubuta̱ wi ida̱shi ya̱ a̱kpisa̱,


\par }{\Q \VS{10}i ta̱ a kubana ukpa̱ u kotokobi,

\par }{\QB ikyamba i le yi ta̱ o kokpo ilikulya yi nsheꞋe n kakamba.


\par }{\Q \VS{11}Mogono mi ta̱ a kuyaꞋan ma̱za̱nga̱ n Ka̱shile,

\par }{\QB aza a na a yaꞋin uzuwakpani,

\par }{\QB n kula ku Ka̱shile i ta̱ a kucikpa yi,

\par }{\QB Ka̱shile ki ta̱ a̱ kuɓa̱ya̱ngu una̱ wa aza aꞋuwa.




\par }\PsalmChap{64}{\SH Avasa adama a uɓa̱nki
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Ka̱shile, panaka mu, n tuka̱ baci n mavura ma̱ va̱ gogo na

\par }{\QB ere wuma u va̱ a̱ ka̱rikpa̱ni ka irala i va̱ i na yi a kutakacika mu.


\par }{\Q \VS{2}Ere mu a nsata n uma a gbani-gbani,

\par }{\QB n koɓolo ka aza a kawuya.


\par }{\Q \VS{3}O tsu gboro ta̱ elentsu e le a na otokobi,

\par }{\QB ka̱ta̱ a gisanku ayaꞋa e le a na i kadanshi ka una̱mgbi u ka̱tsuma̱,


\par }{\Q \VS{4}ka̱ta̱ o bopo a tawa aza babu unushi n ayaꞋa,

\par }{\QB a tsu tawa vuza gogoꞋo lo ko wovon.


\par }{\Q \VS{5}E ci nekpenei ta̱ kadanshi

\par }{\QB a̱ ubuta̱ u kuyaꞋan ka gbani-gbani ke le.

\par }{\Q O ci yongo ta̱ a kadanshi

\par }{\QB tsu na a ku azuku ayakuru e le,

\par }{\QB e kusheshe, <<Ko vuza u kene le ba.>>


\par }{\Q \VS{6}A̱ tsu ka̱na̱ ta̱ kusheshe tsu na a kuyaꞋan kawuya, a dana,

\par }{\QB <<Tsu kotso ta̱ kusheshe mayin.>>

\par }{\QB Ka̱ɗu ka vuma ki ta̱ n awuya e kuyeve.


\par }{\Q \VS{7}Ama Ka̱shile ki ta̱ a ku tawa le n kayaꞋa ka̱ ni,

\par }{\QB wi ta̱ a kulapa le gogoꞋo lo.


\par }{\Q \VS{8}Kadanshi ke kelentsu ke le, ki ta̱ o kubono a kaci ke le ka una le,

\par }{\QB Vuzana baci we enei le dem wi ta̱ a̱ ku gba̱ɗa̱ kaci ka̱ ni.


\par }{\Q \VS{9}Ka̱ta̱ uma ra̱ka̱ a pana wovon,

\par }{\QB i ta̱ a kudansa ulinga u Ka̱shile,

\par }{\Q ka̱ta̱ a̱ ka̱na̱ aciɓa adama ili i na u yaꞋin.


\par }{\Q \VS{10}Vuza vu usuɓi wi ta̱ a kuyaꞋan ma̱za̱nga̱ u Vuzavaguɗu,

\par }{\QB wi ta̱ a̱ kuciya̱ ubuta̱ u kusheɗeku wa̱ a̱ ni,

\par }{\QB aza a̱ ma̱riki ra̱ka̱ i ta̱ a̱ kuciya̱ ucikpi.




\par }\PsalmChap{65}{\SH Ucikpi n ma̱za̱nga̱
\par }
{\D Kadanshi a kubana u vuza vu kelime vi ishipa: Vishipa vu Dawuda. Vishipa.
\par }
{\PP \VerseOne{1}Ka̱shile mayun ɗa uma a cikpa wu a Sihiyona,

\par }{\QB ka̱ta̱ e neke ili i na a kucinai kuneke.


\par }{\Q \VS{2}Uma ra̱ka̱ i ta̱ a̱ kuta̱wa̱ wa̱ a̱ nu,

\par }{\QB avu na vu tsu pana avasa.


\par }{\Q \VS{3}Ɗa baci unushi u tsu u laꞋi utsura u tsu,

\par }{\QB vu takpaka tsu u ɗa.


\par }{\Q \VS{4}Aza a una̱singai a ɗa aza a na vu zagbai,

\par }{\QB ɗa vu tuka̱i le ɗevu o yongo a ulanga u nu.

\par }{\Q Ci ta̱ a̱ kucuwa̱ n kasingai ka̱ a̱ ubuta̱ wi ida̱shi i nu,

\par }{\QB n una̱singai wa̱ A̱Ꞌisa̱ a gbayin a ciɗa a̱ nu.


\par }{\Q \VS{5}Ka̱shile kishi ka̱ tsu,

\par }{\QB vu ushuku tsu ta̱ a̱ ubuta̱ u kuyaꞋan ili i mereve,

\par }{\QB n kuyaꞋan ili yi usuɓi.

\par }{\Q Avu a̱pa̱Ꞌa̱ a uma a̱ ubuta̱ dem aduniyan,

\par }{\QB ali a upashi u mala.


\par }{\Q \VS{6}Avu na vu zuwai nsasan n shamgbai n utsura u nu,

\par }{\QB ana vu foɓusoi ka̱ci ka̱ nu n utsura.


\par }{\Q \VS{7}Avu na vu tsu vaꞋanka kacaꞋa ka mala,

\par }{\QB n kacaꞋa ka aɓau a mala,

\par }{\QB vu tsu vaꞋanka ta̱ ujari wu uduniyan.


\par }{\Q \VS{8}Uma a na i a ida̱shi a uteku wa aduniyan dem,

\par }{\QB a pana ta̱ wovon

\par }{\QB adama ili i mereve i na vu yaꞋin.

\par }{\Q Vu zuwa ta̱ ma̱za̱nga̱,

\par }{\QB u uma a na i a ida̱shi a kasana n aza na i a idashi a̱ ka̱livi.


\par }{\Q \VS{9}Vu tsu la̱na̱ ta̱ iɗika ka̱ta̱ vu yoꞋo ko i ɗa mini,

\par }{\QB vu tsu zuwa ta̱ i ɗa yo okpo n tsuta̱ ka̱u.

\par }{\Q Nɗolu n Ka̱shile n shanai tukpa m mini.

\par }{\Q Vu zuwa ta̱ iɗika i nekei uma ili i kashina,

\par }{\QB ta vu foɓusoi nannai.


\par }{\Q \VS{10}Vu zuwai aɓakanla a̱ ta̱na̱i n mini,

\par }{\QB ɗa vu ɓosoi yolo ya,

\par }{\Q ɗa vu zuwa i ɗa i ta̱na̱i n ijaꞋashi,

\par }{\QB vu zuwakai ica̱Ꞌa̱shi una̱singai.


\par }{\Q \VS{11}Vu zuwa ta̱ ka̱ya̱ ka ko okpoi ka vukyaꞋa n a̱bunda̱i,

\par }{\QB mpon n nu n shanai n ili kashina ali n m pasai.


\par }{\Q \VS{12}Vu zuwai mita̱ ma̱ uta̱i gbani a kakamba adama a kalina,

\par }{\QB ɗa aginda dem a shanai m ma̱za̱nga̱.


\par }{\Q \VS{13}Ushiga wu nlala u palai ubuta̱ dem a̱pula̱ka̱,

\par }{\QB a̱ra̱Ꞌa̱ a shanai n alkama.

\par }{\Q O yoroli n cananai ishipa i ma̱za̱nga̱ tsu uma.




\par }\PsalmChap{66}{\SH Vishipa vu kucikpa adama a kasingai ka̱ Ka̱shile
\par }
{\D Kadanshi a kubana u vuza vu kelime vi ishipa: Vishipa. Ishipa.
\par }
{\Q \VerseOne{1}A̱ɗa̱ aduniyan ra̱ka̱,

\par }{\QB yaꞋin yoroli i ma̱za̱nga̱ u Ka̱shile.


\par }{\Q \VS{2}Cananai ukuna u tsugbayin tsu kula ku ni,

\par }{\QB yaꞋan ucikpi u ni u ciya̱ tsugbayin.


\par }{\Q \VS{3}Danai Ka̱shile,

\par }{\QB <<Yiɗa̱i a ku gisanku n ili mereve i na vi a kuyaꞋansa.

\par }{\Q Adama a utsura ugbayin u nu,

\par }{\QB irala i nu yi ta̱ a̱ ku kuɗa̱ngu ku wu adama o wovon.


\par }{\Q \VS{4}Uma aduniyan dem a̱ kuɗa̱nku wu ta̱,

\par }{\Q a ku canana ka wu ishipa,

\par }{\QB a ku canana ishipa i kucikpa kula ku nu.>>
\par }{\QS Kuvuka\par }


{\Q \VS{5}Ta̱wa̱i ye ene ili i na Ka̱shile ka yaꞋin,

\par }{\QB ili i mereve i na u yaꞋin adama a uma.


\par }{\Q \VS{6}U bonokoi mala mokpoi iɗika i ɗekpu,

\par }{\QB uma a pasai kuyene ka n e ene,

\par }{\QB ta ɗe tsu kuyaꞋan ma̱za̱nga̱ u Ka̱shile.


\par }{\Q \VS{7}Wi ta̱ a kulyaꞋa tsugono n utsura u ni ko wannai,

\par }{\QB a̱shi a̱ ni i ta̱ a ku inda uduniyan.

\par }{\QB ka̱ta̱ aza a ugbamiwasuvu ene i ta̱ n tsugbayin ba.
\par }{\QS Kuvuka\par }


{\Q \VS{8}Cikpai Ka̱shile ka̱ tsu, a̱ɗa̱ uduniyan dem,

\par }{\QB cikpai ni n a̱la̱ka̱tsu ka̱u.


\par }{\Q \VS{9}A̱yi ɗa u tsu foɓo wuma u tsu,

\par }{\QB u ka̱sukpa̱ ene a̱ tsu e derece ba.


\par }{\Q \VS{10}Adama a na avu Ka̱shile, vu kondo tsu ta̱,

\par }{\QB vu luwa̱ tsu ta̱ tsa azurufa a na a̱ luwa̱i akina.


\par }{\Q \VS{11}Vu tuka̱ tsu ta̱ a maza.

\par }{\QB Vu zuwaka tsu ta̱ ucanuku wa̱ a̱miki a avangatsu a̱ tsu.


\par }{\Q \VS{12}Vu zuwai uma a dasai tsu,

\par }{\QB tsu tonoi e mere ma akina m mini,

\par }{\QB ama gogo na vu utuka̱ tsu ta̱,

\par }{\QB vu tuka̱i tsu a̱ ubuta̱ wu ida̱shi i ba̱ri.


\par }{\Q \VS{13}Mi ta̱ a̱ kuta̱wa̱ a kpaꞋa ku nu,

\par }{\QB n kuneꞋe ku kusongu,

\par }{\QB ka̱ta̱ n neke ili i na n kucinai,


\par }{\Q \VS{14}n danai mi ta̱ e kuneke wu,

\par }{\QB a makyan ma na mi o kusoꞋo atakaci.


\par }{\Q \VS{15}Mi ta̱ e ku neke wu kuneꞋe ku kusongu ku nnama mi ikyamba,

\par }{\QB n ili i ma̱gula̱ i kuneꞋe ku ka̱giri,

\par }{\QB mi ta̱ a kulyuka obomburon n nga̱ji.
\par }{\QS Kuvuka\par }


{\Q \VS{16}Ta̱wa̱i i pana, a̱ɗa̱ na yi a kupana wovon u Ka̱shile ra̱ka̱,

\par }{\QB yaꞋan n dana ɗa̱ ili i na u yaꞋankai mu.


\par }{\Q \VS{17}N banka ta̱ m ma̱shi ma̱ va̱ wa̱ nu,

\par }{\QB n kelentsu ka̱ va̱ n neke wu ta̱ tsugbayin.


\par }{\Q \VS{18}Ishi baci n zuwa ta̱ unushi a̱ ka̱ɗu ka̱ va̱,

\par }{\QB Vuzavaguɗu wishi a kupana ka mu ba,


\par }{\Q \VS{19}ama mayun ɗa Ka̱shile ka panakai mu,

\par }{\QB ɗa kpamu u panai avasa a̱ va̱.


\par }{\Q \VS{20}Una̱singai u Ka̱shile,

\par }{\QB vuza na u iwain avasa a̱ va̱ ba,

\par }{\QB ko u kpa̱ɗa̱i kuyotsongu mu ucigi u ni u na tsu sabaꞋa ba.




\par }\PsalmChap{67}{\SH Vishipa vu kucikpa
\par }
{\D Kadanshi a kubana u vuza vu kelime vi ishipa: N anꞋin a umolu. Ishipa Vishipa
\par }
{\Q \VerseOne{1}YaꞋan tsu ciya̱ mapasa ma singai u Ka̱shile,

\par }{\QB u zuwaka tsu una̱singai,

\par }{\QB ka̱ta̱ u inda tsu n a̱shi a singai a̱ ni.
\par }{\QS Kuvuka\par }


{\Q \VS{2}Adama a na aduniyan dem e yeve uye u nu,

\par }{\QB ka̱ta̱ kpamu uduniyan u yeve wishi u nu.


\par }{\Q \VS{3}Ka̱shile, yaꞋan uduniyan u cikpa wu,

\par }{\QB yaꞋan uduniyan ra̱ka̱ u cikpa wu.


\par }{\Q \VS{4}YaꞋan uduniyan u yaꞋan ma̱za̱nga̱,

\par }{\QB a canana ishipa i ma̱za̱nga̱.

\par }{\Q Adama a na vi ta̱ a kuyaꞋanka uduniyan afada a mayun,

\par }{\QB ka̱ta̱ vu tono n uduniyan ra̱ka̱.
\par }{\QS Kuvuka\par }


{\Q \VS{5}Ka̱shile, yaꞋan uduniyan u cikpa wu,

\par }{\QB yaꞋan uduniyan ra̱ka̱ u cikpa wu.


\par }{\Q \VS{6}Iɗika i neke ta̱ ili i kashina.

\par }{\QB YaꞋan Ka̱shile, Ka̱shile ka̱ tsu, u zuwaka tsu una̱singai.


\par }{\Q \VS{7}YaꞋan Ka̱shile ka zuwaka tsu una̱singai,

\par }{\QB ka̱ta̱ uma a uteku wa aduniyan ra̱ka̱, a pana wovon u ni.




\par }\PsalmChap{68}{\SH Vishipa vu lyaꞋi va aza a Isaraila
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka <<Lili>> Vishipa vu Dawuda.
\par }
{\Q \VerseOne{1}YaꞋan Ka̱shile ka̱ ɗa̱nga̱,

\par }{\QB yaꞋan irala i ni i wacuwa,

\par }{\QB ka̱ta̱ aza a na a iwain ni, a suma e kelime ka̱ ni.


\par }{\Q \VS{2}Tsu na ka̱nga̱ ka̱ tsu puwa̱nka̱,

\par }{\QB yaꞋan vu zuwa le a̱ puwa̱nka̱ nannai.

\par }{\Q Tsu na kabashi ki ishigi ke tsu derikpe akina,

\par }{\QB yaꞋan una uma a gbani-gbani nannai e kelime ka̱ Ka̱shile.


\par }{\Q \VS{3}Ama aza a usuɓi i ta̱ a kuyaꞋan ma̱za̱nga̱,

\par }{\QB ka̱ta̱ a̱ za̱nga̱na̱ e kelime ka̱ Ka̱shile.

\par }{\QB YaꞋan a pana uyoꞋo ka̱u.


\par }{\Q \VS{4}Cananai ishipa u Ka̱shile,

\par }{\QB yaꞋin ishipa i kucikpa kula ku ni,

\par }{\QB lapulai uye adama a̱ ni, vuzana wi e ku wala eleshu.

\par }{\Q Kula ku ni ku ɗa Vuzavaguɗu,

\par }{\QB i za̱nga̱na̱ e kelime ka̱ ni.


\par }{\Q \VS{5}Ka̱shile vuza na wi a ida̱shi a̱ ubuta̱ u ciɗa u ni,

\par }{\QB esheku a mkpaꞋan a ɗa,

\par }{\QB n ke eri ka agapa a̱ma̱ci.


\par }{\Q \VS{6}Ka̱shile ke ci neke ta̱ aza a na i a ida̱shi endeꞋin iꞋuwa,

\par }{\QB u tsu utuka̱ ta̱ aza a ugbashi a kubana a̱ ubuta̱ wu ida̱shi i ba̱ri.

\par }{\Q Ama aza a ugbamiwasuvu,

\par }{\QB i ta̱ a̱ kuda̱sa̱ngu a iɗika i na yi lekeɗi.


\par }{\Q \VS{7}Ka̱shile, ana vu uta̱i e kelime ka uma a̱ nu,

\par }{\QB ana vu walai a̱ ka̱pula̱ka̱,
\par }{\QS Kuvuka\par }


{\Q \VS{8}aduniya a̱ gba̱ɗa̱i

\par }{\QB ɗa gaɗi u tuka̱i n mini,

\par }{\QB ali n kusan ku Sinai ku gba̱ɗa̱i,

\par }{\QB e kelime ka̱ Ka̱shile ki Isaraila.


\par }{\Q \VS{9}Ka̱shile vu yoꞋi mini ma̱ a̱bunda̱i,

\par }{\QB a iɗika yi uka̱ni i nu,

\par }{\QB vu bonokoi ka̱pula̱ka̱ ubuta̱ u tsuta̱.


\par }{\Q \VS{10}Ta ɗe uma a̱ nu a̱ da̱sa̱ngi,

\par }{\QB Ka̱shile, vu yaꞋankai aza a unambi kasingai.


\par }{\Q \VS{11}Vuzavaguɗu u nekei kadanshi,

\par }{\QB ka̱kuma̱ ka̱ a̱ma̱ci ka na ka salai ukuna wa ki ta̱ n a̱bunda̱i.


\par }{\QB \VS{12}<<Ngono mo osoji n sumai kpakaru.>>

\par }{\QB A̱ma̱ci a na i a iꞋuwa e peciki ucanuku u na a̱ pura̱i gbani.


\par }{\QB \VS{13}A̱ɗa̱ na i tsu asa a ushiga wu nlala,

\par }{\QB yi ta̱ a kufuɗa kupala ka̱ci ka̱ ɗa̱,

\par }{\QB tsu na evelyu o moɗoi a tsu pala yi,

\par }{\QB n ucanuku wa azurufa n azanariya a kutasa.


\par }{\Q \VS{14}Makyan ma na MalaꞋimili dem,

\par }{\QB u zuwai ngono a iɗika,

\par }{\QB yaꞋan egele sa̱ruwa̱ a kusan ku Zalimonu.


\par }{\Q \VS{15}Avu kusan ku gbayin, kusan ku Bashan,

\par }{\QB kusan ku ugaɗi, kusan ku Bashan!


\par }{\Q \VS{16}Yiɗa̱i i zuwai avu kusan ku ugaɗi,

\par }{\QB vi o kugoyo kusan ku Ka̱shile?

\par }{\Q Kusan ku na Ka̱shile ki a mali,

\par }{\QB adama a̱ ubuta̱ wu ida̱shi i ni,

\par }{\QB ta ɗe Vuzavaguɗu u kuda̱sa̱ngu ko wannai.


\par }{\Q \VS{17}Ekeke odoku o kuvon a̱ Ka̱shile

\par }{\QB a laꞋa ta̱ ku kece,

\par }{\QB a̱kpa̱n-a̱kpa̱n.

\par }{\Q Vuzavaguɗu u ta̱wa̱i n e le,

\par }{\QB a kusan ku Sinai ubuta̱ u ciɗa u ni.


\par }{\Q \VS{18}Vu gaɗukpai gaɗi,

\par }{\QB vu tonoi n ka̱bunda̱i ka agbashi a na vu ka̱na̱i,

\par }{\QB a ku isa kuneꞋe kakau a̱ ubuta̱ uma,

\par }{\Q ali aza a ugbamiwasuvu,

\par }{\QB adama a na avu Vuzavaguɗu Ka̱shile vu kuda̱sa̱ngu ɗe.


\par }{\Q \VS{19}Una̱singai u Vuzavaguɗu,

\par }{\QB a̱yi na u ci ɗika a̱miki a̱ tsu a kanna dem,

\par }{\QB a̱yi ɗa Ka̱shile vuza na u wawai tsu.
\par }{\QS Kuvuka\par }


{\Q \VS{20}Ka̱shile ka̱ tsu, Ka̱shile ka wishi kaꞋa,

\par }{\QB a̱yi ɗa Vuzavaguɗu, Vuzavaguɗu vu tsu,

\par }{\QB vuza na u tsu zuwa tsu laꞋaka a̱ ubuta̱ wu ukpa̱.


\par }{\Q \VS{21}Mayun Ka̱shile ki ta̱ o kuɓoso aci a irala i ni,

\par }{\QB n okolokolo aza a na a gbagbalai kutono uye wu unushi u le.


\par }{\Q \VS{22}Vuzavaguɗu u danai, <<Mi ta̱ a̱ kuta̱wa̱ n irala a Bashan,

\par }{\Q mi ta̱ a̱ ku kuta̱wa̱ n ele a mala ma uga̱vi.


\par }{\Q \VS{23}Adama a na i wala a gaɗi va even a ikyamba irala i ɗa̱,

\par }{\QB nsheꞋe n ɗa̱ feu m peɗe mpasa tsu na a cigai.>>


\par }{\Q \VS{24}Ka̱shile uma ene ta̱ nwalu n nu mu ulyaꞋi,

\par }{\QB nwalu n Ka̱shile ka̱ va̱, mogono ma̱ va̱, a kubana ubuta̱ u ciɗa.


\par }{\Q \VS{25}Aza a ishipa e kelime,

\par }{\QB aza a tsuwaꞋi tamkpamu ka̱ca̱pa̱,

\par }{\QB e mere me le nkere a ku waꞋa nka̱la̱.


\par }{\Q \VS{26}<<Cikpai Ka̱shile a̱ ka̱tsuma̱ ko koɓolo ka uma,

\par }{\QB cikpai Vuzavaguɗu a̱ ɗa̱ aza a Isaraila.>>


\par }{\Q \VS{27}Kumaci ku Bayami, ku na ku laꞋi n kenu ele ɗa kelime,

\par }{\QB aza e kelime a Yahuda tankpamu n ka̱tsura̱ ke le,

\par }{\QB ɗa aza e kelime a Zabalun n aza a Nafutali o kutono le.


\par }{\Q \VS{28}Ka̱shile, ɗa̱ngusa̱ utsura u nu,

\par }{\QB Ka̱shile yotsongu utsura u nu adama a̱ tsu,


\par }{\Q \VS{29}A̱Ꞌisa̱ a gbayin a̱ nu a Urushelima.

\par }{\QB Ngono mi ta̱ a̱ kutuka̱ wu n kuneꞋe.


\par }{\Q \VS{30}Ɓarangu nnama n na mi a̱ ka̱ga̱Ꞌin ka̱ mini,

\par }{\QB ɓarangu uduniyan u na u buwai,

\par }{\QB koɓolo ko obomburon nu ndendem n le.

\par }{\Q Ali a̱ kuɗa̱ngu ka̱ta̱ e neke wu azurufa e le,

\par }{\QB vu wacuwa uduniyan,

\par }{\QB u na u tsu ciga kuvon!


\par }{\Q \VS{31}Anan taji uta̱i a Masar,

\par }{\QB aza a Itopiya i ta̱ a̱ ku ɗa̱ngusa̱ ekiye e le gaɗi u Ka̱shile.


\par }{\Q \VS{32}Cananai ishipa u Ka̱shile, a̱ɗa̱ tsugono tsa aduniyan,

\par }{\QB yaꞋin ishipa i kucikpa Vuzavaguɗu,
\par }{\QS Kuvuka\par }


{\Q \VS{33}a̱yi vu na u kumbai gaɗi vu a̱da̱nga̱shile a ayain a cau,

\par }{\QB zuwakai n ka̱la̱ka̱tsu ka utsura ka̱ ni.


\par }{\Q \VS{34}Salai utsura u Ka̱shile,

\par }{\QB vuza na tsugbayin ci ni ci a Isaraila,

\par }{\QB vuza na utsura u ni wi a gaɗi vu eleshu.


\par }{\Q \VS{35}Ka̱shile ili i wovon i ɗa a ubuta̱ u ciɗa u ni,

\par }{\QB Ka̱shile ki Isaraila,

\par }{\QB ki ta̱ e kuneke utsura a uma a̱ ni.

\par }{\Q Una̱singai u Ka̱shile.




\par }\PsalmChap{69}{\SH Wawa mu Ka̱shile
\par }
{\D Kadanshi a kubana u vuza vu kelime vi ishipa: Tsu ka̱la̱ka̱tsu ka̱ <<A̱pa̱lu.>>Vishipa vu Dawuda.
\par }
{\Q \VerseOne{1}Ka̱shile wawa mu,

\par }{\QB adama a na mini ma yawa mu ta̱ e kuɗeku.


\par }{\Q \VS{2}Mi ta̱ a kuliɓa a̱ ubuta̱ o kolyoꞋo ka̱u,

\par }{\QB babu ubuta̱ u kudasa,

\par }{\Q n yikpa̱ ta̱ a̱ mini mu uga̱vi,

\par }{\QB aɓau kpamu i ta̱ a̱ ku kimba̱ mu.


\par }{\Q \VS{3}Mo oꞋwo ta̱ m meɗevile, a̱ kula̱nsa̱ uɓa̱nki,

\par }{\QB ali ka̱la̱ka̱tsu ka̱ va̱ ka paɗai.

\par }{\Q A̱shi a̱ va̱ ra̱ka̱ a̱ ga̱la̱i,

\par }{\QB adama a na n zuwa ta̱ a̱shi a̱ kula̱nsa̱ Ka̱shile ka̱ va̱.


\par }{\Q \VS{4}Aza a na a iwain mu ko ili,

\par }{\QB a laꞋa ta̱ ka̱nji ka kaci ka̱ va̱ a̱bunda̱i.

\par }{\Q Aza a na a cigai ku una mu ko ili i ta̱ n utsura,

\par }{\QB a gutsakai mu n tsupa ili i na m bokoi ba.


\par }{\Q \VS{5}Ka̱shile, vu yeve ta̱ tsulau tsu va̱,

\par }{\QB unushi u va̱ wi usokongi wa̱ a̱ nu ba.


\par }{\Q \VS{6}Ka̱ta̱ vu ka̱sukpa̱ mu n neke

\par }{\QB aza a na a zuwai ka̱ɗu wa̱ nu a pana wono ba,

\par }{\QB Vuzaguɗu, Ka̱shile MalaꞋimili,

\par }{\Q ka̱ta̱ vu ka̱sukpa̱ mu n tuka̱ n ili wono

\par }{\QB wa aza a na i a̱ kula̱nsa̱ Ka̱shile ki Isaraila ba.


\par }{\Q \VS{7}Adama a̱ nu a ɗa mo okpoi ili yi ishikushi,

\par }{\QB ali wono u kimba̱i mu.


\par }{\Q \VS{8}Tsu komoci kaꞋa mi wa̱ aza a̱ va̱,

\par }{\QB ali n aza a kpaꞋa a̱ va̱ dem mo okpoi o limoci we le.


\par }{\Q \VS{9}Mali ma A̱Ꞌisa̱ a gbayin a̱ nu,

\par }{\QB ma zuwa mu ta̱ a̱ ku kula̱ tsa akina

\par }{\QB ishikushi i na i a kuyaꞋanka wu yi okpo ta̱ a kaci ka̱ va̱.


\par }{\Q \VS{10}Ana shika̱i n yaꞋin kakuli,

\par }{\QB ɗa wo okpoi mu ili yi ishikushi.


\par }{\Q \VS{11}N ukai akashi a kpalu,

\par }{\QB ɗa mo okpoi ili ya agivi.


\par }{\Q \VS{12}Mo okpoi ili i kadanshi a uye dem,

\par }{\QB osoꞋi kpamu a kuyaꞋanka mu ishipa.


\par }{\Q \VS{13}Ama mpa mi ta̱ a kuvasa wa̱ a̱ nu, Vuzavaguɗu,

\par }{\QB ushuku mu Ka̱shile, a makyan ma na wu untsai nu,

\par }{\QB adama ucigi u gbayin u nu u na u tsu sabaꞋa ba,

\par }{\QB adama a na vi ta̱ a kushatangu ukuna u wishi wu usuɓi u nu.


\par }{\Q \VS{14}Wawa mu o kolyoꞋo adama a na ka̱ta̱ n liɓa ba,

\par }{\QB wawa mu ekiye aza a na a iwain mu,

\par }{\QB a̱ mini mu uga̱vi ma nampa kpamu.


\par }{\Q \VS{15}Ka̱ta̱ vu ka̱sukpa̱ aɓau a̱ kimba̱ mu ba,

\par }{\QB ka̱ta̱ vu ka̱sukpa̱ mini mu uga̱vi ma lyaꞋa mu ba,

\par }{\QB ka̱ta̱ vu ka̱sukpa̱ kpenle ku ukpa̱ ku tsugba mu ba.


\par }{\Q \VS{16}Vuzavaguɗu, adama a ucigi u singai u nu u na u tsu sabaꞋa ba,

\par }{\QB ushuku mu,

\par }{\QB adama asuvayali a̱bunda̱i a̱ nu, panaka mu.


\par }{\Q \VS{17}Ka̱ta̱ vu sokongu ka̱ci ka̱ nu u kagbashi ka̱ nu ba,

\par }{\QB mi ta̱ o kusoꞋo atakaci,

\par }{\QB yaꞋan gogoꞋo vu ushuku mu.


\par }{\Q \VS{18}Ta̱wa̱ ɗevu vu shiba̱ mu,

\par }{\QB adama a irala i va̱.


\par }{\Q \VS{19}Vu yeve ta̱ tsu na i a kushika mu,

\par }{\QB n tsu na i a ku lukanasa mu, n tsu na o goyoi mu,

\par }{\QB vu yeve ta̱ aza a na i a kutakaci mu ra̱ka̱.


\par }{\Q \VS{20}Ka̱ɗu ka̱ va̱ ka̱ gusa̱ ta̱ adama a ishikushi i na i a kuyaꞋanka mu,

\par }{\QB ali n takpai asuvu.

\par }{\Q N zuwa ta̱ ka̱ɗu i ta̱ a̱ kusa̱Ꞌa̱ mu,

\par }{\QB ama ko vuza.

\par }{\Q N zuwai ka̱ɗu ko mi ta̱ a̱ kuciya̱ vuza na u kuneke mu kadanshi,

\par }{\QB ama n ciya̱ ba.


\par }{\Q \VS{21}Makyan ma na m panai kambulu,

\par }{\QB ɗa e nekei mu yaza,

\par }{\QB ana kakuli ka̱ ka̱na̱i mu,

\par }{\QB ɗa e nekei mu mini ma kalam.


\par }{\Q \VS{22}Ka̱shile, yaꞋan ka̱ɗiva̱ ke le ko okpo le yakuru,

\par }{\QB yaꞋan ida̱shi i ma̱ta̱na̱ i le yo okpo le maza.\FTNT{*}{{\FR 69:22 }{\FR{69:22
}}{\FT{Ubuta̱ wa wi ta̱ a kadanshi ugboku u re, aza a yoku e yevei ta̱, yaꞋan ka̱ɗiva̱ ke le ko okpo maza wa̱ a̱ja̱Ꞌa̱ e le, aza a yoku tankpamu e yevei ta̱, yaꞋan ida̱shi i ma̱ta̱na̱ i le yo okpo le maza.}}}


\par }{\Q \VS{23}Zuwa a̱shi ele a yaꞋan rumbu-rumbu

\par }{\QB ali a̱ kukpa̱ɗa̱ ku ene,

\par }{\QB ka̱ta̱ vu zuwa a̱cina̱ e le o kogo ko wannai.


\par }{\Q \VS{24}Tsuwa̱nka̱ le wupa u nu,

\par }{\QB yaꞋan asuvu a usuɗukpi a̱ nu a lyaꞋa utsura u le.


\par }{\Q \VS{25}Ka̱shile, yaꞋan ka̱tsura̱ ke le ko okpo lekeɗi,

\par }{\QB ka̱ta̱ vuza u da̱sa̱ngu punu a̱pa̱m e le ba.


\par }{\Q \VS{26}Adama a na a takacika ta̱ aza a na vu yaꞋankai usa̱n,

\par }{\QB i a kadanshi ka̱ mɓa̱la̱ ma aza a na vu lapai.


\par }{\Q \VS{27}Doku le unushi a̱ ka̱tsuma̱ ka̱ unushi u le,

\par }{\QB ka̱ta̱ vu ka̱sukpa̱ le a̱ ciya̱ upecu wu ili yi usuɓi i nu ba,


\par }{\Q \VS{28}Zuwa a takpa kula ku le a katagarda ka wuma,

\par }{\QB ka̱ta̱ vu kece le a̱ ka̱tsuma̱ ka uma a usuɓi ba.


\par }{\Q \VS{29}Ama mi ta̱ a̱ ka̱tsuma̱ ka atakaci nu mɓa̱la̱,

\par }{\QB Ka̱shile, yaꞋan wishi u nu wu ere mu.


\par }{\Q \VS{30}Mi ta̱ a kucikpa kula ku Ka̱shile n ishipa,

\par }{\QB mi ta̱ a kusala tsugbayin ci ni a̱ ubuta̱ u kucikpa yi.


\par }{\Q \VS{31}Nannai va wi ta̱ a kuzuwa Vuzavaguɗu u pana uyoꞋo,

\par }{\QB u laꞋa alyuka e medendem,

\par }{\QB u laꞋa kuneꞋe ku kobomburon.


\par }{\Q \VS{32}Ayin a na baci aza a na o goyoi ka̱ci ke le enei nannai,

\par }{\QB i ta̱ a kuyaꞋan ma̱za̱nga̱.

\par }{\Q Aza a na i a̱ kula̱nsa̱ Ka̱shile,

\par }{\QB i ta̱ a̱ kuciya̱ utsura u ka̱ɗu.


\par }{\Q \VS{33}Vuzavaguɗu u panaka ta̱ aza a unambi,

\par }{\QB u tsu goyo uma a̱ ni a na i a ugbashi ba.


\par }{\Q \VS{34}Cikpai Ka̱shile, gaɗi n iɗika, cikpai ni,

\par }{\QB mala n ili i wuma i na yi punu dem.


\par }{\Q \VS{35}Adama a na Ka̱shile ki ta̱ a ku wawa Sihiyona,

\par }{\QB u maꞋasaka likuci ya aza a Yahuda,

\par }{\QB uma a̱ ni i ta̱ a̱ kuda̱sa̱ngu ɗe a lyaꞋa uka̱ni wi iɗika ya.


\par }{\Q \VS{36}Ntsukaya ma agbashi a̱ ni i ta̱ a kulyaꞋa uka̱ni wi i ɗa,

\par }{\QB aza a na i a kuciga yi i ta̱ a̱ kuyongo ɗe.




\par }\PsalmChap{70}{\SH Avasa a̱ kula̱nsa̱ uɓa̱nki
\par }
{\D Kadanshi a kubana u vuza vu kelime vi ishipa: Vishipa vu Dawuda. Adama a ku ciɓasa.
\par }
{\R (Ishp 40:13-17)

\par }{\Q \VerseOne{1}Ka̱shile, yaꞋan moloko vu wawa mu,

\par }{\QB Vuzavaguɗu, yaꞋan moloko vu ɓa̱nka̱ mu.


\par }{\Q \VS{2}YaꞋan aza a na i a̱ kula̱nsa̱ wuma u va̱,

\par }{\QB okpo n wono ali a̱ ripula̱.

\par }{\Q YaꞋan aza a na a cigai ene mu atakaci,

\par }{\QB okpo nu nlukana.


\par }{\Q \VS{3}YaꞋan aza a na i a kudana, <<U yaꞋan ta̱, u yaꞋan ta̱,>>

\par }{\QB a kpatala n wono.


\par }{\Q \VS{4}Ama yaꞋan aza a na i a̱ kula̱nsa̱ wu ra̱ka̱,

\par }{\QB a pana uyoꞋo a yaꞋan kpamu ma̱za̱nga̱ wu nu.

\par }{\Q YaꞋan aza a na i a kuciga wishi u nu ko wannai,

\par }{\QB a dana, <<Ka̱shile vuzagbayin ɗa.>>


\par }{\Q \VS{5}Ama mpa vuza vu unambi ɗa, n vuza vu yali,

\par }{\QB Ka̱shile, yaꞋan moloko,

\par }{\Q adama a na avu ɗa ka̱ɓa̱nki ka̱ va̱ n kishi ka̱ va̱,

\par }{\QB Vuzavaguɗu ka̱ta̱ vu geshe ba.




\par }\PsalmChap{71}{\SH Avasa a vuza vu gba̱ra̱
\par }
{\Q \VerseOne{1}Vuzavaguɗu, yaꞋan n sheɗekeu wa̱ nu,

\par }{\QB ka̱ta̱ vu ka̱sukpa̱ mu m pana wono ba.


\par }{\Q \VS{2}Uta̱ka̱ mu, vu ɓa̱nka̱ mu n laꞋaka,

\par }{\QB adama a usuɓi u nu,

\par }{\QB zuwaka mu atsuvu, vu wawa mu.


\par }{\Q \VS{3}Vu okpo ubuta̱ u kusheɗeku u va̱,

\par }{\QB ubuta̱ u na n kubansa makyan dem.

\par }{\Q Neke kadanshi a wawa mu,

\par }{\QB adama a na avu ɗa ubuta̱ u kusheɗeku u va̱,

\par }{\QB m mashilya me ku ere mu.


\par }{\Q \VS{4}Ka̱shile ka̱ va̱, uta̱ka̱ mu e ekiye aza a kawuya,

\par }{\QB a utsura wa aza asuvawuya n ka gbani-gbani.


\par }{\Q \VS{5}Adama a na wa̱ nu ɗa n keɗei a̱pa̱Ꞌa̱, Vuzavaguɗu,

\par }{\QB Vuzavaguɗu, wa̱ nu ɗa n zuwai ka̱ɗu ali mpa maku me kenu.


\par }{\Q \VS{6}N gbasatangu ta̱ wa̱ nu kafu a matsa mu,

\par }{\QB avu ɗa vu utuka̱i mu a̱ ka̱tsuma̱ ka̱ a̱na̱ku a̱ va̱,

\par }{\QB mi ta̱ a kucikpa wu makyan dem.


\par }{\Q \VS{7}Mo okpoi ili yi urotu a̱ ubuta̱ uma n a̱bunda̱i,

\par }{\QB adama a na avu ɗa

\par }{\QB ubuta̱ u kusheɗeku wu utsura u va̱.


\par }{\Q \VS{8}Una̱ u va̱ wi ta̱ a kucikpa wu, kanna ka̱ɓula̱,

\par }{\QB a kusala tsugbayin tsu nu.


\par }{\Q \VS{9}Gogo na ana n kutsai na,

\par }{\QB ka̱ta̱ vu varuku mu ba,

\par }{\QB ana utsura u va̱ u kotsoi na,

\par }{\QB ka̱ta̱ vu ka̱sukpa̱ mu ba.


\par }{\Q \VS{10}Irala i va̱ yi ta̱ a kadanshi ka̱ va̱,

\par }{\QB aza a na cigai ku una mu o ɓolongu ta̱ a nsata adama a̱ va̱.


\par }{\Q \VS{11}A danai, <<Ka̱shile ka̱ ka̱sukpa̱ yi ta̱,

\par }{\QB yaꞋan tsu guva yi tsu reme yi,

\par }{\QB adama a na vuza u kuɓa̱nka̱ yi u laꞋaka ba.>>


\par }{\Q \VS{12}Ka̱shile, ka̱ta̱ vu bana daꞋangi nu mpa ba,

\par }{\QB Ka̱shile ka̱ va̱, ta̱wa̱ gogoꞋo vu ɓa̱nka̱ mu.


\par }{\Q \VS{13}YaꞋan aza a na i e ku neꞋeshe mu unushi,

\par }{\QB okpo n wono ka̱ta̱ a̱ kuwa̱.

\par }{\Q YaꞋan aza a na a cigai ene mu atakaci,

\par }{\QB a̱ ciya̱ kugoyi nu nlukana.


\par }{\Q \VS{14}Ama mpa mi ta̱ a kuzuwa ka̱ɗu ka̱ va̱ wa̱ nu makyan dem,

\par }{\QB mi ta̱ a kulyaꞋa kelime n kucikpa wu.


\par }{\Q \VS{15}Una̱ u va̱ wi ta̱ a kudansa ukuna wu usuɓi u nu,

\par }{\QB kanna ka̱ɓula̱ mpa a kudansa ukuna u wishi u nu,

\par }{\QB ko a na wo okpoi mi a kufuɗa kuyeve le dem ba.


\par }{\Q \VS{16}Vuzavaguɗu Ka̱shile, mi ta̱ a̱ kuta̱wa̱,

\par }{\QB adama a na n sala ulinga u gbayin u nu,

\par }{\QB ka̱ta̱ n ciɓaka uma ukuna wu usuɓi u nu, avu endeꞋin.


\par }{\Q \VS{17}Ka̱shile, avu ɗa vu piꞋisakai mu ali mpa maku me kenu,

\par }{\QB ali n anana mi ta̱ a kudansa ukuna u mereve u nu.


\par }{\Q \VS{18}Ko gogoꞋo na ana n kutsai n yaꞋin ka̱nji ka̱ri,

\par }{\QB Ka̱shile, ka̱ta̱ vu ka̱sukpa̱ mu ba,

\par }{\Q ali n dansa ukuna wu utsura u nu n tsugbayin tsu nu

\par }{\QB a kubana a ntsukaya n na n kuta̱wa̱.


\par }{\Q \VS{19}Ka̱shile, usuɓi u nu,

\par }{\QB u yawa ta̱ gaɗi vu eleshu.

\par }{\Q Vu yaꞋan ta̱ ili i gbagbaꞋin.

\par }{\QB Ka̱shile, vuza wi lo tsu nu ba.


\par }{\Q \VS{20}Ko ana wo okpoi vu ka̱sukpa̱ mu ta̱ me enei atakaci m ma̱dukpa̱ ka̱u,

\par }{\QB vi ta̱ o kubonoko mu n wuma u va̱ ayin tutu.

\par }{\Q Punu a kasaun,

\par }{\QB vi ta̱ a̱ kuɗa̱ngusa̱ mu kpamu ayin tutu.


\par }{\Q \VS{21}Vi ta̱ o kudoku mu tsugbayin,

\par }{\QB ka̱ta̱ vu kparasa mu kpamu.


\par }{\Q \VS{22}Ka̱shile ka̱ va̱, mi ta̱ kpamu a kucikpa wu n umolu,

\par }{\QB adama a kamayun ka̱ nu.

\par }{\Q N umolu u va̱ mi ta̱ a kuyaꞋanka wu ishipa,

\par }{\QB vuza ciɗa vi Isaraila.


\par }{\Q \VS{23}Mi ta̱ a̱ ku ɗa̱ngusa̱ ka̱la̱ka̱tsu n isali i ma̱za̱nga̱,

\par }{\QB ayin ana mi a kucikpa wu n ishipa,

\par }{\QB adama a na vu shiba̱ mu ta̱.


\par }{\Q \VS{24}Ka̱ta̱ kelentsu ka̱ va̱ ka dansa ukuna wu usuɓi u nu kanna ka̱ɓula̱.

\par }{\Q Aza a na a cigai ene mu atakaci

\par }{\QB okpo n wono n kugoyi.




\par }\PsalmChap{72}{\SH Mogono ma na Ka̱shile ka zagbai
\par }
{\D Vishipa vu Sulemanu.
\par }
{\Q \VerseOne{1}Ka̱shile, yotsongu mogono tsu na u kuyaꞋan afada a mayun,

\par }{\QB vu zuwa maku mo mogono ma yaꞋan ukuna wu usuɓi.


\par }{\Q \VS{2}YaꞋan u yaꞋanka uduniyan u nu afada a usuɓi,

\par }{\QB u yaꞋanka uma u nu aza a unambi ukuna u mayun.


\par }{\Q \VS{3}YaꞋan nsasan n tuka̱ n ma̱ta̱na̱ a̱ ubuta̱ u uma,

\par }{\QB ka̱ta̱ aginda a̱ tuka̱ n ukuna wu usuɓi.


\par }{\Q \VS{4}YaꞋan mogono ma yaꞋanka aza a unambi afada a mayun,

\par }{\QB u ɓa̱nka̱ muku mo ofoloni,

\par }{\QB ka̱ta̱ u takacika aza o modoruko.


\par }{\Q \VS{5}YaꞋan a pana wovon u nu kanna ki baci lo ko wannai,

\par }{\QB wotoi kpamu wi baci lo tsukaya a kubana a tsukaya.


\par }{\Q \VS{6}YaꞋan mogono mo okpo tsu mini ma na o yoꞋi a̱ mita̱ ma na a kiꞋwain,

\par }{\QB wo okpo ci ijaꞋashi a iɗika.


\par }{\Q \VS{7}YaꞋan aza a usuɓi o gbonguro tsu nɗanga a ayin e le,

\par }{\QB yaꞋan a̱ ciya̱ ma̱ta̱na̱ ba̱ri ko wannai wotoi wi baci e kuneke kutashi.


\par }{\Q \VS{8}YaꞋan tsugono ci ni ci yawa

\par }{\QB a mala ma nampa a kubana a ma nanɗe,

\par }{\QB ili i na i ɗikai e kuyene ku Yufiretu, ali a kubana uteku wa aduniyan.


\par }{\Q \VS{9}YaꞋan kumaci ku na ki a kakamba ku kuɗa̱ngu e kelime ka̱ ni,

\par }{\QB yaꞋan irala i ni i ku kuɓa̱ n kubuta̱ ki iɗika.


\par }{\Q \VS{10}YaꞋan ngono n Tarishi n na mi o kotogu,

\par }{\QB a̱ tuka̱ yi n kuneꞋe,

\par }{\Q yaꞋan ngono n Sheba nu n Seba

\par }{\QB n neke yi n kuneꞋe.


\par }{\Q \VS{11}YaꞋan ngono ra̱ka̱ n ku kuɗa̱nku yi,

\par }{\QB yaꞋan uduniyan ra̱ka̱ a yaꞋanka yi a̱ga̱nda̱.


\par }{\Q \VS{12}Adama a na wi ta̱ a ku wawa aza a unambi,

\par }{\QB ayin a na baci e ɗekei ni,

\par }{\QB aza atakaci, n aza a na i n ka̱ɓa̱nki ba.


\par }{\Q \VS{13}Wi ta̱ a̱ kusa̱Ꞌa̱ aza a babu utsura n aza a unambi,

\par }{\QB ka̱ta̱ u wawa wuma wa aza a na i a kula̱nsa̱ uɓa̱nki.


\par }{\Q \VS{14}Wi ta̱ a̱ kushiba̱ le ekiye aza o modoruko n a̱shiliki,

\par }{\QB wuma u le wi ta̱ n tsuloboi a̱ a̱shi a̱ ni.


\par }{\Q \VS{15}YaꞋan wuma u mogono u geshe,

\par }{\QB yaꞋan e neke yi azanariya a Sheba,

\par }{\Q yaꞋan uma a yaꞋanka yi avasa,

\par }{\QB a zuwaka yi una̱singai makyan dem.


\par }{\Q \VS{16}YaꞋan a̱ ciya̱ ishina yi a̱bunda̱i a iɗika ya,

\par }{\QB yaꞋan ishina i gbugba̱ aginda dem.

\par }{\Q YaꞋan umaci u le u yimkpa tsu nɗanga n Lebano,

\par }{\Q yaꞋan likuci i shana n uma,

\par }{\QB tsu mita̱ ma na mi a kakamba.


\par }{\Q \VS{17}YaꞋan a ciɓasa n kula ku mogono ko wannai,

\par }{\QB u lyaꞋa kelime n kuyaꞋan kula, kanna ki baci lo ko wannai,

\par }{\Q yaꞋan uduniyan ra̱ka̱ u ciya̱ una̱singai wa̱ ni,

\par }{\QB ka̱ta̱ e ɗeke yi vuza vu una̱singai.


\par }{\Q \VS{18}Una̱singai a kubana u Vuzavaguɗu Ka̱shile, Ka̱shile ki Isaraila,

\par }{\QB vuza na a̱yi ɗa koci u ci yaꞋan ili i mereve.


\par }{\Q \VS{19}Una̱singai a kubana u kula ku tsugbayin ku ni ko wannai,

\par }{\QB yaꞋan tsugbayin ci ni ci shana aduniyan ra̱ka̱.

\par }{\QB Ta nannai! Ta nannai!


\par }{\BB \par }
{\Q \VS{20}Na ɗa ukocishi wa avasa a Dawuda maku Jesi.




\par }{\MS Katagarda ka tatsu

\par }\PsalmChap{73}{\MR (Ishp 73--89)

\par }{\SH Kasingai ka̱ Ka̱shile
\par }
{\D Vishipa vu Asafa.
\par }
{\Q \VerseOne{1}Mayun Ka̱shile ki ta̱ a kuyaꞋanka Isaraila kasingai,

\par }{\QB wa aza a na a̱ɗu e le i ciɗa.


\par }{\Q \VS{2}Ama mpa n yaꞋan ta̱ ɗevu n kutakpa asuvu,

\par }{\QB ali ka̱ɗu ka̱ va̱ ka yaꞋin ɗevu n ku uta̱.


\par }{\Q \VS{3}Adama a na mi ta̱ e cisheꞋe n aza a ugbamukaci,

\par }{\QB ɗa baci me enei uma a gbani-gbani a lyaꞋi kelime n kuciya̱ ma̱ta̱na̱.


\par }{\Q \VS{4}A tsu takacika ba,

\par }{\QB ikyamba i le yi ta̱ gbaga n utsura.


\par }{\Q \VS{5}A tsu takacika tsu uma a na a buwai ba,

\par }{\QB kawuya ka̱ tsu ciya̱ le tsu aza a na buwai ba.


\par }{\Q \VS{6}Adama a nannai ɗa a ɗikai a̱ra̱ɗi okpoi le itali i kuɗeku,

\par }{\QB ɗa a zuwai vishili vu okpoi le tsu motogu.


\par }{\Q \VS{7}Ka gbani-gbani ka tsu ta̱ a̱ɗu e le,

\par }{\QB kusheshe ku le dem nsata n ɗa.


\par }{\Q \VS{8}O tsu zoꞋoso ta̱ aza o yoku,

\par }{\QB ka̱ ta̱ a dansa ka gbani-gbani,

\par }{\QB e kusheshe n a̱ra̱ɗi tsu na o kudoro aza o yoku.


\par }{\Q \VS{9}A tsu dansa ta̱ kadanshi ka ishikushi u Ka̱shile ka gaɗi,

\par }{\QB Elentsu e le i ta̱ a kadanshi ka̱ a̱ra̱ɗi a ili i na a yaꞋin aduniyan.


\par }{\Q \VS{10}Adama a na uma a̱ Ka̱shile o bono we le,

\par }{\QB ushuku n ili i na a dansai.


\par }{\Q \VS{11}A tsu dana ta̱, <<Nini ɗai Ka̱shile ke kuyeve?

\par }{\QB MalaꞋimili mi ta̱ e kuyeve?>>


\par }{\Q \VS{12}Ta uma a gbani-gbani i nannai,

\par }{\QB makyan dem i n kadama ba,

\par }{\QB uciyi u le o kudoku.


\par }{\Q \VS{13}Mayun, gbani ɗa m bonokoi ka̱ɗu ka̱ va̱ ciɗa,

\par }{\QB gbani ɗa mu uta̱ka̱i ekiye a̱ va̱.


\par }{\Q \VS{14}Kanna dem mpa e kene kadama,

\par }{\QB usana lakam mpa atakaci.


\par }{\Q \VS{15}Ishi baci n dana ta̱, <<Mi ta̱ a kudansa nannai.>> Mi ishi ta̱ a̱ ku vakangu muku n nu.


\par }{\Q \VS{16}Ana n yaꞋin tsu na n kuyaꞋan

\par }{\QB adama a na n yeve,

\par }{\QB yiɗa̱i i zuwai ɗa uma a gbani-gbani i a kulyaꞋa kelime,

\par }{\Q ɗa wo okpoi mu n atakaci ka̱u.


\par }{\Q \VS{17}Ama ana n uwai ubuta̱ u ciɗa u Ka̱shile,

\par }{\QB ɗa n yevei ili i na i kuciya̱ uma gbani-gbani.


\par }{\Q \VS{18}Mayun ɗa vi ta̱ a kuzuwa le a̱ ubuta̱ u kederi,

\par }{\QB vu zuwai le a̱ yikpa̱i ɗa a̱ kuwa̱i ra̱ka̱.


\par }{\Q \VS{19}GogoꞋo lo ɗa unai le,

\par }{\QB wovon u pura̱ngi le n ku te.


\par }{\Q \VS{20}Vuzavaguɗu, i ta̱ o ko okpo tsa alatani,

\par }{\QB a na a tsu cinukpa n usana,

\par }{\QB tsu na vuza u tsu cinukpa a ɗa u jimgba baci.


\par }{\Q \VS{21}Makyan ma na baci ka̱ɗu ka̱ va̱ ka̱ na̱mgba̱i,

\par }{\QB ɗa ka̱ɗu ka̱ va̱ ka̱ ɗa̱nga̱i,


\par }{\Q \VS{22}Ka̱ta̱ yeve a na mpa kalau kaꞋa ko ugboji,

\par }{\QB ɗa mo okpoi tsu manama e kelime ka̱ nu.


\par }{\Q \VS{23}N nannai dem mi ta̱ koɓolo n avu makyan dem,

\par }{\QB vi ta̱ uɓa̱ni n kukiye ku u singai ku va̱.


\par }{\Q \VS{24}Vi o kutono nu mpa n odoki a̱ nu,

\par }{\QB a ukocishi kpamu vi ta̱ a ku isa mu n tsugbayin.


\par }{\Q \VS{25}Avu ɗa mi n a̱yi koci gaɗi,

\par }{\QB a na mi n avu, yiɗa̱i kpamu mi a̱ kula̱nsa̱ aduniyan?


\par }{\Q \VS{26}Ikyamba n ka̱ɗu ka̱ va̱,

\par }{\QB i ta̱ a kufuɗa ku kuwa̱,

\par }{\QB ama Ka̱shile avu ɗa utsura u ka̱ɗu u va̱,

\par }{\QB n ili i na mi n i ɗa ko wannai.


\par }{\Q \VS{27}Mayun aza a na i daꞋangi n avu i ta̱ a̱ ku kuwa̱,

\par }{\QB vi ta̱ a ku una aza a cishakanlai o kutono a̱ma̱li.


\par }{\Q \VS{28}Ama n tsu va̱,

\par }{\QB u laꞋaka mu ta̱ n kugaꞋan n yongo ɗevu n Ka̱shile,

\par }{\QB m bonoko ta̱ Vuzavaguɗu Ka̱shile ubuta̱ u kusheɗeku u vu,

\par }{\QB adama a na n sala ili i na u yaꞋin ra̱ka̱.




\par }\PsalmChap{74}{\SH Avasa a̱ kula̱nsa̱ wishi
\par }
{\D VicuꞋu vu tsuwaꞋi tsu Asafa
\par }
{\Q \VerseOne{1}Ka̱shile, yiɗa̱i i zuwai ɗa vu variki tsu ko wannai?

\par }{\QB A̱tsu ushiga wu nkyon wu ubuta̱ u kalina u nu u ɗa,

\par }{\QB yiɗa̱i i zuwai ɗa vi asuvu a usuɗukpi n a̱tsu?


\par }{\Q \VS{2}Ciɓa n koɓolo ka uma a̱ nu a na vu tsulai ali n ayin a cau ɗe,

\par }{\QB a na vu shiba̱i okpo kumaci ku uka̱ni ku nu,

\par }{\QB ciɓa n Kusan ku Sihiyona ubuta̱ u na vu da̱sa̱ngi.


\par }{\Q \VS{3}Ta̱wa̱ vu ka̱ra̱Ꞌa̱ ubuta̱ u na a̱ la̱nga̱sa̱i na ra̱ka̱ ra̱ka̱.

\par }{\QB Irala i la̱nga̱sa̱ ta̱ ili i na yi punu ra̱ka̱ a̱ ubuta̱ u ciɗa.


\par }{\Q \VS{4}Aza a na a iwain nu i ta̱ o yoroli yi ulyaꞋi,

\par }{\QB a̱ ubuta̱ u na vu tsu gasa n a̱tsu,

\par }{\QB a zuwai urotu u le ɗe.


\par }{\Q \VS{5}I ta̱ tsu aza a na i a kukapa nɗanga a̱ kutsun

\par }{\QB n ogovu e le.


\par }{\Q \VS{6}N ogovu e le nu ntalaka n le

\par }{\QB a̱ la̱nga̱sa̱i ili i na e sheꞋwei.


\par }{\Q \VS{7}Ɗa o songi A̱Ꞌisa̱ a gbayin a̱ nu ra̱ka̱,

\par }{\QB a natukpai ubuta̱ wu ida̱shi i kula ku nu.


\par }{\Q \VS{8}A danai ka̱ci ke le <<Ci ta̱ a̱ kuka̱na̱ i ɗa gbende,>>

\par }{\QB ɗa o songi ubuta̱ u na a tsu gasa n Ka̱shile dem, a iɗika ya.


\par }{\Q \VS{9}Tsu doku tsu ene urotu ba,

\par }{\QB eneki kpamu a buwa ba,

\par }{\QB kpamu ko vuza a̱ ka̱tsuma̱ ka̱ tsu u yeve,

\par }{\QB ko wannai ɗai ili i nampa i kukotso.


\par }{\Q \VS{10}Ka̱shile, ali n wannai ɗai irala i ku ka̱na̱ ku zoꞋoso tsu?

\par }{\QB I ta̱ a̱ kuka̱na̱ kugoyo kula ku nu ko wannai ɗa?


\par }{\Q \VS{11}Yiɗa̱i i zuwai ɗa vu oɓongi ekiye a̱ nu?

\par }{\QB Ɗa̱ngusa̱ kukiye ku usingai ku nu vu una le.


\par }{\Q \VS{12}Ama Ka̱shile, avu ɗa mogono ma̱ va̱ ali n cau ɗe,

\par }{\QB vu tsu tuka̱ ta̱ n wishi aduniyan.


\par }{\Q \VS{13}Avu ɗa vu pecei mala n utsura u tsugbayin u nu,

\par }{\QB vu ɓosoi aci oroꞋo a̱ mini.


\par }{\Q \VS{14}Avu ɗa vu minjarai kaci ka̱ ka̱di ka mala,

\par }{\QB ɗa vu nekei ni wo okpoi ilikulyaꞋa yi nnama n kakamba.


\par }{\Q \VS{15}Avu ɗa vu ta̱sa̱i a̱shi a̱ mini n ayinva,

\par }{\QB vu zuwai kuyene ku ɗekpei.


\par }{\Q \VS{16}Kanna n kayin ka̱nu kaꞋa,

\par }{\QB avu ɗa vu zuwai wotoi n kanna a̱ ubuta̱ u le.


\par }{\Q \VS{17}Avu ɗa vu zuwakai aduniyan kureꞋe,

\par }{\QB avu ɗa vu yaꞋin lyushi n irana.


\par }{\Q \VS{18}Vuzavaguɗu, ciɓa n tsu na irala i nu yi o ku zoꞋoso wu,

\par }{\QB n tsu na kpamu alau i o kugoyo kula ku nu.


\par }{\Q \VS{19}Ka̱ta̱ vu neke wuma wu nkyon n nu

\par }{\QB wa̱ a̱kunzu ba,

\par }{\QB ka̱ta̱ vu cinukpa n uma a̱ nu a na a takacikai ba, ko wannai.


\par }{\Q \VS{20}Ciɓa n uzuwakpani u na vu yaꞋankai tsu,

\par }{\QB obogozu a na i n ka̱yimbi a iɗika dem,

\par }{\QB i ta̱ tukpa n aza a ujari.


\par }{\Q \VS{21}Ka̱ta̱ vu ka̱sukpa̱ aza a na a takacikai

\par }{\QB okpo n wono ba,

\par }{\Q yaꞋan aza a unambi n aza a̱ kula̱nsa̱ uɓa̱nki

\par }{\QB a cikpa kula ku nu.


\par }{\Q \VS{22}Ka̱shile, ɗa̱nga̱ vu utuka̱ ka̱ci ka̱ nu,

\par }{\QB ciɓa tsu na alau i o ku zoꞋoso wu kanna dem.


\par }{\Q \VS{23}Ka̱ta̱ vu cinukpa n kadanshi ka kacaꞋa ka aza a na a iwai nu ba,

\par }{\QB ka̱ta̱ vu cinukpa m mololo ma aza a na i a kuyaꞋanka wu ugbamiwasuvu ba.




\par }\PsalmChap{75}{\SH Ka̱shile ki ta̱ a kuyaꞋan afada derere
\par }
{\D Kadanshi a kubana u vuza vu kelime vi ishipa: Vishipa vu Asafa, a yaꞋan vu ɗa n Ka̱la̱ka̱tsu, <<Ka̱ta̱ a yaꞋan munuka ba.>>
\par }
{\Q \VerseOne{1}Ka̱shile, tsu cikpa wu ta̱,

\par }{\QB tsu cikpa ta̱ kula ku nu adama a na vi ta̱ lo,

\par }{\QB tsu dansai ili i mereve i na vu yaꞋin.


\par }{\Q \VS{2}Vuzavaguɗu Ka̱shile u danai, <<N zuwa ta̱ makyan ma afada,

\par }{\QB mi ta̱ tana a kuyaꞋan afada a na i derere.


\par }{\Q \VS{3}Ko ɗa baci aduniyan e jengeɗei, ali uma a̱ ni e jeꞋekei ikyamba,

\par }{\QB mpa ɗa n zuwai kumiꞋi u ni u shamgbai n utsura.
\par }{\QS Kuvuka\par }


{\Q \VS{4}N dana ta̱ aza a̱ra̱ɗi,<Ka̱ta̱ i yaꞋan a̱ra̱ɗi ba.>

\par }{\QB uma a gbani-gbani kpamu,

\par }{\QB n danai, <Ka̱ta̱ i yaꞋan ugbamiwasuvu ba.


\par }{\Q \VS{5}Ka̱ta̱ i yaꞋanka Ka̱shile ugbamiwasuvu ba,

\par }{\QB ka̱ta̱ i lapa nka̱nga̱ n ɗa̱ ba.> >>


\par }{\Q \VS{6}Ko vuza wi a̱ ku uta̱ a kasana ko a̱ ka̱livi,

\par }{\QB ko a kakamba u ta̱wa̱ u neke aza o yoku tsugbayin ba.


\par }{\Q \VS{7}Ama Ka̱shile kaꞋa kayaꞋinkafada,

\par }{\QB u tsu goyo ta̱ aza o yoku,

\par }{\QB ka̱ta̱ u neke aza o yoku tsugbayin.


\par }{\Q \VS{8}Vuzavaguɗu wi ta̱ uɓa̱ni n mokoꞋo e kukiye ku ni,

\par }{\QB tukpa n ma̱kya̱n ma kalam ma na mi n kusasu,

\par }{\Q u ɓelei maꞋa, ɗa uma a gbani-gbani aduniyan,

\par }{\QB o soꞋi maꞋa gbende.


\par }{\Q \VS{9}Ama mpa mi ta̱ a kusala ukuna u nampa ko wannai,

\par }{\QB mi ta̱ a kucanana ishipa n cikpa Ka̱shile ka Yakubu.


\par }{\Q \VS{10}A̱yi ɗa u ku goyo aza a ugbamiwasuvu,

\par }{\QB ama wi ta̱ e kuneke aza a usuɓi tsugbayin.




\par }\PsalmChap{76}{\D Kadanshi a kubana u vuza vu kelime vi ishipa: N tsuwaꞋi tsu anꞋin a umolu. Vishipa vu Asafa.
\par }
{\SH Yayi u kushamgba e kelime ka̱ nu?
\par }
{\Q \VerseOne{1}Ka̱shile vuza vu uyevi ɗa a yahuda,

\par }{\QB kula ku ni ku gbayin ku ɗa a Isaraila.


\par }{\Q \VS{2}Ubuta̱ wu ida̱shi i ni yi ta̱ a Urushelima,

\par }{\QB Sihiyona ɗa ubuta̱ wu ida̱shi i ni.


\par }{\Q \VS{3}Taɗe u koɗosoi ayaꞋa a irala,

\par }{\QB nu nra̱ga̱ n le, n otokobi e le, ali n ucanuku u kuvon u le.\par }{\QS Kuvuka\par }


{\Q \VS{4}Ka̱shile, avu vuzagbayin ɗa

\par }{\QB vi ta̱ tsu mogono ɗa baci vu bonoi,

\par }{\QB a nsansa a̱ ubuta̱ u na vu lyaꞋi irala i nu.


\par }{\Q \VS{5}Una ta̱ osoji a utsura

\par }{\QB ɗa a̱ pura̱i ucanuku u na i n uɗa,

\par }{\Q ko kovonshi ka buwa ba,

\par }{\QB ka na ka kufuɗa ku ɗa̱ngusa̱ kukiye ku ni.


\par }{\Q \VS{6}Ka̱shile ka Yakubu, tsu na vu ɓarangi le,

\par }{\QB ekeke odoku n akumbi e le ra̱ka̱ a̱ yikpa̱i a̱ kuwa̱i.


\par }{\Q \VS{7}Avu ɗa koci a kupana wovon u nu,

\par }{\QB yayi u kushamgba e kelime ka̱ nu,

\par }{\QB a makyan ma na baci vu yaꞋin wupa?


\par }{\Q \VS{8}Ɗe gaɗi ɗa vu kiɗai afada,

\par }{\QB aduniyan a panai wovon ɗa a paɗai bini,


\par }{\Q \VS{9}Ka̱shile, vu ɗa̱nga̱ baci kuyaꞋan afada,

\par }{\QB adama a na vu wawa aza a na i atakaci aduniyan.\par }{\QS Kuvuka\par }


{\Q \VS{10}Mayun wupa u nu u vuma wi ta̱ a̱ ku tuka̱ wu n ucikpi,

\par }{\QB aza a na a lakai a wupa u nu,

\par }{\QB i ta̱ a kuyaꞋanka wu a̱ga̱nda̱.


\par }{\Q \VS{11}YaꞋin akucina u Vuzavaguɗu Ka̱shile ka̱ ɗa̱,

\par }{\QB ka̱ta̱ i neke i na i kucinai kuneke,

\par }{\QB yaꞋan iɗika i na yi ɗeɗevu, a̱ tuka̱ n kuneꞋe ku le,

\par }{\QB u Vuza na a kupana wovon.


\par }{\Q \VS{12}U zuwa ta̱ aza o tsugono tsa̱ a̱ra̱ɗi okpo n wono,

\par }{\QB ka̱ta̱ u zuwa ngono ma aduniyan a pana wovon.




\par }\PsalmChap{77}{\SH N la̱nsa̱ ta̱ Vuzavaguɗu a ayin atakaci
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka Jedutun. Vishipa vu Asafa.
\par }
{\Q \VerseOne{1}N shika̱i n ka̱la̱ka̱tsu ka̱u u Ka̱shile,

\par }{\QB n ɗengusa̱i ka̱la̱ka̱tsu ka̱u n shika̱i,

\par }{\QB adama a na u panaka mu.


\par }{\Q \VS{2}A makyan ma atakaci n tsu vasa ta̱ u Vuzavaguɗu,

\par }{\QB kayin dem n tsu ɗengusa̱ ta̱,

\par }{\QB ekiye a̱ va̱ gaɗi n yaꞋan a avasa,

\par }{\Q ama ka̱ɗu ka̱ va̱ ka̱ ciya̱ ma̱ta̱na̱ ba.


\par }{\Q \VS{3}Makyan ma na n ciɓai n Ka̱shile ɗa n yaꞋin yura̱,

\par }{\QB a makyan ma na baci mi aciɓa,

\par }{\QB n ci yaꞋan ta̱ adanshi n takpa asuvu.\par }{\QS Kuvuka\par }


{\Q \VS{4}U tsu ka̱sukpa̱ mu n lata ba,

\par }{\QB n na̱mgba̱i ka̱tsuma̱ ali n kpa̱ɗa̱i kufuɗa kudansa.


\par }{\Q \VS{5}N ciɓasai n ayin a na a lazai ɗe,

\par }{\QB n tsu ciɓa ta̱ kpamu n a̱ya̱ a na a lazai ɗe m makyan.


\par }{\Q \VS{6}N ciɓai n vishipa vu va̱ kayin ka̱ɓula̱,

\par }{\QB n sheshei a̱ ka̱ɗu ka̱ va̱.


\par }{\Q \VS{7}Ɗa n danai,<<Ayin tutu ɗa Vuzavaguɗu u ku iwan mu?

\par }{\QB Wi kpamu o kudoku kupana asuvayali a̱ va̱ ba?


\par }{\Q \VS{8}Ucigi u nu u na u tsu sabaꞋa ba

\par }{\QB u kotso ta̱ ko wannai?

\par }{\QB Wi ta̱ a̱ kukpa̱ɗa̱ kushatangu

\par }{\QB uzuwakpani u ni makyan dem?


\par }{\Q \VS{9}Ka̱shile ka cinukpa ta̱ kupana asuvayali ɗa?

\par }{\QB Ko wupa u ni u zuwa yi ta̱ u kpa̱ɗa̱i kusa̱Ꞌa̱ tsu?>>\par }{\QS Kuvuka\par }


{\Q \VS{10}<<Ili i na i laꞋi n kuɓa̱la̱ mu a̱ ka̱ɗu i ɗaɗa,

\par }{\QB kukiye ku MalaꞋimili ku ka̱sukpa̱ ta̱ kuɓa̱nka̱ tsu.>>


\par }{\Q \VS{11}Mi ta̱ a kuciɓa n ulinga u na vu yaꞋansai Vuzavaguɗu,

\par }{\QB mi ta̱ a kuciɓa n ili mereve i na vu yaꞋin cau ɗe.


\par }{\Q \VS{12}Mi ta̱ a̱ kuka̱na̱ kusheshe ili i na vu yaꞋin ra̱ka̱,

\par }{\QB mi ta̱ a̱ ka̱na̱ kusheshe a ukuna wu ulinga u nu.


\par }{\Q \VS{13}Ka̱shile, uye u nu u ciɗa u ɗa.

\par }{\QB Ka̱ma̱li ki lo n tsugbayin tsu Ka̱shile ka̱ tsu ba.


\par }{\Q \VS{14}Avu ɗa Ka̱shile ka na ka ci yaꞋan ili mereve,

\par }{\QB vu yotsongu ta̱ utsura u nu a̱ ka̱tsuma̱ ka uma.


\par }{\Q \VS{15}N utsura u nu ɗa vu shiba̱i uma a̱ nu,

\par }{\QB ntsukaya n Yakubu nu n Isufu.
\par }{\QS Kuvuka\par }


{\Q \VS{16}Ka̱shile, ana mini me enei nu,

\par }{\QB ana mini me enei nu ɗa ma panai wovon,

\par }{\QB mala mu uga̱vi ma vuzakpai adama o wovon.


\par }{\Q \VS{17}Eleshu o yoꞋi mini,

\par }{\QB ɗa a lapai kakpanga ɗe gaɗi,

\par }{\QB ɗa ulaɗi wu akanai ubuta̱ dem.


\par }{\Q \VS{18}Izumgbi i kakpanga i nu i ka̱ra̱Ꞌi a̱ ubuta̱ dem,

\par }{\QB kutashi ku ulaɗi ku akanai aduniyan ra̱ka̱,

\par }{\QB aduniyan a panai wovon ɗa a̱ gba̱ɗa̱i.


\par }{\Q \VS{19}Vu walai a mala,

\par }{\QB vu pasamgbanai mala mu uga̱vi ka̱u,

\par }{\QB ama e ne ura̱Ꞌa̱ u ene a̱ nu ba.


\par }{\Q \VS{20}Vu tonoi n uma a̱ nu tsu maguɓi,

\par }{\QB e kiye a Musa n Haruna.




\par }\PsalmChap{78}{\SH Usuɓi u Ka̱shile a uma a̱ ni
\par }
{\D VicuꞋu vu tsuwaꞋi tsu Asafa
\par }
{\Q \VerseOne{1}Uma a̱ va̱, zuwai atsuvu,

\par }{\QB i pana kuyotsongusu ku va̱,

\par }{\QB zuwakai n ili i na mi a kudansa.


\par }{\Q \VS{2}Mi ta̱ a kuyaꞋan kadanshi n asan,

\par }{\QB n tonuko ɗa̱ ili i na yi usokongi ayin a cau,


\par }{\Q \VS{3}Ili i na tsu panai ɗa kpamu tsu yevei,

\par }{\QB ili i na ikaya i tsu i danai tsu.


\par }{\Q \VS{4}Ci o kusokongu ku muku n le i ɗa ba,

\par }{\QB ama ci ta̱ a kudana tsukaya tsu na tsa̱ kuta̱wa̱,

\par }{\Q Tsugbayin tsu Vuzavaguɗu n ulinga u gbagbaꞋin u ni,

\par }{\QB n ili i mereve i na u yaꞋansai.


\par }{\Q \VS{5}U nekei Yakubu ili i kutono

\par }{\QB ɗa u zuwai wila̱ a Isaraila,

\par }{\Q u na u danai ikaya i tsu,

\par }{\QB a piꞋisaka muku n le u ɗa.


\par }{\Q \VS{6}Adama a na ntsukaya n na n kuta̱wa̱ e yeve u ɗa,

\par }{\QB ali n muku n na a kumatsa,

\par }{\QB e le tamkpamu feu a dana muku n le.


\par }{\Q \VS{7}Adama a na a zuwa a̱ɗu e le u Ka̱shile,

\par }{\Q ka̱ta̱ a cinukpa n ulinga u na u yaꞋin ba,

\par }{\QB ama a̱ ka̱na̱ kutono kadanshi ka̱ ni,


\par }{\Q \VS{8}Ka̱ta̱ okpo ci ikaya i le ba,

\par }{\QB ntsukaya mu ugbamukaci n aza a ugbamiwasuvu,

\par }{\Q aza a na e neke Vuzavaguɗu a̱ɗu e le ba,

\par }{\QB aza a na a a̱ɗu e le i m ma̱riki u Ka̱shile ba.


\par }{\Q \VS{9}Aza a Ifirayimu, aza a na a uta̱i vishili n ayaꞋa,

\par }{\QB a kpatalai a sumai a kanna ko kuvon.


\par }{\Q \VS{10}A shatangu uzuwakpani u le n Ka̱shile ba,

\par }{\QB a̱ kpa̱ɗa̱i kutono wila̱ u ni.


\par }{\Q \VS{11}A cinukpai n ulinga u na u yaꞋin,

\par }{\QB n ili i mereve i na u yotsongi le dem.


\par }{\Q \VS{12}U yaꞋin ili i mereve a̱ a̱shi a ikaya i le,

\par }{\QB a uɓon u Zowan a iɗika i Masar.


\par }{\Q \VS{13}U pecei mala ɗa u tonoi n ele punu,

\par }{\QB u zuwai mini ma shamgbai tsu mashilya.


\par }{\Q \VS{14}N kanna ɗa u tonoi n ele n keleshu,

\par }{\QB n kayin ka̱ɓula̱ u tonoi n ele n kutashi ka akina.


\par }{\Q \VS{15}U ɓatsai atali e meremune,

\par }{\QB ɗa̱ u nekei le mini n a̱bunda̱i tsu mala mu uga̱vi.


\par }{\Q \VS{16}U zuwai nyeneke mu uta̱i a katali,

\par }{\QB u zuwai mini ma̱ ka̱na̱i kuyene tsu kuyene.


\par }{\Q \VS{17}Ama ɗa a lyaꞋi kelime

\par }{\QB n kuyaꞋanka yi unushi,

\par }{\QB a yaꞋankai MalaꞋimili

\par }{\QB ugbamiwasuvu ɗe e kakamba.


\par }{\Q \VS{18}N ucigi u ka̱ɗu u le u ɗa o kondoi Ka̱shile,

\par }{\QB a na a danai u neke le ilikulyaꞋa i na a cigai.


\par }{\Q \VS{19}A yaꞋankai Ka̱shile kadanshi ka gbani-gbani, a danai,

\par }{\QB <<Ko Ka̱shile ki ta̱ o kufoɓuso ka̱ɗiva̱ e meremune?


\par }{\Q \VS{20}Ko ana u lapai katali ɗa mini ma̱ uta̱i gbani,

\par }{\QB ɗa mini ma̱ uta̱i n a̱bunda̱i,

\par }{\Q ama wi ta̱ kpamu e kuneke tsu ilikulyaꞋa?

\par }{\QB Wi ta̱ kpamu a̱ kuciya̱ka̱ uma a̱ ni inyama?>>


\par }{\Q \VS{21}Adama a nannai ana Vuzavaguɗu

\par }{\QB u panakai le ɗa u yaꞋin wupa ka̱u,

\par }{\QB u suꞋuki uma a Yakubu n akina a usuɗukpi ka̱u,

\par }{\QB u va̱sa̱i n wupa wa aza a Isaraila,


\par }{\Q \VS{22}Adama a na ushuku n Ka̱shile ba,

\par }{\QB kpamu e neke ka̱ɗu n wishi u ni ba.


\par }{\Q \VS{23}N nannai dem u nekei eleshu kadanshi gaɗi,

\par }{\QB ɗa u zuwai le a̱ ɓa̱yuwa̱i utsutsu u gaɗi.


\par }{\Q \VS{24}U tsuwa̱nka̱i le Mana tsu mini a lyaꞋa,

\par }{\QB ɗa u nekei le ili i kashina i gaɗi.


\par }{\Q \VS{25}Ɗa a lyaꞋi ilikulyaꞋa ya alingata a̱ Ka̱shile,

\par }{\QB Ka̱shile ke nekei le ilikulyaꞋa

\par }{\QB n a̱bunda̱i a lyaꞋi ali a̱ cuwa̱i.


\par }{\Q \VS{26}U zuwai wunla̱i u vugula̱i ɗe a kasana,

\par }{\QB n utsura u ni ɗa u zuwai wunla̱i

\par }{\QB wu uɓonɗakai u ɗa̱nga̱i,


\par }{\Q \VS{27}u tsuwa̱nka̱i le inyama tsu kubuta̱,

\par }{\QB nnunu n ciꞋimkpi,

\par }{\QB tsu kayala ka̱ iga̱Ꞌin i mala,


\par }{\Q \VS{28}U zuwai le a̱ yikpa̱sa̱i e mere ma̱ ka̱tsura̱ ke le,

\par }{\QB uka̱ra̱Ꞌi n a̱pa̱m e le.


\par }{\Q \VS{29}Ɗa uma a takumai ali a̱ cuwa̱i ka̱u,

\par }{\QB adama a na u neke le ta̱ ili i na i mali.


\par }{\Q \VS{30}Ama babu a̱ cuwa̱ n ili i na i a mali

\par }{\QB i ɗa biꞋi punu a una̱ u le,


\par }{\Q \VS{31}ana Ka̱shile ka panai,

\par }{\QB ɗa wupa u ni u va̱sa̱i wa aza a Isaraila,

\par }{\QB wu unai uma a utsura a̱ ka̱tsuma̱ ke le,

\par }{\QB ɗa u lapai a̱ɗa̱nga̱ni aza a Israila.


\par }{\Q \VS{32}N ili i nampa ra̱ka̱,

\par }{\QB a lyaꞋi kelime n kuyaꞋan unushi,

\par }{\Q n li i mereve i na u yaꞋin dem,

\par }{\QB ushuku n a̱yi ba.


\par }{\Q \VS{33}Ta u zuwai ayin e le o kotsoi nannai gbani,

\par }{\QB a̱ya̱ e le okpoi tukpa n atakaci.


\par }{\Q \VS{34}Ana Ka̱shile ka unai aza o yoku,

\par }{\QB a̱ shika̱i unushi u le,

\par }{\QB a̱ la̱nsa̱i Ka̱shile o bonoi wa̱ ni kpamu.


\par }{\Q \VS{35}A ciɓai a na Ka̱shile kaꞋa ubuta̱ u kusheɗeku u le,

\par }{\QB a ciɓai a na Ka̱shile MalaꞋimili maꞋa ka̱shibi ke le.


\par }{\Q \VS{36}Ama ɗa a̱ ya̱nsa̱i ni kadanshi ka̱ una̱ u le,

\par }{\QB a kuyaꞋanka yi aꞋuwa n elentsu e le.


\par }{\Q \VS{37}A̱ɗu ele o tono kadanshi ka̱ ni ba,

\par }{\QB o tono uzuwakpani u ni ba.


\par }{\Q \VS{38}N nannai dem Ka̱shile ka panai

\par }{\QB asuvayali a uma a̱ ni,

\par }{\QB u cinukpakai le unushi u le,

\par }{\QB ɗa u kpa̱ɗa̱i ku una le,

\par }{\Q makyan dem u tsu reme ta̱ ka̱ɗu ka̱ ni,

\par }{\QB ka̱ta̱ u vaꞋanka wupa u ni.


\par }{\Q \VS{39}U tsu ciɓa ta̱ ele uma a gbani ɗa i koci,

\par }{\QB tsu wunla̱i u na u tsu laza kpamu u tsu bono ba.


\par }{\Q \VS{40}A yaꞋansaka yi ta̱ ugbamiwasuvu e meremune,

\par }{\QB a zuwai ni una̱mgbuka̱tsuma̱ a kakamba!


\par }{\Q \VS{41}Makyan dem a̱ ka̱na̱i kukondo Ka̱shile,

\par }{\QB ɗa a zuwai vuza ciɗa vi Israila kuyaꞋan wupa.


\par }{\Q \VS{42}A ciɓa n utsura u ni

\par }{\QB a ayin a na u shiba̱i le

\par }{\QB ekiye a irala i le ba,


\par }{\Q \VS{43}ana u yaꞋin urotu wi ili i mereve a iɗika i Masar,

\par }{\QB ili i mereve i na vi yaꞋin a uɓon u Zowan.


\par }{\Q \VS{44}U bonokoi nɗolu n le mo okpoi mpasa,

\par }{\QB a fuɗa o soꞋo mini ma nyeneke n le ba.


\par }{\Q \VS{45}U suꞋuki le n ka̱kuma̱ ka ayun ka takacikai le,

\par }{\QB opoɗo tamkpamu a̱ la̱nga̱sa̱i iɗika i le.


\par }{\Q \VS{46}U zuwai akyun takumai ucanuku wa ashina e le,

\par }{\QB nta̱ɗa̱ma̱ci tamkpamu n la̱nga̱sa̱i ashina e le.


\par }{\Q \VS{47}U la̱nga̱sa̱i ashina a itacishi e le m mini ma atali,

\par }{\QB nɗanga mu mbiri n egele.


\par }{\Q \VS{48}Wu unai anaka e le n mini ma atali,

\par }{\QB ɗa kpamu wu unai ushiga wu nkyon le,

\par }{\QB nu nraɗika n le n akpanga.


\par }{\Q \VS{49}U tsuwa̱nka̱i le n wupa u ni,

\par }{\QB asuvu a usuɗukpi,

\par }{\QB n una̱mgbuka̱tsuma̱

\par }{\QB u zuwai le atakaci,

\par }{\QB u suꞋuki le n alingata a munuka.


\par }{\Q \VS{50}U tsuwa̱nka̱i le n wupa u gbani-gbani u ni,

\par }{\QB wu ere le a̱ ubuta̱ wu ukpa̱ ba,

\par }{\QB ama ɗa wu unai le m ma̱dukpa̱.


\par }{\Q \VS{51}Wu unai muku mu ugiti n ali a masar,

\par }{\QB muku mu ugiti,

\par }{\QB mu utsura u le a Ham.


\par }{\Q \VS{52}Ɗa wu uta̱i n uma a̱ ni tsu ushiga,

\par }{\QB u tonoi n ele tsu nkyon e meremune.


\par }{\Q \VS{53}U tonoi n ele m ma̱ta̱na̱,

\par }{\QB adama a na ka̱ta̱ a pana wovon ba,

\par }{\QB ama mala ma lyaꞋa ta̱ irala i le.


\par }{\Q \VS{54}U tuka̱i le e kureꞋe ki iɗika i ciɗa,

\par }{\QB u tuka̱i le a kusan ku na kukiye

\par }{\QB ku utsura ku ni ku lyaꞋi n kuvon.


\par }{\Q \VS{55}U lokoi uduniyan u na wi e kelime ke le,

\par }{\QB ɗa u pecekei aza a Isaraila iɗika ya,

\par }{\QB yo okpoi ili yi uka̱ni i le,

\par }{\QB u zuwai uma a Isaraila

\par }{\QB a̱ da̱sa̱ngi punu a iꞋuwa i uma ya.


\par }{\Q \VS{56}Ama ɗa o kondoi Ka̱shile,

\par }{\QB a yaꞋankai MalaꞋimili ugbamiwasuvu,

\par }{\QB a zuwaka n kadanshi ka̱ ni ba,


\par }{\Q \VS{57}a yaꞋan ili i na i gaꞋin ba,

\par }{\QB ci ikaya i le,

\par }{\Q i n kamayun ba,

\par }{\QB tsu kokondori ka kayaꞋa ka na a taɗuki,


\par }{\Q \VS{58}A zuwai ni u yaꞋin wupa,

\par }{\QB adama a nva̱li ma̱ a̱ma̱li e le,

\par }{\Q ɗa a zuwai ni cisheꞋe

\par }{\QB adama a̱ma̱li e le.


\par }{\Q \VS{59}Ana Ka̱shile ka panakai le,

\par }{\QB ɗa u yaꞋin wupa n ele ka̱u,

\par }{\QB u iwain aza a Isaraila ra̱ka̱-ra̱ka̱.


\par }{\Q \VS{60}U ka̱sukpa̱i Ma̱va̱li mo oɓolo a Shilo,

\par }{\QB a̱ ubuta̱ u na wi a̱ ida̱shi e mere ma uma.


\par }{\Q \VS{61}U ka̱sukpa̱i akpati vu uzuwakpani vu utsura u ni va,

\par }{\QB a kubana ugbashi,

\par }{\Q u ka̱sukpa̱i tsugbayin ci ni

\par }{\QB a kubana wa aza a na a iwain ni.


\par }{\Q \VS{62}U yaꞋan ta̱ wupa n ili yi uka̱ni a̱ ni

\par }{\QB ɗa u nekei le e ekiye a irala i le

\par }{\QB yi unai le n kotokobi.


\par }{\Q \VS{63}Akina o songi muku mo olobo n le,

\par }{\QB nkere tankpamu n nambai ali o ku olo,


\par }{\Q \VS{64}Anan ganu e le a banai ukpa̱ u kotokobi,

\par }{\QB agapa a̱ma̱ci e le tana a̱ shika̱ ba.


\par }{\Q \VS{65}Ɗa Vuzavaguɗu u ɗa̱nga̱i,

\par }{\QB a danshi wishi ta̱ alavu,

\par }{\QB tsu vuza na u jimgbai

\par }{\QB n kagimi ku soꞋi u ma̱ra̱.


\par }{\Q \VS{66}U lapai irala i ni,

\par }{\QB ɗa okpoi n wono ko wannai.


\par }{\Q \VS{67}Vuzavaguɗu u iwain kefeku ka̱ Isufu,

\par }{\QB u zagba kefeku ka̱ Ifirayimu ba.


\par }{\Q \VS{68}Ama ɗa kucikpa u zagbai kefeku ka̱ Yahuda,

\par }{\QB kusan ku Sihiyona ku na u cigai ka̱u.


\par }{\Q \VS{69}Ta ɗe u maꞋi A̱Ꞌisa̱ a gbayin a̱ ni,

\par }{\QB tsu gaɗi ko wannai,

\par }{\Q u maꞋi ku ɗa n utsura

\par }{\QB tsu na u shikpa̱i aduniyan ko wannai.


\par }{\Q \VS{70}U zagbai kagbashi ka̱ ni Dawuda,

\par }{\QB u ɗikai ni a̱ ubuta̱ u kaguɓa ko nkyon,


\par }{\Q \VS{71}u ta̱wa̱i n a̱yi a̱ ubuta̱ u kaguɓa ko nkyon,

\par }{\QB ɗa u zuwai ni maguɓi ma uma a̱ ni a Yakubu,

\par }{\QB ɗaɗa Isaraila ili yi uka̱ni i ni


\par }{\Q \VS{72}Dawuda tana u guɓai le

\par }{\QB n ka̱ɗu ke te,

\par }{\QB n kuyeve kpamu.




\par }\PsalmChap{79}{\SH Avasa m ma̱shi adama a Urushelima
\par }
{\D Vishipa vu Asafa.
\par }
{\PP \VerseOne{1}Ka̱shile, uduniyan u tuka̱ ta̱,

\par }{\QB uma a̱ nu n kuvon,

\par }{\QB a natukpai A̱Ꞌisa̱ a gbayin a ciɗa a̱ nu,

\par }{\QB o bonokoi Urushelima agali.


\par }{\Q \VS{2}A̱ ka̱sukpa̱i even a ikyamba ya agbashi a̱ nu,

\par }{\QB o okpo ilikulyaꞋa yi nnu,

\par }{\Q inyama i uma a ciɗa a̱ nu,

\par }{\QB okpoi ilikulyaꞋa yi nnama n kakamba.


\par }{\Q \VS{3}A̱ tsuwa̱in mpasa n uma a̱ nu tsu mini,

\par }{\QB a̱ ubuta̱ ra̱ka̱ a Urushelima,

\par }{\QB ko vuza u buwa a na wa̱ ciɗa̱ngu

\par }{\QB even a ikyamba a ba.


\par }{\Q \VS{4}Tsu okpoi ili i ma̱ka̱n,

\par }{\QB wa aza a na i a ida̱shi ɗeɗevu n a̱tsu,

\par }{\Q tsu okpoi ili yi izoshi n ulami,

\par }{\QB wa aza a na i uka̱ra̱Ꞌi n a̱tsu.


\par }{\BB \par }
{\Q \VS{5}Vuzavaguɗu ali n wannai ɗai,

\par }{\QB vu kulyaꞋa ta̱ kelime n wupa ko wannai ɗa?

\par }{\Q Ali n wannai ɗai,

\par }{\QB wupa u nu u kuka̱na̱ ku kula̱ tsa akina?


\par }{\Q \VS{6}Vu tsuwa̱n wupa u nu,

\par }{\QB a uduniyan u na u kpa̱ɗa̱i ku cikpa wu,

\par }{\Q N tsugono dem,

\par }{\QB tsu na tsu kpa̱ɗa̱i kuɗeke kula ku nu.


\par }{\Q \VS{7}Adama a na a lyaꞋa ta̱ Yakubu,

\par }{\QB a̱ la̱nga̱sa̱i iɗika i ni.


\par }{\BB \par }
{\Q \VS{8}Ka̱ta̱ vu takacika tsu,

\par }{\QB adama unushi wi ikaya i tsu ba,

\par }{\Q ama vu pana asuvayali a̱ tsu,

\par }{\QB adama a na tsu takpa ta̱ asuvu a̱ tsu.


\par }{\Q \VS{9}Vu ɓa̱nka̱ tsu, Ka̱shile kishi ka̱ tsu,

\par }{\QB adama a tsugbayin tsu kula ku nu,

\par }{\Q isa tsu ka̱ta̱ vu cinukpaka tsu unushi u tsu,

\par }{\QB adama a kula ku nu.


\par }{\Q \VS{10}Adama a̱ yiɗa̱i ɗa uduniyan u ku dana,

\par }{\QB <<Te ɗai Ka̱shile ke le?>>

\par }{\Q YaꞋan tsu ene tsu na va kutakacika uduniyan,

\par }{\QB adama a na vu tsupa

\par }{\QB mpasa ma agbashi a̱ nu n na a̱ tsuwa̱in.


\par }{\BB \par }
{\Q \VS{11}Zuwa atsuvu vu pana,

\par }{\QB yura̱ ya aza a na i ushiyi,

\par }{\Q n kukiye ku utsura ku nu,

\par }{\QB vu wawa aza a na a kiɗakai afada a̱ ukpa̱.


\par }{\Q \VS{12}Vuzavaguɗu tsupa,

\par }{\QB uduniyan u nanlo ali kucindere,

\par }{\QB adama a kadanshi ka ishikushi

\par }{\QB ka na a yaꞋankai nu.


\par }{\Q \VS{13}A̱tsu na ci uma a̱ nu,

\par }{\QB nkyon mu ushiga u nu,

\par }{\QB ci ta̱ a kucikpa wu ko wannai.

\par }{\Q Tsukaya a kubana a tsukaya,

\par }{\QB ci ta̱ a kucikpa wu.




\par }\PsalmChap{80}{\SH Avasa adama kusabaꞋasaka Isaraila
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka Uzuwakpani u apulufa. Vishipa vu Asafa.
\par }
{\Q \VerseOne{1}Zuwaka tsu atsuvu,

\par }{\QB avu maguɓi mi Isaraila,

\par }{\QB avu vu na vu tonoi n kumaci

\par }{\QB ku Isufu tsu ushiga.

\par }{\Q Avu na vi a̱ ida̱shi a kakuba

\par }{\QB ko tsugono ka̱ nu,

\par }{\QB a gaɗi vu Corobi vu akana,


\par }{\Q \VS{2}e kelime ka Ifirayimu,

\par }{\QB m Bayami m Manasa,

\par }{\Q yotsongu utsura u nu

\par }{\QB ka̱ ta̱ vu ta̱wa̱ vu wawa tsu.


\par }{\Q \VS{3}Ka̱shile, bonoko tsu,

\par }{\QB vu pana asuvayali a̱ tsu,

\par }{\QB ka̱ta̱ vu wawa tsu.


\par }{\Q \VS{4}Vuzavaguɗu Ka̱shile MalaꞋimili,

\par }{\QB Ali n wannai ɗai va̱ ku ka̱na̱ wupa

\par }{\QB n avasa a uma a̱ nu?


\par }{\Q \VS{5}N kujilya ku ɗa vu lyaꞋatangi tsu,

\par }{\QB n kujilya ku ɗa vu nekei tsu moko ma̱ mini tsu soꞋi.


\par }{\Q \VS{6}Vu bonokoi tsu ili i vishili

\par }{\QB wa aza a na ci ida̱shi ɗeɗevu,

\par }{\QB irala i tsu kpamu o ku zoꞋoso tsu.


\par }{\Q \VS{7}Ka̱shile MalaꞋimili, bonoko tsu,

\par }{\QB vu pana asuvayali a̱ tsu,

\par }{\QB ka̱ta̱ vu wawa tsu.


\par }{\Q \VS{8}Vu utuka̱i uma a̱ nu tsu maɗanga mi itacishi a Masar,

\par }{\QB vu lokoi uduniyan

\par }{\QB u na wi ida̱shi a KanaꞋana,

\par }{\QB ɗa vu shikpa̱i le.


\par }{\Q \VS{9}Ɗa vu lapulakai le ubuta̱ adama a na o gbonguro

\par }{\QB aralu a̱ ni a uwai a iɗika ka̱u,

\par }{\QB a tatsai a palai ubuta̱ dem a iɗika ya.


\par }{\Q \VS{10}A palai aginda n ululu e le,

\par }{\QB a palai nɗanga m gbagbain n Sida n acaka e le.


\par }{\Q \VS{11}Acaka a̱ ni a lazai,

\par }{\QB a kubana a mala me mere,

\par }{\QB ali a kubana a Mala ma Yufiretu.


\par }{\Q \VS{12}Yiɗa̱i i zuwai ɗa vu ɓosoi

\par }{\QB nshilya n na mi uka̱ra̱Ꞌi

\par }{\QB n maɗanga mi itacishi ma?

\par }{\QB Adama a na irala i ni i na yi a kulaza lo dem

\par }{\QB a uwa o boko umaci u ni.


\par }{\Q \VS{13}Njuma mi ta̱ a kudasa le,

\par }{\QB nnama n kakamba n takuma le.


\par }{\Q \VS{14}Ka̱shile MalaꞋimili, bono wa̱ tsu,

\par }{\QB la̱na̱ku ɗe gaɗi vu ene,

\par }{\Q ta̱wa̱ vu wawa kashina ki itacishi ka̱ nu.


\par }{\QB \VS{15}Ta̱wa̱ vu wawa maɗanga mi itacishi ma,

\par }{\QB ma na avu n ka̱ci ka̱ nu vu shikpa̱i,

\par }{\QB ma na vu ɗa̱ngusa̱i

\par }{\QB adama a̱ ka̱ci ka̱ nu.


\par }{\Q \VS{16}Irala i tsu i kapai le i songi le n akina,

\par }{\QB vu yaꞋin wupa n ele

\par }{\QB vu unai le ra̱ka̱.


\par }{\Q \VS{17}YaꞋan kukiye ku singai ku nu

\par }{\QB ku yongo n uma a̱ nu a na vu zagbai,

\par }{\QB maku ma vuma ma na vu kumgbasai

\par }{\QB adama a̱ ka̱ci ka̱ nu.


\par }{\Q \VS{18}Ci a kukpatala tsu ka̱sukpa̱ wu ba,

\par }{\QB neke tsu wuma u savu,

\par }{\QB adama a na tsu ɗeke a kula ku nu.


\par }{\Q \VS{19}Ka̱shile MalaꞋimili, bonoko tsu,

\par }{\QB vu pana asuvayali a̱ tsu,

\par }{\QB ka̱ta̱ vu wawa tsu.




\par }\PsalmChap{81}{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka, <<Gititi.>> Vishipa vu Asafa.
\par }
{\SH Ishipa i ka̱ɗiva̱ ka̱ a̱pa̱m
\par }
{\Q \VerseOne{1}Cananai ishipa i ma̱za̱nga̱ u Ka̱shile katsura ka̱ tsu,

\par }{\QB orukpoi ka̱u u Ka̱shile ka Yakubu.


\par }{\Q \VS{2}Gita̱i ishipa n i kucuwai medelemishipa,

\par }{\QB waꞋi umolu, waꞋi umolu u gbayin,\FTNT{*}{{\FR 81:2 }{\FR{81:2
}}{\FQ{umolu u gbayin
}}{\FT{Umolu u aꞋin kupa.}}}

\par }{\QB n ka̱la̱ka̱tsu ka uyoꞋo.


\par }{\Q \VS{3}I lika̱ kavana ka̱ ka̱giri o wotoi u savu,

\par }{\QB i lika̱ kavana ka a makyan ma na wotoi u pecei,

\par }{\QB i yaꞋan ka̱ɗiva̱ ka.


\par }{\Q \VS{4}Na lo ili i kutono i ɗa wa aza a Isaraila,

\par }{\QB wila̱ u ɗa u na wu uta̱i a̱ Ka̱shile ka Yakubu.


\par }{\Q \VS{5}U neke ta̱ wila̱ u nanlo a̱ ubuta̱ uma a Isaraila,

\par }{\QB a makyan ma na wu uta̱i u shilika̱i n uma a Masar.

\par }{\QB M panai ka̱la̱ka̱tsu ka na n saꞋwai kupana ba, a kudansa,


\par }{\Q \VS{6}<<N cipa̱ka̱ ɗa̱ ta̱ ucanuku wa̱ a̱miki u na wi avangatsu a̱ ɗa̱,

\par }{\QB mbana ma atakaci n na mi ekiye a̱ ɗa̱ n yaꞋan ta̱ wishi.


\par }{\Q \VS{7}A makyan ma na yi o kusoꞋo atakaci,

\par }{\QB i ɗeke mu ta̱, ɗa tana n wawai ɗa̱,

\par }{\QB ɗa mu ushuki mpa punu eleshu,

\par }{\QB n kondoi ɗa̱ a̱ mini ma Mariba.\par }{\QS Kuvuka\par }


{\Q \VS{8}Panai, a̱ɗa̱ uma a̱ va̱ aza a Isaraila,

\par }{\QB n ciga ta̱ i panaka mu.


\par }{\Q \VS{9}Ka̱ta̱ i cikpa a̱ma̱li ba,

\par }{\QB ka̱ta̱ kpamu i kuɗa̱ngu a omoci a̱ma̱li ba.


\par }{\Q \VS{10}Mpa ɗa Vuzavaguɗu Ka̱shile ka̱ ɗa̱,

\par }{\QB vuza na wu utuka̱i ɗa̱ a iɗika i Masar,

\par }{\QB apukai una̱ u ɗa̱, mi ta̱ a ku lyatangu ɗa̱.


\par }{\BB \par }
{\Q \VS{11}<<Ama uma a̱ va̱ a panaka mu ba,

\par }{\QB Isaraila u iwain kutono mu.


\par }{\Q \VS{12}Adama a nannai,

\par }{\QB n ka̱sukpa̱ le ta̱ a lyaꞋa kelime n ugbamukaci u le,

\par }{\QB a yaꞋan ili i na i a kufuɗa kuyaꞋan.


\par }{\Q \VS{13}Uma a̱ va̱ i baci a kupanaka mu,

\par }{\QB ishi baci aza a Isaraila o kutono uye u va̱,


\par }{\Q \VS{14}mi ishi ta̱ o kuloko irala i le gogoꞋo lo

\par }{\QB n lyaꞋa aza a na a iwai le ra̱ka̱.


\par }{\Q \VS{15}Aza a na a iwai Vuzavaguɗu,

\par }{\QB i ta̱ a̱ ku kuɗa̱ngu e kelime ka̱ ni adama o wovon,

\par }{\QB atakaci e le ko wannai ɗa.


\par }{\Q \VS{16}Ama mi ta̱ a ku lyaꞋatangu ɗa̱ n alkama i singai,

\par }{\QB ka̱ta̱ n zuwa ɗa̱ i cuwa̱ n ishigi i na a jaꞋwain a katali.>>




\par }\PsalmChap{82}{\D Vishipa vu Asafa.
\par }
{\SH Isa aza a unambi n aza a babu utsura
\par }
{\Q \VerseOne{1}Ka̱shile ka ɗika ta̱ tsugbayin ci ni

\par }{\QB o koɓolo ka gbayin ka gaɗi.

\par }{\Q Ka̱shile ka tsu kiɗa ta̱ afada

\par }{\QB a̱ ka̱tsuma̱ ka̱ a̱ma̱li.


\par }{\Q \VS{2}<<Ali n wannai ɗai i ku ka̱na̱ kuyaꞋan afada a na i mejege ba,

\par }{\QB i ka̱na̱ kuɓa̱nka̱ aza a gbani-gbani?
\par }{\QS Kuvuka\par }


{\Q \VS{3}I ɓa̱nka̱ aza a unambi nu mkpaꞋan,

\par }{\QB i yaꞋanka aza a unambi

\par }{\QB n aza a na o doroi kasingai.


\par }{\Q \VS{4}Wawai aza a na i n utsura ba n aza a unambi,

\par }{\QB wawai le e ekiye aza a gbani-gbani.>>


\par }{\Q \VS{5}I n cicoꞋo ba, ko e yeve ili,

\par }{\QB i ta̱ a nwalu a̱ ka̱yimbi,

\par }{\QB a̱miꞋi a ngon ma aduniyan m gba̱ɗa̱i.


\par }{\Q \VS{6}N danai, <<A̱ɗa̱ a̱ma̱li a ɗa,

\par }{\QB ra̱ka̱ vu ɗa̱ muku m MalaꞋimili n ɗa,


\par }{\Q \VS{7}Ama yi ta̱ a̱ ku kuwa̱ tsu vuma,

\par }{\QB i yikpa̱ tsu ngono ra̱ka̱.>>


\par }{\Q \VS{8}Ka̱shile, ta̱wa̱ vu yaꞋanka aduniyan afada,

\par }{\QB adama a na uduniyan ra̱ka̱ ili yi uka̱ni i nu i ɗa.




\par }\PsalmChap{83}{\D Vishipa vu Asafa.
\par }
{\SH Avasa adama a na una irala i Isaraila
\par }
{\Q \VerseOne{1}Ka̱shile, ka̱ta̱ vu paɗa bini, vu shamgba gbaɓa ba,

\par }{\QB Ka̱shile ka̱ta̱ vu kpa̱ɗa̱ kukeɓece ukuna ba.


\par }{\Q \VS{2}Inda, tsu na irala i nu yi a̱ra̱ɗi,

\par }{\QB la̱na̱, tsu na i a ugbamukaci.


\par }{\Q \VS{3}A nsata adama a uma a̱ nu,

\par }{\QB a gbaɓai aci e le a yaꞋan tsurala n uma a na vi a kinda.


\par }{\Q \VS{4}Aza a ugbamukaci a kudansa,

\par }{\QB <<Ta̱wa̱i tsu una aza a Isaraila,

\par }{\QB adama a na a cinukpa n ele ko wannai.>>


\par }{\Q \VS{5}N ka̱ɗu kete kaꞋa e sheshei,

\par }{\QB a gbaɓai kaci a kuyaꞋan tsurala n avu.


\par }{\Q \VS{6}Ele ɗa aza a Edom n aza a IshimaꞋilu,

\par }{\QB n aza a Mowabu, n aza a Haga,


\par }{\Q \VS{7}n aza a Gebalu n aza a Amona

\par }{\QB n aza a Ameleki n aza a Filisitiya n aza a Taya,


\par }{\Q \VS{8}Asiriya feu o ɓolongi kaci n ele,

\par }{\QB o doki kumaci ku Lotu utsura.
\par }{\QS Kuvuka\par }


{\Q \VS{9}YaꞋanka le tsu na vu yaꞋankai aza a Midiya,

\par }{\QB yaꞋanka le tsu na vu yaꞋankai Sisera,

\par }{\QB n Jabinu e kuyene ku Kishon,


\par }{\Q \VS{10}a̱ kuwa̱i a Eni-doru,

\par }{\QB even a ikyamba e le a shamai a iɗika.


\par }{\Q \VS{11}YaꞋanka aza e kelime e le

\par }{\QB tsu na vu yaꞋankai Orebu n Zeyibu,

\par }{\QB vu lokoi aza o tsugono e le

\par }{\QB tsu na vu lokoi Zeba n Zalumuna,


\par }{\Q \VS{12}a danai, <<Ci ta̱ a ku isa iɗika i na yi i Ka̱shile

\par }{\QB yi okpo i tsu.>>


\par }{\Q \VS{13}Ka̱shile ka̱ va̱, loko le tsu wunla̱i u kabatalikpau,

\par }{\QB vu loko le tsu na wunla̱i u tsu pura̱ngu kopo.


\par }{\Q \VS{14}Tsu na akina a ci lyaꞋa kutsun,

\par }{\QB tsu na kpamu melentsu ma akina me ci leɓece nsasan,


\par }{\Q \VS{15}Vu loko le n wunla̱i wu utsura u nu,

\par }{\QB vu rikpa̱sa̱ le n kabatalikpau ka utsura.


\par }{\Q \VS{16}Vuzavaguɗu zuwa le okpo n wono,

\par }{\QB adama a na a̱ la̱nsa̱ kula ku ni.


\par }{\Q \VS{17}YaꞋan okpo n wono ko wannai,

\par }{\QB yaꞋan a bana ukpa̱ u wono,


\par }{\Q \VS{18}Adama a na e yeve a na avu ɗa koci, Vuzavaguɗu,

\par }{\QB avu ɗa koci MalaꞋimili aduniyan ra̱ka̱.




\par }\PsalmChap{84}{\SH Uzuwi u ka̱ɗu u Ka̱shile
\par }
{\D Kadanshi a kubana u vuza vu kelime vi ishipa: A yaꞋan vu ɗa n ka̱la̱ka̱tsu ka <<Gititi.>>Vishipa vu muku n Kora.
\par }
{\Q \VerseOne{1}Yiɗa̱i a kugisangu ku ugaꞋin wa̱ A̱Ꞌisa̱ a gbayin a̱ nu,

\par }{\QB Ka̱shile MalaꞋimili?


\par }{\Q \VS{2}Wuma u va̱ wi ta̱ a mali

\par }{\QB ma ulanga wa̱ A̱Ꞌisa̱ a gbayin a Vuzavaguɗu.

\par }{\Q Ka̱ɗu ka̱ va̱ n wuma u va̱ ra̱ka̱ a kucanana ishipa

\par }{\QB u Ka̱shile ka wuma.


\par }{\Q \VS{3}Ali ojironjiron feu a̱ ciya̱ ta̱ ɗe kpaꞋa,

\par }{\QB mbeɗukule n yaꞋan ta̱ ɗe cikinda,

\par }{\Q ɗevu n katalikalyuka a tsu guɓa muku n le,

\par }{\QB Vuzavaguɗu MalaꞋimili, mogono ma̱ va̱ Ka̱shile ka̱ va̱.


\par }{\Q \VS{4}Aza a una̱singai a ɗa aza a na i a ida̱shi a kpaꞋa ku nu,

\par }{\QB makyan dem i ta̱ a kucanana ishipa i kucikpa wu.
\par }{\QS Kuvuka\par }


{\Q \VS{5}Aza a̱ ma̱za̱nga̱ a ɗa aza a na a̱ ciya̱i utsura wa̱ nu,

\par }{\QB aza a na i a mali a bana a kusan ku Sihiyona.


\par }{\Q \VS{6}Aza a̱ ma̱za̱nga̱ a ɗa a na o tonoi n ka̱ra̱Ꞌa̱ ke ɗekpu,

\par }{\QB ɗa ko bonoi tsu a̱shi a̱ mini,

\par }{\QB tsu na mini ma̱ ugiti ma̱ Ka̱shile ma tsu shatangu ayivan dem.


\par }{\Q \VS{7}A̱ tsu ka̱na̱ ta̱ kutsurukpa a̱ ka̱tsuma̱ ka nwalu n le,

\par }{\QB i ta̱ tana e kene Ka̱shile ka̱ a̱ma̱li a Sihiyona.


\par }{\Q \VS{8}Pana avasa a̱ va̱, Vuzavaguɗu Ka̱shile MalaꞋimili,

\par }{\QB panaka mu, Ka̱shile ka Yakubu.
\par }{\QS Kuvuka\par }


{\Q \VS{9}La̱na̱ Ka̱shile, avu ɗa ubuta̱ u kusheɗeku u tsu,

\par }{\QB sa̱Ꞌa̱ mazagbi ma̱ nu.


\par }{\Q \VS{10}Kanna kete ka na a kuyaꞋan A̱Ꞌisa̱ a gbayin a̱ nu

\par }{\QB u laꞋa ta̱ ayin ka̱kpa̱n a na a kuyaꞋan a̱ ubuta̱ u yoku kau.

\par }{\Q n laꞋa ta̱ n kuciga m shamgba utsutsu u kpaꞋa ku Ka̱shile ka̱ va̱,

\par }{\QB a na ma̱ kuda̱sa̱ngu a iꞋuwa i uma a gbani-gbani.


\par }{\Q \VS{11}Vuzavaguɗu Ka̱shile,

\par }{\QB a̱yi ɗa kutashi ku tsu m ma̱ra̱ga̱ ma̱ tsu,

\par }{\QB u tsu zuwaka tsu ta̱ una̱singai

\par }{\QB n kasingai n tsugbayin,

\par }{\Q u sa̱nka̱ aza a na i a kuyaꞋan ili i mejege

\par }{\QB ili singai ba.


\par }{\Q \VS{12}Aza a una̱singai a ɗa aza a na e nekei a̱ɗu ele wa̱ nu,

\par }{\QB Ka̱shile MalaꞋimili.




\par }\PsalmChap{85}{\SH Ma̱shi ma̱ kula̱nsa̱ kasingai adama a Isaraila
\par }
{\D Kadanshi a kubana u vuza vu kelime vi ishipa: Vishipa vu muku n Kora.
\par }
{\Q \VerseOne{1}Vuzavaguɗu, vu yaꞋanka ta̱ iɗika i nu kasingai,

\par }{\QB vu bonoko ta̱ Yakubu n una̱singai u ni.


\par }{\Q \VS{2}Vu cinukpaka ta̱ uma a̱ nu unushi u le,

\par }{\QB vu cinukpakai le unushi u le.
\par }{\QS Kuvuka\par }


{\Q \VS{3}Vu ka̱sukpa̱i kuyaꞋan wupa n ele,

\par }{\QB ɗa vu takpai wupa wu usuɗukpi u nu we le.


\par }{\Q \VS{4}Bonoko tsu kpamu, Ka̱shile kishi ka̱ tsu,

\par }{\QB vu ka̱sukpa̱ kupana wupa u tsu.


\par }{\Q \VS{5}Vi ta̱ a kuyaꞋan wupa n a̱tsu ko wannai ɗa?

\par }{\QB Vi a ku saꞋawa kuta̱na̱ ba?


\par }{\Q \VS{6}Vi o kudoku tsu utsura,

\par }{\QB vu ɗa̱ngusa̱ tsu kpamu ba?

\par }{\QB Adama a na ci cikpa wu ba?


\par }{\Q \VS{7}Vuzavaguɗu vu yotsongu tsu

\par }{\QB ucigi u na u tsu sabaꞋa ba,

\par }{\QB vu ɓa̱nka̱ tsu n wishi u nu.


\par }{\Q \VS{8}Mi ta̱ a kuzuwa atsuvu wu ili i na,

\par }{\QB Vuzavaguɗu Ka̱shile ki a kudansa,

\par }{\QB a̱tsu na ci uma a̱ ni,

\par }{\QB u yaꞋanka tsu ta̱ uzuwakpani u ma̱ta̱na̱,

\par }{\QB tsu bono baci a ukuna u tsulau u tsu ba.


\par }{\Q \VS{9}Mayun wi ta̱ ufoɓushi adama a na wu isa aza a na i e kuneke yi tsugbayin,

\par }{\QB adama a na tsugbayin ci ni tsu yongo punu a iɗika ya.


\par }{\Q \VS{10}Ucigi u na u tsu sabaꞋa ba n usuɓi i ta̱ o kugasa a̱ ubuta̱ u te,

\par }{\QB ma̱riki m ma̱ta̱na̱ i ta̱ kpamu o ku oɓongbonoi


\par }{\Q \VS{11}Ma̱riki ma vuma mi ta̱ a̱ ku uta̱ aduniyan a kubana gaɗi,

\par }{\QB usuɓi u Ka̱shile wi ta̱ a ku indana ɗe gaɗi.


\par }{\Q \VS{12}Vuzavaguɗu wi ta̱ a ku zuwaka tsu una̱singai,

\par }{\QB iɗika i tsu yi ta̱ a kumatsa ili i kashina n a̱bunda̱i.


\par }{\Q \VS{13}Usuɓi wi ta̱ a kulyaꞋa kelime ka̱ ni,

\par }{\QB u foɓusoko yi uye.




\par }\PsalmChap{86}{\SH Avasa a̱ kula̱nsa̱ uɓa̱nki
\par }
{\D Avasa a Dawuda
\par }
{\Q \VerseOne{1}Vuzavaguɗu zuwaka mu atsuvu, vu ushuku mu,

\par }{\QB adama a na mpa vuza vu unambi ɗa n vuza yali.


\par }{\Q \VS{2}Ere wuma u va̱ a̱ ubuta̱ ukpa̱,

\par }{\QB adama a na mpa vuza vu usuɓi ɗa,

\par }{\QB wawa kagbashi ka̱ nu,

\par }{\QB adama a na avu ɗa Ka̱shile ka̱ va̱.


\par }{\Q \VS{3}Pana asuvayali a̱ va̱, Vuzavaguɗu,

\par }{\QB mi ta̱ avasa wa̱ nu kanna dem.


\par }{\Q \VS{4}Vuzavaguɗu, zuwa kagbashi ka̱ nu

\par }{\QB ka yaꞋan ma̱za̱nga̱,

\par }{\QB adama a na n neke ta̱ wuma u va̱ wa̱ nu.


\par }{\Q \VS{5}Vuzavaguɗu, avu vuza vu kasingai ɗa

\par }{\QB n kacinukpi ka unushi,

\par }{\QB vi ta̱ n ka̱bunda̱i ka ucigi u na u tsu sabaꞋa ba

\par }{\QB wa aza na i e meɗevile wa̱ nu ra̱ka̱.


\par }{\Q \VS{6}Zuwa atsuvu wa avasa a̱ va̱, Vuzavaguɗu,

\par }{\QB pana ma̱shi ma̱ va̱ ma̱ kula̱nsa̱ uɓa̱nki.


\par }{\Q \VS{7}Mi ta̱ e ɗeke wu a kanna ka atakaci,

\par }{\QB adama a na vi ta̱ a̱ ku ushuku avasa a̱ va̱.


\par }{\Q \VS{8}Vuzavaguɗu, a̱ ka̱tsuma̱ ka̱ a̱ma̱li

\par }{\QB ko vuza te wi lo tsu nu ba,

\par }{\QB ko vuza te, wi a kufuɗa kuyaꞋan ili i na vi a kuyaꞋan ba.


\par }{\Q \VS{9}Uduniyan u na vu yaꞋin ra̱ka̱,

\par }{\QB i ta̱ a̱ kuta̱wa̱ a̱ kuɗa̱ngu e kelime ka̱ nu, Vuzavaguɗu,

\par }{\QB i ta̱ e kuneke kula ku nu tsugbayin.


\par }{\Q \VS{10}Adama a na avu vuza gbayin ɗa,

\par }{\QB vu na vu ci yaꞋan ili i mereve,

\par }{\QB avu endeꞋin avu ɗa Ka̱shile,


\par }{\Q \VS{11}Vuzavaguɗu, piꞋisaka mu ili i na vu cigai n yaꞋan,

\par }{\QB mpa tana mi ta̱ o kutono wu mayun,

\par }{\QB zuwa mu n ga̱nda̱ka̱ wu n ka̱ɗu kete.


\par }{\Q \VS{12}Vuzavaguɗu Ka̱shile ka̱ va̱,

\par }{\QB mi ta̱ a kucikpa wu n ka̱ɗu kete,

\par }{\QB mi ta̱ a kusala tsugbayin tsu nu ko wannai.


\par }{\Q \VS{13}Ucigi u gbayin u nu u na tsu sabaꞋa,

\par }{\QB a kubana wa̱ va̱ wi kugisangu ba,

\par }{\QB adama a na vu isa mu a kasaun uga̱vi.


\par }{\Q \VS{14}Aza a ugbamukaci a̱ tuka̱ mu ta̱ n vishili, Ka̱shile,

\par }{\QB koɓolo ka uma a gbani-gbani a̱ kula̱nsa̱ wuma u va̱,

\par }{\QB uma a na e ci neke wu tsugbayin ba.


\par }{\Q \VS{15}Ama avu Vuzavaguɗu, avu Ka̱shile ka asuvayali kaꞋa n kasingai,

\par }{\QB vuza na u ci yaꞋan wupa gogo ba,

\par }{\QB vuza wu ucigi wa̱ a̱bunda̱i m ma̱riki,


\par }{\Q \VS{16}La̱na̱ mu, vu pana asuvayali a̱ va̱,

\par }{\QB vu neke kagbashi ka̱ nu utsura

\par }{\QB vu wawa maku ma kagbashi ka vuka ka̱ nu.


\par }{\Q \VS{17}Vuzavaguɗu, yotsongu mu urotu u kasingai ka̱ nu,

\par }{\QB aza a na iwain mu i ta̱ e kene, ka̱ta̱ a pana wono,

\par }{\QB ɗa baci enei vu nekei mu kadanshi

\par }{\QB vu ɓa̱nka̱i mu kpamu.




\par }\PsalmChap{87}{\D Vishipa vu muku n Kora.
\par }
{\Q \VerseOne{1}Vuzavaguɗu u vara ta̱ kumiꞋi ku kumaꞋa ku ni,

\par }{\QB a gaɗi vu aginda a ciɗa,


\par }{\QB \VS{2}Vuzavaguɗu u laꞋa ta̱ n kuciga utsutsu u Sihiyona

\par }{\QB n ubuta̱ wi ida̱shi i Yakubu ra̱ka̱.


\par }{\Q \VS{3}I ta̱ a kadanshi ka tsugbayin adama a̱ nu,

\par }{\QB avu likuci i Ka̱shile.
\par }{\QS Kuvuka\par }


{\Q \VS{4}Mi ta̱ a kuzuwa Masar m Babila,

\par }{\QB a̱ ka̱tsuma̱ ka aza a na e yevei mu,

\par }{\QB Filisitiya n Taya n Habasha

\par }{\QB <<Ele feu ta ɗe a matsai le,>>


\par }{\Q \VS{5}A Sihiyona tankpamu i ta̱ a kudana,

\par }{\QB <<Ele na n ele nan ɗe a matsa le ta̱ punu.>>

\par }{\QB MalaꞋimili wi ta̱ a kuzuwa i ɗa.


\par }{\Q \VS{6}Vuzavaguɗu wi ta̱ a kuɗana a katagarda ka ula a uma a̱ ni dem,

\par }{\QB <<A̱yi na a matsai ta̱ a Sihiyona.>>\par }{\QS Kuvuka\par }


{\Q \VS{7}A makyan ma na i a kuyaꞋan tsuwaꞋi i ta̱ a kucanana ishipa, ka̱ta̱ a dana,

\par }{\QB <<Una̱singai u va̱ dem wi ta̱ Sihiyona.>>




\par }\PsalmChap{88}{\D Kadanshi a kubana u vuza vu kelime vi ishipa: Vishipa vu muku n Kora. A yaꞋan vu ɗa n ka̱la̱ka̱tsu ka Leyonotu.VicuꞋu vu tsuwaꞋi tsu Heman vuza vu aza a Ezirahitu
\par }
{\Q \VerseOne{1}Vuzavaguɗu Ka̱shile, vuza na u wawai mu,

\par }{\QB kanna n kayin mpa a̱ ma̱shi wa̱ nu,


\par }{\Q \VS{2}YaꞋan avasa a̱ va̱ a̱ ta̱wa̱ wa̱ nu,

\par }{\QB zuwa atsuvu vu pana ma̱shi ma̱ va̱.


\par }{\Q \VS{3}Wuma u va̱ wi ta̱ tukpa n atakaci,

\par }{\QB ali mi ɗevu n ukpa̱.


\par }{\Q \VS{4}E kece mu ta̱ a̱ ka̱tsuma̱ ka aza a na a̱ gida̱la̱i

\par }{\QB e kpenle ku ukpa̱

\par }{\QB mo okpoi tsu vuza na wi n utsura ba,


\par }{\Q \VS{5}A variki mu a̱ ubuta̱ wa̱ a̱kpisa̱,

\par }{\QB tsa aza a na unai,

\par }{\QB punu a ivaꞋin asaun e le,

\par }{\Q aza a na vu cinukpai n e le,

\par }{\QB aza a na a buwai n u uɓa̱nki u nu ba.


\par }{\Q \VS{6}Vu taɗuku mu ta̱ a kasaun ku uga̱vi,

\par }{\QB m kpenle ku uga̱vi ku ka̱yimbi.


\par }{\Q \VS{7}Vi ta̱ a wupa nu mpa ka̱u,

\par }{\QB vu vita̱la̱sa̱i mu n aɓau a mala.
\par }{\QS Kuvuka\par }


{\Q \VS{8}Vu zuwai a̱ja̱Ꞌa̱ a̱ va̱ a variki mu,

\par }{\QB vu zuwai e pecei mu kau,

\par }{\Q mo okpoi a ukanji babu tsu na n kulaꞋaka.


\par }{\QB \VS{9}A̱shi a̱ va̱ a̱ ga̱la̱i adama a una̱mgbuka̱tsuma̱.

\par }{\Q Vuzavaguɗu kanna dem mi ta̱ e kuɗekushe wu,

\par }{\QB n tsu ɗa̱ngusa̱ ta̱ ekiye a̱ va̱ wa̱ nu avasa.


\par }{\Q \VS{10}Vu tsu yaꞋanka ta̱ a̱kpisa̱ ili i mereve?

\par }{\QB A̱kpisa̱ a̱ tsu ɗa̱nga̱ ta̱ a cikpa wu?
\par }{\QS Kuvuka\par }


{\Q \VS{11}A ci yaꞋan ta̱ kadanshi ka

\par }{\QB ucigi u nu u na u tsu sabaꞋa ba a kasaun?

\par }{\QB Ko ma̱riki ma̱ nu a̱ ubuta̱ wa aza a na a unai.


\par }{\Q \VS{12}I ta̱ e kene ili i mereve i nu a̱ ka̱yimbi?

\par }{\QB Ko ukuna wu usuɓi u nu a̱ ubuta̱ wa̱ a̱kpisa̱.


\par }{\Q \VS{13}Ama Vuzavaguɗu mi ta̱ e meɗevile a̱ kula̱nsa̱ uɓa̱nki,

\par }{\QB n usana n ci yaꞋan ta̱ avasa a kubana wa̱ nu.


\par }{\Q \VS{14}Vuzavaguɗu, yiɗa̱i i zuwai ɗa vu variki mu?

\par }{\QB Yiɗa̱i i zuwai ɗa vu sokongu ki mu a̱shi a̱ nu?


\par }{\Q \VS{15}Ili i na i ɗikai mpa kenu ɗa mi atakaci,

\par }{\QB ali a kubana ɗevu n ukpa̱,

\par }{\QB ɗa n togbolyoi adama atakaci a̱ nu.


\par }{\Q \VS{16}Wupa u nu u lyaꞋa mu ta̱ tsu na mini ma tsu aya,

\par }{\QB uɓarangi u nu wu una mu ta̱.


\par }{\Q \VS{17}Kanna ka̱ɓula̱ a̱ ka̱ra̱Ꞌi mu tsu mini,

\par }{\QB a kanza mu ta̱ a̱ ubuta̱ dem.


\par }{\Q \VS{18}Vu zuwai a̱ja̱Ꞌa̱ va̱ n aza a na a cigai mu a iwain mu,

\par }{\QB ka̱yimbi kaꞋa koci ko okpoi ka̱ja̱Ꞌa̱ ka̱ va̱.




\par }\PsalmChap{89}{\SH Uzuwakpani u Ka̱shile n Dawuda
\par }
{\D VicuꞋu vu tsuwaꞋi tsu Itan vuza va aza a Ezirahitu
\par }
{\Q \VerseOne{1}Mi ta̱ a kucanana ishipa

\par }{\QB adama a ucigi u Vuzavaguɗu

\par }{\QB u na u tsu sabaꞋa ba ko wannai.

\par }{\Q Mi ta̱ a kusala ukuna u ma̱riki ma̱ nu,

\par }{\QB tsukaya a kubana a tsukaya


\par }{\Q \VS{2}Mi ta̱ a kudana,

\par }{\QB <<Ucigi u nu u na u tsu sabaꞋa ba wi ta̱ o kuyongo ko wannai,

\par }{\QB ma̱riki ma̱ nu mi ta̱ o kuyongo tsu gaɗi a̱da̱nga̱shile.>>


\par }{\Q \VS{3}Vu danai, <<N yaꞋan ta̱ uzuwakpani m mazagbi ma̱ va̱,

\par }{\QB n yaꞋanka ta̱ kagbashi ka̱ va̱ Dawuda uzuwakpani n danai,


\par }{\Q \VS{4}<A ntsukaya u nu n ɗa a̱ kuciya̱ mogono ko wannai,

\par }{\QB i ta̱ a̱ kuda̱sa̱ngu a kakuba ko tsugono ka̱ nu tsukaya n tsukaya.> >>
\par }{\QS Kuvuka\par }


{\Q \VS{5}Vuzavaguɗu, ili wuma i gaɗi

\par }{\QB yi ta̱ a kucikpa ili i mereve i na vu yaꞋin,

\par }{\Q koɓolo ka uma a ciɗa feu,

\par }{\QB a kucikpa ma̱riki ma̱ nu.


\par }{\Q \VS{6}Adama a na ɗe e eleshu yayi a kugisanku n Vuzavagɗu,

\par }{\QB yayi wi tsu Vuzavaguɗu a̱ ka̱tsuma̱ ki ili wuma i gaɗi?


\par }{\Q \VS{7}I ta̱ e kuneke wu tsugbayin a̱ ka̱tsuma̱ ki ili i wuma i ciɗa,

\par }{\QB aza a na i uka̱ra̱Ꞌi n avu i ta̱ o wovon u nu ka̱u.


\par }{\Q \VS{8}Vuzavaguɗu Ka̱shile, MalaꞋimili,

\par }{\QB babu vuza vu utsura tsu nu,

\par }{\QB avu vuza vu ma̱riki ɗa a ili dem.


\par }{\Q \VS{9}Avu ɗa vu tsu lyaꞋa tsugono tsu mala ma ujari,

\par }{\QB vu tsu vaꞋanku ta̱ aɓau.


\par }{\Q \VS{10}Vu yokumoi ka̱ma̱li ka ugbamukaci ka nanlo vu unai ni,

\par }{\QB n utsura u kukiye ku nu ɗa vu wacuwai irala i nu.


\par }{\Q \VS{11}Gaɗi a̱da̱nga̱shile a̱ nu a ɗa, aduniyan feu a̱ nu a ɗa,

\par }{\QB avu ɗa vu yaꞋin aduniyan n ili i na yi punu dem.


\par }{\Q \VS{12}Avu ɗa vu yaꞋin uɓongaɗi n uɓonɗakai,

\par }{\QB kusan ku Taboru n Hamonu i ta̱ a kuyaꞋanka wu ishipa adama a̱ ma̱za̱nga̱.


\par }{\Q \VS{13}Kukiye ku nu ki ta̱ n tsugbayin,

\par }{\QB kukiye ku usingai ku nu kpamu ki ta̱ n utsura.


\par }{\Q \VS{14}Usuɓi n kamayun kaꞋa kumiꞋi ku kakuba ko tsugono ka̱ nu,

\par }{\QB ucigi u nu u na u tsu sabaꞋa ba m ma̱riki i ta̱ e kelime ka̱ nu.


\par }{\Q \VS{15}Vuzavaguɗu, aza a una̱singai a ɗa aza a na i a kucikpa wu n ishipa i ma̱za̱nga̱,

\par }{\QB aza a na i a nwalu a kutashi ku nu.


\par }{\Q \VS{16}I ta̱ a̱ ma̱za̱nga̱ a kanna dem adama a̱ nu,

\par }{\QB i a̱ kuciya̱ ucikpi adama a usuɓi u nu.


\par }{\Q \VS{17}Adama a na avu ɗa tsugbayin ci le n utsura u le,

\par }{\QB n kasingai ka̱ nu kaꞋa ci ciya̱i ucikpi.


\par }{\Q \VS{18}Adama a na mayun Vuzavaguɗu ɗa ma̱ra̱ga̱ ma̱ tsu,

\par }{\QB mogono ma̱ tsu a̱yi ɗa vuza ciɗa vi Isaraila,


\par }{\Q \VS{19}Vu saꞋwa ta̱ kuyaꞋan kadanshi tsa alatani

\par }{\QB u uma a̱ nu a usuɓi m makyan ɗe,

\par }{\QB vu danai,<<N neke ta̱ kovonshi utsura

\par }{\QB vuza na n ɗa̱ngusa̱i a̱ ka̱tsuma̱ ka uma.


\par }{\Q \VS{20}N ciya̱ ta̱ Dawuda kagbashi ka̱ va̱,

\par }{\QB me erengi ta̱ m maniꞋin ma ciɗa,


\par }{\Q \VS{21}Utsura u va̱ wi ta̱ o kuyongo n a̱yi,

\par }{\QB kukiye ku va̱ ki ta̱ a ku zuwa yi u tsurukpa.


\par }{\Q \VS{22}Vurala vu ni vi a kusaꞋwa kulyaꞋa yi ba,

\par }{\QB uma a gbani-gbani i o kuloko yi ba.


\par }{\Q \VS{23}A̱ a̱shi a̱ ni mi ta̱ o ku yokumo irala i ni,

\par }{\QB mu una aza a na a iwain ni.


\par }{\Q \VS{24}Ukuna u ma̱riki u va̱

\par }{\QB n ucigi u va̱ u na u tsu sabaꞋa ba wi ta̱ o kuyongo n a̱yi,

\par }{\QB mi ta̱ a ku zuwa yi u ciya̱ ulyaꞋi.


\par }{\Q \VS{25}Mi ta̱ a kuzuwa tsugono ci ni ci lyaꞋa kelime,

\par }{\QB ili i na i ɗikai a mala,

\par }{\QB ali a kubana e kuyene ku Ifiritis.


\par }{\Q \VS{26}Dawuda wi ta̱ a kudana mu,<Avu esheku a̱ va̱ a ɗa n Ka̱shile ka̱ va̱

\par }{\QB avu ɗa vi e ku ere mu avu ɗa ubuta̱ u kusheɗeku u va̱ n kishi ka̱ va̱.>


\par }{\Q \VS{27}Mi ta̱ o kubonoko yi maku mu ugiti ma̱ va̱,

\par }{\QB vuza na u laꞋi ngono ma aduniyan m gbayin.


\par }{\Q \VS{28}Ucigi u va̱ u na u tsu sabaꞋa ba wi o kuyongo n a̱yi ko wannai,

\par }{\QB uzuwakpani u na n yaꞋin n a̱yi wi ta̱ a kushamgba ko wannai.


\par }{\Q \VS{29}A ntsukaya n ni ɗa a̱ kuciya̱ mogono makyan dem,

\par }{\QB tsugono ci ni ci ta̱ a kushamgba tsa eleshu a gaɗi.


\par }{\Q \VS{30}Ama ɗa baci muku n ni n kpa̱ɗa̱i kutono wila̱ u va̱,

\par }{\QB kpamu o tono ili i na n dansai ba,


\par }{\Q \VS{31}Ɗa baci a̱ ka̱sukpa̱i wila̱ u kadanshi,

\par }{\QB a̱ kpa̱ɗa̱i kutono uneki u kadanshi ka̱ va̱,


\par }{\Q \VS{32}mi ta̱ a kutakacika le adama a unushi u le,

\par }{\QB n faba le adama a kawuya ke le.


\par }{\Q \VS{33}Ama mi a̱ kukpa̱ɗa̱ ku ciga Dawuda ba,

\par }{\QB mi tana a̱ kukpa̱ɗa̱ kushatangu uzuwakpani u na n yaꞋanka ni ba.


\par }{\Q \VS{34}Mi o ku koɗo uzuwakpani u na n yaꞋanka ni ba,

\par }{\QB mi tana a̱ ku sabaꞋa ko ili i te a kadanshi ku una̱ ka̱ va̱ ba.


\par }{\Q \VS{35}N kula ku ciɗa ku va̱ ɗa n yaꞋin a kucina kute koci,

\par }{\QB mi a kuyaꞋanka Dawuda aꞋuwa ba.


\par }{\Q \VS{36}Ntsukaya n ni mi ta̱ o kuyongo ko wannai,

\par }{\QB mi ta̱ a̱ kula̱na̱ tsugono ci ni kanna ki baci de n kutashi.


\par }{\Q \VS{37}Ki ta̱ a kushamgba n utsura tsu wotoi,

\par }{\QB tsu magan mu usuɓi ma na mi gaɗi.>>\par }{\QS Kuvuka\par }


{\Q \VS{38}Ama gogo na vu yaꞋan ta̱ wupa m mazagbi ma̱ nu,

\par }{\QB vu iwain ni ɗa vu variki ni.


\par }{\Q \VS{39}Vu koɗoi uzuwakpani u na vu yaꞋin n kagbashi ka̱ nu,

\par }{\QB vu variki oroliko a̱ ni a̱ ka̱kiza̱.


\par }{\Q \VS{40}Vu ɓosoi asaka a̱ likuci i ni,

\par }{\QB vu bonokoi ubuta̱ u kusheɗeku u ni agali.


\par }{\Q \VS{41}Aza a na i a nwalu a uye i ta̱ o kuboko ucanuku u ni,

\par }{\QB aza a na i a̱ ida̱shi ɗeɗevu n a̱yi o ku zoꞋoso yi.


\par }{\Q \VS{42}Vu zuwai irala i ni i lyaꞋi kelime,

\par }{\QB vu zuwai ra̱ka̱ vu le a yaꞋin ma̱za̱nga̱.


\par }{\Q \VS{43}Vu zuwai ucanuku u kuvon u ni

\par }{\QB wo okpoi ili i gbani,

\par }{\QB vu ka̱sukpa̱i a lyaꞋi ni n kuvon.


\par }{\Q \VS{44}Vu isai ni kalangu ko tsugono ci ni,

\par }{\QB vu lapai kakuba ko tsugono ci ni a iɗika.


\par }{\Q \VS{45}Vu zuwai ni u kutsai babu ayin a̱ ni a yawa,

\par }{\QB vu zuwai wono u kimba̱i ni.\par }{\QS Kuvuka\par }


{\Q \VS{46}Vuzavaguɗu, ali n wannai ɗai va ku sokongu ka̱ci ka̱ nu?

\par }{\QB Ko wannai ɗa?

\par }{\QB Ali n wannai ɗa̱i ka̱ɗu ka̱ nu ka̱ kuka̱na̱ ku kula̱ tsa akina?


\par }{\Q \VS{47}Vuzavaguɗu, ciɓa a na ayin a vuma kenu ɗa a ɗa i,

\par }{\QB ciɓa tsu na vu yaꞋin vuma dem vuza vu ukpa̱ ɗa,


\par }{\Q \VS{48}Yayi u kuyongo n wuma ko wannai, u ku kuwa̱ ba?

\par }{\QB Nini ɗai vuma u kusa̱nka̱ ka̱ci ka̱ ni ku uwa a kasaun?
\par }{\QS Kuvuka\par }


{\Q \VS{49}Vuzavaguɗu te ɗai ucigi u nu u tsu sabaꞋa ba u cau?

\par }{\QB Te ɗai uzuwakpani u nu u na vu yaꞋankai Dawuda?


\par }{\Q \VS{50}Vuzavaguɗu, ka̱ta̱ vu cinukpa tsu na a shikusai mu ba, mpa kagbashi ka̱ nu,

\par }{\QB n tsu na n ka̱na̱i ka̱ɗu n kawuya ka na uma i a kuyaꞋanka mu,


\par }{\Q \VS{51}Vuzavaguɗu, ka̱ta̱ vu cinukpa tsu na irala i nu yi o ku zoꞋoso mogono ma na vu erengi ba,

\par }{\QB a̱ ka̱na̱i ku shika yi a̱ ubuta̱ u na u banai dem.


\par }{\Q \VS{52}Tsu cikpai Vuzavaguɗu ko wannai,

\par }{\QB Tananai! Tananai.




\par }{\MS Katagarda ka̱ na̱shi

\par }\PsalmChap{90}{\MR (Ishp 90--106)

\par }{\D Avasa a Musa, vuma vu Ka̱shile.
\par }
{\Q \VerseOne{1}Vuzavaguɗu, makyan dem avu ɗa ubuta̱ wi ida̱shi i tsu.

\par }{\QB Ali tsukaya n tsukaya.


\par }{\SH Ka̱shile vi ta̱ lo ko wannai
\par }
{\Q \VS{2}Kafu vu yaꞋan nsasan,

\par }{\QB kafu a iɗika

\par }{\QB kafu kpamu vu yaꞋan aduniyan,

\par }{\QB avu Ka̱shile kaꞋa ko wannai.

\par }{\Q Vi n ugiti ba tana vi n ukocishi ba.


\par }{\BB \par }
{\Q \VS{3}Vu tsu bonoko ta̱ uma tsu na ishi kubuta̱,

\par }{\QB vu dana, <<O bono kubuta̱ a̱ ubuta̱ u na uta̱i.>>


\par }{\Q \VS{4}A̱ya̱ ka̱kpa̱n wa̱ nu i ta̱ tsu kanna ke te,

\par }{\QB i ta̱ tsu kanna ke te ka na ka lazai,

\par }{\QB tsu makyan ma kayin ma na ma lazai.


\par }{\Q \VS{5}Vu tsu pura̱ngu ta̱ uma tsu alavu a̱ ukpa̱

\par }{\QB i ta̱ tsu mita̱ ma na ma̱ tsu uta̱ n usana,


\par }{\Q \VS{6}o gbonguro ali a yaꞋan a̱pa̱lu,

\par }{\QB ka̱ta̱ n kulivi a lumba e ɗekpe.


\par }{\BB \par }
{\Q \VS{7}Tsu kuwa̱ ta̱ adama a wupa u nu,

\par }{\QB tsu dagaza ta̱ adama asuvu a usuɗukpi a̱ nu.


\par }{\Q \VS{8}Vu gere ta̱ unushi u tsu e kelime ka̱ nu,

\par }{\QB unushi u tsu wu usokongi kpamu,

\par }{\QB vu zuwai u ɗa a̱ ubuta̱ u na ve kene le.


\par }{\Q \VS{9}Wupa u nu u jebe ta̱ ayin a wuma a̱ tsu,

\par }{\QB wuma u tsu u kotsoi tsa ayinviki.


\par }{\Q \VS{10}A̱ya̱ a wuma a̱ tsu ra̱ka̱ a ɗaɗa amangatatsunkupa

\par }{\QB ci baci m ma̱ta̱na̱ a̱ya̱ amanga̱na̱shi,

\par }{\QB n nannai dem ili i na a̱ya̱ a nanlo

\par }{\QB a tsu tuka̱ tsu ɗaɗa

\par }{\QB atakaci n una̱mgbuka̱tsuma̱,

\par }{\Q gogoꞋo lo a laza,

\par }{\QB a̱tsu tamkpamu tsu puwa̱nka̱.


\par }{\Q \VS{11}Yayi u yevei utsura u wupa u nu?

\par }{\QB Yayi u yevei wovon u na wupa u nu u kutuka̱?


\par }{\Q \VS{12}PiꞋisaka tsu ci yeve a na wuma u tsu u makyan me kenu maꞋa,

\par }{\QB adama a na tsu okpo aza a ugboji.


\par }{\BB \par }
{\Q \VS{13}Vuzavaguɗu, bono,

\par }{\QB ali n wannai ɗai tsa̱ kuka̱na̱ kuvana wu?

\par }{\QB Pana asuvayali agbashi a̱ nu.


\par }{\Q \VS{14}Usana dem yotsongu tsu,

\par }{\QB ucigi u nu u na u tsu sabaꞋa ba,

\par }{\QB adama a na tsu canana ishipa i ma̱za̱nga̱

\par }{\QB a ayin a wuma a̱ u tsu ra̱ka̱.


\par }{\Q \VS{15}Zuwa tsu ci yaꞋan ma̱za̱nga̱,

\par }{\QB tsu ka̱bunda̱i ka ayin a na ci atakaci,

\par }{\QB tsu ka̱bunda̱i ka̱ a̱ya̱ a na tsu takacikai.


\par }{\Q \VS{16}YaꞋan a̱tsu agbashi a̱ nu,

\par }{\QB ci ene ulinga u gbayin u nu,

\par }{\QB yaꞋan ntsukaya n tsu me ene,

\par }{\QB utsura u tsugbayin tsu nu.


\par }{\BB \par }
{\Q \VS{17}Vuzavaguɗu Ka̱shile ka̱ tsu,

\par }{\QB yaꞋan una̱singai u nu u yongo n a̱tsu,

\par }{\QB vu zuwa tsu ci lyaꞋa kelime a ili i na ci a kuyaꞋan dem,

\par }{\QB vu neke tsu ulyaꞋi a ili i na ci a kuyaꞋan dem.




\par }\PsalmChap{91}{\SH Ida̱shi a̱ kulu ku vuza vu utsura dem,
\par }
{\Q \VerseOne{1}Vuza na baci wi a̱ ida̱shi a̱

\par }{\QB a̱ ubuta̱ u MalaꞋimili dem,

\par }{\QB wi ta̱ a kuvuka a̱ kulu ku vuza vu utsura dem,


\par }{\Q \VS{2}wi ta̱ a kufuɗa kudana Vuzavaguɗu,

\par }{\QB <<Avu ɗa ubuta̱ u kusheɗeku u va̱,

\par }{\QB m mashilya ma utsura ma̱ va̱,

\par }{\Q avu ɗa vuza na vi a ku inda mu,

\par }{\QB avu ɗa Ka̱shile ka̱ va̱,

\par }{\QB wa̱ nu u ɗa n zuwai ka̱ɗu ka̱ va̱.>>


\par }{\BB \par }
{\Q \VS{3}Mayun wi ta̱ a̱ ku utuka̱ wu a maza ma uma a gbani-gbani,

\par }{\QB kpamu wu utuka̱ wu atakaci a na a̱ kutuka̱ n ukpa̱.


\par }{\Q \VS{4}Wi ta̱ a kupala wu tsu na motoku,

\par }{\QB ma tsu pala muku n ni n evelyu,

\par }{\QB vi ta̱ a̱ kuda̱sa̱ngu m ma̱ta̱na̱ a ɗaka vi le.

\par }{\Q Ma̱riki ma̱ ni mi ta̱ ke ere wu,

\par }{\QB ka̱ta̱ u shamkpa wu.


\par }{\Q \VS{5}Vi a kupana wovon wi ili i wovon i na i kuta̱wa̱ n kayin ba,

\par }{\QB ko vishili vu na a kuyaꞋan n avu n kanna,


\par }{\Q \VS{6}ko ma̱dukpa̱ ma na ma̱ kuta̱wa̱ n kayin,

\par }{\QB ko uma a gbani-gbani a na a ci yaꞋan munuka n kanna a kaci.


\par }{\Q \VS{7}Uma ka̱kpa̱n i ta̱ a̱ kuyikpa̱ ɗevu n avu,

\par }{\QB a̱kpa̱n kupa i ta̱ a̱ kuyikpa̱ e kukiye ku usingai ku nu,

\par }{\QB ama avu ko ili yi a̱ kuciya̱ wu ba.


\par }{\Q \VS{8}Vi ta̱ a ku inda le n a̱shi a̱ nu,

\par }{\QB vu ene tsu na a kutakacika aza asuvawuya.


\par }{\BB \par }
{\Q \VS{9}A na wo okpoi avu vu danai,

\par }{\QB Vuzavaguɗu ɗa ubuta̱ u kusheɗeku u va̱,

\par }{\QB MalaꞋimili kpamu ubuta̱ wi ida̱shi i va̱.


\par }{\Q \VS{10}Babu ma̱dukpa̱ ma na ma̱ kuciya̱ wu,

\par }{\QB ko kpamu ili i gbani-gbani i na i kuyaꞋan ɗevu n kpaꞋa ku nu.


\par }{\Q \VS{11}Vuzavaguɗu wi ta̱ a kuzuwa alingata a̱ ni inda wu,

\par }{\QB kpamu i ta̱ e kere wu a̱ ubuta̱ u na vu banai dem,


\par }{\Q \VS{12}i ta̱ e kukeɓe wu e ekiye e le,

\par }{\QB adama a na ka̱ ta̱ vu ta̱ɗa̱tsa̱ a katali ba.


\par }{\Q \VS{13}Vi ta̱ a kudasa ikawu m megu,

\par }{\QB vi ta̱ a kudasa ikawu yi utsura n oko o tsukono.


\par }{\BB \par }
{\Q \VS{14}adama a na u dana ta̱,

\par }{\QB <<Mi ta̱ a ki isa aza a na a cigai mu,

\par }{\QB mi ta̱ a ku inda aza a na e yeve mu.


\par }{\Q \VS{15}Makyan ma na baci u ɗekei mu,

\par }{\QB mi ta̱ a̱ ku ushuku ku yi,

\par }{\QB mi ta̱ o kuyongo n a̱yi makyan ma na wi o kusoꞋo atakaci,

\par }{\QB mi ta̱ a ku isa yi, ka̱ta̱ n neke yi tsugbayin.


\par }{\Q \VS{16}Mi ta̱ a kuzuwa wuma u ni u geshe,

\par }{\QB mayun tana mi ta̱ a ku wawa yi.>>




\par }\PsalmChap{92}{\SH Ishipa i kucikpa
\par }
{\D Vishipa. Adama a kanna ka Ashibi
\par }
{\Q \VerseOne{1}Ili singai i ɗa a cikpa Vuzavaguɗu,

\par }{\QB a canana ishipa a kula ku Ka̱shile MalaꞋimili.


\par }{\Q \VS{2}Ili i singai i ɗa a sala ucigi u nu u na u tsu sabaꞋa ba n usana,

\par }{\QB ma̱riki ma̱ nu n kayin


\par }{\Q \VS{3}n ili yi iwashi yi umolu,

\par }{\QB n ka̱la̱ka̱tsu ku umolu ku ugaꞋin.


\par }{\BB \par }
{\Q \VS{4}Vuzavaguɗu,

\par }{\QB ulinga u gbayin u nu

\par }{\QB u tsu zuwa mu ta̱ ma̱za̱nga̱ ka̱u,

\par }{\Q adama ili i na vu yaꞋin,

\par }{\QB mi ta̱ ishipa i ma̱za̱nga̱.


\par }{\Q \VS{5}Vuzavaguɗu, n yiɗa̱i a kugisanku ulinga u gbayin u nu,

\par }{\QB kusheshe ku nu ki ta̱ n atakaci e kuyeve.


\par }{\Q \VS{6}Ili i yoku i ɗa na i na kalau ki e kuyeve ba,

\par }{\QB kpamu ka̱ta̱m ki a kufuɗa ku zuwaka ba,


\par }{\Q \VS{7}a na wo okpoi aza asuvawuya i ta̱ o kugbonguro tsu mita̱,

\par }{\QB aza a na i a kuyaꞋan ka gbani-gbani a̱ kuciya̱ uciyi,

\par }{\Q n nannai dem i ta̱ a ku una le ra̱ka̱-ra̱ka̱.


\par }{\BB \par }
{\QB \VS{8}Adama a na avu, Vuzavaguɗu ɗa

\par }{\Q MalaꞋimili ko wannai.


\par }{\Q \VS{9}Mayun, Vuzavaguɗu,

\par }{\QB irala i nu yi ta̱ a̱ ku kuwa̱,

\par }{\QB i ta̱ a ku kuwacuwa aza a kuyaꞋan ka gbani-gbani.


\par }{\BB \par }
{\Q \VS{10}Vu zuwai mu n tsurukpai tsu kanama,

\par }{\QB vu zuwakai mu una̱singai m ma̱za̱nga̱.


\par }{\Q \VS{11}A̱shi a̱ va̱ ene ta̱ tsu na irala i va̱ i yikpa̱i,

\par }{\QB m pana ta̱ ma̱shi ma uma a gbani-gbani.


\par }{\BB \par }
{\Q \VS{12}Aza a usuɓi i ta̱ o kutopo tsu nshuwa,

\par }{\QB o kugbonguro tsu nɗanga n sida a Lebano,


\par }{\Q \VS{13}n na a̱ shikpa̱i a kpaꞋa ku Vuzavaguɗu,

\par }{\QB i ta̱ a kulyaꞋa kelime a kpaꞋa ku Ka̱shile ka̱ tsu.


\par }{\Q \VS{14}Aza a na i a kumatsa n tsukutsa ci le,

\par }{\QB makyan dem i ta̱ o kuyongo n kuta̱nu n tsuloboi.


\par }{\Q \VS{15}A kusala Vuzavaguɗu wi ta̱ n usuɓi,

\par }{\QB a̱yi na wi e kere mu

\par }{\Q wi n unushi ba.




\par }\PsalmChap{93}{\SH Ka̱shile mogono maꞋa
\par }
{\Q \VerseOne{1}Vuzavaguɗu wi ta̱ o tsugono,

\par }{\QB wi ta̱ n tsugbayin

\par }{\QB Vuzavaguɗu wi ta̱ n tsugbayin kpamu wi ta̱ n utsura

\par }{\Q Vu zuwa ta̱ aduniya a̱ ubuta̱ u na i,

\par }{\QB i tana a̱ kugba̱ɗa̱ ba.


\par }{\Q \VS{2}Vuzavaguɗu, kakuba ko tsugono ka̱ nu

\par }{\QB ka yaꞋan ta̱ ushikpi mayin ali n ugiti ɗe,

\par }{\QB vi ta̱ lo ali n ugiti.


\par }{\BB \par }
{\Q \VS{3}Vuzavaguɗu, aɓau a̱ ɗa̱nga̱ ta̱,

\par }{\QB aɓau a̱ ɗa̱ngusa̱ ta̱ a̱la̱ka̱tsu e le

\par }{\QB i ta̱ a̱ kuvuzukpa sa n yura̱.


\par }{\Q \VS{4}Vuzavaguɗu wi ta̱ o tsugono gaɗi,

\par }{\QB tsugono ci ni ci ta̱ n tsugbayin,

\par }{\QB tsu laꞋa ta̱ yura̱ ya aɓau a mala,

\par }{\QB tsu laꞋi utsura wo oroꞋo a̱ mini.


\par }{\BB \par }
{\Q \VS{5}Vuzavaguɗu, wila̱ u kadanshi u nu u shamgba ta̱ n utsura,

\par }{\QB kpaꞋa ku nu ki ta̱ ciɗa,

\par }{\QB ko wannai.




\par }\PsalmChap{94}{\SH Ka̱shile ki a kuvaruku uma a̱ ni ba
\par }
{\Q \VerseOne{1}Vuzavaguɗu, avu Ka̱shile ka kutsupa ili i na a yaꞋin,

\par }{\QB Ka̱shile avu na vu tsu tsupa ili i na a yaꞋin,

\par }{\QB utuka̱ wupa u nu,


\par }{\Q \VS{2}kayaꞋinkafada ka aduniyan,

\par }{\QB ɗa̱nga̱ vu tsupa aza a̱ra̱ɗi,

\par }{\QB ili i na yu untsai le.


\par }{\Q \VS{3}Ali n wannai ɗai aza a gbani-gbani

\par }{\QB a kulyaꞋa kelime n kuyaꞋan ma̱za̱nga̱?

\par }{\QB Ali n wannai ɗai, Vuzavaguɗu?


\par }{\Q \VS{4}Ali n wannai ɗai a̱ kuka̱na̱ ku dansa kavama,

\par }{\QB ali n wannai ɗai aza asuvawuya a kulyaꞋa kelime n a̱ra̱ɗi?


\par }{\Q \VS{5}Vuzavaguɗu, i ta̱ o ku yokumo uma a̱ nu,

\par }{\QB o kudoro uma a̱ nu ili yi uka̱ni i nu.


\par }{\Q \VS{6}A ku una agapa a̱ma̱ci, n omoci,

\par }{\QB nu mkpaꞋan kpamu,


\par }{\Q \VS{7}a kudana, <<Vuzavaguɗu wi e kene tsu ba

\par }{\QB Ka̱shile ka Yakubu ka zuwaka n ili i na yi lo a̱ kugita̱ ba.>>


\par }{\BB \par }
{\Q \VS{8}Niniɗai yi okpoi a̱ta̱m,

\par }{\QB alau wannai ɗai i ku gbojo?


\par }{\Q \VS{9}Ka̱shile ka na ka yaꞋin atsuvu, a̱yi wi a kupana ba?

\par }{\QB Ka̱shile ka na ka yaꞋin a̱shi a̱yi wi e kene ba?


\par }{\Q \VS{10}A̱yi ɗa wi o kutono n uduniyan u na u buwai,

\par }{\QB wi a kutakacika le ba?

\par }{\QB A̱yi na wi a kupiꞋisaka uma,

\par }{\QB wi n kuyeve ba?


\par }{\Q \VS{11}Vuzavaguɗu u yeve ta̱ kusheshe ku vuma,

\par }{\QB u yeve ta̱ kusheshe ku ni gbani ɗa.


\par }{\BB \par }
{\Q \VS{12}Vuzavaguɗu, vuza vu ma̱za̱nga̱ ɗa vuza na vu gbarai,

\par }{\QB vuza na vi a kupiꞋisaka wila̱ u nu,


\par }{\Q \VS{13}Adama a na u yongo asuvu a̱ ida̱shi a ayin atakaci,

\par }{\QB ali a̱ ga̱va̱ka̱i aza asuvawuya asaun.


\par }{\Q \VS{14}Adama a na Vuzavaguɗu wi a ku iwan uma a̱ ni ba,

\par }{\QB wi tana a̱ ku ka̱sukpa̱ uma a̱ ni,

\par }{\QB ili yi uka̱ni i ni ba,


\par }{\Q \VS{15}KuyaꞋan ka afada ki ta̱ o kubono a̱ ubuta̱ wa aza a usuɓi,

\par }{\QB aza e mejege i ta̱ a̱ kushuku n a ɗa.


\par }{\BB \par }
{\Q \VS{16}Yayi u kushamkpa ka mu u yaꞋan tsurala n aza a gbani-gbani?

\par }{\QB Yayi u kuɓa̱nka̱ mu adama a na n takacika aza a gbani-gbani?


\par }{\Q \VS{17}Ishi baci Vuzavaguɗu u ɓa̱nka̱ mu ba,

\par }{\QB a na gogo na n yawa ta̱ ɗe a̱ ubuta̱ wa̱ a̱kpisa̱.


\par }{\Q \VS{18}N danai, <<Mi ta̱ ukuna u kuyikpa̱,>> ama Vuzavaguɗu, ucigi u nu u na u tsu sabaꞋa ba u keɗe mu ta̱.


\par }{\Q \VS{19}Ana atakaci a yaꞋin mu a̱bunda̱i,

\par }{\QB ɗa vu kparasai mu, vu zuwai mu n yaꞋin ma̱za̱nga̱.


\par }{\Q \VS{20}Wi ta̱ a kuyaꞋan vu ɓolongu tsugono n aza a gbani-gbani?

\par }{\QB Ko n aza a na a tsu zuwa wila̱ u kavama?


\par }{\Q \VS{21}O tsu foɓusoko ta̱ uma a usuɓi ka gbani-gbani,

\par }{\QB a tsu kiɗaka ta̱ vuza vu babu unushi afada a̱ ukpa̱.


\par }{\Q \VS{22}Ama Vuzavaguɗu u tsu ere mu ta̱,

\par }{\QB Ka̱shile ka̱ va̱ a̱yi ɗa ubuta̱ u kusheɗeku u va̱.


\par }{\Q \VS{23}A̱yi ɗa u kutakacika le adama a kawuya ke le,

\par }{\QB wu una le adama a unushi u le,

\par }{\QB Vuzavaguɗu Ka̱shile ka̱ tsu ki ta̱ a ku una le.




\par }\PsalmChap{95}{\SH Ishipa i kucikpa
\par }
{\Q \VerseOne{1}Ta̱wa̱i ci yaꞋan ishipa i ma̱za̱nga̱ u Vuzavaguɗu,

\par }{\QB ci cananai ishipa i ma̱za̱nga̱ u katali ka wishi ka̱ tsu.


\par }{\Q \VS{2}YaꞋan tsu ta̱wa̱ e kelime ka̱ ni n kucikpa,

\par }{\QB ci cananai ishipa i ma̱za̱nga̱ n kucikpa.


\par }{\Q \VS{3}Adama a na Vuzavaguɗu Ka̱shile ka gbayin kaꞋa,

\par }{\QB mogono ma gbayin maꞋa wa̱ a̱ma̱li ra̱ka̱.


\par }{\Q \VS{4}Wi ta̱ o tsugono tsa aduniyan ra̱ka̱,

\par }{\QB a ɗaka va aɓatsu atali a kubana,

\par }{\QB a nsasan mu ugaɗi.


\par }{\Q \VS{5}Mala ma̱ ni maꞋa, adama a na a̱yi ɗa u yaꞋin maꞋa,

\par }{\QB n ekiye a̱ ni a ɗa u yaꞋin iɗika i ɗekpu.


\par }{\BB \par }
{\Q \VS{6}Ta̱wa̱i tsu kuɗa̱ngi ci yaꞋankai ni a̱ga̱nda̱,

\par }{\QB yaꞋan tsu kuɗa̱ngu e kelime,

\par }{\QB ka Vuzavaguɗu, vuza na u yaꞋin tsu.


\par }{\Q \VS{7}Adama a na a̱yi ɗa Ka̱shile ka̱ tsu,

\par }{\QB a̱tsu ɗa uma a na wi a kuguɓa,

\par }{\QB a̱tsu ɗa ushiga wu nkyon u na wi a̱ kula̱na̱.

\par }{\QB I pana baci ka̱la̱ka̱tsu ka̱ ni anana,


\par }{\Q \VS{8}ka̱ta̱ i yaꞋan ugbami u kaci tsu na ikaya i ɗa̱ i yaꞋin a Mariba ba,

\par }{\QB tsu na a yaꞋin e meremune,

\par }{\QB ma Masaha a kanna ka nanlo ba,


\par }{\Q \VS{9}taɗe o tonoi mu kune-kune

\par }{\QB ɗa o kondoi mu,

\par }{\QB ko a na wo okpoi ene ta̱ ili i na n yaꞋin adama e le.


\par }{\Q \VS{10}Ali a̱ya̱ amangere mpa a wupa n tsukaya tsu nanlo,

\par }{\QB n danai <<A̱ɗu a uma a nanlo i wa̱ a̱ va̱ ba,

\par }{\QB kpamu e yeve uye u va̱ ba.>>


\par }{\Q \VS{11}Adama a nannai n kucina ta̱ a̱ ka̱tsuma̱ ka wupa u va̱,\XREF{}{{\XO 95:11 }{\XO{95:11
}}{\XT{Mkc 14:20-23; Wil 1:34-36; A Ib 4:3}}}

\par }{\QB n danai, <<I a ku uwa a̱ ubuta̱ u kuvuka u va̱ ba.>>




\par }\PsalmChap{96}{\SH YaꞋin ishipa i savu u Vuzavaguɗu
\par }
{\R (1 Ar 16:23-33)

\par }{\Q \VerseOne{1}Cananai ishipa i savu u Vuzavaguɗu,

\par }{\QB cananai ishipa u Vuzavaguɗu aduniyan ra̱ka̱.


\par }{\Q \VS{2}Cananai ishipa u Vuzavaguɗu, cikpai kula ku ni,

\par }{\QB i sala ukuna u wishi u ni kanna lakam.


\par }{\Q \VS{3}Salai tsugbayin ci ni a̱ ka̱tsuma̱ ku uduniyan,

\par }{\QB n ulinga wi ili i mereve i na u yaꞋin a̱ ubuta̱ u uma ra̱ka̱.


\par }{\Q \VS{4}Adama a na Vuzavaguɗu vuza tsugbayin ɗa,

\par }{\QB mayun ɗa a cikpa yi,

\par }{\QB mayun ɗa kpamu a laꞋa n kupana

\par }{\QB wovon u ni n a̱ma̱li ra̱ka̱.


\par }{\Q \VS{5}Adama a na a̱ma̱li aduniyan ra̱ka̱ ili i gbani ɗa,

\par }{\QB ama Vuzavaguɗu a̱yi ɗa u yaꞋin gaɗi.


\par }{\Q \VS{6}Ucikpi n tsugbayin ci ta̱ uka̱ra̱Ꞌi n a̱yi,

\par }{\QB utsura n ugaꞋin u shana ta̱ ubuta̱ wu ida̱shi i ciɗa i ni.


\par }{\BB \par }
{\Q \VS{7}Nekei Vuzavaguɗu tsugbayin, a̱ɗa̱ uma aduniyan ra̱ka̱,

\par }{\QB cikpai Vuzavaguɗu adama a tsugbayin n utsura u ni.


\par }{\Q \VS{8}Nekei kula ku Vuzavaguɗu tsugbayin,

\par }{\QB tuka̱i n kuneꞋe,

\par }{\QB i uwa punu a ulanga u kpaꞋa ku ni,


\par }{\Q \VS{9}i kuɗa̱ngu e kelime ka Vuzavaguɗu n ugaꞋin u ciɗa u ni,

\par }{\QB i jeꞋeke ikyamba e kelime ka̱ ni a̱ɗa̱ aduniyan ra̱ka̱.


\par }{\Q \VS{10}Dansai a̱ ka̱tsuma̱ ku uduniyan, <<Vuzavaguɗu wi ta̱ o tsugono,

\par }{\QB aduniyan a shamgba ta̱ mayin,

\par }{\QB i a̱ ku gba̱ɗa̱ ba,

\par }{\QB wi ta̱ a kuyaꞋanka uma afada derere.>>


\par }{\BB \par }
{\Q \VS{11}YaꞋan gaɗi u yaꞋan ma̱za̱nga̱,

\par }{\QB ka̱ta̱ iɗika i yaꞋan ma̱za̱nga̱ feu,

\par }{\QB yaꞋan mala ma yaꞋan yura̱

\par }{\QB n ili i na yi punu ra̱ka̱.


\par }{\QB \VS{12}YaꞋan a̱pula̱ka̱ a yaꞋan ma̱za̱nga̱ n ili i na yi punu ra̱ka̱,

\par }{\Q yaꞋan nɗanga n kutsun ra̱ka̱ n yaꞋan ishipa i ma̱za̱nga̱,


\par }{\QB \VS{13}e kelime ka Vuzavaguɗu,

\par }{\QB adama a na wi ta̱ a̱ kuta̱wa̱,

\par }{\QB wi ta̱ a̱ kuta̱wa̱ u yaꞋanka aduniyan afada,

\par }{\Q wi ta̱ a kuyaꞋanka aduniyan afada a usuɓi,

\par }{\QB n kuyaꞋan ka afada e mejege u uma ra̱ka̱.




\par }\PsalmChap{97}{\SH Ka̱shile kaꞋa vuza tsugono ra̱ka̱
\par }
{\Q \VerseOne{1}Vuzavaguɗu mogono maꞋa,

\par }{\QB yaꞋan iɗika i yaꞋan ma̱za̱nga̱,

\par }{\QB yaꞋan uma a na i a iga̱Ꞌin i mala a yaꞋan ma̱za̱nga̱,


\par }{\Q \VS{2}Eleshu n ka̱yimbi a̱ ka̱ra̱Ꞌi ni,

\par }{\QB n usuɓi n kamayun kaꞋa kumiꞋi ku kakuba ko tsugono ci ni.


\par }{\Q \VS{3}Akina a kuwala e kelime ka̱ ni,

\par }{\QB o kusongu irala i ni i na yi uka̱ra̱Ꞌi n a̱yi.


\par }{\Q \VS{4}Ulaɗi u ni wa akana ta̱ aduniyan,

\par }{\QB aduniyan tana enei ɗa e jeꞋekei ikyamba.


\par }{\Q \VS{5}Nsasan n derikpei e kelime ka Vuzavaguɗu

\par }{\QB tsa abashi ishigi,

\par }{\QB e kelime ka Vuzavaguɗu ka aduniyan ra̱ka̱.


\par }{\BB \par }
{\Q \VS{6}Gaɗi wi ta̱ a kusala usuɓi u ni,

\par }{\QB uma ra̱ka̱ i ta̱ e kene tsugbayin ci ni.


\par }{\Q \VS{7}Aza a na i o kutono a̱ma̱li ra̱ka̱

\par }{\QB i ta̱ a kuyaꞋan wono,

\par }{\QB aza a na i a̱ra̱ɗi n a̱ma̱li e le feu.

\par }{\Q Ga̱nda̱ka̱i Vuzavaguɗu a̱ɗa̱ a̱ma̱li ra̱ka̱!


\par }{\BB \par }
{\Q \VS{8}Uma a Sihiyona a panai,

\par }{\QB ɗa a yaꞋin ma̱za̱nga̱,

\par }{\QB aza a̱ likuci i wawaꞋa i Yahuda a yaꞋin ma̱za̱nga̱,

\par }{\QB adama afada a̱ nu Vuzavaguɗu.


\par }{\Q \VS{9}Vuzavaguɗu MalaꞋimili,

\par }{\QB avu ɗa vi a kulyaꞋa tsugono tsa aduniyan ra̱ka̱,

\par }{\QB vu laꞋa ta̱ a̱ma̱li ra̱ka̱ tsugbayin.


\par }{\BB \par }
{\Q \VS{10}YaꞋan aza a na a cigai Vuzavaguɗu a iwain ka gbani-gbani,

\par }{\QB adama a na u tsu ere ta̱ wuma u uma a̱ ni,

\par }{\QB kpamu u tsu uta̱ka̱ le ta̱ ekiye a uma a gbani-gbani.


\par }{\Q \VS{11}Ulaɗi wa akana ta̱ aza a usuɓi,

\par }{\QB m ma̱za̱nga̱ wa aza e mejege.


\par }{\Q \VS{12}Ra̱ka̱ vu ɗa̱ aza a usuɓi i yaꞋan ma̱za̱nga̱ u Vuzavaguɗu,

\par }{\QB i cikpa kula ku ciɗa ku ni kpamu.




\par }\PsalmChap{98}{\SH Ucikpi adama usuɓi u Vuzavaguɗu
\par }
{\Q \VerseOne{1}Cananai ishipa i savu u Vuzavaguɗu,

\par }{\QB adama ili i mereve i na u yaꞋin.

\par }{\Q Utsura u kukiye ku singai ku ni,

\par }{\QB n utsura u kukiye ku ciɗa ku ni,

\par }{\QB ku ciya̱ka̱i ni ulyaꞋi.


\par }{\Q \VS{2}Vuzavaguɗu u yotsongu ta̱ utsura u wishi u ni,

\par }{\QB ɗa u yotsongi usuɓi u ni a uduniyan.


\par }{\Q \VS{3}U ciɓa ta̱ n ucigi u ni u na u tsu sabaꞋa ba n usuɓi u ni,

\par }{\QB a kpaꞋa ki Isaraila.

\par }{\Q Aduniyan ra̱ka̱ ene ta̱

\par }{\QB ulyaꞋi u Ka̱shile ka̱ tsu.


\par }{\Q \VS{4}YaꞋin ishipa i ma̱za̱nga̱ u Vuzavaguɗu, aduniyan ra̱ka̱,

\par }{\QB cananai ishipa i ma̱za̱nga̱ i ɗa̱ngusa̱ a̱la̱ka̱tsu


\par }{\Q \VS{5}Cikpai Vuzavaguɗu n umolu,

\par }{\QB n umolu n a̱la̱ka̱tsu a ugaꞋin.


\par }{\Q \VS{6}I lika̱ ishari n avana,

\par }{\QB i sala adama a̱ ma̱za̱nga̱ u Vuzavaguɗu mogono.


\par }{\Q \VS{7}YaꞋan mala ma yaꞋan yura̱,

\par }{\QB n ili i na yi punu dem,

\par }{\QB aduniyan n aza a na i punu ida̱shi.


\par }{\Q \VS{8}YaꞋan mala ma ɓasa ekiye adama a̱ ma̱za̱nga̱,

\par }{\QB aginda kpamu ra̱ka̱ a̱ ɗa̱ngusa̱ a̱la̱ka̱tsu a̱ ma̱za̱nga̱,


\par }{\Q \VS{9}e kelime ka Vuzavaguɗu,

\par }{\QB adama a na wi ta̱ a̱ kuta̱wa̱,

\par }{\QB u yaꞋanka aduniyan afada.

\par }{\Q Wi ta̱ a kuyaꞋanka aduniyan afada a usuɓi,

\par }{\QB n kuyaꞋan ka afada e mejege u uma ra̱ka̱.




\par }\PsalmChap{99}{\SH Vuzavaguɗu Ka̱shile ka̱ tsu wi ta̱ ciɗa
\par }
{\Q \VerseOne{1}Vuzavaguɗu mogono maꞋa,

\par }{\QB yaꞋan uma e jeꞋeke ikyamba,

\par }{\Q u da̱sa̱ngu ta̱ a kakuba ko tsugono ci ni a Icorobi,

\par }{\QB yaꞋan aduniyan a̱ gba̱ɗa̱.


\par }{\Q \VS{2}Vuzavaguɗu vuzagbayin ɗa a Sihiyona,

\par }{\QB a̱yi ɗa wi o tsugono tsu uma ra̱ka̱.


\par }{\Q \VS{3}YaꞋan a cikpa kula ku gbayin ku nu,

\par }{\QB n ku utsura ku ni, a̱yi ɗa ciɗa.


\par }{\Q \VS{4}Mogono a utsura u nu vi ta̱ a kuciga afada a na i derere,

\par }{\QB vu zuwai ukuna u mejege,

\par }{\Q n usuɓi n kamayun,

\par }{\QB a kumaci ku Yakubu.


\par }{\Q \VS{5}Cikpai Vuzavaguɗu Ka̱shile ka̱ tsu,

\par }{\QB kuɗa̱ngi e kelime ka̱ ni i cikpa yi,

\par }{\QB a̱yi ɗa ciɗa.


\par }{\Q \VS{6}Musa n Haruna i ta̱ a̱ ka̱tsuma̱ ka anan ganu a̱ ni,

\par }{\QB Samaila kpamu feu wi ta̱ a̱ ka̱tsuma̱ ka aza a na e ci ɗeke kula ku ni.

\par }{\QB a yaꞋin meɗevile u Vuzavaguɗu,

\par }{\QB ɗa tana wu ushuki le.


\par }{\Q \VS{7}U yaꞋin kadanshi n ele e keleshu,

\par }{\QB ɗa o tonoi kadanshi ka̱ ni n kadanshi ka na u shamkpai.


\par }{\Q \VS{8}Vuzavaguɗu Ka̱shile ka̱ tsu,

\par }{\QB vu ushuku le ta̱,

\par }{\QB vu yotsongi le avu Ka̱shile ka kucinukpa unushi kaꞋa,

\par }{\QB ko a na wo okpoi vu takacika le ta̱.


\par }{\Q \VS{9}Cikpai Vuzavaguɗu Ka̱shile ka̱ tsu,

\par }{\QB i ga̱nda̱ka̱ yi a aginda a ciɗa a̱ ni,

\par }{\QB adama a na Vuzavaguɗu Ka̱shile ka̱ tsu vuza ciɗa ɗa.




\par }\PsalmChap{100}{\D Vishipa vu kucikpa.
\par }
{\Q \VerseOne{1}YaꞋin ishipa i ma̱za̱nga̱ u Vuzavaguɗu,

\par }{\QB a̱ɗa̱ aduniyan ra̱ka̱


\par }{\Q \VS{2}YaꞋankai Vuzavaguɗu a̱ga̱nda̱ m ma̱za̱nga̱.

\par }{\QB Ta̱wa̱i e kelime ka̱ ni n ishipa i ma̱za̱nga̱.


\par }{\Q \VS{3}I yeve a na Vuzavaguɗu a̱yi ɗa Ka̱shile,

\par }{\QB a̱yi ɗa u yaꞋin tsu, a̱tsu aza a̱ ni a ɗa,

\par }{\QB a̱tsu uma a̱ ni a ɗa n ushiga u ni.


\par }{\Q \VS{4}Uwai utsutsu wa̱ A̱Ꞌisa̱ a gbayin a̱ ni n kucikpa.

\par }{\QB ulanga u kpaꞋa ku ni n kucikpa

\par }{\QB I cikpa yi ka̱ta̱ i neke kula ku ni tsugbayin.


\par }{\Q \VS{5}Adama a na Vuzavaguɗu vuza kasingai ɗa.

\par }{\QB Ucigi u ni u na u tsu sabaꞋa ba

\par }{\QB wi ta̱ lo ko wannai,

\par }{\QB ma̱riki ma̱ ni kpamu tsukaya n tsukaya.




\par }\PsalmChap{101}{\D Vishipa vu Dawuda.
\par }
{\SH Uzuwakpani u Mogono
\par }
{\Q \VerseOne{1}Vuzavaguɗu, mi ta̱ a kucanana vishipa

\par }{\QB adama a ucigi u na u na u tsu sabaꞋa ba

\par }{\Q n kamayun ka̱ nu,

\par }{\QB n canana ka wu vishipa vu kucikpa.


\par }{\Q \VS{2}Mi ta̱ a kuzuwaka mayin,

\par }{\QB n yongo ko unushi.

\par }{\QB wannai ɗai va̱ kuta̱wa̱ wa̱ a̱ va̱?

\par }{\BB \par }
{\Q Mi ta̱ o kuyongo a kpaꞋa ku va̱,

\par }{\QB n ka̱ɗu ka ciɗa.


\par }{\Q \VS{3}Mi a kuzuwa a̱shi a̱ va̱

\par }{\QB a ukuna wi ili i wasasa ba.

\par }{\Q N iwan ta̱ ulinga u uma a kavama,

\par }{\QB i a kugbaga mu ba.


\par }{\Q \VS{4}Mi ta̱ a kuyaꞋan daꞋangi n aza a̱ɗu a gbani-gbani,

\par }{\QB babu i na i kugbaɓa mu n ka gbani-gbani.


\par }{\Q \VS{5}Mi ta̱ a ku una,

\par }{\QB vuza na u tsu la̱nga̱sa̱

\par }{\QB kula ku vuza na i a ida̱shi ɗeɗevu n ka̱bini.

\par }{\Q Vuza vu ugbamukaci n kugoyi,

\par }{\QB mi a kugbama asuvu n a̱yi ba.


\par }{\Q \VS{6}A̱shi a̱ va̱ i ta̱ a kinda aza a̱ ma̱riki a iɗika ya,

\par }{\QB adama a na a̱ da̱sa̱ngu koɓolo nu mpa.

\par }{\Q Vuza na u tsu yongo n kamayun a̱ ka̱ɗu ka̱ ni,

\par }{\QB a̱yi ɗa u kuyaꞋanka mu a̱ga̱nda̱.


\par }{\Q \VS{7}Vuza vu ma̱ya̱nsa̱ka̱,

\par }{\QB wi a̱ kuda̱sa̱ngu a kpaꞋa ku va̱ ba.

\par }{\Q Vuza vu na u tsu dansa aꞋuwa,

\par }{\QB wi a kushamgba e kelime ka̱ va̱ ba.


\par }{\Q \VS{8}Usana lakam,

\par }{\QB mi ta̱ a ku una uma a gbani-gbani a̱ likuci ya,

\par }{\Q adama a na n loko aza a gbani-gbani ra̱ka̱,

\par }{\QB punu a̱ likuci i Vuzavaguɗu.




\par }\PsalmChap{102}{\SH Ma̱shi ma̱ kushika̱ unushi ma vuza na wi atakaci.
\par }
{\D Kavasa ka vuza va a atakaci a makyan ma na u nambai utsura a̱ ma̱shi e kelime ka Vuzavaguɗu.
\par }
{\Q \VerseOne{1}Vuzavaguɗu pana avasa a̱ va̱,

\par }{\QB yaꞋan ma̱shi ma̱ kula̱nsa̱ uɓa̱nki ma̱ va̱,

\par }{\QB ma̱ ta̱wa̱ wa̱ a̱ nu.


\par }{\Q \VS{2}Ka̱ta̱ vu sokongu ku mu a̱shi a̱ nu

\par }{\QB a makyan ma na mi atakaci ba.

\par }{\Q Zuwaka mu atsuvu,

\par }{\QB a makyan ma na baci n yaꞋin meɗevile,

\par }{\QB ushuku mu gogoꞋo.


\par }{\Q \VS{3}Adama a na ayin a̱ va̱ i ta̱ a̱ kupuwa̱nka̱

\par }{\QB tsu ka̱nga̱,

\par }{\Q etele a̱ va̱ a kutakuma n usuɗukpi

\par }{\QB tsa a akina.


\par }{\Q \VS{4}Ka̱ɗu ka̱ va̱ ka̱ ka̱na̱ ta̱ mɓa̱la̱,

\par }{\QB ɗa ko okpoi an mita̱ mu uɗekpu,

\par }{\QB ko mali mi ilikulya n tsu pana ba.


\par }{\Q \VS{5}Adama a inka ya a̱bunda̱i i va̱,

\par }{\QB n yambai ali etele a̱ va̱ uta̱i e keteshe.


\par }{\Q \VS{6}Ɗa mo okpoi an ma̱kpa̱tuwa̱n ma kakamba,

\par }{\QB an ma̱kpa̱tuwa̱n a kagali.


\par }{\Q \VS{7}M asai a̱shi wuma,

\par }{\QB mo okpoi an kojuronjuron endeꞋin a gaɗi vu kukpa̱Ꞌa̱.


\par }{\Q \VS{8}Irala i va̱ i ka̱na̱i kushika mu ali kanna ka̱ɓula̱,

\par }{\QB a kuyaꞋanka mu ma̱ka̱n,

\par }{\QB o bonokoi kula ku va̱ ili yi uyaꞋanki wu una̱.


\par }{\Q \VS{9}Adama a na n lyaꞋa ta̱ kokomo an tsuwa,

\par }{\QB ka̱ta̱ n satara ili i kusoꞋo i va̱ n kujilya


\par }{\Q \VS{10}ɗa vu ɗa̱ngusa̱i mu gaɗi vu ɓasangi mu a iɗika,

\par }{\QB adama a wupa nu n asuvu a usuɗukpi u ka̱ɗu u nu.


\par }{\Q \VS{11}Ayin a̱ va̱ i ta̱ an kulu ku kulivi,

\par }{\QB n ɗekpei an mita̱.


\par }{\Q \VS{12}Ama avu, Vuzavaguɗu,

\par }{\QB vi ta̱ a kakuba ko tsugono ko wannai,

\par }{\Q i ta̱ a kuciɓa n kula ku nu

\par }{\QB a tsukaya a kubana tsukaya.


\par }{\Q \VS{13}Vi ta̱ a̱ kuɗa̱nga̱

\par }{\QB ka̱ta̱ vu sa̱Ꞌa̱ a Sihiyona,

\par }{\Q adama a na makyan maꞋa, ma na va kuɓa̱nka̱ yi,

\par }{\QB makyan ma na o foɓoi ma yawa ta̱.


\par }{\Q \VS{14}Agbashi a̱ nu i ta̱ a kuciga yi,

\par }{\QB ko a na wo okpoi una yi ta̱.

\par }{\Q I ta̱ a̱ kusa̱Ꞌa̱ yi

\par }{\QB ko a na wo okpoi agali.


\par }{\Q \VS{15}Uduniyan wi ta̱ a kupana wovon u kula ku Vuzavaguɗu,

\par }{\Q ngono ma aduniyan ra̱ka̱,

\par }{\QB mi ta̱ a kupana wovon u tsugbayin tsu nu.


\par }{\Q \VS{16}Adama a na Vuzavaguɗu,

\par }{\QB wi ta̱ a kumaꞋasaka Sihiyona,

\par }{\Q ka̱ta̱ wu uta̱ a̱ ka̱tsuma̱ ka tsugbayin ci ni.


\par }{\Q \VS{17}Wi ta̱ a kupana avasa aza a na i n utsura ba,

\par }{\QB kpamu u tsu goyo avasa e le ba.


\par }{\BB \par }
{\Q \VS{18}Ka̱sukpa̱ a ɗana ili i nampa adama a tsukaya tsu na tsa kuta̱wa̱,

\par }{\QB adama uduniyan u na ka̱ta̱ a matsai ba u cikpa Vuzavaguɗu,


\par }{\Q \VS{19}a dana, Vuzavaguɗu u tsu inda ta̱ aduniyan ɗe gaɗi a̱ ubuta̱ u ciɗa u ni,

\par }{\QB ɗe gaɗi ɗa Vuzavaguɗu u tsu inda aduniyan,


\par }{\Q \VS{20}adama a na u pana yura̱ ya aza a na i a tsugbashi,

\par }{\QB ka̱ta̱ kpamu u shikpa aza a na a kiɗikai afada a̱ ukpa̱.


\par }{\Q \VS{21}I ta̱ a kudansa ukuna u kula ku Vuzavaguɗu a Sihiyona

\par }{\QB ka̱ta̱ a cikpa yi a Urushelima,


\par }{\Q \VS{22}ana uma nu ngono o ɓolongi a̱ ubuta̱ u te,

\par }{\QB adama a cikpa Vuzavaguɗu.


\par }{\Q \VS{23}U jebe mu ta̱ utsura kafu tsukutsa tsu va̱,

\par }{\QB ɗa u gbatyai ka̱bunda̱i ka ayin a wuma u va̱.


\par }{\Q \VS{24}Ɗa n danai, <<Ka̱shile ka̱ va̱,

\par }{\QB ka̱ta̱ vu ɗika mu e mere ma ayin a wuma a̱ va̱ ba,

\par }{\Q avu na a̱ya̱ nu

\par }{\QB tsukaya n tsukaya ɗa.


\par }{\Q \VS{25}A ayin ɗe, an vu yaꞋin aduniyan,

\par }{\QB ɗa gaɗi kpamu wo okpoi ulinga wa ekiye a̱ nu.


\par }{\Q \VS{26}I ta̱ a kukuwa̱, ama vi ta̱ a kulyaꞋa kelime,

\par }{\QB ra̱ka̱ vu le i ta̱ o ku oꞋoi an motogu,

\par }{\Q ka̱ta̱ a sabaꞋasa le tsa a kashi,

\par }{\QB ka̱ta̱ a̱ puwa̱nka̱.


\par }{\Q \VS{27}Ama avu vi ta̱ lo tsu na vi,

\par }{\QB kpamu a̱ya̱ nu i nu uteku ba.


\par }{\Q \VS{28}Muku ma agbashi a̱ nu mi ta̱ o kuyongo m ma̱ta̱na̱,

\par }{\QB kumaci ku le ki ta̱ a kutsurukpa.>>




\par }\PsalmChap{103}{\SH Vishipa vu ucikpi adama kasingai ka̱ Ka̱shile
\par }
{\D Vishipa vu Dawuda
\par }
{\Q \VerseOne{1}Cikpa Vuzavaguɗu, ka̱ɗu ka̱ va̱.

\par }{\QB Ili ra̱ka̱ i na yi a̱ ka̱tsuma̱ ka̱ va̱,

\par }{\QB cikpai kula ku ciɗa ku ni.


\par }{\Q \VS{2}Cikpa Vuzavaguɗu, ka̱ɗu ka̱ va̱,

\par }{\QB ka̱ta̱ vu cinukpa n kasingai ka̱ ni ba.


\par }{\Q \VS{3}A̱yi ɗa vuza na u kucinukpa nu unushi u nu dem,

\par }{\QB a̱yi ɗa vuza na u kupotsotongu m mɓa̱la̱ n nu dem.


\par }{\Q \VS{4}A̱yi ɗa vuza na wa̱ kushiba̱ wuma u nu e kpenle ku ukpa̱,

\par }{\QB ka̱ta̱ u kala wu nu ucigi

\par }{\QB u na u tsu sabaꞋa n asuvayali a̱ ni.


\par }{\Q \VS{5}A̱yi ɗa vuza na wa ku cuwa̱ta̱ngu wu

\par }{\QB n ili i singai,

\par }{\Q adama a na a sabaꞋa tsuloboi tsu nu

\par }{\QB tsu kajimba.


\par }{\Q \VS{6}Vuzavaguɗu u ci yaꞋan ta̱ kasingai,

\par }{\QB ka̱ta̱ u ɓa̱nka̱ aza a na o doroi.


\par }{\Q \VS{7}U yotsongu ta̱ Musa uye u ni dem,

\par }{\QB ulinga u ni kpamu wa aza a Isaraila.


\par }{\Q \VS{8}Vuzavaguɗu vuza va asuvayali a ɗa

\par }{\QB vuza kasingai ɗa,

\par }{\QB u tsu yaꞋan wupa gogoꞋo ba,

\par }{\QB wi ta̱ tukpa n ucigi u na u tsu sabaꞋa ba.


\par }{\Q \VS{9}U tsu ɓarangu ayin tutu ba,

\par }{\QB kpamu u tsu zuwa wupa u ni u yongo ali ayin ko wannai ba.


\par }{\Q \VS{10}U tsu takacika tsu

\par }{\QB tsu unushi u tsu ba,

\par }{\Q kpamu u ci yaꞋan katsupu derere vu unushi tsu ba.


\par }{\Q \VS{11}Tsu na gaɗi wi daꞋangi n iɗika,

\par }{\Q ta ka̱bunda̱i ku ucigi u ni u na u tsu sabaꞋa wi nannai

\par }{\QB wa aza a na i a kupana wovon u ni.


\par }{\Q \VS{12}Uteku tsu na kasana

\par }{\QB ki daꞋangi n ka̱livi,

\par }{\QB ta u takpai unushi u tsu nannai wa̱ a̱ tsu.


\par }{\QB \VS{13}Uteku u na kesheku

\par }{\QB ka tsu pana asuvayali a̱ muku ni,

\par }{\Q ta feu Vuzavaguɗu u tsu pana asuvayali

\par }{\QB a uma a na a tsu pana wovon u ni nannai.


\par }{\Q \VS{14}Adama a na a̱yi u yeve ta̱ tsu na a yaꞋin tsu,

\par }{\QB ɗa kpamu wi a kuciɓaka tsu an a̱tsu kubuta̱ ku ɗa.


\par }{\Q \VS{15}Vuma dem,

\par }{\QB wuma u ni wi ta̱ tsu mita̱,

\par }{\QB u tsu gbonguro ta̱ u yentukpe an a̱pa̱lu a kakamba,


\par }{\Q \VS{16}ka̱ta̱ a̱ sa̱ruwa̱ ɗa baci wunla̱i u fabai le,

\par }{\QB ka̱ta̱ a cinukpa n ubuta̱ u na ishi.


\par }{\Q \VS{17}Ama ucigi u Vuzavaguɗu u na u tsu sabaꞋa ba

\par }{\QB wi n ugiti ba wi n ukocishi ba

\par }{\QB wa aza a na i a kupana wovon u ni,

\par }{\Q usuɓi u ni wi ta̱ o kuyongo

\par }{\QB a tsukaya n tsukaya,


\par }{\Q \VS{18}koɓolo n aza a na i o kutono kadanshi ka̱ ni,

\par }{\QB n aza a na a tsu ciɓa kutono wila̱ u ni.


\par }{\Q \VS{19}Vuzavaguɗu u shikpa̱ ta̱

\par }{\QB kakuba ko tsugono ci ni gaɗi,

\par }{\Q tsugono ci ni kpamu

\par }{\QB a gaɗi vi ili dem.


\par }{\Q \VS{20}Cikpai Vuzavaguɗu, a̱ɗa̱ alingata a̱ ni,

\par }{\QB a̱ɗa̱ aza a utsura, a na yu ushuki n kadanshi ka̱ ni.


\par }{\Q \VS{21}Cikpai Vuzavaguɗu

\par }{\QB a̱ɗa̱ ili i wuma i gaɗi ra̱ka̱,

\par }{\QB a̱ɗa̱ na yi a̱ kuga̱nda̱ka̱ yi,

\par }{\QB ɗa yi o kutono kadanshi ka̱ ni.


\par }{\Q \VS{22}Cikpai Vuzavaguɗu

\par }{\QB a̱ɗa̱ ili i wuma

\par }{\Q a̱ ubuta̱ u tsugono ci ni dem.

\par }{\QB Cikpa Vuzavaguɗu, avu ka̱ɗu ka̱ va̱.




\par }\PsalmChap{104}{\SH Vishipa vu ucikpi u Ka̱shile MalaꞋimili
\par }
{\Q \VerseOne{1}Cikpa Vuzavagɗu ka̱ɗu ka̱ va̱.

\par }{\QB Avu Vuzavaguɗu Ka̱shile ka̱ va̱,

\par }{\QB avu vuzagbayin ɗa ka̱u,

\par }{\Q vu kala ta̱ ka̱ci ka̱ nu n

\par }{\QB ugaꞋin n tsugbayin.


\par }{\Q \VS{2}Vu pala ta̱ ka̱ci ka̱ nu n kutashi tsu motogu,

\par }{\QB ɗa vu kpa̱Ꞌi gaɗi tsu ma̱va̱li.


\par }{\Q \VS{3}Vu maꞋin ubuta̱ wi ida̱shi i nu

\par }{\QB a gaɗi vu mini ma gaɗi,

\par }{\Q ɗa vu bonokoi eleshu ekeke odoku a̱ nu,

\par }{\QB ɗa vu walai a gaɗi ve evelyu a̱ wunla̱i.


\par }{\Q \VS{4}Vu bonokoi wunla̱i maku mu usuki ma̱ nu,

\par }{\QB melentsu ma akina kpamu vuza va̱ a̱ga̱nda̱ a̱ nu.


\par }{\Q \VS{5}Vu shikpa̱i aduniyan a̱ kumiꞋi ku ni,

\par }{\QB kpamu i kumuɗa̱ ba ko wannai.


\par }{\Q \VS{6}Ɗa vu zuwai mala ma palai aduniyan tsa aminya,

\par }{\QB mini kpamu ma palai nsasan.


\par }{\Q \VS{7}Ama a na vu ɓarangi mini ɗa ma sumai,

\par }{\QB a na ma panai ulapi u kakpanga ka̱ nu ɗa ma sumai,


\par }{\Q \VS{8}ɗa me yenei a gaɗi vu nsasan,

\par }{\QB ma̱ gida̱la̱i a kubana a̱ a̱ra̱Ꞌa̱,

\par }{\QB a̱ ubuta̱ u na vu zuwakai le.


\par }{\Q \VS{9}Vu zuwakai le kureꞋe ku na a kupasa ba,

\par }{\QB adama a na ka̱ta̱ o doku a pala iɗika kpamu ba.


\par }{\Q \VS{10}Vu zuwai mini me yenei a̱ nka̱riki,

\par }{\QB ɗa me yenei e mere ma nsansa,


\par }{\Q \VS{11}e kuneke nnama n kakamba ra̱ka̱ mini,

\par }{\QB a̱ ubuta̱ u na mkparagi n tsu soꞋo mini ma takpaka le kakuli.


\par }{\Q \VS{12}A̱ ka̱kina̱ ka̱ mini ka, ta ɗe nnu n kakamba n tsu da̱sa̱ngu.

\par }{\QB e mere ma a nsaɓu a nɗanga a taɗe a ci yaꞋan ishipa i le.


\par }{\Q \VS{13}Ɗe gaɗi a̱ ubuta̱ wi ida̱shi u nu,

\par }{\QB ɗa vu tsu neke nsasan mini,

\par }{\QB ka̱ta̱ iɗika i shana n kasingai ku ulinga u nu.


\par }{\Q \VS{14}Vu zuwai mita̱ mo gbonguro adama a ilikuzuwa,

\par }{\QB ica̱Ꞌa̱shi kpamu adama a na vuma,

\par }{\QB u ciya̱ ilikulya a iɗika,


\par }{\Q \VS{15}ma̱kya̱n kpamu adama a na

\par }{\QB u zuwa ka̱ɗu ka vuma ma̱za̱nga̱,

\par }{\QB m maniꞋin adama a na a̱shi a̱ ni a gaꞋan,

\par }{\QB n ilikulya adama a na vuma u ciya̱ utsura wi ikyamba.


\par }{\Q \VS{16}Nɗanga n na Vuzavaguɗu

\par }{\QB u ca̱Ꞌi n ciya̱ ta̱ mini mayin,

\par }{\QB tsu nɗanga n sida n Lebano,


\par }{\Q \VS{17}a gaɗi vu le, taɗe nnunu n ci yaꞋan cikinda ci le,

\par }{\QB ta ɗe feu mapapadan u ci yaꞋan ta̱ kpaꞋa ku ni.


\par }{\Q \VS{18}Nsasan m gbagbaꞋin mi igeve n ɗa,

\par }{\QB aɓatsu kpamu ubuta̱ u kusheɗeku n rema n ɗa.


\par }{\Q \VS{19}Vu yaꞋin wotoi adama a na vu yotsongu ayin,

\par }{\QB kanna kpamu ke yeve ta̱ makyan ma na ki a̱ kuyikpa̱.


\par }{\Q \VS{20}Vu yaꞋin kayin n ka̱yimbi,

\par }{\QB a makyan ma nanlo maꞋa

\par }{\QB nnama n kakamba ra̱ka̱ n tsu uta̱.


\par }{\Q \VS{21}Ikawu i tsu ura̱ ta̱ a makyan ma na i a kutambu,

\par }{\QB a̱ kula̱nsa̱ i na a kulyaꞋa u Ka̱shile,


\par }{\Q \VS{22}kanna ku uta̱ baci,

\par }{\QB ka̱ta̱ o bono a vaku a enle e le,


\par }{\Q \VS{23}vuma tankpamu wu uta̱ ulinga,

\par }{\QB ali a kubana kulivi.


\par }{\Q \VS{24}Vuzavaguɗu la̱na̱

\par }{\QB ka̱bunda̱i ku ulinga u nu,

\par }{\Q a̱ ka̱tsuma̱ ka kuyeve

\par }{\QB ɗa vu yaꞋin ili i nampa ra̱ka̱,

\par }{\QB aduniyan a shana ta̱ tukpa ni i na vu yaꞋin.


\par }{\Q \VS{25}Mala mi ta̱ n wanshi nu mgbayin,

\par }{\QB tukpa n imacishi i na i laꞋi ku kece,

\par }{\QB ili i wuma, i gbagbaꞋin ni i kenkeꞋen dem.


\par }{\Q \VS{26}Antsu a̱ mini i ta̱ lo,

\par }{\QB a kubana n o bonoi,

\par }{\QB oroꞋo a na vi yaꞋin,

\par }{\Q adama a na o yongo a̱ mini.


\par }{\Q \VS{27}Ra̱ka̱ vu le avu ɗa i a kinda

\par }{\QB adama a na vu neke le ilikulya

\par }{\QB a makyan ma na a cikalai.


\par }{\Q \VS{28}Vi neke le baci i na a cikalai

\par }{\QB ka̱ta̱ o ɓolongu i ɗa,

\par }{\QB vu neke le baci ili i na yi e kukiye ku nu,

\par }{\Q ka̱ta̱ a lyaꞋa a̱ cuwa̱ mayin.


\par }{\Q \VS{29}Ɗa baci vu sokongi a̱shi a̱ nu,

\par }{\QB ka̱ta̱ a pana wovon,

\par }{\QB vu ɗika baci ayinviki e le ka̱ta̱ a̱ kuwa̱.

\par }{\QB o bono a̱ kubuta̱ ubuta̱ u na uta̱i.


\par }{\Q \VS{30}Ɗa baci vu suꞋuki n ayinviki a̱ nu,

\par }{\QB ka̱ta̱ a matsa le,

\par }{\QB kpamu vu tsu sabaꞋa ta̱ a̱shi aduniyan.


\par }{\Q \VS{31}YaꞋan tsugbayin tsu Vuzavaguɗu,

\par }{\QB ci yongo ko wannai.

\par }{\QB yaꞋan Vuzavaguɗu u yaꞋan ma̱za̱nga̱ n ulinga u ni.


\par }{\Q \VS{32}A̱yi na wi inda baci aduniyan,

\par }{\QB ka̱ta̱ a̱ gba̱ɗa̱,

\par }{\Q ɗa baci u saꞋwai nsasan m gbagbaꞋin,

\par }{\QB ka̱ta̱ n ɗa mu utuka̱ n ka̱nga̱.


\par }{\Q \VS{33}Mi ta̱ a kuyaꞋan vishipa u Vuzavaguɗu

\par }{\QB a wuma u va̱ dem,

\par }{\Q mi ta̱ a kuyaꞋan vishipa vu kucikpa u Ka̱shile ka̱ va̱

\par }{\QB a ayin a wuma u va̱ dem.


\par }{\Q \VS{34}YaꞋan kusheshe ku va̱ ku zuwa yi ma̱za̱nga̱,

\par }{\QB ka̱ta̱ mpa tamkpamu

\par }{\QB n yaꞋan ma̱za̱nga̱ u Vuzavaguɗu.


\par }{\Q \VS{35}Ama yaꞋan aza a unushi a̱ puwa̱nka̱ punu a aduniyan

\par }{\QB ka̱ta̱ odoku ene aza a gbani-gbani ba.

\par }{\Q Cikpa Vuzavaguɗu, avu ka̱ɗu ka̱ va̱,

\par }{\QB Cikpa Vuzavaguɗu.




\par }\PsalmChap{105}{\SH Ka̱shile n uma a̱ ni
\par }
{\R (1 Ar 16:8-22)

\par }{\Q \VerseOne{1}Cikpai Vuzavaguɗu,

\par }{\QB ɗekei kula ku ni,

\par }{\QB salai ukuna wu ulinga u ni,

\par }{\QB a kumaci ku uduniyan dem.


\par }{\Q \VS{2}YaꞋankai ni ishipa,

\par }{\QB yaꞋankai ni ishipa yu ucikpi.

\par }{\QB dansai ukuna wu ulinga

\par }{\QB u mereve u na u yaꞋin ra̱ka̱.


\par }{\Q \VS{3}YaꞋin ma̱za̱nga̱ adama a

\par }{\QB kula ku ciɗa ku ni,

\par }{\QB yaꞋan a̱ɗu a aza a na a̱ la̱nsa̱i,

\par }{\QB Vuzavaguɗu a yaꞋan ma̱za̱nga̱.


\par }{\Q \VS{4}Zuwai a̱ɗu a̱ ɗa̱ u Vuzavaguɗu,

\par }{\QB n utsura u ni,

\par }{\QB la̱nsa̱i a̱shi a̱ ni a makyan dem.


\par }{\Q \VS{5}Ciɓai n ulinga u mereve u ni,

\par }{\QB nu urotu u mereve u ni,

\par }{\QB n afada a na u kiɗai,

\par }{\QB ɗa u dansai n una̱ u ni,


\par }{\Q \VS{6}a̱ɗa̱ ntsukaya n kagbashi ka̱ ni Ibirahi,

\par }{\QB a̱ɗa̱ muku n Yakubu nzagbi n ni.


\par }{\Q \VS{7}A̱yi ɗa Vuzavaguɗu Ka̱shile ka̱ tsu,

\par }{\QB afada a̱ ni i ta̱ a ubuta̱ dem aduniyan.


\par }{\Q \VS{8}U tsu ciɓa ta̱ n uzuwakpani

\par }{\QB u ni u ko wannai,

\par }{\QB kadanshi ka na vu nekei,

\par }{\QB a kubana tsukaya a̱kpa̱n,


\par }{\Q \VS{9}uzuwakpani u na u yaꞋin n Ibirahi,

\par }{\QB akucina a̱ ni a na u yaꞋan n Ishaku,\XREF{}{{\XO 105:9 }{\XO{105:9
}}{\XT{Ugi 12:7; 17:8}}}


\par }{\Q \VS{10}u na u dansai u Yakubu mayun ɗa,

\par }{\QB uzuwakpani wa aza a Isaraila ko wannai,


\par }{\Q \VS{11}u danai,<<Wa̱ a̱ nu ɗa n ku neke

\par }{\QB iɗika ya aza a KanaꞋana,

\par }{\QB yo okpo ubuta̱ wu uka̱ni u ɗa̱.>>


\par }{\Q \VS{12}A ayin a na biꞋi i kenu,

\par }{\QB kenu gbani, kpamu omoci a ɗa

\par }{\QB a iɗika ya,


\par }{\Q \VS{13}a̱ ka̱ka̱ra̱sa̱ a iɗika-iɗika,

\par }{\QB o tsugono tsu nampa a kubana tsu nanɗe,


\par }{\Q \VS{14}u ka̱sukpa̱ aza o yoku o doro le ba,

\par }{\QB kpamu ɗa u ɓarangi ngono adama e le,


\par }{\Q \VS{15}a kudana <<Ka̱ta̱ i saꞋwa nzagbi n va̱ ba,

\par }{\QB ka̱ta̱ kpamu i uka eneki a̱va̱ muna ba.>>


\par }{\Q \VS{16}U tuka̱i n kambulu a iɗika ya,

\par }{\QB ɗa u la̱nga̱sa̱i ubuta̱ u kuciya̱ ilikulyaꞋa dem,


\par }{\Q \VS{17}ɗa u suki vuza e kelime ke le,

\par }{\QB Isufu vu na e dengei tsu kagbashi.


\par }{\Q \VS{18}A̱yi na a shiyai ene a̱ ni n ikani,

\par }{\QB kuɗeku ku ni kpamu m kogboro ka̱ viyum,


\par }{\Q \VS{19}ali makyan ma na kene ku na

\par }{\QB a yaꞋin a kaci ka̱ ni ku shanai,

\par }{\QB ali kadanshi ka Vuzavaguɗu

\par }{\QB ko yotsongi ili i na u dansai va mayun ɗa.


\par }{\Q \VS{20}Mogono ma̱ suki a̱ ka̱sukpa̱ yi,

\par }{\QB vuza vu tsugono tsu aduniyan wu uta̱ka̱ ni.


\par }{\Q \VS{21}Ɗa u zuwai ni wo okpo

\par }{\QB Vuzagbayin vu kpaꞋa ku ni,

\par }{\QB u bonokoi ni vuza kula̱na̱

\par }{\QB ucanuku u kpaꞋa ku ni dem,


\par }{\Q \VS{22}adama a na u ɓarangu

\par }{\QB aza o tsugono a̱ likuci,

\par }{\QB tsu na u cikalai,

\par }{\Q ka̱ta̱ kpamu u piꞋisaka

\par }{\QB nkoshi m gba̱ra̱-gba̱ra̱ kuyeve.


\par }{\Q \VS{23}Ɗa Isaraila u uwai a Masar,

\par }{\QB Yakubu tamkpamu

\par }{\QB u da̱sa̱ngi limoci a iɗika i Ham.


\par }{\Q \VS{24}Vuzavaguɗu u zuwai,

\par }{\QB uma a̱ ni a matsasakai n ka̱bunda̱i,

\par }{\QB u zuwai a laꞋa irala i le utsura.


\par }{\Q \VS{25}Ɗa Vuzavaguɗu u sabaꞋi a̱ɗu a irala i le,

\par }{\Q a iwan uma a̱ ni,

\par }{\QB e sheshei ka gbani-gbani adama e le.


\par }{\Q \VS{26}U suki kagbashi ka̱ ni Musa,

\par }{\QB n Haruna aza na u zagbai.


\par }{\Q \VS{27}A yaꞋansai ukuna u gbagbaꞋin e kelime ke le,

\par }{\QB a yaꞋin ili i mereve a iɗika i Ham.


\par }{\Q \VS{28}U suki n ka̱yimbi,

\par }{\QB ɗa tana a yaꞋin ka̱yimbi a iɗika ya,

\par }{\Q adama a na aza a Masar,

\par }{\QB a yaꞋan ta̱ ugbamiwasuvu

\par }{\QB n kadanshi ka̱ ni.


\par }{\Q \VS{29}U bonokoi mini me le mpasa,

\par }{\QB u zuwai adan e le a̱ kuwa̱i.


\par }{\Q \VS{30}Iɗika i le i shanai n opoɗo,

\par }{\QB ali a uwai anunu a ku asa o ngono n le.


\par }{\Q \VS{31}U yaꞋin kadanshi

\par }{\QB ɗa ka̱kuma̱ ka ayun ka̱ ta̱wa̱i,

\par }{\QB ɗa nkulaꞋin n shanai a iɗika ya.


\par }{\Q \VS{32}U yoꞋokoi le mini ma atali,

\par }{\QB a na wo yoꞋokoi le m mini ma gaɗi,

\par }{\QB n ulaɗi u na wu akanai iɗika i le ra̱ka̱,


\par }{\Q \VS{33}ɗa ma lapai ashina a itacishi,

\par }{\QB nu nɗanga n zaitu n le,

\par }{\QB ɗa o koɗosoi nɗanga mi iɗika n le,


\par }{\Q \VS{34}U yaꞋin kadanshi ɗa ka̱kuma̱ ka akyun ku uta̱i,

\par }{\QB nta̱ɗa̱ma̱ci a na a laꞋi kukece.


\par }{\Q \VS{35}A takumai ica̱Ꞌa̱shi yi iɗika i le ra̱ka̱,

\par }{\QB a takumai ili ya ashina e le dem.


\par }{\Q \VS{36}Ɗa u lapai muku mu ugiti mi iɗika n le ra̱ka̱,

\par }{\QB muku mu ugiti mu utsura u le,


\par }{\Q \VS{37}Wu uta̱ka̱i n aza a Isaraila

\par }{\QB tukpa n azanariya n azurufa,

\par }{\Q ko vuza te a kumaci ku le u ta̱ɗa̱tsa̱ ba.


\par }{\Q \VS{38}Aza a Masar a yaꞋin,

\par }{\QB ma̱za̱nga̱ n wu uta̱i u le,

\par }{\QB adama a na i ta̱ a kupana wovon

\par }{\QB wa aza a Isaraila ka̱u.


\par }{\Q \VS{39}U zuwai keleshu n kanna,

\par }{\QB adama a na u neke le kulu,

\par }{\Q akina kpamu n kayin

\par }{\QB adama a na u neke le kutashi.


\par }{\Q \VS{40}O folonoi ɗa u nekei le nroni,

\par }{\QB ɗa kpamu u nekei le ilikulyaꞋa i gaɗi,

\par }{\QB a lyaꞋi a̱ cuwa̱i.


\par }{\Q \VS{41}U ka̱ga̱lukpa̱i katali

\par }{\QB ɗa mini mu uta̱i,

\par }{\QB ɗa me yenei a kakamba tsu kuyene.


\par }{\Q \VS{42}Adama a na u ciɓa ta̱,

\par }{\QB n uzuwakpani u ciɗa u ni,

\par }{\QB u na u yaꞋankai kagbashi ka̱ ni Ibirahi,


\par }{\Q \VS{43}Wu utuka̱i uma a̱ ni m ma̱za̱nga̱,

\par }{\QB nzagbi n ni kpamu n ishipa i ma̱za̱nga̱.


\par }{\Q \VS{44}Ɗa u nekei le iɗika ya aza a KanaꞋana,

\par }{\QB ɗa u ka̱sukpa̱i le a lyaꞋa ili yu uka̱ni i le,


\par }{\Q \VS{45}adama a na o tono wila̱ u ni,

\par }{\QB ka̱ta̱ kpamu o tono,

\par }{\QB kuyotsongusu ku ni.

\par }{\Q Cikpai Vuzavaguɗu.




\par }\PsalmChap{106}{\Q \VerseOne{1}Cikpai Vuzavaguɗu.

\par }{\Q Cikpai Vuzavaguɗu adama a na a̱yi vuza kasingai ɗa,

\par }{\QB ucigi u ni u na u tsu sabaꞋa ba wi ta̱ lo ko wannai.


\par }{\Q \VS{2}Yayi u kusala ili i gbagbain

\par }{\QB i na Vuzavaguɗu u yaꞋin,

\par }{\QB ko u dansa ucikpi u ni?


\par }{\Q \VS{3}Aza a̱ ma̱za̱nga̱ a ɗa,

\par }{\QB ele na a̱ ka̱na̱i ukuna wu usuɓi,

\par }{\QB ele na a ci yaꞋan i na yi derere makyan dem.


\par }{\Q \VS{4}Ciɓa nu mpa, Vuzavaguɗu,

\par }{\QB ayin a na baci vu yaꞋankai uma a̱ nu kasingai,

\par }{\Q ɓa̱nka̱ mu Vuzavaguɗu,

\par }{\QB a ayin a na baci vu wawai le,


\par }{\Q \VS{5}ciya̱ m pana uyoꞋo wu ulyaꞋi u kelime

\par }{\QB wa aza a na vu zagbai,

\par }{\QB ciya̱ n yaꞋan feu ma̱za̱nga̱ n uma a̱ nu,

\par }{\QB ka̱ta̱ n uwa a̱ ka̱tsuma̱ ka

\par }{\QB ili yi uka̱ni i nu n kucikpa.


\par }{\Q \VS{6}Tsu nusa ta̱,

\par }{\QB tsu na ikaya i tsu i yaꞋin,

\par }{\Q ci yaꞋan derere ba,

\par }{\QB ci yaꞋin ka gbani-gbani.


\par }{\Q \VS{7}Ayin a na ikaya i tsu yi ishi a Masar,

\par }{\QB a zuwaka n ukuna wu ili i mereve i nu ba,

\par }{\QB a ciɓa n ucigi u nu u na u tsu sabaꞋa ba.

\par }{\Q ɗa a yaꞋin ugbamiwasuvu

\par }{\QB a Mala ma Shili.


\par }{\Q \VS{8}N nannai dem,

\par }{\QB ɗa u wawai le adama a kula ku ni.

\par }{\Q Ciya̱ u yotsongu utsura u ni,

\par }{\QB u gbayin u ɗa.


\par }{\Q \VS{9}U ɓarangi Mala ma Shili,

\par }{\QB ɗa me ɗekpei.

\par }{\Q U tonoi n ele punu

\par }{\QB adanshi iɗika i ɗekpu i ɗa.


\par }{\Q \VS{10}U wawai le

\par }{\QB e ekiye a irala.

\par }{\Q U shiba̱i le,

\par }{\QB e ekiye aza a na a iwain le.


\par }{\Q \VS{11}Ɗa mini ma lyaꞋi irala i le.

\par }{\QB ko vuza te a̱ ka̱tsuma̱ ke le u laꞋa ba.


\par }{\Q \VS{12}Ɗa e nekei a̱ɗu n uzuwakpani u ni,

\par }{\QB ɗa a cikpai ni.


\par }{\BB \par }
{\Q \VS{13}Ama gogoꞋo lo ɗa a cinukpai

\par }{\QB n ili i na u yaꞋankai le,

\par }{\QB a vana odoki a̱ ni ba.


\par }{\Q \VS{14}A̱shi a wuya a̱ ka̱na̱i le e meremune,

\par }{\QB ɗa o kondoi Ka̱shile a kakamba ka ɗe.


\par }{\Q \VS{15}Ɗa u nekei le ili i na o folonoi,

\par }{\QB ama ɗa u suꞋuki le nu mɓa̱la̱ m gbani-gbani.


\par }{\BB \par }
{\Q \VS{16}A yaꞋin tsurala m Musa a̱ ka̱tsura̱ ka ɗe

\par }{\QB koɓolo n Haruna, a̱yi na Vuzavaguɗu we erengi.


\par }{\Q \VS{17}Iɗika i ɓa̱yuwa̱i ɗa i soɗongi Datan.

\par }{\QB ɗa i ciɗa̱ngi uma a Abiram.


\par }{\Q \VS{18}Akina a lyaꞋi aza a na i o kutono le.

\par }{\QB ɗa melentsu ma akina me leɓecei aza a gbani-gbani.


\par }{\BB \par }
{\Q \VS{19}A yimai medendem

\par }{\QB ma azanariya a Horebu,

\par }{\QB ɗa a cikpai ka̱ma̱li ka na a̱ luwa̱i va.


\par }{\Q \VS{20}O bonoi a ɗikai tsugbayin tsu Ka̱shile

\par }{\QB e nekei ka̱ma̱li ko iyoci i kobomburon,

\par }{\QB ka na ka tsu takuma ijanu.


\par }{\Q \VS{21}A cinukpai n Ka̱shile ka na ka wawai le,

\par }{\QB a̱yi vu na u yaꞋin ili i gbagbaꞋin a Masar,


\par }{\Q \VS{22}ili i mereve i na u yaꞋin a iɗika i Ham

\par }{\QB n ili i gbagbaꞋin kpamu i na u yaꞋin

\par }{\QB a Mala ma Shili.


\par }{\Q \VS{23}Adama a nannai ɗa u danai

\par }{\QB wi ta̱ a ku una le,

\par }{\QB ama Musa mazagbi ma̱ ni,

\par }{\Q u uwai e mere me le n Ka̱shile,

\par }{\QB adama a na u sa̱nka̱ wupa u ni ku una le.


\par }{\BB \par }
{\Q \VS{24}Ɗa uma o goyoi iɗika i singai ya.

\par }{\QB e neke a̱ɗu n uzuwakpani u ni ba.


\par }{\Q \VS{25}O yongoi o mololo,

\par }{\QB punu a̱ a̱pa̱m e le.

\par }{\Q Ɗa a̱ kpa̱ɗa̱i kutono,

\par }{\QB kadanshi ka Vuzavaguɗu.


\par }{\Q \VS{26}Ɗa u kucinakai le,

\par }{\QB u ɗengusa̱i ekiye gaɗi u danai.

\par }{\Q Wi ta̱ a kuzuwa le a̱ kuwa̱ e meremune,


\par }{\Q \VS{27}ka̱ta̱ u zuwa ntsukaya n le

\par }{\QB n wacuwa a uduniyan kakau,

\par }{\QB a̱ kuwa̱ a iɗika yi uduma.


\par }{\BB \par }
{\Q \VS{28}A gbaɓai kaci n ka̱ma̱li ka BaꞋalu vu Piyo,

\par }{\QB ɗa a lyaꞋi alyuka a na a yaꞋankai

\par }{\QB ka̱ma̱li ka na ki n wuma ba,


\par }{\Q \VS{29}a zuwai Vuzavaguɗu wupa

\par }{\QB adama a ili i gbani-gbani i na a yaꞋin,

\par }{\QB ɗa ta na ma̱dukpa̱ ma uwai le.


\par }{\Q \VS{30}Ama Finihasu u ɗa̱nga̱i,

\par }{\QB ɗa u kiɗai kadanshi,

\par }{\QB ɗa ma̱dukpa̱ ma zuwakai uteku.


\par }{\Q \VS{31}Adama a ili yi usuɓi i na u yaꞋin,

\par }{\QB ɗa yo okpoi ili i kuciɓasa,

\par }{\QB ali a kubana a tsukaya n tsukaya.


\par }{\BB \par }
{\Q \VS{32}Ɗevu n kuɗolu ku Meriba

\par }{\QB a zuwai Vuzavaguɗu wupa,

\par }{\QB ɗa kadama ka cinai Musa adama e le,


\par }{\Q \VS{33}adama a na a yaꞋanka ta̱

\par }{\QB Ayinviki a̱ Ka̱shile ugbamiwasuvu,

\par }{\Q ali a zuwai Musa wupa

\par }{\QB ɗa u dansai wa̱u.


\par }{\BB \par }
{\Q \VS{34}Una uma a ba,

\par }{\QB tsu na Vuzavaguɗu u danai le ba,


\par }{\Q \VS{35}ama o bonoi a gbaɓai n uduniyan wa,

\par }{\QB o tonoi kuyongo ku le.


\par }{\Q \VS{36}A cikpai a̱ma̱li uduniyan a,

\par }{\QB a na okpoi le maza.


\par }{\Q \VS{37}A lyukai olobo n ni nkere n le

\par }{\QB a̱ ubuta̱ u wunla̱i u gbani-gbani.


\par }{\Q \VS{38}A̱ tsuwa̱in mpasa

\par }{\QB ma aza a na i n unushi ba,

\par }{\QB mpasa m muku le olobo ni nkere,

\par }{\Q aza a na a lyukai wa̱ a̱ma̱li a KanaꞋana,

\par }{\QB ɗa iɗika i na̱mgba̱i

\par }{\QB adama a mpasa n le.


\par }{\Q \VS{39}A natukpai ka̱ci ke le

\par }{\QB adama a ili i na a yaꞋin,

\par }{\QB o tonoi a̱ma̱li o yoku.


\par }{\BB \par }
{\Q \VS{40}Adama a nannai,

\par }{\QB ɗa Vuzavaguɗu u yaꞋin wupa n uma a̱ ni,

\par }{\QB ali u ka̱na̱i ku ene unata wi ili yi uka̱ni i ni.


\par }{\Q \VS{41}U nekei le e ekiye uduniyan u yoku,

\par }{\QB ɗa irala i le i lyaꞋakai le tsugono.


\par }{\Q \VS{42}Irala i le i takacikai le,

\par }{\QB a gutsakai le, a yaꞋanka le ulinga.


\par }{\Q \VS{43}U tsu wawa le ta̱ ayin dem,

\par }{\QB ama ɗa a̱ ka̱na̱i kuyaꞋanka yi

\par }{\QB ugbamiwasuvu,

\par }{\QB ali unushi u le u tuka̱i le n kugoyi.


\par }{\BB \par }
{\Q \VS{44}Ama ɗa u zuwakai n atakaci e le,

\par }{\QB ana u panai ma̱shi me le,


\par }{\Q \VS{45}ɗa u ciɓai n uzuwakpani u ni n ele,

\par }{\QB ɗa u panai asuvayali e le,

\par }{\QB adama ucigi u ni u na u tsu sabaꞋa ba.


\par }{\Q \VS{46}U zuwai aza a na a ɗikai le,

\par }{\QB tsa agbashi a̱ sa̱Ꞌi le.


\par }{\BB \par }
{\Q \VS{47}Vuzavaguɗu Ka̱shile ka̱ tsu, Wawa tsu,

\par }{\QB ka̱ta̱ vu ɓolongu tsu a̱ ubuta̱ wu uduniyan,

\par }{\Q adama a na tsu cikpa kula ku ciɗa ku nu

\par }{\QB ci neke wu tsugbayin a̱ ubuta̱ u kucikpa wu.


\par }{\BB \par }
{\Q \VS{48}Una̱singai a kubana u Vuzavaguɗu,

\par }{\QB Ka̱shile ki Isaraila,

\par }{\QB a tsukaya a kubana tsukaya,

\par }{\Q YaꞋan uma a aduniyan dem a̱ ushuku a dana, <<Ta nannai>>

\par }{\Q Cikpai Vuzavaguɗu.




\par }\PsalmChap{107}{\D KATAGARDA KA TAWUN
\par }
{\R (Ishp 107--150)

\par }{\SH Ishipa i kucikpa u Ka̱shila̱
\par }
{\SH Ishipa i kucikpa adama a kasingai
\par }
{\Q \VerseOne{1}Cikpai Vuzavaguɗu,

\par }{\QB adama a na a̱yi vuza kasingai ɗa,

\par }{\Q ucigi u ni u na u tsu sabaꞋa ba

\par }{\QB ko wannai ɗa.


\par }{\Q \VS{2}YaꞋan aza a na Vuzavaguɗu u shiba̱i

\par }{\QB a dansa ukuna u nampa,

\par }{\Q aza a na u shiba̱i e ekiye a irala,


\par }{\Q \VS{3}n aza a na u ɓolongi a iɗika kakau,

\par }{\QB a kasana n ka̱livi,

\par }{\QB a uɓon u gaɗi n uɓon u ɗakai.


\par }{\BB \par }
{\Q \VS{4}Aza a Israila a̱ ka̱ra̱sa̱ ta̱ e meremune,

\par }{\QB a̱ ciya̱ uye a kubana a̱ likuci i na a̱ kuda̱sa̱ngu ba.


\par }{\Q \VS{5}Kambulu ka̱ ka̱na̱i le n kakuli,

\par }{\QB ɗa a takpai asuvu.


\par }{\Q \VS{6}Ɗa a bankai m ma̱shi me le u Vuzavaguɗu,

\par }{\QB a̱ ka̱tsuma̱ ka atakaci e le,

\par }{\QB ɗa tana u wawai le, a kadama ke le.


\par }{\Q \VS{7}U tonoi n ele n uye u na wu untsukai,

\par }{\QB a kubana a̱ likuci i na a̱ kuda̱sa̱ngu.


\par }{\Q \VS{8}YaꞋan a cikpa Vuzavaguɗu

\par }{\QB a dama a ucigi u ni u na u tsu sabaꞋa ba,

\par }{\Q n adama a ulinga wi ili i mereve i ni

\par }{\QB a̱ ubuta̱ u uma,


\par }{\Q \VS{9}adama a na u tsu neke ta̱

\par }{\QB aza a kakuli mini,

\par }{\QB u tsu cuwa̱ta̱ngu ta̱

\par }{\QB aza a kambulu n ilikulya i singai.


\par }{\BB \par }
{\Q \VS{10}Aza a Israila a̱ da̱sa̱ngi a̱ ka̱yimbi,

\par }{\QB n ka̱yimbi ka kpaɓam,

\par }{\QB aza a ugbashi atakaci n ikani,


\par }{\Q \VS{11}adama a na a yaꞋanka ta̱

\par }{\QB kadanshi ka̱ Ka̱shile ugbamiwasuvu

\par }{\QB o ogoyoi odoki a MalaꞋimili.


\par }{\Q \VS{12}Ɗa u zuwai le ulinga wa atakaci ka̱u,

\par }{\QB a̱ ka̱na̱i kuta̱ɗa̱tsa̱sa̱,

\par }{\QB kpamu ko ka̱ɓa̱nki.


\par }{\Q \VS{13}Ɗa a bankai m ma̱shi me le u Vuzavaguɗu,

\par }{\QB a̱ ka̱tsuma̱ ka atakaci e le,

\par }{\QB ɗa tana u wawai le, a kadama ke le.


\par }{\Q \VS{14}Wu uta̱ka̱i le a̱ ka̱tsuma̱ ka̱ ka̱yimbi,

\par }{\QB n ka̱yimbi ka kpaɓam,

\par }{\QB ɗa u taɓai ikani i le.


\par }{\BB \par }
{\Q \VS{15}YaꞋan a cikpa Vuzavaguɗu

\par }{\QB adama a ucigi u ni u na u tsu sabaꞋa ba,

\par }{\Q n adama a ulinga wi ili i mereve i ni,

\par }{\QB a̱ ubuta̱ u uma.


\par }{\Q \VS{16}Adama a na u fa̱da̱ ta̱,

\par }{\QB ukungulu wi iyum i shili

\par }{\QB ɗa u kiɗai agbaguratsu a̱ iyum.


\par }{\Q \VS{17}Aza a Isaraila okpoi alau

\par }{\QB a uye u gbani-gbani u le,

\par }{\QB a takacikai adama unushi u le.


\par }{\Q \VS{18}Ili i kulyaꞋa dem

\par }{\QB i luwa le ba,

\par }{\Q ali ɗa a yawai ɗevu n kukuwa̱.


\par }{\Q \VS{19}Ɗa a bankai m ma̱shi me le u Vuzavaguɗu,

\par }{\QB a̱ ka̱tsuma̱ ka atakaci e le,

\par }{\QB ɗa tana u wawai le, a kadama ke le.


\par }{\Q \VS{20}U nekei kadanshi, ɗa ko potsokpoi le,

\par }{\QB u wawai le a̱ ubuta̱ wa a asaun.


\par }{\BB \par }
{\Q \VS{21}YaꞋan a cikpa Vuzavaguɗu

\par }{\QB adama a ucigi u ni u na u tsu sabaꞋa ba,

\par }{\Q n adama a ulinga wi ili i mereve i ni

\par }{\QB a̱ ubuta̱ u uma.


\par }{\Q \VS{22}YaꞋan a̱ tuka̱ n kuneꞋe ku ucikpi,

\par }{\QB ka̱ta̱ kpamu a sala ulinga u ni

\par }{\QB a̱ ka̱tsuma̱ ki ishipa i ma̱za̱nga̱.


\par }{\BB \par }
{\Q \VS{23}Aza o yoku a wala ta̱ a mala n antsu,

\par }{\QB ele aza a tsulaga a ɗa a̱ mini ma gbagbaꞋin.


\par }{\Q \VS{24}Ene ta̱ ulinga u Vuzavaguɗu,

\par }{\QB n ulinga u mereve u ni a mala ma uga̱vi.


\par }{\Q \VS{25}Ana u nekei kadanshi

\par }{\QB ɗa wunla̱i wu utsura u ɗa̱nga̱i

\par }{\QB ali u zuwai aɓau a̱ mini,


\par }{\Q \VS{26}a̱ ɗa̱nga̱i a kubana gaɗi,

\par }{\QB ɗa o bonoi punu a̱ mini ma̱ uga̱vi,

\par }{\Q a̱ ka̱tsuma̱ ka atakaci e le

\par }{\QB ɗa antiki a antsu a,

\par }{\QB a panai wovon.


\par }{\Q \VS{27}A̱ ka̱na̱i katangalasa n a̱ ta̱ɗa̱tsa̱i,

\par }{\QB adanshi ma̱ra̱ ma maka le ta̱.

\par }{\Q kuyeve ku le ra̱ka̱,

\par }{\QB ko okpoi ukuna u gbani.


\par }{\Q \VS{28}Ɗa a bankai m ma̱shi me le u Vuzavaguɗu,

\par }{\QB a̱ ka̱tsuma̱ ka atakaci e le,

\par }{\QB ɗa tana wu uta̱ka̱i le, a kadama ke le.


\par }{\Q \VS{29}U vaꞋankai n wunla̱i wu utsura wa,

\par }{\QB ɗa aɓau a̱ mini a kpamu a shamgbai bini.


\par }{\Q \VS{30}Ɗa a yaꞋin ma̱za̱nga̱ a na ubuta̱ u shira̱i,

\par }{\QB ɗa u tonoi n ele a kubana

\par }{\QB a̱ ubuta̱ u na antsu a ci shamgba.


\par }{\BB \par }
{\Q \VS{31}YaꞋan a cikpa Vuzavaguɗu

\par }{\QB adama a ucigi u ni u na u tsu sabaꞋa ba,

\par }{\Q n adama a ulinga wi ili i mereve i ni

\par }{\QB a̱ ubuta̱ u uma.


\par }{\Q \VS{32}YaꞋan e neke yi tsugbayin o koɓolo ka uma,

\par }{\QB ka̱ta̱ kpamu a cikpa yi

\par }{\QB a̱ ka̱tsuma̱ ko koɓolo

\par }{\QB ko nkoshi m gba̱ra̱-gba̱ra̱.


\par }{\BB \par }
{\Q \VS{33}U bonokoi nyeneke kakamba,

\par }{\QB a̱shi a̱ mini tankpamu kayala ke ɗekpu,


\par }{\Q \VS{34}iɗika i singai yo okpoi yi mkpaɗi

\par }{\QB adama a ka gbani-gbani ka uma a iɗika ya.


\par }{\Q \VS{35}U bonokoi kakamba ko okpoi nyeneke m mini,

\par }{\QB iɗika i ɗekpu kpamu a̱shi a̱ mini.


\par }{\Q \VS{36}Ta ɗe u bankai aza a kambulu o yongo,

\par }{\QB ɗa a maꞋin likuci i na a̱ ku da̱sa̱ngu ɗe.


\par }{\Q \VS{37}A yaꞋin vica̱Ꞌa̱ ashina, ɗa a̱ shikpa̱i nɗanga mi itacishi,

\par }{\QB ɗa a̱ ciya̱i ili n a̱bunda̱i.


\par }{\Q \VS{38}U zuwakai le una̱singai,

\par }{\QB ɗa ka̱bunda̱i ke le ko doki.

\par }{\QB u ka̱sukpa̱ ushiga wi ili kuzuwa i le i jebe ba.


\par }{\Q \VS{39}Ana ka̱bunda̱i ke le ke jebei,

\par }{\QB ɗa okpoi ili i kugoyi.

\par }{\Q A̱ ubuta̱ u modoruko,

\par }{\QB ma̱dukpa̱ n una̱mgbuka̱tsuma̱,


\par }{\Q \VS{40}a̱yi na u tsu goyo aza a gbagbain,

\par }{\QB u zuwai le a̱ ka̱na̱i ka̱ ka̱ra̱sa̱

\par }{\QB a kakamba ka na ki n uye ba.


\par }{\Q \VS{41}Ama wu uta̱ka̱ ta̱ n aza a yali

\par }{\QB a̱ ka̱tsuma̱ ka a atakaci e le,

\par }{\QB kpamu u zuwai muku n le n yimkpai

\par }{\QB tsu ushiga wi ilikuzuwa.


\par }{\BB \par }
{\Q \VS{42}Aza a̱ ka̱ɗu ka mayun,

\par }{\QB enei ɗa a yaꞋin ma̱za̱nga̱,

\par }{\QB ama aza a gbani-gbani ra̱ka̱

\par }{\QB i ta̱ a ku paɗa bini.


\par }{\Q \VS{43}Vuza na baci wi n ugboji dem,

\par }{\QB u pana ukuna u nampa,

\par }{\QB ka̱ta̱ kpamu u coꞋoko

\par }{\QB n ucigi u gbayin u Vuzavaguɗu.




\par }\PsalmChap{108}{\SH Ma̱shi ma̱ kula̱nsa̱ ulyaꞋi adama i irala
\par }
{\D Vishipa vu Dawuda.
\par }
{\Q \VerseOne{1}Ka̱shile n foɓuso ta̱ ka̱ɗu ka̱ va̱ mayin,

\par }{\QB n canana ishipa,

\par }{\QB ka̱ta̱ n cikpa wu n utsura u va̱ dem.


\par }{\Q \VS{2}Jimgbai umolu u va̱ n ugogi

\par }{\QB tsu jimgbasa kanna.


\par }{\Q \VS{3}Vuzavaguɗu mi ta̱ kucikpa wu

\par }{\QB a̱ ka̱tsuma̱ ka uma,

\par }{\QB mi ta̱ a ku canana ishipa

\par }{\QB a̱ ka̱tsuma̱ ku uduniyan.


\par }{\Q \VS{4}Ucigi u nu u na u tsu sabaꞋa ba u yawa ta̱ gaɗi a̱da̱nga̱shile,

\par }{\QB ma̱riki ma̱ nu kpamu u yawa ta̱ a gaɗi ve eleshu.


\par }{\Q \VS{5}Ka̱shile, yaꞋan ene ucikpi u nu a gaɗi ve eleshu,

\par }{\QB yaꞋan tsugbayin tsu nu

\par }{\QB ci yongo aduniyan dem.


\par }{\Q \VS{6}Wawa tsu vu ɓa̱nka̱ tsu,

\par }{\QB n kukiye ku usingai ku nu,

\par }{\QB adama a na ncigi n nu n ciya̱ uɓa̱nki.


\par }{\Q \VS{7}Ka̱shile ka yaꞋan ta̱ kadanshi

\par }{\QB a̱ ubuta̱ u ciɗa u ni, u danai.

\par }{\QB <<N ulyaꞋi mi ta̱ e kupece Shekem,

\par }{\QB ka̱ta̱ n gisanku ka̱ra̱Ꞌa̱ ka Sukotu.


\par }{\Q \VS{8}Giliyadu vu va̱ vu ɗa,

\par }{\QB Manasa feu vu va̱ vu ɗa.

\par }{\QB Ifirayimu ɗa ma̱kuꞋun ma̱ viyum ma̱ va̱.

\par }{\QB Yahuda kalangu ko tsugono ka̱ va̱.


\par }{\Q \VS{9}Mi ta̱ o kubonoko Mowabu

\par }{\QB tsu kasasu ka̱ kuza̱Ꞌa̱ ka̱ va̱,

\par }{\QB Edom wi ta̱ o ko okpo a ɗaka vu ene a̱ va̱,

\par }{\QB Ka̱ta̱ n yaꞋan yoroli yi ulyaꞋi wa aza a Filisitiya.>>


\par }{\Q \VS{10}Yayi u kubanka mu a̱ likuci yi u ukanji?

\par }{\QB Yayi u kutono nu mpa a kubana a iɗika i Edom?


\par }{\BB \par }
{\Q \VS{11}Ka̱shile, avu ɗa vu variki tsu,

\par }{\QB Vu kpa̱ɗa̱i kudoku kuwala n osoji a̱ tsu ba?


\par }{\Q \VS{12}Ɓa̱nka̱ tsu, tsu shilika̱ ni irala i tsu,

\par }{\QB adama a na uɓa̱nki u vuma gbani ɗa.


\par }{\Q \VS{13}N uɓa̱nki u Ka̱shile ci ta̱ a̱ kuciya̱ ulyaꞋi,

\par }{\QB wi ta̱ a kulyaꞋa irala i tsu.




\par }\PsalmChap{109}{\SH Ufolu u vuza na wi a̱ ka̱tsuma̱ ka atakaci
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Ka̱shile ka̱ va̱ ka na mi a kucikpa.

\par }{\QB Ka̱ta̱ vu paɗa bini ba,


\par }{\Q \VS{2}adama a na uma a gbani-gbani

\par }{\QB n aza ma̱ya̱nsa̱ka̱,

\par }{\QB a̱ ɓa̱yuwa̱ ta̱ una̱ u le adama a̱ va̱,

\par }{\QB a kudansa ka aꞋuwa adama a̱ va̱.


\par }{\Q \VS{3}A kanza mu ta̱ n kadanshi ka tsurala,

\par }{\QB a kuzama mu vishili ko unushi.


\par }{\Q \VS{4}Kucikpa i o kubonoko mu n ka gbani-gbani,

\par }{\QB ama mpa vuza va avasa ɗa.


\par }{\Q \VS{5}A tsupai mu n ka gbani-gbani,

\par }{\QB a na a kutsupa mu n kasingai,

\par }{\QB n cigai le, ama ɗa a iwain mu.


\par }{\BB \par }
{\Q \VS{6}Ɗa a danai,<<Zuwa vuma vu gbani-gbani

\par }{\QB wo okpo yi vuza vu kanananai,

\par }{\QB yaꞋan vuza na u shamkpa ni

\par }{\QB u neke yi unushi.


\par }{\Q \VS{7}Makyan ma na i a kuyaꞋanka yi afada,

\par }{\QB yaꞋan a̱ ka̱na̱ yi n unushi,

\par }{\QB yaꞋan avasa a̱ ni okpo unushi.


\par }{\Q \VS{8}YaꞋan ayin a̱ ni okpo kenu,

\par }{\QB yaꞋan vuza yoku u ɗika tsugbayin ci ni.


\par }{\Q \VS{9}YaꞋan muku n ni mo okpo mkpaꞋan,

\par }{\QB vuka vi ni kpamu vo okpo kagapa.


\par }{\Q \VS{10}YaꞋan muku n ni

\par }{\QB n ka̱na̱ kuka̱ra̱Ꞌa̱sa̱ a ufolu,

\par }{\QB ka̱ta̱ kpamu o loko le a gali a ana i a̱ ida̱shi.


\par }{\Q \VS{11}YaꞋan vuza na wi o kutono yi kutan

\par }{\QB wi isa i li i na wi n ɗa ra̱ka̱,

\par }{\Q omoci kpamu a̱ pura̱ ili i na u takacikai u ciya̱i.


\par }{\Q \VS{12}Ka̱ta̱ vuza u yaꞋanka yi kasingai ba,

\par }{\QB ko u sa̱Ꞌa̱ a mkpaꞋan n ni ba.


\par }{\Q \VS{13}YaꞋan ntsukaya n ni ra̱ka̱ n kuwa̱,

\par }{\QB ura ula e le a tsukaya tsu na tsa̱ kuta̱wa̱.


\par }{\Q \VS{14}YaꞋan Vuzavaguɗu u ciɓa n unushi wi ikaya i ni,

\par }{\QB ka̱ta̱ a cinukpa n unushi wa̱ a̱na̱ku a̱ ni ba.


\par }{\Q \VS{15}YaꞋan Vuzavaguɗu u ciɓa n unushi u le ayin tutu,

\par }{\QB adama a na a cinukpa n ula ele ra̱ka̱ aduniyan,


\par }{\Q \VS{16}Adama a na u saꞋawa kusheshe kuyaꞋan ka singai ba,

\par }{\QB ama u tsu takacika ta̱ aza a unambi n aza a yali

\par }{\QB n aza a na a takpai a̱ɗu e le ali a̱ kuwa̱i.


\par }{\Q \VS{17}U tsu ciga ta̱ kuyaꞋanka vuza una̱,

\par }{\QB yaꞋan u ɗa u bono wa̱ ni,

\par }{\QB u tsu ciga kuzuwaka vuza una̱singai ba,

\par }{\QB yaꞋan vuza u zuwaka yi una̱singai ba.


\par }{\Q \VS{18}U bonokoi una̱wuya tsu motogu ma ku uka,

\par }{\QB yaꞋan una̱wuya u tono yi tsu mini mo kusoꞋo,

\par }{\QB u uwa etele a̱ ni tsu maniꞋin ma̱ kusukuya̱.


\par }{\Q \VS{19}YaꞋan wo okpo tsu kalaba

\par }{\QB ka na a lapangi a kavangatsu ka̱ ni.

\par }{\QB tsu kaɗambura ka na a shiyaka ni ko wannai.>>


\par }{\Q \VS{20}YaꞋan Vuzavaguɗu,

\par }{\QB u tsupa aza a na i a kushika mu,

\par }{\QB aza na i a kadanshi ka gbani-gbani

\par }{\QB adama a wuma u va̱.


\par }{\Q \VS{21}Ama a vu Vuzavaguɗu,

\par }{\QB vuzagbayin ɓa̱nka̱ mu,

\par }{\QB adama a na e neke kula ku nu tsugbayin.

\par }{\Q Adama a kasingai ku ucigi u nu u na u tsu sabaꞋa ba,

\par }{\QB wawa mu.


\par }{\Q \VS{22}Adama a na mpa vuza vu unambi ɗa,

\par }{\QB vuza yali kpamu,

\par }{\QB m pana ta̱ mɓa̱la̱ ka̱u a̱ ka̱ɗu ka̱ va̱.


\par }{\Q \VS{23}M puwa̱nka̱i tsu kulu ku kulivi,

\par }{\QB i a̱ ku ka̱pa̱tsa̱ mu tsu akyun a na uta̱ni u ka̱na̱i.


\par }{\Q \VS{24}A̱ka̱nga̱tsu a̱ va̱ a̱ kuwa̱ ta̱

\par }{\QB adama a kakuli n kambulu,

\par }{\QB n yamba ta̱ ra̱ka̱.


\par }{\Q \VS{25}Mo okpoi ili yi izoshi wa aza ishikushi,

\par }{\QB a̱ tsu fila̱ ta̱ aci e le e enei mu baci.


\par }{\BB \par }
{\Q \VS{26}Ɓa̱nka̱ mu, Vuzavaguɗu Ka̱shile ka̱ va̱.

\par }{\QB wawa mu,

\par }{\QB adama a ucigi u nu u na u tsu sabaꞋa ba.


\par }{\Q \VS{27}Vuzavaguɗu! YaꞋan irala i va̱ e yeve

\par }{\QB a na kukiye ku nu ku ɗa, ku yaꞋin nannai.


\par }{\Q \VS{28}I ta̱ a kuyaꞋanka mu una̱wuya,

\par }{\QB ama a vu vi ta̱ a kuzuwaka mu una̱singai,

\par }{\QB i ta̱ a̱ kuta̱wa̱ n vishili, ka̱ta̱ okpo n wono

\par }{\QB ka̱ta̱ mpa kagbashi ka̱ nu, n yaꞋan ma̱za̱nga̱.


\par }{\Q \VS{29}YaꞋan wono u pala irala i va̱,

\par }{\QB a pala le n akashi o wono.


\par }{\Q \VS{30}N una̱ u va̱ u ɗa mi a kucikpa Vuzavaguɗu,

\par }{\Q mi ta̱ a kucikpa yi o koɓolo ka uma a̱bunda̱i,


\par }{\Q \VS{31}Adama a na u tsu shamkpa ta̱

\par }{\QB vuza yali u wawa yi

\par }{\QB e ekiye aza na i a kukiɗaka yi afada a ukpa̱.




\par }\PsalmChap{110}{\SH Vuzavaguɗu m mazagbi ma̱ ni
\par }
{\D Vishipa vu Dawuda.
\par }
{\Q \VerseOne{1}Vuzavaguɗu u danai Vuzagbayin vu va̱,

\par }{\QB <<Da̱sa̱ngu e kukiye ku usingai ku va̱

\par }{\QB ali a makyan ma na n zuwai irala i nu

\par }{\QB yo okpoi a ɗaka vu ene a̱ nu.>>


\par }{\BB \par }
{\Q \VS{2}Ili i na i ɗikai a Sihiyona

\par }{\QB Vuzavaguɗu wi ta̱ o kudoku wanshi tsugono tsu nu,

\par }{\QB vi lyaꞋa tsugono wa irala i nu.


\par }{\Q \VS{3}Ka̱bunda̱i ko osoji ki ta̱ a kuciga kuyaꞋan kuvon,

\par }{\QB a kanna ko kuvon ka̱ nu.

\par }{\Q A uki nu ntogu n ciɗa n tsugbayin,

\par }{\QB tsu na ciza tsu usana tsu uta̱

\par }{\QB nannai ɗa a̱ɗa̱nga̱ni a̱ kuta̱wa̱ wu.


\par }{\Q \VS{4}Vuzavaguɗu u kucinai

\par }{\QB wi a̱ kusabaꞋa kusheshe ku ni kpamu ba,

\par }{\Q <<A vu ganu ɗa vu ayin ko wannai,

\par }{\QB tsu Melikizedeku.>>


\par }{\BB \par }
{\Q \VS{5}Vuzavaguɗu wi ta̱ e kukiye ku usingai ku nu,

\par }{\QB wi ta̱ a ku una ngono

\par }{\QB a kanna ka wupa u ni.


\par }{\Q \VS{6}Wi ta̱ a kukiɗaka uduniyan afada,

\par }{\QB u shatangu le n even a ikyamba,

\par }{\QB wi ta̱ o ku ɓososo aza o tsugono aduniyan.


\par }{\Q \VS{7}Wi ta̱ o ku soꞋo mini mo kuɗolu

\par }{\QB ma na mi ɗevu n uye,

\par }{\QB adama a nannai wi ta̱ a̱ kuɗengusa̱

\par }{\QB ka̱ci ka̱ ni a̱ ka̱tsuma̱ ku ulyaꞋi.




\par }\PsalmChap{111}{\SH Ulinga u Ka̱shile ili gbayin i ɗa
\par }
{\Q \VerseOne{1}Cikpai Vuzavaguɗu

\par }{\QB mi ta̱ a kucikpa Vuzavaguɗu

\par }{\QB n ka̱ɗu ka̱ va̱ dem,

\par }{\QB a̱ ka̱tsuma̱ ko koɓolo ka uma a usuɓi.


\par }{\Q \VS{2}Ulinga u Vuzavaguɗu ili gbayin i ɗa,

\par }{\QB aza a na a ci yaꞋan ma̱za̱nga̱ n u ɗa,

\par }{\QB i ta̱ a kuciɓasa n u ɗa.


\par }{\Q \VS{3}Ulinga u ni wi ta̱ n tsugbayin n utsura,

\par }{\QB kpamu usuɓi u ni wi ta̱ o kuyongo ko wannai.


\par }{\Q \VS{4}U zuwai a ciɓa n ulinga u mereve u ni,

\par }{\QB Vuzavaguɗu wi ta̱ n kasingai n asuvayali.


\par }{\Q \VS{5}U tsu neke ta̱ aza a na i a kupana wovon u ni ilikulyaꞋa,

\par }{\QB u tsu ciɓa ta̱ n uzuwakpani u ni ko wannai.


\par }{\Q \VS{6}U yotsongu ta̱ uma a̱ ni utsura wu ulinga u ni,

\par }{\QB u nekei le iɗika yu uduniyan u yoku,

\par }{\QB yo okpo ili yi uka̱ni i le.


\par }{\Q \VS{7}Ulinga wa ekiye a̱ ni,

\par }{\QB wu usuɓi u ɗa n kamayun,

\par }{\QB ili i kutono i ni kpamu i ku ushuku i ɗa ra̱ka̱,


\par }{\Q \VS{8}u shikpa̱ kaꞋa ko wannai,

\par }{\QB a yaꞋan kaꞋa, a̱ ka̱tsuma̱ ku usuɓi n kamayun.


\par }{\Q \VS{9}U tuka̱i n ushibi u uma a̱ ni,

\par }{\QB u zuwai uzuwakpani u ni ko wannai,

\par }{\QB kula ku ni ku Ciɗa ku ɗa n ili i wovon.


\par }{\Q \VS{10}Wovon u Vuzavaguɗu u ɗa ugiti wu ugboji,

\par }{\QB aza a na o tsu tono wila̱ u ni dem,

\par }{\QB a̱ tsu ciya̱ ta̱ kuyeve ku singai.

\par }{\QB YaꞋan a cikpa yi ko wannai.




\par }\PsalmChap{112}{\SH Ma̱za̱nga̱ ma vuza vu Usuɓi
\par }
{\Q \VerseOne{1}Cikpai Vuzavaguɗu, vuza vu ma̱za̱nga̱ ɗa,

\par }{\QB a̱yi na u tsu pana wovon u Vuzavaguɗu,

\par }{\QB a̱yi na u tsu pana uyoꞋo

\par }{\QB u kutono kadanshi ka̱ ni.


\par }{\Q \VS{2}Muku n vuza vu usuɓi

\par }{\QB mi ta̱ a̱ kuciya̱ tsugbayin a i iɗika ya

\par }{\QB ntsukaya

\par }{\QB mi ta̱ a̱ kuciya̱ una̱singai.


\par }{\Q \VS{3}Uciyi n udukuyan u kuyongo ta̱ a kpaꞋa ku ni,

\par }{\QB ka̱ta̱ ukuna wu usuɓi u ni u yongo ko wannai.


\par }{\BB \par }
{\Q \VS{4}A̱yi kutashi ku ɗa a ku akana,

\par }{\QB u vuza na wi o kutono mejege,

\par }{\QB u vuza kasingai n asuvayali

\par }{\QB n vuza vu usuɓi.


\par }{\Q \VS{5}Kasingai ki ta̱ o kuyongo n vuza na

\par }{\QB u ci yaꞋan kuneꞋe n kuneke okopu n ka̱ɗu ba̱ri,

\par }{\QB a̱yi na u ci yaꞋan ukuna u mayun.


\par }{\Q \VS{6}Mayun wi ku gba̱ɗa̱sa̱ ba,

\par }{\QB a ku ciɓa ta̱ n vuza vu usuɓi ko wannai.


\par }{\Q \VS{7}U tsu pana wovon wa arabali a gbani-gbani ba,

\par }{\QB ka̱ɗu ka̱ ni ka shamgba ta̱ mayin

\par }{\QB a̱ ubuta̱ u kutono Vuzavaguɗu.


\par }{\Q \VS{8}Ka̱ɗu ka̱ ni ki ta̱ a̱ ida̱shi cika, ko wovon

\par }{\QB a ukocishi wi ta̱ a kulyaꞋa irala i ni.


\par }{\Q \VS{9}U tsu neke ta̱ aza a yali kuneꞋe ba̱ri,

\par }{\QB usuɓi u ni wi ta̱ o kuyongo ko wannai,

\par }{\QB utsura u ni wi ta̱ kuciya̱ ucikpi n tsugbayin.


\par }{\Q \VS{10}Vuza gbani-gbani wi ta̱ e kene

\par }{\QB ka̱ta̱ u ka̱na̱ wupa

\par }{\QB n u lumai una̱ ali u na̱mgba̱.

\par }{\Q ka̱ta̱ kusheshe ku vuza gbani-gbani

\par }{\QB ko okpo ukuna u gbani.




\par }\PsalmChap{113}{\SH Ishipa i kucikpa kasingai ka Vuzavaguɗu
\par }
{\Q \VerseOne{1}Cikpai Vuzavaguɗu.

\par }{\Q Cikpai ni, a̱ɗa̱ agbashi a̱ ni,

\par }{\QB Cikpai kula ku Vuzavaguɗu.


\par }{\Q \VS{2}YaꞋan kula ku Vuzavaguɗu ku ciya̱ ucikpi,

\par }{\QB gogo na n kowanai.


\par }{\Q \VS{3}I na i ɗikai a̱ wuti u kanna

\par }{\QB a kubana ubuta̱ u na ka̱ ci yikpa̱,

\par }{\QB u yotso ta̱ a cikpa kula ku Vuzavaguɗu.


\par }{\Q \VS{4}Tsugbayin tsu Vuzavaguɗu

\par }{\QB tsu laꞋa ta̱ uduniyan ra̱ka̱,

\par }{\QB tsugbayin ci ni kpamu ci ta̱ a gaɗi va̱ a̱da̱nga̱shile.


\par }{\Q \VS{5}Yayi wi lo tsu Vuzavaguɗu Ka̱shile ka̱ tsu,

\par }{\QB a̱yi na wi a̱ ida̱shi a kakuba ko tsugono ci ni gaɗi?


\par }{\Q \VS{6}Yayi wi lo ci nu,

\par }{\QB a̱yi na u tsu za̱lika̱ ka̱ta̱ u la̱na̱

\par }{\QB gaɗi n aduniyan?


\par }{\Q \VS{7}U tsu ɗa̱ngusa̱ ta̱ aza a unambi

\par }{\QB a̱ ka̱tsuma̱ ka unambi u le,

\par }{\QB ka̱ta̱ u zuwa aza a na i a iɗika a̱ ɗa̱nga̱.


\par }{\Q \VS{8}U zuwa le a lyaꞋa koɓolo m muku mu ngono,

\par }{\QB m muku mu ngono n uma e le


\par }{\Q \VS{9}U tsu zuwa ta̱ madari ma da̱sa̱ngu a kpaꞋa ku ni,

\par }{\QB m ma̱za̱nga̱ tsu vuka vu na vi m muku.

\par }{\Q Cikpai Vuzavaguɗu.




\par }\PsalmChap{114}{\SH Vishipa vu ka̱ɗiva̱ ka kupasamgbanai
\par }
{\Q \VerseOne{1}Ana aza a Isaraila a̱ ka̱sukpa̱i iɗika i Masar,

\par }{\QB kpaꞋa ku Yakubu ku ka̱sukpa̱i iɗika yo omoci,


\par }{\Q \VS{2}Yahuda wo okpo ta̱

\par }{\QB ubuta̱ wi ida̱shi i ciɗa u Ka̱shile,

\par }{\QB Isaraila kpamu ubuta̱ u tsugono ci ni.


\par }{\BB \par }
{\Q \VS{3}Mala mashili me enei ɗa ma sumai,

\par }{\QB ɗa kuyene ku Urudu ku bonoi n ka̱ca̱pa̱.


\par }{\Q \VS{4}Nsansa a̱ ka̱na̱i ci ɗikpangi tsa̱ a̱giri,

\par }{\QB aginda tankpamu tsu nkyon.


\par }{\Q \VS{5}Yiɗa̱i i zuwai ɗa vu sumai

\par }{\QB avu mala mashili?

\par }{\Q Avu kuyene ku Urudu,

\par }{\QB a na vu bonoi n ka̱ca̱pa̱?


\par }{\Q \VS{6}A̱ɗa̱ nsansa a̱ɗa̱ na i ɗikpangi tsa̱ a̱giri,

\par }{\QB aginda tankpamu tsu nkyon?


\par }{\Q \VS{7}JeꞋekei ikyamba a̱ɗa̱ aduniyan,

\par }{\QB e kelime ka Vuzavaguɗu,

\par }{\QB e kelime ka̱ Ka̱shile ka Yakubu,


\par }{\Q \VS{8}a̱yi na u bonokoi kakpanlai kadaɓa ka̱ mini,

\par }{\QB kpamu katali a̱shi a mini.




\par }\PsalmChap{115}{\SH Ishipa u Ka̱shile ka mayun
\par }
{\Q \VerseOne{1}Vuzavaguɗu, wa̱ a̱ tsu u ɗa ba,

\par }{\QB wa̱ a̱ tsu u ɗa ba,

\par }{\QB ama a kula ku nu ku ɗa e ku neke tsugbayin,

\par }{\QB adama a ucigi u nu u na u tsu sabaꞋa ba n usuɓi u nu.


\par }{\Q \VS{2}Yiɗa̱i i zuwai ɗa uduniyan wi a kudansa,

\par }{\QB <<Te ɗai Ka̱shile ka̱ ɗa̱ ki?>>


\par }{\Q \VS{3}Ka̱shile ka̱ tsu ki ta̱ ɗe gaɗi,

\par }{\QB A kuyaꞋan ili i na u cikalai.


\par }{\Q \VS{4}A yaꞋan ta̱ a̱ma̱li e le n azurufa n azanariya,

\par }{\QB ulinga we ekiye u uma u ɗa.


\par }{\Q \VS{5}I ta̱ nu una̱, ama a tsu dansa ba,

\par }{\QB i ta̱ n a̱shi, ama e ci ene ba.


\par }{\Q \VS{6}I ta̱ n atsuvu, ama tsu pana ba,

\par }{\QB i ta̱ n yunu, ama a tsu tsumgba ili ba.


\par }{\Q \VS{7}I ta̱ n ekiye, ama a̱ tsu ka̱na̱ ili ba,

\par }{\Q i ta̱ n ene, ama a tsu wala ba.

\par }{\QB ogboroli e le a tsu uta̱ka̱ a̱la̱ka̱tsu ba.


\par }{\Q \VS{8}Aza a na a yaꞋin le va i ta̱ o ko okpo ci le,

\par }{\QB ta feu wi o ko okpo nannai

\par }{\QB wa aza na i o kutono le.


\par }{\Q \VS{9}A̱ɗa̱ kpaꞋa ki Isaraila, zuwai a̱ɗu u Vuzavaguɗu.

\par }{\QB a̱yi ɗa ka̱ɓa̱nki ka̱ ɗa̱ m ma̱ra̱ga̱ ma̱ ɗa̱.


\par }{\Q \VS{10}A̱ɗa̱ kpaꞋa ku Haruna, zuwai a̱ɗu u Vuzavaguɗu.

\par }{\QB a̱yi ɗa ka̱ɓa̱nki ka̱ ɗa̱ m ma̱ra̱ga̱ ma̱ ɗa̱.


\par }{\Q \VS{11}zuwai a̱ɗu u Vuzavaguɗu,

\par }{\QB a̱ɗa̱ vu na yi o kutono yi ra̱ka̱,

\par }{\QB a̱yi ɗa ka̱ɓa̱nki ka̱ ɗa̱ m ma̱ra̱ga̱ ma̱ ɗa̱.


\par }{\Q \VS{12}Vuzavaguɗu u tsu ciɓa ta̱ n a̱tsu,

\par }{\QB wi ta̱ a kuzuwaka tsu una̱singai.

\par }{\QB Wi ta̱ a kuzuwaka kpaꞋa ki Isaraila una̱singai

\par }{\QB wi ta̱ a kuzuwaka kpaꞋa ku Haruna, una̱singai


\par }{\Q \VS{13}wi ta̱ a ku zuwaka yaba dem

\par }{\QB vu na u tonoi Vuzavaguɗu una̱singai

\par }{\QB aza a wawaꞋa n aza gbagbaꞋin dem.


\par }{\Q \VS{14}YaꞋan Vuzavaguɗu u doku ɗa̱ ka̱bunda̱i,

\par }{\QB a̱ɗa̱ n muku n ɗa̱.


\par }{\Q \VS{15}YaꞋan Vuzavaguɗu vu na u yaꞋin gaɗi n iɗika

\par }{\QB u zuwa ka ɗa̱ una̱singai,


\par }{\Q \VS{16}Gaɗi vu a̱da̱nga̱shile,

\par }{\QB vu Vuzavaguɗu ɗa,

\par }{\QB ama ɗa u nekei vuma aduniya.


\par }{\Q \VS{17}A̱kpisa̱ a ci cikpa Vuzavaguɗu ba,

\par }{\QB aza a na a̱ gida̱la̱i a kubana a kasaun.


\par }{\Q \VS{18}Ama a̱tsu ɗa tsa kucikpa Vuzavaguɗu,

\par }{\QB gogo na a kubana ko wannai.

\par }{\Q Cikpai Vuzavaguɗu.




\par }\PsalmChap{116}{\SH Avasa a ucikpi
\par }
{\Q \VerseOne{1}N ciga ta̱ Vuzavaguɗu,

\par }{\QB adama a na u pana ta̱ ka̱la̱ka̱tsu ka̱ va̱,

\par }{\QB u pana ta̱ ma̱shi ma asuvayali ma̱ va̱.


\par }{\Q \VS{2}Mi ta̱ e kuɗeke yi

\par }{\QB a ayin a wuma u va̱ dem,

\par }{\QB adama a na u tsu zuwaka mu ta̱ atsuvu,


\par }{\Q \VS{3}Maza ma̱ ukpa̱ ma̱ ka̱na̱ mu ta̱,

\par }{\QB wovon u kasaun u kimba̱ mu ta̱.

\par }{\QB kadama n una̱mgbuka̱tsuma̱ u ciya̱ mu ta̱.


\par }{\Q \VS{4}Ɗa n ɗekei kula ku Vuzavaguɗu, n danai,

\par }{\QB <<Vuzavaguɗu, n folono wu ta̱, wawa mu.>>


\par }{\Q \VS{5}Vuzavaguɗu vuza kasingai ɗa,

\par }{\QB n vuza vu usuɓi

\par }{\QB Ka̱shile ka̱ tsu vuza va asuvayali ɗa.


\par }{\Q \VS{6}Vuzavaguɗu u tsu ere ta̱

\par }{\QB aza a na o goyoi ka̱ci ke le.

\par }{\Q A makyan ma na mi a̱ kula̱nsa̱ uɓa̱nki,

\par }{\QB u wawai mu.


\par }{\Q \VS{7}Ka̱ɗu ka̱ va̱ vaꞋanku,

\par }{\QB Vuzavaguɗu vuza kasingai ɗa wa̱ nu.


\par }{\Q \VS{8}Adama a na Vuzavaguɗu, vu wawa ta̱,

\par }{\QB wuma u va̱ a̱ ukpa̱,

\par }{\QB a̱shi a̱ va̱ a̱ ubuta̱ u ku uta̱ka̱ kujilya

\par }{\QB ene a̱ va̱ adama a̱ kuta̱ɗa̱tsa̱.


\par }{\Q \VS{9}Adama a na n fuɗa n wala

\par }{\QB e kelime ka Vuzavaguɗu,

\par }{\QB a iɗika ya aza a wuma.


\par }{\Q \VS{10}Ko a na n danai, <<A takacika mu ta̱ ka̱u.>>

\par }{\QB n neke ta̱ ka̱ɗu,


\par }{\Q \VS{11}A̱ ka̱tsuma̱ ka̱ uripuli u va̱, n danai,

\par }{\QB <<Uma ra̱ka̱ a yaꞋin a uwa ɗa.>>


\par }{\Q \VS{12}Ya̱ɗa̱i n kuneke u Vuzavaguɗu,

\par }{\QB adama a kasingai ka̱ ni wa̱ va̱ ra̱ka̱?


\par }{\Q \VS{13}Mi ta̱ a̱ kuɗa̱ngusa̱ kuneꞋe ku ma̱kya̱n

\par }{\QB tsu ucikpi adama a wishi

\par }{\QB ka̱ta̱ n ɗeke kula ku Vuzavaguɗu.


\par }{\Q \VS{14}Mi ta̱ e kuneke Vuzavaguɗu,

\par }{\QB ili i na n kucinai kuneke,

\par }{\QB e kelime ka uma a̱ ni dem.


\par }{\Q \VS{15}Vuzavaguɗu u ɗika ta̱ wuma wa aza a usuɓi

\par }{\QB n ugaꞋin ka̱u.


\par }{\Q \VS{16}Vuzavaguɗu, mayun mpa kagbashi ka̱ nu kaꞋa,

\par }{\QB mpa kagbashi ka̱ nu kaꞋa,

\par }{\QB maku ma kagbashi ka̱ nu vuka

\par }{\QB vu shikpa mu ta̱ a ikani.


\par }{\Q \VS{17}Mi ta̱ e kuneke alyuka a ucikpi,

\par }{\QB ka̱ta̱ n ɗeke kula ku Vuzavaguɗu.


\par }{\Q \VS{18}Mi ta̱ e kuneke Vuzavaguɗu,

\par }{\QB ili i na n kucinai kuneke,

\par }{\QB e kelime ka uma a̱ ni dem,


\par }{\Q \VS{19}a ulanga u kpaꞋa ku Vuzavaguɗu,

\par }{\QB a̱ ka̱tsuma̱ ka Urushelima.

\par }{\Q Cikpai Vuzavaguɗu.




\par }\PsalmChap{117}{\SH Vishipa vu ucikpi u Vuzavaguɗu
\par }
{\Q \VerseOne{1}Cikpai Vuzavaguɗu, uduniyan ra̱ka̱,

\par }{\QB nekei ni tsugbayin, a̱ɗa̱ uma dem.


\par }{\Q \VS{2}Adama a ucigi u ni u na u tsu sabaꞋa ba

\par }{\QB a kubana wa̱ tsu wi ta̱ n tsugbayin,

\par }{\QB kamayun ka Vuzavaguɗu ko wannai ɗa.

\par }{\Q Cikpai Vuzavaguɗu.




\par }\PsalmChap{118}{\SH Avasa a ucikpi adama a ulyaꞋi
\par }
{\Q \VerseOne{1}Cikpai Vuzavaguɗu

\par }{\QB adama a na a̱yi vuza singai ɗa,

\par }{\QB ucigi u ni u na u tsu sabaꞋa ba ko wannai ɗa.


\par }{\Q \VS{2}YaꞋan aza a Isaraila a dana,

\par }{\QB <<Ucigi u ni u na u tsu sabaꞋa ba ko wannai ɗa.>>


\par }{\Q \VS{3}YaꞋan aza a kpaꞋa ku Haruna a dana,

\par }{\QB <<Ucigi u ni u na u tsu sabaꞋa ba ko wannai ɗa.>>


\par }{\Q \VS{4}YaꞋan aza a na i a kupana wovon u Vuzavaguɗu a dana,

\par }{\QB <<Ucigi u ni u na u tsu sabaꞋa ba ko wannai ɗa.>>


\par }{\Q \VS{5}A̱ ka̱tsuma̱ ka kadama ka̱ va̱,

\par }{\QB n ɗekei vuzavaguɗu,

\par }{\QB ɗa wu ushuki, u ka̱sukpa̱i mu ba̱ri.


\par }{\Q \VS{6}Vuzavaguɗu wi ta̱ koɓolo nu mpa,

\par }{\QB mi a kupana wovon ba.

\par }{\QB yiɗa̱i vuma u kufuɗa kuyaꞋanka mu?


\par }{\Q \VS{7}Vuzavaguɗu wi ta̱ koɓolo nu mpa,

\par }{\QB a̱yi ɗa ka̱ɓa̱nki ka̱ va̱,

\par }{\QB mi ta̱ e kene tsu na a kulyaꞋa irala i va̱.


\par }{\Q \VS{8}U laꞋa ta̱ n kugaꞋan vu sheɗeku u Vuzavaguɗu,

\par }{\QB a na va ku lemece ke vuma ma̱tsa̱n.


\par }{\Q \VS{9}U laꞋa ta̱ n kugaꞋan vu sheɗeku u Vuzavaguɗu,

\par }{\QB a na va ku lemece ke muku mu ngono ma̱tsa̱n.


\par }{\Q \VS{10}Uduniyan ra̱ka̱ u kanza mu ta̱,

\par }{\QB ama a̱ ka̱tsuma̱ ka kula ku Vuzavaguɗu

\par }{\QB ɗa mu unai le.


\par }{\Q \VS{11}A kanzai mu a̱ ubuta̱ dem,

\par }{\QB ama a̱ ka̱tsuma̱ ka kula ku Vuzavaguɗu

\par }{\QB ɗa mu unai le.


\par }{\Q \VS{12}A̱ kpa̱nta̱i mu ci ishigi,

\par }{\QB ama ɗa a̱ kuwa̱i gogoꞋo lo tsu na awana a̱ tsu kula̱ akina,

\par }{\QB ama a ka̱tsuma̱ ka kula ku Vuzavaguɗu

\par }{\QB ɗa mu unai le ra̱ka̱.


\par }{\Q \VS{13}A yaꞋin tsu na a ku una mu,

\par }{\QB ama ɗa Vuzavaguɗu u ɓa̱nka̱i mu.


\par }{\Q \VS{14}Vuzavaguɗu ɗa katsura ka̱ va̱ n vishipa vu va̱,

\par }{\QB wo okpo ta̱ kishi ka̱ va̱.


\par }{\Q \VS{15}Ishipa i ma̱za̱nga̱ n ulyaꞋi,

\par }{\QB yi uta̱i a̱tsura̱ aza a usuɓi.

\par }{\Q <<Kukiye ku usingai ku Vuzavaguɗu,

\par }{\QB kuyaꞋan ta̱ ili i gbagbaꞋin.


\par }{\Q \VS{16}Kukiye ku usingai ku Vuzavaguɗu ku ɗa

\par }{\QB ku nekei tsu ulyaꞋi,

\par }{\QB kukiye ku usingai ku Vuzavaguɗu

\par }{\QB ku yaꞋin ili i gbagbaꞋin.>>


\par }{\Q \VS{17}Mpa mi a̱ kukuwa̱ ba,

\par }{\QB ama mi ta̱ o kuyongo n wuma,

\par }{\QB ka̱ta̱ n neke arabali a ulinga u na Vuzavaguɗu u yaꞋin.


\par }{\Q \VS{18}Vuzavaguɗu u gbara mu ta̱ ka̱u,

\par }{\QB ama wu una mu ba.


\par }{\Q \VS{19}Ɓa̱yuwa̱ ka̱ mu utsutsu wa aza a usuɓi,

\par }{\QB mi ta̱ a ku uwa punu n cikpa Vuzavaguɗu.


\par }{\Q \VS{20}Na lo ɗa utsutsu u Vuzavaguɗu,

\par }{\QB u na uma a usuɓi a ku uwa.


\par }{\Q \VS{21}N cikpa wu ta̱ adama a na vu ushuku mu ta̱,

\par }{\QB vu okpoi kishi ka̱ va̱.


\par }{\Q \VS{22}Katali ka na a maꞋi a iwain

\par }{\QB ko okpo ta̱ kenene ke mere.


\par }{\Q \VS{23}Na lo ulinga u Vuzavaguɗu ɗa,

\par }{\QB ili i mereve i ɗa kpamu a̱ a̱shi a̱ tsu.


\par }{\Q \VS{24}Na ɗa kanna ka na Vuzavaguɗu u yaꞋin,

\par }{\QB yaꞋan tsu pana uyoꞋo ci yaꞋin ma̱za̱nga̱ n ka a.


\par }{\Q \VS{25}Vuzavaguɗu wawa tsu,

\par }{\QB Vuzavaguɗu neke tsu u lyaꞋi.


\par }{\Q \VS{26}Vuza vu una̱singai ɗa,

\par }{\QB a̱yi na wi a̱ kuta̱wa̱ a̱ ka̱tsuma̱ ka kula ku Vuzavaguɗu.

\par }{\QB ɗe a kpaꞋa ku Vuzavaguɗu

\par }{\QB tsu zuwaka wu una̱singai.


\par }{\Q \VS{27}Vuzavaguɗu a̱yi ɗa Ka̱shile,

\par }{\QB ɗa u zuwai kutashi ku akana tsu.

\par }{\Q Gita̱i ka̱ɗiva̱, i dara n a̱vuku a nshuwa ekiye a̱ ɗa̱,

\par }{\QB a kubana a katalikalyuka.


\par }{\Q \VS{28}Avu ɗa Ka̱shile ka̱ va̱,

\par }{\QB mi ta̱ a kucikpa wu,

\par }{\QB avu ɗa Ka̱shile ka̱ va̱,

\par }{\QB mi ta̱ e kuneke wu tsugbayin.


\par }{\Q \VS{29}Cikpai Vuzavaguɗu

\par }{\QB adama a na a̱yi vuza singai ɗa,

\par }{\Q ucigi u ni u na u tsu sabaꞋa ba ko wannai ɗa.




\par }\PsalmChap{119}{\SH Una̱singai wa aza o kutono wila̱
\par }
{\BB \par }
{\Q \VerseOne{1}Aza a̱ ma̱za̱nga̱ a ɗa

\par }{\QB aza a na i n unushi ba,

\par }{\QB aza a na i o kutono wila̱ u Vuzavaguɗu.


\par }{\Q \VS{2}Aza a̱ ma̱za̱nga̱ a ɗa

\par }{\QB aza a na a cinukpai

\par }{\QB n kadanshi ka̱ ni ba,

\par }{\Q aza a na i a̱ kula̱nsa̱ yi

\par }{\QB n a̱ɗu ele ra̱ka̱,


\par }{\Q \VS{3}ele na i a kuyaꞋan

\par }{\QB ka gbani-gbani ba,

\par }{\QB ama i ta̱ an nwalu a uye u ni.


\par }{\Q \VS{4}Vu zuwa ta̱ ili i kutono i nu

\par }{\QB adama a na o tono i ɗa mayin.


\par }{\Q \VS{5}Ishi baci ka̱ɗu ka̱ va̱ ki a sabaꞋa ba,

\par }{\QB a̱ ubuta̱ u kutono ili i na u dansai,


\par }{\Q \VS{6}mi shi o ko okpo n wono ba

\par }{\QB ɗa baci m bonokoi ka̱ɗu

\par }{\QB a̱ ubuta̱ u kutono ili i na u dansai.


\par }{\Q \VS{7}Mi ta̱ a kucikpa wu n ka̱ɗu ka mayun,

\par }{\QB A makyan ma na n piꞋisai

\par }{\QB afada a̱ usuɓi u nu.


\par }{\Q \VS{8}Mi ta̱ o kutono ili i na u dansai,

\par }{\QB ka̱ta̱ vu varuku mu ra̱ka̱-ra̱ka̱ ba.


\par }{\SH Kutono wila̱ u Vuzavaguɗu
\par }
{\BB \par }
{\Q \VS{9}Nini ɗai ka̱ɗa̱nga̱ni ko kuyongo ciɗa?

\par }{\QB A̱ ubuta̱ u kutono kadanshi ka̱ nu.


\par }{\Q \VS{10}N ka̱ɗu ka̱ va̱ ra̱ka̱, n la̱nsa̱i nu,

\par }{\QB ka̱ta̱ vu ka̱sukpa̱ mu

\par }{\QB n katsukpa kadanshi ka̱ nu ba.


\par }{\Q \VS{11}N sokongu ta̱ kadanshi ka̱ nu a̱ ka̱ɗu ka̱ va̱,

\par }{\QB adama a na ka̱ta̱

\par }{\QB n yaꞋanka wu unushi ba.


\par }{\Q \VS{12}Vuza vu una̱singai ɗa vi, avu Vuzavaguɗu,

\par }{\QB piꞋisaka mu ili i na vu dansai.


\par }{\Q \VS{13}N una̱ u va̱ u ɗa n kecei

\par }{\QB afada a na vu nekei tsu ra̱ka̱.


\par }{\Q \VS{14}Mi ta̱ a̱ ma̱za̱nga̱ mo

\par }{\QB kutono kadanshi ka̱ nu,

\par }{\QB tsu na vuma u ci yaꞋan ma̱za̱nga̱

\par }{\QB ma̱ kuciya̱ udukuyan wa̱ a̱bunda̱i.


\par }{\Q \VS{15}Mi ta̱ a̱ kuka̱na̱ kusheshe,

\par }{\QB a̱ ukuna wi ili i kutono i nu,

\par }{\QB ka̱ta̱ n zuwaka n uye u nu.


\par }{\Q \VS{16}Mi ta̱ a̱ ma̱za̱nga̱

\par }{\QB n ili i na vu dansai,

\par }{\QB mi a kucinukpa n kadanshi ka̱ nu ba.


\par }{\BB \par }
{\SH Ma̱za̱nga̱ a̱ wila̱ u Vuzavaguɗu
\par }
{\Q \VS{17}YaꞋanka kagbashi ka̱ nu kasingai,

\par }{\QB adama a na u ciya̱ wuma,

\par }{\QB u kutono kadanshi ka̱ nu.


\par }{\Q \VS{18}Ɓa̱yuwa̱ a̱shi a̱ va̱,

\par }{\QB adama a na me ene,

\par }{\QB ili i mereve i gbagbaꞋin

\par }{\QB a̱ ka̱tsuma̱ ka̱ wila̱ u nu.


\par }{\Q \VS{19}Mpa komoci kaꞋa aduniyan,

\par }{\QB ka̱ta̱ vu sokongu ku mu

\par }{\QB kadanshi ka̱ nu ba.


\par }{\Q \VS{20}Ili i na n laꞋi n kuciga ka̱u a makyan dem

\par }{\QB ɗaɗa n tono afada a̱ nu.


\par }{\Q \VS{21}Vu tsu ɓarangu ta̱ aza a ugbamukaci,

\par }{\QB ele na a katsukpai kadanshi nu.


\par }{\Q \VS{22}Uta̱ka̱ mu o kugoyi ku le n a̱ra̱ɗi ele,

\par }{\QB adama a na n tono ta̱ ili i na vu dansai.


\par }{\Q \VS{23}Ko a na wo okpoi

\par }{\QB aza o tsugono a gbaɓa ta̱ kaci,

\par }{\QB a̱ kula̱nga̱sa̱ mu kula,

\par }{\QB kagbashi ka̱ nu ki ta̱

\par }{\QB e kusheshe ili i na vu dansai.


\par }{\Q \VS{24}Mayun, n tsu pana ta̱

\par }{\QB uyoꞋo u kadanshi ka̱ nu,

\par }{\QB ke ci neke mu ta̱ odoki.


\par }{\BB \par }
{\SH Uzuwi u ka̱ɗu o kutono wila̱ u Vuzavaguɗu
\par }
{\Q \VS{25}Mi ta̱ ivaꞋin ma̱kpa̱ɓa̱ a̱ kubuta̱,

\par }{\QB wawa wuma u va̱

\par }{\QB tsu kadanshi ka̱ nu.


\par }{\Q \VS{26}Ana n tonokoi nu ukuna u va̱

\par }{\QB ɗa vu ushuki mu,

\par }{\QB piꞋisaka mu ili i na vu dansai.


\par }{\Q \VS{27}Ɓa̱nka̱ mu n yeve ili i kutono i nu,

\par }{\QB ka̱ta̱ n yongo a kuciɓasa

\par }{\QB n ulinga wi ili mereve i nu.


\par }{\Q \VS{28}Ka̱ɗu ka̱ va̱ ka̱ kula̱ ta̱

\par }{\QB adama a una̱mgbuka̱tsuma̱,

\par }{\QB zuwa mu n tsurukpa

\par }{\QB tsu kadanshi ka̱ nu.


\par }{\Q \VS{29}Ere mu a uye wa aꞋuwa,

\par }{\QB yaꞋan n ciya̱ kasingai a̱ wila̱ u nu.


\par }{\Q \VS{30}N zagba ta̱ uye u ma̱riki,

\par }{\QB n zuwa ta̱ ka̱ɗu ka̱ va̱

\par }{\QB a̱ ubuta̱ wa afada a̱ nu.


\par }{\Q \VS{31}Vuzavaguɗu, n ka̱na̱ ta̱

\par }{\QB kadanshi nu gbagu,

\par }{\QB ka̱ta̱ vu ka̱sukpa̱ mu

\par }{\QB n yaꞋan wono ba.


\par }{\Q \VS{32}N ilaɗi i ɗa, mi o kutono

\par }{\QB kadanshi ka̱ nu,

\par }{\QB adama a na vu zuwa ta̱

\par }{\QB ka̱ɗu ka̱ va̱ ko yongo ba̱ri.


\par }{\BB \par }
{\SH Avasa adama e kuyeve ku wila̱ u Vuzavaguɗu
\par }
{\Q \VS{33}Vuzavaguɗu, piꞋisaka mu

\par }{\QB ili i na vu dansai,

\par }{\QB ka̱ta̱ n tono i ɗa ko wannai.


\par }{\Q \VS{34}Neke mu kuyeve,

\par }{\QB adama a na n tono wila̱ u nu,

\par }{\Q ka̱ta̱ ta na n tono u ɗa

\par }{\QB n ka̱ɗu ka̱ va̱ dem.


\par }{\Q \VS{35}Tono nu mpa n tsu uye u kadanshi ka̱ nu,

\par }{\QB adama a na ta ɗe

\par }{\QB mi a̱ kuciya̱ ma̱za̱nga̱.


\par }{\Q \VS{36}Zuwa ka̱ɗu ka̱ va̱,

\par }{\QB a̱ ubuta̱ u kutono kadanshi ka̱ nu,

\par }{\QB ba a̱ ubuta̱ u kula̱nsa̱

\par }{\QB ku udukuyan ba.


\par }{\Q \VS{37}Takpa a̱shi a̱ va̱

\par }{\QB a̱ ubuta̱ wu ili i kavama,

\par }{\QB ere wuma u va̱ tsu kadanshi ka̱ nu.


\par }{\Q \VS{38}Shatangu kadanshi ka̱ nu,

\par }{\QB u kagbashi ka̱ nu,

\par }{\QB u na vu yaꞋankai

\par }{\QB aza a na e nekei nu tsugbayin.


\par }{\Q \VS{39}Takpa ka mu wono u na

\par }{\QB mi a kupana wovon,

\par }{\QB adama a na afada a̱ nu ili i singai i ɗa.


\par }{\Q \VS{40}Mpa ɗa na a mali mi ili i kutono i nu,

\par }{\QB ere mu a̱ ka̱tsuma̱ ku usuɓi u nu.


\par }{\BB \par }
{\SH Kuneke katsura a̱ wila̱ u Vuzavaguɗu
\par }
{\Q \VS{41}Vuzavaguɗu, yaꞋan

\par }{\QB ucigi u nu u na u tsu sabaꞋa ba

\par }{\QB u ta̱wa̱ wa̱ va̱,

\par }{\QB wishi u nu kpamu u ta̱wa̱ tsu uzuwakpani u nu,


\par }{\Q \VS{42}ka̱ta̱ n ciya̱ ili i na n ku ushuku

\par }{\QB vuza na wi a kushika mu,

\par }{\QB adama a na n zuwaka ta̱

\par }{\QB kadanshi ka̱ nu katsura.


\par }{\Q \VS{43}Ka̱ta̱ vu takpa kadanshi

\par }{\QB ka̱ ma̱riki a̱ una̱ u va̱ ba,

\par }{\QB adama a na a afada a̱ nu u ɗa n keɗei a̱pa̱Ꞌa̱.


\par }{\Q \VS{44}Mi ta̱ o kutono wila̱ u nu

\par }{\QB a makyan dem, ko wannai,


\par }{\Q \VS{45}ka̱ta̱ n yaꞋan nwalu n va̱ ba̱ri,

\par }{\QB adama a na mi ta̱

\par }{\QB a̱ kula̱nsa̱ ili i kutono i nu.


\par }{\Q \VS{46}Mi ta̱ a kudansa ukuna

\par }{\QB u kadanshi u nu e kelime ko ngono,

\par }{\QB mi ta na a kupana wono ba.


\par }{\Q \VS{47}Adama a na n tsu pana ta̱

\par }{\QB uyoꞋo u kadanshi ka̱ nu,

\par }{\QB adama a na n ciga ta̱ u ɗa.


\par }{\Q \VS{48}Mi ta̱ e kuneke kadanshi ka̱ nu tsugbayin,

\par }{\QB adama a na n ciga ta̱ kaꞋa,

\par }{\QB kpamu ka̱ta̱ n ka̱ na̱ kusheshe a ili i na vu dansai.


\par }{\BB \par }
{\SH Kuzuwa ka̱ɗu a̱ wila̱ u Vuzavaguɗu
\par }
{\Q \VS{49}Ciɓa n kadanshi ka na

\par }{\QB vu yaꞋankai kagbashi ka̱ nu,

\par }{\QB adama a na vu zuwa mu ta̱ n keɗei a̱pa̱Ꞌa̱.


\par }{\Q \VS{50}Ma̱za̱nga̱ ma̱ va̱ a̱ ka̱tsuma̱ ka atakaci

\par }{\QB ɗaɗa uzuwakpani u nu

\par }{\QB u tsu ere ta̱ wuma u va̱.


\par }{\Q \VS{51}Aza a ugbamukaci a yaꞋanka mu ta̱ ulami,

\par }{\QB ama n vadalukpuka wila̱ u nu kucina̱ ba.


\par }{\Q \VS{52}N ciɓai n afada a Vuzavaguɗu,

\par }{\QB ɗa n ciya̱i uneki u kadanshi.


\par }{\Q \VS{53}Wupa u tsu ka̱na̱ mu ta̱ ka̱u

\par }{\QB adama a uma a gbani-gbani,

\par }{\QB aza a na a̱ ka̱sukpa̱i wila̱ u nu.


\par }{\Q \VS{54}Ili i kutono i nu

\par }{\QB yo okpo mu ta̱ ishipa,

\par }{\QB a kpaꞋa ku na mi o limoci.


\par }{\Q \VS{55}Vuzavaguɗu, n ciɓa ta̱ n kula ku nu n kayin,

\par }{\QB mi ta̱ ta na o kutono wila̱ u nu.


\par }{\Q \VS{56}Nava ɗaɗa n kiwanai kuyaꞋansa,

\par }{\QB adama a na n zuwaka ta̱ n ili i kutono i nu.


\par }{\BB \par }
{\SH Uneki u kaci a̱ wila̱ u Vuzavaguɗu
\par }
{\Q \VS{57}Vuzavaguɗu ɗa upecu u va̱,

\par }{\QB n yaꞋan ta̱ uzuwakpani

\par }{\QB n tono kadanshi ka̱ nu


\par }{\Q \VS{58}N la̱nsa̱ wu ta̱ n ka̱ɗu ka̱ va̱ dem,

\par }{\QB yaꞋan n ciya̱ mapasa ma singai

\par }{\QB tsu na vu yaꞋin kadanshi.


\par }{\Q \VS{59}N coꞋoko ta̱ n uye u va̱,

\par }{\QB ɗa n kpatalai n tonoi kadanshi ka̱ nu.


\par }{\Q \VS{60}Ɗa n dakakai n la̱nga̱sa̱ makyan ba,

\par }{\QB n tonoi kadanshi ka̱ nu.


\par }{\Q \VS{61}Uma a gbani-gbani

\par }{\QB a shiya mu ta̱ n awin,

\par }{\QB ama n cinukpa n wila̱ u nu ba.


\par }{\Q \VS{62}Kayin ke pece baci n tsu ɗa̱nga̱ ta̱ n cikpa wu,

\par }{\QB adama afada a usuɓi a̱ nu.


\par }{\Q \VS{63}Mpa ka̱ja̱Ꞌa̱ kaꞋa u yaba dem

\par }{\QB na wi a kupana wovon u nu,

\par }{\QB n aza na a zuwakai n ili i kutono i nu.


\par }{\Q \VS{64}Vuzavaguɗu, ucigi u nu

\par }{\QB u na u tsu sabaꞋa ba

\par }{\QB u shana ta̱ aduniyan ra̱ka̱,

\par }{\QB piꞋisaka mu ili i na vu dansai.


\par }{\BB \par }
{\SH UgaꞋin u wila̱ u Vuzavaguɗu
\par }
{\Q \VS{65}Vuzavaguɗu, vu yaꞋanka ta̱ kagbashi ka̱ nu kasingai,

\par }{\QB tsu na vu yaꞋin kadanshi.


\par }{\Q \VS{66}PiꞋisaka mu n yeve afada asingai,

\par }{\QB adama a na n neke ta̱ katsura

\par }{\QB a kadanshi ka̱ nu.


\par }{\Q \VS{67}Kafu vu takacika mu, n nusa ta̱ ɗe,

\par }{\QB ama gogo na n tono ta̱ kadanshi ka̱ nu.


\par }{\Q \VS{68}Avu vuza singai ɗa,

\par }{\QB kpamu vi yaꞋan ta̱ kasingai,

\par }{\QB piꞋisaka mu ili i na vu dansai.


\par }{\Q \VS{69}Aza a ugbamukaci i ta̱

\par }{\QB a kudansa aꞋuwa adama a̱ va̱,

\par }{\Q n zuwaka ta̱ n ili i kutono

\par }{\QB i nu n ka̱ɗu ka̱ va̱ ra̱ka̱.


\par }{\Q \VS{70}A̱ɗu ele a kpanduku ta̱,

\par }{\QB ama mpa mi ta̱

\par }{\QB a̱ ma̱za̱nga̱ n wila̱ u nu.


\par }{\Q \VS{71}UgaꞋan ta̱ a na n takacikai,

\par }{\QB adama a na m piꞋisa ili i na vu dansai.


\par }{\Q \VS{72}Wila̱ wu una̱ u nu u laꞋaka mu ta̱,

\par }{\QB n a̱kpa̱n a azanariya n azurufa.


\par }{\BB \par }
{\SH Ma̱riki ma̱ wila̱ u Vuzavaguɗu
\par }
{\Q \VS{73}Ekiye a̱ nu a ɗa a yaꞋin mu

\par }{\QB o foɓusoi mu,

\par }{\QB neke mu kuyeve, adama a na

\par }{\QB m piꞋisa kadanshi ka̱ nu.


\par }{\Q \VS{74}Aza a na i a kupana wovon u nu

\par }{\QB yaꞋan ene mu ka̱ta̱ a yaꞋan ma̱za̱nga̱,

\par }{\QB adama a na n keɗe ta̱

\par }{\QB a̱pa̱Ꞌa̱ a kadanshi ka̱ nu.


\par }{\Q \VS{75}Vuzavaguɗu, n yeve ta̱

\par }{\QB wila̱ u nu derere ɗa,

\par }{\QB kpamu a̱ ka̱tsuma̱ ka̱ ma̱riki ka̱ nu

\par }{\QB ɗa vu yaꞋankai mu afada a usuɓi.


\par }{\Q \VS{76}YaꞋan ucigi u nu

\par }{\QB u na u tsu sabaꞋa ba,

\par }{\Q u neke mu utsura u ka̱ɗu,

\par }{\QB tsu na vu danai kagbashi ka̱ nu,


\par }{\Q \VS{77}YaꞋan vu sa̱Ꞌa̱ mu, adama a na n yongo n wuma,

\par }{\QB adama a na mi ta̱ a̱ ma̱za̱nga̱ n wila̱ u nu.


\par }{\Q \VS{78}YaꞋan aza a ugbamukaci a yaꞋan wono,

\par }{\QB adama a ka gbani-gbani ka na

\par }{\QB a yaꞋankai mu ko unushi,

\par }{\Q ama mi ta̱ e kusheshe a ukuna

\par }{\QB wi ili i na vu dansai.


\par }{\Q \VS{79}YaꞋan aza a na i

\par }{\QB a kupana wovon u nu,

\par }{\QB o bono wa̱ va̱,

\par }{\QB ele na e yevei kadanshi ka̱ nu.


\par }{\Q \VS{80}YaꞋan ka̱ɗu ka̱ va̱ ko yongo ko unushi

\par }{\QB a ukuna wi ili i na vu dansai,

\par }{\QB adama a na ka̱ta̱ mo okpo n wono ba.


\par }{\BB \par }
{\SH Avasa a̱ kula̱nsa̱ wishi
\par }
{\Q \VS{81}Vuzavaguɗu, wuma u va̱ wi ta̱ a mali ka̱u

\par }{\QB a̱ kula̱nsa̱ wishi u nu,

\par }{\QB n keɗe ta̱ a̱pa̱Ꞌa̱ a kadanshi ka̱ nu.


\par }{\Q \VS{82}A̱shi a̱ va̱ a̱ ga̱la̱ ta̱

\par }{\QB a kuvana uzuwakpani u nu,

\par }{\QB ɗa n danai,

\par }{\QB <<Wannai ɗai va kuneke mu kadanshi?>>


\par }{\Q \VS{83}Adama a na mo okpo ta̱

\par }{\QB tsu kedele ku ukpan ka na a saki a̱ ka̱nga̱,

\par }{\QB dem n nannai n cinukpa

\par }{\QB n ili i na vu dansai ba.


\par }{\Q \VS{84}Ali n wannai ɗai kagbashi ka̱ nu

\par }{\QB ka kulyaꞋa kelime n kugbama asuvu?

\par }{\QB Wannai ɗai va kuyaꞋanka aza a na

\par }{\QB i a kutakacika mu afada?


\par }{\Q \VS{85}Aza a ugbamukaci a̱ ga̱va̱ ka̱ mu ta̱ kpenle

\par }{\QB adama a na n yikpa̱ punu,

\par }{\QB o tono wila̱ u nu ba.


\par }{\Q \VS{86}Kadanshi ka̱ nu ra̱ka̱

\par }{\QB ili i kuzuwaka katsura kaꞋa,

\par }{\QB ɓa̱nka̱ mu, irala i va̱ i takacika mu ta̱ ko unushi,


\par }{\Q \VS{87}Kenu ɗa ubuwai o kotso nu mpa aduniyan,

\par }{\QB ama mpa n ka̱sukpa̱ ili i kutono i nu ba.


\par }{\Q \VS{88}Adama a ucigi u nu u

\par }{\QB na u tsu sabaꞋa ba,

\par }{\QB wawa wuma u va̱,

\par }{\QB ka̱ta̱ n tono kadanshi ka̱ una̱ u nu.


\par }{\BB \par }
{\SH Uneki u ka̱ɗu a̱ wila̱ u Vuzavaguɗu
\par }
{\Q \VS{89}Vuzavaguɗu, kadanshi ka̱ nu

\par }{\QB ki ta̱ lo ko wannai,

\par }{\QB ka shamgba ta̱ n utsura gaɗi.


\par }{\Q \VS{90}Ma̱riki ma̱ nu a tsukaya a kubana tsukaya ra̱ka̱,

\par }{\QB vu shikpa̱i aduniyan

\par }{\QB ɗa tana a ɗa ashamgbai mayin.


\par }{\Q \VS{91}Ili ra̱ka̱ yi ta̱ lo ali n gogo na

\par }{\QB adama afada a̱ nu,

\par }{\QB adama a na ili ra̱ka̱

\par }{\QB agbashi a̱ nu a ɗa.


\par }{\Q \VS{92}Ishi ba ci n ciya̱ ma̱za̱nga̱

\par }{\QB a̱ wila̱ u nu ba,

\par }{\QB mi ishi ta̱ a̱ ku kuwa̱

\par }{\QB a̱ ka̱tsuma̱ ka atakaci a̱ va̱.


\par }{\Q \VS{93}Mi a ku cinukpa n ili i kutono i nu ba,

\par }{\QB adama a i ɗa, ɗa vu erei wuma u va̱.


\par }{\Q \VS{94}Wawa mu, adama a na mpa wa̱ nu u ɗa mi,

\par }{\QB n la̱nsa̱ ta̱ ili i kutono i nu.


\par }{\Q \VS{95}Uma a gbani-gbani

\par }{\QB i ta̱ a kuvana una mu,

\par }{\QB ama n ciɓa ta̱ n kadanshi ka̱ nu.


\par }{\Q \VS{96}N zuwaka ta̱ a na ko ili,

\par }{\QB yi lo o kuyongo ko wannai ba,

\par }{\QB ama kadanshi ka̱ nu ki n uteku ba.


\par }{\BB \par }
{\SH Ucigi u wila̱ u Vuzavaguɗu
\par }
{\Q \VS{97}Tsu na n cigai wila̱ u nu,

\par }{\QB n tsu ka̱na̱ ta̱ kusheshe

\par }{\QB ku u ɗa kanna dem.


\par }{\Q \VS{98}Kadanshi ka̱ nu ka zuwa mu ta̱

\par }{\QB n ciya̱i ugboji n laꞋi irala i va̱,

\par }{\Q adama a na makyan dem

\par }{\QB kaꞋa ki ta̱ nu mpa.


\par }{\Q \VS{99}N ciya̱ ta̱ kuyeve n laꞋi nlum n va̱ ra̱ka̱,

\par }{\QB adama a na mi ta̱ e kusheshe

\par }{\QB a ukuna u kadanshi ka̱ nu.


\par }{\Q \VS{100}N laꞋa ta̱ nkoshi m gba̱ra̱-gba̱ra̱ kuyeve,

\par }{\QB adama a na n zuwaka ta̱

\par }{\QB n ili i kutono i nu.


\par }{\Q \VS{101}N tsu suma ta̱ kuyongo ku gbani-gbani,

\par }{\QB adama a na n tono kadanshi ka̱ nu.


\par }{\Q \VS{102}N vadalukpa ka afada a̱ nu kucina̱ ba,

\par }{\QB adama a na avu ɗa vu piꞋisakai mu.


\par }{\Q \VS{103}UyoꞋo u kadanshi ka̱ nu a̱ una̱ u va̱,

\par }{\QB u laꞋa ta̱ ishigi uyoꞋo.


\par }{\Q \VS{104}A̱ ubuta̱ wi ili i kutono i nu ɗa n ciya̱i kuyeve,

\par }{\QB adama a nannai n iwan ta̱

\par }{\QB uye wa aꞋuwa ra̱ka̱.


\par }{\BB \par }
{\SH Wila̱ u Vuzavaguɗu kutashi ku ɗa
\par }
{\Q \VS{105}Kadanshi ka̱ nu ki ta̱

\par }{\QB tsu ma̱kuni e ene a̱ va̱,

\par }{\QB kutashi kpamu a uye u va̱.


\par }{\Q \VS{106}N kucina ta̱ kpamu ka shamgba ta̱

\par }{\QB a na ma kuzuwaka

\par }{\QB n afada a̱ usuɓi u nu.


\par }{\Q \VS{107}Vuzavaguɗu n takacika ta̱ ka̱u,

\par }{\QB bonoko wuma u va̱ tsu kadanshi ka̱ nu.


\par }{\Q \VS{108}Vuzavaguɗu isa ili i na n kucinakai nu

\par }{\QB piꞋisaka mu afada a̱ nu.


\par }{\Q \VS{109}A makyan dem wuma u va̱

\par }{\QB wi ta̱ a̱ ka̱tsuma̱ ka̱ ma̱da̱ka̱,

\par }{\QB ama n cinukpa wila̱ u nu ba.


\par }{\Q \VS{110}Uma a gbani-gbani

\par }{\QB a zuwaka mu ta̱ maza,

\par }{\QB ama n katsukpa a ili i kutono i nu ba.


\par }{\Q \VS{111}Ili i na vu dansai

\par }{\QB ili yu uka̱ni i va̱ i ɗa ko wannai,

\par }{\QB ka ɗaɗa ma̱za̱nga̱ ma̱ ka̱ɗu ka̱ va̱.


\par }{\Q \VS{112}N coꞋoko ta̱

\par }{\QB n ili i na vu dansai ko wannai.


\par }{\BB \par }
{\SH Wila̱ u Vuzavaguɗu Ma̱ta̱na̱ maꞋa
\par }
{\Q \VS{113}N iwan ta̱ uma a̱ una̱ ure,

\par }{\QB ama n ciga ta̱ wila̱ u nu.


\par }{\Q \VS{114}Avu ɗa ubuta̱ u kusheɗeku u va̱

\par }{\QB m ma̱ra̱ga̱ ma̱ va̱,

\par }{\QB n keɗe ta̱ a̱pa̱Ꞌa̱ a kadanshi ka̱ nu.


\par }{\Q \VS{115}YaꞋin daꞋangi nu mpa

\par }{\QB a̱ɗa̱ uma a gbani-gbani,

\par }{\QB adama a na n tono

\par }{\QB kadanshi ka̱ Ka̱shile ka̱ va̱.


\par }{\Q \VS{116}Neke mu wuma tsu na

\par }{\QB vu yaꞋin kadanshi,

\par }{\QB adama a na n ciya̱ wuma,

\par }{\QB ka̱ta̱ vu ka̱sukpa̱ mu n yaꞋan wono

\par }{\QB a̱ a̱pa̱Ꞌa̱ a na n keɗei ba.


\par }{\Q \VS{117}Ka̱na̱ mu, adama a na n ciya̱ wishi.

\par }{\QB N tono ili i na vu dansai ko wannai.


\par }{\Q \VS{118}Vu iwan ta̱ aza a na a katsukpai

\par }{\QB ili i na vu dansai,

\par }{\QB adama a na ma̱ya̱nsa̱ka̱ me le gbani ɗa.


\par }{\Q \VS{119}Vu tsu vakangu ta̱

\par }{\QB uma a gbani-gbani

\par }{\QB aduniyan ra̱ka̱ tsa̱ a̱shinda̱,

\par }{\Q ɗaɗa i zuwai ɗa n cigai

\par }{\QB kadanshi ka̱ nu.


\par }{\Q \VS{120}Ikyamba i va̱ i jeꞋe ta̱

\par }{\QB adama o wovon u nu,

\par }{\QB kpamu mi ta̱ a kupana

\par }{\QB wovon wa afada a̱ nu.


\par }{\BB \par }
{\SH Kutono ku wila̱ u Vuzavaguɗu
\par }
{\Q \VS{121}N yaꞋan ta̱ ili yu usuɓi m mejege,

\par }{\QB ka̱ta̱ vu ka̱sukpa̱ mu

\par }{\QB ekiye a irala i va̱ ba.


\par }{\Q \VS{122}Ka̱sukpa̱ kagbashi ka̱ nu

\par }{\QB ko yongo m ma̱ta̱na̱,

\par }{\Q ka̱ta̱ vu ka̱sukpa̱ aza

\par }{\QB a ugbamukaci o doro mu ba.


\par }{\Q \VS{123}A̱shi a̱ va̱ a̱ ga̱la̱ ta̱

\par }{\QB a kuvana wishi u nu,

\par }{\QB n kadanshi ku usuɓi ka̱ nu.


\par }{\Q \VS{124}yaꞋanka kagbashi ka̱ nu

\par }{\QB tsu ucigi u nu u na u tsu sabaꞋa ba,

\par }{\QB vu piꞋisaka mu ili i na vu dansai.


\par }{\Q \VS{125}Mpa kagbashi ka̱ nu kaꞋa,

\par }{\QB neke mu cicoꞋo,

\par }{\QB adama a na n yeve kadanshi ka̱ nu.


\par }{\Q \VS{126}Vuzavaguɗu makyan ma yaꞋan ta̱

\par }{\QB a na va kuyaꞋan ili,

\par }{\QB adama a na uma o koɗo ta̱ wila̱ u nu.


\par }{\Q \VS{127}Adama a na n cigai ta̱

\par }{\QB kadanshi ka̱ nu ali u laꞋi azanariya,

\par }{\QB u laꞋi azanariya koci.


\par }{\Q \VS{128}Adama a na kpamu mi ta̱

\par }{\QB a kuzuwaka n ili i kutono i nu mayin,

\par }{\QB n iwan ta̱ ukuna wa aꞋuwa ra̱ka̱.


\par }{\BB \par }
{\SH Mali mo kutono wila̱ u Vuzavaguɗu
\par }
{\Q \VS{129}Kadanshi ka̱ nu ili i mereve i ɗa,

\par }{\QB ɗaɗa i zuwai ɗa n zuwai

\par }{\QB kadanshi ka̱ nu a̱ ka̱ɗu ka̱ va̱.


\par }{\Q \VS{130}Ku utuka̱ kadanshi ka̱ nu

\par }{\QB e keteshe ku tsu neke ta̱ kutashi,

\par }{\QB ku tsu neke ta̱ kuyeve u vuza na wi n kuyeve ba.


\par }{\Q \VS{131}M apukai una̱ u va̱ ka̱u,

\par }{\QB n ka̱na̱i ayinviki gaɗi-gaɗi,

\par }{\QB adama a ucigi u kadanshi ka̱ nu.


\par }{\Q \VS{132}Kpatala wa̱ va̱

\par }{\QB vu yaꞋanka mu kasingai,

\par }{\QB tsu na wu untsukai vu yaꞋanka

\par }{\QB aza a na a cigai kula ku nu.


\par }{\Q \VS{133}Tono nu nwalu n va̱ tsu na vi yaꞋin kadanshi,

\par }{\QB ka̱ta̱ vu ka̱sukpa̱ ka gbani-gbani ka̱ ciya̱ mu ba.


\par }{\Q \VS{134}Shiba̱ mu ekiye aza o modoruko,

\par }{\QB ka̱ta̱ n zuwaka n ili i kutono i nu.


\par }{\Q \VS{135}YaꞋan kutashi ku nu ku akana

\par }{\QB a̱shi a kagbashi ka̱ nu,

\par }{\QB ka̱ta̱ vu piꞋisaka mu ili i na vu dansai.


\par }{\Q \VS{136}Kujilya a̱ kutsuwa̱n

\par }{\QB a̱ a̱shi a̱ va̱ tsu mini,

\par }{\QB adama a na uma o tono wila̱ u nu ba.


\par }{\BB \par }
{\SH Ma̱riki ma̱ wila̱ u Vuzavaguɗu
\par }
{\Q \VS{137}Vuzavaguɗu, avu vuza vu usuɓi ɗa,

\par }{\QB afada a̱ nu kpamu i ta̱ mejege.


\par }{\Q \VS{138}Kadanshi ka na vu nekei ra̱ka̱, ku usuɓi kaꞋa,

\par }{\QB kpamu ili i kuzuwaka katsura kaꞋa.


\par }{\Q \VS{139}Mali ma̱ va̱ wa̱ nu

\par }{\QB ma takacika mu ta̱,

\par }{\QB adama a na irala i va̱

\par }{\QB i iwan ta̱ kadanshi ka̱ nu.


\par }{\Q \VS{140}O kondo ta̱ kadanshi ka̱ nu mayin,

\par }{\QB kpamu mpa kagbashi ka̱ nu n ciga ta̱ kaꞋa.


\par }{\Q \VS{141}Mpa ili i yoku i ɗa ba, ili i kugoyi,

\par }{\QB ama n cinukpa n ili i kutono i nu ba.


\par }{\Q \VS{142}Usuɓi u nu, usuɓi u ɗa ko wannai,

\par }{\QB wila̱ u nu mayun ɗa ayin dem.


\par }{\Q \VS{143}Mi ta̱ n atakaci

\par }{\QB n una̱mgbuka̱tsuma̱,

\par }{\QB ama kadanshi ka̱ nu ke

\par }{\QB ci neke mu ta̱ ma̱za̱nga̱ a̱ ka̱ɗu.


\par }{\Q \VS{144}Kadanshi ka̱ nu ki ta̱ mejege ko wannai,

\par }{\QB ke ci neke mu ta̱ kuyeve

\par }{\QB adama a na n ciya̱ wuma.


\par }{\BB \par }
{\SH Avasa a̱ kula̱nsa̱ wishi
\par }
{\Q \VS{145}Vuzavaguɗu, ushuku mu

\par }{\QB n ka̱ɗu ka̱ va̱ kaꞋa ra̱ka̱ mi a̱ ma̱shi,

\par }{\QB mi ta̱ o kutono ili i na vu dansai.


\par }{\Q \VS{146}Mi ta̱ e meɗevile wa̱ nu, wawa mu!

\par }{\QB Ka̱ta̱ n tono kadanshi ka̱ nu.


\par }{\Q \VS{147}Kafu kayin ka asa n shika̱ ta̱ a̱ kula̱nsa̱ uɓa̱nki

\par }{\QB n keɗe ta̱ a̱pa̱Ꞌa̱ a kadanshi ka̱ nu.


\par }{\Q \VS{148}Kayin ra̱ka̱ n lata ba,

\par }{\QB e kusheshe a ukuna wu

\par }{\QB uzuwakpani u Vuzavaguɗu.


\par }{\Q \VS{149}Pana ka̱la̱ka̱tsu ka̱ va̱

\par }{\QB adama a ucigi u nu

\par }{\QB u na u tsu sabaꞋa ba,

\par }{\QB ere wuma u va̱ tsu afada a̱ nu.


\par }{\Q \VS{150}Aza a gbani-gbani a na

\par }{\QB a takacikai mu,

\par }{\QB a yawa ta̱ ɗevu,

\par }{\QB uma a na i daꞋangi n wila̱ u nu.


\par }{\Q \VS{151}Ama avu Vuzavaguɗu, vi ta̱ ɗevu,

\par }{\QB kadanshi ka̱ nu kpamu mayun ɗa.


\par }{\Q \VS{152}Ali n cau ɗa n yevei a kadanshi ka̱ nu,

\par }{\QB vu zuwa ta̱ kaꞋa ko wannai.


\par }{\BB \par }
{\SH Ufolu adama a̱ uɓa̱nki
\par }
{\Q \VS{153}Indana atakaci a̱ va̱ ka̱ta̱ vu isa mu,

\par }{\QB adama a na n cinukpa n wila̱ u nu ba.


\par }{\Q \VS{154}Shamkpa mu ka̱ta̱ vu shiba̱ mu,

\par }{\QB ere mu tsu na vu dansai.


\par }{\Q \VS{155}Wishi wi ta̱ daꞋin n aza agbani-gbani,

\par }{\QB adama a na a̱ la̱nsa̱ e yeve ili i na vu dansai ba.


\par }{\Q \VS{156}Vuzavaguɗu, asuvayali a̱ nu a gbayin a ɗa,

\par }{\QB ere wuma u va̱ tsu afada a̱ nu.


\par }{\Q \VS{157}Irala i na yi a kutakacika mu, i ta̱ n a̱bunda̱i,

\par }{\QB ama n katsukpa kadanshi ka̱ nu ba.


\par }{\Q \VS{158}Mi indai aza a kavama

\par }{\QB ɗa m panai unata u le,

\par }{\QB adama a na o tono

\par }{\QB kadanshi ka̱ nu ba.


\par }{\Q \VS{159}Vuzavaguɗu la̱na̱ tsu na

\par }{\QB n cigai ili i kutono i nu,

\par }{\QB ere wuma u va̱ tsu

\par }{\QB ucigi u nu u na u tsu sabaꞋa ba.


\par }{\Q \VS{160}Kadanshi ka̱ nu ra̱ka̱ mayun ɗa,

\par }{\QB afada a usuɓi a̱ nu ko wannai ɗa.


\par }{\BB \par }
{\SH Kubonoko ku ka̱ɗu a̱ wila̱ u Vuzavaguɗu
\par }
{\Q \VS{161}Aza o tsugono a kutakacika mu ko unushi,

\par }{\QB ama ka̱ɗu ka̱ va̱ ki ta̱

\par }{\QB o wovon u kadanshi ka̱ nu.


\par }{\Q \VS{162}Mi ta̱ a̱ ma̱za̱nga̱ n a̱bunda̱i

\par }{\QB n kadanshi ka̱ nu,

\par }{\QB tsu vuza na u ciya̱i ucanuku

\par }{\QB u gbani n a̱bunda̱i.


\par }{\Q \VS{163}N kovo ta̱ aza aꞋuwa,

\par }{\QB kpamu n tsu pana ta̱ unata u le,

\par }{\QB ama n ciga ta̱ wila̱ u nu.


\par }{\Q \VS{164}A kanna lakam n ci cikpa wu ta̱ kucindere,

\par }{\QB adama afada a usuɓi u nu.


\par }{\Q \VS{165}Aza a na a cigai wila̱ u nu

\par }{\QB a̱ ciya̱ ta̱ ida̱shi i ma̱ta̱na̱ ka̱u,

\par }{\QB kpamu ko ili yi lo a kuzuwa le a̱ ta̱ɗa̱tsa̱ ba.


\par }{\Q \VS{166}vuzavaguɗu, mi ta̱ a kuvana wishi u nu,

\par }{\QB mi ta̱ o kutono kadanshi ka̱ nu.


\par }{\Q \VS{167}N tono ta̱ kadanshi ka̱ nu,

\par }{\QB n ciga ta̱ kaꞋa n ka̱ɗu ke te.


\par }{\Q \VS{168}N zuwaka ta̱

\par }{\QB n ili i kutono i nu

\par }{\QB n kadanshi ka̱ nu,

\par }{\QB adama a na vu yeve ta̱

\par }{\QB ili i na mi a kuyaꞋan ra̱ka̱.


\par }{\BB \par }
{\SH Avasa a̱ kula̱nsa̱ uɓa̱nki
\par }
{\Q \VS{169}Vuzavaguɗu, yaꞋan ma̱shi ma̱ va̱

\par }{\QB ma yawa wa̱ nu

\par }{\QB neke mu kuyeve tsu na vu dansai


\par }{\Q \VS{170}YaꞋan ufolu u va̱ u ta̱wa̱ wa̱ nu,

\par }{\QB isa mu tsu na vu yaꞋin kadanshi.


\par }{\Q \VS{171}YaꞋan nla̱ba̱ ma̱ una̱ u va̱ u cikpa wu,

\par }{\QB adama a na vu piꞋisaka mu ili i na vu dansai.


\par }{\Q \VS{172}YaꞋan kelentsu ka̱ va̱ ka canana kadanshi ka̱ nu,

\par }{\QB adama a na kadanshi ka̱ nu ra̱ka̱ ku usuɓi kaꞋa.


\par }{\Q \VS{173}YaꞋan kukiye ku nu kuyongo

\par }{\QB ufoɓushi kuɓa̱nka̱ mu,

\par }{\QB adama a na n zagba ta̱ ili i kutono i nu.


\par }{\Q \VS{174}Vuzavaguɗu, mi ta̱ a mali ma wishi u nu,

\par }{\QB n ci ciya̱ ta̱ ma̱za̱nga̱ n wila̱ u nu.


\par }{\Q \VS{175}Ka̱sukpa̱ mu n wuma,

\par }{\QB adama a na n cikpa wu,

\par }{\QB kpamu yaꞋan afada a̱ nu a̱ ɓa̱nka̱ mu.


\par }{\Q \VS{176}M puwa̱nka̱ ta̱ tsu mokyon

\par }{\QB ma na ma̱ puwa̱nka̱i.

\par }{\Q La̱nsa̱ kagbashi ka̱ nu

\par }{\QB adama a na n cinukpa n kadanshi ka̱ nu ba.




\par }\PsalmChap{120}{\SH Ma̱shi ma̱ kula̱nsa̱ uɓa̱nki
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}N ɗekushe ta̱ Vuzavaguɗu,

\par }{\QB ana mi a̱ ka̱tsuma̱ ka atakaci,

\par }{\QB ɗa tana wu ushuki mu.


\par }{\Q \VS{2}Vuzavaguɗu, wawa wuma u va̱,

\par }{\QB we elentsu aza a uwa

\par }{\QB n wa aza o modoruko.


\par }{\Q \VS{3}Yiɗa̱i u kuyaꞋanka ɗa̱,

\par }{\QB afada e ne a ɗai u kuyaꞋanka ɗa̱

\par }{\QB a̱ɗa̱ aza o modoruko?


\par }{\Q \VS{4}Wi ta̱ a kutakacika ɗa̱

\par }{\QB n ayaꞋa a lyalyaꞋan o osoji

\par }{\QB koɓolo n a̱ga̱ruwa̱shi akina.


\par }{\Q \VS{5}Ili ya atakaci i ɗa wa̱ a̱ va̱,

\par }{\QB a na mi a̱ ida̱shi a̱ likuci i Mesheku

\par }{\QB punu a̱pa̱m e Kedaru.


\par }{\Q \VS{6}N geshe ta̱ ida̱shi,

\par }{\QB a̱ ka̱tsuma̱ ka aza a na a cigai ida̱shi i ma̱ta̱na̱ ba.


\par }{\Q \VS{7}Mpa vuza vu kuciga ida̱shi i ma̱ta̱na̱ i ɗa,

\par }{\QB ama n dansa baci,

\par }{\QB ka̱ta̱ a yaꞋan ukuna u kuɗa̱ngusa̱ vishili.




\par }\PsalmChap{121}{\SH Vuzavaguɗu ɗa ka̱ɓa̱nki ka̱ va̱
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}N ɗengusa̱i a̱shi a̱ va̱ a uɓon wa aginda me ene,

\par }{\QB teɗai uɓa̱nki u va̱ wi a̱ ku uta̱?


\par }{\Q \VS{2}Uɓa̱nki u va̱ wi ta̱ a̱ ku uta̱

\par }{\QB a̱ ubuta̱ u Vuzavaguɗu,

\par }{\QB a̱yi na u yaꞋin gaɗi n iɗika.


\par }{\Q \VS{3}Wi a̱ ku ka̱sukpa̱ wu vu yikpa̱ ba,

\par }{\QB maguɓi ma nu mi a ku gbaɗika ba.


\par }{\Q \VS{4}Maguɓi ma aza a Israila

\par }{\QB ma tsu gbaɗika ko u lata ba.


\par }{\Q \VS{5}Vuzavaguɗu ɗa ke eri ka̱ nu,

\par }{\QB Vuzavaguɗu kulu ku ɗa wa̱ nu.


\par }{\Q \VS{6}Vi o kusoꞋo kanna ba,

\par }{\QB ko kutashi ku wotoi n kayin ba.


\par }{\Q \VS{7}Vuzavaguɗu wi ta̱ e ku ere wu

\par }{\QB a ka gbani-gbani dem,

\par }{\QB wi ta̱ a̱ ku la̱na̱ wuma u nu.


\par }{\Q \VS{8}Vuzavaguɗu wi ta̱ e ku ere

\par }{\QB ku uwa ku nu n ku uta̱ ku nu,

\par }{\QB gogo na a kubana ko wannai.




\par }\PsalmChap{122}{\SH Vishipa adama a Urushelima
\par }
{\D Ishipa i kugaɗukpa a kubana a̱ ubuta̱ wa̱ a̱ga̱nda̱. Vishipa vu Dawuda.
\par }
{\Q \VerseOne{1}N yaꞋan ta̱ ma̱za̱nga̱ ana a danai mu,

\par }{\QB <<YaꞋan tsu bana A̱Ꞌisa̱ a gbayin a Vuzavaguɗu.>>


\par }{\Q \VS{2}A̱tsu ɗa na ci yawai,

\par }{\QB ci ta̱ kashani a̱ utsutsu u Urishelima.


\par }{\BB \par }
{\Q \VS{3}A maꞋa ta̱ Urishelima tsu likuci i na

\par }{\QB yi ugbaɓi a̱ ubuta̱ u te,


\par }{\Q \VS{4}ubuta̱ u na kumaci kakau ku tsu bana,

\par }{\QB kumaci ki Isaraila,

\par }{\QB adama a na a cikpa Vuzavaguɗu,

\par }{\QB tsu na e nekei aza a Isaraila kadanshi.


\par }{\Q \VS{5}Adama a na ta ɗe akuba afada i,

\par }{\QB akuba o tsugono tsu kpaꞋa ku Dawuda.


\par }{\BB \par }
{\Q \VS{6}YaꞋankai Urushelima avasa a̱ ma̱ta̱na̱,

\par }{\QB <<YaꞋan aza na a cigai nu

\par }{\QB a̱ ciya̱ ulyaꞋi u kelime.


\par }{\Q \VS{7}YaꞋan ma̱ta̱na̱ mo yongo a Urushelima,

\par }{\QB ida̱shi i ma̱ta̱na̱ kpamu

\par }{\QB e efeku o tsugono a̱ nu.>>


\par }{\Q \VS{8}Adama a̱ja̱Ꞌa̱ a̱ va̱ n aza a̱ va̱,

\par }{\QB n danai Urishelima, <<Ma̱ta̱na̱ mo yongo n avu.>>


\par }{\Q \VS{9}Adama a kpaꞋa ku Vuzavaguɗu Ka̱shile ka̱ tsu,

\par }{\QB mi ta̱ avasa vu lyaꞋa kelime.




\par }\PsalmChap{123}{\SH Ma̱shi ma asuvayali
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Vuzavaguɗu, wa̱ nu ɗa n zuwai a̱shi,

\par }{\QB gaɗi a̱ ubuta̱ u na vi o tsugono.


\par }{\Q \VS{2}Tsu na a̱shi a agbashi i

\par }{\QB a ku inda vuza kpaꞋa vu le

\par }{\QB tsu na a̱shi kagbashi ka vuka ki

\par }{\QB a ku inda vuzagbayin vu ni,

\par }{\Q ta a̱shi a̱ tsu i nannai u Vuzavaguɗu Ka̱shile ka̱ tsu,

\par }{\QB ali a makyan ma na u panai asuvayali a̱ tsu.


\par }{\Q \VS{3}Pana asuvayali a̱ tsu Vuzavaguɗu,

\par }{\QB pana asuvayali,

\par }{\QB adama a na kugoyi ka, ku yawa tsu ta̱.


\par }{\Q \VS{4}Aza a uciyi e geshe ta̱ o kugoyo tsu,

\par }{\QB aza a gbani-gbani n ugbamukaci

\par }{\QB o goyo tsu ta̱.




\par }\PsalmChap{124}{\SH Ka̱shile kaꞋa kawawi ka uma a̱ ni
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱. Vishipa vu Dawuda.
\par }
{\Q \VerseOne{1}Ishi baci Vuzavaguɗu wi koɓolo n a̱tsu ba,

\par }{\QB yiɗa̱i yi ishi a̱ kuciya̱ tsu?

\par }{\QB YaꞋan Isaraila a dana.


\par }{\Q \VS{2}Ishi baci Vuzavaguɗu wi koɓolo n a̱tsu ba,

\par }{\QB ana uma a̱ tuka̱i tsu n vishili,


\par }{\Q \VS{3}ishi o kusoɗongu tsu n wuma

\par }{\QB a makyan ma nanlo,

\par }{\QB adama asuvusuɗukpi a na i a kuyaꞋan n a̱tsu.


\par }{\Q \VS{4}Ishi a̱ kupura̱ngu tsu n wupa tsu mini ma na ma ayai,

\par }{\QB mini ma, mi ishi a kulyaꞋa tsu,


\par }{\Q \VS{5}mini mi ilaɗi mi ishi a kulyaꞋa tsu ra̱ka̱.


\par }{\Q \VS{6}Ucikpi u Vuzavaguɗu,

\par }{\QB ana u ka̱sukpa̱i irala i tsu i lyaꞋi tsu ba.


\par }{\Q \VS{7}Tsu laꞋakai tsu manunu a maza ma vuza kutambu,

\par }{\QB maza ma, ma kasai ɗa tsu laꞋakai.


\par }{\Q \VS{8}Uɓa̱nki u tsu wi ta̱ a̱ ku uta̱ u Vuzavaguɗu,

\par }{\QB a̱yi na u yaꞋin gaɗi n iɗika.




\par }\PsalmChap{125}{\SH Ka̱shile ki ta̱ e ku ere uma a̱ ni
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Aza a na a zuwai katsura ke le u Vuzavaguɗu,

\par }{\QB i ta̱ tsu kusan ku gbayin ku Sihiyona,

\par }{\QB ku na ku tsu kugba̱ɗa̱ ba,

\par }{\QB ki ta̱ lo ko wannai.


\par }{\Q \VS{2}Tsu na nsansa m gbagbaꞋin

\par }{\QB mi uka̱ra̱Ꞌi n Urushelima,

\par }{\QB ta feu Vuzavaguɗu

\par }{\QB u kanzai uma a̱ ni nannai,

\par }{\QB gogo na a kubana ko wannai.


\par }{\Q \VS{3}Aza a gbani-gbani i a kulyaꞋa tsugono

\par }{\QB a iɗika i uma a̱ Ka̱shile ba,

\par }{\QB ɗa baci a lyaꞋi tsugono,

\par }{\QB yoku ba uma a̱ Ka̱shile a feu i ta̱ a ku nusa.


\par }{\Q \VS{4}Vuzavaguɗu, yaꞋanka aza a usuɓi kasingai,

\par }{\QB ele na i o kutono wila̱ u nu.


\par }{\Q \VS{5}Ama aza a na a vadalukpai

\par }{\QB o tonoi uye u gbani-gbani,

\par }{\QB yaꞋan Vuzavaguɗu wu utuka̱ le

\par }{\QB koɓolo n aza a gbani-gbani.

\par }{\BB \par }
{\Q YaꞋan ma̱ta̱na̱ mo yongo n aza a Isaraila.




\par }\PsalmChap{126}{\SH Vishipa va aza a na a̱ uta̱i a̱ ubuta̱ u tsugbashi
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Ana Vuzavaguɗu u bonokoi tsu

\par }{\QB n una̱singai u tsu,

\par }{\QB a̱tsu na ci o kubono a Sihiyona,

\par }{\QB ɗa wo okpoi tsu tsa alatani.


\par }{\Q \VS{2}Ɗa tsu ɓosoi izoshi,

\par }{\QB ci yaꞋin ishipa i ma̱za̱nga̱.

\par }{\Q Ɗa uduniyan u yoku u danai,

\par }{\QB <<Vuzavaguɗu u yaꞋanka le ta̱ ili i gbayin.>>


\par }{\Q \VS{3}E mayun ɗa, Vuzavaguɗu u yaꞋanka tsu ta̱ ili i gbagbaꞋin,

\par }{\QB ɗa tana ci shanai m ma̱za̱nga̱.


\par }{\Q \VS{4}Avu Vuzavaguɗu,

\par }{\QB bonoko tsu n tsugbayin tsu tsu

\par }{\QB tsu na o ci yoꞋo mini ma utsura

\par }{\QB a iɗika i na yi ishi i ɗekpei.


\par }{\Q \VS{5}Aza a na i a̱ vica̱Ꞌa̱ m ma̱shi,

\par }{\QB i ta̱ a kuyaꞋan vikyaꞋa m ma̱za̱nga̱.


\par }{\Q \VS{6}A̱yi na wu uta̱i m ma̱shi

\par }{\QB ucaniki n icuꞋu i vica̱Ꞌa̱,

\par }{\QB wi ta̱ o kubono n vishipa vu ma̱za̱nga̱.

\par }{\QB ucaniki nu nta̱ka̱ mi ili i kashina.




\par }\PsalmChap{127}{\SH Ucikpi u kasingai ka̱ Ka̱shile
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.Vishipa vu Sulemanu.
\par }
{\Q \VerseOne{1}Vuzavaguɗu ɗa baci u maꞋin kpaꞋa ba,

\par }{\QB ulinga wa aza a kumaꞋa gbani ɗa.

\par }{\Q Vuzavaguɗu ɗa baci we erei likuci ba,

\par }{\QB gbani ɗa a zuwa aza a kindi.


\par }{\Q \VS{2}Gbani ɗa i ci ɗa̱nga̱ n usana ka̱li-ka̱li

\par }{\QB yi kpamu o kubono a kpaꞋa ga̱ba̱ ba,

\par }{\QB yi atakaci adama a ilikulyaꞋa.

\par }{\Q Adama a na u tsu zuwa ta̱

\par }{\QB aza na u cigai a uvuka mayin.


\par }{\Q \VS{3}Mayun, muku mo olobo kuneꞋe ku ɗa,

\par }{\QB a̱ ubuta̱ u Vuzavaguɗu,

\par }{\QB muku katsupu kaꞋa wa̱ ni.


\par }{\Q \VS{4}Tsa ayaꞋa ekiye o kosoji,

\par }{\QB nannai ɗa muku mo olobo n na

\par }{\QB a matsakai vuza a ayin a utsura u ni.


\par }{\Q \VS{5}Vuza vu ma̱za̱nga̱ ɗa,

\par }{\QB a̱yi na majiki ma̱ ni

\par }{\QB ma shanai tukpa n ele.

\par }{\Q Wi a kuyaꞋan wono ba,

\par }{\QB a makyan ma na wi a̱ vishili n irala i ni,

\par }{\QB n ubuta̱ u koɓolo, a̱ utsutsu u likuci.




\par }\PsalmChap{128}{\SH Una̱singai wa aza a ukuna u mayun
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Aza a̱ ma̱za̱nga̱ a ɗa ra̱ka̱

\par }{\QB aza a na i a kupana wovon u Vuzavaguɗu,

\par }{\QB aza a na i a nwalu a uye u ni.


\par }{\Q \VS{2}Vi ta̱ a kulyaꞋa mele ma ulinga ma̱ nu,

\par }{\QB m ma̱za̱nga̱ n kasingai

\par }{\QB i ta̱ o ko okpo wa̱ nu.


\par }{\Q \VS{3}Vuka vu nu vi ta̱ o ko okpo

\par }{\QB tsu maɗanga mi itacishi ma limata a kpaꞋa ku nu,

\par }{\QB muku n nu kpamu tsu n nɗanga n zaitu

\par }{\QB uka̱ra̱Ꞌi n kirukpa ku nu.


\par }{\Q \VS{4}Nannai ɗa a kuzuwaka vuma una̱singai,

\par }{\QB vuza na u tsu pana wovon u Vuzavaguɗu.


\par }{\Q \VS{5}YaꞋan Vuzavaguɗu u zuwaka wu

\par }{\QB una̱singai a Sihiyona,

\par }{\QB a ayin a wuma u nu dem

\par }{\QB yaꞋan vu ene ulyaꞋi u kelime u Urushelima.


\par }{\Q \VS{6}YaꞋan vi yongo n wuma,

\par }{\QB vu ene ntsukaya n nu.

\par }{\QB Ma̱ta̱na̱ mo yongo koɓolo n aza a Isaraila.




\par }\PsalmChap{129}{\SH Avasa a kuyaꞌan tsurala ya aza a Isaraila
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}A̱ɗa̱ aza a Isaraila,

\par }{\QB yaꞋin n i dansai ukuna u nampa.

\par }{\Q <<Ali biꞋi mpa kenu,

\par }{\QB ɗa i a kutakacika mu ka̱u.>>


\par }{\Q \VS{2}<<Ali biꞋi mpa kenu, ɗa i a kutakacika mu ka̱u,

\par }{\QB ama a̱ ciya̱ ulyaꞋi wa̱ a̱ va̱ ba.


\par }{\Q \VS{3}Ɗa a yaꞋankai mu muna

\par }{\QB a ɓatsai mu a̱ kucina̱ ka̱u

\par }{\QB o bonokoi ku ɗa

\par }{\QB tsu kashina ka na a nimai.>>


\par }{\Q \VS{4}Ama Vuzavaguɗu vuza kasingai ɗa,

\par }{\QB u wawai mu a̱ ubuta̱ u tsugbashi.


\par }{\Q \VS{5}YaꞋan aza a na a iwain Sihiyona ra̱ka̱,

\par }{\QB yaꞋan o bono n wono.


\par }{\Q \VS{6}YaꞋan okpo an mita̱

\par }{\QB ma na mu uta̱i a gaɗi vu kukpa̱Ꞌa̱,

\par }{\QB ma ci ɗekpe ta̱ kafu mo gbonguro,


\par }{\Q \VS{7}ma na ma ci shana ureci

\par }{\QB u kukiye ku vuza vu vikya ba,

\par }{\QB ko ekiye aza o kuɓolongu nta̱ka̱ ba.


\par }{\Q \VS{8}Ka̱ta̱ aza a nwalu a dana ba.

\par }{\Q <<YaꞋan una̱singai u Vuzavaguɗu

\par }{\QB u yongo a kaci ka̱ ɗa̱.

\par }{\Q ci ta̱ a ku zuwaka ɗa̱ una̱singai

\par }{\QB a̱ ka̱tsuma̱ ka kula ku Vuzavaguɗu.>>




\par }\PsalmChap{130}{\SH Ma̱shi ma vuza na u shika̱i unushi u ni
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Avu Vuzavaguɗu, n ɗeke wu ta̱

\par }{\QB a̱ ka̱tsuma̱ ka atakaci a̱bunda̱i a̱ va̱,


\par }{\Q \VS{2}Avu Vuzavaguɗu, pana ma̱shi ma̱ va̱,

\par }{\QB zuwa atsuvu, vu pana ka̱la̱ka̱tsu ka̱ va̱,

\par }{\QB ka̱ kula̱nsa̱ uɓa̱nki.


\par }{\Q \VS{3}Avu Vuzavaguɗu,

\par }{\QB vi baci e kukece unushi u tsu,

\par }{\QB yayi wa ku shamgba?


\par }{\Q \VS{4}Ama vu tsu cinukpaka ta̱ uma unushi,

\par }{\QB adama a na a pana wovon u nu.


\par }{\Q \VS{5}N zuwa ta̱ ka̱ɗu ka̱ va̱ u Vuzavaguɗu,

\par }{\QB wuma uva̱ wa̱ ni ɗa u ɗa wi,

\par }{\QB kpamu a kadanshi ka̱ ni ka n zuwai ka̱ɗu ka̱ va̱.


\par }{\Q \VS{6}Wuma u va̱ wi ta̱ a mali ma Vuzavaguɗu

\par }{\QB ali u laꞋa tsu na aza a kindi

\par }{\QB a ci yaꞋan mali ma na ene usana.

\par }{\Q mayun, u laꞋa ta̱ tsu na aza a kindi

\par }{\QB a ci yaꞋan mali ma na ene usana.


\par }{\Q \VS{7}Avu Isaraila, zuwa katsura u Vuzavaguɗu,

\par }{\QB adama a na a̱ ubuta̱ u Vuzavaguɗu

\par }{\QB ucigi wi ta̱ lo,

\par }{\QB a̱ ubuta̱ u ni kpamu wishi wi ta̱ lo.


\par }{\Q \VS{8}A̱yi tana wi ta̱ a ku wawa aza a Isaraila

\par }{\QB a̱ ka̱tsuma̱ ku unushi u le dem.




\par }\PsalmChap{131}{\SH Vishipa vu ku zuwa katsura u Ka̱shile
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱. Vishipa vu Dawuda.
\par }
{\Q \VerseOne{1}Vuzavaguɗu,

\par }{\Q mpa vuza vu a̱ra̱ɗi ɗa ba,

\par }{\QB mi tana feu n ugbamukaci ba,

\par }{\Q ili i bura mu n ukuna u gbagbaꞋin ba,

\par }{\QB ko kpamu i na i laꞋi utsura u va̱ ba.


\par }{\Q \VS{2}Ama mpa, n ka̱na̱ ta̱ ka̱ɗu ka̱ va̱,

\par }{\QB n vaꞋanka ta̱ n kaꞋa,

\par }{\QB an maku me kenu ma na a kasai mani,

\par }{\Q an maku me kenu ekiye a̱na̱ku a̱ ni,

\par }{\QB ta ka̱ɗu ka̱ va̱ ki ida̱shi nannai.


\par }{\Q \VS{3}Avu Isaraila, zuwa ka̱ɗu ka̱ nu u Vuzavaguɗu,

\par }{\QB gogo na a kubana ko wannai.




\par }\PsalmChap{132}{\SH Vishipa adama a̱ likuci i Dawuda
\par }
{\D Vishipa vu kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Vuzavaguɗu,

\par }{\QB ciɓa n Dawuda,

\par }{\QB n tsu na u lulukpa̱i a̱ ka̱tsuma̱ ka atakaci a̱ ni.


\par }{\Q \VS{2}Ciɓa n tsu na u kucinakai Vuzavaguɗu,

\par }{\QB n akucina a̱ ni u MalaꞋimili ma Yakubu, u danai,


\par }{\Q \VS{3}<<Mpa mi a kubana a kpaꞋa ba,

\par }{\QB ko n vaku a kajiba ka̱ va̱ ba,


\par }{\Q \VS{4}mi a̱ ku ka̱sukpa̱ a̱shi a̱ va̱ a̱ yimba̱tsa̱ka̱ ba,

\par }{\QB mi e kuneke a̱ga̱la̱ a̱shi a̱ va̱ wuvuki ba,


\par }{\Q \VS{5}ali n la̱nsa̱ka̱ Vuzavaguɗu ubuta̱,

\par }{\QB ubuta̱ wi ida̱shi adama a MalaꞋimili ma Yakubu.>>


\par }{\Q \VS{6}Ɗanna tsu panai arabali, a danai,

\par }{\QB akpati vu uzuwakpani vi ta̱ a Efarata,

\par }{\QB ɗa ci cinai vu ɗa a̱pula̱ka̱ a Kiriyatu-jerimu.


\par }{\Q \VS{7}Ɗa tsu danai,

\par }{\QB <<YaꞋan tsu bana a̱ ubuta̱ wi ida̱shi i Vuzavaguɗu,

\par }{\QB yaꞋan tsu kuɗa̱ngu e kelime ka̱ ni.>>


\par }{\Q \VS{8}Vuzavaguɗu,

\par }{\QB ɗa̱nga̱ vu bana ubuta̱ u kuvuka u nu,

\par }{\QB avu n akpati vu uzuwakpani a utsura a̱ nu.


\par }{\Q \VS{9}YaꞋan anan ganu a̱ nu

\par }{\QB a yaꞋan ukuna wu usuɓi,

\par }{\Q YaꞋan ncigi n nu

\par }{\QB n ɗa̱ngusa̱ a̱la̱ka̱tsu

\par }{\QB a canana ishipa i ma̱za̱nga̱.


\par }{\Q \VS{10}Adama a kagbashi ka̱ nu Dawuda,

\par }{\QB ka̱ ta̱ vu kpatala a̱shi a̱ nu

\par }{\QB u vuza na vu erengi ba.


\par }{\Q \VS{11}Vuzavaguɗu u yaꞋanka ta̱ Dawuda

\par }{\QB uzuwakpani u ma̱riki,

\par }{\QB uzuwakpani u na u kukotso ba, u danai,

\par }{\Q <<Vuza te a̱ ka̱tsuma̱ ka̱ muku mo olobo n nu,

\par }{\QB ɗa n kuzuwa a kakuba ko tsugono tsu nu.


\par }{\Q \VS{12}Ɗa baci muku mo olobo n nu

\par }{\QB n tonoi uzuwakpani u va̱,

\par }{\QB n kadanshi ka̱ va̱ ka na m piꞋisakai le,

\par }{\Q muku mo olobo ma feu

\par }{\QB i ta̱ a kuda̱sa̱ngu

\par }{\QB a kakuba ko tsugono tsu nu ko wannai.>>


\par }{\Q \VS{13}Adama a na Vuzavaguɗu

\par }{\QB u zagba ta̱ Sihiyona,

\par }{\QB u yaꞋin mali ma na wo okpo yi

\par }{\QB ubuta̱ wi ida̱shi i ni.


\par }{\Q \VS{14}U danai,

\par }{\QB <<Na va kpaꞋa ku kuvuka ku va̱ ku ɗa ko wannai,

\par }{\QB ta punu ma ku da̱sa̱ngu

\par }{\QB adama a na mi ta̱ a mali ma ku ɗa.


\par }{\Q \VS{15}Mi ta̱ a kuzuwaka Sihiyona una̱singai n ili ba̱ri

\par }{\QB aza a unambi i ta̱ a̱ kucuwa̱ n ilikulyaꞋa.


\par }{\Q \VS{16}Mi ta̱ a kuzuwa anan Ganu a̱ ni a dana,

\par }{\QB mi ta̱ a ku wawa uma

\par }{\QB uma a̱ va̱ kpamu i ta̱ a kucanana ishipa,

\par }{\QB a̱ ɗa̱ngusa̱ a̱la̱ka̱tsu e le adama a̱ ma̱za̱nga̱.


\par }{\Q \VS{17}Ta punu n kuzuwa vuza te

\par }{\QB a̱ ka̱tsuma̱ ka ntsukaya n Dawuda

\par }{\QB wo okpo mogono ma gbayin,

\par }{\Q ta punu kpamu n kuzuwa tsugono tsu mazagbi

\par }{\QB ci lyaꞋa kelime ko wannai.


\par }{\Q \VS{18}Mi ta̱ a kuzuwa irala i ni yi okpo n wono,

\par }{\QB ama tsugono ci ni ci ta̱

\par }{\QB a kulyaꞋa kelime ci shamgba mayin.>>




\par }\PsalmChap{133}{\D Ishipa i kugaɗukpa a kubana a̱ ubuta̱ wa̱ a̱ga̱nda̱. Vishipa vu Dawuda.
\par }
{\Q \VerseOne{1}Mayun, ili i singai i ɗa m ma̱za̱nga̱ kpamu

\par }{\QB uma a̱ da̱sa̱ngu koɓolo an vuza te.


\par }{\Q \VS{2}Wi ta̱ an maniꞋin me kerengu ma singai,

\par }{\QB ma na mi e kuyene a̱ kucipa̱

\par }{\Q a gaɗi vu kaci ka Haruna

\par }{\QB a̱ kuta̱wa̱ a̱ ntsa̱ka̱ n ni,

\par }{\QB ali a kubana e kuɗeku ku motogu ma̱ ni.


\par }{\Q \VS{3}Wi ta̱ an ciza tsu Hamon

\par }{\QB tsu na ci e kuyene a̱ kucipa̱

\par }{\QB a gaɗi vu kusan ku Sihiyona,

\par }{\Q adama a na ta ɗe Vuzavaguɗu u yaꞋin

\par }{\QB uzuwakpani wu una̱singai u ni,

\par }{\QB wuma u ko wannai.




\par }\PsalmChap{134}{\D Ishipa i kugaɗukpa a kubana a̱ ubuta̱ wa̱ a̱ga̱nda̱.
\par }
{\Q \VerseOne{1}Cikpai Vuzavaguɗu,

\par }{\QB a̱ɗa̱ agbashi Vuzavaguɗu ra̱ka̱,

\par }{\QB a̱ɗa̱ na yi a kuyaꞋanka yi a̱ga̱nda̱

\par }{\QB a kpaꞋa ku Vuzavaguɗu n kayin.


\par }{\Q \VS{2}Ɗa̱ngusa̱i ekiye a̱ ɗa̱

\par }{\QB a kubana a̱ ubuta̱ u ciɗa,

\par }{\QB i cikpa Vuzavaguɗu.


\par }{\Q \VS{3}YaꞋan Vuzavaguɗu

\par }{\QB a̱yi na u yaꞋin gaɗi n iɗika

\par }{\QB u zuwaka ɗa̱ una̱singai a Sihiyona.




\par }\PsalmChap{135}{\Q \VerseOne{1}Cikpai Vuzavaguɗu,

\par }{\QB cikpai kula ku Vuzavaguɗu,

\par }{\QB cikpai ni, a̱ɗa̱ agbashi a Vuzavaguɗu,


\par }{\Q \VS{2}a̱ɗa̱ na yi a̱ga̱nda̱ a kpaꞋa ku Vuzavaguɗu,

\par }{\QB a ulanga u kpaꞋa ku Ka̱shile ka̱ tsu.


\par }{\Q \VS{3}Cikpai Vuzavaguɗu,

\par }{\QB adama a na Vuzavaguɗu

\par }{\QB vuza kasingai ɗa.

\par }{\Q Cananai vishipa adama a kula ku ni,

\par }{\QB adama a na nannai va u gaꞋan ta̱.


\par }{\Q \VS{4}Vuzavaguɗu u zagba ka ta̱ ka̱ci ka̱ ni Yakubu,

\par }{\QB Isaraila tana wo okpo ta̱ upecu u singai u ni.


\par }{\Q \VS{5}Adama a na n yeve ta̱

\par }{\QB Vuzavaguɗu vuza gbayin ɗa,

\par }{\QB Vuzavaguɗu vu tsu u laꞋa ta̱ a̱ma̱li dem.


\par }{\Q \VS{6}Ili i na Vuzavaguɗu u cikalai dem

\par }{\QB i ɗaɗa u ci yaꞋan,

\par }{\QB ko ɗe gaɗi ko a iɗika,

\par }{\QB punu a mala ko a ɗaka vu uga̱vi u mini dem.


\par }{\Q \VS{7}A̱yi ɗa u tsu ɗa̱ngusa̱ eleshu a uteku wa aduniyan,

\par }{\QB u tsu suku ta̱ kutashi m mini,

\par }{\QB ka̱ta̱ wu utuka̱ n wunla̱i a̱ a̱nu a kuzuwa a̱ ni.


\par }{\Q \VS{8}A̱yi ɗa wu unai muku mu ugiti mi iɗika i Masar,\XREF{}{{\XO 135:8 }{\XO{135:8
}}{\XT{Kut 12:29-30}}}

\par }{\QB muku mu ugiti n uma m mu nnama


\par }{\Q \VS{9}U suki iyoci n ili i mereve

\par }{\QB a̱ ka̱tsuma̱ ka̱ ɗa̱ a Masar

\par }{\QB u FiriꞋauna n agbashi a̱ ni ra̱ka̱.


\par }{\Q \VS{10}Wu unai uduniyan wa̱ a̱bunda̱i,

\par }{\QB ɗa wu unai ngono m gbagbaꞋin.


\par }{\Q \VS{11}Sihon mogono ma aza a Amoriya,

\par }{\QB n Ogu, mogono ma Bashan

\par }{\QB n tsugono tsu KanaꞋana ra̱ka̱,


\par }{\Q \VS{12}ɗa u nekei iɗika i le tsu ili yu uka̱ni,

\par }{\QB ili yu uka̱ni wa aza a Isaraila.


\par }{\Q \VS{13}Vuzavaguɗu, kula ku nu ko wannai ɗa,

\par }{\QB kula ku nu ili kuciɓa i ɗa

\par }{\QB tsukaya a kubana a tsukaya.


\par }{\Q \VS{14}Adama a na Vuzavaguɗu,

\par }{\QB wi ta̱ o kuyotsongu uma a̱ ni

\par }{\QB a na i n unushi ba,

\par }{\QB ka̱ta̱ u sa̱Ꞌa̱ agbashi a̱ ni.


\par }{\Q \VS{15}A̱ma̱li a uduniyan wa,

\par }{\QB azurufa a ɗa n azanariya,

\par }{\QB a na uma a yaꞋin n ekiye e le.\XREF{}{{\XO 135:15 }{\XO{135:15
}}{\XT{Ishp 115:4-8; Ken 9:20}}}


\par }{\Q \VS{16}I ta̱ n una̱, ama a tsu dansa ba,

\par }{\QB i ta̱ n a̱shi, ama e ci ene ba.


\par }{\Q \VS{17}I ta̱ n atsuvu, ama a tsu pana ba,

\par }{\QB a ci yinvuka ba.


\par }{\Q \VS{18}Aza a na a yaꞋin le i ta̱ o ko okpo ci le

\par }{\QB aza a na e nekei katsura ke le we le,

\par }{\QB i ta̱ o ko okpo ci le,


\par }{\Q \VS{19}Cikpai Vuzavaguɗu kpaꞋa ki Isaraila,

\par }{\QB cikpai Vuzavaguɗu kpaꞋa ku Haruna.


\par }{\Q \VS{20}Cikpai Vuzavaguɗu kpaꞋa ku Levi,

\par }{\QB a̱ɗa̱ na yi a kupana wovon u Vuzavaguɗu,

\par }{\QB cikpai Vuzavaguɗu.


\par }{\Q \VS{21}Una̱singai u ɗa u Vuzavaguɗu a Sihiyona

\par }{\QB a̱yi na wi ida̱shi a Urishelima.

\par }{\Q Cikpa Vuzavaguɗu.




\par }\PsalmChap{136}{\SH Ishipa i kucikpa Ka̱shile MalaꞋimili
\par }
{\Q \VerseOne{1}Cikpai Vuzavaguɗu.

\par }{\QB adama a na a̱yi vuza kasingai ɗa,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{2}Cikpai Ka̱shile

\par }{\QB a̱yi na u laꞋi a̱ma̱li dem.


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{3}Cikpai Vuzavaguɗu,

\par }{\QB a̱yi na u laꞋi a̱ma̱li dem,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{4}a̱yi ɗa koci u ci yaꞋan

\par }{\QB ili i mereve i gbagbaꞋin,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{5}a̱yi na n kuyeve ku ni ɗa u yaꞋin gaɗi,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{6}a̱yi na u zuwai aduniyan

\par }{\QB a gaɗi vu mini mu uga̱vi,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{7}a̱yi na u yaꞋin kutashi ku gbagbaꞋin,\XREF{}{{\XO 136:7 }{\XO{136:7
}}{\XT{Ugi 1:16}}}


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{8}kanna adama a na ka lyaꞋa

\par }{\QB tsugono tsu kanna,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{9}wotoi n azangata adama a na

\par }{\QB a lyaꞋa tsugono tsu kayin,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{10}a̱yi ɗa wu unai muku mu ugiti ma aza a Masar,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{11}wu utuka̱i aza a Isaraila a̱ ka̱tsuma̱ ke le


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{12}n kukiye ku utsura n ili i mereve,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{13}a̱yi na u pecei mala ma shili ugboku ure,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{14}u tonoi n aza a Isaraila a walai e mere ma̱ ni,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{15}ama ɗa u niꞋwa̱ta̱ngi FiriꞋauna

\par }{\QB n osoji a̱ ni a mala ma shili,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{16}a̱yi na u tonoi n uma a̱ ni e meremune,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{17}a̱yi na u lapai ngono m gbagbaꞋin,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{18}ɗa wu unai ngono m gbagbaꞋin,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{19}Sihon, mogono ma aza a Amoriya,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{20}n Ogu, mogono ma Bashan,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{21}U nekei iɗika i le ci iliyuka̱ni,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{22}iliyuka̱ni u kagbashi ka̱ ni Isaraila,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{23}a̱yi na u cinukpai n a̱tsu ba

\par }{\QB a makyan ma na a lyaꞋi tsu.


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{24}Wi isai tsu e ekiye a Irala i tsu,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{25}a̱yi na u ci neke ili i wuma ra̱ka̱ ilikulyaꞋa,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}

\par }{\Q \VS{26}Cikpai Ka̱shile ka gaɗi,


\par }{\QR {\TL{Ucigi u ni u na u tsu sabaꞋa ba wi ta̱ lo ko wannai.}}



\par }\PsalmChap{137}{\SH Ma̱shi ma aza a Isaraila a iɗika i tsugbashi
\par }
{\Q \VerseOne{1}A̱kina̱ e nyeneke m Babila,

\par }{\QB ta ɗe tsu da̱sa̱ngi ci shika̱i,

\par }{\QB a na ci ciɓai n Sihiyona.


\par }{\Q \VS{2}A gaɗi vu a nsaɓu a nɗanga,

\par }{\QB ta ɗe tsu saɓangi omolu u tsu,


\par }{\Q \VS{3}adama a na ta ɗe aza a na a̱ ka̱na̱i tsu,

\par }{\QB a zuwai tsu ishipa,

\par }{\QB a danai ci yaꞋan ka le ishipa.

\par }{\Q Aza a na a tsu takacika tsu a danai,

\par }{\QB ci yaꞋanka le ishipa i ma̱za̱nga̱,

\par }{\QB a danai,<<YaꞋankai tsu vishipa

\par }{\QB vi te a̱ ka̱tsa̱ma̱ ki ishipa i Sihiyona.>>


\par }{\Q \VS{4}Nini ɗai tsa kucanana vishipa vu Vuzavaguɗu

\par }{\QB a iɗika yo omoci?


\par }{\Q \VS{5}N cinukpa baci n avu Urushelima,

\par }{\QB yaꞋan kukiye ku usingai ku va̱

\par }{\QB ku cinukpa n kufuɗa ku ni.


\par }{\Q \VS{6}YaꞋan kelentsu ka̱ va̱ ka paɗa

\par }{\QB a kalakpani ku una̱ u va̱,

\par }{\QB ɗa baci n ciɓai n avu ba,

\par }{\Q n ciga baci Urushelima

\par }{\QB u laꞋi ili i na ya kuzuwa mu ma̱za̱nga̱ ba.


\par }{\Q \VS{7}Vuzavaguɗu, ciɓa n unushi

\par }{\QB wa aza a Edom

\par }{\QB a kanna ka na Urishelima u yikpa̱i.

\par }{\Q Orukpoi a danai,

\par }{\QB <<A̱ fa̱da̱i, a̱ fa̱da̱i,

\par }{\QB ali a kubana a̱ kumiꞋi ku ni.>>


\par }{\Q \VS{8}Avu Babila,

\par }{\QB iɗika i munuka.

\par }{\QB Vuza vu una̱singai ɗa

\par }{\QB vuza na u kuyaꞋanka wu,

\par }{\QB tsu na vu yaꞋankai tsu.


\par }{\Q \VS{9}Vuza vu una̱singai ɗa

\par }{\QB a̱yi na wu isai nreɓu n nu

\par }{\QB u ɓasangi le atali.




\par }\PsalmChap{138}{\D Vishipa vu Dawuda.
\par }
{\Q \VerseOne{1}Vuzavaguɗu, mi ta̱ a kucikpa wu,

\par }{\QB n ka̱ɗu ka̱ va̱ dem,

\par }{\QB mi ta̱ a kucanana vishipa

\par }{\QB n cikpa wu e kelime ka̱ a̱ma̱li.


\par }{\Q \VS{2}Mi ta̱ a̱ kuɗa̱ngu a ku inda A̱Ꞌisa̱ a gbayin a̱ nu,

\par }{\Q n cikpa kula ku nu

\par }{\QB adama ucigi u nu

\par }{\QB u na u tsu sabaꞋa ba m ma̱riki ma̱ nu,

\par }{\Q adama a na vu neke ta̱

\par }{\QB kula ku nu n kadanshi ka̱ nu

\par }{\QB tsugbayin a laꞋi ili dem.


\par }{\Q \VS{3}Kanna ka na n ɗekei nu,

\par }{\QB vu ushuku mu ta̱,

\par }{\QB vu nekei mu utsura u ka̱ɗu n utsura.


\par }{\Q \VS{4}Vuzavaguɗu, yaꞋan ngono ma aduniyan ra̱ka̱ n cikpa wu,

\par }{\QB a makyan ma na a panai kadanshi ka̱ nu.


\par }{\Q \VS{5}YaꞋan a canana ishipa

\par }{\QB adama a uye u Vuzavaguɗu,

\par }{\QB adama a na tsugbayin tsu Vuzavaguɗu

\par }{\QB tsu gbangam tsu ɗa.


\par }{\Q \VS{6}Ko a na wo okpoi Vuzavaguɗu wi ta̱ ɗe gaɗi,

\par }{\QB u tsu zuwaka ta̱ aza a na o goyoi ka̱ci ke le,

\par }{\QB ama u tsu yeve ta̱

\par }{\QB aza a ugbamukaci e le daꞋin.


\par }{\Q \VS{7}Ko ɗa baci mi a̱ ka̱tsuma̱ ka atakaci,

\par }{\QB vi ta̱ e ku ere wuma u va̱.

\par }{\Q vi shilika̱ n irala i va̱ i na yi a wupa nu mpa

\par }{\QB vi tana a ku wawa mu n utsura u nu.


\par }{\Q \VS{8}Vuzavaguɗu wi ta̱ a kushatangu kusheshe ku ni wa̱ a̱ va̱.

\par }{\QB Vuzavaguɗu,

\par }{\Q ucigi u nu u na u tsu sabaꞋa ba

\par }{\QB wi ta̱ lo ko wannai.

\par }{\QB Ka̱ta̱ vu ka̱sukpa̱ ulinga we ekiye a̱ nu ba.




\par }\PsalmChap{139}{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Vuzavaguɗu vu la̱na̱ mu ta̱,

\par }{\QB kpamu vu yeve ta̱ ko mpa ɗa ya.


\par }{\Q \VS{2}Vu yeve ta̱ makyan ma na n da̱sa̱ngi

\par }{\QB m makyan ma na n ɗa̱nga̱i

\par }{\QB vu tsu yeve ta̱ kusheshe ku va̱ avu daꞋin.


\par }{\Q \VS{3}Vu tsu zuwaka ta̱ n nwalu n va̱ n ivaꞋin i va̱,

\par }{\QB vu yeve ta̱ ili i na n ci yaꞋansa.


\par }{\Q \VS{4}Vuzavaguɗu, kafu kadanshi ka̱ uta̱ una̱ u va̱,

\par }{\QB vu yeve ta̱ ɗe kaꞋa dem.


\par }{\Q \VS{5}Vu ka̱ra̱Ꞌa̱ mu ta̱ a̱ ubuta̱ dem,

\par }{\QB vu zuwai kukiye ku una̱singai ku nu a kaci ka̱ va̱.


\par }{\Q \VS{6}IcuꞋu i kuyeve ku nanlo adama a̱ va̱

\par }{\QB ku laꞋa ta̱ utsura u kadanshi,

\par }{\QB ku laꞋa ta̱ utsura u kuyeve ku va̱.


\par }{\Q \VS{7}Teɗai n kubana n katsukpa ayinviki a̱ nu?

\par }{\QB Teɗai n kusuma a kubana e kelime ka̱ nu?


\par }{\Q \VS{8}N kumba baci gaɗi ta ɗe vi,

\par }{\QB n vaku baci a̱ ubuta̱ wa̱ ukpisa̱ vi ta̱ ɗe.


\par }{\Q \VS{9}N imkpa baci gaɗi tsu manunu

\par }{\QB n lazai a uɓon u kasana,

\par }{\QB ko m banai n telei a uɓon u ka̱livi,


\par }{\Q \VS{10}ko ɗe va kukiye ku nu ki ta̱ o kutono nu mpa,

\par }{\QB kukiye ku usingai ku nu ki ta̱ e kureme mu mayin.


\par }{\Q \VS{11}Ishi baci mi a kufuɗa kudana ka̱yimbi ka pala mu,

\par }{\QB ka̱ta̱ kutashi uka̱ra̱Ꞌi nu mpa ko okpo kayin,


\par }{\Q \VS{12}ko ka̱yimbi feu ki o ko okpo ka̱yimbi wa̱ nu ba,

\par }{\QB kayin ki ta̱ an kutashi ku kanna,

\par }{\QB adama a na ka̱yimbi n kutashi ili i te i ɗa wa̱ nu.


\par }{\Q \VS{13}Avu ɗa vu yaꞋin ili i ka̱tsuma̱ i va̱,

\par }{\QB avu ɗa vu yaꞋin mu a̱ ka̱tsuma̱ ka̱ a̱na̱ku a̱ va̱.


\par }{\Q \VS{14}N cikpa wu ta̱,

\par }{\QB adama a tsu na vu yaꞋin mu,

\par }{\QB ili wovon i ɗa n ili mereve.

\par }{\Q Ulinga u nu ili i mereve i ɗa,

\par }{\QB n yeve ta̱ n ka nanlo mayin.


\par }{\Q \VS{15}Etele a ikyamba a̱ va̱,

\par }{\QB i usokongi wa̱ a̱ nu ba,

\par }{\Q ana a yaꞋin mu usokongi,

\par }{\QB ana a yaꞋin mu a̱ ka̱yimbi.


\par }{\Q \VS{16}Vu ene mu ta̱ kafu a matsa mu

\par }{\QB ayin a na a zuwakai mu n kuyaꞋan,

\par }{\Q i ta̱ uɗani a katagarda ka̱ nu,

\par }{\QB kafu a̱ gita̱ kuyaꞋan vuza te a̱ ka̱tsuma̱ ke le.


\par }{\Q \VS{17}Ka̱shile yiɗa̱i a kugisanku

\par }{\QB n kusheshe ku singai ku nu wa̱ va̱.

\par }{\QB n yiɗa̱i a kugisanku ka̱bunda̱i ke le.


\par }{\Q \VS{18}Mi baci e kukece le,

\par }{\QB i ta̱ a ku laꞋa kayala a̱bunda̱i.

\par }{\QB ko ɗa baci n jimgbai,

\par }{\QB mi ta̱ koɓolo n avu.


\par }{\Q \VS{19}Ka̱shile, ishi baci va̱ a̱ ku ushuku vu una

\par }{\QB aza a gbani-gbani ra̱ka̱,

\par }{\QB ka̱sukpa̱i mu,

\par }{\QB a̱ɗa̱ aza a munuka,


\par }{\Q \VS{20}aza a na i a kadanshi ka gbani-gbani adama a̱ nu,

\par }{\QB irala i nu i na yi a kadanshi ka gbani-gbani.


\par }{\Q \VS{21}Vuzavaguɗu, n iwan aza a na a iwain nu ba,

\par }{\QB mi kpamu e ke ne unata wa aza a na i a kuyaꞋanka wu ugbamukaci ba.


\par }{\Q \VS{22}N iwan le ta̱ n ka̱ɗu ka̱ va̱ ra̱ka̱-ra̱ka̱.

\par }{\QB irala i va̱ i ɗa n iɗika le.


\par }{\Q \VS{23}Vuzavaguɗu, la̱na̱ mu vi ta̱ e kuyeve ka̱ɗu ka̱ va̱,

\par }{\QB kondo mu vi ta̱ e kuyeve kusheshe ku va̱.


\par }{\Q \VS{24}La̱na̱ ko mi ta̱ n unushi a wuma u va̱

\par }{\QB ubuta̱ wi ta̱ lo una n nusakai nu,

\par }{\QB ka̱ta̱ vu tono nu mpa a uye u ko wannai.




\par }\PsalmChap{140}{\SH Avasa a̱ kula̱nsa̱ wishi wa aza a gbani-gbani
\par }
{\D Kadanshi a kubana u vuza vu kelime vi ishipa: Vishipa vu Dawuda.
\par }
{\Q \VerseOne{1}Vuzavaguɗu,

\par }{\QB uta̱ka̱ mu e ekiye a aza a gbani-gbani,

\par }{\QB ere mu e ekiye a aza a na

\par }{\QB a̱ ci ɗa̱ngusa̱ vishili,


\par }{\Q \VS{2}aza a na a̱ɗu ele i tukpa n kusheshe ku gbani-gbani,

\par }{\QB makyan dem a̱ kuɗa̱ngusa̱ vishili.


\par }{\Q \VS{3}Elentsu ele an oko o tsukono,

\par }{\Q kadanshi ka na ka tsu uta̱ una̱ u le

\par }{\QB ki ta̱ an tsukono tsu kagbaji.
\par }{\QS Kuvuka\par }


{\Q \VS{4}Vuzavaguɗu uta̱ka̱ mu e ekiye aza a gbani-gbani,

\par }{\QB ere mu e ekiye a aza a na a̱ ci ɗa̱ngusa̱ vishili,

\par }{\QB aza a na o foɓusoi a varuku mu.


\par }{\Q \VS{5}Aza a̱ra̱ɗi azuki mu ayakuru

\par }{\QB a zuwakai mu maza a uye u le,

\par }{\QB adama a na a̱ ka̱na̱ mu.
\par }{\QS Kuvuka\par }


{\Q \VS{6}Ɗa n danai, Vuzavaguɗu,

\par }{\QB <<Avu ɗa Ka̱shile ka̱ va̱.>>

\par }{\QB Pana ma̱shi ma̱ va̱, ma̱ kula̱nsa̱ uɓa̱nki,

\par }{\QB Vuzavaguɗu.


\par }{\Q \VS{7}Vuzavaguɗu Ka̱shile

\par }{\QB kishi ka̱ va̱ ku utsura,

\par }{\QB a̱yi na wu erei mu m ma̱ra̱ga̱ a kanna ko kuvon.


\par }{\Q \VS{8}Vuzavaguɗu,

\par }{\QB ka̱ta̱ vu neke aza a gbani-gbani

\par }{\QB ili i na a cigai ba,

\par }{\Q ka̱ta̱ vu ka̱sukpa̱ a̱ ciya̱ ulyaꞋi e kusheshe ku le ba,

\par }{\QB ta lo a kuyaꞋan a̱ra̱ɗi.
\par }{\QS Kuvuka\par }


{\Q \VS{9}Ka̱ta̱ vu ka̱sukpa̱ irala i va̱ i ciya̱ ulyaꞋi ba,

\par }{\QB yaꞋan ka gbani-gbani ka na

\par }{\QB i a kuyaꞋanka mu ko bono a kaci ke le.


\par }{\Q \VS{10}YaꞋan a̱ga̱ruwa̱shi akina

\par }{\QB a̱ tsuwa̱nka̱ le aci,

\par }{\Q yaꞋan a taɗuku le akina

\par }{\QB punu e kpenle ku uga̱vi,

\par }{\QB ka̱ta̱ o doku ku uta̱ ba.


\par }{\Q \VS{11}Ka̱ta̱ aza a̱ kula̱nga̱su a̱ ciya̱

\par }{\QB katsura a iɗika ya ba,

\par }{\Q yaꞋan wunla̱i u gbani-gbani

\par }{\QB u tamba aza a na a̱ ci ɗa̱ngusa̱ vishili.


\par }{\Q \VS{12}N yeve ta̱ Vuzavaguɗu

\par }{\QB wi ta̱ a̱ kuɓa̱nka̱ aza a unambi,

\par }{\QB ka̱ta̱ kpamu u yaꞋanka aza a yali kasingai.


\par }{\Q \VS{13}Mayun aza a̱ ma̱riki

\par }{\QB i ta̱ a kucikpa kula ku nu,

\par }{\QB ka̱ta̱ aza a ukuna u mayun a̱ɗu e le,

\par }{\QB a̱ da̱sa̱ngu e kelime ka̱ nu.




\par }\PsalmChap{141}{\D Vishipa vu Dawuda.
\par }
{\Q \VerseOne{1}Vuzavaguɗu, n ɗeke wu ta̱,

\par }{\QB ta̱wa̱ gogoꞋo vu ɓa̱nka̱ mu,

\par }{\QB pana ka̱la̱ka̱tsu ka̱ va̱

\par }{\QB a makyan ma na baci n yaꞋin meɗevile.


\par }{\Q \VS{2}YaꞋan avasa a̱ va̱ okpo

\par }{\QB ci ili i ma̱gula̱ni wa̱ nu,

\par }{\QB uɗa̱ngushi we ekiye u va̱ tsa alyuka a̱ kulivi.


\par }{\Q \VS{3}Vuzavaguɗu, zuwa mu n ka̱na̱ una̱ u va̱,

\par }{\QB vu la̱na̱ nla̱ba̱ mu una̱ n va̱.


\par }{\Q \VS{4}Ka̱ta̱ vu ka̱sukpa̱ ka̱ɗu ka̱ va̱ ka yaꞋan mali,

\par }{\QB ma ka gbani-gbani ba,

\par }{\QB ko n gbaɓa kaci a ka gbani-gbani ke le ba

\par }{\Q vu zuwa mu n yongo n ele a̱ ka̱ɗiva̱ ke le ba.


\par }{\Q \VS{5}YaꞋan vuza vu usuɓi u ɓarangu mu,

\par }{\QB u dansuka mu n kasingai,

\par }{\QB wi ta̱ o ku okpo mu a danshi a putala ta̱ maniꞋin a kaci ka̱ va̱,

\par }{\QB adama a na makyan dem mi ta̱ avasa

\par }{\QB adama a ka gbani-gbani.


\par }{\Q \VS{6}A ayin a na baci a ɓasangi

\par }{\QB azafada e le a katali,

\par }{\QB uma a gbani-gbani i ta̱ e kuyeve

\par }{\QB a na kadanshi ka̱ va̱ mayun ɗa.


\par }{\Q \VS{7}Tsu katali ka na vuma u ɓosoi,

\par }{\QB ɗa u wacuwai kaꞋa a iɗika,

\par }{\QB ta a̱ kutsuwa̱n etele e le,

\par }{\QB nannai a̱ una̱ u kasaun.


\par }{\Q \VS{8}Ama n zuwa ta̱ a̱shi a̱ va̱ wa̱ nu,

\par }{\QB Vuzavaguɗu MalaꞋimili,

\par }{\QB wa̱ nu ɗa n la̱nsa̱i ubuta̱ u kusheɗeku,

\par }{\QB ka̱ta̱ vu ka̱sukpa̱ mu n takacika ba.


\par }{\Q \VS{9}Ere mu a maza ma na a zuwakai mu,

\par }{\QB a maza ma na aza a gbani-gbani azuki.


\par }{\Q \VS{10}Zuwa uma a gbani-gbani a̱ yikpa̱ a maza me le,

\par }{\QB ama yaꞋan mpa n wala m ma̱ta̱na̱.




\par }\PsalmChap{142}{\D VicuꞋu vu tsuwaꞋi tsu Dawuda. Avasa a Dawuda a makyan ma na wi a kaɓatsu.
\par }
{\Q \VerseOne{1}Vuzavaguɗu, wa̱ nu ɗa n shika̱i ka̱u,

\par }{\QB n ɗa̱ngusa̱i ka̱la̱ka̱tsu ka̱ va̱

\par }{\QB u Vuzavaguɗu u pana asuvayali a̱ va̱.


\par }{\Q \VS{2}M banka ta̱ m mavura ma̱ va̱ wa̱ ni ra̱ka̱,

\par }{\QB n danai ni atakaci a̱ va̱.


\par }{\Q \VS{3}Ana utsura u va̱ u kotsoi,

\par }{\QB avu ɗa vu yevei uye u va̱.

\par }{\Q A uye u na mi a nwalu,

\par }{\QB irala i va̱ i zuwakai mu maza usokongi.


\par }{\Q \VS{4}La̱na̱ku usingai u va̱ ka̱ta̱ vu ene,

\par }{\QB ko vuza u zuwaka nu mpa ba.

\par }{\QB mi n ubuta̱ u kusheɗeku ba,

\par }{\QB ko vuza u la̱na̱ mu ba.


\par }{\Q \VS{5}Vuzavaguɗu, n shika̱ ta̱ wa̱ nu,

\par }{\QB n danai, <<Avu ɗa ubuta̱ u kusheɗeku u va̱,

\par }{\QB upecu u va̱ a iɗika ya aza a wuma.>>


\par }{\Q \VS{6}Pana ma̱shi ma̱ va̱,

\par }{\QB adama a na mi ta̱ a kutakpa asuvu.

\par }{\Q Isa mu ekiye aza a na i a kutakacika mu,

\par }{\QB adama a na a laꞋa mu ta̱ utsura.


\par }{\Q \VS{7}Uta̱ka̱ mu a̱ kunu ku ugbashi,

\par }{\QB adama a na n cikpa kula ku nu.

\par }{\Q Aza a usuɓi i ta̱ a̱ kuka̱ra̱Ꞌa̱ mu

\par }{\QB adama a na vi ta̱ a kuyaꞋanka mu kasingai ka̱u.




\par }\PsalmChap{143}{\D Vishipa vu Dawuda.
\par }
{\Q \VerseOne{1}Vuzavaguɗu, pana avasa a̱ va̱,

\par }{\QB pana ma̱shi ma asuvayali a̱ va̱,

\par }{\QB avu vuza vu usuɓi ɗa n vuza vu ma̱riki,

\par }{\QB adama a nannai ushuku mu.


\par }{\Q \VS{2}Ka̱ta̱ vu yaꞋanka kagbashi ka̱ nu afada ba,

\par }{\QB adama a na ko vuza

\par }{\QB wi lo babu u nushi wa̱ nu ba.


\par }{\Q \VS{3}Vurala vu va̱

\par }{\QB vu guva mu ta̱,

\par }{\QB u ɓasangi mu a iɗika,

\par }{\Q u zuwai mu ida̱shi a̱ ka̱yimbi,

\par }{\QB tsa aza a na a̱ kuwa̱i ɗe m megeshe.


\par }{\Q \VS{4}Adama a nannai mi ta̱

\par }{\QB a ukuna u kutakpa ka̱ɗu,

\par }{\QB mi ta̱ a una̱mgbuka̱tsuma̱ ka̱u.


\par }{\Q \VS{5}N ciɓa ta̱ n ayin a cau,

\par }{\QB n ka̱na̱i kusheshe a ili i na vu yaꞋin ra̱ka̱,

\par }{\QB n ciɓa ta̱ n ulinga we ekiye u nu ra̱ka̱.


\par }{\Q \VS{6}N ɗa̱ngusa̱ ta̱ ekiye a̱ va̱

\par }{\QB wa̱ nu a kavasa,

\par }{\QB mi ta̱ a kakuli ka̱ nu ci iɗika i na i cigai mini.
\par }{\QS Kuvuka\par }


{\Q \VS{7}Vuzavaguɗu, ushuku mu gogoꞋo,

\par }{\QB mi ta̱ ɗevu n kutakpa asuvu,

\par }{\QB ka̱ta̱ vu sokongu mu a̱shi a̱ nu ba,

\par }{\QB ka̱ ta̱ mo okpo a na aza na a̱ kuwa̱i ɗe ba.


\par }{\Q \VS{8}Zuwa mu n ciɓa n

\par }{\QB ucigi u nu u na u tsu sabaꞋa ba

\par }{\QB adama a na n zuwa ta̱ katsura wa̱ nu.

\par }{\Q Yotsongu mu uye u na n kutono

\par }{\QB n neke ta̱ wuma u va̱ wa̱ nu.


\par }{\Q \VS{9}Vuzavaguɗu, isa mu ekiye a irala i va̱,

\par }{\QB n ta̱wa̱ ta̱ wa̱ nu kula̱nsa̱ ubuta̱ sheɗeku.


\par }{\Q \VS{10}PiꞋisaka mu n tono kusheshe ku nu,

\par }{\QB yaꞋan ayinviki a singai a̱ nu

\par }{\QB o tono nu mpa,

\par }{\QB a uye u na wi n a̱ga̱vushi ba.


\par }{\Q \VS{11}Vuzavaguɗu, adama a kula ku nu

\par }{\QB ere wuma u va̱,

\par }{\Q a ukuna wu usuɓi nu

\par }{\QB utuka̱ wuma u va̱ atakaci.


\par }{\Q \VS{12}Adama a ucigi u nu

\par }{\QB u na u tsu sabaꞋa ba

\par }{\QB una irala i va̱ ra̱ka̱,

\par }{\QB adama a na mpa kagbashi ka̱ nu ka a.




\par }\PsalmChap{144}{\D Vishipa vu Dawuda.
\par }
{\Q \VerseOne{1}Ucikpi u Vuzavaguɗu a̱yi na wi

\par }{\QB katali ke kusheɗeku ka̱ va̱

\par }{\QB u piꞋisaka mu ta̱ vishili

\par }{\QB ɗa u foɓusoi mu adama o kuvon,


\par }{\Q \VS{2}a̱yi ɗa Ka̱shile macigi ma̱ va̱ n ke ere ka̱ va̱

\par }{\QB mashilya ma̱ va̱ n kawawi ka̱ va̱,

\par }{\QB ma̱ra̱ga̱ ma̱ va̱ ma na

\par }{\QB mi a̱ kula̱nsa̱ ubuta̱ u kusheɗeku wa̱ ni,

\par }{\QB a̱yi ɗa u zuwai uduniyan o tsugono tsu va̱.


\par }{\Q \VS{3}Vuzavaguɗu, yayi vuma

\par }{\QB ali ɗa vi a̱ kula̱na̱ yi?

\par }{\QB Maku ma vuma, ali ɗa vi e kusheshe adama a̱ ni?


\par }{\Q \VS{4}Vuma wi ta̱ tsu ayinviki

\par }{\QB ayin a̱ ni a kulaza tsu kulu.


\par }{\Q \VS{5}Vuzavaguɗu ɓa̱yuwa̱ gaɗi ka̱ta̱ vu cipa̱,

\par }{\QB saꞋawa nsansa i ta̱ a kuyaꞋan ka̱nga̱.


\par }{\Q \VS{6}Zuwa kutashi ku ulaɗi u nu

\par }{\QB ku wacuwa irala i nu,

\par }{\QB taku ayaꞋa a̱ nu vu zuwa le a wacuwa n ilaɗi.


\par }{\Q \VS{7}Ba̱rukpa̱ kukiye ku nu ɗe gaɗi,

\par }{\QB vu uta̱ka̱ mu a̱ mini u uga̱vi,

\par }{\QB vu isa mu e ekiye omoci.


\par }{\Q \VS{8}Aza a na una̱ u le

\par }{\QB u tsu dansa ukuna u mayun ba,

\par }{\QB a ci yaꞋan ta̱ akucina aꞋuwa.

\VS{9}Ka̱shile ka̱ va̱ mi ta̱

\par }{\QB a kucanana vishipa vu savu wa̱ nu,

\par }{\QB n umolu u aꞋin kupa,

\par }{\QB mi ta̱ a kucanana ka wu ishipa i kucikpa,


\par }{\Q \VS{10}avu na vu ci neke ngono ulyaꞋi,

\par }{\QB vuza na u wawai kagbashi ka̱ ni Dawuda.

\par }{\QB o kotokobi ka munuka.


\par }{\Q \VS{11}Uta̱ka̱ mu, vi isa mu

\par }{\QB e ekiye o omoci,

\par }{\QB ele na a ci yaꞋan kucina aꞋuwa.


\par }{\Q \VS{12}Zuwa muku mo olobo n tsu

\par }{\QB okpo tsu nɗanga n na

\par }{\QB mi o kugbonguro gogoꞋo lo,

\par }{\Q muku mu nkere n tsu mo okpo

\par }{\QB tsa ashamkpatsu a na a yaꞋin

\par }{\QB adama e kefeku ko mogono,


\par }{\Q \VS{13}Zuwa mpon n tsu n shana,

\par }{\QB n ili ya ashina ra̱ka̱.

\par }{\Q Zuwa nkyon n tsu n yimkpa,

\par }{\QB ushiga a̱ a̱kpa̱n-a̱kpa̱n a shana,

\par }{\QB a̱ ubuta̱ u kaguɓa u tsu.


\par }{\Q \VS{14}Zuwa anaka a̱ tsu a matsa n a̱bunda̱i,

\par }{\QB ka̱ta̱ a̱tsuma̱ a̱ tsuwa̱n le ko a̱ puwa̱nka̱ ba,

\par }{\QB ka̱ta̱ a pana ma̱shi ma̱

\par }{\QB una̱mgbuka̱tsuma̱ wa̱ tsu ba.


\par }{\Q \VS{15}Aza a una̱singai a ɗa

\par }{\QB ele na a̱ ciya̱i ka nampa ka

\par }{\QB aza a una̱singai a ɗa uma a na Ka̱shile ke le kaꞋa Vuzavaguɗu.




\par }\PsalmChap{145}{\D Vishipa vu kucikpa vu Dawuda.
\par }
{\Q \VerseOne{1}Ka̱shile ka̱ va̱ mogono mi ta̱ a kucikpa tsugbayin tsu nu,

\par }{\QB mi ta̱ a kucikpa kula ku nu ko wannai.


\par }{\Q \VS{2}Kanna lakam mi ta̱ a kucikpa wu,

\par }{\QB ka̱ta̱ n cikpa kula ku nu ko wannai.


\par }{\Q \VS{3}Vuzavaguɗu vuzagbayin ɗa,

\par }{\QB mayun ɗa u yotsoi a cikpa yi,

\par }{\QB tsugbayin ci ni tsu laꞋa ta̱ utsura u kuyeve.


\par }{\Q \VS{4}Tsukaya a kubana a tsukaya

\par }{\QB i ta̱ a kucikpa ili i na vi yaꞋin,

\par }{\QB ka̱ta̱ a dansa ili i gbagbaꞋin i na vi yaꞋin.


\par }{\Q \VS{5}Uma i ta̱ a kudansa ukuna

\par }{\QB wu ucikpi u tsugbayin tsu nu,

\par }{\QB mpa kpamu mi ta̱ e kusheshe a ukuna

\par }{\QB wi ili i mereve i na vi yaꞋin.


\par }{\Q \VS{6}I ta̱ a kudansa ukuna wu ulinga u gbagbaꞋin u nu,

\par }{\QB mi ta̱ kpamu e kuneke arabali a tsugbayin tsu nu.


\par }{\Q \VS{7}I ta̱ a kudansa ukuna u tsugbayin

\par }{\QB n kasingai ka̱ nu ra̱ka̱,

\par }{\QB ka̱ta̱ a canana ishipa a ukuna wu usuɓi u nu.


\par }{\Q \VS{8}Vuzavaguɗu vuza kasingai ɗa,

\par }{\QB vuza va asuvayali,

\par }{\QB u ci yaꞋan wupa gogoꞋo ba,

\par }{\QB n ucigi u na u tsu sabaꞋa ba.


\par }{\Q \VS{9}Vuzavaguɗu vuza kasingai ɗa a uma ra̱ka̱,

\par }{\QB u tsu sa̱Ꞌa̱ ta̱ ili i na u yaꞋin ra̱ka̱.


\par }{\Q \VS{10}Vuzavaguɗu, ili i na vu yaꞋin ra̱ka̱

\par }{\QB yi ta̱ a kucikpa wu,

\par }{\QB uma a̱ nu kpamu ra̱ka̱ i ta̱ a kucikpa wu.


\par }{\Q \VS{11}I ta̱ a kusala tsugbayin tsu tsugono tsu nu.

\par }{\QB ka̱ta̱ a dansa ukuna wu utsura u nu,


\par }{\Q \VS{12}adama a na muku n vuma ra̱ka̱

\par }{\QB e yeve ulinga ugbayin u nu,

\par }{\QB n ucikpi u tsugbayin u tsugono tsu nu.


\par }{\Q \VS{13}Tsugono tsu nu tsu ko wannai tsu ɗa,

\par }{\QB avu mogono maꞋa tsukaya a kubana a tsukaya.


\par }{\Q \VS{14}Vuzavaguɗu, u tsu keɗe ta̱ aza a na i a̱ kuyikpa̱,

\par }{\QB u tsu ɗa̱ngusa̱ ta̱ aza a na a̱ yikpa̱i.


\par }{\Q \VS{15}A̱shi a uma ra̱ka̱ i ta̱ wa̱ nu,

\par }{\QB vu ci neke le ta̱ ilikulyaꞋa

\par }{\QB a makyan ma na ma untsai.


\par }{\Q \VS{16}Vu tsu neke le ta̱ ili n a̱bunda̱i,

\par }{\QB ili i na a cigai dem.


\par }{\Q \VS{17}Vuzavaguɗu vuza vu usuɓi ɗa

\par }{\QB a̱ uye u ni ra̱ka̱,

\par }{\QB vuza vu ma̱riki kpamu a̱ ka̱tsuma̱ ka ulinga u ni ra̱ka̱.


\par }{\Q \VS{18}Vuzavaguɗu wi ta̱ ɗevu n aza a na e ɗekei ni,

\par }{\QB aza a na e ɗekei ni n ka̱ɗu n ke te.


\par }{\Q \VS{19}U tsu neke ta̱ aza a na

\par }{\QB i a kupana wovon u ni ili i na a cigai ra̱ka̱,

\par }{\QB u tsu pana ta̱ ma̱shi me le, ka̱ta̱ u wawa le.


\par }{\Q \VS{20}Vuzavaguɗu u tsu ere ta̱ aza a na a cigai ni ra̱ka̱,

\par }{\QB ama u tsu una ta̱ aza a gbani-gbani ra̱ka̱.


\par }{\Q \VS{21}Vuzavaguɗu, ayin tutu mi ta̱ a kucikpa wu

\par }{\QB yaꞋan uma ra̱ka̱ a cikpa kula ku ciɗa ku ni ko wannai.




\par }\PsalmChap{146}{\Q \VerseOne{1}Cikpa Vuzavaguɗu,

\par }{\QB cikpa Vuzavaguɗu, wuma u va̱.


\par }{\Q \VS{2}Mi ta̱ a ku cikpa Vuzavaguɗu ayin a wuma u va̱ ra̱ka̱,

\par }{\QB Mi ta̱ a kucanana vishipa

\par }{\QB vu kucikpa Ka̱shile ka̱ va̱ ali mi baci n wuma.


\par }{\Q \VS{3}Ka̱ta̱ vu zuwa katsura,

\par }{\QB wa aza o tsugono ba,

\par }{\QB ko u vuma vuza,

\par }{\QB wi a kufuɗa ku wawa wu ba.


\par }{\Q \VS{4}Ayin ana baci a̱ kuwa̱i

\par }{\QB ka̱ta̱ o bono a iɗika,

\par }{\QB kusheshe ku le ko okpo ta̱

\par }{\QB ili i gbani a kanna ka nanlo.


\par }{\Q \VS{5}Vuza vu una̱singai ɗa vuza na

\par }{\QB Ka̱shile ka Yakubu kaꞋa ka̱ɓa̱nki ka̱ ni,

\par }{\QB vuza na u keɗei a̱pa̱Ꞌa̱

\par }{\QB u Vuzavaguɗu Ka̱shile ka̱ ni.


\par }{\Q \VS{6}Vuza na u yaꞋin gaɗi n aduniyan,

\par }{\QB n kuyene n ili i na yi punu dem,

\par }{\QB a̱yi na u tsu ka̱na̱ ma̱riki ma̱ ni ko wannai.


\par }{\Q \VS{7}U tsu kiɗa ta̱ afada e mejege wa aza a na o doroi,

\par }{\QB u ci neke ta̱ ilikulyaꞋa wa aza a kambulu,

\par }{\QB Vuzavaguɗu u tsu uta̱ka̱ ta̱ aza a ugbashi.


\par }{\Q \VS{8}Vuzavaguɗu u tsu zuwa ta̱ a̱yimba̱ ene,

\par }{\QB Vuzavaguɗu u tsu ɗa̱ngusa̱ ta̱ aza a na o doroi,

\par }{\QB Vuzavaguɗu wi ta̱ a kuciga aza a usuɓi.


\par }{\Q \VS{9}Vuzavaguɗu u tsu ere ta̱ omoci

\par }{\QB u tsu la̱na̱ ta̱ mkpaꞋan n agapa a̱ma̱ci,

\par }{\QB ama u tsu la̱nga̱sa̱ ta̱

\par }{\QB ukuna wa aza a gbani-gbani.


\par }{\Q \VS{10}Vuzavaguɗu wi ta̱ a kulyaꞋa tsugono ko wannai,

\par }{\QB Avu Sihiyona, Ka̱shile ka̱ nu ki ta̱ a kulyaꞋa tsugono

\par }{\QB tsukaya a kubana a tsukaya.

\par }{\Q Cikpai Vuzavaguɗu.




\par }\PsalmChap{147}{\Q \VerseOne{1}Cikpai Vuzavaguɗu,

\par }{\QB adama a na u gaꞋan ta̱ a canana,

\par }{\QB vishipa vu ucikpi u Ka̱shile ka̱ tsu,

\par }{\QB ili i uyoꞋo i ɗa kpamu derere ɗa a cikpa yi.


\par }{\Q \VS{2}Vuzavaguɗu ɗa u maꞋi Urushelima,

\par }{\QB ɗa u ɓolongi aza a Isaraila a na

\par }{\QB ishi a tsugbashi a iɗika i yoku,


\par }{\Q \VS{3}U tsu neke ta̱ kadanshi wa aza a na a takpai a̱ɗu,

\par }{\QB tsa aza na i n untsu ka̱ta̱ a shiya le.


\par }{\Q \VS{4}U tsu kece ta̱ ka̱bunda̱i ka azangata,

\par }{\QB u tsu ɗeke le ta̱ n ula ra̱ka̱.


\par }{\Q \VS{5}Vuzavaguɗu vu tsu vuza gbayin ɗa,

\par }{\QB vuza vu utsura ɗa,

\par }{\QB kuyeve ku ni ki kugisanku ba.


\par }{\Q \VS{6}U tsu ɗa̱ngusa̱ ta̱ aza a na o doroi,

\par }{\QB ama u tsu cipa̱ka̱ ta̱ aza a gbani-gbani a iɗika.


\par }{\Q \VS{7}Cananai vishipa vu kuneke ucikpi u Vuzavaguɗu,

\par }{\QB cikpai Ka̱shile ka̱ tsu n umolu.


\par }{\Q \VS{8}U pala ta̱ gaɗi n eleshu,

\par }{\QB u yoꞋokoi iɗika mini,

\par }{\QB ɗa kpamu u zuwai mita̱,

\par }{\QB mo gbonguroi a kaginda.


\par }{\Q \VS{9}U tsu neke ta̱ nnama ijanu i le,

\par }{\QB m muku ma agawun a makyan ma na a̱ shika̱i.


\par }{\Q \VS{10}U tsu zuwa katsura wo odoku a utsura ba,

\par }{\QB ko u yaꞋan ma̱za̱nga̱ n utsura u vuma.


\par }{\Q \VS{11}Vuzavaguɗu u tsu pana ta̱ u yoꞋo

\par }{\QB wa aza na i a kupana wovon u ni,

\par }{\QB aza a na e keɗei a̱pa̱Ꞌa̱ e le,

\par }{\QB a ucigi u ni u na u tsu sabaꞋa ba.


\par }{\Q \VS{12}Cikpa Vuzavaguɗu, avu Urishelima,

\par }{\QB cikpa Ka̱shile ka̱ nu, avu Sihiyona.


\par }{\Q \VS{13}A̱yi ɗa wi a ku inda utsutsu u nu mayin,

\par }{\QB u tsu zuwaka ta̱ uma a na i punu una̱singai.


\par }{\Q \VS{14}U tsu zuwa ta̱ kureꞋe ki iɗika i nu,

\par }{\QB kuyongo m ma̱ta̱na̱,

\par }{\QB u tsu lyaꞋatangu wu ta̱ n alkama vu singai.


\par }{\Q \VS{15}U tsu suku ta̱ n kadanshi ka̱ ni aduniyan,

\par }{\QB gogoꞋo lo ɗa kadanshi ka̱ ni ka tsu

\par }{\QB bana a̱ ubuta̱ u na a̱ suki kaꞋa.


\par }{\Q \VS{16}U tsu suku ta̱ egele a pala iɗika tsu tsugbere tsu a̱ri,

\par }{\QB u tsu vishangu ta̱ a ɗa an kokomo.


\par }{\Q \VS{17}U tsu suku ta̱ m mini ma atali,

\par }{\QB tsu atali a wawaꞋa,

\par }{\QB yayi u kufuɗa kugbama asuvu n uta̱ni u ni.


\par }{\Q \VS{18}Utsu neke ta̱ kpamu kadanshi,

\par }{\QB ka̱ta̱ atali a, a̱ niꞋwa̱n

\par }{\QB utsu suku ta̱ n wunla̱i, ka̱ta̱ mini me yene.


\par }{\Q \VS{19}U tsu suku ta̱ n kadanshi ka̱ ni u Yakubu,

\par }{\QB u tsu yotsongu ta̱ ili i kutono i ni

\par }{\QB n afada a̱ ni wa aza a Isaraila.


\par }{\Q \VS{20}U yaꞋanka uduniyan u yoku ili i nanlo ba,

\par }{\QB adama a na e yeve wila̱ u ni ba.

\par }{\Q Cikpai Vuzavaguɗu.




\par }\PsalmChap{148}{\SH YaꞋan ili i na Ka̱shile ka yaꞋin i cikpa yi
\par }
{\Q \VerseOne{1}Cikpai Vuzavaguɗu!

\par }{\QB Cikpai Vuzavaguɗu na ɗe gaɗi,

\par }{\QB cikpai ni a̱ɗa̱ na yi ɗe a̱da̱nga̱shile.


\par }{\Q \VS{2}Cikpai ni a̱ɗa̱ alingata a̱ ni,

\par }{\QB cikpai ni ili i wuma i gaɗi.


\par }{\Q \VS{3}Cikpai ni, kanna n wotoi,

\par }{\QB cikpai ni a̱ɗa̱ azangata a kutashi ra̱ka̱.


\par }{\Q \VS{4}Cikpai ni, a̱ɗa̱ gaɗi a̱da̱nga̱shile,

\par }{\QB Cikpai ni, a̱ɗa̱ mini ma gaɗi a̱da̱nga̱shile.


\par }{\Q \VS{5}YaꞋan a cikpa kula ku Vuzavaguɗu,

\par }{\QB tsu na u dansai, ta ka yaꞋin nannai.


\par }{\Q \VS{6}N kadanshi ka̱ ni ɗa a zuwai le,

\par }{\QB a̱ ubuta̱ u le ko wannai,

\par }{\QB u nekei le kadanshi ka na,

\par }{\QB ka̱ kupuwa̱nka̱ ba.


\par }{\Q \VS{7}Cikpai Vuzavaguɗu a aduniyan,

\par }{\QB a̱ɗa̱ oroꞋo a mala n ili i na yi,

\par }{\QB a mala mu uga̱vi,


\par }{\Q \VS{8}ulaɗi, m mini ma atali,

\par }{\QB egele n eleshu, n wunla̱i wu utsura,

\par }{\QB u na wi o kutono kadanshi ka̱ ni,


\par }{\Q \VS{9}nsasan n aginda,

\par }{\QB nɗanga mu umaci nu nɗanga n sida ra̱ka̱,


\par }{\Q \VS{10}nnama n kakamba nu m kpaꞋa,

\par }{\QB ili i wuma i na yi o kurono a̱tsuma̱ nu nnunu,


\par }{\Q \VS{11}ngono ma aduniyan n uduniyan ra̱ka̱,

\par }{\QB a̱ɗa̱ nkoshi m gba̱ra̱-gba̱ra̱,

\par }{\QB n aza afada aduniyan ra̱ka̱,


\par }{\Q \VS{12}muku mo olobo nu nkere n a̱ma̱ci,

\par }{\QB nkoshi m muku.


\par }{\Q \VS{13}YaꞋan ra̱ka̱ vule a cikpa kula ku Vuzavaguɗu,

\par }{\QB adama a na kula ku ni ku ɗa koci ku ciya̱i ucikpi.

\par }{\QB tsugbayin ci ni tsu laꞋa ta̱ tsa aduniyan n tsu gaɗi.


\par }{\Q \VS{14}U zuwai mogono ma utsura adama a uma a̱ ni,

\par }{\QB adama a na uma a na i a kuciga yi ra̱ka̱ a cikpa yi,

\par }{\QB uma Isaraila, aza a na i ɗevu n a̱yi.

\par }{\Q Cikpai Vuzavaguɗu.




\par }\PsalmChap{149}{\Q \VerseOne{1}Cikpai Vuzavaguɗu, cananai vishipa vu savu u Vuzavaguɗu,

\par }{\QB cikpai ni o koɓolo ka uma a̱ ma̱riki.


\par }{\Q \VS{2}YaꞋan aza Isaraila a yaꞋan ma̱za̱nga̱,

\par }{\QB n vuza na u yaꞋin le,

\par }{\QB yaꞋan aza a Sihiyona a yaꞋan

\par }{\QB ma̱za̱nga̱ m mogono me le.


\par }{\Q \VS{3}YaꞋan a cikpa kula ku ni n kujeꞋe,

\par }{\QB a waꞋa umolu m medelemishipa,


\par }{\Q \VS{4}Vuzavaguɗu wi ta̱ a kupana uyoꞋo u uma a̱ ni,

\par }{\QB u ci neke ta̱ aza a na o goyoi ka̱ci ke le,

\par }{\QB tsugbayin n ulyaꞋi.


\par }{\Q \VS{5}YaꞋan uma a̱ ma̱riki,

\par }{\QB a yaꞋan ma̱za̱nga̱ adama a tsugbayin

\par }{\QB tsu na u nekei le,

\par }{\QB a canana vishipa vu ma̱zanga̱ a iꞋuwa i le.


\par }{\Q \VS{6}YaꞋan ucikpi u Ka̱shile u yongo a̱ una̱ u le,

\par }{\QB n kotokobi ka una̱ ure ekiye e le,


\par }{\Q \VS{7}adama a na a tsupa ili i na,

\par }{\QB uduniyan u yaꞋankai le,

\par }{\QB ka̱ta̱ kpamu a takacika uma,


\par }{\Q \VS{8}ka̱ta̱ a shiya ngono n ikani,

\par }{\QB aza a gbagbaꞋin e le n ikani yi iyum,


\par }{\Q \VS{9}adama a na a yaꞋan afada tsu na wi uɗani.

\par }{\QB Na ɗa tsugbayin tsu uma a̱ ma̱riki a̱ ni.

\par }{\Q Cikpai Vuzavaguɗu.




\par }\PsalmChap{150}{\Q \VerseOne{1}Cikpai Vuzavaguɗu!

\par }{\QB Cikpai Ka̱shile a̱ ubuta̱ u ciɗa u ni,

\par }{\QB cikpai utsura u ni ɗe gaɗi, a̱ ubuta̱ wi ida̱shi i ni.


\par }{\Q \VS{2}Cikpai ni adama

\par }{\QB a ili i gbagbaꞋin i na u yaꞋin,

\par }{\QB cikpai ni adama a tsugbayin tsa̱ a̱bunda̱i ci ni.


\par }{\Q \VS{3}Cikpai ni n ciliki ci ishari,

\par }{\QB cikpai ni n ugogi n umolu.


\par }{\Q \VS{4}Cikpai ni n agundari n kujeꞋe,

\par }{\QB cikpai ni n aꞋin a umolu n igbala.


\par }{\Q \VS{5}Cikpai ni n ka̱la̱ka̱tsu ka̱ ma̱ka̱nla̱,

\par }{\QB cikpai ni nu nka̱nla̱ m mashi ka̱u.


\par }{\Q \VS{6}YaꞋan ili ya ayinviki ra̱ka̱ i cikpa Vuzavaguɗu.

\par }{\Q Cikpai Vuzavaguɗu.

\par }