\NormalFont\ShortTitle{Ansa}

{\MT Katagarda ka Ansa

\par }{\IMT Kuɓa̱yuwa̱

\par }{\IM Katagarda ka Ansa, katagarda kaꞋa ka na o ɓolongi kuyotsongusu ku kuyongo ku ma̱riki n ku kutoni. Kuyotsongusu ka ki ta̱ uɗiki n ansa n cicoꞋo tsu mogono Sulemanu. Kuyotsongusu ka ku pece ta̱ cicoꞋo n tsulau, a̱ ida̱shi i ma̱riki n i gbani-gbani, a na a yaꞋin kadanshi ke le n uye kakau. Kadanshi ka̱ a̱bunda̱i ki ta̱ a kadanshi ki ili i na yi a̱ kugita̱sa̱ anana m makpaꞋa. Katagarda ka ka̱ gita̱ ta̱ n kuciɓaka uma, Wovon u Ka̱shile ɗaɗa ugiti u kuyeve. 1:7 Ili i na i ɗikai lo katagarda ka, ka lyaꞋa ta̱ kelime n kuyaꞋan kadanshi ka na ki ida̱shi i kutoni i ɗa koci ba, ama ili i na a kiwanai kene n kuyongo ku ma̱riki. IcuꞋu i kadanshi ka wawaꞋa ka nampa ko yotsongu icuꞋu i kuyeve ku nlum mi Isaraila n cau, tsu na vuza vu cicoꞋo u kuyaꞋan a makyan ma na ili i yoku i ɗa̱nga̱i. Ukuna u nampa wa wi ta̱ a kadanshi ki ida̱shi i kpaꞋa, n i tsulaga. U yoku kpamu wi ta̱ a kadanshi ki ida̱shi a̱ ka̱tsuma̱ ka uma, ko kpamu ida̱shi yu usuɓi. Ukuna wa̱ a̱bunda̱i wi ta̱ a kadanshi, vu goyo ka̱ci ka̱ nu, uka̱ni u ka̱ɗu, n kuɗika aza a unambi n a̱shi a singai n ida̱shi i ma̱riki a̱ ka̱tsa̱ma̱ ka̱ a̱ja̱Ꞌa̱.

\par }{\IOT Ili i na yi punu u udari a katagarda ka nampa

\par }{\IO Kucikpa ku ansa 1:1-9; 18

\par }{\IO Ansa Sulemanu 10:1-22; 16

\par }{\IO Kadanshi ka ansa kamangankupa, 22:16-24; 34

\par }{\IO Ansa kadanshi o yoku a Sulemanu 25:1-29; 27

\par }{\IO Kadanshi ka Agur 30:1-31

\par }{\IO Kadanshi ko yoku ka ku yotsongusu 31:1-31



\par }\ChapOne{1}{\SH Ugiti u kuyeve
\par }
{\PP \VerseOne{1}Ansa a Sulemanu kolobo ka Dawuda mogono mi Isaraila.


\par }{\Q \VS{2}Na ɗa ansa a na a̱ kuɓa̱nka̱ wu,

\par }{\QB vu yeve cicoꞋo n odoki a singai,

\par }{\QB ka̱ta̱ e yeve kudansa i na yi usokongi


\par }{\Q \VS{3}adama a na a̱ ciya̱,

\par }{\QB kuyotsongusu ku cicoꞋo,

\par }{\QB n usuɓi, n afada a mayun,

\par }{\QB n ili i na yi mayin,


\par }{\Q \VS{4}a zuwa vuza vu unambi u kuyeve,

\par }{\QB wo okpo n kuyeve,

\par }{\QB o yotsongusu a̱ɗa̱nga̱ni tsu na

\par }{\QB a kuyaꞋan kusheshe ku singai.


\par }{\Q \VS{5}YaꞋan vuza vu cicoꞋo u pana ka̱ta̱ u doku ciya̱ kuyeve,

\par }{\QB vuza vu uyevi kpamu

\par }{\QB u ciya̱ uɓa̱nki


\par }{\Q \VS{6}adama a na e yeve i na ansa i a kadanshi,

\par }{\QB kadanshi ka aza o cicoꞋo n iteꞋe i le.


\par }{\Q \VS{7}Wovon u Vuzavaguɗu u ɗaɗa ugiti u kuyeve,

\par }{\QB ama kalau ka goyo ta̱ cicoꞋo n odoki.


\par }{\SH Odoki u ka̱ɗa̱nga̱ni
\par }
{\Q \VS{8}Pana, Maku ma̱va̱, pana kadanshi ke esheku a̱ nu,

\par }{\QB kpamu ka̱ta̱ vu ka̱sukpa̱ odoki a̱na̱ku a̱ nu ba,


\par }{\Q \VS{9}adama a na kuyotsongu ku le

\par }{\QB ki ta̱ o ku doku wu tsugbayin,

\par }{\QB ka̱ta̱ okpo ili kuɗeku i singai a kuɗeku ku nu.


\par }{\Q \VS{10}Maku ma̱va̱, ɗa baci aza a unushi a kparasai nu,

\par }{\QB ka̱ta̱ vu ushuku ba.


\par }{\Q \VS{11}Ɗa baci a danai, <<Ta̱wa̱ tsu gbaɓa kaci,

\par }{\QB tsu una vuma yoku,

\par }{\QB tsu bana tsu bopo tsu una aza a babu unushi,


\par }{\Q \VS{12}YaꞋan tsu soɗongu le ra̱ka̱-ra̱ka̱ tsu kasaun,

\par }{\QB tsa aza a na a̱ gida̱la̱i a kubana e kpenle.


\par }{\Q \VS{13}ka̱ta̱ ci ciya̱ uciyi n a̱bunda̱i,

\par }{\QB ci shatangu iꞋuwa i tsu n ucanuku u gbani,


\par }{\Q \VS{14}ta̱wa̱ vu gbaɓa ka̱ci n a̱tsu,

\par }{\QB ka̱ta̱ tsu pece ili i na tsu bokoi.>>


\par }{\Q \VS{15}Maku ma̱va̱, ka̱ta̱ vu gbaɓa ka̱ci ka̱ nu n icuꞋu i uma a nanlo ba,

\par }{\QB yaꞋan daꞋangi n ele,


\par }{\Q \VS{16}adama a na i ta̱ m moloko a̱ ubuta̱ u kuyaꞋan ka gbani-gbani,

\par }{\QB i ta̱ ufoɓi ayin tutu adama a munuka.

\VS{17}Gbani ɗa azuku maza

\par }{\QB a̱ a̱shi a manunu ma na a cigai kuka̱na̱.


\par }{\Q \VS{18}ama icuꞋu i uma a nanlo,

\par }{\QB ka̱ci ke le kaꞋa a tsu zuwaka maza.

\par }{\QB e ci reme ili ba, wuma u le ɗa koci.


\par }{\Q \VS{19}Ta ukocishi wu uye

\par }{\QB wa aza a̱ kutsa̱n ki ikebe i nannai,

\par }{\Q kutsa̱n ka ki ta̱ o ku okpo ma̱giti mu ukpa̱ me le.

\par }{\QB Ci coꞋo ci ta̱ e meɗevile.


\par }{\SH Kadanshi a ukuna u ku iwan cicoꞋo
\par }
{\Q \VS{20}Panai, cicoꞋo ci ta̱ e meɗevile a uye n kuden,

\VS{21}ci ta̱ e meɗevile n utsura a̱ utsutsu i likuci, n ubuta̱ u na uma dem a tsu yaꞋan oɓolo.

\VS{22}<<Ali wannai ɗa, a̱ɗa̱ aza a na yi n ugboji ba,

\par }{\QB yi ta̱ o kuyongo nannai ko ugboji?

\par }{\Q Ali wanai ɗai, a̱ɗa̱ aza o kugoyi,

\par }{\QB yi ta̱ a kupana uyoꞋo wu ulami u na yi a kuyaꞋan,

\par }{\QB a̱ɗa̱ a lau i iwain kuyeve?


\par }{\Q \VS{23}Ishi baci i zuwa atsuvu i pana uɓarangi u va̱.

\par }{\QB Mi ishi a̱ ku tsuwa̱nka̱ ɗa̱ n ayinviki a̱ va̱,

\par }{\QB ka̱ta̱ n zuwa ɗa̱ i yeve kadanshi ka̱ va̱.


\par }{\Q \VS{24}Adama a na n ɗeke ta̱, ɗa̱ i iwain kupana,

\par }{\QB n ɗengusa̱i ekiye a̱ va̱ wa̱ a̱ ɗa̱ ama ko vuza u zuwaka ba,


\par }{\Q \VS{25}I iwain kutono odoki a̱ va̱ ra̱ka̱,

\par }{\QB kpamu i ciga uɓarangi ɗa̱ u va̱ ba.

\VS{26}Mi ta̱ o ku zoꞋoso ɗa̱,

\par }{\QB a makyan ma atakaci,

\par }{\Q mi ta̱ a kuyaꞋanka ɗa̱ ulami,

\par }{\QB a makyan ma na ma̱dukpa̱ ma̱ ta̱wa̱i ɗa̱,


\par }{\Q \VS{27}Ayin a na baci atakaci a̱ ta̱wa̱i ɗa̱

\par }{\QB tsu kabatalikpau,

\par }{\QB a ayin a na yi o kusoꞋo atakaci n awuya.


\par }{\Q \VS{28}Ka̱ta̱ i ɗeke mu,

\par }{\QB ama mi a̱ ku ushuku ɗa̱ ba.

\par }{\Q yi ta̱ a̱ ku la̱nsa̱ mu a̱ ubuta̱ dem,

\par }{\QB ama yi a̱ kuciya̱ mu ba.


\par }{\Q \VS{29}Adama a na i iwan ta̱ kuyeve ugaꞋin u kuyeve ba,

\par }{\QB kpamu i zagba i pana wovon u Vuzavaguɗu ba.


\par }{\Q \VS{30}Yi ushuku n odoki a̱ va̱ ba,

\par }{\QB i iwain uɓarangi u va̱.


\par }{\Q \VS{31}Adama a nannai yi ta̱ a̱ kuciya̱ katsupu ku ulinga u ɗa̱,

\par }{\QB yi ta̱ a̱ kucuwa̱ n una̱mgbuka̱tsuma̱ u ɗa̱.

\VS{32}Aza a unambi u kuyeve a tsu kuwa̱ ta̱, adama a na a̱ ushuku n cicoꞋo ba,

\par }{\QB Alau tamkpamu a̱ tsu kuwa̱ ta̱ adama a na a zuwaka ba.


\par }{\Q \VS{33}Ama yaba dem vu na baci u panakai mu,

\par }{\QB wi ta̱ a̱ kuda̱sa̱ngu m ma̱ta̱na̱.

\par }{\Q Ko ili tana yi a̱ kuciya̱ yi ba,

\par }{\QB babu kpamu ili i na i kuneke yi wovon.>>




\par }\Chap{2}{\SH Ugain u cicoꞋo
\par }
{\PP \VerseOne{1}Maku ma̱ va̱,

\par }{\Q ushuku n kadanshi ka̱ va̱.

\par }{\QB ka̱ ta̱ vu sokongu kadanshi ka̱ va̱,


\par }{\Q \VS{2}Zuwa atsuvu a ukuna u cicoꞋo,

\par }{\QB vu yaꞋan moloko ma na vu yeve i ɗa.


\par }{\Q \VS{3}Mayun,

\par }{\QB folono uyevi ka̱ta̱ vu la̱nsa̱ kuyeve,


\par }{\Q \VS{4}la̱nsa̱ ku ɗa tsa azurufa,

\par }{\QB vu la̱nsa̱ tsu na a̱ tsu la̱nsa̱ uciyi u na wi usokongi.


\par }{\Q \VS{5}Ka̱ta̱ vu yeve wovon u Vuzavaguɗu,

\par }{\QB ka̱ta̱ vu ciya̱ kuyeve ku Ka̱shile.


\par }{\Q \VS{6}Adama a na Vuzavaguɗu ɗa u tsu neke cicoꞋo,

\par }{\QB kuyeve n cicoꞋo kpamu,

\par }{\QB a una̱ u ni u ɗa ku tsu uta̱.


\par }{\Q \VS{7}U tsu neke ta̱ aza a na

\par }{\QB i o kutono mejege cicoꞋo,

\par }{\QB a̱yi ɗa ma̱ra̱ga̱ wa aza

\par }{\QB a na i o kutono derere.


\par }{\Q \VS{8}Adama a na utsu la̱na̱ ta̱

\par }{\QB ukuna wa afada a mayun,

\par }{\QB u tsu ere ta̱ uye wa aza a na i a kuciga yi.


\par }{\Q \VS{9}Yi ta̱ e kuyeve ukuna wu usuɓi n afada n ukuna u mejege,

\par }{\QB n uye u na u gaꞋin dem.


\par }{\Q \VS{10}Adama a na vi ta̱ a̱ kuciya̱ cicoꞋo a̱ ka̱ɗu ka̱ nu,

\par }{\QB kuyeve kpamu ki ta̱ e kuneke wu ma̱za̱nga̱.


\par }{\Q \VS{11}Kula̱na̱ ku nu ki ta̱ e ku ere wu

\par }{\QB kuyeve ku nu ki ta̱ o kutono n avu.


\par }{\Q \VS{12}CicoꞋo ci ta̱ a̱ ku uta̱ka̱ wu a ka gbani-gbani.

\par }{\QB a uma a kadanshi ka kavama.


\par }{\Q \VS{13}Aza a na a̱ ka̱sukpa̱i uye u mayun,

\par }{\QB adama a na o yongo a uye u ka̱yimbi,


\par }{\Q \VS{14}aza a na a tsu pana uyoꞋo u kuyaꞋan ka gbani-gbani,

\par }{\QB a̱ ma̱za̱nga̱ n ka gbani-gbani.


\par }{\Q \VS{15}aza a na uye u le wi magaba ba,

\par }{\QB aza a na uye u le u modoruko u ɗa.


\par }{\Q \VS{16}CicoꞋo ci ta̱ e kere wu we ekiye a kashakanlai, vuza wi ukuna u na u kparasa wu n una̱ wu uyoꞋo u ni.


\par }{\Q \VS{17}vuza na u ka̱sukpa̱i vali vu ni a ayin a utsura a̱ ni,

\par }{\QB vuza na u tsu koɗo uzuwakpani u na u yaꞋin e kelime ka̱ Ka̱shile.


\par }{\Q \VS{18}Adama a na kpaꞋa ku ni uye wu ukpa̱ u ɗa,

\par }{\QB uye u ni a kubana a ubuta̱ wa̱ ukpisa̱ u ɗa.


\par }{\Q \VS{19}Vuza na baci de dem u banai ubuta̱ u ni, u tsu bono ba.

\par }{\QB Wi o ku doku kubono a uye u wuma ba.


\par }{\Q \VS{20}Adama a nannai, mayun ɗa vu tono uye,

\par }{\QB u na uma a singai o tonoi,

\par }{\QB vu tono uye wa aza a usuɓi.


\par }{\Q \VS{21}Uma a na i a kuyaꞋan ukuna u mejege,

\par }{\QB e le ɗa aza a na a̱ kuda̱sa̱ngu a iɗika ya.

\VS{22}Ama i ta̱ a ku una aza a gbani-gbani punu a i ɗika ya,

\par }{\QB aza a na i m ma̱riki ba, i ta̱ a ku takpa le punu.




\par }\Chap{3}{\SH Odoki adama A̱ɗa̱nga̱ni
\par }
{\PP \VerseOne{1}Maku ma̱va̱, ka̱ta̱ vu cinukpa n kuyotsongusu kuva ba̱.

\par }{\QB ama ka̱sukpa̱ ka̱ɗu ka̱ nu ke reme wila̱ u va̱.


\par }{\Q \VS{2}Ku yotsongusu ku va̱ ki ta̱ a ku neke wu ma̱ta̱na̱ n wuma wu ugaɗi.


\par }{\Q \VS{3}Ka̱ta̱ vu ushuku vu ka̱sukpa̱ kamayun n kasingai ba, shiya le a̱ kuɗeku ku nu,

\par }{\QB ɗana le kpamu a̱ ka̱ɗu ka̱ nu.


\par }{\Q \VS{4}Ɗa baci vu yaꞋin nanai,

\par }{\QB Ka̱shile ki ta a kuyaꞋan ma̱za̱nga̱ n avu.

\par }{\QB Vi ta̱ a̱ kuciya̱ ulyaꞋi a̱ ka̱tsuma̱ kuyongo kuna vi a kuyaꞋan n uma.


\par }{\Q \VS{5}Ushuku n Vuzavaguɗu n ka̱ɗu ka̱ nu dem.

\par }{\QB Ka̱ta̱ vu piꞋisa a kuyeve ku nu ba.


\par }{\Q \VS{6}Ciɓa n Vuzavaguɗu a ili i na vi a kuyaꞋan dem,

\par }{\QB a̱yi tana wi ta̱ a ku yotsongu wu uye u singai.

\VS{7}Ka̱ta̱ vu ɗika ka̱cika̱nu vuza vu cicoꞋo ɗa ba,

\par }{\QB pana wovon u Vuzavaguɗu

\par }{\QB vu ka̱sukpa̱ ka gbani-gbani.


\par }{\Q \VS{8}Ɗa baci vu yaꞋan nanai, wi ta̱ o kokpo an a̱guma̱ a singai,

\par }{\QB a na o ku potsotongu untsu a̱ nu ka̱ta̱ a̱ ɓa̱nka̱ mɓa̱la̱ n nu.


\par }{\Q \VS{9}Neke Ka̱shile tsugbayin ni na vi n i ɗa,

\par }{\QB n umaci wi ili yu ugiti i kashina i nu ra̱ka̱.


\par }{\Q \VS{10}Ɗa baci vu yaꞋan nanai, mpon nu mi ta̱ a kushana n ili i kulyaꞋa.

\par }{\QB Vi ta̱ mini mi inabi ma̱ a̱bunda̱i, ali vu kpa̱ɗa̱ kuciya̱ ubuta̱ una va̱ kutsuwa̱n maꞋan ra̱ka̱.


\par }{\Q \VS{11}Maku ma̱va̱, ka̱ta̱ vu goyo udansuki u Vuzavaguɗu ba,

\par }{\QB ka̱ta̱ kpamu vu iwan u ɓarangi u ba.


\par }{\Q \VS{12}Adama a na Vuzavaguɗu u tsu ɓarangu ta̱ aza ana u cigai,

\par }{\QB u teku tsuna kesheku ka tsu ɓarangu maku ma na u cigai.


\par }{\Q \VS{13}Vuza ma̱za̱nga̱ ɗa vuza na u ciya̱i cicoꞋo,

\par }{\QB n vuza na kpamu u ciya̱i kuyeve.


\par }{\Q \VS{14}Adama ana kodokpotsu ko cicoꞋo ka̱ ni ka laꞋa ta̱ ka azurufa,

\par }{\QB ugaꞋin u ni u laꞋa ta̱ kazanariya.


\par }{\Q \VS{15}U laꞋa ta̱ katali ku ugaꞋin ikebe, babu ili i na a ku gisangu n a̱yi.


\par }{\Q \VS{16}Ugboji u tsu doku ta̱ wuma wu ugaɗi,

\par }{\QB tsu udukuyan n tsugbayin.


\par }{\Q \VS{17}Uye uni uye wu uyoꞋo uɗa, ra̱ka̱ vu le tana u ma̱ta̱na̱ uɗa.


\par }{\Q \VS{18}Aza ana i n ugboji,

\par }{\QB ita̱ m ma̱za̱nga̱,

\par }{\Q cicoꞋo ci ta̱ a kuneke le wuma.


\par }{\Q \VS{19}Vuzavaguɗu u yaꞋin aduniya n cicoꞋo ci ni,

\par }{\QB n kuyeve ku ni kpamu u yaꞋin gaɗi.


\par }{\Q \VS{20}N kuyeve kuni ɗa nyeneke mu uga̱vi n ɓa̱yuwa̱i,

\par }{\QB eleshu kpamu o yoꞋo mini i ɗika.


\par }{\Q \VS{21}Maku ma̱va̱, reme ugboji u nu n kuyeve ku nu.

\par }{\Q ka̱ta̱ vu ka̱sukpa̱ le a̱ ka̱sukpa̱ wu ba.


\par }{\Q \VS{22}I ta̱ a ku okpo wu wuma,

\par }{\QB n ugaꞋin tsu ucanuku wu ili i singai wa̱ nu.


\par }{\Q \VS{23}Ta va kuyaꞋan nwalu a uye u nu nannai m ma̱ta̱na̱

\par }{\QB vi tana a̱ kuta̱ɗa̱tsa̱ ba.


\par }{\Q \VS{24}Ɗa baci vu vaki, vi a kupana wovon ba,

\par }{\QB ɗa baci vu vaki alavu a̱ nu i ta̱ o ku yokpo.


\par }{\Q \VS{25}Ka̱ta̱ vu pana wovon wa atakaci a na a̱ kuta̱wa̱ wu makyan me te ba.

\par }{\QB ko kpamu atakaci a na a kuciya̱ aza gbani-gbani tsu wunla̱ ba.


\par }{\Q \VS{26}Vuzavaguɗu wi ta̱ a ku ere wu,

\par }{\QB wi a ku ka̱sukpa̱ wu vu a za a maza ba.


\par }{\Q \VS{27}YaꞋanka aza ana a cigai u ba̱nki kasingai,

\par }{\QB a makyan mana baci vi a kufuɗa ra̱ku.


\par }{\Q \VS{28}Ka̱ta̱ vu dana vutoku nu,

\par }{\QB <<Wala biꞋi sai makpaꞋa vu bono,

\par }{\QB ka̱ta̱ n neke wu,>> wana ɗa tana vi ni i ɗa lo.


\par }{\Q \VS{29}Ka̱ta̱ vu sheshe ke vutoku vu nu kagbanigbani ba,

\par }{\QB vuza̱ nu na yi ida̱shi i singai n koɓolo.


\par }{\Q \VS{30}Ka̱ta̱ vu yaꞋan kanana n vuza babu u kuna ba,

\par }{\QB babu tana u nusaka wu.


\par }{\Q \VS{31}Ka̱ta̱ vu yaꞋan cisheꞋe n aza kuyaꞋan ka gbani-gbani ba,

\par }{\QB ko vu zagba uye u yoku u le ba.


\par }{\Q \VS{32}Adama ana Vuzavaguɗu u iwan ta̱ aza ana a kuyaꞋan ka gbani-gbani,

\par }{\QB ama u ci ciga ta̱ aza a kamayun a̱ ka̱ɗu.


\par }{\Q \VS{33}Una̱wuya u Ka̱shile wita̱ a kpaꞋa ku vuza gbani-gbani,

\par }{\QB ama u tsu zuwaka ta̱ kpaꞋa a ka za a usuɓi una̱singai.


\par }{\Q \VS{34}U tsu goyo ta̱ aza izoshi i kugoyi,

\par }{\QB ama u ci neke ta̱ kasingai wa aza uremi u kaci.


\par }{\Q \VS{35}Vuza vu cicoꞋo u tsu ciya̱ ta̱ tsugbayin,

\par }{\QB ama kalau ki ta̱ o kusoꞋo wono.




\par }\Chap{4}{\SH Odoki o cicoꞋo wa̱ a̱ɗa̱nga̱ni
\par }
{\Q \VerseOne{1}Muku n va̱, panai odoki ana Dada ɗa̱ u piꞋisakai ɗa̱.

\par }{\QB zuwa ugboji, vi ta̱ kpamu a̱ kuciya̱ ku yeve.


\par }{\Q \VS{2}Adama ana n mi ta̱ e kuneke ɗa̱ odoki a singai, ka̱ta̱ i ka̱sukpa̱ ku piꞋisa ku va̱ ba.


\par }{\Q \VS{3}A ayin ana mi ishi maku a kpaꞋa ku Dada va̱,

\par }{\QB mpa maku mo mogono maꞋan, maku mu ucigi maꞋa wa̱ a̱na̱ku a̱va̱,


\par }{\Q \VS{4}u piꞋisakai mu ɗa udanai mu,

\par }{\QB <<Reme kadanshi ka̱va̱ n ka̱ɗu ka̱ nu,

\par }{\QB tono wila̱ u va̱ vi ta̱ a̱ kuciya̱ wuma.


\par }{\Q \VS{5}La̱nsa̱ cicoꞋo, la̱nsa̱ kuyeve,

\par }{\QB ka̱ta̱ vu cinukpa ko vu iwan kaꞋa,


\par }{\Q \VS{6}Ka̱ta̱ vu ka̱sukpa̱ cicoꞋo ba, ci ta̱ tana e ku ere wu,

\par }{\QB ciga tsu ɗa, tsu ɗa ci ta̱ tana feu a kula̱na̱ wu.


\par }{\Q \VS{7}Ugiti u cicoꞋo u ɗanna, ciya̱ cicoꞋo, n ili i na vu ciya̱i dem,

\par }{\QB ciya̱ ku yeve.


\par }{\Q \VS{8}Ciga tsu ɗa, ci ta̱ a kuneke wu tsugbayin.

\par }{\QB oɓongu tsu ɗa, ci ta̱ tana kpamu a kuneke wu tsugbayin.


\par }{\Q \VS{9}Wi ta̱ a ku okpo wu ma̱kuꞋun ma tsugbayin a kaci ka̱ nu,

\par }{\QB ma̱kuꞋun ma singai ma ku cikpa kpamu.>>


\par }{\Q \VS{10}Pana, maku ma̱va̱, ushuku n ili i na n danai,

\par }{\QB a̱ya̱ a wuma a̱ nu kpamu i ta̱ o ko okpo a̱ ka̱bunda̱i.


\par }{\Q \VS{11}N piꞋisa ka wu ta̱ ɗe, uye u cicoꞋo,

\par }{\QB n tonoi n avu a uye u na wi mejege.


\par }{\Q \VS{12}Vu yaꞋan baci nwalu n cicoꞋo, babu ili i na ya ku kpada wu uye,

\par }{\QB a makyan mana vi a ilaɗi, vi a kuta̱ɗa̱tsa̱ ba.


\par }{\Q \VS{13}Reme odoki a nanlo a n utsura, ka̱ta̱ vu ka̱sukpa̱ a ɗa ba,

\par }{\QB reme a ɗa mayin, adama ana wuma uɗa wa̱ nu.


\par }{\Q \VS{14}Ka̱ta̱ vu uwa a uye wa aza gbani-gbani ba,

\par }{\QB ka̱ta̱ kpamu vu yaꞋan nwalu a uye wa aza a na a kuyaꞋan gbani-gbani ba.


\par }{\Q \VS{15}Katsukpa, ka̱ta̱ vu wala a uɗa ba,

\par }{\QB kpatala vu ka̱sukpa̱ u ɗa, ka̱ta̱ vu yaꞋan nwalu n nu kau.


\par }{\Q \VS{16}Adama ana aza a gbani-gbani a nanlo a tsu lata ba,

\par }{\QB sai a yaꞋan kagbanigbani, alavu a tsu ka̱na̱ a̱shi e le ba,

\par }{\QB sai a zuwa vuza yoku u ta̱ɗa̱tsa̱.


\par }{\Q \VS{17}Kagbanigbani ka ɗaɗa ilikulya i le,

\par }{\QB vishili kpamu vu ɗaɗa ili i kusoꞋo i le.


\par }{\Q \VS{18}Uye wa aza a usuɓi wita̱ uteku tsu ku uta̱ ku kutashi ku kanna ku ɗa,

\par }{\QB kutashi kuna ku tsu ka̱na̱ kudokusu ali wa akana kanna a kaci mayin.


\par }{\Q \VS{19}Uye wa aza gbani-gbani wita̱ u teku tsu ka̱yimbi ka kpaɓam,

\par }{\QB a̱ tsu yeve i na i tsu zuwa le ku ta̱ɗa̱tsa̱ ba.


\par }{\Q \VS{20}Maku ma̱va̱, pana i na mi a kudansa,

\par }{\QB zuwa atsuvu mayin vu pana kadanshi ka̱ va̱.


\par }{\Q \VS{21}PiꞋisa kaꞋa ka̱ta̱ vu ka̱sukpa̱ ka ka̱ uta̱ a kusheshe ku nu ba,

\par }{\QB zuwa kaꞋa a ka̱ɗu ka̱ nu,


\par }{\Q \VS{22}adama ana wuma u ɗa, wa aza ana i a̱ kula̱nsa̱ le.

\par }{\QB n upoci wi ikyamba i vuma ra̱ka̱.


\par }{\Q \VS{23}Ere ka̱ɗu ka̱ nu n utsura u nu ra̱ka̱,

\par }{\QB adama ana a̱ ka̱tsa̱ma̱ ka̱ ni ka wuma u tsu uta̱ tsu mini.


\par }{\Q \VS{24}Vu ka̱sukpa̱ kadanshi ka a uwa,

\par }{\QB ka̱ta̱ kpamu vu yaꞋan daꞋin n kadanshi ku una̱ ure, ure.


\par }{\Q \VS{25}Ka̱sukpa̱ a̱shi a̱ nu a inda magaba mayin,

\par }{\QB a ukuna u kadanshi ka̱ nu mayun ɗa.


\par }{\Q \VS{26}Vu yeve ana vu yeve ta̱ ili i na vi a kuyaꞋan,

\par }{\QB ili i na vi a kuyaꞋan ra̱ka̱ kpamu yi ta̱ o ku okpo mayin.


\par }{\Q \VS{27}Ka̱ta̱ vu katsukpa usingai ko u gula̱ ba,

\par }{\QB takpa kune ku nu a uye u ka gbani-gbani.




\par }\Chap{5}{\SH Udansuki adama tsugbani
\par }
{\PP \VerseOne{1}Maku ma̱ku ma̱va̱, zuwa atsuvu vu pana ugboji u va̱,

\par }{\QB ɓa̱yuwa̱ atsuvu vu pana kuyeve ku va̱,


\par }{\Q \VS{2}adama ana vu yaꞋan ili dem n ka̱ɗu ida̱shi,

\par }{\QB ka̱ta̱ una̱ u nu kpamu u yotsongu ana vi ta̱ n uyevi.


\par }{\Q \VS{3}Adama ana nlebu mu una̱ n kashakanlai ugan ba n yaꞋan uyoꞋo ci ishigi,

\par }{\QB kpamu kadanshi ka̱ni ka laꞋa ta̱ mani n leku,


\par }{\Q \VS{4}ama a ukocishi kuyongo ni i ɗa, okono aɗa,

\par }{\QB wi ta̱ a kusapa wu tsu kotokobi ku una̱ ure ka alyu.


\par }{\Q \VS{5}Ene a̱ ni a ukpisa̱ u ɗa i a kubana,

\par }{\QB uye uni wita̱ a kubanka wu ubuta̱ wi ida̱shi wa̱ a̱kpisa̱.


\par }{\Q \VS{6}Ili i bura yi n uye u wuma ba,

\par }{\QB uye u ni magaba ma wi ba,

\par }{\QB a̱yi tana u yeve ana ta uɗa wi nannai ba.


\par }{\Q \VS{7}Gogo na maku ma̱va̱, pana ka mu,

\par }{\QB ka̱ta̱ vu ka̱sukpa̱ kadanshi ka una̱ u va̱ ba.


\par }{\Q \VS{8}YaꞋan daꞋin n uye u ni,

\par }{\QB ka̱ta̱ vu bana ɗevu n utsutsu u kpaꞋa ku ni ba,


\par }{\Q \VS{9}ka̱ta̱ utsura u nu u kotso wa aza yoku ba,

\par }{\QB vu kuwa̱ a̱ ka̱ɗa̱nga̱ni ekiye aza babu asuvayali.


\par }{\Q \VS{10}Omoci tana a̱ kupura̱ utsura wi ikyamba i nu,

\par }{\QB mele ma̱ nu ma bana ta̱ a kpaꞋa ku vuza yoku gbani.


\par }{\Q \VS{11}Ka̱ta̱ a ukoci u wuma u nu vu ka̱na̱ ci inka a̱ ka̱tsuma̱ ku usuɗukpi,

\par }{\QB a makyan mana mɓa̱la̱ n takumai i kyamba i nu,


\par }{\Q \VS{12}Vi ta̱ a kudana, <<Yiɗa̱i i zuwai ɗa n kpa̱ɗa̱i ku ɗika udansuki?

\par }{\QB Yiɗa̱i i zuwai ɗa ka̱ɗu ka̱va̱ ko goyoi uɓarangi?


\par }{\Q \VS{13}N zuwa atsuvu u malum ma̱va̱ ba.

\par }{\QB m bonoko ka̱ɗu ka̱va̱ kpamu we ele ba.


\par }{\Q \VS{14}Ɗanna n yawa ta̱ ɗevu n ku kuwa̱,

\par }{\QB gogo na mi ta̱ ɗevu n kuyaꞋan wono a̱ ka̱tsa̱ma̱ ka uma.>>


\par }{\Q \VS{15}YaꞋan kamayun u vuka vunu,

\par }{\QB vu cigai a̱yi koci.


\par }{\Q \VS{16}Derere ɗa a̱shi mini mi ikyamba ma̱ nu, ma̱ ka̱na̱ ku uwa̱ mini ubuta̱ dem?

\par }{\QB Ko kpamu wo okpo ma yaba dem?


\par }{\Q \VS{17}Ka̱sukpa̱ okpo ma̱ nu koci,

\par }{\QB vi e kupece n komoci ba.


\par }{\Q \VS{18}Ka̱sukpa̱ mini ma̱ nu mo okpo n una̱singai,

\par }{\QB yaꞋan ma̱za̱nga̱ n vuka vu nu ka̱ɗa̱nga̱ni.


\par }{\Q \VS{19}UgaꞋin u ku ene an mereꞋe,

\par }{\QB ka̱sukpa̱ mani ma ni ma yawai makyan dem,

\par }{\QB ka̱sukpa̱ ucigi u ni kpamu u reme wu.


\par }{\Q \VS{20}Maku ma̱va̱ yiɗa̱i i kuzuwa vuka vuza cishakanlai ulya kaci ka̱ nu?

\par }{\QB Yiɗa̱i i kuzuwa vu oɓongu vuka vuza yoku?


\par }{\Q \VS{21}Adama ana uye u wuma u vuma, e keteshe ka i a̱ a̱shi a Vuzavaguɗu,

\par }{\QB Vuzavaguɗu tana u tsu kondo ta̱ uye u ni dem.


\par }{\Q \VS{22}Unushi u vuza gbani-gbani maza maꞋa wa̱ ni,

\par }{\QB awin a unushi u ni a tsu remei ta̱ mayin.


\par }{\Q \VS{23}Utsu kuwa̱ ta̱ adama ukpa̱ɗi u ku reme ka̱cika̱ni

\par }{\QB tsulau tsa a̱bunda̱i tsu ni tsu ɗa tsa a ku unai.




\par }\Chap{6}{\SH Udansuki adama a tsulau
\par }
{\Q \VerseOne{1}Maku ma̱va̱ vu saꞋawa ta̱ ku okpo magan adama a ka̱ja̱ ka̱ nu ubuta̱ u ku isa kutan?

\par }{\QB Vu saꞋawa ta̱ ku shuku vu tsupaka komoci kutan kuna u lyaꞋi?


\par }{\Q \VS{2}Ɗa baci kadanshi ka̱nu ka saꞋwai ku ka̱na̱ wu,

\par }{\QB ko kadanshi ku una̱ u nu ko okpoi nu maza,


\par }{\Q \VS{3}Gogo na maku ma̱va̱, ili i na va kuyaꞋan i ɗana,

\par }{\QB adama ana vu isa ka̱cika̱nu.

\par }{\Q vu uwa ta̱ tana ɗe ekiye a vuza yoku,

\par }{\QB bana vu goyo ka̱cika̱nu a kelime ka̱ni.

\par }{\QB vu oꞋusoi n ufolu ka̱u.


\par }{\Q \VS{4}vu sa̱nka̱ ka̱ci ka̱ nu alavu,

\par }{\QB ko agbaɗiki a̱ a̱shi a̱ nu.


\par }{\Q \VS{5}Utuka̱ ka̱cika̱nu uteku tsuna manunu ma̱ tsu fa̱ta̱tsa̱ a ubuta̱ u maza,

\par }{\QB uteku tsuna mesheun ma tsu fa̱ta̱tsa̱ ekiye a vuza vu kutambu.


\par }{\Q \VS{6}Ka̱sukpa̱ vuza vu ukpa̱ɗi u piꞋisa

\par }{\QB ubuta̱ wa̱ a̱riga̱nla̱.


\par }{\Q \VS{7}I m mogono ba,

\par }{\QB ko vuzagbayin,

\par }{\QB ko vuza tsugono.


\par }{\Q \VS{8}N nanai dem a tsu ɓolongu ta̱ ili i kulyaꞋa adama a̱ ka̱cika̱le,

\par }{\QB a tsu foɓuso ta̱ a ayin vikyaꞋa adama a̱ lyushi.


\par }{\Q \VS{9}Ali wana ɗai vi a kulyaꞋa kelime n ivaꞋin, avu vuza wonvoli?

\par }{\QB Wanai ɗa vi a̱ kuɗa̱nga̱ alavu?


\par }{\Q \VS{10}Megeshe kenu alavu, megeshe kenu agbaɗiki,

\par }{\QB megeshe kenu mo oɓongu me ekiye adama ana vu uvuka.


\par }{\Q \VS{11}Nanai ɗa unambi u kufa̱ba̱na̱ wu an vuza ma̱ga̱la̱ka̱,

\par }{\QB ka̱ta̱ unambi kpamu u ta̱wa̱ wu tsu koboki.


\par }{\Q \VS{12}Ka̱ka̱ra̱shi ko vuma gbani-gbani,

\par }{\QB u tsu ka̱ra̱sa̱ ta̱ n kadanshi ka kavama a una̱ u ni,


\par }{\Q \VS{13}Utsu yaꞋan ta̱ iyoci n a̱shi a̱ ni,

\par }{\QB u ka̱na̱ kadanshi n izumgbi i ene a̱ni

\par }{\QB a kuyaꞋan ulinga n ka̱jivu ka̱ ni u sokongi.


\par }{\Q \VS{14}A̱ ka̱ɗu ka̱ni tana we a kusheshe ka gbani-gbani,

\par }{\QB a ayin dem u ka̱na̱ ku kuɗa̱ngusa̱ vishili.


\par }{\Q \VS{15}Adama a nannai atakaci i ta̱ a ku ka̱na̱ yi gogo lo.

\par }{\QB m megeshe kenu ɗa i a ku una yi.


\par }{\BB \par }
{\Q \VS{16}Ili i ta̱li yi ta̱ lo ali i cindere, i na Vuzavaguɗu u iwain,

\par }{\QB i na wi a ku kyala ba

\par }{\QB kindi ku kugoyi na yo okpoi ili yi unata wa̱ ni.


\par }{\Q \VS{17}Ele ɗa, kindi ku kugoyi,

\par }{\QB n Kelentsu ka a uwa,

\par }{\QB N ekiye aza munuka ma aza babu unushi.


\par }{\Q \VS{18}N ka̱ɗu kana ka tsu sheshe ka gbani-gbani,

\par }{\QB N kune ku kuyaꞋan kagbanigbani gogoꞋo,


\par }{\Q \VS{19}M magan ma a uwa vuzana utsu dansa u kuna wa uwa,

\par }{\QB N vuza na u tsu ɗa̱ngusa̱ vishili wi itoku i ni.


\par }{\SH Udansuki adama tsugbani
\par }
{\Q \VS{20}Maku ma̱va̱, ɓa̱na̱ odoki a Dada nu

\par }{\QB ka̱ta̱ kpamu vu ka̱sukpa̱ ku yotsongusu ka̱ a̱na̱vu ba.


\par }{\Q \VS{21}Shiya le a̱ ka̱ɗu ka̱nu ayin dem,

\par }{\QB shiya le e kuɗeku kunu.


\par }{\Q \VS{22}Ayin ana baci vu walai, i ta̱ a kutono n avu,

\par }{\QB ayin ana baci vu vaki, i ta̱ a ku inda wu,

\par }{\QB ayin ana baci vu ɗa̱nga̱i, i ta̱ a kuyaꞋan kadanshi n avu.


\par }{\Q \VS{23}Adama ana odoki a nampa ma̱kuni maꞋa,

\par }{\QB kuyotsongusu ku nampa kpamu kutashi ku ɗa,

\par }{\Q udansuki n ugbari kpamu

\par }{\QB uye u wuma u ɗa,


\par }{\Q \VS{24}wita̱ a ku kanza wu ubuta̱ u vuka vu gbani-gbani,

\par }{\QB n ubuta̱ wu una̱ wu uyoꞋo u vuka vu vuza.


\par }{\Q \VS{25}Ka̱ta̱ vu cikala ugaꞋin u vuka vu vuza yoku a̱ ka̱ɗu ka̱ nu ba,

\par }{\QB ko kpamu vu ka̱sukpa̱ a̱shi a̱ ni a ɗika asuvu a̱ nu ba,


\par }{\Q \VS{26}A tsu ciya̱ ta̱ kashakanlai n ikebe yi ilikulyaꞋa koci,

\par }{\QB ama vuka vu vuza yoku tsu la̱nsa̱ ta̱ wuma u vuma.


\par }{\Q \VS{27}Vuma wita̱ a kufuɗa ku kimba̱ a kina a̱ ma̱ka̱nga̱ ma̱ ni,

\par }{\QB babu na motogu ma̱ni ma̱ kula̱?


\par }{\Q \VS{28}Vuma wita̱ a kufuɗa ku wala a gaɗi va̱ a̱ga̱ruwa̱shi akina

\par }{\QB ka̱ta̱ u kpa̱ɗa̱ ku kula̱ adasukpatsu a ene a̱ni?


\par }{\Q \VS{29}Ta wi nanai u vuza na u vaki n vuka vu vutoku ni,

\par }{\QB vuza na u yaꞋin nanai dem, wi a kulaka ba.


\par }{\Q \VS{30}Uma a tsu neke koboki wono ba,

\par }{\QB ɗa baci a cinai ni u yaꞋin uboki adama kambulu.


\par }{\Q \VS{31}N nanai dem ɗa baci e reme ni, mayun ɗa u tsupa kucindere,

\par }{\QB ko ɗa baci, u ku zuwa u namba uciyi u kpaꞋa uni ra̱ka̱.


\par }{\Q \VS{32}Ama vuma na u vaki n vuka vu vuza yoku wi mayin ba,

\par }{\QB a̱yi na baci de dem u yaꞋin nanai wu una ta̱ ka̱cika̱ni.


\par }{\Q \VS{33}I ta̱ a ku lapai, ka̱ta̱ e nekei wono,

\par }{\QB wono u na wa kukotso ba.


\par }{\Q \VS{34}Adama ana cisheꞋe tsu tsu ɗengusa̱ ta̱ wupa u vali,

\par }{\QB u tsu ka̱sukpa̱ ba makyan ma na wi a kutsupa.


\par }{\Q \VS{35}Wi a ku isa katsupu ba,

\par }{\QB babu ka̱bunda̱i ka kuneꞋe kana ka ku vaꞋanku wupa u ni ba.




\par }\Chap{7}{\SH Udansuki adama tsugbani
\par }
{\Q \VerseOne{1}Maku ma̱va̱, reme kadanshi ka̱va̱

\par }{\QB ka̱ta̱ kpamu vu zuwa wila̱ u va̱ a̱ ka̱ɗu ka̱ nu.


\par }{\Q \VS{2}Tono wila̱ u va̱, vi ta̱ a̱ ciya̱ wuma,

\par }{\QB ere ku yotsongusu ku va̱ an maku ma ka̱shi ma̱ nu.


\par }{\Q \VS{3}Shiya le ekiye a̱ nu,

\par }{\QB ɗana le a magbaganla ma̱ ka̱ɗu ma̱ nu.


\par }{\Q \VS{4}Dana ugboji a vu ɗa taku va̱,

\par }{\QB ka̱ta̱ vu dana kpamu kuyeve kumaci ku nu,


\par }{\Q \VS{5}i ta̱ a ku ere wu ubuta̱ u tsugbani,

\par }{\QB n ubuta̱ u vuka vu vuza yoku vu na vi n una̱ wu uyoꞋo.


\par }{\Q \VS{6}Kanna ko yoku mi a ku indana,

\par }{\QB n tsu katusu ka kpaꞋa ka̱ va̱.


\par }{\Q \VS{7}Ɗa me enei a̱ ka̱tsuma̱ ka za a babu kusheshe,

\par }{\QB ɗa n zukai vuza yoku a̱ ka̱tsuma̱ ko kolobo,

\par }{\QB ka̱ɗa̱nga̱ni koyoku ka na ki babu ma̱riki.


\par }{\Q \VS{8}A̱yi nwalu a uye ugbayin ɗevu n ubuta̱ u na wi ida̱shi.

\par }{\QB a nwalu a uye a kubana a kpaꞋa ku ni,


\par }{\Q \VS{9}n kulivi, makyan mana kanna ki a̱ kuyikpa̱,

\par }{\QB a makyan ma na ka̱yimbi ka kayin ka̱ gita̱i.


\par }{\Q \VS{10}Ɗa u cinai ni,

\par }{\QB u lapulai ka̱cika̱ni tsu kashakanlai o kufoɓuso tsuna u kuya̱nsa̱ yi.


\par }{\Q \VS{11}A̱yi tana vuza motonu ɗa, kpamu n ugbamiwasuvu,

\par }{\QB makyan dem ene a̱ ni i a ida̱shi a kpaꞋa ba.


\par }{\Q \VS{12}Makyan mo yoku a uye, makyan mo yoku kpamu a̱ suvu a likuci,

\par }{\QB ubuta̱ dem una uye u kpatalai, ta ɗe vi a kucinai.


\par }{\Q \VS{13}Ɗa woɓongi ni,

\par }{\QB n kindi ku ugoyi ɗa u danai ni.


\par }{\Q \VS{14}<<Mi ta̱ n ka̱ɗiva̱ ka ida̱shi ma̱ta̱na̱ a kpaꞋa,

\par }{\QB anna mi ta̱ a kushatangu uzuwakpani uva̱.


\par }{\Q \VS{15}I ɗaɗa i zuwai ɗa mu uta̱i adama ana n gasa n avu,

\par }{\QB n ciga ta̱ me ene wu, ɗa tana me enei nu na.


\par }{\Q \VS{16}N pala ta̱ a̱ga̱da̱ a̱va̱

\par }{\QB n arikinla a tsuzogu tsa aza Masar.


\par }{\Q \VS{17}N bufangu ɗe ili ma̱gula̱ni a̱ga̱da̱ va̱,

\par }{\QB n muru vu ma̱gula̱ni, n alosu koɓolo n sinamon.


\par }{\Q \VS{18}Ta̱wa̱, tsu pana uyoꞋo wu ucigi, tsu panakpanai ali usana,

\par }{\QB ta̱wa̱ tsu oɓongbonoi a̱ ka̱tsuma̱ ka maciganai.


\par }{\Q \VS{19}Vali va̱ wi punu a kpaꞋa ba,

\par }{\QB u yaꞋan ta̱ nwalu n daꞋangi.


\par }{\Q \VS{20}U ɗika ta̱ ikebe ya a̱bunda̱i,

\par }{\QB wi a kubono a kpaꞋa ba, sai kanna ka na wotoi u pecei.>>


\par }{\Q \VS{21}Ɗa u kondoi le n a̱guma̱ a̱ni,

\par }{\QB n una̱ wu uyoꞋo u ni ɗa u doroi ni.


\par }{\Q \VS{22}Gogolo ɗa u tonoi ni

\par }{\QB tsu kanaka kana a ku banka ubuta̱ u ku kiɗa,

\par }{\Q tsu mesheun ma na mi a ka ɗikpangusu a kubana a maza.


\par }{\QB \VS{23}Ubuta̱ u na kaya ka sovoi ni ali a̱ ka̱ɗu ka̱ni,

\par }{\Q wita̱ lo tsu manunu mana mo moloko a ku uwa a maza,

\par }{\QB a̱yi u yeve ana n wuma u ni u ɗa u ku tsupaka ba.


\par }{\Q \VS{24}Gogo na, muku n va̱, panakai mu,

\par }{\QB zuwai atsuvu i pana kadanshi ka̱ una̱ u va̱.


\par }{\Q \VS{25}Ka̱ta̱ yu ushuku n icuꞋu i vuka vu nanlo,

\par }{\QB u zuwa ka̱ɗu ka̱ ɗa̱ ka cikala kuyongo kuni ba,

\par }{\QB ka̱ ta̱ i tono uye u ni ba.


\par }{\Q \VS{26}Adama ana a̱yi ɗa wu una uma n a̱bunda̱i,

\par }{\QB u zuwai uma n a̱bunda̱i ukpa̱

\par }{\QB ali i kukece ba.


\par }{\Q \VS{27}KpaꞋa ku ni uye u kubana a kpaꞋa ku ukpisa̱ uɗa,

\par }{\QB u na u gida̱la̱ a kubana a kasaun.




\par }\Chap{8}{\SH Una̱singai wu ugboji
\par }
{\Q \VerseOne{1}panai, ugboji wita̱ a̱ meɗevile,

\par }{\QB kuyeve a ku ɗengusa̱ ka̱la̱ka̱tsu ka̱ ni.


\par }{\Q \VS{2}A nsasan, n uye,

\par }{\QB a uɓon u na nsanji n gasai, talo u shamgbai.


\par }{\Q \VS{3}a̱ ka̱kina̱ ku utsutsu u na u uwai a likuci,

\par }{\QB a utsutsu u likuci a̱ meɗevile n ka̱la̱ka̱tsu kagbayin.


\par }{\Q \VS{4}<<A̱ɗa̱ ali, a̱ ɗa̱ ɗa mi a meɗevile,

\par }{\QB meɗevile ma̱ va̱ a u yabadem ɗa.


\par }{\Q \VS{5}A̱ɗa̱ aza unambi u kusheshe, piꞋisai kuyaꞋan ugboji,

\par }{\QB a̱ ɗa̱ alau, la̱nsa̱i kuyeve.


\par }{\Q \VS{6}Zuwai atsuvu i pana, adama ana mita̱ a kudana ɗa̱ ili singai,

\par }{\QB ili i na baci de dem n dansai i singai i ɗa.


\par }{\Q \VS{7}Kadanshi kana n dansai mayun ɗa,

\par }{\QB kagbanigbani, ili yu unata i ɗa a una̱ u a̱va̱.


\par }{\Q \VS{8}Kadanshi ku una̱ u va̱ ra̱ka̱ kasingai kaꞋa,

\par }{\QB koyoku ki punu ka na ki usokongi ba, ko a uwa.


\par }{\Q \VS{9}Ra̱ka̱ vu le i ta̱ gaɗi u vuza kuyeve,

\par }{\QB derere ɗa kpamu a ubuta̱ wa aza ana i n kuyeve.


\par }{\Q \VS{10}Zagba odoki a̱ va̱, una̱ wa azurufa,

\par }{\QB kuyeve kpamu una̱ u kazanariya kasingai,


\par }{\Q \VS{11}adama ana ugboji u lata̱ idolu i singai tsuloboi,

\par }{\QB ili i na vu laꞋi n kuciga ra̱ka̱, wi ku gisanku n a̱yi ba.


\par }{\BB \par }
{\Q \VS{12}<<Mpa, ugboji, mi ta̱ n ugboji,

\par }{\QB mi ta̱ n kuyeve koɓolo n ma̱riki.


\par }{\Q \VS{13}Wovon u Ka̱shile, u ɗaɗa vu iwan kagbanigbani,

\par }{\QB ugbamukaci, n a̱ra̱ɗi, n uye u kagbanigbani.

\par }{\QB n kadanshi ka kuya̱nsa̱, n iwan ta̱ kaꞋa.


\par }{\Q \VS{14}Mita̱ n odoki n ugboji,

\par }{\QB mi ta̱ n kuyeve, n utsura.


\par }{\Q \VS{15}N ɓa̱nka̱ ta̱ ngono ubuta̱ u tsugono u le,

\par }{\QB a yaꞋin a fada kpamu a zuwa odoki a singai.


\par }{\Q \VS{16}N uɓa̱nki u va̱ uɗa ngono ra̱ka̱ mi a kulyaꞋa tsugono,

\par }{\QB ta feu aza kelime n a yaꞋin afada i nanai.


\par }{\Q \VS{17}N ciga ta̱ aza ana a cigai mu,

\par }{\QB aza ana a̱ la̱nsa̱i mu ita̱ a̱ kuciya̱ mu.


\par }{\Q \VS{18}Uciyi n tsugbayin wi ta̱ wa a̱va̱,

\par }{\QB uciyi u babu uteku n wu usuɓi.mayun ɗa.


\par }{\Q \VS{19}Ili i na vu ciya̱i wa̱ a̱ va̱ u laꞋa ta̱ kazanariya ka singai,

\par }{\QB i laꞋa ta̱ azurufa a singai.


\par }{\Q \VS{20}N wala ta̱ a uye wu usuɓi,

\par }{\QB a uye u kamayun,


\par }{\Q \VS{21}n neke uciyi wa aza ana a cigai mu,

\par }{\QB n shatangu mpon le kpamu n uciyi.


\par }{\BB \par }
{\Q \VS{22}<<Mpa ɗa vuza vu ugiti vuna Vuzavaguɗu u gita̱i kuyaꞋan,

\par }{\QB kafu u yaꞋan ili dem.


\par }{\Q \VS{23}A yaꞋan mu ta̱ ali n ayin ugiti,

\par }{\QB kafu u gita̱ wa aduniya.


\par }{\Q \VS{24}A matsa mu ta̱ mala mu uga̱vi,

\par }{\QB makyan mana babu a̱shi a̱ mini.


\par }{\Q \VS{25}Kafu a yaꞋan nsansa,

\par }{\QB ɗa a yaꞋan mu a ginda,


\par }{\Q \VS{26}kafu uyaꞋan aduniya n akamba

\par }{\QB ko kafu na utuka̱ kayala ku ugiti.


\par }{\Q \VS{27}Mpa mi ta̱ lo ayin ana u yaꞋin gaɗi,

\par }{\QB a na u pecei uteku u mini,


\par }{\Q \VS{28}a na u yaꞋin eleshu gaɗi,

\par }{\QB ɗa kpamu u zuwai uga̱vi wa nɗolu,


\par }{\Q \VS{29}a na u zuwakai malaꞋa u teku,

\par }{\QB adama ana ka̱ta̱ mini ma laza ubuta̱ u na a zuwa ni ba,

\par }{\Q kpamu, a na u zuwai u teku wu uduniya.


\par }{\QB \VS{30}Mpa ugboji mi ta̱ koɓolo n a̱yi, tsu kafuɗi ku ulinga.

\par }{\Q mpa ɗa makyan dem u tsu pana u yoꞋo,

\par }{\QB a yin tutu n tsu yaꞋan ta̱ ma̱za̱nga̱ n a̱yi.


\par }{\Q \VS{31}Mi ta̱ ma̱za̱nga̱ n aduniya a̱ni ra̱ka̱,

\par }{\QB mi ta̱ kpamu a kupana u yoꞋo vuma lima̱.


\par }{\BB \par }
{\Q \VS{32}<<Gogo na, a̱ɗa̱nga̱ni a va̱ panai kadanshi ka̱ va̱,

\par }{\QB yaꞋin tsu na n danai, vi ta̱ tana a kuyaꞋan ma̱za̱nga̱.


\par }{\Q \VS{33}Panai, odoki a̱ va̱ adama ana i gbojo,

\par }{\QB ka̱ta̱ i iwan a ɗa ba.


\par }{\Q \VS{34}Vuza vu una̱singai ɗa vuza na u panakai mu,

\par }{\QB wi kashani utsutsu kanna dem,

\par }{\QB a ku vana utsutsu u ku wala u va̱.


\par }{\Q \VS{35}Adama ana vuza na baci dem u ciya̱i mu, u ciya̱ ta̱ wuma.

\par }{\QB iyoci i kuciya̱ mapasa ma singai ubuta̱ u Vuzavaguɗu ɗa.


\par }{\Q \VS{36}Ama vuza na baci dem u kpa̱ɗi kuciya̱ mu, u foro ta̱ ka̱cika̱ni,

\par }{\QB vuza na baci de dem u iwain mu, u ciga ta̱ ukpa̱Ꞌa̱.>>




\par }\Chap{9}{\SH Ugboji n tsulau
\par }
{\Q \VerseOne{1}Ugboji u maꞋa ta̱ kpaꞋa ku ni

\par }{\QB u sheꞋwei nshilya n cindere n ni.


\par }{\Q \VS{2}U zuwai a kiɗai i nyama adama a̱ ka̱ɗiva̱, u foɓusoi ma̱kya̱n a̱ ni,

\par }{\QB ɗa kpamu u foɓusoi ka̱ɗiva̱ ka̱ ni.


\par }{\Q \VS{3}U suku ta̱ agbashi a̱ ni a̱ ma̱ci,

\par }{\QB adama ana u ɗekushe a kusan ku u gaɗi a likuci.


\par }{\Q \VS{4}<<Ka̱sukpa̱ a̱ ɗa̱ na yi aza ugboji ba.>>

\par }{\QB kpatalai na,

\par }{\QB wa aza unambi wu u ka̱ni wa asuvu.


\par }{\Q \VS{5}<<Ta̱wa̱i i lyaꞋa ilikulya i va̱,

\par }{\QB soꞋi ma̱kya̱n ma na n foɓusoi.


\par }{\Q \VS{6}Ka̱sukpa̱ unambi u kusheshe, adama ana i ciya̱ wuma,

\par }{\QB yaꞋin nwalu a uye wu u yeve.>>


\par }{\BB \par }
{\Q \VS{7}<<Yabadem na baci u dansukai vuza vu kugoyi, wi ta̱ a kuronoko ka̱cika̱ni kugoyi.

\par }{\QB vuzana kpamu u dansuka vuza gbani-gbani, a̱yi ɗa u kuciya̱ mɓa̱la̱.


\par }{\Q \VS{8}Ko kenu ka̱ ta̱ vu dansuka vuza vu kugoyi ba, adama ana wita̱ a ku iwan wu.

\par }{\QB Ama vu dansuka baci vuza vu ugboji, a̱ yi tana wi ta̱ a kuciga wu.


\par }{\Q \VS{9}Neke vuza vu ugboji odoki, ka̱ta̱ a̱yi tana udoku ugboji,

\par }{\QB PiꞋisaka vuza vu usuɓi, ka̱ta̱ a̱yi tana udoku n kuyeve.


\par }{\Q \VS{10}Wovon u Ka̱shile u ɗa u giti ugboji,

\par }{\QB kpamu kuyeve ku Vuza ciɗa nanlo ɗaɗa kuyeve.


\par }{\Q \VS{11}Adama a̱ va̱, ayin a̱ nu i ta̱ o ku doku kuyimkpa,

\par }{\QB ka̱ta̱ o doku wu kpamu a̱ya̱ a wuma a̱ nu.


\par }{\Q \VS{12}Vi baci nu ugboji, vi ta̱ nu ugboji adama a̱ ka̱cika̱nu,

\par }{\QB ama, vi baci n kugoyi, a vu ɗa koci vi a ku takacika.>>


\par }{\Q \VS{13}Kalau ka vuka, za kadanshi n a̱bunda̱i,

\par }{\QB vuza vu unambi u kusheshe ɗa, u yeve ili ba.


\par }{\Q \VS{14}U tsu da̱sa̱ngu ta̱ u tsutsu u kpaꞋa ku ni,

\par }{\QB a kakuba ki ida̱shi ka̱ ni ku ugaɗi ka likuci,


\par }{\Q \VS{15}a kuɗeke aza ana i a nwalu,

\par }{\QB aza ana kusheshe ku le ki a ubuta̱ wu ulinga u le.


\par }{\Q \VS{16}Utsu dana ta̱, <<A̱ɗa̱ aza unambi u kusheshe ta̱wa̱i na.>>

\par }{\QB wa aza unambi wu uka̱ni u ka̱ɗu kpamu utsu dana ta̱.


\par }{\Q \VS{17}<<Mini mu uboki ma tsu yokpo ta̱,

\par }{\QB ilikulyaꞋa i na a tsu lyaꞋa usokongi wita̱ n uyoꞋo.>>


\par }{\Q \VS{18}Ama aza ana a uwai ekiye a̱ ni, e yeve a na a̱kpisa̱ a ɗa i a ubuta̱ wa ba.

\par }{\QB kpamu omoci a̱ ni, i ta̱ a̱ ku gida̱la̱ kubana ubuta̱ wi ida̱shi ya a̱kpisa̱.




\par }\Chap{10}{\SH Ansa a Sulemanu
\par }
{\PP \VerseOne{1}Ansa a Sulemanu a ɗa na,

\par }{\Q maku mu ugboji ma tsu zuwa ta̱ Dada ni ma̱za̱nga̱,

\par }{\QB ama kalau ka maku, ili yu una̱mgbi u ka̱tsuma̱ i ɗa wa a̱na̱ku a̱ ni.


\par }{\Q \VS{2}Uciyi una o ɓolongi a uye u gbanigbani, u tsu neke i li ba,

\par }{\QB ama ida̱shi yu usuɓi u tsu utuka̱ ta̱ vuma ukpa̱.


\par }{\Q \VS{3}Vuzavaguɗu wi a̱ kuka̱sukpa̱ vuza vu usuɓi a̱ ka̱tsuma̱ ka kambulu ba

\par }{\QB ama u tsu sa̱nka̱ ta̱ kusheshe ka aza a gbani-gbani ku shana.


\par }{\Q \VS{4}Tsurogo tsu tsu zuwa ta̱ vuma unambi,

\par }{\QB ama kuyaꞋan ku ulinga ku tsu tuka̱ ta̱ n uciyi.


\par }{\Q \VS{5}A̱yi na u ɓolongi ili i kashina n lyushi a̱yi ɗa vuza vu ugboji.

\par }{\QB ama a̱yi na u latai a ayin a vikyaꞋa a̱yi ɗa vuza na u tsu tuka̱ n wono.


\par }{\Q \VS{6}Una̱singai wita̱ a kaci ka vuza vu usuɓi,

\par }{\QB ama u vuza gbani-gbani u tsu sokongu ta̱ u kuna u vishili u ni.


\par }{\Q \VS{7}Kuciɓasa ku vuza vu usuɓi una̱singai u ɗa,

\par }{\QB ama kula ku vuza gbani-gbani ki i ta̱ a̱ ku na̱mgba̱.


\par }{\Q \VS{8}Vuza vu ugboji, a̱yi ɗa u tsu ushuku n odoki,

\par }{\QB ama vuza kadanshi ka tsulau wi ta̱ a̱ ku na̱mgba̱.


\par }{\Q \VS{9}Vuza na dem wi an nwalu a̱ ka̱tsuma̱ ku usuɓi, utsu yaꞋan ta̱ nwalu n ni m ma̱ta̱na̱.

\par }{\QB ama vuza vu unambi usuɓi a tsu yeve yi ta̱.


\par }{\Q \VS{10}Vuza na u tsu reme ka mayun, u tsu tuka̱ ta̱ n atakaci,

\par }{\QB ama vuza na udanshi kamayun utsu tuka̱ ta̱ m ma̱ta̱na̱


\par }{\Q \VS{11}Kadanshi ka vuza vu usuɓi ka̱shi ka̱ mini ma wuma maꞋa,

\par }{\QB ama kadanshi ka vuza gbani-gbani ka tsu sokongu ta̱ u kuna u vishili u ni.


\par }{\Q \VS{12}Tsurala tsu zuwa ta̱ vishili,

\par }{\QB ama ucigi u tsu cinukpa ta̱ nu unushi ra̱ka̱.


\par }{\Q \VS{13}Uma ugboji a tsu dansa ta̱ ka̱ ma̱riki,

\par }{\QB ama uma a gbanigbani u gaꞋan ta̱ atakaci ka le.


\par }{\Q \VS{14}Vuza vu ugboji u tsu ɓolongu ta̱ ku yeve,

\par }{\QB ama una̱ u kalau u tsu tuka̱ ta̱ nu u kpa̱.


\par }{\Q \VS{15}Udukuyan, mashilya maꞋa ma vuza vu uciyi,

\par }{\QB ama unambi munuka maꞋa ma vu za vu unambi.


\par }{\Q \VS{16}Katsupu ka kuyaꞋan kasingai kaɗa wuma,

\par }{\QB ama katsupu ka vuza vu unushi ka ɗa atakaci.


\par }{\Q \VS{17}A̱yi vuzana u tsu ushuku n ugbari n odoki, wi ta̱ a ku ciya̱ wuma,

\par }{\QB ama a̱ yi vuzana u tsu inwan ugbari wi ta̱ a̱ kupuwa̱nka̱.


\par }{\Q \VS{18}Vuza na dem u tsu sokongu tsurala, kayaꞋin ka uwa kaꞋa,

\par }{\QB vuzana kpamu dem u tsu la̱nga̱sa̱ ula uma kalau kaꞋa.


\par }{\Q \VS{19}Kadanshi ka yimkpa baci a̱ bunda̱i ɗa vuma u tsu ciya̱ unushi,

\par }{\QB ama vuza vu ugboji ɗa baci vi, sai vu paɗa bini.


\par }{\Q \VS{20}Kadanshi ka vuza vu usuɓi, ki ta̱ an azurufa ana a zagbai,

\par }{\QB ama ka̱ɗu ka vuza gbani-gbani ki nu ugaꞋin ba ko kenu.


\par }{\Q \VS{21}Kadanshi vuza vu usuɓi ku tsu lyaꞋatangu uma n a̱bunda̱i,

\par }{\QB ama kalau ka tsu kuwa̱ ta̱ adama unambi wu usuɓi.


\par }{\Q \VS{22}Una̱singai u Vuzavaguɗu u tsu tuka̱ ta̱ n uciyi,

\par }{\QB ama ka̱bunda̱i ku ulinga ko tsu doku uciyi ba.


\par }{\Q \VS{23}U kalau, kuyaꞋan ku ka gbani-gbani, ili yu ugulani u ɗai,

\par }{\QB ama u vuza kuyeve, ugboji u tsu yokpo ta̱.


\par }{\Q \VS{24}I na vu za gbani-gbani wi o wovon, i ɗa i kuciya̱i

\par }{\QB ama i na vuza vu usuɓi u cigai i ɗaɗa a ku ciya̱.


\par }{\Q \VS{25}Ayin a na baci kabatalikpau ka gbanigbani ka lazai, i o kudoku ku ene aza a gbanigbani ba,

\par }{\QB ama vuza usuɓi u tsu shamgba ta̱ n utsura ali a kubana u teku.


\par }{\Q \VS{26}Ka̱ta̱ vu zuwa korogo ka yaꞋanka wu ili ba,

\par }{\QB ta lo wa ko okpo wu tsu mini ma kalam a anga ko kpamu tsu ka̱nga̱ a̱ a̱shi a̱ nu.


\par }{\Q \VS{27}Wovon u Ka̱shile u tsu doku ta̱ wuma wu ugaɗi,

\par }{\QB ama wuma u vuza gbani-gbani wi ta̱ gbati.


\par }{\Q \VS{28}A̱pa̱ a vuza vu usuɓi ma̱za̱nga̱ maꞋa,

\par }{\QB ama a̱pa̱ aza vuza gbani-gbani a̱ tsu tuka̱ n ili ba.


\par }{\Q \VS{29}Uye u Vuzavaguɗu mashilya ma ku ere maꞋa u vuza vu usuɓi,

\par }{\QB ama ili munuka i ɗa ubuta̱ wa aza kuyaꞋan ka gbani-gbani.


\par }{\Q \VS{30}Aza usuɓi i ta̱ a kuciya̱ ukanji ayin tutu,

\par }{\QB ama a̱ ku ka̱sukpa̱ aza gbani-gbani iɗika ya ba.


\par }{\Q \VS{31}Aza usuɓi a tsu dansa ta̱ ugboji,

\par }{\QB ama kelentsu kana ka tsu dansa a uwa ki ta̱ a kuyaꞋan ugbati.


\par }{\Q \VS{32}Kelentsu ka vuza vu usuɓi ka yeve ta̱ i na i gaꞋin,

\par }{\QB ama una̱ u vuza gbani-gbani, wi ni yoku ba sai kadanshi ka gbani-gbani koci.




\par }\PoetryChap{11}{\Q \VerseOne{1}Vuzavaguɗu u tsu iwan ta̱ vuza kagisamkpatsu ka a uwa,

\par }{\QB ama u tsu pana ta̱ uyoꞋo wa za agisamkpatsu a mayun.


\par }{\Q \VS{2}A̱ra̱ɗi a̱ tsu tuka̱ ta̱ n wono,

\par }{\QB ama vuza babu a̱ra̱ɗi vuza vu ugboji ɗa.


\par }{\Q \VS{3}UgaꞋin wa aza kamayun a ka̱ɗu, u tsu tono ta̱ n ele,

\par }{\QB ama aza unambi u kamayun a tsu una ta̱ ka̱cika̱le adama a ka gbani-gbani ke le.


\par }{\Q \VS{4}Udukuyan u tsu yongo n ugaꞋin a kanna ka ku kiɗa ka afada ba,

\par }{\QB ama ida̱shi yu usuɓi i tsu utuka̱ ta̱ vuma ubuta̱ wu ukpa̱.


\par }{\QB \VS{5}U kuna wu usuɓi wa aza babu unushi u tsu tono a̱ n ele a uye u magaba,

\par }{\QB ama aza a gbani-gbani a tsu yikpa̱ ta̱ adama ka a gbani-gbani ke le.


\par }{\Q \VS{6}Usuɓi wa aza ka mayun a̱ɗa̱ u tsu utuka̱ le ta̱,

\par }{\QB ama aza iyaꞋanshi m modoruko o tsu okpo le ta̱ maza.


\par }{\Q \VS{7}Vuza gbani-gbani u tsu kuwa̱ ta̱ n kusheshe ku ni dem,

\par }{\QB ka̱ta̱ a̱pa̱ a utsura a̱ ni ra̱ka̱ a̱ na̱mgba̱.


\par }{\Q \VS{8}A̱ tsu utuka̱ ta̱ vuza vu usuɓi atakaci,

\par }{\QB ka̱ta̱ a ɗa o bono u vuza gbani-gbani.


\par }{\Q \VS{9}Aza gbani-gbani n una̱ u le u ɗa a tsu una a za le,

\par }{\QB ama aza usuɓi a ubuta̱ u kuyeve ku le u ɗa a tsu laꞋaka.


\par }{\Q \VS{10}Vuza vu usuɓi u laꞋaka ba ci, likuci i tsu i yaꞋan ta̱ ma̱za̱nga̱,

\par }{\QB ɗa baci vuza gbani-gbani u kuwa̱i, uma a tsu yaꞋan ta̱ feu ma̱za̱nga̱.


\par }{\Q \VS{11}Likuci i ci ciya̱ ta̱ tsugbayin adama una̱singai a uma usuɓi,

\par }{\QB ama a tsu fa̱da̱ ta̱ likuci adama una̱ u uma a gbani-gbani.


\par }{\Q \VS{12}Ukuna u tsulau u ɗa vu goyo toku nu,

\par }{\QB vuza ugboji u tsu paɗa ta̱ bini.


\par }{\Q \VS{13}Vuza kadanshi ka a̱bunda̱i n kula̱nga̱su u tsu sokongu kakuna ba.

\par }{\QB Ama vuma vu usuɓi u su sokongu ta̱ ka kuna.


\par }{\Q \VS{14}A ubuta̱ una wi babu vuza kelime, uduniya u tsu yikpa̱ ta̱,

\par }{\QB ama ka̱bunda̱i ka aza kuneke odoki ka tsu tuka̱ ta̱ uduniya ida̱shi i ma̱ta̱na̱.


\par }{\Q \VS{15}Ɗa baci vu ushuki ko okpo magan adama komoci vi ta̱ o ko kpo n wono,

\par }{\QB ama vuzana u iwain wi ta̱ a kulaka.


\par }{\Q \VS{16}Vuka vu usuɓi u su ciya̱ ta̱ tsugbayin,

\par }{\QB ama aza asuvu a yali udukuyan u ɗa koci a ku ciya̱.


\par }{\Q \VS{17}Vuma vu usuɓi u tsu ciya̱ ka̱ ta̱ ka̱cika̱ni u gaꞋin,

\par }{\QB ama vuza gbani-gbani u tsu ronoko ta̱ ka̱cika̱ni atakaci.


\par }{\Q \VS{18}Aza gbani-gbani a tsu ciya̱ ili i makara ba,

\par }{\QB ama uma u usuɓi a tsu ciya̱ ta̱ uciyi u mayun.


\par }{\Q \VS{19}Usuɓi usingai u tsu la̱nsa̱ka̱ ta̱ vuza wuma,

\par }{\QB ama vuza na u dakaki kula̱nsa̱ ka gbani-gbani wi ta̱ a ku kuwa̱.


\par }{\Q \VS{20}Vuzavaguɗu u tsu iwan ta̱ aza kusheshe ku gbani-gbani,


\par }{\QB \VS{21}ama u tsu ka̱sukpa̱ ta̱ a aza usuɓi a laꞋaka.


\par }{\Q \VS{22}UgaꞋin u vuka dem wi baci n ka̱ɗu kasingai ba,

\par }{\QB wi ta̱ tsu makawani ma azanari a vunu vu ma̱gurusunu.


\par }{\Q \VS{23}Kusheshe ku uma usuɓi, kuɗa kasingai,

\par }{\QB ama kusheshe ka̱ a̱ɗu ka aza a gbani-gbani ku ɗa wupa ayin tutu.


\par }{\Q \VS{24}Aza o yoku a tsu neke ta̱ kuneꞋe ba̱ri, ka̱ta̱ tana uciyi u le u yimkpa,

\par }{\QB ama aza o yoku a tsu neke vuza ko kenu ba, ama ka̱ta̱ okpo nu unambi.


\par }{\Q \VS{25}Vuza na u tsu neke ba̱ri, u ku okpo ta̱ vuza vu uciyi,

\par }{\QB ɓa̱nka̱ otoku a̱ nu, a vu feu i ta̱ a ku ɓa̱nka̱ wu.


\par }{\Q \VS{26}Uma a tsu yaꞋanka ta̱ vuzana u sokongi ishina una̱,

\par }{\QB ama una̱singai u ɗa u vuza na u dengei.


\par }{\Q \VS{27}Vuza na u la̱nsa̱i ugaꞋin u tsu ciya̱ ta̱ kasingai,

\par }{\QB ama vuza na u la̱nsa̱i una̱mgbi, wi ta̱ a kuciya̱ u ɗa.


\par }{\Q \VS{28}Vuza na dem u nekei ka̱ɗu wu udukuyan u ni wi ta̱ a ku yikpa̱,

\par }{\QB ama vuza vu usuɓi wi ta̱ o kutopo uteku tsa a̱vuku a̱ ta̱ku a ka̱kina̱ ka mini.


\par }{\Q \VS{29}Aza na a̱ tsu tuka̱ n atakaci a i kpaꞋa le, a u kotsushi utsu ciya̱ ili yi uka̱ni ba.

\par }{\QB kpamu kalau ki ta̱ o ku okpo kagbashi ka vuza vu ugboji.


\par }{\Q \VS{30}Usuɓi u neke ta̱ vuma wuma,

\par }{\QB vuza na wi n ugboji, kpamu utsu isa ta̱ wuma.


\par }{\QB \VS{31}Ɗa baci aza usuɓi a̱ ciya̱i u peci u le aduniya,

\par }{\QB ni ɗa tamkpamu wo ku okpo wa aza unushi u gbani-gbani.




\par }\PoetryChap{12}{\Q \VerseOne{1}Vuza na baci dem u cigai ugbari u ciga ta̱ kuyeve,

\par }{\QB ama vuza na u iwain ugbari kalau ka.


\par }{\Q \VS{2}Vuma vu usuɓi u tsu la̱nsa̱ ta̱ uɓa̱nki u Ka̱shile,

\par }{\QB ama Ka̱shile ka tsu una ta̱ vuza vu kusheshe ku gbani-gbani.


\par }{\Q \VS{3}Vuma u tsu ciya̱ katsura a ubuta̱ u ka gbani-gbani ba,

\par }{\QB ama ma̱giti ma aza usuɓi ma ci shamgba ta̱ n utsura mayin.


\par }{\Q \VS{4}Vuka vu usuɓi ili i ma̱za̱nga̱ i ɗa u vali ni,

\par }{\QB ama vuka vu na vu tsu neke vali ni wono, u tsu okpo ta̱ an ketele ku ushami i kyamba i ni.


\par }{\Q \VS{5}Kusheshe ka aza usuɓi kusheshe ku mayun ku ɗa,

\par }{\QB ama odoki aza a gbani-gbani modoruko ma koci.


\par }{\Q \VS{6}Odoki a vuza gbani-gbani o tsu okpo ta̱ an maza,

\par }{\QB ama kadanshi ka vuza vu usuɓi ka tsu tuka̱ le ta̱.


\par }{\Q \VS{7}A tsu una ta̱ vuza gbani-gbani ra̱kura̱ka̱,

\par }{\QB ama kpaꞋa ku vuza vu usuɓi ki ta̱ a ku shamgba n utsura mayin.


\par }{\Q \VS{8}A tsu cikpa ta̱ vuma vu usuɓi adama ugboji u ni,

\par }{\QB ama a tsu goyo ta̱ vuza ka̱ɗu ka a gbani-gbani.


\par }{\Q \VS{9}U ku laꞋa ta̱ n kugaꞋan n unambi u nu, vi a̱ kula̱nsa̱ ili i kulya,

\par }{\QB An va ku bonoko ka̱cika̱nu avu ili i yoku i ɗa.

\par }{\QB tana ili i na va kulyaꞋa i laꞋa ta̱ utsura u nu.


\par }{\Q \VS{10}Vuma vu usuɓi u tsu la̱na̱ ta̱ ma̱ta̱na̱ mi ilikuzuwa i ni,

\par }{\QB ama vuza gbani-gbani ili i tsu bankai ba


\par }{\Q \VS{11}Kacimbi kana kaci yaꞋan ulinga ka̱u,

\par }{\QB utsu yaꞋan ta̱ n ilikulya ya a̱bunda̱i,

\par }{\QB tsulau tsu a̱ la̱nga̱sa̱ makyan adama ulinga u gbani.


\par }{\Q \VS{12}Vuma gbani-gbani kusheshe ku ni ku ɗa u yaꞋan ka gbani-gbani,

\par }{\QB ama vuza usuɓi u tsu sheshe ta̱ ka singai.


\par }{\Q \VS{13}Kadanshi ka vuza gbani-gbani ka tsu okpoi ta̱ maza,

\par }{\QB ama vuza vu usuɓi u tsu utuka̱ ta̱ ka̱cika̱ni a̱ ka̱tsuma̱ ka atakaci.


\par }{\Q \VS{14}Katsupu ka vuma dem ki ta̱ a ubuta̱ u kadanshi ka̱ni n ulinga u ni,

\par }{\QB wi ta̱ a̱ kuciya̱ ili i na i gaꞋin ni.


\par }{\Q \VS{15}Kalau ke ce ene ta̱ uye u wuma u ni derere ɗa,

\par }{\QB ama vuza vu ugboji u tsu pana ta̱ odoki.


\par }{\Q \VS{16}Kalau ka tsu yotsongu ta̱ wupa u ni gogolo,

\par }{\QB ama vuza vu ugboji u tsu keɓece koyoku ba.


\par }{\Q \VS{17}Vuza na u tsu dansa kamayun wi ta̱ a kusala usuɓi,

\par }{\QB ama kayaꞋin ka uwa ka tsu dansa ta̱ a uwa.


\par }{\Q \VS{18}Kadanshi kana a yaꞋin babu kusheshe,

\par }{\QB ka tsu tuka̱ ta̱ n usa̱n tsu usapi u kotokobi,

\par }{\QB ama kelentsu ka vuza vu ugboji ka tsu tuka̱ ta̱ n ma̱ta̱na̱.


\par }{\Q \VS{19}Kamayun ki ta̱ a kugeshe a li a kubana u teku,

\par }{\QB ama u kuna wa uwa gogolo u tsu kotso ta̱.


\par }{\Q \VS{20}Ukuna wa uwa u ɗa u tsu shatangu ka̱ɗu ka aza gbani-gbani,

\par }{\QB ama ukuna u ma̱za̱nga̱ u ɗa wa aza ana a tsu neke odoki a singai.


\par }{\Q \VS{21}Ko ka gbani-gbani ka kuciya̱ vuza vu usuɓi ba,

\par }{\QB ama atakaci a̱bunda̱i a ɗa a kuciya̱ vuza gbani-gbani.


\par }{\Q \VS{22}Vuzavaguɗu u tsu iwan ta̱ vuza kadanshi ka a uwa,

\par }{\QB ama u tsu pana ta̱ uyoꞋo wa aza a na a ci yaꞋan kamayun.


\par }{\Q \VS{23}Vuza vu usuɓi u tsu sokongu ta̱ kuyeve ku ni,

\par }{\QB ama kalau ka tsu utuka̱ ta̱ n tsulau tsu ni e keteshe.


\par }{\Q \VS{24}Ulinga wa a wuya utsu neke ta̱ utsura,

\par }{\QB ama tsurogo ci ta̱ a kuzuwa wu vu okpo ka gbashi.


\par }{\Q \VS{25}Una̱mgbi u ka̱ɗu, u tsu sa̱nka̱ ta̱ vuma ma̱za̱nga̱,

\par }{\QB ama kadanshi ko odoki ka tsu zuwa ta̱ wuma ma̱za̱nga̱.


\par }{\Q \VS{26}Vuza vu usuɓi u tsu neke ta̱ ka̱ja̱Ꞌa̱ ka̱ ni odoki a singai,

\par }{\QB ama ulinga u vuza gbani-gbani u tsu zuwa ta̱ u puwa̱nka̱.


\par }{\Q \VS{27}Vi baci korogo, vi a̱ kuciya̱ ili i na vi a̱ kula̱nsa̱ ba,

\par }{\QB ama vu yaꞋan baci ulinga ka̱u, vi ta̱ a̱ kuciya̱ udukuyan.


\par }{\Q \VS{28}Ukuna wu usuɓi, uye u wuma u ɗa,

\par }{\QB nwalu a̱ ka̱tsuma̱ ku u ɗa u tsu banka vuza ukpisa̱ ba.




\par }\PoetryChap{13}{\Q \VerseOne{1}Maku mu ugboji ma tsu isa ta̱ ugbari u Dada ni,

\par }{\QB ama maku ma kugoyi ma tsu pana kadanshi ba.


\par }{\Q \VS{2}Vuma vu usuɓi u ci lyaꞋa ta̱ ili a u tsura wu una̱ u ni,

\par }{\QB ama vuma vu unambi wu usuɓi u tsu bonoko ta̱ a̱pa̱ a̱ ni a ubuta̱ u vishili.


\par }{\Q \VS{3}YaꞋan ci coꞋo n ili i na vi a kudansa, adama ana vu isa wuma u nu.

\par }{\QB Vuma vu na u kpa̱ɗa̱i kuyaꞋan cicoꞋo n kadanshi ka̱ ni ba,

\par }{\QB u tsu uka ta̱ ka̱cika̱ni muna.


\par }{\Q \VS{4}Vuza vu ukpa̱ɗi u tsu ciga ta̱ udukuyan,

\par }{\QB ama u ci ciya̱ ili i yoku ba.

\par }{\QB ama kayaꞋin ku ulinga

\par }{\QB ki ta̱ a kuciya̱ ili i na wi a kuciga ba̱ri.


\par }{\Q \VS{5}Vuza vu usuɓi u tsu iwan ta̱ ukuna wa a uwa,

\par }{\QB ama vuza gbani-gbani u tsu yaꞋan ta̱ ili i wono n i kugoyi.


\par }{\Q \VS{6}Usuɓi u tsu ere ta̱ vuza vu babu unushi,

\par }{\QB ama ka gbani-gbani ka tsu vakangu ta̱ vuza vu u nushi.


\par }{\Q \VS{7}Vuza yoku utsu ɗika ta̱ ka̱cika̱ni vuza vu uciyi ɗa, kpamu tana wi n ili ba,

\par }{\QB vuza yoku u ɗika ta̱ ka̱cika̱ni a̱yi vuza vu unambi ɗa,

\par }{\QB kpamu tana a̱yi vuza vu uciyi ɗa ka̱u.


\par }{\Q \VS{8}Uciyi u vuma wita̱ a kufuɗa ku isa wuma u ni,

\par }{\QB ama vuza vu unambi babu vuza na u tsu gbandarasa yi.


\par }{\Q \VS{9}Kutashi ka aza usuɓi ku tsu akana ta̱ ka̱u,

\par }{\QB ama kutashi ka aza gbani-gbani u kimushi u ɗa u ci yaꞋan.


\par }{\Q \VS{10}Ugbamukaci vishili vuɗa utsu tuka̱ koci,

\par }{\QB ama a̱ tsu ciya̱ ta̱ ugboji ubuta̱ wa aza ana a tsu pana odoki.


\par }{\Q \VS{11}Udukuyan u na a̱ ciya̱i n uye usingai ba, u tsu puwa̱nka̱ ta̱ gogoꞋo,

\par }{\QB ama vuza na de dem u ɓolongi ikebe kenu kenu i tsu ka̱na̱ ta̱ kudokusu.


\par }{\Q \VS{12}Ku zuwa ku ka̱ɗu kuna a takpai a kubana kelime ku tsu zuwa ta̱ ka̱ɗu ka̱ ka̱na̱ mɓa̱la̱.

\par }{\QB ama mali mana a̱ ciwa̱ta̱ngi mita̱ tsu maɗanga ma wuma.


\par }{\Q \VS{13}Vuza na baci de dem u goyoi odoki wita̱ a ku saꞋawa odoki a̱ni,

\par }{\QB ama vuzana baci de dem u tonoi odoki a wita̱ a̱ kuciya̱ katsupu.


\par }{\Q \VS{14}Kuyotsongu ku vuza vu ugboji, kuɗolu ku mini ma wuma ma a,

\par }{\QB vuza na utsu bonoko vuma a ubuta̱ u maza mu ukpa̱.


\par }{\Q \VS{15}Kuyeve ku singai kutsu tuka̱ ka̱ ta̱ mapasa ma singai,

\par }{\QB ama uye wa a za gbani-gbani wi ta̱ n utsura.


\par }{\Q \VS{16}Vuza vu ugboji u ci yeve ta̱ ili i na wi a kuyaꞋan,

\par }{\QB ama kalau ka tsu yotsongu ta̱ tsulau cini e keteshe.


\par }{\Q \VS{17}Kalingata ka gbani-gbani ka tsu uwa ta̱ atakaci,

\par }{\QB ama kalingata ka mayun ka tsu tuka̱ ta̱ n ma̱ta̱na̱.


\par }{\Q \VS{18}Vuza na baci de dem u iwain kushuku n odoki, u tsu okpo ta̱ n wono n unambi,

\par }{\QB ama vuzana baci dem wu ushuki n odoki utsu ciya̱ ta̱ tsugbayin.


\par }{\Q \VS{19}Ili i singai i ɗa vuma u ciya̱ ili i na u kuɓa̱nka̱ ka̱cika̱ni,

\par }{\QB alau a tsu iwan ta̱ ku ka̱sukpa̱ ka gbani-gbani.


\par }{\Q \VS{20}A̱ yi na wi nwalu koɓolo n aza ugboji

\par }{\QB utsu doku ta̱ n ugboji,

\par }{\QB ama ka̱ja̱Ꞌa̱ ka a lau wita̱ a kulyaꞋa kelime n ku na̱mgba̱.


\par }{\Q \VS{21}Ka gbani-gbani ko tsu tono ta̱ aza unushi,

\par }{\QB ama una̱singai u ɗa katsupu ka vuza vu usuɓi.


\par }{\Q \VS{22}Vuma vu usuɓi wita̱ a̱ kuciya̱ udukuyan, ali u ka̱sukpa̱ka̱ ntsukaya n ni,

\par }{\QB ama udukuyan wa aza unushi wita̱ o ku okpo wa aza usuɓi.


\par }{\Q \VS{23}Kashina ka vuza vu unambi i ta̱ a kufuɗa kuneke ilikulya n a̱bunda̱i,

\par }{\QB ama unambi u kamayun ka tsu pura̱ngu ta̱ uɗa ra̱ka̱.


\par }{\Q \VS{24}A̱ yi na utsu gbara maku ma̱ ni ba, u ciga ma ba,

\par }{\QB ama a̱yi na u cigai maku ma̱ ni u tsu gbara ta̱ maku ma̱ ni mayin.


\par }{\Q \VS{25}Vuma vu usuɓi u tsu lyaꞋa ta̱ ilikulya ali u cuwa̱,

\par }{\QB ama vuma gbani-gbani, n kambulu kaꞋa utsu yongo ayin tutu.




\par }\PoetryChap{14}{\Q \VerseOne{1}Vuka vu ugboji vu tsu maꞋa ta̱ kpaꞋa ku ni,

\par }{\QB ama kalau ka tsu fa̱da̱ ta̱ kpaꞋa ku ni n ekiye a̱ ni.


\par }{\Q \VS{2}Vuza na u tsu yaꞋan kamayun a̱ yi ɗa u tsu pana wovon u Ka̱shile,

\par }{\QB ama a̱ yi vuza vu modoruko kugoyo ku ɗa u tsu goyoi.


\par }{\Q \VS{3}Kadanshi ka kalau mashashau ma a kucina̱ ku ni,

\par }{\QB ama kadanshi ka vuza vu ugboji ka tsu ere yi ta̱.


\par }{\Q \VS{4}Ubuta̱ u na wi babu anaka a vicimba, teɗai a̱ kuciya̱ ilikulyaꞋa?

\par }{\QB Ama ubuta̱ u na wi n obomburon a vicimba, i ta̱ a̱ kuciya̱ ilikulya ya a̱bunda̱i.


\par }{\Q \VS{5}Ngan n vuza vu usuɓi, mayun ɗa.

\par }{\QB ama vuza vu ngan ma a uwa, u tsu ka̱ra̱ka̱ ta̱ n a uwa.


\par }{\Q \VS{6}Vuza kugoyi u tsu la̱nsa̱ ta̱ ugboji ama u su ciya̱ ba,

\par }{\QB ama kuyeve ki na atakaci u keyevi ba.


\par }{\Q \VS{7}YaꞋan daꞋangi n kalau,

\par }{\QB adama ana wi n ili i na wa ku yotsongu ba.


\par }{\Q \VS{8}Ugboji u keyevi u ɗaɗa u yeve uye wa nwalu n ni,

\par }{\QB ama tsulau tsu kalau tsu tsu vakangi ta̱.


\par }{\Q \VS{9}Kalau ka tsu yaꞋan ta̱ ugulani n unushi,

\par }{\QB ama vuza vu usuɓi n ka̱ɗu ka u tsu folono a cinukpa kai unushi.


\par }{\Q \VS{10}Ka̱ɗu dem ke yeve ta̱ una̱mgbi u ka̱tsuma̱ u ni,

\par }{\QB kpamu babu vuzana u kufuɗa ku yeve ma̱za̱nga̱ ma̱ ni.


\par }{\Q \VS{11}KpaꞋa ku vuza gbani-gbani ki ta̱ a ku fa̱da̱,

\par }{\QB ama kpaꞋa ku vuza vu usuɓi ki ta̱ o kutopo.


\par }{\Q \VS{12}Ili i na vuma u sheshei ku dana i ɗa uye u singai,

\par }{\QB wi ta̱ a kubanka yi ukpa̱.


\par }{\Q \VS{13}Ko a ka̱tsuma̱ ki izoshi, gaꞋan ba una̱mgbi u ka̱tsuma̱ wi ta̱ punu.

\par }{\QB ma̱za̱nga̱ ma laza baci, una̱mgbi u ka̱tsuma̱ wi ta̱ punu.


\par }{\Q \VS{14}Vuma gbani-gbani a tsu tsupai ki ta̱ n ka gbani-gbani ka̱ ni,

\par }{\QB vuza singai kpamu a tsu tsupai ki ta̱ n kasingai ka̱ ni.


\par }{\Q \VS{15}Kalau ka tsu ushuku ta̱ n ili dem,

\par }{\QB ama vuza vu ugboji u tsu indana ta̱ mayin kafu u yaꞋan ili i yoku.


\par }{\Q \VS{16}Vuma vu ugboji, utsu pana ta̱ wovon u Ka̱shile,

\par }{\QB ama kalau ka tsu yaꞋan ta̱ ili gogoꞋo babu cicoꞋo.


\par }{\Q \VS{17}Vuza vu wupa u tsu yaꞋan ta̱ kakuna n tsulau,

\par }{\QB ka̱ta̱ a iwan vuza kusheshe ku gbani-gbani.


\par }{\Q \VS{18}Vuza vu unambi u kusheshe u tsu ciya̱ ta̱ ili u teku u tsulau u ni,

\par }{\QB ama vuza vu usuɓi katsupu ka̱ni kuyeve ku ɗa.


\par }{\Q \VS{19}Mayun vuza gbani-gbani wi ta̱ a̱ ku kuɗa̱ngu e kelime ka vuza vu usuɓi,

\par }{\QB vuza ka gbani-gbani kpamu a utsutsu u vuza vu usuɓi.


\par }{\Q \VS{20}Babu vuza na wi a kuciga vuza vu unambi,

\par }{\QB ama vuza vu uciyi wi ta̱ n a̱ja̱Ꞌa̱ n a̱bunda̱i.


\par }{\Q \VS{21}A̱yi vuzana u goyoi vutoku ni, u yaꞋan ta̱ unushi,

\par }{\QB ama vuza vu una̱singai u ɗa vuzana u ɓa̱nka̱i vuza vu unambi.


\par }{\Q \VS{22}Vuza na u tsu foɓuso ka gbani-gbani, uye u ɗa wi a̱ ku ka̱sukpa̱ ba?

\par }{\QB Ama ucigi n usuɓi wi ta̱ o ku okpo u vuzana wi o kufoɓuso ili i singai.


\par }{\Q \VS{23}YaꞋan ulinga vi ta̱ ili i wuma,

\par }{\QB ama vu da̱sa̱ngu baci a kadanshi vi ta̱ o ku okpo vuza vu unambi.


\par }{\Q \VS{24}Katsupu ka vuza vu ugboji udukuyan u ɗa,

\par }{\QB ama katsupu ka kalau tsulau tsu ɗa.


\par }{\Q \VS{25}Vuza kamayun u ciꞋisa ta̱ wuma,

\par }{\QB ama ka yaꞋan ka uwa za modoruko ɗa.


\par }{\Q \VS{26}A̱yi vuzana wi n wovon u u Vuzavaguɗu wi ta̱ a̱ kuciya̱ ida̱shi i ma̱ta̱na̱,

\par }{\QB kpamu Vuzavaguɗu wi ta̱ o ku okpo ubuta̱ u kusheɗeku u muku n ni.


\par }{\Q \VS{27}Wovon u Vuzavaguɗu u ɗaɗa ubuta̱ u wuma,

\par }{\QB u ɗa u ku zuwa vuma u pasa maza mu u kpa̱.


\par }{\Q \VS{28}Tsugbayin tsu mogono tsu ɗaɗa ka̱bunda̱i ka uma a na wi na a ɗa,

\par }{\QB ama uma i lo baci ba, tsugono gbani ɗa.


\par }{\Q \VS{29}Vuma na u tsu na̱mgba̱ ka̱tsuma̱ ba, wi ta̱ n kuyeve,

\par }{\QB ama vuza vu una̱mgbi u ka̱tsuma̱ u tsu tuka̱ ta̱ tsulau tsu ni e keteshe.


\par }{\Q \VS{30}Ka̱ɗu ki ida̱shi ka̱ tsu neke ta̱ wuma i kyamba,

\par }{\QB ama cisheꞋe tsu tsu shamatangu ta̱ etele.


\par }{\Q \VS{31}A̱yi vuza na u doroi vuza vu unambi, u goyo ta̱ Vuzavaguɗu,

\par }{\QB ama vuza na baci de dem u ɓa̱nka̱i vuza vu unambi, u cikpa ta̱ Ka̱shile.


\par }{\Q \VS{32}A za gbani-gbani, e le ɗa a tsu vakangu ka̱cikele n ka gbani-gbani ke le,

\par }{\QB ama aza usuɓi a tsu ere ta̱ ka̱cikele n ka singai ke le.


\par }{\Q \VS{33}Ugboji wi ta̱ ida̱shi u vuza kuyeve dem,

\par }{\QB a li a̱ ka̱tsa̱ma̱ ka wuma u alau feu u tsu yotsongu ta̱ ka̱cika̱ni.


\par }{\Q \VS{34}Usuɓi u tsu neke ta̱ uduniya tsugbayin,

\par }{\QB ama u nushi u tsu neke ta̱ uduniya wono.


\par }{\Q \VS{35}Mogono ma tsu pana ta̱ u yoꞋo u kagbashi ku ugboji,

\par }{\QB ama wupa u ni wi ta̱ ubuta̱ u vuza na u tsu yaꞋan ili wono.




\par }\PoetryChap{15}{\Q \VerseOne{1}Wushuki u singai u tsu ta̱na̱ta̱ngu ta̱ ka̱ɗu,

\par }{\QB ama kadanshi ku usuɗukpi ka tsu ɗa̱ngusa̱ ta̱ ka̱ɗu.


\par }{\Q \VS{2}Kelentsu ka vuza vu ugboji ke tsu neke ta̱ kuyeve,

\par }{\QB ama una̱ u kalau u tsu tsuwa̱n tsulau.


\par }{\Q \VS{3}A̱shi a Vuzavaguɗu i ta̱ a ubuta̱ dem,

\par }{\QB a kinda aza a singai n aza a gbani-gbani.


\par }{\Q \VS{4}Kelentsu kana ka̱ tsu dansa kasingai, ki ta̱ u teku tsu maɗanga ma wuma,

\par }{\QB ama kelentsu ka a uwa ka tsu una ta̱ ayinviki asingai.


\par }{\Q \VS{5}Kalau ka tsu goyo ta̱ ugbari u Dada ni,

\par }{\QB ama vuzana dem u tsu zuwa atsuvu u pana odoki, vuza vu ugboji ɗa.


\par }{\Q \VS{6}KpaꞋa ka aza usuɓi ki ta̱ n uciyi wa̱ bunda̱i,

\par }{\QB ama uciyi u vuza gbani-gbani u tsu tuka̱ le ta̱ n atakaci.


\par }{\Q \VS{7}Una̱u u vuza vu ugboji u tsu dansa ta̱ u kuna u kuyeve,

\par }{\QB ama ka̱ɗu ka kalau ka tsu yaꞋan nanai ba.


\par }{\Q \VS{8}Vuzavaguɗu u tsu iwan ta̱ alyuka a vuza gbani-gbani.

\par }{\QB Ama kavasa ka vuza singai ka tsu zuwai ta̱ ma̱za̱nga̱.


\par }{\Q \VS{9}Vuzavaguɗu u tsu iwan ta̱ uye u uma a gbani-gbani,

\par }{\QB ama u ci ciga ta̱ aza na a tsuyaꞋan kasingai.


\par }{\Q \VS{10}Ɗa baci vu nusai, mayun ɗa a takacika wu,

\par }{\QB a̱yi na u iwain kulapulu wita̱ a ku kuwa̱.


\par }{\Q \VS{11}Ukpa̱ n munuka mi ta̱ a ubuta̱ u Ka̱shile,

\par }{\QB teɗai tamkpamu a̱ɗu a uma a̱ lima̱.


\par }{\Q \VS{12}Vuza vu kugoyi u tsu ciga a dansukai ba,

\par }{\QB u tsu bana u vuza vu ugboji ba.


\par }{\Q \VS{13}Ka̱ɗu ka̱ ma̱za̱nga̱ ka̱ tsu tuka̱ ta̱ n i meshe,

\par }{\QB ama una̱mgbi u ka̱ɗu ka̱tsu una ta̱ ayinviki.


\par }{\Q \VS{14}Uma ugboji a tsu la̱nsa̱ ta̱ kuyeve,

\par }{\QB ama ilikulyaꞋa i kalau i ɗa ɗa tsulau.


\par }{\Q \VS{15}Wuma wa aza unambi ra̱ka̱ wi ta̱ tukpa n atakaci,

\par }{\QB ama a̱ɗu aza ma̱za̱nga̱ a makyan dem ita̱ a̱ ka̱tsuma̱ ka kupana uyoꞋo.


\par }{\Q \VS{16}U lata̱ vu okpo n unambi n wovon u Vuzavaguɗu,

\par }{\QB ana va kuciya̱ udukuyan wa̱ a̱bunda̱i koɓolo n atakaci.


\par }{\Q \VS{17}U lata̱ vu lyaꞋa tsuwaꞋa tsu babu mkpaɗi ucigi de wi baci lo,

\par }{\QB ana va ku takuma i nyama i singai tsurala ci baci lo.


\par }{\Q \VS{18}Vuza vu usuɗukpi u ka̱ɗu u tsu ɗa̱ngusa̱ ta̱ vishili,


\par }{\QB \VS{19}Uye u vuza vu wonvoli tukpa ɗa u ɗa wi n awana,

\par }{\QB ama uye u vuza vu usuɓi a̱ ka̱ɗu uba̱rukpi uɗa wi.


\par }{\Q \VS{20}Maku mu ugboji u tsu zuwa ta̱ esheku a̱ ni u pana uyoꞋo

\par }{\QB ama kalau ka tsu goyo ta̱ a̱na̱ku ni.


\par }{\Q \VS{21}Tsulau ili i ma̱za̱nga̱ i kajarishi i ɗa,

\par }{\QB ama vuza na wi n kuyeve u tsu yaꞋan ta̱ ili ni derere.


\par }{\Q \VS{22}Ɗa baci odoki i lo ba, ka kuna ka tsu na̱mgba̱ ta̱

\par }{\QB ama n odoki a̱bunda̱i, a tsu ciya̱ ta̱ u lyaꞋi.


\par }{\Q \VS{23}Yaba dem u tsu pana ta̱ uyoꞋo u wu ushuki u kadanshi kasingai,

\par }{\QB ili singai i ɗa a yaꞋan kadanshi ka singai a ayin ana agaꞋin.


\par }{\Q \VS{24}Uma ugboji a tsu tono ta̱ uye u na u kubanka le ubuta̱ u wuma,

\par }{\QB adama ana wu utuka̱ le a ubuta̱ wu ukpa̱.


\par }{\Q \VS{25}Vuzavaguɗu u tsu fa̱da̱ ta̱ kpaꞋa ku vuza vu ugbamukaci,

\par }{\QB ama u tsu kanza ta̱ kureꞋe ku kagapa.


\par }{\Q \VS{26}Vuzavaguɗu u tsu iwan ta̱ kusheshe ku vuza gbani-gbani,

\par }{\QB ama u tsu yaꞋan ta̱ ma̱za̱nga̱ n kadanshi ka a singai.


\par }{\Q \VS{27}Vuza kalyaꞋa, u tsu ronoko to kpaꞋa ku ni atakaci,

\par }{\QB ama a̱yi vuza na u iwain kalyaꞋa wi ta̱ a kuyongo n wuma.


\par }{\Q \VS{28}Ka̱ɗu ka vuza vu usuɓi ka tsu sheshe ta̱ kafu kushuku kadanshi,

\par }{\QB ama kelentsu ka vuza gbani-gbani ka tsu dansa ta̱ ka gbani-gbani.


\par }{\Q \VS{29}Vuzavaguɗu u tsu yongo ta̱ daꞋangi n vuma gbani-gbani,

\par }{\QB ama u tsu pana ta̱ kavasa ka vuma vu usuɓi.


\par }{\Q \VS{30}Imeshi i tsu zuwa ta̱ vuma u yaꞋan ma̱za̱nga̱,

\par }{\QB kpamu arabali a singai a tsu tuka̱ ta̱ n ma̱ta̱na̱ i kyamba.


\par }{\Q \VS{31}Vuza na dem u pana odoki a wuma,

\par }{\QB wi ta̱ o kuyongo a̱ ka̱tsuma̱ ka aza ugboji.


\par }{\Q \VS{32}Vuza na dem u iwain ugbari, ka̱cika̱ni kaꞋa u goyoi,

\par }{\QB ama vuza na baci de dem wu ushuki n kulapu, wi ta̱ a ku ciya̱ kuyeve.


\par }{\Q \VS{33}Wovon u Ka̱shile kuyotsongu su ku ugboji ku ɗa,

\par }{\QB kpamu sai vu goyo ka̱cika̱nu, yeve ka̱ta̱ vu ciya̱ tsugbayin.




\par }\PoetryChap{16}{\Q \VerseOne{1}Kusheshe ku ka̱ɗu ku vuma ku ɗa,

\par }{\QB ama ku ushuku,

\par }{\QB ku Vuzavaguɗu ku ɗa.


\par }{\Q \VS{2}E kene ku vuma, ili i na u yaꞋin dem derere ɗa,

\par }{\QB ama Vuzavaguɗu ɗa kashatangi.


\par }{\Q \VS{3}Zuwa ka Vuzavaguɗu ulinga u nu,

\par }{\QB ofoɓuso a̱ nu tana i ta̱ a̱ kuciya̱ ulyaꞋi.


\par }{\Q \VS{4}Ili i na Vuzavaguɗu u yaꞋin dem derere ɗa,

\par }{\QB ko vuza gbani-gbani adama a kanna ka atakaci.


\par }{\Q \VS{5}Vuzavaguɗu u tsu iwan ta̱ vuza na de dem wi n ugbamukaci

\par }{\QB we a̱ ku ka̱sukpa̱ le a laꞋaka ubuta̱ wa atakaci ba.


\par }{\Q \VS{6}A ubuta̱ wu ucigi n kuyaꞋan kasingai, a tsu cinukpaka ta̱ vuma u nushi,

\par }{\QB kpamu ubuta̱ wovon u Vuzavaguɗu,

\par }{\QB vuma u tsu katsukpa ta̱ ka gbani-gbani.


\par }{\Q \VS{7}Makyan ma na vu yaꞋin ili i na Vuzavaguɗu wi a kuciga,

\par }{\QB vi ta̱ a kufuɗa kubonoko irala i nu yo okpo a̱ja̱Ꞌa̱.


\par }{\Q \VS{8}U laꞋa ta̱ n kugan vu ciya̱ kenu a uye u singai,

\par }{\QB ana va ku ɓolongu n a̱bunda̱i n uye u kalyaꞋa.


\par }{\Q \VS{9}Vuma u tsu sheshe ta̱ a̱ ka̱ɗu ka̱ ni,

\par }{\QB ama Ka̱shile ka ka tsu shatangu.


\par }{\Q \VS{10}Kadanshi a una̱ u mogono ki ta̱ tsu a kaka a̱ Ka̱shile,

\par }{\QB ayin dem u tsu kiɗa ta̱ a fada derere.


\par }{\Q \VS{11}Vuzavaguɗu u ciga ta̱ kagisamkpatsu ka singai,

\par }{\QB ka̱ta̱ kpamu ka wina dem ko okpo derere.


\par }{\Q \VS{12}Ngono n tsu iwan ta̱ ka gbani-gbani,

\par }{\QB adama ana ka singai kaɗa ka tsu zuwa tsugono tsu tsurukpa.


\par }{\Q \VS{13}Mogono ma tsu pana ta̱ uyoꞋo u kadanshi ka singai,

\par }{\QB u tsu ciga ta̱ aza kudansa kamayun ka̱u.


\par }{\Q \VS{14}Wupa u mogono u kutuka̱ n ukpa̱ u ɗa,

\par }{\QB ama vuza na wi n ugboji u tsu yaꞋan ta̱ moloko mana u ta̱na̱ta̱ngu mogono ka̱ɗu.


\par }{\Q \VS{15}Kasingai ka mogono tsu keleshu kaꞋa kana ka tsu tuka̱ m mini ma gaɗi n lyushi,

\par }{\QB wuma wi ta̱ punu.


\par }{\Q \VS{16}U laꞋa ta̱ kugaꞋan vu ciya̱ ugboji, ana va kuciya̱ kazanariya,

\par }{\QB u laꞋa ta̱ n kugaꞋan vu zagba kuyeve ana vaku zagba azurufa.


\par }{\Q \VS{17}Uye u vuza vu usuɓi u tsu katsukpa ta̱ ka gbani-gbani,

\par }{\QB vuzana u lapulai uye u ni, wuma u ni uɗa wi e ku ere.


\par }{\Q \VS{18}Ugbamukaci u tsu tuka̱ ta̱ n ukpa̱,

\par }{\QB kugoyi kpamu ku tsu vakangu ta̱ vuza.


\par }{\Q \VS{19}U laꞋa ta̱ vo okpo vuza vu unambi vuza vu usuɓi,

\par }{\QB ana va ku okpo a̱ ka̱tsuma̱ ka aza ugbamukaci, ali na vu ciya̱ ili a̱ ka̱tsuma̱ ke le.


\par }{\Q \VS{20}A̱yi na dem wu ushuki n odoki, wi ta̱ a ku laꞋa ka,

\par }{\QB vuza vu una̱singai u ɗa a̱ yi na wu ushuki n Vuzavaguɗu.


\par }{\Q \VS{21}Vuza vu ugboji a tsu ɗekei ta̱ vuza kuyeve,

\par }{\QB adama ana kadanshi ku uyoꞋo ka ɗaɗa uma a tsu laꞋa n ku ciga.


\par }{\Q \VS{22}Ugboji ka̱shi ka vuma ka a ubuta̱ wa aza ana i nu ɗa,

\par }{\QB ama tsulau tsu tsu tuka̱ ta̱ alau n atakaci.


\par }{\Q \VS{23}Vuma vu ugboji u tsu sheshe ta̱ kafu u dansa,

\par }{\QB ka̱ta̱ tana ka danshi ka̱ ni ka̱ ciya̱ wu ushuki.


\par }{\Q \VS{24}Kadanshi ku uyoꞋo ka tsu yaꞋan ta̱ an kabashi ki ishigi,

\par }{\QB n uyoꞋo a̱ ka̱ɗu, a̱ ku tuka̱ n ma̱ta̱na̱ i kyamba.


\par }{\Q \VS{25}A kene ku vuma, wi ta̱ n uye u na u laꞋi n mayin,

\par }{\QB ama a ukocishi, ukpa̱ u ɗa.


\par }{\Q \VS{26}Kambulu ka tsu zuwa ta̱ vuza zamalinga u dakaka u linga,

\par }{\QB adama ana u ciga ta̱ u cuwa̱ta̱ngu ka̱cika̱ni.


\par }{\Q \VS{27}Vuma gbani-gbani u tsu sheshe ta̱ kuyaꞋan kagbani-gbani,

\par }{\QB kadanshi ka̱ ni kpamu ka tsu ka̱na̱ ta̱ ku tasa a na akina.


\par }{\Q \VS{28}Vuza vu babu kamayun u tsu ɗa̱ngusa̱ ta̱ vishili,

\par }{\QB vuza kuyun u tsu pece ta̱ a̱ja̱Ꞌa̱ ni ana i ɗeɗevu.


\par }{\Q \VS{29}Aza kavama, a tsu doro ta̱ a̱ za̱ ni,

\par }{\QB a li u vakangi ubuta̱ u wa atakaci.


\par }{\Q \VS{30}A̱ yi na u tsu yaꞋan iyoci n a̱shi, modoruko maꞋa wi a kuciga kuyaꞋan,

\par }{\QB vuza na u tsu yaꞋan iyoci n una̱ uni, ka gbani-gbani kaꞋa wi a kuciga ku yaꞋan.


\par }{\Q \VS{31}Ka̱nji ka̱ri, okokolo a tsugbayin a ɗa,

\par }{\QB katsupu kaꞋa a wuma u vuza vu usuɓi.


\par }{\Q \VS{32}U lata̱ n kugaꞋan vu okpo vuza vu u ka̱ni u ka̱ɗu, ana va ku okpo vuza vu utsura,

\par }{\QB u laꞋa ta̱ kpamu n kugaꞋan vu fuɗa ka̱cika̱ni, u laꞋa u likuci.


\par }{\Q \VS{33}Uma a tsuyaꞋan ta̱ kazagba adama ana e yeve i na i gaꞋin,

\par }{\QB ama Vuzavaguɗu a̱ yi ɗa ka zagbi.




\par }\PoetryChap{17}{\Q \VerseOne{1}U laꞋa ta̱ n kugaꞋan vu lyaꞋa tsuwa babu kusan n ka̱ɗu ida̱shi

\par }{\Q an va kulyaꞋa tsuwa tsu ka̱ɗiva̱ a kpaꞋa ku vishili.


\par }{\Q \VS{2}Kagbashi ku ugboji, ki ta̱ a kulyaꞋa tsugono

\par }{\QB a kpaꞋa ku maku ma na ma tsu tuka̱ n wono,

\par }{\QB ali u ciya̱ upecu wi ili yi uka̱ni derere tsu vuza te punu a kpaꞋa ka.


\par }{\PP \VS{3}Azanariya n azurufa n akina a tsu kondo le,

\par }{\QB ta Vuzavaguɗu u tsu kondo ka̱ɗu nannai.


\par }{\Q \VS{4}Vuza gbani-gbani, u tsu zuwaka ta̱ atsuvu wi ili i gbani-gbani,

\par }{\QB kayaꞋin ka uwa ka tsu bonoko ta̱ n asuvu a̱ ni u vuza na u tsu dansa u kuna u kavama.


\par }{\Q \VS{5}Vuza na baci de dem ugoyi vuza vu unambi, u shika ta̱ Ka̱shile ka na ka yaꞋin ni,

\par }{\QB vuza na u yaꞋin ma̱za̱nga̱ adama una̱mgbi u vutoku wi a kulaka ubuta̱ wa atakaci ba.


\par }{\Q \VS{6}U gaꞋin wu nkoshi ntsukaya n ɗa,

\par }{\QB ugaꞋin u muku kpamu i sheku i le i ɗa.


\par }{\Q \VS{7}Kadanshi kasingai ka tsu untsa n kalau ba,

\par }{\QB ko tana a uwa untsa n vuza kelime.


\par }{\Q \VS{8}KalyaꞋa ki ta̱ an katali ki ili mereve a a̱shi a vuza na u nekei a ɗa,

\par }{\QB ubuta̱ u na u kpatalai dem derere ɗa.


\par }{\Q \VS{9}Vuza na u cinukpai u nushi, ucigi u ɗa wi a kula̱nsa̱,

\par }{\QB ama vuza na u tsu reme u nushi a̱ ka̱ɗu, u tsu pece ta̱ a̱ja̱Ꞌa̱ e ɗeɗevu.


\par }{\Q \VS{10}Uɓarangi u kute u yawa ta̱ vuza na wi n kuyeve u yeve

\par }{\QB n ulapi u kalau amangatawun.


\par }{\Q \VS{11}Vuma gbani-gbani u tsu zuwa ta̱ kaci o kugoyi koci,

\par }{\QB i ta̱ a ku suꞋuku yi n vuza unambi wa asuvu a yali ka̱ta̱ a lapai.


\par }{\Q \VS{12}U kulaꞋa ta̱ n ugaꞋin vuza u gasa m ma̱kunzukunzu vuza wupa,

\par }{\QB vuza na e pecei ni n muku n ni,

\par }{\QB an vuza wa ku gasa n kalau a̱ ka̱tsuma̱ ka tsulau tsu ni.


\par }{\Q \VS{13}Vuza na u tsupai kasingai n ka gbani-gbani,

\par }{\QB ka gbanigbani ki a̱ ku ka̱sukpa̱ kpaꞋa ku ni ba.


\par }{\Q \VS{14}Ugiti u vishili, wi ta̱ an kuyene ku mini ku na ku peciki,

\par }{\QB sai a shamkpa maꞋan ali babu ma lyaꞋa kelime.


\par }{\Q \VS{15}Vuza na wu utukai vuza vu unushi,

\par }{\QB n vuza na u takacikai vuza vu usuɓi

\par }{\QB dem vu le ili yu unata i ɗa u Vuzavaguɗu.


\par }{\Q \VS{16}Gbani ɗa a una ikebe adama ana a̱ la̱nsa̱ka̱ kalau kuyeve,

\par }{\QB adama a na wo okpoi a̱ yi vuza vu usuɓi ɗa ba.


\par }{\Q \VS{17}Ka̱ja̱Ꞌa̱ ka tsu yaꞋan ta̱ ucigi ayin tutu,

\par }{\QB vutoku kpamu adama a̱ ma̱ ɓa̱nka̱na̱i maꞋa a matsai ni.


\par }{\Q \VS{18}Vuza vu babu kusheshe ɗa koci,

\par }{\QB u kuɗika a̱miki a kutan ku vutoku vu ni.


\par }{\Q \VS{19}A̱ yi na wi a kuciga unushi, vishili vu ɗa wi a kuciga,

\par }{\QB A̱ yi na kpamu u maꞋin mashilya mu ugaɗi u ka̱ra̱i n a̱yi wi ta̱ a̱ kula̱nsa̱ ka̱ ka̱cika̱ni munuka.


\par }{\Q \VS{20}Vuma vu ka̱ɗu ka gbani-gbani u ci ciya̱ kulya ku kelime ba,

\par }{\QB vuza na de dem u tsu dansa a uwa u tsu uwa ta̱ atakaci.


\par }{\Q \VS{21}Ili ya atakaci ɗa vuma u matsa maku kalau,

\par }{\QB dada vu kalau u tsu yongo n ma̱za̱nga̱ ba.


\par }{\Q \VS{22}Ka̱ɗu ka ma̱za̱nga̱, a̱guma̱ asingai ɗa,

\par }{\QB ama ka̱ɗu ku una̱mgbuka̱tsuma̱ u tsu ɗekpetengu ta̱ vuma.


\par }{\Q \VS{23}Vuma gbani-gbani u ciꞋisa ta̱ kalya u sokongi

\par }{\QB adama ana u sabasa afada a mayun.


\par }{\Q \VS{24}Vuza vu kuyeve, u tsu sheshe ta̱ ka kuna ku ugboji,

\par }{\QB ama kalau ki ta̱ a kindi ku kavama.


\par }{\Q \VS{25}Kalau ka maku ili ya atakaci ɗa u dada ni,

\par }{\QB ili yu una̱mgbuka̱tsuma̱ i ɗa kpamu u vuza na u matsai ni.


\par }{\Q \VS{26}Wi n ugaꞋin a yaꞋanka vuza vu babu unushi afada ba,

\par }{\QB ko a faba vuzagbayin adama a kamayun ka̱ ni.


\par }{\Q \VS{27}Vuza na u tsu dansa ke nu, keyevi kaꞋa,

\par }{\QB kpamu a̱yi na wi n ka̱ɗu ka̱ yuwu keyevi kaꞋa.


\par }{\Q \VS{28}Ko kalau feu u paɗa baci bini, a tsu ɗikai ta̱ vuza vu ugboji ɗa,

\par }{\QB ɗa baci u paɗai bini udansai ka kuna ba,

\par }{\QB uma i ta̱ a kuɗika yi keyevi.




\par }\PoetryChap{18}{\Q \VerseOne{1}Vuza na u tsuyaꞋan cija̱Ꞌa̱ ba,

\par }{\QB utsu la̱nsa̱ ta̱ u ciya̱ kulyaꞋa ku kelime ku ni koci,

\par }{\QB u tsu iwan ta̱ n odoki ana i a singai.


\par }{\Q \VS{2}Kalau ka tsu pana uyoꞋo u ciya̱ kuyeve ba,

\par }{\QB ama u tsu pana ta̱ uyoꞋo u dansa kusheshe ku ni koci.


\par }{\Q \VS{3}Makyan mana ka gbani-gbani ka̱ ta̱wa̱i, kugoyi feu ki ta̱ ta̱wa̱,

\par }{\QB koɓolo n unambi u kasingai, i ta̱ a̱ kuciya̱ kugoyi.


\par }{\Q \VS{4}Kadanshi ku una̱ u vuma, ki ta̱ n uga̱vi tsu mini,

\par }{\QB ka̱shi ku ugboji tankpamu ki ta̱ uteku tsu kuɗolu ku mini mana mi e kuyene.


\par }{\Q \VS{5}U gaꞋan vu yaꞋanka vuma gbani-gbani kasingai,

\par }{\QB ko vu sa̱nka̱ vuza vu babu unushi usuɓi ba.


\par }{\Q \VS{6}Kadanshi ka kalau ka tsu tuka̱ ta̱ n kunani,

\par }{\QB una̱ u ni u tsu ronokoi ta̱ ulapi.


\par }{\Q \VS{7}Kadanshi ka kalau ka tsu unai ta̱,

\par }{\QB una̱ u ni u tsu okpoi ta̱ maza.


\par }{\Q \VS{8}Kadanshi ka vuza kuyun, ki ta̱ tsu ilikulya yu uyoꞋo,

\par }{\QB a kugida̱la̱ a ku uwa a i kyamba.


\par }{\Q \VS{9}Ka iwain ku ulinga,

\par }{\QB ka̱ja̱Ꞌa̱ ka vuza kula̱nga̱su kaꞋa.


\par }{\Q \VS{10}Kula ku Vuzavaguɗu tsu mashilya mu utsura ma a,

\par }{\QB vuma vu usuɓi u tsu suma ta̱ u uwa u da̱sa̱ngu n ma̱ta̱na̱.


\par }{\Q \VS{11}U vuza vu uciyi, udukuyan u ni tsu likuci yi nshilya n ɗa.

\par }{\QB a kusheshe ku ni, udukuyan uni u ka̱ra̱Ꞌi tsu mashilya mu ugaɗi.


\par }{\Q \VS{12}Ugbamukaci u tsu vakangu ta̱ vuza,

\par }{\QB ama uka̱ni u kaci u tsu tuka̱ ta̱ n ucikpi.


\par }{\Q \VS{13}Vuza na baci wu ushuki kadanshi babu u pana,

\par }{\QB tsulau tsu ɗa n ili i wono i ni.


\par }{\Q \VS{14}Ayinviki ki a vuma i ta̱ a ku fuɗa kugbama a̱ suvu nu mɓa̱la̱,

\par }{\QB ama vuma na ayinviki a̱ ni a takpai a̱pa̱, ka̱ ni ko kotso ta̱.


\par }{\Q \VS{15}Ka̱ɗu ka vuza ugboji ayin tutu ki ta̱ a̱ kula̱nsa̱ uye u kudoku kuyeve,

\par }{\QB atsuvu a vuza vu ugboji a̱ tsu la̱nsa̱ ta̱ kuyeve ayin tutu.


\par }{\Q \VS{16}KuneꞋe ku tsu ɓa̱yuwa̱ ka̱ ta̱ utsutsu,

\par }{\QB ali ku banka wu ubuta̱ u ku ene uma gbagbaꞋin.


\par }{\Q \VS{17}Vuzana u tuka̱i kadanshi ka̱ ni n ugiti, u tsu okpo ta̱ adanshi a̱ yi ɗa vuza kamayun,

\par }{\QB sai ayin ana vuza yoku wu uta̱i u yaꞋankai ni kece biꞋi.


\par }{\Q \VS{18}Kazagba kaꞋa ka̱ tsu tuka̱ kananai uteku,

\par }{\QB a̱yi ɗa u tsu pece a̱ ka̱tsuma̱ ka aza utsura.


\par }{\Q \VS{19}Ɓa̱nka̱ aza̱ nu ele tana i ta̱ a ku ere wu tsu mashilya mu utsura,

\par }{\QB ama vu shilika̱ baci n ele, i ta̱ a ku ɓa̱ya̱ngu ku utsutsu.


\par }{\Q \VS{20}Adama a katsupu ka kadanshi ka̱nu,

\par }{\QB tsu nanai tsu ɗa vi a̱ kuciya̱ wuma.


\par }{\Q \VS{21}Ukpa̱ n wuma wi ta̱ a utsura u kelentsu ka̱ nu,

\par }{\QB aza ana a cigai kaꞋa i ta̱ a kulaꞋa uciyi u le.


\par }{\Q \VS{22}Vuza na u ciya̱i vuka, u ciya̱ ta̱ ili singai,

\par }{\QB urotu wu uciyi mapasa ma singai maꞋan u Vuzavaguɗu.


\par }{\Q \VS{23}Vuza vu unambi u tsu yaꞋan ta̱ kadanshi n ka̱la̱ka̱tsu ka̱ kula̱nsa̱ asuvayali,

\par }{\QB ama vuza vu uciyi u tsu neke ta̱ wu ushiki babu asuvayali.


\par }{\Q \VS{24}Cija̱Ꞌa̱ tsu yoku tsu tsu geshe ba,

\par }{\QB ama cija̱Ꞌa̱ tsu yoku ci ta̱ n kamayun ali ka laꞋi ka̱ aza̱ nu.




\par }\PoetryChap{19}{\Q \VerseOne{1}U laꞋa ta̱ n kugaꞋan vuza vu unambi a̱ ka̱tsuma̱ ku unambi u ni n kamayun,

\par }{\QB ana a kudana wo okpo ta̱ kalau vuza vu kadanshi ka a uwa.


\par }{\Q \VS{2}U gaꞋan vuma u yongo babu kuyeve ba,

\par }{\QB ko kpamu vu okpo vuza na u tsu ci yaꞋan ili gogoꞋo vu la̱nga̱sa̱ uye.


\par }{\Q \VS{3}Ayin a na baci tsulau tsu vuma tsu vakangi vuma,

\par }{\QB ka̱ta̱ ka̱ɗu ka̱ ni ka ka̱na̱ wupa n Vuzavaguɗu.


\par }{\Q \VS{4}Uciyi u tsu ɓolongu ta̱ a̱ja̱Ꞌa̱ n a̱bunda̱i,

\par }{\QB ama ka̱ja̱Ꞌa̱ ka na vuza vu unambi wi n kaꞋa u tsu iwain ta̱.


\par }{\Q \VS{5}Vuza magaꞋan ma a uwa wi a ku saꞋwa ku laꞋaka a ubuta̱ wa atakaci ba,

\par }{\QB ta feu kayaꞋin ka uwa nanai, a̱ yi feu wi a̱ ku ka̱sukpa̱ ba.


\par }{\Q \VS{6}Yaba dem u tsu la̱nsa̱ ta̱ mapasa ma singai a̱ ubuta̱ u vuza na u tsu neke ba̱ri,

\par }{\QB yaba dem u ciga ta̱ wo okpo ka̱ja̱Ꞌa̱ ka vuza na u ci neke kuneꞋe ka̱u.


\par }{\Q \VS{7}Ɗa baci a̱ za̱ni a iwain ni adama unambi u ni,

\par }{\QB ni ɗai tamkpamu vuma va u ku kotsoꞋo so n a̱ja̱Ꞌa̱ ni?

\par }{\Q Ko ni ɗai baci u folonoi le, babu vuza na u kupana ka yi.


\par }{\Q \VS{8}A̱ yi vuzana u ciya̱i ugboji, wuma u ni u ɗa u cigai,

\par }{\QB a̱ yi vuzana u we erei kuyeve kpamu wi ta̱ a̱ ku ba̱ruwa̱.


\par }{\Q \VS{9}MagaꞋan ma a uwa mi a ku laꞋaka a ubuta̱ wa atakaci ba,

\par }{\QB ta feu nannai kayaꞋin ka a uwa ki ta̱ a̱ ku kuwa̱.


\par }{\Q \VS{10}U gaꞋan kalau ka yaꞋan ida̱shi ma̱za̱nga̱ ba,

\par }{\QB nannai kpamu u laꞋa ta̱ n gbani-gbani kagbashi ka lyaꞋa tsugono wu ngono.


\par }{\Q \VS{11}Ugboji u vuma u tsu neke yi ta̱ uka̱ni u ka̱ɗu,

\par }{\QB ucikpi u ni uɗa u cinukpa n unushi.


\par }{\Q \VS{12}Wupa u mogono wita̱ tsu yura̱ i kawu,

\par }{\QB ama kasingai ka̱ ni ka̱ tsu tuka̱ ta̱ n una̱singai tsu ciza.


\par }{\Q \VS{13}Kalau ka maku ka tsu ronoko ta̱ dada vu ni atakaci,

\par }{\QB vuka vu vishili vi ta̱ tsu uɗa̱kpi u mini.


\par }{\Q \VS{14}KpaꞋa n uciyi ili yi uka̱ni i ɗa a ubuta̱ wi isheku,

\par }{\QB ama vuka vu ma̱riki a ubuta̱ u Vuzavaguɗu ɗa,


\par }{\Q \VS{15}Wonvoli u tsu zuwa ta̱ vuma alavu a̱bunda̱i,

\par }{\QB vuza na u tsu iwan ulinga tamkpamu wita̱ a kutakacika.


\par }{\Q \VS{16}Vuza na u tsu ere kadanshi, wuma u ni u ɗa wi e ku ere,

\par }{\QB ama vuza na u tsu kpa̱ɗa̱ ku zuka n uye u ni, wita̱ a̱ ku kuwa̱.


\par }{\Q \VS{17}Vuza na baci de dem u tsu yaꞋan kasingai u vuza vu unambi, Vuzavaguɗu ɗa wi e kuneke kutan,

\par }{\QB wi ta̱ kpamu a̱ kuciya̱ katsupu a ili i na u yaꞋin.


\par }{\Q \VS{18}Gbara maku ma̱ nu, adama ana n tsu nannai uzuwi u ka̱ɗu wita̱ punu,

\par }{\QB ka̱ ta̱ vu ɓa̱nka̱ una̱mgbi u ni ba.


\par }{\Q \VS{19}Vuza vu usuɗukpi u ka̱ɗu wi ta̱ a ku soꞋo atakaci,

\par }{\QB ɗa baci vu utukai ni kute, sai vu doku kpamu vu utuka̱i.


\par }{\Q \VS{20}Zuwa atsuvu vu pana odoki, ka̱ta̱ vu isa kuyotsongusu,

\par }{\QB adama ana kanna ko yoku vi ta̱ o ku okpo vuza vu ugboji.


\par }{\Q \VS{21}Kusheshe ku ka̱ɗu ku vuma ki ta̱ n a̱bunda̱i,

\par }{\QB ama kusheshe ku Vuzavaguɗu ku ɗa koci ki a kushana.


\par }{\Q \VS{22}I na a cigai u vuma i ɗaɗa ucigi,

\par }{\QB u laꞋa ta̱ n ku gaꞋan n vuza vu unambi an vuza na u tsu dansa a uwa.


\par }{\Q \VS{23}Wovon u Vuzavaguɗu u tsu neke ta̱ wuma,

\par }{\QB ka̱ ta̱ tana vuza u ciya̱ ku uvuka,

\par }{\QB babu ili i na i kuciya̱i.


\par }{\Q \VS{24}Kowonvoni ka tsu uka ta̱ kukiye a̱ mevene ma kusan,

\par }{\QB ama wi a kufuɗa wa banka una̱ u ni ba.


\par }{\Q \VS{25}Gbara vuza kugoyi, vuza vu unambi u kusheshe wi ta̱ a kuyaꞋan ugboji,

\par }{\QB dansuka keyevi, wita̱ o kudoku n kuyeve.


\par }{\Q \VS{26}Vuza na baci de dem u takacikai Dada ni ɗa kpamu u lokoi a̱na̱ku ni a kpaꞋa,

\par }{\QB maku maꞋan mana ma tsu tuka̱ n wono n kugoyi.


\par }{\Q \VS{27}Maku ma̱va̱ ɗa baci vu ka̱sukpa̱i kupana kuyotsongusu,

\par }{\QB vita̱ a kucinukpa n ili i na vu yevei ɗe.


\par }{\Q \VS{28}MagaꞋan ma a uwa u tsu yaꞋan ka ta̱ afada a mayun kavama,

\par }{\QB vuma gbani-gbani u shatangu ta̱ una̱ u ni n kawuya ci ilikulya.


\par }{\Q \VS{29}A foɓuso ta̱ atakaci adama aza a kavama,

\par }{\QB macaka kpamu adama a kalau.




\par }\PoetryChap{20}{\Q \VerseOne{1}Ma̱kya̱n ili modoruko i ɗa, ili ku soꞋo yu utsura i tuka̱ n vishili i ɗa,

\par }{\QB Yaba dem vu na ma vakangi wi nu ugboji ba.


\par }{\Q \VS{2}Usuɗukpi u wupa u mogono u tsu zuwa ta̱ kujeꞋe ke ki ikyamba, uteku tsu yura̱ i kawu,

\par }{\QB yaba dem vu na u zuwai ni wupa wi ta̱ a ku kuwa̱.


\par }{\Q \VS{3}Ili i tsugbayin i ɗa vuma wu utuka̱ ka̱cika̱ni ubuta̱ u vishili.


\par }{\Q \VS{4}Vuza wonvoli u tsu cimba kashina n lyushi ba,

\par }{\QB ka̱ta̱ ayin a vukyaꞋa a yawa baci wo okpo lekeɗi.


\par }{\Q \VS{5}Kusheshe ku ka̱ɗu ku vuma ki ta̱ an mini mu uga̱vi,

\par }{\QB vuza na wi n kuyeve ɗa koci wi a kurono maꞋa.


\par }{\Q \VS{6}Uma n a̱bunda̱i a tsu sala ta̱ ukuna wu ucigi u le,

\par }{\QB ama yayi wa kufuɗa kuciya̱ vuma vu usuɓi?


\par }{\Q \VS{7}Vuza usuɓi u ci yaꞋan ta̱ nwalu n singai,

\par }{\QB aza una̱singai a ɗa muku n na mi a̱ kuta̱wa̱ n ka̱ca̱pa̱ ka̱ni.


\par }{\Q \VS{8}Mogono ma na mi ida̱shi a kakuba ka afada,

\par }{\QB n a̱shi a̱ ni ɗa wi a̱ ku utuka̱ aza gbani-gbani ra̱ka̱.


\par }{\Q \VS{9}Ya yi wa kufuɗa wa dana, <<Mpa n ciɗatangu ta̱ ka̱ɗu ka̱va̱,

\par }{\QB m buwa nu unushi u yoku ba>>?


\par }{\Q \VS{10}Kagisamkpatsu ka uwa n ka modoruko,

\par }{\QB ra̱ka̱ vu le ili yu unata i ɗa u Vuzavaguɗu.


\par }{\Q \VS{11}A tsu yeve ta̱ muku n kenken a ubuta̱ wu ukuna wi ili i na u tsu yaꞋansa,

\par }{\QB i ta̱ a kufuɗa kuyeve ko kuyongo ku le ku singai ku ɗa, ko ku mejege.


\par }{\Q \VS{12}Atsuvu adama a kupana, a̱shi kpamu adama e ku ene,

\par }{\QB Vuzavaguɗu ɗa u yaꞋin le ra̱ka̱.


\par }{\Q \VS{13}Ka̱ta̱ vo okpo vuza va alavu ayin tutu ba, adama ana talo unambi wi a̱ ku ka̱na̱ wu.

\par }{\QB ɓa̱yuwa̱ a̱shi a̱ nu, vi ta̱ a̱ kuciya̱ ilikulya ya a̱bunda̱i.


\par }{\Q \VS{14}<<Katsuli ka tsu dana ta̱ ili ya i gaꞋan ba, ko kenu,>>

\par }{\QB ama makyan ma na baci u lazai, ka̱ ta̱ u yaꞋan a̱ra̱ɗi u dana u ciya̱ ta̱ ili i singai.


\par }{\Q \VS{15}Azanariya n atali a singai i ta̱ lo gbani,

\par }{\QB ama una̱ u na u tsu dansa ka kuyeve, u laꞋa le ta̱ n ku gaꞋan ra̱ka̱.


\par }{\Q \VS{16}Isai motogu ma vuza na u shamgbai tsu magan mo komoci ka na kalyaꞋi kutan,

\par }{\QB remei ucanuku u ni wo okpo magan adama o komoci ka.


\par }{\Q \VS{17}Ilikulya i na a̱ ciya̱i a uye wa a uwa yi ta̱ n uyoꞋo u kulya ka̱u,

\par }{\QB ama a ukocishi wita̱ o ku okpo an kayala a una̱.


\par }{\Q \VS{18}N odoki a ɗa kakuna ka tsu gaꞋan,

\par }{\QB la̱nsa̱ odoki a ugboji kafu vu bana kuvon.


\par }{\Q \VS{19}Vuza na u tsu ka̱ra̱Ꞌa̱ n udansai a uwa, u tsu palukpa ta̱ ili i na yi u sokongi,

\par }{\QB adama nanai, yaꞋan dangi n vuza vu motonu ma̱ a̱bunda̱i.


\par }{\Q \VS{20}Ɗa baci vuza u shikai dada ni ko a̱na̱kpa̱ ni,

\par }{\QB ma̱kuni ma̱ ni mi ta̱ a̱ ku kuwa̱ e mere ma ka̱yimbi.


\par }{\Q \VS{21}Ili yu uka̱ni i na a̱ ciya̱i gogoꞋo a ugiti,

\par }{\QB wi o ku okpo wu una̱singai a ukocishi ba.


\par }{\Q \VS{22}Ka̱ta̱ vu dana, <<Mi ta̱ a kutsupa ka gbani-gbani,>>

\par }{\QB Ama ka̱sukpa̱ Vuzavaguɗu, a̱ yi ɗa u ku wawa wu.


\par }{\Q \VS{23}Kagisamkpatsu ka a uwa ili yu unata i ɗa u Vuzavaguɗu,

\par }{\QB kagisamkpatsu ka uwa ka gaꞋan ba.


\par }{\Q \VS{24}Nwalu n vuma dem, Vuzavaguɗu ɗa u foɓusoi,

\par }{\QB ni ɗai vuma u kufuɗa kuyeve uye una wi o kutono?


\par }{\Q \VS{25}Maza maꞋa u vuma u reme ili i yoku babu kusheshe

\par }{\QB ka̱ta̱ n ka̱ca̱pa̱ kpamu u ciɓa n uzuwakpani u ni.


\par }{\Q \VS{26}Mogono mu ugboji ma tsu utuka̱ ta̱ uma a gbani-gbani,

\par }{\QB ka̱ta̱ kpamu u takacika le babu asuvayali.


\par }{\Q \VS{27}Ayinviki a vuma kutashi ku ɗa ku Vuzavaguɗu,

\par }{\QB u tsu la̱na̱ ta̱ ali a̱ ka̱ɗu ka̱ ni n kusheshe ku ni.


\par }{\Q \VS{28}Ucigi koɓolo n kamayun ka tsu kanza ta̱ mogono,

\par }{\QB kakuba ko tsugono ka̱ ni ka shamgba a ubuta̱ wu ucigi.


\par }{\Q \VS{29}UgaꞋin wa a̱ɗa̱nga̱ni wi ta̱ a utsura u le,

\par }{\QB ama ugaꞋin wu nkoshi tankpamu wu ɗa ɗa ka̱nji ka̱ri.


\par }{\Q \VS{30}Ulapi wu usuɗukpi u tsu utuka̱ ta̱ ka gbani-gbani,

\par }{\QB u tsu ciɗatangu ta̱ ka̱ɗu n kusheshe ra̱ka̱.




\par }\PoetryChap{21}{\Q \VerseOne{1}Ka̱ɗu ko mogono ki ta̱ tsu mini mo kuɗolu

\par }{\QB a kukiye ku Vuzavaguɗu,

\par }{\QB Vuzavaguɗu tsu vadalukpai ta̱ ubuta̱ una wi a kuciga dem.


\par }{\Q \VS{2}Vuma wi ta̱ a kusheshe uye u ni mayin ɗa wi,

\par }{\QB ama Vuzavaguɗu utsu gisanku ta̱ ka̱ɗu.


\par }{\Q \VS{3}KuyaꞋan kamayun n usuɓi,

\par }{\QB u laꞋa ta̱ alyuka wishi ubuta̱ u Vuzavaguɗu.


\par }{\Q \VS{4}Ugbamukaci n a̱ra̱ɗi,

\par }{\QB ɗaɗa ma̱kuni ma aza gbanigbani.

\par }{\QB na lo va tana unushi uɗa.


\par }{\Q \VS{5}Kusheshe ku ma̱riki kpamu ku tsu neke ta̱ uciyi wa a̱bunda̱i,

\par }{\QB ama vuza na u sheshe gogoꞋo u tsu okpo ta̱ n unambi.


\par }{\Q \VS{6}Uciyi u na uma a ciya̱i ubuta̱ wa elentsu a uwa,

\par }{\QB u tsu kotso ta̱ an ka̱nga̱,

\par }{\QB kpamu u tsu banka ta̱ vuma ubuta̱ wu ukpa̱.


\par }{\Q \VS{7}Unambi wu usuɓi wa a za gbanigbani wi ta̱ a ku pura̱ngu le u lazaka,

\par }{\QB a dama na a iwain ta̱ kuyaꞋan ili i na yi i ma̱riki.


\par }{\Q \VS{8}Uye u vuza vu u nushi u tsu yongo ta̱ n o kondo,

\par }{\QB ama ka̱ɗu ka vuza vu babu unushi ka ci yaꞋan ta̱ kamayun.


\par }{\Q \VS{9}U kulaꞋa ta̱ n kugaꞋan vu da̱sa̱ngu a kunu ku kenu pulai,

\par }{\QB ana va kuda̱sa̱ngu asuvu a kpaꞋa ku gbayin n vuka vu vishili.


\par }{\Q \VS{10}Ka̱ɗu ka vuza gbanigbani ka ci sheshe ta̱ kuyaꞋan kagbanigbani,

\par }{\QB u tsu pana asuvayali a vuza na i a ida̱shi ɗeɗevu ba.


\par }{\Q \VS{11}Makyan mana baci a takacikai aza a kugoyi,

\par }{\QB vuza vu unambi u kusheshe feu u ci ciya̱ ta̱ ugboji.

\par }{\QB makyan ma na a yaꞋankai vuza vu ugboji kadanshi,

\par }{\QB utsu doku ta̱ n kuyeve.


\par }{\Q \VS{12}Ka̱shile, vuza vu usuɓi, u tsu zuwa ta̱ a̱shi a kpaꞋa ku vuza ka gbani-gbani,

\par }{\QB utsu goyo ta̱ aza gbani-gbani ali a̱ na̱mgba̱.


\par }{\Q \VS{13}Vuma u kpanduku baci atsuvu a̱ ni adama a̱ ma̱shi ma vuza vu unambi,

\par }{\QB a̱yi feu wita̱ a kuyaꞋan ma̱shi ma̱ kula̱nsa̱ uɓa̱nki,

\par }{\QB ama wi tana feu a̱ kuciya̱ wushiki ba.


\par }{\Q \VS{14}KuneꞋe ku usokongi ku tsu loko ta̱ wupa,

\par }{\QB kalya kpamu ka vaꞋanku ta̱ wupa u gbayin.


\par }{\Q \VS{15}Ukuna u ma̱za̱nga̱ uɗa u vuza vu usuɓi,

\par }{\QB a yaꞋan afada a mayun,

\par }{\QB ama u vuza gbani-gbani, ili yi una̱mgbi u ka̱tsuma̱ i ɗa.


\par }{\Q \VS{16}Vuma na u puwa̱nka̱i a ubuta̱ u cicoꞋo,

\par }{\QB wi ta̱ a kuvuka o koɓolo ka a̱kpisa̱.


\par }{\Q \VS{17}Vuza na de dem u cigai kupana ku uyoꞋo, wi ta̱ o ku okpo vuza vu unambi,

\par }{\QB vuza na de dem u cigai ma̱kya̱n n maniꞋin,

\par }{\QB wi a ku saꞋawa ku okpo vuza vu udukuyan ba.


\par }{\Q \VS{18}A tsu takacika ta̱ vuza gbanigbani adama na isa vuza vu usuɓi,

\par }{\QB vuza vu babu kamayun kpamu

\par }{\QB adama ana isa vuza kamayun a̱ ka̱ɗu.


\par }{\Q \VS{19}U lata̱ n kugaꞋan vu da̱sa̱ngu a ka kamba,

\par }{\QB ana va kuda̱sa̱ngu n vuka vu wupa n vishili.


\par }{\Q \VS{20}A kpaꞋa ku vuza vu cicoꞋo ubuta̱ u kufoɓo ilikulya m mani ma singai u ɗa.

\par }{\QB ama kalau ka tsu lyaꞋa ta̱ ili i ni i na wi n i ɗa ra̱ka̱.


\par }{\Q \VS{21}Ya ba dem vu na u la̱nsa̱i usuɓi koɓolo n ucigi,

\par }{\QB u ci ciya̱ ta̱ wuma, n uciyi n tsugbayin.


\par }{\Q \VS{22}Vuza vu cicoꞋo vi te u tsu lyaꞋa ta̱ likuci i gbangam,

\par }{\QB vuna a fuɗi o kuvon i a kpaꞋa ku ni,

\par }{\QB ali u ɓoso mashilya mana i a kukeɗeke a̱pa̱.


\par }{\Q \VS{23}Vuza na de dem u ka̱na̱i una̱ u ni n kelentsu ka̱ ni,

\par }{\QB u tsu ere ta̱ ka̱cika̱ni a ubuta̱ wa atakaci.


\par }{\Q \VS{24}Vuza vu ugbamukaci n vuza va a̱ra̱ɗi,

\par }{\QB vuza ku kugoyi ɗa kula kuni,

\par }{\QB u tsuyaꞋan ta̱ ili n kugoyi n a̱ra̱ɗi.


\par }{\Q \VS{25}Mali ma vuza wono mi ta̱ o ku okpo ukpa̱ uni,

\par }{\QB adama ana ekiye a̱ ni a iwan ta̱ ku yaꞋan u linga.


\par }{\Q \VS{26}Kanna lakam uma a gbanigbani a tsu dakaka ta̱ adama a na a yaꞋan modoruko,

\par }{\QB ama vuza vu usuɓi u tsu dakaka ta̱ adama na u neke ba̱ri.


\par }{\Q \VS{27}Alyuka a vuza gbanigbani ili yu unata i ɗa,

\par }{\QB be le kuneꞋe ku na a̱ tuka̱i n kusheshe ku gbanigbani.


\par }{\Q \VS{28}MagaꞋan ma uwa mita̱ a ku takacika,

\par }{\QB ama i ta̱ a ku ɗesukpa̱ vuza na u tsu dansa kasingai.


\par }{\Q \VS{29}Uma a gbanigbani a tsu ɗika ta̱ ka̱cika̱le e yeve ta̱ ili ra̱ka̱,

\par }{\QB ama a za usuɓi a tsu sheshe ta̱ u kuna wi na a kuyaꞋan.


\par }{\Q \VS{30}Babu ugboji, ko kuyeve, ko odoki

\par }{\QB a na a kulaꞋa Ka̱shile.


\par }{\Q \VS{31}A tsu foɓo so ta̱ ko odoku adama a kanna ka kuvon,

\par }{\QB ama ulyai u Ka̱shile u ɗa.




\par }\PoetryChap{22}{\Q \VerseOne{1}Kula ku usingai ku laꞋa ta̱ udukuyan wa a̱bunda̱i,

\par }{\QB mapasa ma singai ma laꞋa ta̱ uciyi wa azurufa n wa azanariya.


\par }{\Q \VS{2}Vuza vu uciyi n vuza vu unambi ili i te i ɗa,

\par }{\QB adama a na Ka̱shile kaꞋa ka yaꞋin le dem.


\par }{\Q \VS{3}Vuza vu usuɓi u ce ene ta̱ kawuya ka̱ta̱ u sheɗeku,

\par }{\QB ama kalau ka tsu uka ta̱ ka̱ci ka̱ ni ka̱ta̱ ta na u takacika.


\par }{\Q \VS{4}U ka̱ni u kaci n wovon u Ka̱shile,

\par }{\QB udukuyan u ɗa n tsugbayin n wuma.


\par }{\Q \VS{5}Awana n maza i ta̱ uye wa aza a gbani-gbani,

\par }{\QB vuza na dem u foɓusoi ka̱ɗu ka̱ ni wi ta̱ a ku yaꞋan daꞋangi n a̱ le.


\par }{\Q \VS{6}Yotsongu maku uye u na wa ku tono,

\par }{\QB ko u kutsa ba ci wi a kucinukpa nu ɗa ba.


\par }{\Q \VS{7}Vuza vu uciyi u tsu lyaꞋaka ta̱ vuza vu unambi tsugono,

\par }{\QB vuza kutan kpamu kagbashi kaꞋa e kiye a ka nekei.


\par }{\Q \VS{8}Ya ba dem vu na uca̱Ꞌi ka agbanigbani, wi ta̱ ku kyaꞋa kagbanigbani,

\par }{\QB kpamu kalangu ka modoruko ka ni ki ta̱ o ku koɗo.


\par }{\Q \VS{9}Ya ba dem na u tsu neke ba̱ri wita̱ a ku ciya̱ una̱singai,

\par }{\QB adama ana ilikulya i ni i ɗa u tsu pece ke aza unambi.


\par }{\Q \VS{10}Utuka̱ vuza kugoyi, yeve ka̱ta̱ vishili vu kotso,

\par }{\QB ka̱ta̱ vishili n ishikushi i kotso.


\par }{\Q \VS{11}A̱yi na u tsuyaꞋan kasingai ka̱ta̱ u dansa mayin,

\par }{\QB wita̱ o ku okpo ka̱ja̱Ꞌa̱ ko mogono.


\par }{\Q \VS{12}A̱shi a̱ Ka̱shile i ta̱ a kinda kuyeve,

\par }{\QB ama u tsu taɗuku ta̱ kadanshi ka gbanigbani.


\par }{\Q \VS{13}Korogo ka tsu dana ta̱, <<Kawu wita̱ lo pulai.

\par }{\QB muꞋuta̱ baci wita̱ a ku una mu uye.>>


\par }{\Q \VS{14}Una̱ u kashakanlai kpenle ku uga̱vi ku ɗa,

\par }{\QB vuza na Ka̱shile ki a wupa n a̱yi wita̱ a ku yikpa̱ a ku ɗa.


\par }{\Q \VS{15}Tsulau cita̱ ugbaɓurangi n ka̱ɗu ka maku,

\par }{\QB ama mashashau mu ugbari mi ta̱ o ku lokoi u ɗa.


\par }{\Q \VS{16}Vuza na de dem u takacikai vuza vu unambi adama ana u doku udukuyan u ni,

\par }{\QB ko kpamu u nekei vuza vu udukuyan ili, wi ta̱ a ku okpo n unambi.


\par }{\Q \VS{17}Zuwa atsuvu vu pana kadanshi ka vuza vu ugboji,

\par }{\QB ka̱ta̱ vu yaꞋan cicoꞋo a̱ ka̱ɗu ka̱ nu,


\par }{\Q \VS{18}adama ana, wita̱ a kugaꞋan, ɗa baci vu zuwai le a̱ nu,

\par }{\QB ɗa dem vu le a̱ ciya̱i ida̱shi una̱ u nu.


\par }{\Q \VS{19}Adama ana kamayun ka̱ nu ko yongo u Vuzavaguɗu,

\par }{\QB n yotsongu wu ta̱ e le anana.


\par }{\Q \VS{20}Kadanshi ka kamangankupa kaꞋa na kana n ɗana kai nu,

\par }{\QB kadanshi ko odoki n kuyeve ba,


\par }{\Q \VS{21}adama ana n yotsongu wu ili i na yi kamayun,

\par }{\QB adama ana vu neke wushuki u mayun.


\par }{\Q \VS{22}Ka̱ta̱ vu ya̱nsa̱ vuza vu unambi, adama ana wi nu unambi ba,

\par }{\QB ko kpamu vu doro aza unambi ubuta̱ wa afada,


\par }{\Q \VS{23}adama ana Vuzavaguɗu u tsu shamgba ta̱ adama e le,

\par }{\QB ka̱ta̱ wu una wuma u vuza na u ya̱nsa̱i le.


\par }{\Q \VS{24}Ka̱ta̱ vu yaꞋan cija̱Ꞌa̱ n vuza wupa ba,

\par }{\QB ka̱ta̱ vu gbaɓa ka̱cika̱nu n ka yaꞋin ka̱ vishili ba,


\par }{\Q \VS{25}Talo va tono uye u ni

\par }{\QB ka̱ta̱ vu uka ka̱cika̱nu a maza.


\par }{\Q \VS{26}Ka̱ta̱ vu ushuku ku tsupa ka vuza kutan ba,

\par }{\QB ko kpamu vu okpo magan adama vuza kutan ba,


\par }{\Q \VS{27}adama ana ɗa baci vi n ili i na vu kutsupaka ba,

\par }{\QB i ta̱ a ku ɗika kajiba ki ivaꞋin ka nu a laza ka.


\par }{\Q \VS{28}Ka̱ta̱ vu takpa katali ka kureꞋe ka aza a cau,

\par }{\QB kana ikaya i nu i shikpa̱i ba.


\par }{\Q \VS{29}Vu tsu e ene ta̱ kafuɗi ku ulinga ubuta̱ wu ulinga u ni?

\par }{\QB U tsu shamgba ta̱ e kelime ko ngono,

\par }{\QB ama wa ku shamgba u yaꞋanka aza ana e yevei ni ulinga ba.




\par }\PoetryChap{23}{\Q \VerseOne{1}Ɗa baci vu da̱sa̱ngi kulyaꞋa ilikulya n mogono,

\par }{\QB la̱na̱ ka̱ta̱ vindana mayin i na yi e kelime ka̱ nu.


\par }{\Q \VS{2}Avu vuza kalya ɗa baci,

\par }{\QB to, reme ka̱cika̱nu,


\par }{\Q \VS{3}Ka̱ta̱ vu yaꞋan mali mi ilikulya i ni ba,

\par }{\QB adama ana i ɗaɗa cico tsu nu ba.


\par }{\Q \VS{4}Ka̱ta̱ vu takacika ka̱cika̱nu adama a kula̱nsa̱ udukuyan ba,

\par }{\QB gbojo ko ka̱cika̱nu adama ana vu suma kaꞋa,


\par }{\QB \VS{5}adama ana, ayin ana baci de dem vu la̱na̱i u ɗa wi ta̱ o ku kotso,

\par }{\QB adama ana sawu ɗa o tsu topo evelyu,

\par }{\QB a tsu imkpi tsu shafu gaɗi a Ka̱shile.


\par }{\Q \VS{6}Ka̱ta̱ vulya ilikulya i vuza vu ulyopi ba,

\par }{\QB ka̱ta̱ vu yaꞋan mali mi ilikulya yu uyoꞋo i ni ba,


\par }{\Q \VS{7}adama na a̱yi vuza cico ci na wa kuna ɗa.

\par }{\QB Ka̱ta̱ u dana<<LyaꞋi n i soꞋi.>>Ama ka̱ɗu ka̱ ni ki lo koɓolo n a̱ɗa̱ ba.


\par }{\Q \VS{8}Vi ta̱ a kushama i kenu i na vu lyaꞋi va,

\par }{\QB ka̱ta̱ vu la̱nga̱sa̱ kadanshi ka singai ka̱ nu.


\par }{\Q \VS{9}Ka̱ta̱ vu yaꞋan kadanshi atsuvu a kalau ba,

\par }{\QB adama na wita̱ a kugoyo ugboji u kadanshi ka̱ nu.


\par }{\Q \VS{10}Ka̱ta̱ vu muɗa̱ urotu u kureꞋe wi iɗika u tsumani ba

\par }{\QB ko kpamu vu pasa visa ashina a mkpan ba,


\par }{\Q \VS{11}adama ana kishi ke le, vuza vu utsura ɗa,

\par }{\QB wita̱ a ku shamgba adama e le ka̱ta̱ u shilika̱ n na vu.


\par }{\Q \VS{12}Zuwa asuvu, ka̱ta̱ vu pana kuyotsongu,

\par }{\QB vu zuwa atsuvu a̱ nu kpamu ubuta̱ u kadanshi ku ugboji.


\par }{\Q \VS{13}Ka̱ta̱ vu ka̱sukpa̱ ku gbara maku ba,

\par }{\QB adama na ko niniɗai baci vu lapai ni wi a ku kuwa̱ ba.


\par }{\Q \VS{14}Adama na ɗa baci vu lapai ni n kafabatsu,

\par }{\QB vu ɓa̱nka̱ ta̱ wuma u ni ubuta̱ wa atakaci a munuka.


\par }{\Q \VS{15}Maku ma̱va̱, ɗa baci vu gbojoi,

\par }{\QB ka̱ɗu ka̱va̱ feu ki ta̱ o ku yokpo.


\par }{\Q \VS{16}Wuma u va̱ u kuyaꞋan ta̱ ma̱za̱nga̱,

\par }{\QB ɗa baci una̱u nu udanshi kasingai.


\par }{\Q \VS{17}Ka̱ta̱ vu yaꞋan tsurala tsu vuza vu unushi ba,

\par }{\QB ama ayin tutu vu yongo n tsurala tsu wovon u Ka̱shile.


\par }{\Q \VS{18}Ɗa baci vu yaꞋan nanai, vi ta̱ a ku yaꞋan ma̱za̱nga̱ a ayin a kelime,

\par }{\QB kpamu Ka̱shile ki ta̱ a ku yaꞋan kawu i na vu cigai u yaꞋan ka wu.


\par }{\Q \VS{19}Maku ma̱va̱, zuwa atsuvu mayin vu pana adama na vu ciya̱ ugboji,

\par }{\QB ka̱ta̱ vu zuwa ka̱ɗu ka nu uye u singai.


\par }{\Q \VS{20}Ka̱ta̱ vu gbaɓa ka̱cika̱nu n osoꞋi ba,

\par }{\QB ko kpamu aza kalya ba,


\par }{\Q \VS{21}adama na osoꞋi koɓolo n aza kalya a i ta̱ o kokpo aza unambi,

\par }{\QB ka̱ta̱ agbaɗiki a pala le n akashi.


\par }{\Q \VS{22}Pana kadanshi ka eshevu a̱ yi na u neke nu wuma,

\par }{\QB kpamu ka̱ta̱ vu goyo a̱na̱ku a̱ nu a ayin a na u kuci ba.


\par }{\Q \VS{23}Tsula kamayun ka̱ ta̱ vu denge ba,

\par }{\QB ka̱ta̱ kpamu vu ciya̱ ugboji n ugbari n kuyeve.


\par }{\Q \VS{24}Muku mu usuɓi n tsu zuwa ta̱ i sheku e le ma̱za̱nga̱.


\par }{\Q \VS{25}YaꞋan i na dada nu n a̱na̱kpa̱ nu a kuyaꞋan ma̱za̱nga̱,

\par }{\QB ka̱ta̱ kpamu vu ka̱sukpa̱ a̱na̱kpa̱ nu a na a maci nu feu a yaꞋan ma̱za̱nga̱.


\par }{\Q \VS{26}Maku ma̱ va̱, neke mu ka̱ɗu ka̱ nu,

\par }{\QB ka̱ta̱ vu ka̱sukpa̱ a̱shi a̱ nu o tono uye u va̱.


\par }{\Q \VS{27}Adama ana kashakanlai kpenle ku ɗa ku uga̱vi,

\par }{\QB vuka vu vuza kpamu uye wa atakaci u ɗa.


\par }{\Q \VS{28}U tsu vaku ta̱ a ku vana an vuza maga̱lka̱,

\par }{\QB ka̱ta̱ u ka̱na̱ ku doku ka̱bunda̱i ka aza tsugbani.


\par }{\Q \VS{29}Ya yi ɗa wi a malapa mu? Ya yi ɗa wi u na̱mgbi u ka̱tsuma̱?

\par }{\QB Ya yi ɗa u tsu zama vishili babu unushi? Ya yi ɗa u tsu ka̱na̱ mololo an deꞋen ni?

\par }{\Q Ya yi ɗa vuza na wi n muna babu munla̱i?

\par }{\QB Ya yi ɗa tsu yongo n a̱shi a shili?


\par }{\Q \VS{30}A̱yi ɗa vuza na u ci geshe ubuta̱ u kusoꞋo ku ma̱ra̱,

\par }{\QB Aza na u tsu ka̱na̱ kusoꞋo ma̱ra̱ icuꞋu kakau.


\par }{\Q \VS{31}Ka̱ta̱ vu ka̱sukpa̱ ma̱ra̱ ma la̱nga̱sa̱ wu ba,

\par }{\QB ko ana mo okpoi ushili n ugaꞋin u kene,

\par }{\QB nu uyoꞋo u kusoꞋo.


\par }{\Q \VS{32}Ka̱ta̱ u koci u ka̱na̱ kuluma yi an koko,

\par }{\QB a mataɗaka an kudyaɓu.


\par }{\Q \VS{33}Ka̱ta̱ a̱shi a̱ nu a ka̱na̱ kene ili kakawu,

\par }{\QB ka̱ta̱ vu ka̱na̱ kusheshe u kuna n kadanshi ka kavama.


\par }{\Q \VS{34}Ka̱ta̱ vokpo an vuma na u vaki a mala,

\par }{\QB ko an vuma na wi a̱ ka̱ta̱la̱la̱ gaɗi vu maɗanga ma kpantsu a mini.


\par }{\Q \VS{35}Ka̱ta̱ vu dana, ai vuza yoku u lapa mu ta̱, <<Ama u foro mu ba,

\par }{\QB a lapa mu ta̱ ama n pana n ɓa̱la̱ ba.

\par }{\Q Wanai ɗa ma ku jimgba n soꞋo ma yoku.>>




\par }\PoetryChap{24}{\Q \VerseOne{1}Ka̱ta̱ vu yaꞋanka uma a kavama tsurala ba,

\par }{\QB ko vu yaꞋan mali ma kuyongo n a̱ le ba,


\par }{\Q \VS{2}adama na ka̱ɗu ke le, ka ci sheshe i yoku ba, sai vishili,

\par }{\QB una̱u u le kpamu sai kavama.


\par }{\Q \VS{3}N ugboji u ɗa a maꞋin kpaꞋa,

\par }{\QB n ubuta̱ u kuyeve u ɗa kpamu ɗa kushamgba yi,


\par }{\Q \VS{4}n ubuta̱ u kuyeve u ɗa a shatangi unu

\par }{\QB n ucanuku u singai ra̱ka̱ n uciyi.


\par }{\Q \VS{5}Vuza vu ugboji u tsu yaꞋan ta̱ n utsura,

\par }{\QB keyevi kpamu ka tsu lyaꞋa ta̱ kelime n kudoku n utsura,


\par }{\Q \VS{6}adama na ubuta̱ wu ugboji u uma u ɗa a tsuyaꞋan kuvon,

\par }{\QB kpamu ubuta̱ wa odoki u uma u ɗa a ci ciya̱ u lyaꞋi.


\par }{\Q \VS{7}Ugboji wi ta̱ n atakaci a kuyeve ubuta̱ u kalau,

\par }{\QB a u ubuta̱ u kadanshi uma a tsu fuɗa a dansa u kuna u ma̱riki ba.


\par }{\Q \VS{8}Ya ba dem na u tsu sheshe kuyaꞋan ka gbani-gbani,

\par }{\QB a ku ɗekei ta̱, mogono ma vishili.


\par }{\Q \VS{9}Kusheshe kuyaꞋan ka gbani-gbani, u nushi u ɗa,

\par }{\QB vuza kugoyi kpamu ili yu unata i ɗa ubuta̱ u uma.


\par }{\Q \VS{10}Ɗa baci vu oꞋoi a kanna ka atakaci,

\par }{\QB mayun ɗa an vi nu utsura ba.


\par }{\Q \VS{11}Isa aza na i a kurono a ku banka ubuta̱ u munuka,

\par }{\QB Geshe aza na i a katambalusa a ku bana u kpiꞋisa̱.


\par }{\Q \VS{12}Ɗa baci vu danai, <<Mpa n yeve ili nampa ya ba,

\par }{\QB adama nanai mpa, ili i bura mu ba.>> Ciɓai an Ka̱shile ka yevei i na ci yaꞋan, kpamu u yeve ta̱ i na ci a kusheshe,

\par }{\QB ashe wa ku tsupa ka tsu derere vi na tsuyaꞋan va ba?


\par }{\Q \VS{13}Maku ma̱va̱, lyaꞋa ishigi, adama i ɗa yi ta̱ n ugain.

\par }{\QB kpamu kuɗa̱kpa̱ ku kabashi ki ishigi ko tsu yokpo ta̱ una̱.


\par }{\Q \VS{14}Yeve an ta ugboji wi a̱ ka̱ɗu ka̱ nu nanai,

\par }{\QB ɗa ba ci vu ciya̱i u ɗa, vi ta̱ a kuyongo n a̱pa̱ kelime,

\par }{\QB kpamu a̱pa̱ a̱ nu i a ku puwa̱nka̱ ba.


\par }{\Q \VS{15}Ka̱ta̱ vu vaꞋanku a kavaꞋawan tsu vuma gbanigbani, a kpaꞋa ku vuza vu usuɓi,

\par }{\QB ka̱ta̱ vu la̱nga̱sa̱ kpaꞋa ku vuza vu usuɓi ba,


\par }{\Q \VS{16}adama na vuza vu usuɓi u su yikpa̱ ta̱ ku cindere ka̱ta̱ u ɗa̱nga̱ kpamu,

\par }{\QB ama u na̱mgbi u te u tsuna ta̱ aza gbanigbani.


\par }{\Q \VS{17}Ka̱ta̱ vu yaꞋan ma̱za̱nga̱, adama ili gbanigbani i na i ciya̱i vu rala nu ba,

\par }{\QB kpamu ka̱ta̱ vu yaꞋan ma̱za̱nga̱ a ayin ana u fa̱ta̱tsa̱i u yikpa̱i ba,


\par }{\Q \VS{18}talo, Vuzavaguɗu wa kene, ka̱ta̱ u na̱mgba̱ ka̱tsuma̱,

\par }{\QB ka̱ta̱ kucikpa u vadalukpa wupa u ni.


\par }{\Q \VS{19}Ka̱ta̱ vu takacika ka̱cika̱nu adama vuza gbanigbani ba,

\par }{\QB kpamu ka̱ta̱ vu yaꞋan tsura tsa aza gbanigbani ba,


\par }{\Q \VS{20}adama na vuma gbanigbani wi n a̱pa̱m kelime ba,

\par }{\QB kutashi ku vuza gbanigbani ki ta̱ a ku kima̱.


\par }{\Q \VS{21}Maku ma̱ va̱ pana wovon u Ka̱shile n mogono,

\par }{\QB kpamu ka̱ta̱ vu gbaɓa ka̱cika̱nu n a̱ka̱ra̱shi ba,


\par }{\Q \VS{22}adama ana kawuya ki ta̱ a̱ ku ɗa̱nga̱ n moloko we le,

\par }{\QB ya yi u yevei uteku u munuka ma na dem vu le a ku tuka̱?


\par }{\SH Kadanshi ka a̱bunda̱i ka aza ugboji
\par }
{\PP \VS{23}Nava feu kadanshi ka aza ugboji ka.


\par }{\Q \VS{24}Ya ba dem vu na baci de dem u danai vuza gbanigbani, <<Avu vu nusa ba,>>

\par }{\QB uma i ta̱ a kuyaꞋan kai una̱, ka̱ta̱ uduniya kpamu e ne unata u ni,


\par }{\Q \VS{25}Ama aza na de dem u tsu dansuka vuma gbanigbani wita̱ a kuciya̱ una̱u usingai,

\par }{\QB una̱u usingai wa a̱bunda̱i wi ta̱ a ku cipa̱ wa̱ le.


\par }{\Q \VS{26}Vuza dem u danshi kamayun

\par }{\QB u yotsongu ta̱ cija̱Ꞌa̱ ci singai.


\par }{\Q \VS{27}Lapula biꞋi ulinga u nu ra̱ka̱ pulai,

\par }{\QB kotso ku lapula ili ya ashina i nu ra̱ka̱,

\par }{\QB ka̱ta̱ yeve a ukocishi vu maꞋa kpaꞋa ku nu.


\par }{\Q \VS{28}Ka̱ta̱ vu neke ngaꞋan adama vu toku nu babu ili ba,

\par }{\QB ka̱ta̱ vu dansa a uwa ba.


\par }{\Q \VS{29}Ka̱ta̱ vu dana <<Mpa sai n tsupa u teku tsu na u yaꞋan kai mu ba,

\par }{\QB n ku tsupa ta̱ i na u yaꞋankai mu.>>


\par }{\Q \VS{30}N wala ta̱ n kashina ka korogo,

\par }{\QB n kashina ka vuza vu babu ugboji,


\par }{\Q \VS{31}ɗa menei ka ka shana ta̱ na a wana,

\par }{\QB i ɗika ya kpamu i shanai n mita̱,

\par }{\QB kpamu nshilya n ni n ɓosoi a li iɗika.


\par }{\Q \VS{32}A na menei, ɗa n sheshei u kuna wa,

\par }{\QB ɗa n ciya̱i odoki a nampa.


\par }{\Q \VS{33}Ɗa baci alavu n agbaɗiki a laꞋi nu gan,

\par }{\QB ayin kenu, vo oɓongu ekiye nu adama na vu vuka,


\par }{\Q \VS{34}nanai ɗa unambi wa kufa̱ba̱na̱ wu i li, an vuza ma̱ga̱la̱ka̱,

\par }{\QB ka̱ta̱ kpamu u ɗa u ka̱na̱ wu an koboki.




\par }\Chap{25}{\SH Ansa o yoku a Sulemanu
\par }
{\PP \VerseOne{1}Nava feu ansa a Sulemanu a ɗa a na uma Hizekiya mogono ma Yahuda ma pura̱i.


\par }{\Q \VS{2}U Ka̱shile tsugbayin tsu ni tsu ɗa a pala ka kuna,

\par }{\QB ama u mogono tsugbayin tsu ni tsu ɗa u palakpusa ka kuna.


\par }{\Q \VS{3}U teku tsu na gaɗi wi daꞋangi n iɗika,

\par }{\QB ta a̱ɗu an ngono i na atakaci a ku palakpusa nanai.


\par }{\Q \VS{4}Utuka̱ unata u azurufa wa,

\par }{\QB ka̱ta̱ kawakana tamkpamu ka ciya̱ azurufa ana wa ku yaꞋanka u linga,


\par }{\Q \VS{5}u tuka̱ n vuza gbanigbani e kelime ka mogono,

\par }{\QB ka̱ta̱ kakuba ka tsugono ka̱ ni ka ciya̱ ushikpi wu usuɓi.


\par }{\Q \VS{6}Ka̱ta̱ vu utuka̱ kacika̱nu e keteshe e kelime ko mogono

\par }{\QB ko a ubuta̱ wa za a gbagbaꞋin ba,


\par }{\Q \VS{7}adama ana u ku lata̱ n ugaꞋin e ɗeke wu, <<Avu ta̱wa̱ gaɗi na,>>

\par }{\QB an a ku neke wu wono ubuta̱ wa aza a̱ gba̱ra̱-gba̱ra̱.

\par }{\QB I na a̱shi a̱ nu enei,


\par }{\QB \VS{8}ka̱ta̱ vu yaꞋan moloko ma ku banka ubuta̱ wa afada ba,

\par }{\Q adama a na ka̱ta̱ a ukocishi vu namba ili i na va ku yaꞋan ba,

\par }{\QB ɗa baci vutoku nu u nekei nu wono.


\par }{\Q \VS{9}Da̱sa̱ngi i panakpanai n tovu,

\par }{\QB kpamu ka̱ta̱ vu utuka̱ vutoku nu e keteshe ba,


\par }{\Q \VS{10}adama ana ka̱ta̱ aza ana i a kupana ka̱ɗa̱ a zuwa ɗa̱ yo okpo n wono ba,

\par }{\QB ta lo tsugbayin tsu nu tsa yikpa̱.


\par }{\Q \VS{11}Kadanshi kana ka̱ uta̱i ɗe, derere ɗa ka ki,

\par }{\QB tsu ugaꞋin u kazanariya a gaɗi va azurufa.


\par }{\Q \VS{12}Kupana ko odoki a vuza vu ugboji,

\par }{\QB u laꞋa ta̱ ucanuku u tsuloboi u na a kalai n azanari koci.


\par }{\Q \VS{13}Kalingata ku usuɓi,

\par }{\QB ka tsu zuwa ta̱ ka̱ɗu ka aza u suki a̱ ni ma̱za̱nga̱,

\par }{\QB u teku tsu katali ku uta̱ni a ayin usuɗukpi.


\par }{\Q \VS{14}Vuma na u yaꞋin uzuwukpani u na wa ku neke kuneꞋe, kpamu u ciya̱ u neke ba,

\par }{\QB wi ta̱ tsu wunla̱i n eleshu a babu mini.


\par }{\Q \VS{15}N uka̱ni u ka̱ɗu u ɗa a tsu fuɗa a lyaꞋa vuza vu utsura,

\par }{\QB kelentsu kasingai kpamu ka tsu ɓoso ta̱ etele.


\par }{\Q \VS{16}vu ciya̱ baci ishigi, lyaꞋa i ɗa u teku wu u tsura u nu,

\par }{\QB ta lo i ɗa ya laꞋa wu a̱bunda̱i ka̱ta̱ vu shama i ɗa.


\par }{\Q \VS{17}Ka̱ta̱ vu dakaka kubana a kpaꞋa ku tovu ba,

\par }{\QB ta lo wa koꞋo n avu ka̱ta̱ u iwan wu.


\par }{\Q \VS{18}Vuma na dem wu ushuki ku okpo magan ma a uwa u vutoku ni

\par }{\QB wi ta̱ o ku okpo an kalangu ka kuvon ko kotokobi, ko kaya ka alyu.


\par }{\Q \VS{19}Ku ushuku kutono vuza babu usuɓi a ayin atakaci

\par }{\QB wi ta̱ a ku okpo an kanga ka na ka shamai, ko kpamu nwalu n kune kuna ku koɗoi.


\par }{\Q \VS{20}Vuza na baci de dem u yaꞋankai vuza vu una̱mgbi u ka̱tsa̱ma̱ vishipa

\par }{\QB wi ta̱ an vuza na o foɗoi motogu a ayin uta̱ni,

\par }{\QB ko kpamu tsu mini ma kalam ko kakpaɗi a̱ kuntsu.


\par }{\Q \VS{21}Ɗa baci vu enei vurala nu a kambulu, neke yi ilikulya u lyaꞋa n mini kpamu u soꞋo,


\par }{\Q \VS{22}nanai ɗa va ku dyaɓa a̱ga̱ruwa̱shi akina a kaci ka̱ ni,

\par }{\QB ka̱ta̱ Vuzavaguɗu tana u zuwa ka wu una̱singai.


\par }{\Q \VS{23}Tsu na wunla̱ u kasana u tsu tuka̱ n mini,

\par }{\QB ta feu una̱ u vuza gbani-gbani u tsu ka̱ra̱ka̱ n wupa nanai.


\par }{\Q \VS{24}U ku laꞋa ta̱ n ugaꞋin vu da̱sa̱ngu a kunu ku kenu pulai vu kpaꞋa,

\par }{\QB ana va da̱sa̱ngu a kpaꞋa n vuka vu vishili.


\par }{\Q \VS{25}Tsu mini ma̱ ta̱ku a ka̱ɗu ka vu za kakuli,

\par }{\QB ta kadanshi kasingai ki iɗika i daꞋangi ki nanai.


\par }{\Q \VS{26}Vuza vu usuɓi na u ka̱sukpa̱i ka gbani-gbani ka lyai ni,

\par }{\QB wi ta̱ an ka̱shi ka mini ma na ma̱ na̱mgba̱i, ko kayinva ka mini ma tsukono.


\par }{\Q \VS{27}U gaꞋan vu lyaꞋa ishigi n a̱bunda̱i ba,

\par }{\QB ta feu kula̱nsa̱ ku tsugbayin ki nanai.


\par }{\Q \VS{28}Vuma na baci u fuɗa u remei ka̱cika̱ni ba,

\par }{\QB wi ta̱ an likuci i na o ɓosoi mashilya ma̱ ni.




\par }\PoetryChap{26}{\Q \VerseOne{1}Uteku tsu mini mu uta̱ni a ayin a kpandari,

\par }{\QB ta tsugbayin tsu kpa̱ɗi kugaꞋan n kalau nanai.


\par }{\Q \VS{2}Una̱wuya wi a kulya vuza babu unushi ba.

\par }{\QB wi ta tsu nnu n na n tsu imkpa gaɗi,

\par }{\QB an nwalu babu kucipa̱ iɗika.


\par }{\Q \VS{3}A yaꞋan ta̱ mashashau a dama majaki, iryangama kpamu adama odoku,

\par }{\QB ama kalangu adama alau.


\par }{\Q \VS{4}Ka̱ta̱ vu ushuku kalau n kadanshi ka tsulau tsu ni ba,

\par }{\QB ta lo va ta̱wa̱ vo okpo tsu ni.


\par }{\Q \VS{5}Ushuku kalau, derere n tsulau tsu ni,

\par }{\QB ta lo wa ta̱wa̱ we ene ka̱cika̱ni vuza vu ugboji.


\par }{\Q \VS{6}Ya ba dem vu na u tsu neke kalau a kaka

\par }{\QB u gbatya ta̱ njuvu n ene a̱ ni, kpamu ɗa u la̱nsa̱ka̱i kaci ka̱ ni atakaci.


\par }{\Q \VS{7}Uteku tsu na ene a ma̱kuta̱ i upinda̱ri

\par }{\QB ta ansa i una̱ u kalau nannai,


\par }{\Q \VS{8}Uteku tsu na a tsu kpa̱ɗa̱ kushiya katali a ka̱vimgba̱tsu,

\par }{\QB nanai ɗa feu a tsu kpa̱ɗa̱ ku neke kalau tsugbayin nannai.


\par }{\Q \VS{9}Ansa a una̱ u kalau,

\par }{\QB i ta̱ tsu kawana a kukiye, ka na ko soꞋi ki a ku yaꞋanka ugulani.


\par }{\Q \VS{10}Uteku tsu katain ka na ka tsu yaꞋan matawuka babu ku zuwaka, ali ka̱ta̱ u yaꞋanka uma n a̱bunda̱i muna,

\par }{\QB nannai ɗa vuza na u ɗikai kalau ulinga wi, ta feu vuza na u ɗikai ka̱ka̱ra̱shi wi nannai.


\par }{\Q \VS{11}Uteku tsu na meshe ma tsu shama ka̱ta̱ u bono u peɗe,

\par }{\QB ta kalau ka tsu doku su tsulau tsu ni nannai.


\par }{\Q \VS{12}Vu ene baci vuza na we enei ka̱cika̱ni vuza vu ugboji ɗa,

\par }{\QB kalau ki ta̱ n a̱pa̱ a na a laꞋi ni.


\par }{\Q \VS{13}Korogo ka tsu dana ta̱, <<Mi a̱ ku uta̱ ba, Kawu wi ta̱ lo uye.

\par }{\QB Ka̱di ki ta̱ lo a uye u gbayin.>>


\par }{\Q \VS{14}Uteku tsu na ka̱kpa̱ga̱ ka tsu ka̱na̱ kukpatala n ko obonoi utsutsu,

\par }{\QB ta korogo ka tsu ka̱na̱ ku baꞋinkpusa a kajiba ka̱ ni nannai.


\par }{\Q \VS{15}Korogo ka tsu uka ta̱ kukiye a mevene ma kusan,

\par }{\QB ama ka̱ta̱ u kpa̱ɗa̱ kufuɗa ku banka una̱.


\par }{\Q \VS{16}Korogo ka ce ene ta̱ ka̱cika̱ni,

\par }{\QB vuza vu ugboji ɗa ali u laꞋa uma e cindere usuɓi.


\par }{\Q \VS{17}A̱yi na u cinai vishili vu na vu burai ni ba ɗa u ukai una̱,

\par }{\QB wita̱ tsu vuma na u tsu reme mesheꞋe a kutsuvu.


\par }{\Q \VS{18}Tsu kajarishi ka na ka tsuyaꞋan ugulani n akina n aya koɓolo n ukpa̱,


\par }{\Q \VS{19}ta a̱yi vuma na u doroi vutoku ni,

\par }{\QB ɗa udanai, <<Ai, mpa ugulani u ɗa koci mi a kuyaꞋan.>>


\par }{\Q \VS{20}Nɗanga mi lo baci ba, ɗa akina a tsu kima̱,

\par }{\QB kpamu vuza kuyun wi lo baci ba, vishili vu feu vu tsu kotso ta̱.


\par }{\Q \VS{21}Tsu na cikina tsu yongo n a̱ga̱ruwa̱shi usuɗukpi wa akina, n tsu na nɗanga kpamu n tsu yongo akina,

\par }{\QB ta vuza kula̱nsa̱ ku vishili u tsu yongo nanai.


\par }{\Q \VS{22}Kadanshi ka vuza kuyun ci ilikulya yi uyoꞋo ɗa ki,

\par }{\QB ka tsu laza ta̱, ka̱ta̱ ka uwa a ka̱tsuma̱ ki ikyamba.


\par }{\Q \VS{23}Una̱ wu uyoꞋo koɓolo n ka̱ɗu ka gbani-gbani,

\par }{\QB ki ta̱ tsu mogbodo ma ciꞋin mana a paɗarai n azurufa.


\par }{\Q \VS{24}Vuza cisheꞋe u tsu sokongu ta̱ cisheꞋe tsu ni n una̱ wu uyo,

\par }{\QB ama ka̱ɗu ka̱ni ki ta̱ ushani tukpa n ka gbani-gbani.


\par }{\Q \VS{25}A makyan ma na baci udansai kadanshi ka singai,

\par }{\QB ka̱ ta̱ vu ushuku n a̱yi ba,

\par }{\QB adama ana ka̱ɗu ka̱ ni tukpa ɗa ka ki n kusheshe ki ili yi unata.


\par }{\Q \VS{26}Ko ana wo okpoi wi ta̱ a kusokongu tsurala ci ni n ugboji,

\par }{\QB ama ka gbani-gbani ka̱ ni ki ta̱ a̱ ku uta̱ e keteshe a̱ ka̱tsuma̱ ko oɓolo a u uma.


\par }{\Q \VS{27}Ya ba dem vu na u ga̱va̱i kpenle adama a ka gbani-gbani, wi ta̱ a ku yikpa̱ punu a ku ɗa,

\par }{\QB a̱yi vuza na kpamu u gindalukpai katali, a̱yi ɗa ka ka ku tsugba.


\par }{\Q \VS{28}KayaꞋin ka uwa ka ci iwan ta̱ vuza na u yaꞋankai a uwa,

\par }{\QB ka̱ta̱ vuza vu una̱ uyoꞋo tamkpamu u yaꞋan ta̱ koli.




\par }\PoetryChap{27}{\Q \VerseOne{1}Ka̱ta̱ vu keɗe a̱pa̱m n makpaꞋa ba,

\par }{\QB adama ana vu yeve u teku tsu na makpaꞋa va uku uta̱ ba.


\par }{\Q \VS{2}Ka̱ta̱ vu cikpa ka̱cika̱nu ba,

\par }{\QB ka̱sukpa̱ uma a cikpa wu, ama ba avu nu una̱ u nu ba.


\par }{\Q \VS{3}Katali ki ta̱ n a̱miki, kayala feu ta nanai,

\par }{\QB ama atakaci a na kalau ka tsu rono a laꞋa le ta̱ a̱miki dem.


\par }{\Q \VS{4}Wupa ili gbanigbani i ɗa, u tsuna ta̱,

\par }{\QB ama dem n nanai u yawa tsurala ba.


\par }{\Q \VS{5}U laꞋa ta̱ vu dansuka vuza e keteshe,

\par }{\QB an va ku yotsongi cigai u sokongi.


\par }{\Q \VS{6}Ka̱ja̱Ꞌa̱ ko ana u la̱nga̱shi nu ka̱ɗu,

\par }{\QB vurala vu ɗa ko ana wo oɓongi nu n a̱bunda̱i.


\par }{\Q \VS{7}Vuza vu ucuwi u tsu cikala n ku soꞋo ishigi ba,

\par }{\QB ama u vuza kambulu ko ili yo okono i ɗa, uyoꞋo u ɗa wi a kupana.


\par }{\Q \VS{8}Tsuna manunu ma tsu ka̱sukpa̱ cikinda ci ni,

\par }{\QB ta feu vuza na u ka̱sukpa̱i kpaꞋa ku ni feu wi nanai.


\par }{\Q \VS{9}Ili ma̱gula̱ni n mani ma ma̱gula̱ni ma tsu neke ta̱ ma̱za̱nga̱ a̱ ka̱ɗu,

\par }{\QB ama ma̱za̱nga̱ ma cija̱Ꞌa̱ mi ta̱ ubuta̱ wa odoki a singai.


\par }{\Q \VS{10}Ka̱ta̱ vu iwan ka̱ja̱Ꞌa̱ ka̱ nu ba, ko ka̱ja̱Ꞌa̱ ka Dada vu nu ba,

\par }{\QB kpamu ka̱ta̱ vu bana a kpaꞋa ku tovu, a kanna kana vi nu una̱mgbi u ka̱tsuma̱ ba.

\par }{\Q u laꞋa ta̱ n kugaꞋan n vuza na yi ida̱shi ɗeɗevu

\par }{\QB n toku nu vu na wi daꞋangi.


\par }{\Q \VS{11}Gbojo, maku ma̱va̱ adama ana ka̱ɗu ka̱va̱ ka yaꞋan ma̱za̱nga̱,

\par }{\QB adama ana n neke wu ushuki u vuza na u goyoi mu.


\par }{\Q \VS{12}Vuza vu ugboji u tsu ene ta̱ ka gbani-gbani ka̱ ta̱ u suma,

\par }{\QB ama vuza vu unambi wu ugboji u tsu bana ta̱ ka̱ta̱ tana u takacika.


\par }{\Q \VS{13}Isa motogu ma vuza na wu ushuki ku okpo magan mo komoci,

\par }{\QB n ma vuza na wu ushuki ku okpo magan ma kashakanlai.


\par }{\Q \VS{14}Vuza na baci de dem u jimgbasai vutoku n kacaꞋa n usana,

\par }{\QB derere ɗa n ishikushi i ni.


\par }{\Q \VS{15}Vuka vu vishili,

\par }{\QB vita̱ an kacaꞋa ki ijaꞋashi i mini,


\par }{\Q \VS{16}ɗa baci vu danai vi ta̱ a ku sa̱nka̱i, ka̱ta̱ wo okpo an usa̱nki u wunla̱

\par }{\QB ko tsu ku reme ku mani ma agujiyan n kataka ka kukiye.


\par }{\Q \VS{17}Tsu na vuyum vu tsu gboro vuyum

\par }{\QB ta feu vuma n vuma o tsu ɓa̱nka̱na̱i nanai.


\par }{\Q \VS{18}Vuza na u tsu la̱na̱ maɗanga ma ma̱biri u tsu lyaꞋa ta̱ umaci u ni,

\par }{\QB ama vuza na u tsu la̱na̱ vuzagbayin vu ni, wi ta̱ a̱ kuciya̱ tsugbayin.


\par }{\Q \VS{19}Tsu na vuma u tsu inda ka̱cika̱ni a mini,

\par }{\QB ta feu ka̱ɗu ka vuma ka tsu yotso vuma nanai.


\par }{\Q \VS{20}Asaun n ukpisa̱ a tsu cuwa̱ ba

\par }{\QB ta feu a̱shi a uma a̱ tsu kpa̱ɗa̱ kucuwa̱ nanai.


\par }{\Q \VS{21}Azanariya n azurufa n akina aɗa a tsu kondo a ɗa,

\par }{\QB ta feu vuma nanai a tsu kondoi ta̱ ubuta̱ u kucikpa u ni.


\par }{\Q \VS{22}Jara kalau n mashin a̱ ma̱suku

\par }{\QB tsu kiya ku ilya,

\par }{\QB dem n nanai tsulau tsu ni ci a ku kotso ba.


\par }{\Q \VS{23}La̱na̱ ushiga wi ili kuzuwa i nu,

\par }{\QB ka̱ta̱ kpamu vu yeve ma̱ta̱na̱ ma anaka a̱ nu,


\par }{\Q \VS{24}adama ana uciyi u tsu geshe ali a kubana u teku ba,

\par }{\QB ta feu tsugono ci nanai, tsu ci geshe ali n tsukaya ba.


\par }{\Q \VS{25}A tsu kana ta̱ mita̱ ka̱ta̱ masavu mo topo

\par }{\QB a tsu ɓolongu ta̱ kpamu a̱vuku adama anaka,


\par }{\Q \VS{26}a tsu tsuyaꞋan ta̱ aminya n cileme tsa nlala,

\par }{\QB a tsu cimba ta̱ kpamu kashina n ikebe ya nraɗika.


\par }{\Q \VS{27}I ta̱ a kuciya̱ mani ma nraɗika ma kulyaꞋa ba̱ri,

\par }{\QB mana ma ku lyaꞋatangu kpaꞋa ku nu

\par }{\QB koɓolo n a kabashi n nkere n nu.




\par }\PoetryChap{28}{\Q \VerseOne{1}Vuma gbanigbani u tsu ka̱na̱ ta̱ ilaɗi gbani, babu vuza na wi a kusaɓa yi,

\par }{\QB ama aza usuɓi a tsu shamgba ta̱ ba̱ri an kawu.


\par }{\Q \VS{2}Iɗika yi baci a kuyaꞋan kagbanigbani, ɗa i tsu ka̱na̱ kusabaꞋa ngono,

\par }{\QB ama ubuta̱ u na baci mogono mi n ugboji n kuyeve,

\par }{\QB iɗika i tsu shamgba ta̱ ka̱ta̱ i geshe.


\par }{\Q \VS{3}Vuza tsugono na utsu doro uma a̱ ni,

\par }{\QB wita̱ an mini ma atali ma na ma tsu la̱nga̱sa̱ ili kashina.


\par }{\Q \VS{4}A̱yi na u tsu iwan kutono wila̱, wita̱ koɓolo n aza a gbanigbani,

\par }{\QB ama ɗa baci vi a kutono wila̱ a vu vurala va aza gbanigbani ɗa.


\par }{\Q \VS{5}Uma gbanigbani e yeve kasingai ba,

\par }{\QB ama aza kutoni ku Yesu e yeve ta̱ ka mayin.


\par }{\Q \VS{6}Ulata̱ vokpo vuza vu unambi vu kasingai,

\par }{\QB an va kokpo vuza vu uciyi vu gbanigbani.


\par }{\Q \VS{7}A̱yi na u tsu tono wila̱, maku mu ugboji maꞋa,

\par }{\QB ama ka̱je ka ka̱ka̱ra̱shi u tsu ronoko ta̱ dada ni wono.


\par }{\Q \VS{8}Ɗa baci vu ciya̱i udukuyan ubuta̱ u gbanigbani,

\par }{\QB udukuyan wa wita̱ a ku bono ubuta̱ wa aza na i a kuyaꞋan ka a za unambi kasingai.


\par }{\Q \VS{9}Ɗa baci vuma u iwain kutono wila̱ u Ka̱shile,

\par }{\QB ko kavasa ka̱ ni feu, ili yu unata i ɗa.


\par }{\Q \VS{10}Aza na a tsu zuwa uma usuɓi a yaꞋan unushi

\par }{\QB i ta̱ a ku yikpa̱ e kpenle kuna a̱ga̱pa̱i,

\par }{\QB ama aza babu u nushi i ta̱ a kuciya̱ ili singai.


\par }{\BB \par }
{\Q \VS{11}Aza uciyi a ci ɗika ta̱ ka̱cika̱ le aza ugboji,

\par }{\QB ama vuzavunambi vu ugboji u yeve ta̱ i na igain.


\par }{\PP \VS{12}Ɗa baci vuza vu usuɓi u ciya̱i ulyai, ya ba dem u tsu yaꞋan ta̱ ma̱za̱nga̱.

\par }{\QB Ama ɗa baci vuza gbanigbani u ciya̱i ulyai, uma a̱ tsu la̱nsa̱ta̱ ubuta̱ a sheɗeku.


\par }{\Q \VS{13}Aza na a tsu sokongu unushi u le, wa kuciya̱ ulyai ba,

\par }{\QB ama ya ba dem vuna u dansai ɗa u ka̱sukpa̱i u ɗa, i ta̱ a ku pana asuvu ayali a̱ ni.


\par }{\Q \VS{14}Aza a na a tsu pana wovon u Ka̱shile ayin tutu, a tsu yongo ta̱ n ma̱ta̱na̱,

\par }{\QB ama ɗa baci u yaꞋan ugbamukaci wita̱ a kuna̱mgba̱.


\par }{\Q \VS{15}Tsugono tsu gbanigbani cita̱ an maza ma gbanigbani ubuta̱ wa aza unambi,

\par }{\QB an kawu ko kakunzu ka munuka.


\par }{\Q \VS{16}Mogono ma na mi n kuyeve ba, wita̱ a ku doro uma a̱ ni,

\par }{\QB ama vuza na u iwain kalya wita̱ a kuciya̱ wuma wu ugaɗi.


\par }{\Q \VS{17}Vuza ma̱ga̱la̱ka̱ na wi n mpasa n uma ekiye ni, a ku takacikayi, wita̱ a ku ka̱na̱ ilaɗi a li ukpisa̱ u ni.

\par }{\QB Ka̱ta̱ i ɓa̱nka̱i ba.


\par }{\Q \VS{18}Ɗa baci vu yaꞋan ku usuɓi, vi ta̱ a kuda̱sa̱ngu n ma̱ta̱na̱,

\par }{\QB ama vuza gbanigbani i ta̱ a kunai babu usa̱n.


\par }{\Q \VS{19}Kacimbi kana ka tsu yaꞋan ulinga wa a̱bunda̱i, ka ci ciya̱ ta̱ ilikulya ya a̱bunda̱i,

\par }{\QB ama vuza na u tsu ciga gbani, wita̱ a kuroko ka̱cika̱ni unambi.


\par }{\Q \VS{20}Vuza vu usuɓi wita̱ a kuciya̱ uciyi wa a̱bunda̱i

\par }{\QB ama vuza na u tsu la̱nsa̱ uciyi gogo, wita̱ a ku uwa atakaci.


\par }{\Q \VS{21}KuyaꞋan ku kazagba kugan ba,

\par }{\QB ama dem n nanai adama ilikulya, vuma wita̱ a ku fuɗa wa yaꞋan unushi.


\par }{\Q \VS{22}Aza ulyopi a ci ciga ta̱ a ciya̱ uciyi gogo,

\par }{\QB ka̱ta̱ u kpa̱ɗa̱ kuyeve a na a okpo aza unambi babu usa̱n ba.


\par }{\Q \VS{23}Ya ba dem vu na u dansukai toku wita̱ a kuciya̱ ucikpi a ayin ukoci,

\par }{\QB ka̱ta̱ ula vuza na u yaꞋankai ni una̱ wu uyoꞋo.


\par }{\Q \VS{24}Vuza na de dem ubokoi ucanuku u dada ni n a̱kpa̱ ni

\par }{\QB ɗa u danai, <<Ai na lo i yoku i ɗa ba.>>

\par }{\QB a̱yi n vuza ma̱ga̱lka̱ derere ɗa i.


\par }{\Q \VS{25}Kutsa̱n ku tsu tuka̱ta̱ n vishili,

\par }{\QB ama vuza na u tsu keɗike Ka̱shile ma̱ka̱nga̱, wita̱ a kuciya̱ uciyi wa a̱bunda̱i.


\par }{\Q \VS{26}Aza na e ci keɗike ka̱cika̱ le a̱pa̱ alawu a ɗa,

\par }{\QB ama ya ba dem vuna u walai n ugboji wita̱ a kulaka.


\par }{\Q \VS{27}Ya ba dem vuna u cineke aza unambi ba̱ri, wi a kunamba ba ili ba,

\par }{\QB ama a̱yi na u tsu yimba̱ku a̱shi a̱ ni we e le, i ta̱ a kila̱kpa̱i.


\par }{\Q \VS{28}Ɗa baci aza gbanigbani i a kulya tsugono, uma a tsu sheɗeku ta̱.

\par }{\QB ama ayin na baci tsugono tsuta̱ ekiye e le uma usuɓi o tsu doku ta̱.




\par }\PoetryChap{29}{\Q \VerseOne{1}Vuza na baci de dem wi n ugbamukaci, ɗa u kpa̱ɗa̱i ku pana udansuki,

\par }{\QB i ta̱ a kuɓosoyi, ali ula uteku tsu na a ku fuɗa a lapula.


\par }{\Q \VS{2}Aza usuɓi i baci a tsugono, uma a tsu pana ta̱ uyoꞋo.

\par }{\QB Ama ɗa baci aza a gbanigbani i o tsugono, uma a tsu ka̱na̱ ta̱ mololo.


\par }{\Q \VS{3}Vuma na u ci ciga ugboji, u tsu zuwa ta̱ dada ni ma̱za̱nga̱,

\par }{\QB ama koto ni ka ashakanlai, ka̱ tsu la̱nga̱sa̱ ta̱ udukuyan u ni.


\par }{\Q \VS{4}Mogono mu usuɓi ma tsu zuwa ta̱ iɗika i ni i gan,

\par }{\QB ama vuza na u tsu la̱nsa̱ kalya, u tsu la̱nga̱sa̱ ta̱ i ɗika i ni.


\par }{\Q \VS{5}Vuza na u tsu yaꞋanka toku ni una̱ wu uyoꞋo,

\par }{\QB maza ma u tsu shikpa̱ka̱ a ene e le.


\par }{\Q \VS{6}Unushi u vuza gbanigbani u tsokpo ta̱ maza wa̱ni,

\par }{\QB ama vuza vu usuɓi u tsu laꞋaka ta̱, ka̱ta̱ worokpo n ma̱za̱nga̱.


\par }{\Q \VS{7}Vuza vu usuɓi u tsu dama ta̱ adama aza unambi,

\par }{\QB ama, vuza gbanigbani u tsu yeve n ka nanlo ba.


\par }{\Q \VS{8}Aza a gbanigbani a tsu zuwa ta̱ likuci ra̱ka̱ i dagaza,

\par }{\QB ama aza usuɓi a tsu vaꞋanka ta̱ uma a̱ɗu.


\par }{\Q \VS{9}Ɗa baci vuza vu ugboji u bankai kalau ubuta̱ wa afada,

\par }{\QB ka̱ta̱ kalau ka ka̱na̱ izoshi n wupa, ka̱ta̱ kadanshi ka kpa̱ɗa̱ ku kotso.


\par }{\Q \VS{10}Aza a̱ ma̱ga̱lka̱ a ci ciga aza a babu unushi ba,

\par }{\QB ama aza usuɓi a tsu la̱nsa̱ ta̱ uteku tsuna a ɓa̱nka̱ le.


\par }{\Q \VS{11}Alau a tsutuka̱ta̱ tsulau ci le e keteshe,

\par }{\QB ama aza ugboji a tsu sokongu ta̱ ci le.


\par }{\Q \VS{12}Ɗa baci monogo mushuku yi n kadanshi ka aza uwa,

\par }{\QB ana ntaji a̱ ni ra̱ka̱ ita̱ a kokpo aza a gbanigbani.


\par }{\Q \VS{13}Aza unambi n aza kalya dem vu le kete ka i,

\par }{\QB Vuzavaguɗu ɗa u nekei le a̱shi adama e kene.


\par }{\Q \VS{14}Ɗa baci mogono ma yaꞋankai vuza vu unambi afada a singai,

\par }{\QB tsugono tsu ni ci ta̱ a kugeshe ali ntsukaya.


\par }{\Q \VS{15}Ugbari u maku u tsu tuka̱ta̱ n ugboji,

\par }{\QB ama maku magbanigbani ma tsu neke ta̱ a̱na̱kpa̱ ni wono.


\par }{\Q \VS{16}Ɗa baci aza a gbanigbani i o tsugono, kagbanigbani ka tsu yimkpa ta̱,

\par }{\QB ama aza usuɓi i ta̱ a kuzuwa le a yikpa̱.


\par }{\Q \VS{17}Gbara muku n nu, i ta̱ a ku neke wu ma̱ta̱na̱ ma ka̱ɗu

\par }{\QB ka̱ta̱ a zuwa wu ma̱za̱nga̱.


\par }{\Q \VS{18}Ɗa baci ubuta̱ wi babu kadanshi ka Ka̱shile, uma a tsu yaꞋanta̱ ida̱shi kavama.

\par }{\QB Ama vuza ma̱ta̱na̱ ɗa a̱yi na u tonoi wila̱ u Ka̱shile.


\par }{\Q \VS{19}Kadanshi ku una̱ koci ka kugbara kagbashi ba,

\par }{\QB adama na wita̱ a kupana ka̱ta̱ uyeve ama wa ku yaꞋan ili ba.


\par }{\Q \VS{20}Ka̱shile ka tsu kuɓa̱nka̱ ta̱ kalau gogo,

\par }{\QB u laꞋa vuza kadanshi gogo babu cico.


\par }{\Q \VS{21}Vuza na baci uleꞋeshei kagbashi tun a̱yi kenu,

\par }{\QB a ukoci wita̱ a kuɗika ka̱cika̱ni maku makpaꞋa.


\par }{\Q \VS{22}A za na a tsu yaꞋan wupa gogo, a tsu ɗengusa̱ta̱ vishili,

\par }{\QB ka̱ta̱ kpamu a yaꞋan unushi wa a̱bunda̱i.


\par }{\Q \VS{23}A̱ra̱ɗi a vuma a tsu tuka̱i ta̱ n kugoyi,

\par }{\QB ama ma̱riki mita̱ a kutuka̱ n tsugbayin.


\par }{\Q \VS{24}Vuma na de dem u yaꞋan cija̱Ꞌa̱ n koboki, u ciga wuma u ni ba.

\par }{\QB ɗa baci a ɗeke ni tsugan ubuta̱ wa afada, u kupaɗa ta̱ bini.


\par }{\Q \VS{25}Kupana ku wovon u vuma, maza maꞋa

\par }{\QB ama vuza na uzuwakai Ka̱shile a̱pa̱m u kuciya̱ ta̱ ma̱ta̱na̱.


\par }{\Q \VS{26}Uma n a̱bunda̱i a̱ tsu la̱nsa̱ ta̱ ucigi ubuta̱ wa ngono,

\par }{\QB ama afada usuɓi, a Ka̱shile ka a ɗa i.


\par }{\Q \VS{27}I na vuza vu usuɓi u cigai ba, i ɗa kayan ka uwa,

\par }{\QB i na tankpamu vuza gbanigbani u cigai ba, i ɗa vuza vu usuɓi.




\par }\Chap{30}{\SH Akaka a Agu
\par }
{\PP \VerseOne{1}Akaka a Agu kolobo ka Yake.

\par }{\Q Vuma va u danai, Vuzavaguɗu Ka̱shile moꞋuta̱

\par }{\QB Mpa moꞋuta̱, Vuzavaguɗu, utsura u va̱ u kotso ta̱.


\par }{\Q \VS{2}Mayun mpa n lata̱ ya ba dem tsulau.

\par }{\QB mi n kuyeve tsu uma.


\par }{\Q \VS{3}Mpa n la̱nsa̱ kuyeve ku ugboji ba,

\par }{\QB mpa kpamu n yeve vuza ciɗa vu nanlo ba.


\par }{\Q \VS{4}Ya yi u sawai ku kumba gaɗi ɗa u cipa̱i?

\par }{\QB Ya yi u sawai kureme wunla̱ a kataka ka kukiye ka ni?

\par }{\Q Ya yi u sawai ku ka̱ta̱la̱ mini a kuminya ku ni?

\par }{\QB Ya yi kpamu u shikpa̱i uteku wu uduniya?

\par }{\Q Ya yi a ci ɗeke kula ku ni, kpamu ya yi a ci ɗeke kula ku maku ma̱ ni?

\par }{\QB Dana mu, vu yeve ba ci.


\par }{\Q \VS{5}Kadanshi ka Ka̱shile ra̱ka̱ mayun ɗa,

\par }{\QB ma̱ra̱ga̱ ma a, wa aza na a̱ la̱nsa̱i kusheɗeku wa̱ a̱ ni.


\par }{\Q \VS{6}Ka̱ta̱ vu doku kadanshi ka̱ ni ba,

\par }{\QB ta lo wa ku dansuka wu ka̱ta̱ vokpo kayan ka uwa.


\par }{\Q \VS{7}Vuzavaguɗu i li ire i ɗa n la̱nsa̱i wa̱ nu,

\par }{\QB yaꞋan ka mu i ɗa kafu n kuwa̱.


\par }{\Q \VS{8}Takpa ukuna wa uwa u bana dangi n mpa,

\par }{\QB ka̱ta̱ vu neke mu uciyi ko unambi ba,

\par }{\QB ama neke mu ilikulya derere n ucigi u va̱,


\par }{\Q \VS{9}ta lo ma cuwa̱ ka̱ta̱ n cinukpa n a̱vu,

\par }{\QB ka̱ta̱ n dana <<Ya yi Vuzavaguɗu>>

\par }{\Q ko kpamu n namba ka̱ta̱ n boko,

\par }{\QB ka̱ta̱ n la̱nga̱sa̱ kula ku ka Ka̱shile ka̱ va̱.


\par }{\BB \par }
{\Q \VS{10}Ka̱ta̱ vu la̱nga̱sa̱ kagbashi kula ubuta̱ u vuzagbayin vu ni ba,

\par }{\QB ta lo va yaꞋan unushi u na a kila̱kpa̱ wu.


\par }{\Q \VS{11}N kukece ta̱ ili gbaniꞋgbani i na̱shi i na uma a ci yaꞋan,

\par }{\QB aza yoku a ci shika ta̱ ishekpu i le

\par }{\QB ka̱ta̱ a̱ kpa̱ɗa̱ ku cikpa ina̱kpu i le.


\par }{\Q \VS{12}Aza yoku a ce ene ta̱ ka̱cika̱le i ta̱ ciɗa,

\par }{\QB ashe tana i ta̱ nu unata.


\par }{\Q \VS{13}Aza yoku i ta̱ na a̱ra̱ɗi,

\par }{\QB a ci ɗika ta̱ ka̱cika̱le e le va ili yoku i ɗa.


\par }{\Q \VS{14}Aza yoku anga e le otokobi a ɗa,

\par }{\QB atakpamkpatsu e le kpamu mawun ɗa,

\par }{\Q adama na okotsotongu aza unambi uduniya ra̱ka̱,

\par }{\QB n ofoloni ra̱ka̱ a ka̱tsuma̱ ka uma.


\par }{\Q \VS{15}Kutsa̱n ki ta̱ n nkere nre. A ci ɗeke le ta̱.

\par }{\QB Nemu koɓolo n Nemu.

\par }{\Q Ili tatsu yi ta̱ lo i na i ci cuwa̱ ba,

\par }{\QB Ali i na̱shi i na i ci dana <<U yawa mu ta̱ ba.>>


\par }{\Q \VS{16}E le ɗa, asaun, n ka̱tsa̱ma̱ ka madari ma na ma maci ba,

\par }{\QB n iɗika i na ka̱ta̱ i cuwa̱i n mini ba,

\par }{\QB n akina a na a sawai ku dana, <<U yawa mu ta̱ ba,>>


\par }{\Q \VS{17}A̱shi a na o goyoi dada

\par }{\QB ɗa a iwain kucikpa mma

\par }{\Q agawun a kuyene i ta̱ a kuta̱sa̱ a ɗa

\par }{\QB ka̱ta̱ asakali a takuma le.


\par }{\Q \VS{18}I li itatsu ɗa yi a ku neke mu mereve,

\par }{\QB a li i na̱shi i na n yeve ba


\par }{\Q \VS{19}u teku tsu na kajimba ka tsu wala gaɗi,

\par }{\QB u teku tsu na koko ka tsu wala a katali,

\par }{\Q u teku tsu na kpantsu ku tsu wala a mini,

\par }{\QB n uteku tsu na mavali ma tsu yaꞋan n mekere.


\par }{\Q \VS{20}Na ɗa u teku tsu na kashakanlai ki

\par }{\QB u lyaꞋa ba ci ka̱ta̱ u gboro una̱

\par }{\QB ka̱ta̱ u dana, <<Mpa n yaꞋan u nushi ba.>>


\par }{\Q \VS{21}I li yi ta̱ lo i na̱shi

\par }{\QB i na vuza u duniya u ku fuɗa ku yaꞋan ahankuri i ɗa ba,


\par }{\Q \VS{22}kagbashi ɗa baci kokpoi mogono,

\par }{\QB n kalau a yaꞋan na baci ka̱cuwa̱i n ilikulya,


\par }{\Q \VS{23}ɗa baci vuka vu unambi u mapasa u ciya̱i vali,

\par }{\QB n kagbashi ka na ka gadai a̱na̱ku a̱ ni.


\par }{\Q \VS{24}I li i kenu i na̱shi feu yi ta̱ lo u duniya,

\par }{\QB ama i ta̱ n ugboji ka̱u,


\par }{\Q \VS{25}Ojuno i nu utsura ba,

\par }{\QB ama a tsu la̱nsa̱ ta̱ ilikulya i le n lyushi


\par }{\Q \VS{26}Rema nnama n ɗa n na mi babu utsura,

\par }{\QB ama dem n nanai a ci maꞋa ta̱ i uwa i le a tali,


\par }{\Q \VS{27}Akyun i n mogono ba,

\par }{\QB ama dem n nanai a tsu wala ta̱ magaba,


\par }{\Q \VS{28}Karagba, vi ta̱ a kufuɗa vu ka̱na̱i n ekiye,

\par }{\QB dem n nanai a tsu uwa ta̱ a kefeku ka mogono.


\par }{\Q \VS{29}Ili i tatsu yi ta̱ lo,

\par }{\QB ali i na̱shi i na i tsu wala n atankama.


\par }{\Q \VS{30}E le ɗa kawu, a̱ yi na ulai ya ba dem mgbayin a ka̱tsuma̱ ka nnama,

\par }{\QB a̱ yi na u tsu kpatala adama a vu toku ba,


\par }{\Q \VS{31}n kepen ki isali n ma̱ga̱ji,

\par }{\QB koɓolo n mogono ma na mi koɓolo n osoji a̱ ni.


\par }{\Q \VS{32}Ɗa baci vi ɗe a tsulau, a ku yaꞋanka ka̱cika̱ nu a̱ra̱ɗi

\par }{\QB ko kpamu a fama an foɓo adama kagbani-gbani,

\par }{\QB to pala una̱ u nu n kukiye.


\par }{\Q \VS{33}tsu na kukuciwa ku mani ku tsu tuka̱ n maniꞋin,

\par }{\QB u pinda̱ri u vunu kpamu u zuwa mpasa mu uta̱ a vunu,

\par }{\QB ta feu wupa u tsu tuka̱ n vishili nanai.




\par }\Chap{31}{\SH Kadanshi ka mogono Lemuwelu
\par }
{\PP \VerseOne{1}Na ɗa kadanshi ka mogono Lemuwelu. Kana a̱na̱ku a̱ ni o yotsongi ni.


\par }{\Q \VS{2}Yiɗa̱i vi a kuyaꞋan maku ma̱ va̱? Yiɗa̱i vi a kuyaꞋan maku ma̱ va̱, maku ma̱ va̱ ma na n matsai?

\par }{\QB Yiɗa̱i vi a kuyaꞋan, maku ma a kucina ma va̱?


\par }{\Q \VS{3}Ka̱ta̱ vu neke katsura ka̱ nu ubuta̱ wa a̱ma̱ci ba,

\par }{\QB ko kpamu vu bonoko ugboji u nu wa aza na a tsu takacika ngono.


\par }{\Q \VS{4}Ugain u ɗa a vu Lemuwelu,

\par }{\QB Ugan mogono ma soꞋo ma̱ra̱ ba,

\par }{\QB ko ngono n soꞋo ma̱ra̱ mu utsura ba,


\par }{\Q \VS{5}ta lo a ta̱wa̱ a cinukpa n wila̱ u na o tonoi,

\par }{\QB ka̱ta̱ a iwan kamayun ka uma a na o doroi.


\par }{\Q \VS{6}Neke vuza na wi a ku kuwa̱ ma̱ra̱ mu utsura,

\par }{\QB ma̱kya̱n tamkpamu wa aza na i nu una̱mgbi u ka̱tsuma̱,


\par }{\Q \VS{7}ka̱sukpa̱i le o soꞋo ka̱ta̱ a cinukpa n unambi u le

\par }{\QB a̱ kpa̱ɗa̱ ku ciɓa n atakaci e le kpamu.


\par }{\Q \VS{8}YaꞋan kadanshi adama ebebe a na a tsu dansa ba,

\par }{\QB na aza na i na a̱ɓa̱nki ba.


\par }{\Q \VS{9}Ɓa̱yuwa̱ una̱ adama na vu dansa afada asingai,

\par }{\QB ɓa̱nka̱ aza unambi n ofoloni.


\par }{\SH Vuka vu na vu tsu pana wovon u Ka̱shile
\par }
{\Q \VS{10}Yayi wa kufuɗa ku ciya̱ vuka vu usuɓi?

\par }{\QB U lata̱ kazanariya ugain.


\par }{\Q \VS{11}Vali ni u tsu ushuku ta̱ n a̱yi,

\par }{\QB ka̱ta̱ tana u ciya̱ ili ra̱ka̱ i na u cigai.


\par }{\Q \VS{12}U tsu yaꞋankai ta̱ kasingai, ba ka gbani-gbani ba,

\par }{\QB a ayin a wuma a̱ ni dem.


\par }{\Q \VS{13}U tsu la̱nsa̱ ta̱ tsugbere tsu tsuzogu ka̱ta̱ u yaꞋan kuca n ekiye a̱ ni n ma̱ta̱na̱.


\par }{\Q \VS{14}Wi ta̱ an kpantsu ka aza tsulaga,

\par }{\QB u tsu tuka̱ ta̱ n ilikulya i ni dangi.


\par }{\Q \VS{15}U tsu ɗa̱nga̱ ta̱ n kpasani

\par }{\QB ka̱ta̱ u yaꞋanka aza a kpaꞋa ilikulya

\par }{\QB ka̱ta̱ u buka kpamu abara a̱ ni.


\par }{\Q \VS{16}U tsu la̱na̱ ta̱ kashina mayin kafu u tsula,

\par }{\QB n atakaci ulinga a̱ ni a ɗa u tsu shikpa̱ kashina ka nɗanga.


\par }{\Q \VS{17}U tsu zuwa ta̱ ka̱ɗu

\par }{\QB ka̱ta̱ u yaꞋan ulinga n utsura.


\par }{\Q \VS{18}U tsu yeve ta̱, ɗa baci kodokpotsu ka uwa ni.

\par }{\QB ma̱kuni ma̱ ni ma tsu yongo ta̱ a kutasa ali kayin washi.


\par }{\Q \VS{19}Na ekiye a̱ ni a ɗa u tsu ka̱na̱ tsugbere

\par }{\QB na ekiye a̱ ni a ɗa kpamu u tsu yaꞋan kucaꞋa.


\par }{\Q \VS{20}U tsu neke ta̱ aza unambi ba̱ri,

\par }{\QB koɓolo n ofoloni feu nanai.


\par }{\Q \VS{21}U tsu pana wovon u a yaꞋan uta̱ni ba,

\par }{\QB adama na muku n ni ra̱ka̱ mita̱ ntogu mu uta̱ni.


\par }{\Q \VS{22}U tsu caꞋa ka ta̱ ka̱cika̱ni mayaga ma a̱ga̱da̱,

\par }{\QB aminya a̱ ni tsugbere tsu ɗa tsu singai tsu mini ma garula.


\par }{\Q \VS{23}Vali ni vuza vu uyevi ɗa o koɓolo ka uma

\par }{\QB ɗa baci u da̱sa̱ngi koɓolo n tsugbayin tsu likuci.


\par }{\Q \VS{24}U tsu caꞋa ta̱ aminya a tsugbere ka̱ta̱ u denge.

\par }{\QB U tsu denke ta̱ a za tsulaga aɗambura.


\par }{\Q \VS{25}Uciyi koɓolo n usuɓi u ɗa aminya a̱ ni,

\par }{\QB wi ta̱ o ku zoꞋoso a a yaꞋan e kelime.


\par }{\Q \VS{26}U tsu yaꞋan ta̱ kadanshi n ugboji,

\par }{\QB kuyotsongu ku ni ku singai ku ɗa.


\par }{\Q \VS{27}U tsu la̱na̱ ta̱ muku ni mayin,

\par }{\QB a̱ yi ili bura yi n wonvoli ba.


\par }{\Q \VS{28}Muku ni n tsu ɗa̱ngu ta̱ ka̱ta̱ a cikpai

\par }{\QB vali ni feu u tsu cikpai ta̱.


\par }{\Q \VS{29}U tsu dana ta̱, <<A̱ma̱ci n a̱bunda̱i a tsu yaꞋan ta̱ i na a cikpa le,

\par }{\QB ama avu vu laꞋa le ta̱ dem.>>


\par }{\Q \VS{30}KuyaꞋan ku gaye u kuna u gbani u ɗa,

\par }{\QB ama vuka vu na vu tsu pana wovon u Ka̱shile, a̱ yi ɗa ili ku cikpa.


\par }{\Q \VS{31}Neke ni katsupu ka atakaci ulinga a̱ ni,

\par }{\QB ka̱ta̱ ugain wu ulinga u ni kpamu wu utuka̱i e keteshe.

\par }